Din  seria  Cântec  de  gheaţă  şi  foc  au  apărut: 
Urzeala  tronurilor  (2  voi.) 
încleştarea  regilor  (2  voi.) 


George  R.R.  Martin  s-a  născut  în  1948  la  New  Jersey  şi  a  absolvit  jurnalismul  cu 
summa  cum  laude  la  Northwestern  University,  Illinois.  în  anii  70  a  scris  o  serie  de  nuvele, 
printre  care  şi  Regii  nisipurilor  (1979),  pentru  care  i-au  fost  decernate  Premiile  Hugo  şi 
Nebula,  apoi  a  continuat  cu  romane  SF,  fantasy  şi  horror.  în  anii  '80  a  fost  producător  şi 
scenarist  de  televiziune,  editor  al  seriei  Twilight  Zone  la  CBS  Television  şi  producător  al 
filmului  Beauty  and  the  Beast.  Una  dintre  nuvelele  sale  a  fost  ecranizată  sub  numele 
Nightflyers.  în  1996  Martin  a  început  să  scrie  seria  fantasy  Cântec  de  gheaţă  şi  foc  (în 
pregătire  la  Editura  Nemira),  alcătuită  din  şapte  romane,  dintre  care  patru  au  şi  fost  publicate 
(A  Game  of  Thrones,  1996  -  Urzeala  tronurilor,  Editura  Nemira,  2007,^4  Clash  ofKings, 
1999  -  încleştarea  regilor,  Editura  Nemira,  2008,  A  Storm  of  Swords,  2000,  A  Feast  for 
Crows,  2005)  şi  trei  se  află  încă  în  stadiul  de  proiect  (A  Dance  with  Dragons,  The  Winds  of 
Winter  şi  A  Dream  of  Spring);  saga  Cântec  de  gheaţă  şi  foc  este  considerată  o  capodoperă  a 
genului,  alături  de  trilogia  Stăpânul  inelelor  de  J.R.R.  Tolkien.  Drepturile  cinematografice 
au  fost  achiziţionate  de  HBO,  care  intenţionează  realizarea  unui  serial  în  scurt  timp.  Primul 
volum  al  seriei,  Urzeala  tronurilor,  a  obţinut  Premiul  Locus  în  1997,  iar  nuvela  Blood  of  the 

Prolog 


Coada  cometei  brăzda  cerul  dimineţii,  o  dâră  roşie  care  sângera  deasupra  Pietrei 
Dragonului,  ca  o  rană  pe  cerul  scăldat  în  nuanţe  de  trandafiriu  şi  violet. 

Maester  stătea  în  balconul  bătut  de  vânt  al  apartamentelor  sale.  Acesta  era  locul  în  care 
poposiseră  corbii,  după  un  zbor  îndelungat.  împestriţaseră  cu  murdăria  lor  garguiele  care  se 
ridicau,  înalte  de  patru  metri,  la  stânga  şi  la  dreapta  sa  -  un  câine  al  iadului  şi  un  şarpe 
înaripat,  două  dintre  miile  care  se  odihneau  pe  zidurile  bătrânei  fortăreţe.  Când  a  venit  întâia 
oară  la  Piatra  Dragonului,  armata  de  personaje  fantastice  1-a  stânjenit,  dar  cu  trecerea  anilor, 
se  obişnuise  cu  ele.  Acum  erau  pentru  el  ca  nişte  vechi  prieteni.  Priveau  toţi  trei  cerul,  cu 
semnul  lui  prevestitor. 

Maester  nu  credea  în  semne.  Şi  totuşi...  aşa  bătrân  cum  era,  Cressen  nu  mai  văzuse 
niciodată  o  cometă  măcar  pe  jumătate  atât  de  strălucitoare,  darămite  de  culoarea  aceea,  o 
culoare  înspăimântătoare,  a  sângelui,  a  focului  şi  a  asfinţitului.  Se  întreba  dacă  garguiele  lui 
mai  văzuseră  ceva  asemănător.  Se  aflau  aici  dinaintea  venirii  lui  şi  vor  rămâne  încă  vreme 
îndelungată,  după  ce  el  nu  va  mai  fi.  De-ar  putea  vorbi  limbile  din  piatră... 

Ce  nebunie!  Se  sprijini  de  metereze,  cu  marea  fre-mătând  dedesubt,  simţind  sub  degete 
asprimea  pietrei  negre.  Garguie  care  să  vorbească  şi  profeţii  pe  cer.  Sunt  un  om  bătrân  care  a 


dat  în  mintea  copiilor.  Oare  înţelepciunea  dobândită  în  decursul  unei  vieţi  întregi  îl  părăsise 
împreună  cu  sănătatea  şi  puterile?  Era  un  maester,  care  a  învăţat  şi  a  trudit  în  marea  Citadelă 
a  Vechiului  Oraş.  Ce  se  alesese  de  el,  dacă  mintea  îi  era  plină  de  superstiţii,  ca  aceea  a  unui 
rândaş  neştiutor? 

Şi  totuşi...  şi  totuşi...  cometa  continua  să  ardă  chiar  şi  în  lumina  zilei,  în  timp  ce  un 
abur  palid,  cenuşiu,  se  ridica  din  craterele  fierbinţi  ale  Muntelui  Dragonului,  aflat  în  spatele 
castelului,  iar  cu  o  dimineaţă  înainte,  un  corb  alb  adusese  vorbă  chiar  de  la  Citadelă,  veşti 
mult  aşteptate,  dar  nu  mai  puţin  înfricoşătoare,  veşti  despre  sfârşitul  verii.  Toate,  semne. 
Prea  multe,  ca  să  nu  le  dea  crezare.  Ce  înseamnă  toate  acestea?  îi  venea  să  strige. 

-  Maester  Cressen,  avem  oaspeţi.  Pylos  îi  vorbise  cu  glas  domol,  de  parcă  s-ar  fi  temut 
să  nu  tulbure  meditaţiile  solemne  ale  lui  Cressen.  De-ar  fi  ştiut  ce  aiureli  îi  treceau  prin  cap, 
ar  fi  strigat.  Prinţesa  vrea  să  vadă  corbul  alb.  Mereu  cuviincios,  Pylos  o  numea  acum 
prinţesa,  întrucât  nobilul  ei  tată  era  rege.  E  împreună  cu  bufonul  ei. 

Bătrânul  întoarse  spatele  răsăritului,  sprijinindu-se  cu  o  mână  de  şarpele  înaripat. 

-  Ajută-mă  să  mă  aşez  în  scaun  şi  pofteşte-i  înăuntru.  Luându-1  de  braţ,  Pylos  îl 
conduse  în  cameră.  In 

tinereţe,  Cressen  avusese  mersul  sprinten,  dar  acum  nu  mai  avea  mult  până  la  cea  de-a 
optzecea  sa  aniversare  şi  picioarele  îi  erau  şubrede  şi  nesigure.  Cu  doi  ani  în  urmă,  căzuse  şi 
îşi  zdrobise  şoldul  şi  nu  se  mai  vindecase  cum  trebuie.  Anul  trecut,  când  s-a  îmbolnăvit, 
Citadela  1-a  trimis  pe  Pylos  din  Oraşul  Vechi,  cu  doar  câteva  zile  înainte  ca  Lordul  Stannis 
să  se  apropie  de  insulă...,  ca  să-1  ajute  la  treburi,  s-a  spus,  dar  Cressen  ştia  adevărul.  Pylos 
venise  să-1  înlocuiască  după  moartea  sa.  Nu  îl  deranja.  Cineva  trebuia  să  îi  ia  locul,  şi  asta 
mai  curând  decât  şi- ar  fi  dorit... 

II  lăsă  pe  mai  tânărul  bărbat  să-1  aşeze  în  spatele  cărţilor  şi  hârtiilor  sale. 

-  Du-te  şi  cheam-o.  Nu  e  frumos  să  laşi  o  domnişoară  să  aştepte.  Făcu  semn  cu  mâna, 
un  gest  de  grabă,  abia  schiţat,  venit  de  la  un  om  care  nu  mai  era  în  stare  să  se  grăbească. 
Carnea  îi  era  zbârcită  şi  pătată,  pielea  subţire  ca  un  pergament,  încât  îşi  putea  vedea 
labirintul  de  vene  şi  forma  oaselor  de  dedesubt.  Şi  cum  mai  tremurau  aceste  mâini  care 
fuseseră  odinioară  atât  de  sigure  şi  îndemânatice... 

Când  Pylos  se  întoarse,  fata  îl  însoţea,  sfioasă  ca  întotdeauna.  In  spatele  ei,  săltând  şi 
târşâindu-şi  picioarele,  în  acel  mers  ciudat  al  său,  într-o  parte,  venea  bufonul  ei.  Pe  cap  avea 
un  coif  de  jucărie,  confecţionat  dintr-o  veche  găleată  de  tinichea,  pe  care  era  prinsă  o 
pereche  de  coarne  de  cerb,  iar  de  ele  erau  atârnate  tălăngi  de  vite  şi  care  cu  fiece  pas  clătinat 
al  bufonului,  sunau,  fiecare  cu  un  glas  diferit,  ding-dong,  ding-dang,  dong,  dong,  dong. 

Cine  vine  să  ne  viziteze  atât  de  devreme,  Pylos?  întrebă  Cressen. 

Suntem  Chip  Peticit  şi  cu  mine,  Maester.  Ochii  albaştri,  inocenţi,  îl  priviră  clipind. 
Din  păcate,  chipul  fetei  nu  era  frumos.  Copila  avea  maxilarul  proeminent  şi  pătrat  al 
nobilului  ei  tată  şi  nefericitele  urechi  ale  mamei,  care  se  alăturau  unei  diformităţi  proprii,  o 
moştenire  de  când  luase  varsat-de-vant,  o  boală  care  aproape  că  o  răpusese  în  leagăn.  Peste 
unul  dintre  obraji  şi  mult  în  jos,  pe  gât,  carnea  îi  era  înţepenită  şi  moartă,  pielea  crăpată  şi 
cojită,  cu  pete  negre  şi  cenuşii,  şi  tare  la  atingere.  Pylos  mi-a  spus  că  putem  vedea  corbul 
alb. 

Sigur  că  puteţi,  răspunse  Cressen. 
De  parcă  ar  fi  refuzat-o  vreodată.  Fusese  prea  des  refuzată,  la  vremea  ei.  O  chema 
Shireen.  Avea  să  împlinească  zece  ani  şi  era  cel  mai  trist  copil  pe  care  Maester  Cressen  îl 
cunoscuse  vreodată.  Tristeţea  ei  este  ruşinea  mea,  se  gândi  bătrânul,  un  alt  semn  al  eşecului. 

Maester  Pylos,  fii  amabil  şi  coboară  pasărea  din  stâncărie,  pentru  Lady  Shireen. 

Plăcerea  va  fi  de  partea  mea. 
Pylos  era  un  tânăr  politicos  care,  deşi  nu  avea  mai  mult  de  douăzeci  şi  cinci  de  ani,  era 
ceremonios  ca  un  bărbat  de  şaizeci.  Locurile  sumbre  aveau  nevoie  de  lumină,  nu  de 
solemnitate,  iar  Piatra  Dragonului  era,  fără  îndoială,  un  asemenea  loc,  o  citadelă  singuratică 
în  pustietatea  umedă  înconjurată  de  furtuni  şi  sare,  cu  umbra  fumegândă  a  muntelui  în 
spatele  ei.  Un  Maester  trebuia  să  meargă  acolo  unde  era  trimis,  astfel  că  Cressen  venise  aici 
împreună  cu  stăpânul  său,  cu  aproximativ  doisprezece  ani  în  urmă.  Aici  slujise,  şi  slujise 
bine.  Cu  toate  acestea,  nu  iubise  niciodată  Piatra  Dragonului  şi  nu  se  simţise  aici  cu  adevărat 


acasă.  In  ultima  vreme,  când  se  deştepta  din  visele  sale  agitate,  în  care  i  se  înfăţişa, 
tulburător,  femeia  roşie,  i  se  întâmpla  adesea  să  nu  ştie  unde  se  află. 

Bufonul  îşi  întoarse  capul  peticit  şi  bălţat  pentru  a-1  privi  pe  Pylos  cum  urcă  treptele 
abrupte  de  fier  către  stâncărie.  Mişcarea  făcu  talăngile  să  sune. 

-  In  mare,  păsările  au  solzi  în  loc  de  pene,  spuse  cu  un  clinchet.  Ştiu,  eu  ştiu,  oh,  oh, 

oh. 

Chiar  şi  pentru  un  bufon,  Chip  Peticit  era  un  personaj  trist.  Cândva,  stârnise  probabil 
hohote  de  râs  cu  o  singură  glumă,  dar  marea  îi  luase  puterea,  împreună  cu  jumătate  din 
minte  şi  toată  memoria.  Era  moale  şi  foarte  gras,  se  smucea  şi  tremura  în  fiece  clipă  şi  era 
adesea  incoerent.  Fata  era  singura  care  mai  râdea  acum  de  glumele  lui,  singura  căreia  îi  păsa 
dacă  trăia  sau  murea. 

O  fetiţă  urâtă,  un  bufon  trist  şi  cu  Maester  -  trei...,  iată  o  poveste  care  poate  stoarce 
lacrimi. 

Aşază-te  lângă  mine,  copila  mea.  Cressen  îi  făcu  semn  să  se  apropie.  E  devreme 
pentru  o  vizită,  abia  s-a  crăpat  de  ziuă.  Ar  trebui  să  fii  în  pat  la  ora  asta. 

Am  visat  urât,  îi  răspunse  Shireen.  Nişte  dra-goni.  Veneau  să  mă  mănânce. 
Fata  era  bântuită  de  coşmaruri  de  când  îşi  putea  aminti  Maester  Cressen. 

-  Am  mai  vorbit  despre  asta,  spuse  el  cu  blândeţe.  Dragonii  nu  pot  prinde  viaţă.  Sunt 
ciopliţi  în  piatră,  copila  mea.  In  vremurile  de  demult,  insula  noastră  era  avanpostul  cel  mai 
îndepărtat  la  apus  de  marele  Ţinut  al  Valyriei.  Valyrienii  au  fost  cei  care  au  ridicat  această 
citadelă,  iar  ei  aveau  metode  de  a  cizela  piatra,  care  cu  timpul  s-au  pierdut.  Valyrienii 
dădeau  acestor  turnuri  forme  de  dragoni  pentru  ca  fortăreaţa  lor  să  pară  mai  înfricoşătoare, 
aşa  cum  îşi  împodobeau  zidurile  cu  mii  de  garguie  în  loc  de  simple  creneluri.  Ii  luă  mânuţa 
trandafirie  în  mâna  lui  firavă  şi  pătată,  şi  i-o  strânse  uşor.  Aşa  că,  vezi,  nu  ai  de  ce  te  teme. 

Shireen  nu  era  convinsă. 

-  Cum  rămâne  cu  semnul  de  pe  cer?  Dalia  şi  Matrice  vorbeau  la  fântână,  iar  Dalia 
zicea  că  a  auzit-o  pe  femeia  roşie  spunându-i  mamei  că  e  suflare  de  dragon.  Dacă  dragonii 
respiră,  asta  nu  înseamnă  că  prind  viaţă? 

Femeia  roşie,  gândi  acru  Maester  Cressen.  Rău  destul  că  i-a  umplut  mamei  capul  cu 
nebunia  ei,  acum  trebuie  să  otrăvească  şi  visele  fiicei?  Va  avea  o  discuţie  aspră  cu  Dalia,  o 
va  atenţiona  să  nu  mai  răspândească  asemenea  poveşti. 

-  Fapt  e  că  pe  cer  se  află  o  cometă,  copila  mea  dulce.  O  stea  cu  coadă,  pierdută  în 
ceruri.  Va  dispărea  atât  de  curând,  încât  nu  ne  vom  mai  aminti  de  ea  toată  viaţa.  Aşteaptă  să 
vezi. 

Shireen  dădu  curajoasă  din  cap. 

Corbul  alb,  spune  mama,  e  semn  că  nu  mai  e  vară. 

Aşa  este,  domnişoară.  Corbii  albi  vin  doar  de  la  Citadelă.  Degetele  lui  Cressen  se 
îndreptară  către  lanţul  pe  care  îl  avea  la  gât,  cu  fiecare  zală  forjată  din  alt  metal,  simbolizând 
fiecare  măiestria  sa  într-o  altă  ramură  de  învăţătură,  colanul  de  maester,  însemn  al  ordinului 
său.  In  floarea  tinereţii,  îl  purtase  cu  uşurinţă,  dar  acum  i  se  părea  greu,  cu  metalul  rece  pe 
piele.  Sunt  mai  mari  decât  alţi  corbi,  şi  mai  deştepţi,  crescuţi  pentru  a  duce  doar  cele  mai 
importante  mesaje.  Acesta  a  venit  să  ne  spună  că  s-a  întrunit  Conclavul  şi  a  declarat  în 
sfârşit  terminată  această  vară  lungă.  Zece  ani,  două  luni  şi  şaisprezece  zile  a  durat,  cea  mai 
lungă  vară  de  care  s-a  auzit  vreodată. 

Se  va  face  frig  acum? 
Shireen  era  un  copil  al  verii  şi  nu  cunoscuse  niciodată  adevăratul  frig. 

-  Cu  timpul,  răspunse  Cressen.  Dacă  zeii  sunt  buni,  ne  vor  oferi  o  toamnă  caldă  şi 
recolte  bogate,  ca  să  ne  putem  pregăti  pentru  iarna  ce  va  veni.  Oamenii  din  popor  spuneau  că 
o  vară  lungă  însemna  că  va  urma  o  iarnă  şi  mai  lungă,  dar  Maester  considera  că  nu  avea  nici 
un  sens  să  sperie  copila  cu  astfel  de  poveşti. 

Chip  Peticit  îşi  scutură  talăngile. 

-  In  mare  este  întotdeauna  vară,  incantă  el.  Sirenele  poartă  volbură  în  păr  şi  ţes 
mănuşi  din  alge  argintii.  Ştiu,  eu  ştiu,  oh,  oh,  oh. 

Shireen  chicoti. 

Mi-ar  plăcea  şi  mie  o  pereche  de  mănuşi  din  alge  argintii. 


In  mare  ninge  de  jos  în  sus,  spuse  bufonul,  iar  ploaia  e  uscată  ca  osul.  Ştiu,  eu  ştiu, 
oh,  oh,  oh. 

Va  ninge  cu  adevărat?  întrebă  copila. 

Da,  răspunse  Cressen.  Dar  mă  rog  sa  nu  ningă  vreme  de  câţiva  ani,  şi  nici  atunci 
pentru  mult  timp.  A,  iată- 1  pe  Pylos  cu  pasărea. 

Shireen  scoase  un  strigăt  de  încântare.  Până  şi  Cressen  trebuia  să  recunoască  faptul  că 
pasărea  oferea  o  imagine  impresionantă,  albă  ca  neaua  şi  mai  mare  decât  orice  şoim,  cu  ochii 
săi  negri,  strălucitori,  semn  că  nu  era  un  albinos  oarecare,  ci  adevăratul  corb  alb  de  rasă  din 
Citadelă. 

-  Uite,  strigă  Cressen. 

Corbul  îşi  desfăcu  aripile,  sări  în  aer  şi  fâlfâi  zgomotos  prin  încăpere,  pentru  a  ateriza 
pe  masa  de  lângă  el. 

Mă  voi  ocupa  acum  de  micul  dejun,  anunţă  Pylos.  Cressen  încuviinţă. 
Aceasta  este  Lady  Shireen,  îi  spuse  corbului.  Pasărea  îşi  mişcă  uşor  capul  alb  în 
sus  şi  în  jos,  încli-nându-se  parcă  în  faţa  ei.  Lady,  croncăni  el,  Lady. 
Copila  rămase  cu  gura  căscată. 

-  Vorbeşte? 

Câteva  cuvinte.  Cum  ţi-am  spus,  sunt  deştepte  păsările  astea. 

Pasăre  deşteaptă,  om  deştept,  bufon  deştept,  spuse  Chip  Peticit,  făcând  tărăboi.  O, 
bufon  deştept,  deştept.  începu  să  cânte.  Umbrele  încep  să  danseze,  stăpâne,  să  danseze, 
stăpâne,  să  danseze. 

îşi  zgâlţâia  capul  cu  fiecare  cuvânt,  iar  talăngile  prinse  de  coarne  răsunau.  Corbul  alb 
ţipă  şi  începu  să  se  agite,  încercând  să  se  caţere  pe  grilajul  de  fier  al  scării  ce  ducea  spre 
stâncărie.  Shireen  se  făcu  parcă  mai  mică. 

-  Cântă  asta  întruna.  I-am  spus  să  înceteze,  dar  nu  mă  ascultă.  Mă  sperie.  Fă-1  să  se 
oprească. 

Şi  cum  să  fac  asta?  se  întrebă  bătrânul.  Pe  vremuri,  l-aş  fi  redus  la  tăcere  pe  veci,  dar 
acum... 

Chip  Peticit  venise  la  ei  de  mic  copil.  Lord  Stef-fon,  a  cărui  amintire  o  păstra  în  suflet, 
îl  găsise  la  Volantis,  dincolo  de  marea  îngustă.  Regele  -  bătrânul  rege  Aerys  II  Targaryen, 
care  pe  vremea  aceea  nu  era  atât  de  nebun  -  îl  trimisese  să  caute  mireasă  pentru  Prinţul 
Rhaegar,  care  nu  avea  nici  o  soră  de  măritat.  Am  găsit  un  bufon  minunat,  îi  scrisese  lui 
Cressen  cu  două  săptămâni  înainte  de  a  se  întoarce  din  misiunea  lui  sterilă.  E  doar  un 
băieţandru,  dar  e  ager  ca  o  maimuţă  şi  isteţ  cât  o  duzină  de  curteni.  Face  jonglerii,  şarade  şi 
scamatorii,  şi  ştie  să  cânte  frumuşel  în  patru  limbi,  l-am  cumpărat  libertatea  şi  sperăm  să-1 
aducem  acasă  cu  noi.  Robert  va  fi  încântat  de  el  şi  probabil,  cu  timpul,  va  reuşi  chiar  să-1 
înveţe  pe  Stannis  să  râdă. 

Amintirea  acelei  scrisori  îl  întrista  pe  Cressen.  Nimeni  nu  îl  învăţase  vreodată  pe 
Stannis  să  râdă,  cu  atât  mai  puţin  băiatul  pe  nume  Chip  Peticit.  Furtuna  se  ivise  pe 
neaşteptate,  şuierând,  iar  Golful  Naufragiilor  dovedise  că  îşi  merită  numele.  Galera  cu  două 
catarge  a  stăpânului,  Mândria  Vânturilor,  s-a  sfărâmat  în  faţa  castelului  său.  De  pe  parapete, 
cei  doi  fii  ai  stăpânului  au  privit  cum  ambarcaţiunea  tatălui  lor  se  izbeşte  de  stânci  şi  e 
înghiţită  de  ape.  O  sută  de  vâslaşi  şi  mateloţi  s-au  scufundat  împreună  cu  Lord  Steffon 
Baratheon  şi  soţia  sa  şi,  zile  în  şir,  fiecare  val  a  lăsat  o  nouă  recoltă  de  trupuri  înecate  pe 
malul  ce  se  întindea  sub  Capătul  Furtunii. 

Băiatul  a  ajuns  la  mal  în  cea  de-a  treia  zi.  Maester  Cressen  coborâse,  împreună  cu 
ceilalţi,  să  ajute  la  identificarea  morţilor.  Când  l-au  găsit  pe  bufon,  era  gol,  cu  pielea  albă, 
zbârcită  şi  presărată  cu  nisip  ud.  Cressen  1-a  luat  drept  un  alt  cadavru,  dar  când  Jommy  1-a 
apucat  de  glezne  ca  să-1  târască  până  la  căruţa  funerară,  băiatul  a  scuipat  apă  şi  s-a  ridicat. 
Până  în  ziua  morţii,  Jommy  a  jurat  că  Chip  Peticit  avusese  carnea  înţepenită. 

Nimeni  nu  şi-a  putut  explica  vreodată  acele  două  zile  cât  timp  bufonul  fusese  pierdut 
în  mare.  Pescarilor  le  plăcea  să  spună  că  o  sirenă  1-a  învăţat  să  respire  sub  apă  în  schimbul 
sămânţei  sale.  Chip  Peticit  nu  a  spus  nimic.  Băiatul  isteţ,  deştept,  despre  care  scrisese  Lordul 
Steffon,  nu  a  ajuns  niciodată  la  Capătul  Furtunii;  băiatul  pe  care  l-au  găsit  era  altcineva,  un 
om  cu  trupul  şi  mintea  scrântite,  care  nu  era  în  stare  nici  să  vorbească,  darămite  să  dea 
dovadă  de  isteţime.  Cu  toate  acestea,  chipul  lui  de  bufon  nu  a  lăsat  loc  de  îndoială  în  privinţa 


identităţii  sale.  In  Oraşul  Liber  Volantis  era  obiceiul  ca  feţele  sclavilor  şi  ale  servitorilor  să 
fie  tatuate.  De  la  gât  şi  până  la  păr,  pielea  băiatului  fusese  vopsită  în  carouri  pestriţe,  roşii  şi 
verzi. 

Naufragiatul  e  nebun  şi  suferind  şi  nu  e  de  folos  nimănui  -  lui  însuşi,  cel  mai  puţin, 
afirmase  bătrânul  Ser  Harbert,  castelanul  de  la  Capătul  Furtunii,  din  vremea  aceea.  Cel  mai 
bun  lucru  pe  care  l-ai  putea  face  pentru  el  ar  fi  să-i  umpli  cupa  cu  laptele  macului.  Un  somn 
fără  dureri  şi  cu  asta,  gata.  Ţi-ar  mulţumi,  dacă  ar  avea  înţelepciunea  să  o  facă.  Dar  Cressen 
a  refuzat  şi,  în  cele  din  urmă,  a  avut  câştig  de  cauză.  Dacă  Chip  Peticit  s-a  ales  cu  vreo 
bucurie  din  acea  victorie,  nu-şi  dădea  seama  nici  acum,  după  atâţia  ani. 

Umbrele  încep  să  danseze,  stăpâne,  să  danseze,  stăpâne,  să  danseze,  cânta 
bufonul  întruna,  legănându-şi  capul  şi  făcând  tălăngile  să  zornăie  şi  să  răsune.  Ding-dong, 
ding,  dang,  dong.  Stăpâne,  corbul  alb  a  ţipat  Stăpâne,  stăpâne,  stăpâne. 

Un  bufon  cântă  ce  vrea  el,  îi  spuse  Maester  prinţesei  speriate.  Nu  trebuie  să  pui  la 
inimă  cuvintele  lui.  Ca  mâine  îşi  poate  aminti  alt  cântec,  iar  pe  acesta  nu  îl  vom  mai  auzi. 
Poate  cânta  frumuşel  în  patru  limbi,  scrisese  Lord  Steffon... 
Pylos  năvăli  pe  uşă. 

-  Maester,  să-mi  fie  cu  iertare. 

Ai  uitat  terciul,  spuse  Cressen  amuzat.  Nu  era  de  aşteptat  ca  Pylos  să  facă  aşa 

ceva. 

Maester,  Ser  Davos  s-a  întors  aseară.  Vorbeau  despre  asta  la  bucătărie.  M-am 
gândit  că  vrei  să  ştii  îndată. 

-  Davos...  Aseară,  zici.  Unde  este? 

-  Cu  regele.  Au  fost  împreună  aproape  toată  noaptea. 

Fusese  o  vreme  când  Lord  Stannis  l-ar  fi  trezit  la  orice  oră,  ca  să-1  aibă  alături,  să-i  dea 
sfaturi. 

-  Ar  fi  trebuit  să  mi  se  spună,  se  plânse  Cressen.  Trebuia  să  fiu  trezit.  îşi  desfăcu 
degetele  dintre  ale  lui  Shireen.  îmi  cer  iertare,  domnişoară,  dar  trebuie  să  vorbesc  cu  nobilul 
tău  tată.  Pylos,  dă-mi  braţul.  Sunt  prea  multe  scări  în  castel  şi  mi  se  pare  că  în  fiecare  noapte 
se  mai  adaugă  câteva,  doar  ca  să  mă  agaseze  pe  mine. 

Shireen  şi  Chip  Peticit  îi  urmară  afară,  dar  curând  copila  se  satură  de  pasul  târşâit  al 
bătrânului  şi  ţâşni  înainte,  iar  bufonul  se  luă  după  ea,  cu  mersu-i  legănat  şi  tălăngile  zornăind 
nebuneşte. 

Castelele  nu  erau  locuri  prielnice  pentru  cei  firavi,  îşi  aminti  Cressen  în  timp  ce  cobora 
scara  din  Turnul  Dragonului  Mării.  Lordul  Stannis  era  de  găsit  în  Sala  Mesei  Pictate, 
deasupra  Tobei  Furtunii,  partea  centrală  a  Pietrei  Dragonului,  numită  astfel  datorită  felului 
în  care  străvechile  ziduri  bubuiau  şi  huruiau  pe  timp  de  furtună.  Ca  să  ajungă  la  el,  aveau  de 
străbătut  galeria,  de  trecut  dincolo  de  zidurile  intermediare  şi  interioare,  cu  străjerii, 
garguiele  şi  cu  porţile  lor  negre  de  fier,  şi  de  coborât  atât  de  multe  trepte,  încât  lui  Cressen 
nu  îi  plăcea  nici  să  se  gândească.  Tinerii  coborau  treptele  din  două  în  două.  Pentru  bătrânii 
cu  oase  şubrede,  fiecare  treaptă  era  un  chin.  Dar  Lordul  Stanis  nu  avea  de  gând  să  vină  la  el, 
aşa  că  Maester  se  supuse  la  acest  supliciu.  II  avea  pe  Pylos  drept  ajutor  şi  îi  era  recunoscător 
pentru  asta. 

Târşâindu-şi  picioarele  de-a  lungul  galeriei,  trecură  prin  faţa  unor  ferestre  înalte, 
boltite,  care  ofereau  o  privelişte  impunătoare  asupra  curţii  interioare,  a  zidului  exterior  şi  a 
satului  de  pescari  de  dincolo.  In  curte,  arcaşii  trăgeau  la  ţintă,  la  comanda  „Ridică,  întinde, 
dă  drumul".  Săgeţile  lor  sunau  ca  un  cârd  de  păsări  în  zbor.  Străjerii  patrulau  pe  ziduri, 
aruncând  priviri  printre  garguie  la  oştirea  care  îşi  aşezase  tabăra  afară.  Aerul  dimineţii  era 
înceţoşat  de  fumul  ce  se  ridica  dinspre  focurile  făcute  pentru  prepararea  hranei,  în  timp  ce 
trei  mii  de  oameni  erau  aşezaţi  pentru  a  mânca  de  dimineaţă  sub  stindardele  stăpânilor. 
Dincolo  de  locul  unde  se  întindea  tabăra,  debarcaderul  era  înţesat  de  corăbii.  Nici  o  navă 
care  se  apropiase  de  Piatra  Dragonului  în  ultima  jumătate  de  an  nu  fusese  lăsată  să  plece. 
Furia  Lordului  Stannis,  o  galeră  de  război  cu  trei  catarge,  cu  trei  sute  de  vâslaşi,  părea  chiar 
mică  pe  lângă  unele  dintre  galioanele  şi  luntrile  burduhănoase  care  o  înconjurau. 

Străjerii  din  faţa  Tobei  Furtunii  îi  cunoşteau  pe  maesteri  după  înfăţişare  şi  îi  lăsară  să 
treacă. 

-  Aşteaptă  aici,  îi  spuse  Cressen  lui  Pylos.  E  mai  bine  să  merg  singur  la  el. 


-  E  mult  de  urcat,  Maester.  Cressen  zâmbi. 

-  Crezi  că  am  uitat?  Am  urcat  atât  de  des  treptele  astea,  încât  le  ştiu  pe  toate  pe  de 

rost. 

La  jumătatea  drumului,  regretă  decizia  luată.  Se  oprise  să-şi  tragă  sufletul  şi  să-şi 
ostoiască  durerea  din  şold,  când  auzi  scrâşnetul  cizmelor  pe  piatră  şi  se  po-meni  faţă  în  faţă 
cu  Ser  Davos  Seaworth,  care  cobora. 

Davos  era  un  om  mărunt,  cu  obârşia  joasă  întipărită  pe  chipul  grosolan.  O  mantie 
verde,  roasă,  pătată  de  sare  şi  de  apă,  decolorată  de  soare,  îi  acoperea  umerii  firavi,  peste 
jiletcă  şi  peste  pantalonii  maro,  în  ton  cu  ochii  lui  căprui  şi  părul  castaniu.  La  gât  avea, 
atârnată  de  o  curea,  o  pungă  de  piele  uzată.  Barba  lui  mică  era  bălţată  din  abundenţă  cu  fire 
cărunte,  iar  pe  ce  îi  mai  rămăsese  din  mâna  stângă  avea  o  mănuşă  de  piele. 

-  Ser  Davos,  spuse  Maester.  Când  te-ai  întors? 

-  In  întunericul  dimineţii.  Momentul  meu  preferat.  Se  zicea  că  nimeni  nu  a  condus 
vreodată  o  corabie 

pe  timp  de  noapte  măcar  pe  jumătate  la  fel  de  bine  ca  Davos  Mână  Scurtă.  înainte  ca 
Lordul  Stannis  să-1  ridice  la  rangul  de  cavaler,  fusese  cel  mai  cunoscut  şi  mai  perfid 
contrabandist  din  toate  cele  Şapte  Regate.  -Şi? 

Bărbatul  clătină  din  cap. 

-  Este  aşa  cum  l-ai  prevenit.  Nu  se  vor  ridica,  Maester.  Nu  pentru  el.  Nu-1  iubesc. 
Nu,  gândi  Cressen,  şi  nu  îl  vor  iubi  niciodată.  Este  puternic,  priceput,  puţin...  da,  doar 

puţin  ţicnit,  şi  totuşi,  nu  e  destul.  Nu  a  fost  niciodată  destul. 

-  Ai  vorbit  cu  toţi? 

-  Cu  toţi?  Nu.  Doar  cu  cei  care  au  vrut  să  mă  vadă.  Nici  pe  mine  nu  mă  iubesc  aceşti 
oameni  de  viţă.  Pentru  ei,  voi  fi  mereu  Regele  Ceapă.  Mâna  stângă  i  se  închise,  strângând 
degetele  butucănoase  în  pumn.  Stannis  îi  ciuntise  degetele  de  la  ultima  articulaţie,  toate  în 
afară  de  degetul  mare.  Mâneam  împreună  cu  Gulian  Swann  şi  cu  bătrânul  Penrose,  iar  cei 
din  clanul  Tarth  au  căzut  de  acord  să  ne  întâlnim  la  miezul  nopţii,  într-un  crâng.  Ceilalţi  -  ei 
bine,  Beric  Dondarrion  e  dat  dispărut,  unii  zic  că  e  mort,  iar  Lord  Caron  este  cu  Renly  Bryce 
cel  Portocaliu,  la  Garda  Curcubeului. 

-  Garda  Curcubeului? 

-  Renly  şi-a  făcut  propria  Gardă  Regală,  explică  fostul  contrabandist,  dar  cei  şapte 
membri  ai  ei  nu  sunt  îmbrăcaţi  în  alb.  Fiecare  are  veşmintele  de  altă  culoare.  Loras  Tyrell  e 
comandantul  lor. 

Era  exact  genul  de  idee  pe  placul  lui  Renly  Bara-theon,  un  minunat  nou  ordin  de 
cavaleri,  care  să  se  distingă  prin  superbe  veşminte  noi.  Chiar  şi  pe  când  era  copil,  Renly 
iubise  culorile  vii  şi  materialele  bogate,  şi  mai  iubise  şi  jocurile.  „Priveşte-mă!",  obişnuia  să 
strige  în  timp  ce  alerga  râzând  prin  încăperile  de  la  Capătul  Furtunii.  „Priveşte-mă,  sunt  un 
dragon",  sau  „Uită- te  la  mine,  sunt  un  vrăjitor",  sau  „Priveşte-mă,  sunt  zeul  ploii!" 

Băieţelul  îndrăzneţ,  cu  părul  negru  şi  ochi  surâzători,  era  acum  bărbat,  avea  douăzeci  şi 
unu  de  ani  şi  continua  să-şi  joace  jocurile.  Priveşte-ma,  sunt  un  rege,  gândi  Cressen  cu 
tristeţe.  Oh,  Renly,  Renly,  dulce  copil  drag,  ştii  oare  ce  faci?  Şi  daca  ai  şti,  ţi-ar  păsa?  Mai 
există  cineva  care  ţine  la  el,  în  afara  de  mine? 

Şi  ce  motiv  au  invocat  lorzii  pentru  refuzul  lor?  îl  întrebă  pe  Ser  Davos. 
Ei  bine,  cât  despre  asta,  unii  mi-au  oferit  cuvinte  dulci,  alţii  au  vorbit  fără 
ocolişuri,  unii  mi-au  adus  scuze,  alţii  promisiuni,  iar  unii  doar  au  minţit.  Se  scutură.  Până  la 
urmă,  vorbele  sunt  doar  vânt. 

Nu  i-ai  putut  aduce  nici  o  speranţă? 

Doar  false  speranţe,  iar  eu  nu  fac  aşa  ceva,  spuse  Davos.  De  la  mine  a  auzit 

adevărul. 

Maester  Cressen  îşi  aminti  ziua  când  Davos  a  fost  făcut  cavaler,  după  asediul  de  la 
Capătul  Furtunii.  Lordul  Stannis,  împreună  cu  o  mică  garnizoană,  ocupase  castelul  timp  de 
aproape  un  an,  cucerind  marea  oştire  a  Lorzilor  Tyrell  şi  a  lui  Redwyne.  Până  şi  marea  se 
ridicase  împotriva  lor,  vegheată  zi  şi  noapte  de  galerele  lui  Redwyne,  cu  stindardele 
burgunde  ale  Arborelui  fâlfâind  în  vânt.  La  Capătul  Furtunii,  caii  fuseseră  de  mult  mâncaţi, 
câinii  şi  pisicile  dispăruseră,  iar  garnizoana  ajunsese  să  mănânce  rădăcini  şi  şobolani.  Atunci 
a  venit  o  noapte  în  care  era  lună  nouă  şi  nori  negri  ascundeau  stelele.  La  adăpostul 


întunericului,  Davos,  contrabandistul,  a  forţat  blocada  lui  Redwyne  şi  stâncile  Golfului 
Naufragiilor  deopotrivă.  Mica  lui  corabie  avea  carena  neagră,  pânzele  negre,  vâsle  negre  şi  o 
cală  ticsită  cu  ceapă  şi  peşte  sărat.  Destul  de  puţin,  dar  a  ţinut  în  viaţă  garnizoana  suficient  ca 
Eddard  Stark  să  ajungă  la  Capătul  Fur-tunii  şi  să  pună  capăt  asediului. 

Lordul  Stannis  1-a  răsplătit  pe  Davos  cu  pământuri  alese  la  Capul  Mâniei,  cu  o  mică 
fortăreaţă  şi  cu  onorurile  de  cavaler...,  dar  a  decretat,  de  asemenea,  ca  va  pierde  câte  o 
falangă  de  la  fiecare  deget  al  mâinii  stângi  pentru  fiecare  an,  ca  să  plătească  pentru  toţi  anii 
de  tâlhărie.  Davos  fusese  de  acord,  cu  condiţia  ca  Stannis  însuşi  să  ţină  cuţitul.  Nu  accepta 
nici  un  fel  de  pedeapsă  din  mâini  mai  puţin  nobile.  Stăpânul  a  folosit  un  satâr  de  măcelar,  cel 
mai  bun,  ca  să  taie  curat  şi  cu  precizie.  După  această  întâmplare,  Davos  a  ales  numele  de 
Seaworth,  Comoara  Mării,  pentru  noua  sa  reşedinţă,  şi  ca  blazon  a  adoptat  o  corabie  neagră 
pe  un  fundal  gri  deschis  -  cu  o  ceapă  desenată  pe  pânze.  Fostului  tâlhar  îl  plăcea  să  spună  că 
Lordul  Stannis  i-a  făcut  un  hatâr  că  i-a  lăsat  de  curăţat  şi  tăiat  cu  patru  unghii  mai  puţin. 

Nu,  gândi  Cressen,  un  om  ca  acela  nu  ar  da  false  speranţe,  nici  nu  ar  îndulci  adevărul. 
Ser  Davos,  adevărul  poate  avea  un  gust  amar,  chiar  şi  pentru  un  om  puternic 
ca  Lordul  Stannis.  Se  gândea  mereu  la  întoarcerea  la  Debarcaderul  Regelui,  în  deplinătatea 
puterilor  sale,  ca  să  zdrobească  duşmanii  şi  să-şi  revendice  ceea  ce  îi  aparţinea  de  drept.  Insă 
acum... 

Dacă  îşi  duce  oastea  firavă  la  Debarcaderul  Regelui,  o  va  conduce  la  moarte.  Nu 
are  destule  oştiri. 

Atâta  lucru  i-am  spus  şi  eu,  dar  ştii  cât  de  mândru  e.  Davos  îşi  ridică  mâna  înmănuşată. 
îmi  vor  creşte  degetele  înapoi  înainte  ca  omul  acela  să  se  plece  în  faţa  raţiunii.  Bătrânul  oftă. 

-  Ai  făcut  tot  ce  ai  putut.  Acum  trebuie  să  mă  alătur  glasului  tău. 
încet,  îşi  reluă  urcuşul. 

Locul  de  refugiu  al  Lordului  Stannis  era  o  cameră  mare,  circulară,  cu  pereţi  zidiţi  din 
piatră  neagră  şi  patru  ferestre  înguste  care  dădeau  către  cele  patru  puncte  cardinale.  In 
mijlocul  încăperii  se  afla  o  masă  imensă,  de  la  care  i  se  trăgea  şi  numele,  o  bucată  mare  de 
lemn  sculptat,  făcută  la  porunca  lui  Aegon  Tar-garyen,  în  perioada  anterioară  Cuceririi. 
Masa  Pictată  măsura  mai  bine  de  cincisprezece  metri  în  lungime  şi,  probabil,  jumătate  pe 
atât  în  lăţime  în  punctul  cel  mai  larg,  însă  avea  mai  puţin  de  un  metru  şi  jumătate  în  partea 
cea  mai  îngustă.  Tâmplarii  lui  Aegon  îi  dăduseră  forma  tărâmului  Westeros,  tăind  cu 
fierăstrăul  fiecare  golf  şi  fiecare  peninsulă,  până  ce  nu  a  mai  avut  nici  o  margine  dreaptă.  Pe 
suprafaţa  mesei,  înnegrită  de  aproape  trei  sute  de  ani  de  lăcuire,  erau  pictate  cele  Şapte 
Regate,  aşa  cum  fuseseră  ele  pe  vremea  lui  Aegon,  râuri  şi  munţi,  castele  şi  oraşe,  lacuri  şi 
păduri. 

In  cameră  se  afla  un  singur  scaun,  poziţionat  cu  grijă  exact  în  locul  pe  care  Piatra 
Dragonului  îl  ocupase  pe  coasta  Westeros,  şi  ridicat  astfel  încât  să  ofere  o  imagine  de 
ansamblu  asupra  tăbliei.  In  scaun  şedea  un  bărbat  îmbrăcat  cu  un  surtuc  de  piele  strâns  legat 
pe  lângă  trup  şi  pantaloni  din  lână  aspră,  maro.  Când  Maester  Cressen  intră,  bărbatul  îşi 
ridică  privirea. 

-  Ştiam  că  tu  vei  veni,  bătrâne,  fie  că  te  chem  sau  nu.  Nu  era  nici  urmă  de  căldură  în 
glasul  lui;  arareori  era. 

Stannis  Baratheon,  Lord  al  Pietrei  Dragonului  şi,  prin  graţia  zeilor,  moştenitor  al 
Tronului  de  Fier  al  celor  Şapte  Regate  ale  Westerosului,  avea  umerii  largi  ţi  braţele 
musculoase,  o  faţă  întinsă  şi  un  trup  încordat  care  aminteau  de  pielea  de  animal  uscată  la 
soare,  dură  ca  oţelul.  Aspru  era  cuvântul  pe  care  îl  foloseau  oamenii  când  vorbeau  despre 
Stannis,  şi  aspru  era.  Deşi  nu  împlinise  încă  treizeci  şi  cinci  de  ani,  pe  cap  îi  mai  rămăsese 
doar  o  dâră  de  păr  negru,  în  spatele  urechilor,  ca  umbra  unei  coroane.  Fratele  său,  răposatul 
Rege  Robert,  îşi  lăsase  barbă  în  ultimii  ani  de  viaţă.  Maester  Cressen  nu  îi  văzuse  barba 
niciodată,  dar  se  spunea  că  avea  un  aspect  sălbatic,  era  deasă  şi  fioroasă.  In  replică  parcă, 
Stannis  îşi  purta  barba  scurtă  şi  deasă.  Se  întindea  ca  o  umbră  neagră-albăs-truie  de-a  lungul 
pomeţilor  osoşi  şi  a  maxilarului  pătrat.  Ochii  lui  erau  ca  nişte  răni  deschise  sub  sprâncenele 
stufoase,  de  un  albastru  întunecat  ca  marea  în  noapte.  Gura  lui  l-ar  fi  adus  la  disperare  până 
şi  pe  cel  mai  vesel  dintre  bufoni;  era  o  gură  făcută  să  se  încrunte,  să  se  strâmbe  şi  să 
formuleze  comenzi  tăioase,  cu  buzele  subţiri  şi  palide  şi  muşchii  încordaţi,  o  gură  care  uitase 
să  zâmbească  şi  nu  ştiuse  niciodată  să  râdă.  Uneori,  în  noapte,  când  lumea  devenea  foarte 


tăcută  şi  liniştită,  Maester  Cressen  avea  impresia  că  îl  aude  pe  Lordul  Stannis  scrâşnind  din 
dinţi,  în  cealaltă  aripă  a  castelului. 

Pe  vremuri  m-ai  fi  trezit,  spuse  bătrânul. 

Pe  vremuri  erai  tânăr.  Acum  eşti  bătrân  şi  bolnav  şi  ai  nevoie  de  somn.  Stannis  nu 
învăţase  să-şi  îndulcească  vorbele,  să  disimuleze  sau  să  flateze,  el  spunea  ceea  ce  gândea  şi 
cei  cărora  nu  le  plăcea  felul  lui  de  a  fi  puteau  să  se  ducă  naibii. 

Ştiam  că  vei  afla  ce  avea  de  spus  Davos,  destul  de  curând.  Tu  afli  întotdeauna,  nu-i 

aşa? 

N-aş  fi  de  nici  un  folos  dacă  nu  aş  afla,  răspunse  Cressen.  L-am  întâlnit  pe  Davos 

pe  scări. 

Şi  ţi-a  spus  totul,  presupun.  Ar  fi  trebuit  să-i  tai  limba  odată  cu  degetele. 
Atunci  ţi-ar  fi  fost  un  prost  mesager. 

Mi-a  fost  oricum  un  prost  mesager.  Lorzii  Furtunii  nu  vor  să  se  ridice  alături  de 
mine.  Se  pare  că  nu  mă  plac,  iar  justeţea  cauzei  mele  nu  înseamnă  nimic  pentru  ei.  Cei  laşi 
vor  sta  în  spatele  zidurilor  şi  vor  aştepta  să  vadă  cum  bate  vântul  şi  cine  e  pe  cale  să  câştige. 
Cei  curajoşi  s-au  declarat  deja  de  partea  lui  Renly.  De  partea  lui  Renlyl  Scuipă  numele,  de 
parcă  ar  fi  avut  otravă  pe  limbă. 

Fratele  tău  a  fost  Lordul  Capătului  Furtunii  mai  bine  de  treisprezece  ani.  Aceşti 
lorzi  au  jurat  să  fie  stegarii  lui. 

Ai  lui,  izbucni  Stannis,  când,  de  drept,  ar  trebui  să  fie  stegarii  mei.  Nu  am  cerut 
niciodată  Piatra  Dragonului.  Nu  am  vrut-o.  Am  preluat-o  fiindcă  duşmanii  lui  Robert  erau 
aici,  iar  el  mi-a  ordonat  să-i  scot  afară.  I-am  construit  flota  şi  i-am  făcut  treaba,  supus  cum 
trebuie  să  fie  un  frate  mai  mic  faţă  de  cel  mare,  aşa  cum  ar  fi  trebuit  să  fie  Renly  faţă  de 
mine.  Şi  care  au  fost  mulţumirile  lui  Robert?  Mă  numeşte  Lord  al  Pietrei  Dragonului  şi  îi  dă 
lui  Renly  Capătul  Furtunii  şi  proprietăţile  acestuia.  Capătul  Furtunii  a  apar-tinut  Casei 
Baratheon  timp  de  trei  sute  de  ani,  de  drept  ar  fi  trebuit  să-mi  revină  mie  când  Robert  a 
preluat  Tronul  de  Fier.tinut 

Era  o  amărăciune  veche,  resimţită  profund,  acum  mai  mult  ca  oricând.  Aici  era  miezul 
slăbiciunii  stăpânului,  căci  Piatra  Dragonului,  deşi  era  veche  şi  puternică,  avea  influenţă 
doar  asupra  câtorva  lorzi  neînsemnaţi,  ale  căror  teritorii,  insule  stâncoase,  erau  prea  slab 
populate  ca  să  adune  oamenii  de  care  avea  nevoie  Stannis.  Chiar  şi  cu  mercenarii  pe  care  îi 
adusese  peste  marea  îngustă,  din  Oraşele  Libere  Myr  şi  Lys,  oştirea  aşezată  dincolo  de  ziduri 
era  mult  prea  mică  pentru  a  doborî  puterea  Casei  Lannister. 

Robert  ţi-a  făcut  o  nedreptate,  răspunse  prudent  Maester  Cressen,  deşi  a  avut 
motive  întemeiate.  Piatra  Dragonului  fusese  de  multă  vreme  reşedinţa  Casei  Targaryen. 
Avea  nevoie  de  tăria  unui  bărbat  pentru  a  domni  acolo,  iar  Renly  era  doar  un  copil. 

El  e  şi  acum  un  copil,  afirmă  Stannis,  iar  furia  din  glasul  său  răsună  în  sala 
goală,  un  copil  care  se  gândeşte  să-mi  smulgă  coroana  de  pe  frunte.  Ce  a  făcut  Renly 
vreodată  ca  să  câştige  un  tron?  Stă  în  consiliu  şi  face  glume  cu  Degeţel,  iar  la  turniruri  îşi 
pune  superba  armură  şi  se  lasă  doborât  de  pe  cal  de  unul  mai  bun  ca  el.  Asta  îl  caracterizează 
pe  fratele  meu  Renly,  care  crede  că  ar  trebui  să  fie  rege.  Te  întreb,  de  ce  m-au  pedepsit  zeii 
cu  fraţi? 

Nu  pot  răspunde  în  locul  zeilor. 

Foarte  rar  dai  răspunsuri  în  ultimul  timp,  pa-re-mi-se.  Cine  îi  e  Maester  lui  Renly? 
Poate  că  ar  trebui  să  trimit  după  el.  Poate  că  mi-ar  plăcea  mai  mult  sfatul  lui.  Ce  crezi  că  a 
spus  acest  Maester  când  fratele  meu  a  decis  să-mi  fure  coroana?  Ce  sfaturi  i-a  oferit  colegul 
tău  acestui  trădător  de-un  sânge  cu  mine? 

M-aş  mira  dacă  Lordul  Renly  ar  cere  vreun  sfat,  înălţimea  Ta.  Cel  mai  mic  din  cei 
trei  fii  ai  Lordului  Steffon  devenise  un  om  curajos,  dar  nechibzuit,  care  acţiona  mai  degrabă 
sub  impuls  decât  calculat.  Prin  asta,  şi  prin  multe  altele,  se  asemăna  cu  fratele  său  Robert  şi 
era  complet  diferit  de  Stannis. 

înălţimea  Ta,  repetă  Stannis  cu  amărăciune.  Iţi  râzi  de  mine  cu  purtări  regeşti, 
dar  al  cui  rege  sunt  eu?  Piatra  Dragonului  şi  câteva  stânci  în  marea  îngustă,  iată  regatul  meu. 
Coborî  treptele  scaunului  pentru  a  sta  în  faţa  mesei,  lăsându-şi  umbra  să  cadă  peste  gura 
Izvorului  Apei  Negre  şi  a  pădurii  pictate,  unde  se  afla  acum  Debarcaderul  Regelui.  Rămase 
acolo,  cu  gândul  la  tărâmul  pe  care  voia  să-1  revendice,  atât  de  aproape,  să-1  atingi  cu  mâna, 


şi  totuşi  atât  de  departe.  Diseară  am  să  cinez  cu  lorzii  mei  stegari,  atâţia  câţi  sunt:  Celtigar, 
Velaryon,  Bar  Emmon,  toată  neînsemnata  lor  adunare.  Slabă  recoltă,  dacă  e  să  spunem 
adevărul,  dar  ei  sunt  ceea  ce  mi-au  lăsat  fraţii  mei. 

Acel  pirat  din  Lys,  Salldhor  Saan,  va  veni  cu  ultimele  socoteli  pentru  ceea  ce-i  datorez, 
iar  Morosh  din  Myr  mi  va  agasa  cu  discuţii  despre  maree  şi  vijelii  de  toamnă,  în  timp  ce 
Lordul  Sunglass  va  mormăi  pios  despre  voinţa  celor  Şapte.  Celtigar  va  dori  să  ştie  care  Lorzi 
ai  Furtunii  ni  se  vor  alătura.  Velaryon  va  ameninţa  că-şi  duce  oştenii  acasă  dacă  nu  atacăm 
îndată.  Ce  le  pot  spune?  Ce  trebuie  să  fac  acum? 

Adevăraţii  tăi  duşmani  sunt  Lannisterii,  stăpâne,  răspunse  Maester  Cressen.  Dacă 
tu  şi  fratele  tău  aţi  face  front  comun  împotriva  lor... 

Nu  voi  trata  cu  Renly,  spuse  Stannis  pe  un  ton  Care  nu  lăsa  loc  de  discuţii.  Nu, 
atâta  timp  cât  îşi  spune  rege. 

Atunci  nu  cu  Renly,  cedă  Maester.  Stăpânul  lui  era  mândru  şi  neînduplecat  când 
lua  o  decizie,  nimic  nu  o  putea  schimba.  Şi  alţii  ar  putea  să  servească  nevoilor  tale.  Fiul  lui 
Eddard  Stark  a  fost  proclamat  Rege  în  Nord,  cu  toată  puterea  de  la  Winterfell  şi  Riverrun  în 
spate. 

Un  băiat  necopt,  spuse  Stannis,  şi  încă  un  fals  rege.  Iar  eu  să  accept  un  regat 
fărâmiţat? 

Cu  siguranţă  o  jumătate  de  regat  e  mai  bună  decât  nimic,  spuse  Cressen,  şi,  dacă  îl 
ajuţi  pe  băiat  să  răzbune  uciderea  tatălui  său... 

De  ce  ar  trebui  să-1  răzbun  eu  pe  Eddard  Stark?  Nu  a  însemnat  nimic  pentru  mine. 
O,  Robert  1-a  iubit,  poţi  fi  sigur.  L-a  iubit  ca  pe  un  frate,  oare  cât  de  des  am  auzit  asta?  Eu 
eram  fratele  lui,  nu  Ned  Stark,  dar  nu  ţi-ai  fi  dat  seama  niciodată,  judecând  după  felul  în  care 
mă  trata.  I-am  păstrat  Capătul  Furtunii,  privind  cum  oameni  de  treabă  mor  de  foame  în  timp 
ce  Mace  Tyrell  şi  Paxter  Redwyne  se  ospătau  dincolo  de  zidurile  mele.  Mi-a  mulţumit 
Robert?  Nu.  I-a  mulţumit  lui  Stark,  pentru  că  a  ridicat  asediul  când  ajunsesem  la  şobolani  şi 
ridichi.  Am  alcătuit  o  armată,  la  porunca  lui  Robert,  am  preluat  Piatra  Dragonului  în  numele 
lui.  Oare  mi-a  luat  mâna  şi  mi-a  spus:  Bravo,  frăţioare,  ce  m-aş  fi  făcut  fără  tine?  Nu,  m-a 
învinuit  că  l-am  lăsat  pe  Willem  Darry  să-1  răpească  pe  Viserys  şi  pe  copil,  de  parcă  i-aş  fi 
putut  opri.  Am  stat  în  consiliul  său  timp  de  cincisprezece  ani,  ajutându-1  pe  Jon  Arrya  să-i 
conducă  regatul,  în  timp  ce  Robert  a  băut  şi  s-a  destrăbălat,  dar  când  a  murit  Jon,  oare  fratele 
meu  m-a  numit  Mâna  lui?  Nu,  a  alergat  la  scumpul  lui  prieten  Ned  Stark  şi  i-a  oferit  lui 
această  onoare.  Şi  puţin  bine  le-a  făcut  amândurora. 

Ce-a  fost,  a  fost,  stăpâne,  spuse  cu  blândeţe  Maester  Cressen.  Multe  nedreptăţi  ţi 
s-au  făcut,  dar  trecutul  e  ţărână.  Viitorul  mai  poate  fi  cucerit,  dacă  te  uneşti  cu  cei  din 
neamul  Stark.  Mai  sunt  şi  alţii  pe  care  i-ai  putea  chema.  Ce  părere  ai  despre  Lady  Arryn? 
Dacă  regina  i-a  ucis  soţul,  cu  siguranţă  va  dori  să  i  se  facă  dreptate.  Are  un  fiu,  moştenitorul 
lui  Jon  Arryn.  Dacă  i-ai  da-o  pe  Shireen  în  căsătorie... 

Băiatul  e  slab  şi  bolnăvicios,  obiectă  Lordul  Stannis.  Până  şi  tatăl  său  şi-a  dat 
seama  de  asta  când  mi-a  cerut  să-1  primesc  la  Piatra  Dragonului.  Poate  i  s-ar  fi  potrivit  o 
slujbă  de  paj,  dar  acea  blestemată  femeie  Lannister  l-a  otrăvit  pe  Lordul  Arryn  înainte 

ca  acest  lucru  să  se  poată  realiza,  iar  acum  Lysa  îl  ascunde  în  Eyrie.  Nu  se  va  despărţi 
niciodată  de  băiat,  ţi-o  jur. 

-  Atunci  trebuie  să  o  trimiţi  pe  Shireen  la  Eyrie,  il  imploră  Maester.  Piatra  Dragonului 
este  un  cămin  mohorât  pentru  un  copil.  Lasă-1  pe  bufon  să  meargă  cu  ea,  ca  să  aibă  în 
preajmă  o  figură  cunoscută.  -  Cunoscută  şi  hidoasă.  Stannis  încruntă  o  sprânceană,  gânditor. 
Totuşi...  poate  că  merită  încercat... 

-  E  nevoie  ca  stăpânul  de  drept  al  celor  Şapte  Regate  să  cerşească  ajutor  de  la  văduve 
şi  uzurpatori?  întrebă  tăios  un  glas  de  femeie. 

Maester  Cressen  se  întoarse  şi  îşi  plecă  creştetul. 

-  Doamna  mea,  spuse  el,  mâhnit  că  nu  a  auzit-o  intrând. 
Lordul  Stannis  se  încruntă. 

-  Eu  nu  cerşesc.  De  la  nimeni.  Fă  bine  şi  ţine  minte,  femeie. 

-  Mă  bucur  să  aud  asta,  stăpâne. 


Lady  Selyse  era  la  fel  de  înaltă  ca  soţul  ei,  cu  trupul  slab  şi  faţa  uscăţivă,  cu  urechi 
proeminente,  un  nas  ascuţit  şi  o  uşoară  umbră  de  mustăcioară  deasupra  buzei.  Şi-o  smulgea 
zilnic  şi  o  blestema  cu  regularitate,  dar  reapărea  mereu,  cu  obstinaţie.  Avea  ochii  spălăciţi, 
gura  uscată  şi  vocea  stridentă.  Vorbi  acum  cu  glasul  ei  spart: 

-  Lady  Arryn  îţi  datorează  supunere,  la  fel  şi  cei  din  neamul  Stark,  fratele  tău  Renly  şi 
toţi  ceilalţi.  Tu  eşti  adevăratul  lor  rege.  Nu  s-ar  cuveni  să  te  rogi  şi  să  te  târguieşti  cu  ei 
pentru  ceea  ce  este  al  tău  de  drept,  prin  harul  Zeului. 

Zeu,  spusese,  nu  zei.  Femeia  roşie  o  cucerise,  trup  şi  suflet,  îndepărtând-o  de  la  zeii 
celor  Şapte  Regate,  vechi  şi  noi,  pentru  a-1  slăvi  pe  cel  pe  care  ei  îl  numesc  Stăpânul 
Luminii. 

Zeul  tău  poate  să-şi  păstreze  harul,  spuse  Lord  Stannis,  care  nu  împărtăşea  noua 
credinţă  înflăcărată  a  soţiei  sale.  De  săbii  am  eu  nevoie,  nu  de  binecuvântări.  Ai  pe  undeva 
ascunsă  vreo  armată  despre  care  nu  mi-ai  spus?  Nu  era  pic  de  afecţiune  în  tonul  lui.  Stannis 
nu  se  simţise  niciodată  în  largul  lui  în  compania  femeilor,  nici  chiar  a  propriei  sale  soţii. 
Când  fusese  plecat  la  Debarcaderul  Regelui,  să  ia  parte  la  consiliul  lui  Robert,  o  lăsase  pe 
Selyse  la  Piatra  Dragonului,  cu  fiica  lor.  Scrisorile  lui  fuseseră  puţine  la  număr,  vizitele  şi 
mai  puţine;  îşi  făcea  datoria  în  patul  conjugal  o  dată  sau  de  două  ori  pe  an,  dar  fără  plăcere, 
iar  fiii  la  care  sperase  cândva  nu  veniseră  niciodată. 

Fraţii,  unchii  şi  verii  mei  au  oştiri,  îi  spuse  Selyse.  Casa  Florent  va  veni  sub 
stindardul  tău. 

Casa  Florent  poate  să  scoată  la  luptă  două  mii  de  săbii,  în  cel  mai  bun  caz.  Se 
spunea  că  Stannis  cunoştea  forţa  fiecărei  case  din  cele  Şapte  Regate.  Iar  tu  ai  cu  mult  mai 
multă  încredere  în  fraţii  şi  în  unchii  tăi  decât  mine,  doamna  mea.  Pământurile  Casei  Florent 
sunt  mult  prea  aproape  de  Highgarden  ca  unchiul  tău  să  rişte  să  stârnească  mânia  lui  Mace 
Tyrell. 

Mai  există  o  cale.  Lady  Selyse  veni  mai  aproape.  Priveşte  pe  fereastră,  domnul 
meu.  E  un  semn 

pe  care  o  îl  aşteptai,  înscris  pe  cer.  Roşu  e  semnul,  roşu  ca  flacăra,  roşu  ca  inima 
arzătoare  a  adevăratului  zeu.  Este  stindardul  lui  -  şi  al  tău!  Vezi  cum  se  desfăşoară  pe  cer,  ca 
răsuflarea  fierbinte  a  unui  dragon,  iar  tu  eşti  Stăpânul  Pietrei  Dragonului.  înseamnă  că 
vremea  ta  a  sosit.  Nimic  nu  e  mai  sigur  decât  asta.  Eşti  hărăzit  să  pleci  de  pe  această  stâncă 
pustie,  aşa  cum,  cândva,  a  plecat  pe  mare  Aegon  Cuceritorul,  să  mături  totul  în  calea  ta,  aşa 
cum  a  făcut  el.  Trebuie  doar  să  rosteşti  un  cuvânt  şi  să  îmbrăţişezi  puterea  Stăpânului 
Luminii. 

Câte  săbii  va  pune  Stăpânul  Luminii  în  mâna  mea?  întrebă  Stannis  din  nou. 

Câte  ai  nevoie,  promise  soţia  lui.  Săbiile  de  la  Capătul  Furtunii  şi  de  la 
Highgarden,  pentru  început,  şi  toţi  lorzii  lui  stegari. 

Davos  ţi-ar  spune  altceva,  zise  Stannis.  Acele  săbii  i-au  jurat  credinţă  lui  Renly.  II 
iubesc  pe  fermecătorul  meu  frăţior,  aşa  cum  l-au  iubit  cândva  pe  Robert...  şi  cum  nu  m-au 
iubit  niciodată  pe  mine. 

-  Da,  răspunse  ea,  dar  dacă  Renly  ar  muri...  Stannis  o  privi  pe  doamna  lui  printre  gene 

până 

ce  Cressen  nu  mai  putu  să  tacă: 

E  de  neconceput,  înălţimea  Ta,  oricâte  nebunii  a  comis  Renly... 

Nebunii?  Eu  le  numesc  acte  de  trădare.  Stannis  îi  întoarse  spatele  soţiei  sale. 
Fratele  meu  este  tânăr  şi  puternic  şi  are  în  jurul  lui  o  imensă  armată  şi  pe  acei  cavaleri  ai 
curcubeului. 

-  Melisandre  s-a  uitat  în  flăcări  şi  1-a  văzut  mort. 
Cressen  era  oripilat. 

Fratricid...  Stăpâne,  este  un  lucru  rău,  de  neconceput...  te  rog,  ascultă-mă. 
Lady  Selyse  îl  măsură  cu  privirea. 

Şi  ce-i  vei  spune,  Maester?  Cum  poate  să  câştige  jumătate  de  regat  dacă  merge 
la  cei  din  neamul  Stark  în  genunchi  şi  i-o  vinde  pe  fiica  noastră  lui  Lysa  Arryn? 

Ţi-am  auzit  sfatul,  Cressen,  spuse  Lordul  Stannis.  Acum  vreau  să-1  aud  pe  al  ei. 

Poţi  pleca. 


Maester  Cressen  făcu  o  plecăciune,  coborându-şi  un  genunchi  înţepenit.  Simţea  în 
spate  privirea  Doamnei  Selyse,  în  timp  ce  străbătea  camera,  târşâ-indu-şi  încet  picioarele.  In 
momentul  când  ajunse  în  josul  scărilor,  tot  ce  mai  putea  face  era  să  se  ţină  pe  picioare. 
Ajută-mă,  îi  ceru  lui  Pylos. 

Când  ajunse  înapoi  la  loc  sigur,  în  camera  lui,  Cressen  îi  spuse  tânărului  că  poate  să 
plece  şi  ieşi,  şchiopătând,  pe  balcon,  să  stea  cu  garguiele  lui  şi  să  privească  îndelung  marea. 
Una  dintre  navele  de  război  ale  lui  Salladgor  Saan  brăzda  marea  în  preajma  castelului,  cu 
carena  în  dungi  viu  colorate  sfârtecând  apa  verde-cenuşie,  în  timp  ce  vâslele  se  ridicau  şi 
coborau.  O  urmări  cu  privirea  până  ce  dispăru  dincolo  de  promontoriu.  De-ar  putea  să 
dispară  atât  de  uşor  şi  temerile  mele!  Trăise  atât  de  mult  doar  pentru  asta? 

Când  un  maester  îşi  punea  colanul  la  gât  lăsa  la  o  parte  speranţa  de  a  avea  copii,  dar 
Cressen  se  simţise  adesea  ca  un  tată.  Robert,  Stannis,  Renly...  trei  fii 

crescuse  după  ce  marea  furioasă  îl  revendicase  pe  Lordul  Steffon.  Făcuse  o  treabă  atât 
de  proastă  încât  trebuia  să-1  vadă  pe  unul  ucigându-1  pe  celălalt?  Nu  putea  îngădui  asta,  nu 
va  îngădui  asta. 

Femeia  era  de  vină.  Nu  Lady  Selyse,  cealaltă  femeie.  Femeia  roşie,  cum  o  numise 
slujitoarea,  de  teamă  să-i  rostească  numele. 

-  Eu  am  să-i  rostesc  numele,  îi  spuse  Cressen  câinelui  negru  de  piatră.  Melisandre,  Ea. 
Melisandre  din  Asshai,  vrăjitoarea,  stăpâna  magiei  şi  preoteasă  a  lui  R'hllor,  Stăpânul 
Luminii,  Inima  Focului,  Zeul  Forului  şi  al  Umbrei.  Melisandre,  a  cărei  nebunie  nu  trenuia 
lăsată  să  se  răspândească  dincolo  de  Piatra  Dragonului. 

Apartamentele  lui  păreau  întunecate  şi  mohorâte,  după  strălucirea  dimineţii.  Cu  mâini 
tremurătoare,  bătrânul  îşi  aprinse  lumânarea  şi  o  duse  în  camera  de  lucru  aflată  sub  scara  ce 
ducea  la  stâncărie,  unde  uleiurile,  poţiunile  şi  leacurile  lui  se  odihneau  ordonate  pe  rafturi. 
Pe  raftul  de  jos,  în  spatele  unui  rând  de  alifii  aşezate  în  vase  de  lut  găsi  o  fiolă  de  sticlă 
indigo,  cam  cât  degetul  său  mic.  Sticluţa  zornăi  când  o  scutură.  Cressen  suflă  stratul  de  praf 
şi  o  duse  pe  masă.  Lovind-o  de  scaun,  scoase  dopul  şi  vărsă  conţinutul.  O  mulţime  de 
cristale,  nu  mai  mari  decât  nişte  seminţe,  se  împrăştiară  pe  pergamentul  pe  care  îl  citea. 
Străluceau  ca  nestematele  la  lumina  lumânării,  atât  de  roşii,  încât  se  pomeni  gândindu-se  că 
până  atunci  nu  le  văzuse  niciodată  cu  adevărat  culoarea. 

îşi  simţea  lanţul  de  la  gât  atârnând  greu.  Atinse  uşor  unul  dintre  cristale  cu  vârful 
degetului  mic.  Un  lucru  atât  de  mic  sa  deţină  puterea  vieţii  şi  a  morţii!  Era  făcut  dintr-o 
anumită  plantă  care  creştea  doar  pe  insulele  Mării  de  Jad,  peste  mări  şi  ţări.  Frunzele 
trebuiau  uscate  şi  înmuiate  într-o  soluţie  de  apă  cu  lămâie  şi  zahăr  şi  cu  anumite  mirodenii 
rare  din  Insulele  Verii.  După  aceea  puteau  fi  scoase,  dar  poţiunea  trebuia  îngroşată  cu  cenuşă 
şi  lăsată  să  se  cristalizeze.  Procesul  era  lent  şi  dificil,  ingredientele  scumpe  şi  greu  de 
procurat.  Totuşi,  alchimiştii  din  Lys  cunoşteau  modul  de  preparare,  iar  Bărbaţii  Fără  Chip 
din  Bra-avos  şi  maesterii  acestui  ordin  îl  cunoşteau  şi  ei,  deşi  despre  asta  nu  se  vorbea 
dincolo  de  zidurile  Citadelei.  Toată  lumea  ştia  că  un  maester  îşi  făurea  colanul  de  argint 
când  învăţa  arta  tămăduirii  -  dar  lumea  prefera  să  uite  că  bărbaţii  care  ştiau  cum  să  vindece 
ştiau  şi  cum  să  ucidă. 

Cressen  nu  îşi  mai  amintea  ce  nume  dăduseră  Ashaii  frunzei  sau  otrăvitorii  din  Lys 
cristalului.  In  Citadelă,  se  numea  pur  şi  simplu  strangulator.  Dizolvat  în  vin,  făcea  ca 
muşchii  gâtului  să  se  strângă  mai  puternic  ca  orice  pumn,  închizând  căile  respiratorii.  Se 
spunea  că  faţa  victimei  devenea  stacojie,  ca  mica  sămânţă  de  cristal  care  îi  provocase 
moartea,  dar  la  fel  se  întâmpla  şi  când  cineva  se  îneca  cu  o  bucăţică  de  mâncare. 

Şi  chiar  în  noaptea  aceasta,  Lordul  Stannis  îşi  va  ospăta  lorzii  stegari,  soţia...  şi  pe 
femeia  roşie,  Meli-sandre  din  Asshai. 

Trebuie  să  mă  odihnesc,  îşi  spuse  Maester  Cressen,  trebuie  să  fiu  în  toată  puterea  în 
seara  asta.  Mâinile  nu  nu  trebuie  să-mi  tremure,  nici  curajul  să  mi  se  moleşească.  Este  un 
lucru  îngrozitor,  şi  totuşi  trebuie  făcut.  Dacă  exista  zei,  cu  siguranţă  mă  vor  ierta.  Dormise 
atât  de  prost  în  ultimul  timp.  Un  pui  de  somn  l-ar  revigora  pentru  greaua  încercare  ce  va 
urma.  Ostenit,  se  îndrepta  clătinându-se  către  pat.  Cu  toate  acestea,  când  închise  ochii, 
continuă  să  vadă  lumina  cometei,  roşie  si  înfricoşătoare  şi  foarte  vie,  în  mijlocul 
întunericului  din  visele  sale.  Poate  că  este  cometa  mea,  gândi  ca  prin  vis,  chiar  înainte  să-1 
cuprindă  somnul.  Un  semn  al  sângelui,  prevestind  crima...  da... 


Când  se  trezi,  era  întuneric  beznă,  dormitorul  lui  era  negru  şi  îl  dureau  toate 
încheieturile.  Cressen  îşi  ridică  trupul  cu  greu,  iar  capul  îi  bubuia.  Apucându-şi  bastonul,  se 
ridică,  clătinându-se,  în  picioare.  Atât  de  târziu,  se  gândi.  Nu  m-au  chemat.  Era  întotdeauna 
chemat  la  ospeţe,  aşezat  la  loc  de  cinste,  lângă  Lordul  Stannis.  Chipul  stăpânului  îi  juca  în 
faţa  ochilor,  dar  nu  bărbatul  de  acum,  ci  flăcăul  de  odinioară,  stând  înfrigurat  în  umbră,  în 
timp  ce  fratele  lui  era  scăldat  în  razele  soarelui.  Orice  ar  fi  făcut,  Robert  i-o  lua  înainte. 
Bietul  băiat...  Trebuie  să  se  grăbească,  pentru  binele  lui. 

Maester  găsi  cristalele  acolo  unde  le  lăsase  şi  le  adună  de  pe  pergament.  Cressen  nu 
avea  inele  scobite,  aşa  cum  se  spunea  că  preferau  otrăvitorii  din  Lys,  dar  înăuntrul  mânecilor 
largi  ale  hainei  sale  erau  cusute  o  mulţime  de  buzunare,  mari  şi  mici.  Ascunse  seminţele 
strangulatoare  într-unui  dintre  buzunare,  dădu  uşa  la  o  parte  şi  strigă: 

-  Pylos?  Unde  eşti?  Neauzind  nici  un  răspuns,  strigă  din  nou,  mai  tare:  Pylos!  Am 
nevoie  de  ajutor. 

Tot  nimic.  Era  ciudat.  Tânărul  maester  avea  camera  imediat  după  colţ,  în  josul  scării, 
de  unde  putea  să  audă  uşor.  In  cele  din  urmă,  Cressen  fu  nevoit  să  strige  servitorii. 

-  Grăbiţi-vă,  le  spuse.  Am  dormit  prea  mult.  Probabil  că  la  ora  asta  petrec,  beau...  ar  fi 
trebuit  să  mă  trezească.  Ce  s-a  întâmplat  cu  Maester  Pylos? 

Trebui  să  traverseze  din  nou  galeria  lungă.  Vântul  nopţii  şuiera  prin  ferestrele  mari, 
încărcat  de  mirosul  înţepător  al  mării.  De-a  lungul  zidurilor  Pietrei  Dragonului  pâlpâiau 
torţe,  şi  în  tabăra  îndepărtată  vedea  sute  de  focuri  arzând,  de  parcă  o  puzderie  de  stele  ar  fi 
căzut  pe  pământ.  Sus,  cometa  ardea  roşie  şi  malefică.  Sunt  prea  bătrân  şi  prea  înţelept  ca  să 
mă  tem  de  asemenea  lucruri,  îşi  spuse  Maester. 

Uşile  Sălii  Mari  erau  aşezate  în  gura  unui  dragon  de  piatră.  Le  ceru  servitorilor  să-1 
lase  la  intrare.  Era  mai  bine  să  intre  singur,  nu  trebuia  să  pară  slab.  Sprijinindu-se  cu  putere 
în  baston,  Cressen  urcă  şchiopătând  ultimele  câteva  trepte  şi  se  opri  dincolo  de  dinţii  porţii. 
Doi  străjeri  deschiseră  uşile  roşii,  grele,  eliberând  dintr-odată  o  explozie  de  zgomot  şi 
lumină.  Cressen  coborî  în  pântecele  dragonului. 

Peste  zornăitul  cuţitelor  şi  al  farfuriilor  şi  peste  murmurul  surd  al  conversaţiei,  îl  auzi 
pe  Chip  Peticit  cântând:  „...dansează,  stăpâne,  dansează,  stăpâne", 

acompaniat  de  tălăngile  sunătoare.  Acelaşi  cântec  ingrozitor  pe  care  îl  cântase  de 
dimineaţă.  Umbrele  vin  ca  sa  ramana,  stăpâne,  sa  ramâna,  sa  ramâna. 

La  mesele  de  jos  se  înghesuiau  cavaleri,  arcaşi  şi  căpitani  de  arme,  rupând  bucăţi  mari 
de  pâine  neagră  pentru  a  le  înmuia  în  tocana  de  peşte.  Aici  nu  se  auzeau  râsetele  puternice 
sau  strigătele  zgomotoase  fire  pătau  onoarea  altor  ospeţe.  Lordul  Stannis  nu  îngăduia  aşa 
ceva. 

Cressen  îşi  croi  drum  către  platforma  ridicată,  unde  lorzii  stăteau  împreună  cu  regele. 
Fu  nevoit  să-1  Ocolească  pe  Chip  Peticit  dansând  în  sunetul  tălăngilor.  Bufonul  nici  nu-1 
auzi  şi  nici  nu-1  văzu  apro-piindu-se.  Sărind  de  pe  un  picior  pe  altul,  se  prăvăli  peste 
Cressen,  doborându-i  toiagul  din  mână.  Se  prăbuşiră  amândoi,  într-o  harababură  de  mâini  şi 
de  picioare,  în  timp  ce  în  jurul  lor  se  stârniră  hohote  de  râs.  Fără  îndoială,  era  o  privelişte 
comică. 

Chip  Peticit  se  lăbărţa  pe  jumătate  deasupra  lui,  cu  faţa  mică  şi  pestriţă  de  bufon  lipită 
de  faţa  lui  Cressen.  îşi  pierduse  micul  coif  cu  coarne  şi  tălăngi. 

-  Sub  mare,  cazi  în  sus,  zise  el.  Ştiu,  eu  ştiu,  oh,  oh,  oh.  Chicotind,  bufonul  se 
rostogoli,  sări  în  picioare  şi  începu  să  danseze. 

încercând  să  salveze  situaţia,  Maester  schiţă  un  zâmbet  şi  se  strădui  să  se  ridice,  dar 
şoldul  îl  durea  atât  de  tare  încât,  pentru  o  clipă,  se  temu  că  şi  1-a  rupt  din  nou.  Simţi  cum 
mâini  puternice  îl  apucă  de  sub  braţe  şi  îl  ridică  în  picioare. 

Mulţumesc,  Ser,  murmură  el,  întorcându-se  să  vadă  cine  era  cavalerul  care  îi 
venise  în  ajutor. 

Maester,  spuse  Lady  Melisandre  cu  glasul  ei  grav,  cu  iz  de  muzică  din  Marea  de 
Jad.  Ar  trebui  să  fii  mai  atent.  Ca  întotdeauna,  era  îmbrăcată  în  roşu  din  cap  până-n  picioare: 
o  rochie  lungă,  largă,  din  mătase  uşoară,  strălucitoare  ca  focul,  cu  mâneci  lungi  şi  tăieturi 
adânci  în  corsaj,  care  lăsau  să  se  întrezărească  materialul  de  un  roşu  mai  închis,  sângeriu,  de 
dedesubt.  La  gât  purta  un  colier  roşu-auriu,  mai  strâns  decât  al  oricărui  maester,  împodobit 
cu  un  singur  rubin  mare. 


Părul  ei  nu  avea  nici  culoarea  portocalei,  nici  a  zmeurei,  pe  care  o  avea  de  obicei  părul 
oamenilor  roşcaţi,  ci  aceea  a  aramei  arse  strălucind  în  lumina  torţelor.  Până  şi  ochii  ei  erau 
roşii,  dar  avea  pielea  netedă  şi  albă,  nepătată,  ca  spuma  laptelui.  Era  suplă,  mlădioasă,  mai 
înaltă  decât  cei  mai  mulţi  cavaleri,  cu  sâni  rotunzi  şi  talia  îngustă  şi  cu  faţa  în  formă  de 
inimă.  Când  se  opreau  asupra  ei,  ochii  bărbaţilor  nu  se  îndepărtau  cu  uşurinţă.  Nici  măcar 
ochii  unui  maester.  Mulţi  spuneau  că  e  frumoasă.  Nu  era  frumoasă.  Era  roşie  şi  năprasnică  şi 
roşie. 

Eu...  îţi  mulţumesc,  doamna  mea. 

Un  om  de  vârsta  ta  trebuie  să  se  uite  pe  unde  umblă,  spuse  Melisandre 
curtenitoare.  Noaptea  e  întunecată  şi  plină  de  spaime. 

Cunoştea  fraza,  o  rugăciune  a  religiei  ei.  Nu  contează,  am  o  credinţă  a  mea. 

Doar  copiii  se  tem  de  întuneric,  îi  răspunse.  Chiar  în  timp  ce  rostea  aceste  cuvinte,  îl 
auzi  pe  Chip  Peticit  reluându-şi  cântecul: 

Umbrele  încep  să  danseze,  stăpâne,  să  danseze,  stăpâne,  să  danseze... 

-  Iată  o  şaradă,  spuse  Melisandre.  Un  nebun  isteţ  ţi  un  înţelept  nebun.  Aplecându-se, 
luă  coiful  lui  Chip  Peticit  de  pe  jos  şi  îl  aşeză  pe  capul  lui  Cressen.  Tălângile  sunară  încet,  în 
timp  ce  mica  găleată  îi  coborî  peste  urechi.  O  coroană  pe  măsura  lanţului  tau,  Lord  Maester, 
anunţă  ea.  De  jur-împrejurul  lor  toată  lumea  râdea. 

Cressen  strânse  din  buze  şi  se  strădui  să-şi  stăpânească  mânia.  II  credea  slab  şi 
neajutorat,  dar  va  afla  că  nu  e  aşa  înainte  de  sfârşitul  nopţii.  Poate  că  era  bătrân,  dar  încă  era 
un  Maester  al  Citadelei. 

Nu  am  nevoie  de  nici  o  coroană  în  afară  de  adevăr,  îi  spuse,  scoţându-şi  coiful  de 
bufon  de  pe  cap. 

Există  adevăruri  în  această  lume  care  nu  sunt  învăţate  în  Oraşul  Vechi.  Melisandre 
se  răsuci  pe  călcâie,  într-o  vâltoare  de  mătase  roşie,  şi  se  îndreptă  către  masa  mare,  unde 
stăteau  Regele  Stannis  şi  regina  lui.  Cressen  îi  dădu  înapoi  lui  Chip  Peticit  mica  găleată  de 
tinichea  cu  coarne,  şi  o  urmă. 

Maester  Pylos  şedea  la  locul  lui.  Bătrânul  nu  putu  decât  să  se  oprească  şi  să  se  uite 
lung  la  el. 

-  Maester  Pylos,  zise  în  cele  din  urmă.  Tu...  tu  nu  m-ai  trezit. 

-  înălţimea  Sa  mi-a  poruncit  să  te  las  să  te  odihneşti.  Pylos  avu  cel  puţin  decenţa  să 
roşească.  Mi-a  spus  că  nu  e  nevoie  de  tine  aici. 

Cressen  privi  în  tăcere  peste  mulţimea  de  cavaleri,  căpitani  şi  lorzi.  Lordul  Celtigar, 
bătrân  şi  ursuz,  purta  o  mantie  împodobită  cu  crabi  roşii,  pe  un  fond  de  culoarea  granitului. 
Frumosul  Lord  Velaryon  alesese  o  mătase  verde  ca  marea,  cu  calul  de  mare  alb-auriu  la  gât, 
în  ton  cu  pletele  sale  lungi,  blonde.  Lordul  Bar  Emmon,  acel  băieţandru  bucălat  de 
paisprezece  ani,  era  înveşmântat  în  catifea  purpurie,  garnisită  cu  blană  albă  de  focă.  Ser 
Axell  Florent  avea  acelaşi  aer  lipsit  de  eleganţă  chiar  şi  în  veşminte  din  ţesătură  roşcată  şi 
blană  de  vulpe,  piosul  Lord  Sun-glass  purta  pietrele  lunii  la  gât,  la  încheietura  mâinii  şi  pe 
deget,  iar  căpitanul  din  Lys,  Salladhor  Saan,  era  tot  numai  o  strălucire  de  satin  roşu-aprins, 
aur  şi  giuvaiere.  Numai  Ser  Davos,  care  era  îmbrăcat  simplu,  într-o  tunică  maro  şi  o  mantie 
verde  de  lână,  îi  întâlni  privirea,  cu  milă  în  ochi. 

-  Eşti  prea  bolnav  şi  prea  năuc  ca  să-mi  fii  de  folos,  bătrâne.  Semăna  cu  glasul 
Lordului  Stannis,  dar  nu  putea  să  fie,  nu  putea.  Pylos  mă  va  sfătui  de-acum  încolo.  Deja 
lucrează  cu  corbii,  de  când  nu  te  mai  poţi  urca  la  stâncărie.  Nu  am  de  gând  să  te  văd  murind 
în  slujba  mea. 

Maester  Cressen  clipi.  Stannis,  stăpânul  meu,  băiatul  meu  trist  şi  posomorât,  fiu  pe 
care  nu  l-am  avut  niciodată,  nu  trebuie  să  faci  asta,  nu  ştii  cât  de  mult  am  ţinut  la  tine,  cum 
am  trăit  pentru  tine,  cum  te-am  iubit,  fără  să  ţin  seama  de  nimic?  Da,  te-am  iubit,  mai  mult 
chiar  decât  pe  Robert  sau  pe  Renly,  căci  tu  ai  fost  cel  neiubit,  cel  care  avea  cel  mai  mult 
nevoie  de  mine.  Cu  toate  acestea,  nu  spuse  decât: 

-  Cum  porunceşti,  stăpâne,  dar...  dar  mi-e  foame.  Nu  am  şi  eu  un  loc  la  masa  ta? 
Lângă  tine,  locul  meu  e  lângă  tine... 

Ser  Davos  se  ridică  de  pe  bancă. 

Aş  fi  onorat  dacă  Maester  ar  sta  aici,  lângă  mine,  înălţimea  Ta. 


Cum  doreşti.  Lordul  Stannis  se  întoarse,  pentru  a-i  spune  ceva  lui  Melisandre,  care 
se  aşezase  în  dreapta  lui,  la  locul  de  mare  cinste.  Lady  Selyse  se  afla  la  stânga  sa,  cu  un  licăr 
de  zâmbet  strălucitor  şi  delicat  ca  giuvaiere  ei. 

Prea  departe,  gândi  Cressen  posomorât,  privind  către  locul  unde  era  aşezat  Ser  Davos. 
Intre  contrabandist  şi  masa  de  onoare  se  aflau  jumătate  dintre  lorzii  stegari.  Trebuie  să  fiu 
mai  aproape  de  ea  dacă  vreau  să-i  pun  strangulatorul  în  cupă,  dar  cum? 

Chip  Peticit  ţopăia  prin  preajmă,  în  timp  ce  Maester  îşi  croi  încet  drumul  către  masa  lui 
Davos  Seaworth. 

-  Aici  mâncăm  peşte,  zise  voios  bufonul,  fluturând  un  cod  întreg,  ca  pe  un  sceptru.  In 
mare,  peştii  ne  mănâncă  pe  noi.  Ştiu,  eu  ştiu,  oh,  oh,  oh. 

Ser  Davos  se  dădu  la  o  parte  să-i  facă  loc  pe  bancă. 

-  Ar  trebui  să  fim  cu  toţii  îmbrăcaţi  în  haine  de  bufon  în  seara  asta,  spuse  el  posac,  în 
timp  ce  Cressen  se  aşeză,  căci  ceea  ce  suntem  pe  cale  să  facem  este  o  nebunie.  Femeia  roşie 
a  văzut  victorie  în  flăcările  ei,  aşa  că  Stannis  are  de  gând  să  se  impună  cu  orice  preţ.  Cât  de 
curând  s-ar  putea  să  vedem  cu  toţii  ce  a  văzut  Chip  Peticit  -  mă  tem  că  fundul  mării. 

Cressen  îşi  vârî  mâinile  în  mâneci,  ca  şi  cum  ar  fi  vrut  să  se  încălzească.  Degetele  sale 
găsiră  coco-loaşele  tari  făcute  în  lână  de  cristale. 

-  Lord  Stannis. 

Stannis  întoarse  capul  dinspre  femeia  roşie,  dar  cea  care  răspunse  fu  lady  Selyse. 

-  Rege  Stannis.  Uiţi  de  tine,  Maester. 

E  bătrân,  are  mintea  rătăcită,  îi  zise  ursuz  regele.  Ce  este,  Cressen?  Spune  ce  ai  de 

spus. 

întrucât  ai  de  gând  să  pleci  pe  mare,  este  vital  să  faci  cauză  comună  cu  Lordul 
Stark  şi  Lordul  Arrya. 

Nu  fac  cauză  comună  cu  nimeni,  zise  Stannis  Baratheon. 

Nu  mai  mult  decât  face  lumina  cauză  comună  cu  întunericul.  Lady  Selyse  îi  luă 

mâna. 

Stannis  clătină  din  cap. 

-  Cei  din  clanul  Stark  caută  să-mi  fure  jumătate  din  regat,  întocmai  cum  cei  din  clanul 
Lannister  mi-au  furat  tronul,  iar  fratele  meu  iubit,  săbiile,  avutul  şi  cetăţile  care  îmi  aparţin 
de  drept.  Sunt  cu  toţii  nişte  uzurpatori  şi  sunt  cu  toţii  duşmanii  mei. 

L-am  pierdut,  gândi  Cressen  disperat.  Numai  de  s-ar  putea  apropia  cumva  de 
Melisandre  fără  să  fie  văzut...  Avea  nevoie  să  ajungă  doar  o  clipă  la  cupa  ei. 

-  Eşti  moştenitorul  de  drept  al  fratelui  tău  Robert,  adevăratul  Stăpân  al  celor  Şapte 
Regate  şi  Rege  peste 

Andali,  Rhoynar  şi  peste  Cei  Dintâi  Oameni,  spuse  el  cu  disperare,  dar  chiar  şi  aşa,  nu 
poţi  spera  să  învingi  fără  aliaţi. 

-  Are  un  aliat,  spuse  Lady  Selyse.  Rhllor,  Stăpânul  Luminii,  Inima  Focului,  Zeul 
Flăcării  şi  al  Umbrei. 

-  Zeii  sunt  aliaţi  nesiguri,  în  cel  mai  bun  caz,  insistă  bătrânul,  iar  acela  nu  are  nici  o 
putere  aici. 

-  Crezi  că  nu?  Când  Melisandre  îşi  întoarse  capul,  rubinul  de  la  gâtul  ei  captă  lumina 
şi,  pentru  o  clipă,  străluci  parcă  la  fel  de  puternic  precum  cometa.  Dacă  ai  de  gând  să 
vorbeşti  asemenea  prostii,  Maester,  ar  trebui  să-ţi  porţi  din  nou  coroana. 

-  Da,  fu  de  acord  Lady  Selyse.  Coiful  lui  Chip  Peticit.  Ţi  se  potriveşte  de  minune, 
bătrâne.  Puneţi- 1  din  nou,  îţi  poruncesc. 

-  In  mare,  nimeni  nu  poartă  pălării,  spuse  Chip  Peticit.  Ştiu,  eu  ştiu,  oh,  oh,  oh. 
Ochii  Lordului  Stannis  erau  umbriţi  sub  fruntea  grea,  gura  îi  era  încleştată,  în  timp  ce 

maxilarul  îi  tremura  încet.  întotdeauna  scrâşnea  din  dinţi  când  era  furios. 

-  Bufonule,  mârâi  în  cele  din  urmă,  doamna  mea  porunceşte.  Dă-i  lui  Cressen  coiful 

tău. 

Nu,  gândi  bătrânul  maester,  acesta  nu  eşti  tu,  nu  este  felul  tău  de  a  fi,  tu  ai  fost  mereu 
drept,  mereu  aspru,  dar  niciodată  crud,  niciodată  nu  ai  înţeles  batjocura,  după  cum  nu  ai 
înţeles  râsul 

Chip  Peticit  se  apropie  dansând,  cu  tălăngile  sunând,  ding-dang-dong,  ding-dong,  ding- 
dang-dong.  Maester  rămase  tăcut,  în  timp  ce  bufonul  îi  aşeză  coiful  cu  coarne  pe  frunte. 
Cressen  îşi  plecă  creştetul  sub  greutatea  lui.  Tălăngile  sunară. 

Poate  că  ar  trebui  să-şi  cânte  sfaturile  de-acum  încolo,  spuse  Lady  Selyse. 
Mergi  prea  departe,  femeie,  zise  Lordul  Stannis.  E  un  om  bătrân  şi  m-a  slujit 
bine.  I 

Şi  te  voi  sluji  până  la  sfârşit,  scumpul  meu  stăpân,  bietul  meu  fiu  singuratic,  gândi 
Cressen,  găsind  din-tr-odată  calea:  Cupa  lui  Ser  Davos  se  afla  în  faţa  lui,  încă  pe  jumătate 
plină  cu  vin  roşu,  sec.  Găsi  o  bucată  de  cristal  dur  în  mâneca  sa,  o  strânse  cu  putere  între 
degetul  mare  şi  arătător,  în  timp  ce  se  întinse  după  cupă.  Cu  mişcări  line,  agile,  nu  am  voie 
să  bâjbâi  acum,  se  rugă,  şi  zeii  fură  îndurători.  Intr-o  clipită,  degetele  îi  erau  goale.  Mâinile 
nu  îi  fuseseră  atât  de  sigure  de  ani  de  zile  şi  nici  pe  jumătate  atât  de  agile.  Davos  a  văzut,  dar 
nimeni  altcineva,  era  sigur.  Cu  cupa  în  mână,  se  ridică  în  picioare. 

-  Poate  că  am  fost  un  prost.  Lady  Melisandre,  vrei  să  bei  o  cupă  de  vin  împreună  cu 
mine?  O  cupă  în  onoarea  zeului  tău,  al  Stăpânului  Luminii.  O  cupă  în  cinstea  puterii  sale! 

Femeia  roşie  îl  privi  cu  atenţie. 

-  Dacă  doreşti... 

Simţea  privirea  tuturor  aţintită  asupra  lor.  Davos  îl  înhaţă  în  timp  ce  părăsea  banca, 
apucându-1  de  mânecă  cu  degetele  pe  care  Lord  Stannis  i  le  scurtase. 

-  Ce  faci?  şopti  el. 

-  Ceva  ce  trebuie  făcut,  răspunse  Maester  Cressen,  pentru  binele  acestui  ţinut  şi 
pentru  sufletul 

stăpânului  meu.  Se  eliberă  de  mâna  lui  Davos,  vărsând  în  grabă  o  picătură  de  vin.  Ea  îl 
întâmpină  lângă  masa  de  onoare,  cu  toţi  ochii  aţintiţi  asupra  lor.  Dar  Cressen  o  vedea  numai 
pe  ea.  Mătase  roşie,  ochi  roşii,  rubinul  roşu  de  la  gât,  buze 
roşii,  curbate  într-un  zâmbet  vag,  în  timp  ce-şi  aşeza 
mana  deasupra  mâinii  lui,  în  jurul  cupei.  Pielea  ei  era 
fierbinte,  febrilă. 

Nu  e  prea  târziu  să  verşi  vinul,  Maester. 
Nu,  şopti  el  cu  glas  răguşit.  Nu. 

Cum  doreşti.  Melisandre  din  Asshai  luă  cupa  din  mâinile  lui  şi  bău  pe  îndelete. 
Când  îi  oferi  cupa 

înapoi,  mai  era  doar  o  jumătate  de  înghiţitură  de  vin. 
Iar  acum  tu. 

Mâinile  lui  Cressen  tremurau,  dar  se  îmbărbăta.  Un  maester  al  Citadelei  nu  trebuia  să 
se  teamă.  Simţea  acreala  vinului  pe  limbă.  Lăsă  cupa  goală  să-i  cadă  din  mâini,  spărgându-se 
pe  podea.. 

-  El  are  cu  adevărat  putere  aici,  stăpâne.  Iar  focul  purifică.  La  gâtul  ei,  rubinul  arunca 
sclipiri  roşietice. 

Cressen  încercă  să  răspundă,  însă  cuvintele  i  se  opriră  în  gâtlej.  Tuşea  lui  deveni  un 
şuierat  îngrozitor,  în  timp  ce  se  chinuia  să  respire.  Degete  de  fier  i  se  strânseră  în  jurul 
gâtului.  Când  se  prăbuşi  în  genunchi,  încă  îşi  scutura  capul,  negându-i  puterea,  negându-i 
vraja,  negându-i  zeul.  Iar  tălăngile  îi  căzură  între  coarne,  cântând  nebun,  nebun,  nebun,  în 
timp  ce  femeia  roşie  îl  privea  cu  milă,  cu  flăcările  lumânării  dansând  în  ochii  ei  roşii,  roşii. 


ARYA 


La  Winterfell  o  numiseră  Arya  Chip  de  Cal,  iar  ei  i  se  păruse  că  nu  putea  fi  nimic  mai 
rău,  dar  asta  se  întâmpla  înainte  ca  băiatul  orfan  Lommy  Mâini  Verzi  să  îi  spună  Cap  Bubos. 

Simţea,  într-adevăr,  umflături  pe  cap  când  îl  atingea.  Când  Yoren  o  târâse  pe  acea  alee, 
crezuse  că  avea  de  gând  să  o  omoare,  dar  bătrânul  ursuz  doar  o  ţinuse  st  râns  în  braţe,  tăind 
firele  încâlcite  cu  pumnalul.  îşi  amintea  acum  mirosul  răspândit  de  smocurile  de  păr 
castaniu,  murdar,  târât  pe  pietrele  de  pavaj  către  templul  septim  unde  murise  tatăl  său. 

-  Duc  bărbaţi  şi  băieţi  din  oraş,  mârâi  Yoren  în  timp  ce  lama  de  oţel  îi  sfârteca  părul. 
Acum  stai  locului,  băiete.  Când  Yoren  termină,  scalpul  îi  era  doar  smocuri  şi  mirişte. 

Mai  târziu  i-a  spus  că,  din  acel  moment  şi  până  Ia  Winterfell,  ea  va  fi  Arry,  băiatul 
orfan. 

-  Poarta  n-ar  trebui  să  fie  o  problemă,  dar  drumul  e  altceva.  Vei  avea  de  mers  drum 
lung  într-o  companie  neplăcută.  Am  luat  treizeci  de  data  asta,  bărbaţi  şi  băieţi,  toţi  pentru 
Zid,  şi  să  nu  crezi  că  sunt  ca  bastardul  ăla  de  frate-tău.  O  scutură.  Lord  Eddard  mi-a  dat  să 
aleg  din  temniţă,  şi  să  nu  ai  impresia  că  am  găsit  acolo  vreun  domnişor.  Ăştia,  jumătate  din 
ei,  te-ar  da  pe  mâna  reginei  cât  ai  zice  peşte,  pentru  o  favoare  şi  poate  câţiva  arginţi.  Cealaltă 
jumătate  ar  face  la  fel,  numai  că  te-ar  viola  mai  întâi.  Aşa  că  ţine-ţi  gura  şi  ai  grijă  să  te  speli 
în  pădure,  singură.  Partea  cea  mai  grea  va  fi  urinatul,  aşa  că  să  nu  bei  mai  mult  decât  ai 
nevoie. 

Să  părăsească  Debarcaderul  Regelui  a  fost  uşor,  întocmai  cum  îi  spusese.  Străjerii 
Lannister  de  la  poartă  opreau  pe  toată  lumea,  dar  Yoren  1-a  strigat  pe  unul  dintre  ei  pe  nume 
şi  acesta  a  făcut  semn  căruţelor  să  treacă.  Nimeni  nu  i-a  aruncat  Aryei  nici  o  privire.  Căutau 
o  fată  de  neam,  fiică  a  Mâinii  Regelui,  nu  un  băiat  costeliv,  cu  părul  ciopârţit.  Arya  nu  a 
privit  nici  o  clipă  înapoi.  îşi  dorea  ca  Marea  Năvalnică  să  se  ridice  şi  să  înghită  tot  oraşul, 
Fundătura  Puricilor  şi  Fortăreaţa  Roşie  şi  Marele  Templu  Septim  şi  tot  şi  pe  toată  lumea 
deopotrivă,  mai  ales  pe  Prinţul  Joffrey,  împreună  cu  mama  lui.  Dar  ştia  că  nu  se  va  întâmpla 
asta  şi,  oricum,  Şansa  se  afla  încă  în  oraş  şi  atunci  ar  fi  şi  ea  înghiţită  de  ape.  Când  îşi  aminti 
acest  lucru,  Arya  hotărî  să-şi  îndrepte  mai  bine  dorinţa  către  Winterfell. 

Totuşi,  Yoren  se  înşelase  în  privinţa  urinatului.  Nu  era  deloc  partea  cea  mai  dificilă. 
Lommy  Mâini  Verzi  şi  Plăcintă  Fierbinte  erau  partea  cea  mai  dificilă. 

Yoren  îi  culesese  de  pe  străzi  cu  promisiunea  de  a  le  pune  burţile  la  cale  şi  de  a-i 
încălţa.  Pe  ceilalţi  îi  găsise  în  lanţuri. 

-  Garda  are  nevoie  de  oameni  de  nădejde,  le  spusese  îndată  ce  au  pornit  la  drum,  dar  va 
trebui  să  se  descurce  cu  adunături  ca  voi. 

Yoren  luase  bărbaţi  din  temniţe,  hoţi  şi  braconieri  şi  violatori  şi  alţii  asemenea.  Cei  mai 
răi  erau  cei  trei  pe  care  îi  găsise  în  celulele  negre,  care  trebuie  că-1  înspăimântaseră  până  şi 
pe  el,  căci  îi  ţinea  în  spatele  căruţei,  cu  mâinile  şi  cu  picioarele  în  lanţuri,  şi  jurase  că  vor 
rămâne  încătuşaţi  tot  drumul  până  la  Zid.  Unul  dintre  ei  nu  avea  nas,  doar  o  gaură  pe  faţă, 
unde  îi  fusese  tăiat,  iar  un  altul,  o  brută  grasă  şi  spână,  cu  dinţii  ascuţiţi  şi  cu  răni  purulente 
pe  obraji,  avea  ochi  neomeneşti. 

Au  luat  cinci  căruţe  de  la  Debarcaderul  Regelui,  încărcate  cu  provizii  pentru  Zid: 
blănuri  şi  suluri  de  stofă,  bucăţi  de  fontă,  o  colivie  cu  vulturi,  cărţi,  hârtie  şi  cerneală,  un 
balot  de  frunze  acrişoare,  vase  cu  ulei  şi  cufere  cu  leacuri  şi  mirodenii.  Grupuri  de  cai  de 
tracţiune  trăgeau  căruţele,  iar  Yoren  adusese  doi  cai  de  curse  şi  o  şase  măgari  pentru  băieţi. 


Arya  ar  fi  preferat  un  cal  adevărat,  dar  era  mai  bine  să  călărească  pe  măgar  decât  să  meargă 
în  căruţă. 

Bărbaţii  nu  i-au  dat  nici  o  atenţie,  dar  cu  băieţii  nu  a  fost  la  fel  de  norocoasă.  Era  cu 
doi  ani  mai  mică  decât  cel  mai  tânăr  dintre  orfani,  fără  a  mai  pune  la  socoteală  că  era  mai 
scundă  şi  mai  slabă,  iar  Lommy  şi  Plăcintă  Fierbinte  îi  luară  tăcerea  drept  spaimă,  prostie 
sau  surditate. 

-  Uită-te  la  sabia  aia  pe  care  o  are  Cap  Bubos,  zise  Lommy  într-o  dimineaţă,  în  timp 
ce  înaintau  greoi  prin  livezi  şi  câmpuri  de  grâne.  Fusese,  probabil,  ucenic  la  vreun  vopsitor, 
înainte  să-1  prindă  furând,  şi  era  mânjit  cu  verde  pe  braţe,  până  la  coate.  Când  râdea,  răgea 
ca  un  măgar.  De  unde  o  fi  făcut  rost  de  sabie  un  şobolan  de  canal  ca  ăsta? 

Arya  îşi  muşca  buzele  posomorâtă.  Vedea  spatele  mantiei  negre,  decolorate,  în  fruntea 
căruţelor,  dar  era  hotărâtă  să  nu  se  apuce  să  strige  după  ajutor. 

O  fi  vreun  mic  scutier,  interveni  Plăcintă  Fierbinte.  Mama  lui  fusese  brutăreasa 
înainte  de  a  muri  şi  îşi  împingea  căruciorul  pe  străzi  toată  ziua,  strigând:  „Plăcinte  fierbinţi! 
Plăcinte  fierbinţi!"  Băiatul  vreunui  cavaleraş  semeţ  al  unui  lord,  asta  e. 

Nu  e  nici  un  cavaler,  uită-te  la  el.  Pun  rămăşag  că  aia  nici  măcar  nu  e  o  sabie 
adevărată.  E  doar  o  sabie  de  tinichea. 

Arya  îi  ura  fiindcă  îi  luau  în  derâdere  sabia  pe  care  ea  o  numea  Acul. 

-  E  oţel  din  fierăria  castelului,  nătărăule,  izbucni  ea,  întorcându-se  în  şa  pentru  a  le 
arunca  o  privire  mânioasă,  şi  ai  face  mai  bine  să-ţi  ţii  gura. 

Orfanii  începură  să  strige: 

De  unde  ai  o  sabie  ca  asta,  Chip  Bubos?  vru  să  ştie  Plăcintă  Fierbinte. 

Cap  Bubos,  îl  corectă  Lommy.  Pesemne  că  a  furat-o. 
Ba  nu,  strigă  ea.  Jon  Snow  mi-a  dat  Acul  său.  Poate  că  îi  lăsase  să  îi  spună  Cap 
Bubos,  dar  nu  avea  de  gând  să-i  lase  să-1  numească  pe  Jon  hoţ. 

Dacă  a  furat-o,  am  putea  să  i-o  luăm,  spuse  Plăcintă  Fierbinte.  Oricum,  nu  e  a  lui. 
Mi-ar  prinde  bine  o  sabie  ca  asta. 
Lommy  îl  incită: 

-  Haide,  ia-i-o,  te  provoc. 

Plăcintă  Fierbinte  reacţiona  îndemnându-şi  măgarul  şi  apropiindu-se. 

-  Hei,  Chip  Bubos,  dă-mi  sabia  aia.  Părul  lui  avea  culoarea  fânului,  iar  faţa  rotofeie  îi 
era  arsă  de  soare  şi  se  cojea.  Nu  ştii  s-o  foloseşti. 

Ba  da,  ştiu,  ar  fi  putut  spune  Arya.  Am  ucis  un  băiat,  un  băiat  gras,  ca  tine.  L-am 
înjunghiat  în  burtă  şi  a  murit,  şi  te  voi  ucide  şi  pe  tine  dacă  nu  mă  laşi  în  pace.  Numai  că  nu 
îndrăznea.  Yoren  nu  ştia  despre  băiatul  de  la  grajduri,  dar  ea  se  temea  de  ceea  ce  ar  putea 
face  dacă  ar  afla.  Arya  era  foarte  sigură  că  unii  dintre  bărbaţi  erau  ucigaşi,  cei  trei  în  lanţuri, 
cu  siguranţă,  dar  regina  nu  pe  ei  îi  căuta,  aşa  că  nu  era  acelaşi  lucru. 

-  Uită-te  la  el,  răgi  Lommy  Mâini  Verzi.  Pun  pariu  că  acum  o  să  înceapă  să  plângă.  Iţi 
vine  să  plângi,  Cap  Bubos? 

Plânsese  în  somn  în  noaptea  precedentă,  visân-du-şi  tatăl.  In  dimineaţa  următoare,  se 
trezise  cu  ochii  roşii  şi  uscaţi  şi  nu  ar  mai  fi  putut  să  verse  nici  o  lacrimă,  nici  dacă  viaţa  ei  ar 
fi  depins  de  asta. 

-  O  să-şi  ude  pantalonii,  sugeră  Plăcintă  Fierbinte. 

Lasă-1  în  pace,  zise  băiatul  cu  părul  negru,  lăţos,  care  trecu  pe  lângă  el.  Lommy  îi 
poreclise  Taurul,  din  cauza  coifului  său  cu  coarne  pe  care  îl  lustruia  mereu,  dar  pe  care  nu-1 
purta  niciodată.  Lommy  nu  îndrăznea  să-şi  bată  joc  de  Taur.  Pe  lângă  că  era  mai  mare,  era 
bine  dezvoltat  pentru  vârsta  lui,  cu  pieptul  larg  şi  mâinile  vânjoase. 

Ai  face  mai  bine  să-i  dai  sabia,  Arry,  zise  Lommy.  Plăcintă  Fierbinte  o  vrea 
neapărat.  A  omorât  un  băiat  în  bătaie.  Va  face  acelaşi  lucru  şi  cu  tine,  sunt  sigur. 

L-am  doborât  la  pământ  şi  l-am  lovit  la  testicule  şi  am  continuat  să-1  lovesc  până 
ce  a  murit,  se  făli  Plăcintă  Fierbinte.  L-am  bătut  măr.  Testiculele  îi  erau  zdrobite  şi  pline  de 
sânge  şi  puţa  i  s-a  înnegrit.  Mai  bine  mi-ai  da  sabia. 
Arya  îşi  scoase  sabia  de  la  brâu. 

Pe  asta  poţi  s-o  păstrezi,  îi  spuse,  vrând  să  evite  o  bătaie. 

Acesta  e  doar  un  băţ  oarecare.  Se  apropie  şi  încercă  să  ajungă  la  plăselele  săbiei  pe 
care  Arya  o  numea  Ac. 


Arya  făcu  sabia  de  lemn  să  şuiere  când  lovi  fundul  măgarului.  Animalul  se  răsuci  şi 
sări  pe  picioarele  din  spate,  azvârlindu-1  pe  Plăcintă  Fierbinte  la  pământ.  Arya  îşi  săltă 
măgarul  şi,  când  Plăcintă  Fierbinte  încercă  să  se  ridice,  îl  lovi  în  burtă,  făcându-1  să  cadă 
înapoi.  Apoi  îl  pocni  peste  faţă,  iar  nasul  lui  trosni  ca  o  creangă  când  se  rupe.  Din  nări  îi 
ţâşni  sânge.  Când  Plăcintă  Fierbinte  începu  să  se  văicărească, 

Arya  se  răsuci  către  Lommy  Mâini  Verzi,  care  stătea  pe  măgarul  său,  cu  gura  căscată. 

-  Vrei  şi  tu  să  ai  parte  de  sabie?  strigă  ea,  dar  el  nu  voia.  îşi  ridică  în  dreptul  feţei 
mâinile  verzi,  vopsite,  şi  îi  strigă  să-1  lase  în  pace. 

Taurul  răcni: 

-  Tu,  înapoi! 

Arya  se  răsuci.  Plăcintă  Fierbinte  era  în  genunchi,  cu  pumnul  strângându-i-se  în  jurul 
unei  pietre  mari,  colţuroase.  Arya  îl  lăsă  să  o  arunce,  ferindu-şi  capul  când  piatra  trecu  pe 
lângă  ea.  Apoi  se  azvârli  asupra  lui.  El  ridică  o  mână,  iar  Arya  i-o  lovi,  pe  urmă  îi  pocni 
obrazul  şi  genunchiul.  Plăcintă  Fierbinte  se  repezi  la  ea,  iar  Arya  sări  într-o  parte  şi  îl  plesni 
cu  băţul  peste  ceafă.  El  căzu  şi  se  ridică  şi  porni  clăti-nându-se  către  ea,  cu  faţa  roşie  mânjită 
de  noroi  şi  sânge.  Arya  alunecă  în  poziţia  unui  dansator  în  apă  şi  aşteptă.  Când  Plăcintă 
Fierbinte  ajunse  destul  de  aproape,  îl  lovi  chiar  între  picioare  atât  de  tare  încât,  dacă  sabia  ei 
de  lemn  ar  fi  fost  ascuţită,  i-ar  fi  ieşit  printre  fese. 

Când  Yoren  o  trase  deoparte,  Plăcintă  Fierbinte  era  deja  întins  la  pământ,  cu  pantalonii 
maro  duhnind,  urlând  în  timp  ce  Arya  îl  lovea  iar  şi  iar  şi  iar. 

-  Ajunge!  răcni  Yoren,  fratele  în  straie  negre,  desfăcându-i  sabia  de  lemn  dintre 
degete,  vrei  să-1  omori  pe  nătărău?  Când  Lommy  şi  alţi  câţiva  începură  să  ţipe,  bătrânul 
strigă  şi  la  ei:  Tăceţi  dacă  nu  vreţi  să  vă  închid  eu  gura!  Vă  leg  pe  toţi,  netrebnicilor,  în 
spatele  căruţelor  şi  vă  târăsc  până  la  Zid. 

Iar  asta  e  valabil  şi  pentru  tine,  Aryy.  Vino  cu  mine,  băiete.  Acum! 

Se  uitau  cu  toţii  la  ea,  chiar  şi  cei  trei  legaţi  cu  lanţuri  şi  cătuşe  din  spatele  căruţei. 
Grăsanul  îşi  lovi  dinţii  ascuţiţi  şi  şuieră,  dar  Arya  îl  ignoră. 

Bătrânul  o  târî  departe  de  drum,  într-un  desiş  de  copaci,  înjurând  şi  mârâind  tot 
drumul. 

-  Dacă  aş  fi  avut  un  strop  de  minte,  te-aş  fi  lăsat  la  Debarcaderul  Regelui.  Mă  auzi, 
băiete?  întotdeauna  mârâia  cuvântul  acela,  rostindu-1  apăsat,  ca  să  fie  sigur  că  ea  îl  aude. 
Desfă-ţi  pantalonii  şi  trageţi-i  în  jos.  Haide,  nu  e  nimeni  să  te  vadă.  Fă  ce  ţi-am  spus. 

Bosumflată,  Arya  îi  dădu  ascultare. 

-  Acolo,  cu  faţa  la  stejar.  Da,  aşa.  îşi  încolăci  braţele  în  jurul  trunchiului  şi  îşi  lipi  faţa 
de  lemnul  aspru.  Acum  ţipă!  Ţipă  tare. 

N-am  să  ţip,  gândi  Arya  cu  încăpăţânare,  dar  când  Yoren  îi  atinse  lemnul  de  fundul 
gol,  strigătul  îi  ţâşni  din  gâtlej. 

Cred  că  te  doare,  spuse  el.  Ia  vezi  acum.  Băţul  se  apropie  şuierând,  Arya  ţipă, 
ţinându-se  strâns  de  copac  să  nu  cadă.  Şi  încă  una.  Se  agăţă  cu  putere,  muşcându-şi  buza, 
crispându-se,  când  auzi  că  se  apropie.  Lovitura  o  făcu  să  sară  şi  să  urle.  N-am  să  plâng,  se 
gândi.  N-am  să  fac  asta.  Aparţin  familiei  Stark  din  Winterfell,  blazonul  nostru  este  lupul 
străvechi,  lupii  nu  plâng.  Vedea  cum  un  firicel  de  sânge  i  se  prelinge  pe  piciorul  stâng. 
Spatele  şi  fundul  o  ardeau  de  durere. 

Oare  acum  mă  poţi  asculta?  întrebă  Yoren.  Data  viitoare  când  mai  ridici  băţul  ăla 
la  unul  dintre  fraţii  tăi,  vei  căpăta  de  două  ori  mai  mult  decât  loveşti,  mă  auzi?  Acum 
îmbracă-te. 

Nu  sunt  fraţii  mei,  gândi  Arya  în  timp  ce  se  apleca  să-şi  tragă  pantalonii,  dar  ştia  că  nu 
era  cazul  să  spună  asta.  îşi  încheie  cureaua  şi  şireturile  cu  mâinile  tremurând. 
Yoren  o  privea. 

-  Te  doare? 

Calmă  ca  apa  liniştită,  îşi  spuse,  aşa  cum  o  învăţase  Syrio  Forel. 

-  Puţin. 

Pe  băiatul  acela  îl  doare  mai  tare.  Nu  el  ti-a  ucis  tatăl,  fata  mea,  nici  hoţomanul  de 
Lommy.  Nu  o  să-1  aduci  înapoi  dacă  îi  loveşti  pe  ei. 
Ştiu,  mormăi  Arya  ursuză. 


E  ceva  ce  tu  nu  ştii.  Nu  trebuia  să  se  întâmple  aşa.  Eram  pregătit  de  plecare,  cu 
căruţele  cumpărate  şi  încărcate,  când  un  bărbat  vine  la  mine  cu  un  băiat,  o  pungă  de  monede 
şi  un  mesaj,  nu  contează  de  la  cine.  Lordul  Eddard  va  îmbrăca  veşmintele  negre,  îmi  zice, 
aşteaptă,  că  merge  cu  tine.  De  ce  crezi  că  eram  acolo?  Numai  că  planurile  ne-au  fost  date 
peste  cap. 

Joffrey,  gâfâi  Arya.  Cineva  trebuie  să-1  omoare  pe  el. 
Cineva  o  va  face,  dar  nu  voi  fi  eu  acela,  şi  nici  tu.  Yoren  îi  azvârli  înapoi  sabia  de 
lemn.  Când  ajungem  la  căruţe,  ia  nişte  frunze  acrişoare,  îi  spuse  în  timp  ce  se  întorceau  la 
drum.  Să  le  mesteci,  îţi  va  face  bine  la  usturime. 

I-a  făcut,  într-adevăr,  bine,  deşi  gustul  era  oribil  şi  îi  făcea  saliva  să  aibă  culoarea 
sângelui.  Chiar  şi  aşa,  merse  pe  jos  toată  ziua,  a  doua  zi  şi  în  ziua  următoare,  fiind  prea 
sensibilă  ca  să  stea  pe  măgar.  Starea  lui  Plăcintă  Fierbinte  era  şi  mai  gravă.  Yoren  fu  nevoit 
să  mute  nişte  butoaie,  ca  băiatul  să  poată  sta  culcat  în  spatele  căruţei,  pe  nişte  saci  de  orz,  iar 
acesta  scâncea  ori  de  câte  ori  roţile  loveau  o  piatră.  Lommy  Mâini  Verzi  nici  măcar  nu  era 
rănit,  dar  se  ţinea  cât  putea  de  departe  de  Arya. 

-  De  fiecare  dată  când  te  uiţi  la  el,  tresare,  îi  spuse 
Taurul  când  Arya  trecu  pe  lângă  măgarul  lui.  Ea  nu 
răspunse.  I  se  părea  mai  sigur  să  nu  stea  de  vorbă  cu 
nimeni. 

In  noaptea  aceea  a  zăcut  pe  pătura  ei  subţire,  pe  pământul  tare,  privind  îndelung 
cometa  roşie.  Era  splendidă  şi  înfricoşătoare  în  acelaşi  timp.  „Sabia  Roşie",  cum  o  numise 
Taurul.  Susţinea  că  seamănă  cu  o  sabie,  cu  lama  încă  roşie  ca  para  focului,  scoasă  din  forjă. 
Când  Arya  scrută  cerul  nopţii,  observă  şi  ea  sabia,  numai  că  nu  era  o  sabie  nouă,  era  Gheaţă, 
spada  tatălui  ei,  toată  din  oţel  Valyrian,  iar  culoarea  roşie  era  sângele  Lordului  Eddard, 
rămas  pe  sabie  după  ce  Ser  Ilyn,  Dreptatea  Regelui,  îi  tăiase  capul.  Yoren  nu  o  lăsase  să 
privească  momentul,  dar  avea  impresia  că  acea  cometă  trebuia  să  arate  aşa  cum  arătase 
Gheaţă  după  aceea. 

Când,  în  cele  din  urmă,  adormi,  se  visă  acasă.  Drumul  regelui  şerpuia  pe  lângă 
Winterfell,  spre  Zid,  iar  Yoren  îi  promisese  că  o  va  lăsa  acolo,  fără  ca  nimeni  să  ştie  cine  e. 
Ii  era  dor  să-şi  revadă  mama,  şi  pe  Robb,  pe  Bran  şi  pe  Rickon...,  dar  cel  mai  mult  se  gândea 
la  Jon  Snow.  îşi  dorea  să  se  întâmple  cumva  ca  ei  să  meargă  la  Zid  înainte  de  a  ajunge  la 
Winterfell,  ca  Jon  să-i  poată  ciufuli  părul  şi  să-i  zică  „surioară".  I-ar  spune:  „Mi-a  fost  dor  de 
tine",  iar  el  ar  spune  acelaşi  lucru,  în  exact  aceeaşi  clipă,  cum  se  întâmpla  întotdeauna.  I-ar  fi 
plăcut  să  fie  aşa.  I-ar  fi  plăcut  mai  mult  ca  orice. 


ŞANSA 


Dimineaţa  zilei  onomastice  a  Regelui  Joffrey  se  ivi  strălucitoare  şi  vântoasă,  cu  lunga 
coadă  a  imensei  comete  desluşindu-se  printre  norii  care  goneau  în  înaltul  cerului.  Şansa  o 
privea  de  la  fereastra  turnului  său  când  Ser  Arys  Oakheart  veni  pentru  a  o  însoţi  la  terenurile 
pentru  turniruri. 

-  Ce  crezi  că  înseamnă?  îl  întrebă. 

-  Glorie  pentru  logodnicul  tău,  îi  răspunse  Ser  Arys  fără  ezitare.  Vezi  cum  străluceşte 
pe  cer  astăzi,  de  onomastica  înălţimii  Sale,  de  parcă  zeii  înşişi  au  ridicat  o  flamură  în 
onoarea  sa.  Oamenii  din  popor  au  numit-o  Cometa  Regelui  Joffrey. 

Fără  îndoială,  asta  îi  spuseseră  lui  Joffrey.  Şansa  nu  era  atât  de  convinsă. 

-  Un  servitor  a  numit-o  Coada  Dragonului. 

-  Regele  Joffrey  şade  pe  locul  unde  a  stat  odinioară  Aegon  Dragonul,  în  castelul 
ridicat  de  fiul  său,  explică  Ser  Arys.  El  e  urmaşul  dragonului  -  iar  roşul  aprins  este  culoarea 
Casei  Lannister,  alt  semn.  Cometa  este  trimisă  pentru  a  vesti  urcarea  lui  Joffrey  pe  tron,  nu 
am  nici  o  îndoială.  E  semn  că  va  triumfa  asupra  duşmanilor  săi. 

Sd  fie  adevărat?  se  întrebă  Şansa.  Pot  fi  zeii  atât  de  cruzi?  Mama  ei  era  acum  unul 
dintre  duşmanii  lui  Joffrey,  iar  fratele  ei,  Robb,  un  altul.  Tatăl  ei  murise  la  porunca  regelui. 
Trebuia  oare  ca  Robb  şi  mama  să  moară  şi  ei?  Cometa  era  roşie,  dar  Joffrey  era  un 
Baratheon  tot  atât  de  mult  cât  era  un  Lannister,  iar  blazonul  lor  era  un  cerb  negru  pe  un 
camp  auriu.  N-ar  fi  trebuit  ca  zeii  să-i  trimită  lui  Joff  o  cometă  aurie? 

Şansa  închise  obloanele  şi  se  îndepărtă  în  grabă  de  fereastră. 
Eşti  foarte  încântătoare  astăzi,  doamna  mea,  spuse  Ser  Arys. 
Iţi  mulţumesc,  Ser.  Ştiind  că  Joffrey  dorea  ca  ea  să  participe  la  turnirul  în  onoarea 
lui,  Şansa  acordase  o  atenţie  deosebită  chipului  şi  veşmintelor  ei.  Purta  o  rochie  din  mătase 
de  un  purpuriu  palid  şi  o  plasă  de  păr  de  culoarea  ametistului,  pe  care  o  primise  în  dar  de  la 
Joffrey.  Rochia  avea  mâneci  lungi,  ca  să-i  ascundă  vânătăile  de  pe  braţe.  Şi  acestea  erau  tot 
daruri  de  la  Joffrey.  Când  a  aflat  că  Robb  a  fost  proclamat  Rege  în  Nord,  s-a  mâniat  teribil  şi 
1-a  trimis  pe  Ser  Boros  să  o  bată. 

-  Mergem? 

Ser  Arys  îi  oferi  braţul,  iar  ea  se  lăsă  condusă  afară  din  cameră.  Dacă  era  nevoie  ca 
unul  dintre  străjerii  regelui  să  fie  mereu  pe  urmele  ei,  prefera  ca  acesta  să  fie  Arys.  Ser 
Boros  era  iute  la  mânie,  Ser  Meryn  era  rece,  iar  ochii  stranii,  ficşi,  ai  lui  Ser  Mandon  o 
stânjeneau,  în  vreme  ce  Ser  Preston  o  trata  ca  pe  un  copil  nătâng.  Arys  Oakheart  era 
curtenitor  şi  îi  vorbea  cu  amabilitate.  O  dată,  chiar  s-a  opus  când  Joffrey  i-a  poruncit  să  o 
lovească.  Până  la  urmă  a  lovit-o,  dar  nu  tare,  aşa  cum  ar  fi  făcut  Ser  Meryn  sau  Ser  Boros,  şi, 
cel  puţin,  el  protestase.  Ceilalţi  se  supuneau  fără  să  crâcnească...,  toţi,  cu  excepţia  Câinelui, 
dar  Joffrey  nu  i-a  cerut  niciodată  acestuia  să  o  pedepsească.  Ii  folosea  pe  ceilalţi  cinci  pentru 
asta. 

Ser  Arys  avea  părul  castaniu  deschis  şi  un  chip  care  nu  era  neplăcut  la  vedere.  Astăzi 
era  de-a  dreptul  arătos,  cu  mantia  din  mătase  albă  prinsă  pe  umăr  cu  o  frunză  aurie. 

Cine  crezi  că  va  câştiga  onorurile  zilei?  întrebă  Şansa  în  timp  ce  coborau  scările, 
braţ  la  braţ. 

Eu,  răspunse  Ser  Arys  zâmbind.  Deşi  mă  tem  că  victoria  nu  va  avea  nici  o 
savoare.  Va  fi  o  competiţie  slabă.  Nu  se  vor  înscrie  mai  mult  de  patruzeci,  cu  tot  cu  scutierii 
şi  luptătorii  de  ocazie.  Să  dobori  nişte  băieţandri  de  pe  cal  nu  e  o  onoare  prea  mare. 

Ultimul  turnir  fusese  altfel,  reflectă  Şansa.  Regele  Robert  îl  organizase  în  cinstea 
tatălui  ei.  Domni  de  viţă  nobilă  şi  campioni  vestiţi  sosiseră  de  pe  tot  cuprinsul  regatului  să-şi 
întreacă  puterile  şi  întreg  oraşul  venise  să  privească.  îşi  aminti  măreţia  acelui  turnir, 
mulţimea  de  pavilioane  de-a  lungul  râului,  cu  scutul  unui  cavaler  atârnat  în  faţa  fiecărei  uşi, 
şirurile  lungi  de  flamuri  de  mătase  fluturând  în  vânt,  razele  soarelui  pe  oţelul  strălucitor  şi 
pintenii  auriţi.  Zilele  răsunaseră  de  sunetele  trompetelor  şi  de  tropotele  copitelor,  iar  nopţile 


fuseseră  pline  de  sărbătoare  şi  cânt.  Acelea  fuseseră  zilele  cele  mai  frumoase  ale  vieţii  sale, 
dar  acum  îi  păreau  o  amintire  din  alte  vremuri.  Robert  Baratheon  murise,  la  fel  şi  tatăl  ei, 
decapitat  de  un  trădător  pe  scările  Marelui  Sept  al  lui  Baelor.  Nu  era  de  mirare  că  erau 
nevoiţi  să  ţină  turnirul  lui  Joff  în  spatele  zidurilor  groase  de  piatră  ale  Fortăreţei  Roşii. 

Crezi  că  regina  va  participa?  Şansa  se  simţea  întotdeauna  mai  în  siguranţă  când 
era  de  faţă  Cersei,  să-şi  ţină  fiul  în  frâu. 

Mă  tem  că  nu,  doamnă.  Se  întruneşte  consiliul,  avem  o  problemă  urgentă.  Ser 
Arys  coborî  glasul:  Lord  Tywin  s-a  ascuns  la  Harrenhal,  în  loc  şă-şi  aducă  oştirea  în  oraş, 
aşa  cum  a  poruncit  regina.  înălţimea  Sa  e  furioasă.  Tăcu,  în  timp  ce  un  şir  de  străjeri  trecu  pe 
lângă  ei,  cu  mantii  roşii  şi  coifuri  cu  lei  în  vârf.  Lui  Ser  Arys  îi  plăcea  să  bârfească,  dar 
numai  când  era  sigur  că  nu  trage  nimeni  cu  urechea. 

Tâmplarii  ridicaseră  o  galerie  şi  nişte  arene  în  curtea  castelului.  Aspectul  era,  într- 
adevăr,  modest,  iar  puţina  lume  adunată  să  privească  abia  dacă  umplea  jumătate  din  locuri. 
Majoritatea  spectatorilor  erau  străjeri  în  mantiile  aurii  ale  Gărzii  Oraşului  sau  în  cele  roşii 
ale  Casei  Lannister.  Domni  şi  doamne  erau  doar  într-un  număr  neînsemnat,  cei  câţiva  care 
rămăseseră  la  curte.  Lordul  Gyles,  cu  chipul  său  pământiu,  tuşea  într-o  batistă  de  mătase  roz. 
Lady  Tanda  era  flancată  de  fiicele  ei,  Lloyds  cea  placidă  şi  posomorâtă  şi  Falyse  limbă- 
ascuţită.  Jalabhar  Xho,  cu  pielea  de  abanos,  era  un  exilat  care  nu  avea  alt  refugiu,  Lady 
Ermesande,  o  fetiţă  aşezată  în  poala  bonei  sale.  Umbla  vorba  că  se  va  căsători  în  curând  cu 
unul  dintre  verii  reginei,  astfel  că  familia  Lannister  ar  putea  revendica  pământurile  ei. 

Regele  stătea  la  umbră  sub  un  baldachin  roşu,  cu  un  picior  aruncat  nonşalant  peste 
braţul  de  lemn  sculptat  al  scaunului.  Prinţesa  Myrcella  şi  Prinţul  Tommen  stăteau  îndărătul 
lui.  In  spatele  lojei  regale,  Sandor  Clegane  stătea  de  pază  cu  mâinile  odih-nindu-i-se  pe 
centura  săbiei.  Mantia  albă  a  Gărzii  Regale  ce  îi  înveşmânta  umerii  largi  era  legată  cu  o 
broşa  cu  nestemate,  iar  haina  albă  ca  zăpada  avea  un  aspect  oarecum  nefiresc  lângă  tunica  sa 
aspră  şi  vesta  de  piele  cu  ţinte. 

-  Lady  Şansa,  anunţă  scurt  Câinele  când  o  văzu.  Avea  glasul  aspru,  ca  lama  unui 
fierăstrău  tăind  lemnul.  Urmele  de  arsuri  de  pe  faţă  şi  gât  făceau  ca  gura  să  i  se  strâmbe  într- 
o  parte  când  vorbea. 

Prinţesa  Myrcella  îşi  plecă  fruntea  într-un  salut  sfios  când  auzi  numele  Şansei,  dar 
micul  şi  dolofanul  Prinţ  Tommen  sări  în  picioare  entuziasmat: 

-  Şansa,  ai  auzit?  Voi  participa  astăzi  la  turnir.  Mama  a  spus  că  am  voie.  Tommen 
împlinise  opt  ani.  Ii  amintea  de  propriul  ei  frăţior,  Bran.  Erau  de  aceeaşi  vârstă.  Bran  era  la 
Winterfell,  rănit,  dar  la  adăpost. 

Şansa  ar  fi  dat  orice  să  fie  cu  el. 

-  Mă  tem  pentru  viaţa  inamicilor  tăi,  îi  spuse  lui  Tommen  pe  un  ton  grav. 

-  Aceştia  vor  fi  de  paie,  zise  Joff  ridicându-se. 

Regele  era  înveşmântat  într-o  armură  strălucitoare,  cu  un  leu  răgind  gravat  pe  piept,  ce 
aştepta  parcă  războiul  ca  să-i  devoreze  într-o  clipă.  Astăzi  împlinea  treisprezece  ani  şi  era 
înalt  pentru  vârsta  lui.  Avea  ochii  verzi  şi  părul  auriu  al  Lannisterilor. 

-  înălţimea  Ta,  spuse  ea,  făcând  o  adâncă  plecăciune.  Ser  Arys  se  înclină. 

-  Să-mi  fie  cu  iertare,  înălţimea  Ta.  Trebuie  să  mă  pregătesc  pentru  turnir. 

Joffrey  îi  făcu  un  semn  scurt  cu  mâna,  lăsându-1  să  plece,  în  timp  ce  o  studia  pe  Şansa 
din  cap  până-n  picioare. 

-  Sunt  mulţumit  că  porţi  pietrele  de  la  mine.  Aşadar,  regele  hotărâse  să  facă  astăzi  pe 
galantul. 

Şansa  era  uşurată. 

Iţi  mulţumesc  pentru  ele...  şi  pentru  cuvintele  frumoase.  Iţi  urez  o  aniversare  plină 
de  noroc,  înălţimea  Ta. 

Şezi,  îi  porunci  Joff,  indicându-i  un  loc  liber  lângă  el.  Ai  auzit?  Regele  Cerşetor  e 

mort. 

Cine?  Pentru  o  clipă,  Şansa  se  temu  că  se  referise  la  Robb. 

Viserys.  Ultimul  fiu  al  Regelui  Nebun  Aerys.  Umbla  prin  Oraşele  Libere  dinainte 
de-a  mă  fi  născut  eu,  spunându-şi  rege.  Ei  bine,  mama  spune  că  Dothra-ki  l-au  încoronat  în 
sfârşit.  Cu  aur  topit.  Râse.  E  amuzant,  nu  ţi  se  pare?  Blazonul  lor  era  dragonul. 


E  aproape  la  fel  de  bine  ca  şi  când  fratele  tău  trădător  ar  fi  fost  ucis  de  un  lup.  Poate  că 
am  să-1  dau  la  lupi  după  ce-1  prind.  Ţi-am  spus  că  am  de  gând  să-1  provoc  la  o  luptă  corp  la 
corp? 

-  Mi-ar  plăcea  să  văd  asta,  înălţimea  Ta.  Mai  mult  decât  îţi  dai  seama.  Şansa  îşi  păstră 
tonul  rece  şi  politicos,  dar  chiar  şi  aşa,  ochii  lui  Joff  se  îngustară,  încercând  să-şi  dea  seama 
dacă  îşi  bătea  joc  de  el.  Vei  intra  în  arenă  astăzi?  întrebă  ea  repede. 

Regele  se  încruntă. 

-  Mama  spune  că  nu  s-ar  cuveni,  de  vreme  ce  turnirul  este  în  cinstea  mea.  Altfel,  aş  fi 
fost  campion.  Nu-i  aşa,  Câine? 

Gura  Câinelui  se  schimonosi. 

-  împotriva  ăstora?  De  ce  nu? 

El  fusese  campionul  la  turnirul  tatălui  său,  îşi  aminti  Şansa. 

-  Azi  vei  lua  parte  la  turnir,  domnul  meu?  îl  întrebă.  Glasul  lui  Clegane  era  plin  de 
dispreţ: 

-  N-ar  merita  osteneala  să  mă  înarmez.  Acesta  este  un  turnir  pentru  ţânţari. 
Regele  râse. 

Câinele  meu  are  un  lătrat  fioros.  Poate  că  ar  trebui  să-i  poruncesc  să  se  lupte  cu 
campionul  zilei.  Până  la  moarte.  Lui  Joffrey  îi  plăcea  să-i  pună  pe  oameni  să  se  lupte  până  la 
moarte. 

Ai  fi  mai  sărac  cu  un  cavaler.  Câinele  nu  făcuse  niciodată  jurământul  de  cavaler. 
Fratele  lui  era  cavaler  şi  îl  ura. 

Se  auzi  sunet  de  trompete.  Regele  se  lăsă  comod  pe  spate  şi  luă  mâna  Şansei.  Cândva, 
gestul  i-ar  fi  făcut  inima  să  bată  cu  putere,  dar  asta  se  întâmpla  înainte  ca  el  să  răspundă  la 
rugăminţile  ei  de  îndurare  prin  a-i  prezenta  capul  tatălui  său.  Acum  atingerea  lui  o  umplea 
de  scârbă,  dar  ştia  să  nu  arate  asta.  Se  strădui  să  stea  nemişcată. 

-  Ser  Meryn  Trant  din  Garda  Regală,  anunţă  un  vestitor. 

Ser  Meryn  intră  prin  partea  de  vest  a  terenului,  purtând  o  platoşă  albă,  strălucitoare, 
placată  cu  aur  şi  călărind  un  armăsar  de  cavalerie  alb  ca  spuma  laptelui,  cu  o  coamă  lungă, 
cenuşie.  Mantia  îi  fâlfâia  în  urmă  ca  o  întindere  de  zăpadă.  Ducea  o  lance  de  patru  metri. 

-  Ser  Hobber  din  Casa  Redwyne  din  Arbor,  cântă  vestitorul. 

Ser  Hobber  intră  la  trap  dinspre  răsărit,  călărind  un  armăsar  împodobit  cu  purpuriu  şi 
albastru.  Lancea  sa  era  decorată  cu  aceleaşi  culori,  iar  scutul  era  împodobit  cu  ciorchinele  de 
struguri,  blazonul  Casei.  Gemenii  Redwyne  erau  oaspeţii  nedoriţi  ai  reginei,  întocmai  ca 
Şansa.  Se  întrebă  a  cui  fusese  ideea  ca  ei  să  participe  la  turnirul  lui  Joffrey.  Nu  a  lor,  bănuia. 

La  un  semn  al  maestrului  de  ceremonii,  concurenţii  îşi  lăsară  în  jos  lăncile  şi  dădură 
pinteni  cailor.  Străjerii  care  priveau,  lorzii  şi  doamnele  din  galerie  începură  să  strige. 
Cavalerii  se  întâlniră  în  mijlocul  arenei,  într-o  puternică  ciocnire  de  lemn  şi  oţel.  Lancea 
dungată  şi  cea  albă  se  izbiră  în  aer,  zdrobindu-se  una  după  alta.  în  ciocnire,  Hobber 
Redwyne  se  clătină,  dar  reuşi  cumva  să  se  ţină  în  şa.  Conducându-şi  caii  la  celălalt  capăt  al 
arenei,  cavalerii  îşi  azvârliră  lăncile  zdrobite  şi  primiră  altele  în  loc  de  la  scutieri.  Ser  Horas 
Redwyne,  geamănul  lui  Ser  Hobber,  îşi  încuraja  fratele  cu  strigăte. 

Dar  la  cea  de-a  doua  întâlnire,  Ser  Meryn  balansa  vârful  lăncii  şi  îl  lovi  pe  Ser  Hobber 
în  piept,  dobo-rându-1  din  şa  într-un  răsunător  impact  cu  pământul.  Ser  Horas  înjură  şi 
alergă  să-şi  ajute  fratele  lovit  să  părăsească  terenul. 
Prost  călăreţ,  declară  Regele  Joffrey. 

Ser  Balon  Swann  de  Stonehelm  din  Garda  Roşie,  se  auzi  strigătul  unui 
vestitor.  Aripi  largi,  imaculate,  împodobeau  coiful  lui  Ser  Balon,  iar  pe  scutul  său  se 
încăierau  lebede  albe.  Morros  din  Casa  Slynt,  moştenitor  al  Lordului  Janos  din  Harrenhal. 

Uite  la  prostănacul  ăla  cocoţat,  urlă  Joff  destul  de  tare  ca  să  audă  jumătate  de 
arenă.  Morros,  un  simplu  scutier  şi,  în  plus,  unul  proaspăt  numit,  se  descurca  greu  cu  lancea 
şi  scutul.  Lancea  era  arma  cavalerilor,  ştia  Şansa,  a  celor  din  clanul  Slynt.  Lord  Janos  nu 
fusese  mai  mult  decât  comandantul  Gărzii  Oraşului  înainte  ca  Joffrey  să-1  ridice  în  rang, 
aducân-du-1  la  Harrenhal  şi  în  consiliu. 

Sper  să  cadă  şi  sa  se  facă  de  râs,  gândi  ea  cu  ostilitate.  Sper  ca  Ser  Balon  să-1  omoare. 
Când  Joffrey  vestise  moartea  tatălui  său,  Janos  Slynt  fusese  cel  care  apucase  capul  retezat  al 


Lordului  Eddard  de  păr  şi  îl  ridicase,  ca  să  fie  privit  de  rege  şi  de  mulţime,  în  timp  ce  Şansa 
plângea  şi  ţipa. 

Morros  purta  o  mantie  în  carouri  negre  şi  aurii  peste  o  armură  neagră  încrustată  cu 
arabescuri  de  aur.  Pe  scutul  său  se  afla  suliţa  însângerată  pe  care  tatăl  său  o  alesese  drept 
blazon  al  nou  înfiinţatei  lor  Case.  Dar  el  nu  părea  că  ştie  ce  are  de  făcut  cu  scutul,  în  timp 
ce-şi  strunea  calul,  iar  vârful  lăncii  lui  Ser  Balon  izbi  pătratul  blazonului.  Morros  îşi  aruncă 
lancea,  se  luptă  să-şi  păstreze  echilibrul  şi  pierdu.  îşi  prinse  un  picior  în  scăriţă  şi  căzu,  iar 
armăsarul  scăpat  de  sub  control  îl  târî  la  marginea  arenei,  cu  capul  săltân-du-i  pe  pământ. 
Joff  urlă  cuvinte  de  ocară.  Şansa  era  îngrozită,  întrebându-se  dacă  zeii  auziseră  rugăciunea  ei 
răzbunătoare.  Insă  când  îl  desfăcură  pe  Morros  Slynt  de  calul  său,  îl  găsiră  sângerând,  dar  în 
viaţă. 

-  Tommen,  ţi-am  ales  inamicul  nepotrivit,  îi  spuse  regele  fratelui  său.  Cavalerul  de 
paie  luptă  mai  bine  decât  acela. 

Apoi  veni  rândul  lui  Ser  Horas  Redwyne.  Se  descurcă  mai  bine  decât  fratele  său 
geamăn,  învingând  un  cavaler  mai  în  vârstă  al  cărui  cal  era  gătit  cu  grifoni  de  argint  pe  un 
fundal  în  dungi  albastre  şi  albe.  Aşa  superb  cum  arăta,  bătrânul  avu  o  prestaţie  proastă. 
Joffrey  îşi  încreţi  buza: 

-  E  un  spectacol  slab. 

-  Te-am  prevenit,  spuse  Câinele.  Ţânţari.  Regele  începea  să  se  plictisească.  Asta  o 
neliniştea 

pe  Şansa.  îşi  plecă  ochii  şi  hotărî  să  tacă,  orice  ar  fi.  Când  starea  de  spirit  a  lui  Joffrey 
Baratheon  se  întuneca,  orice  cuvânt  spus  la  nimereală  putea  stârni  unul  dintre  accesele  lui  de 
furie. 

Lordul  Brune,  mercenar  în  serviciul  Lordului  Baelish,  strigă  vestitorul.  Ser  Dontos 
cel  Roşu,  din  Casa  Hollard. 

Călăreţul,  un  bărbat  mic  de  statură,  cu  o  platoşă  dinţată,  se  ivi  la  momentul  potrivit  la 
capătul  dinspre  vest  al  terenului,  însă  concurentul  lui  nu  se  zărea.  In  cele  din  urmă,  un 
armăsar  murg  îşi  făcu  apariţia  la  trap  într-o  vâltoare  de  mătase  roşie  şi  albă,  dar  Ser  Dontos 
nu  era  pe  cal.  Cavalerul  venio  clipă  mai  târziu,  înjurând  şi  clătinându-se  pe  picioare, 
îmbrăcat  cu  o  platoşă  şi  având  pe  cap  un  coif  cu  pene,  şi  nimic  altceva.  Picioarele  îi  erau 
slăbănoage  şi  albe,  iar  bărbăţia  îi  atârna  obscen  în  timp  ce  fugea  după  cal.  Publicul  se 
prăpădea  de  râs  şi  striga  ocări.  Prinzându-şi  calul  de  căpăstru,  Ser  Dontos  încercă  să 
încalece,  dar  animalul  nu  stătea  locului  şi  cavalerul  era  atât  de  beat,  încât  picioarele  sale 
goale  nu  reuşeau  nicicum  să  nimerească  scăriţa. 

Mulţimea  vuia  deja  de  hohote...  Toată  lumea  râdea,  în  afară  de  rege.  Joffrey  avea  în 
ochi  o  privire  pe  care  Şansa  şi-o  amintea  bine,  aceeaşi  privire  pe  care  o  avusese  la  Marele 
Sept  al  lui  Baelor,  în  ziua  când  anunţase  moartea  Regelui  Eddard  Stark.  In  cele  din  urmă, 
Ser  Dontos  cel  Roşu  se  dădu  bătut,  se  aşeză  în  noroi  şi  îşi  scoase  coiful  cu  pene. 

Am  pierdut,  strigă  el.  Aduceţi-mi  nişte  vin.  Regele  se  ridică  în  picioare: 
Un  butoi  din  pivniţă!  Vreau  să-1  văd  înecat  în  el. 
Şansa  se  pomeni  suspinând: 

Nu,  nu  poţi  face  asta.  Joffrey  întoarse  capul: 
Ce-ai  spus? 

Şansei  nu  îi  venea  să  creadă  că  a  vorbit.  Era  nebună?  Să-i  spună  „nu"  în  faţa  unei 
jumătăţi  dintre  oamenii  de  la  curte.  Nu  avusese  de  gând  să  zică  nimic,  doar  că...  Ser  Dontos 
era  beat  şi  prost  şi  nepriceput,  dar  nu  a  vrut  să  facă  nici  un  rău. 

-  Ai  spus  că  nu  pot?  Ai  spus? 

Te  rog,  zise  Şansa.  Voiam  doar  să  spun  că...  ar  aduce  ghinion,  înălţimea  Ta...,  să... 
să-1  omori  de  ziua  ta  onomastică. 

Minţi,  spuse  Joffrey.  Ar  trebui  să  te  înec  împreună  cu  el,  dacă  îţi  pasă  de  el  atât  de 

mult. 

Nu-mi  pasă  de  el,  înălţimea  Ta.  Cuvintele  îi  ţâş- 
e-a  valma,  cu  disperare.  îneacă- 1  sau  porunceşte  să  i  se  taie  capul,  numai...  omoară- 1 
mâine,  dacă  pofteşti,  dar,  te  rog...  nu  astăzi,  nu  de  ziua  ta.  N-aş  putea  suporta  să  ai  ghinion... 
ghinion  îngrozitor,  chiar  pentru  regi,  toţi  cântăreţii  spun  aşa... 


Joffrey  o  privi  ameninţător.  Ştia  că  minte.  Şansa  îşi  dădea  seama.  O  va  face  să  sufere 
pentru  asta. 

-  Fata  grăieşte  adevărat,  spuse  Câinele.  Ce  seamănă  un  om  de  ziua  lui,  culege  de-a 
lungul  anului.  Glasul  său  era  inexpresiv,  de  parcă  nu  i-ar  fi  păsat  câtuşi  de  puţin  dacă  regele 
îl  crede  sau  nu.  Putea  fi  adevărat?  Şansa  nu  ştia.  Era  doar  ceva  ce  spusese,  disperată  să  evite 
pedeapsa. 

Nemulţumit,  Joffrey  se  foi  în  scaun  şi  pocni  din  degete  către  Ser  Dontos. 
Luaţi- 1 .  II  voi  ucide  mâine,  prostul. 

Aşa  este,  zise  Şansa.  E  un  prost.  Tu  eşti  deştept  să-ţi  dai  seama.  I  se  potriveşte  mai 
bine  să  fie  bufon  decât  cavaler,  nu-i  aşa?  Ar  trebui  să-1  îmbraci  în  haine  pestriţe  şi  să-1  faci 
clovnul  tău.  Nu  merită  să  aibă  parte  de  o  moarte  rapidă. 
Regele  o  privi  cu  atenţie  o  clipă. 

-  Poate  că  nu  eşti  aşa  de  proastă  cum  spune  mama.  Ridică  glasul.  Ai  auzit-o  pe 
doamna  mea,  Dontos?  De  astăzi  înainte  eşti  noul  meu  bufon.  Poţi  să  dormi  cu  Băiatul  Lunii 
şi  să  te  îmbraci  cu  haine  pestriţe. 

Ser  Dontos,  trezit  din  beţie  de  atingerea  morţii,  se  târî  în  genunchi. 

-  Iţi  mulţumesc,  înălţimea  Ta.  Şi  ţie,  doamna  mea.  Mulţumesc. 

Fu  luat  de  doi  dintre  străjerii  Lannister,  iar  maestrul  de  ceremonii  se  apropie  de  lojă. 
înălţimea  Ta,  spuse  el,  să  chem  un  nou  concurent  pentru  Brune  sau  să  continui  cu 
următoarea  probă? 

Nici  una,  nici  alta.  Sunt  ţânţari,  nu  cavaleri.  Aş  porunci  să  fie  cu  toţii  ucişi  dacă  n- 
ar  fi  ziua  mea.  Turnirul  s-a  încheiat.  Să  nu-1  mai  văd  aici  pe  nici  unul. 

Maestrul  de  ceremonii  se  înclină,  dar  Prinţul  Tommen  nu  era  la  fel  de  obedient. 
Eu  trebuia  să  lupt  împotriva  omului  de  paie. 
Nu  astăzi. 

Dar  vreau  să  călăresc. 
Nu-mi  pasă  ce  vrei. 
Mama  a  spus  că  pot  să  călăresc. 
Aşa  a  spus,  încuviinţă  Prinţesa  Myrcella. 
Mama  a  spus,  îi  îngână  regele  batjocoritor.  Nu  fiţi  copilăroşi. 
Suntem  copii,  declară  cu  trufie  Myrcella.  E  normal  să  fim  copilăroşi. 
Câinele  rase: 

-  Aici  te-a  prins.  Joffrey  era  înfrânt. 

-  Prea  bine.  Nici  măcar  fratele  meu  n-ar  putea  să  concureze  mai  prost  decât  ăştia. 
Maestre,  adu  paiaţa.  Tommen  vrea  să  fie  ţânţar. 

Tommen  scoase  un  ţipăt  de  bucurie  şi  alergă  să  se  pregătească,  muncindu-şi  din  greu 
picioruşele  dolofane. 

-  Succes,  îi  strigă  Şansa. 

Aşezară  păpuşa  de  paie  la  celălalt  capăt  al  arenei,  în  timp  ce  poneiul  prinţului  era 
înşeuat.  Oponentul  lui  Tommy  era  un  războinic  din  piele  de  mărimea  unui  copil,  umplut  cu 
paie  şi  urcat  pe  un  pivot,  cu  un  scut  într-o  mână  şi  o  ghioagă  în  cealaltă.  Cineva  prinsese  o 
pereche  de  coarne  pe  capul  cavalerului.  Regele  Robert,  tatăl  lui  Joffrey,  purtase  coarne  la 
coif,  îşi  aminti  Şansa...,  dar  la  fel  şi  Lordul  Renly,  fratele  lui  Robert,  care  devenise  trădător 
şi  se  încoronase  rege. 

Doi  scutieri  îl  înveşmântară  pe  prinţ  în  armura  sa  împodobită,  argintie  cu  roşu.  Un 
penaj  înalt,  roşu,  ţâşnea  din  vârful  coifului,  iar  leul  Lannisterilor  şi  cerbul  încoronat  al 
Baratheonilor  se  zbenguiau  împreună  pe  scutul  lui.  Scutierii  îl  ajutară  să  încalece,  iar  Ser 
Aron  Santagur,  căpitanul  Fortăreţei  Roşii,  se  apropie  şi  îi  înmâna  o  spadă  de  argint,  cu  lama 
tocită  în  formă  de  frunză,  făcută  pe  potriva  mâinii  unui  copil  de  opt  ani. 

Tommen  ridică  sabia. 

-  Casterly  Rock,  strigă  el  cu  o  voce  subţire  de  copil,  în  timp  ce  dădu  pinteni  poneiului 
şi  porni  către  ţinta  de  paie,  prin  noroiul  bătătorit.  Lady  Tanda  şi  Lordul  Gyles  începură  să 
strige  ovaţii  răguşite,  iar  Şansa  îşi  uni  glasul  cu  al  lor.  Regele  medita  în  tăcere. 

Tommen  îşi  duse  calul  într-un  trap  vioi,  îşi  flutură  sabia  cu  putere  şi  lovi  platoşa 
cavalerului,  o  lovitură  puternică,  în  timp  ce  trecu  pe  lângă  acesta.  Paiaţa  se  răsuci,  iar 
buzduganul  zbură,  lovindu-1  pe  Tommen  cu  putere  în  ceafă.  Tommen  se  prăbuşi  din  şa,  iar 


armura  sa  nouă,  lovind  pământul,  răsună  ca  un  sac  plin  cu  oale  vechi.  Sabia  îi  zbură  din 
mână,  poneiul  traversă  curtea  în  galop  şi  din  mulţime  se  stârni  o  furtună  de  râsete 
batjocoritoare.  Regele  Joffrey  râse  mai  mult  şi  mai  tare  decât  toţi. 

-  O,  strigă  Prinţesa  Myrcella.  Sări  din  lojă  şi  alergă  la  frăţiorul  ei. 
Şansa  se  pomeni  apucată  de  un  ciudat  curaj  bezmetic: 

-  Ar  trebui  să  te  duci  cu  ea,  îi  spuse  regelui.  Fratele  tău  ar  putea  fi  rănit. 
Joffrey  dădu  din  umeri: 

-  Şi  ce  dacă? 

Ar  trebui  să-1  ajuţi  şi  să-i  spui  cât  de  bine  a  călărit.  Şansa  parcă  nu  se  putea  opri. 
A  fost  doborât  de  pe  cal  şi  a  căzut  în  noroi,  sublinie  regele.  Asta  nu  înseamnă  să 
călăreşti  bine. 

Priviţi,  îi  întrerupse  Câinele.  Băiatul  are  curaj.  Va  încerca  din  nou. 

Prinţul  Tommen  era  ajutat  să  încalece  din  nou.  De-ar  fi  fost  Tommen  cel  mai  mare,  în 
locul  lui  Joffrey,  gândi  Şansa.  Nu  m-ar  deranja  să  mă  mărit  cu  Tommen. 

Sunetul  dinspre  poartă  îi  luă  prin  surprindere.  Se  auzea  zăngănit  de  lanţuri  în  timp  ce 
bariera-ghilotină  era  trasă  în  sus  şi  porţile  mari  se  deschiseră,  cu  balamalele  de  fier  scârţâind. 

-  Cine  le-a  spus  să  deschidă  poarta?  întrebă  Joff  pe  un  ton  poruncitor. 
Cu  problemele  din  oraş,  porţile  Fortăreţei  Roşii  erau  închise  de  zile  în  şir. 

Un  rând  de  călăreţi  se  ivi  pe  sub  poartă,  în  clinchet  de  oţel  şi  uruit  de  copite.  Clegane 
păşi  aproape  de  rege,  cu  o  mână  pe  teaca  săbiei  lungi.  Vizitatorii  erau  istoviţi  şi  însetaţi,  dar 
stindardul  pe  care  îl  purtau  era  leul  familiei  Lannister,  auriu  pe  un  câmp  roşu  aprins.  Câţiva 
purtau  mantiile  şi  armurile  ofiţerilor  din  clanul  Lannister,  dar  mai  mulţi  erau  soldaţi  de 
ocazie  şi  mercenari,  înveşmântaţi  în  zdrenţe  şi  înarmaţi  cu  săbii  ascuţite...  Şi  mai  erau  şi 
alţii,  sălbatici  monstru-oşi,  descinşi  dintr-una  dintre  poveştile  Bătrânei  Nan,  cele 
înfricoşătoare  care  îi  plăcuseră  lui  Bran.  Erau  înveşmântaţi  în  blănuri  ponosite  şi  haine  din 
piele  fiartă,  aveau  părul  lung  şi  bărbi  fioroase.  Unii  dintre  ei  purtau  bandaje  pătate  de  sânge 
peste  frunte  sau  înfăşurate  pe  braţe,  iar  alţii  aveau  ochi,  urechi  şi  degete  lipsă. 

In  mijlocul  lor,  călare  pe  un  cal  roşu,  mare,  într-o  ciudată  şa  înaltă  care  îl  legăna 
înainte  şi  înapoi,  se  afla  fratele  pitic  al  reginei,  Tyrion  Lannister,  cel  pe  care  îl  numeau 
Pezevenghiul.  îşi  lăsase  barba  să  crească  pentru  a-şi  acoperi  faţa  scobită,  până  ce  aceasta 
devenise  o  încâlceală  de  păr  galben  şi  negru,  aspru  ca  sârma.  Pe  spate  îi  flutura  o  mantie  din 
blană  neagră  cu  dungi  albe.  Ţinea  căpăstrul  cu  mâna  stângă,  iar  mâna  dreaptă  îi  era 
înfăşurată  într-o  eşarfă  de  mătase  albă,  dar  în  rest  arăta  la  fel  de  grotesc  cum  şi- 1  amintea 
Şansa  de  când  vizitase  Winterfell.  Cu  fruntea-i  bombată  şi  ochii  inegali,  era  şi  acum  cel  mai 
urât  om  pe  care  avusese  ocazia  să-1  privească. 

Cu  toate  acestea,  Tommen  dădu  pinteni  poneiului  şi  traversă  curtea  într-un  galop 
năvalnic,  ţipând  de  bucurie.  Unul  dintre  sălbatici,  un  bărbat  uriaş,  cu  mersul  târşâit,  atât  de 
păros  încât  faţa  i  se  pierdea  cu  totul  în  spatele  bărbii,  îl  săltă  pe  băiat  din  şa,  cu  tot  cu 
armură,  şi  îl  aşeză  pe  pământ,  lângă  unchiul  său.  Râsul  întretăiat  al  lui  Tommen  răsună 
lovindu-se  de  ziduri,  când  Tyrion  îl  lovi  peste  spate,  iar  Şansa  fu  surprinsă  să  vadă  că  cei  doi 
erau  de  aceeaşi  înălţime.  Myrcella  veni  alergând  în  urma  fratelui  său,  iar  piticul  o  ridică  de 
talie  şi  o  învârti  în  cerc,  ţipând. 

Când  o  lăsă  jos,  omuleţul  o  sărută  uşor  pe  frunte  şi  traversă  curtea,  cu  mersu-i  legănat, 
către  Joffrey.  Doi  dintre  oamenii  lui  îl  urmară  îndeaproape,  un  mercenar  brunet  cu  ochii 
negri,  care  se  mişca  asemenea  unei  pisici  la  pândă,  şi  un  tânăr  pricăjit,  cu  o  orbită  goală 
acolo  unde  ar  fi  trebuit  să  fie  un  ochi.  Tommen  şi  Myrcella  se  ţineau  după  ei. 

Piticul  puse  un  genunchi  în  pământ  în  faţa  regelui: 
înălţimea  Ta. 
Tu,  spuse  Joffrey. 

-  Eu,  îl  aprobă  Pezevenghiul,  deşi  s-ar  cuveni  o  primire  mai  curtenitoare  pentru  un 
unchi  şi  un  om 

mai  în  vârstă. 

-  Ziceau  că  ai  murit,  spuse  Câinele.  Omuleţul  îi  aruncă  voinicului  o  privire.  Avea  un 
ochi  verde  şi  unul  negru  şi  amândoi  erau  reci.  Vorbeam  cu  regele,  nu  cu  jigodia  asta. 

Eu  mă  bucur  că  nu  eşti  mort,  spuse  Prinţesa  Myrcella. 


Avem  acelaşi  punct  de  vedere,  dulce  copilă.  Tyrion  se  întoarse  către  Şansa: 
Doamna  mea,  îmi  pare  rău  pentru  pierderile  pe  care  le-ai  suferit.  într-adevăr,  zeii  sunt  cruzi. 

Şansa  nu  putea  să  se  gândească  la  nici  un  cuvânt  pe  care  să  i-1  spună.  Cum  să-i  pară 
lui  rău  pentru  pierderile  ei?  îşi  bătea  joc  de  ea?  Nu  zeii  fuseseră  cruzi,  ci  Joffrey. 

îmi  pare  rău  şi  pentru  pierderea  ta,  Joffrey,  zise  piticul. 

Ce  pierdere? 

Nobilul  tău  tată.  Un  bărbat  voinic,  fioros,  cu  barbă  neagră,  ţi- 1  vei  aminti  dacă 
încerci.  A  fost  rege  înaintea  ta. 

-  O,  el.  Da,  a  fost  foarte  trist,  1-a  ucis  un  mistreţ. 

-  Aşa  se  spune,  înălţimea  Ta? 

Joffrey  se  încruntă.  Şansa  simţea  că  ar  trebui  să  spună  ceva.  Ce  obişnuia  să-i  spună 
Septa  Mordane? 

Regret  că  mama  mea  te-a  luat  prizonier,  domnul  meu. 

O  grămadă  de  oameni  regretă  asta,  răspunse  Tyrion,  şi  în  curând  s-ar  putea  ca  unii 
să  regrete  mult  mai  mult...,  dar  îţi  mulţumesc  pentru  sentiment.  Joffrey,  unde  aş  putea  s-o 
găsesc  pe  mama  ta? 

E  cu  consiliul  meu,  răspunse  regele.  Fratele  tău  Jaime  pierde  întruna  bătălii.  Ii 
aruncă  Şansei  o  privire  mânioasă  de  parcă  ar  fi  fost  vina  ei.  A  fost  învins  de  clanul  Stark  şi 
am  pierdut  Riverrun,  iar  acum  prostul  de  frate-său  îşi  zice  rege. 
Piticul  zâmbi  strâmb. 

-  Tot  felul  de  oameni  se  numesc  regi  în  zilele  noastre. 

Joff  nu  ştia  cum  să  interpreteze  asta,  deşi  avea  un  aer  bănuitor  şi  indispus. 

Da.  Ei  bine,  mă  bucur  să  văd  că  nu  eşti  mort,  unchiule.  Mi-ai  adus  un  dar  de  ziua 

numelui? 

Da.  înţelepciunea  mea. 

Aş  prefera  capul  lui  Robb  Stark,  zise  Joff  arun-cându-i  Şansei  o  privire  vicleană. 
Tommen,  Myrcella,  veniţi. 

Sandor  Clegane  rămase  puţin  în  urmă: 

-  In  locul  tău  mi-aş  păzi  limba  aia,  micuţule,  îl  atenţiona,  înainte  de  a  porni  după 
stăpânul  său. 

Şansa  rămase  cu  piticul  şi  monştrii  lui.  încercă  să  se  gândească  la  ce  ar  putea  să  spună. 
Te-ai  rănit  la  braţ,  reuşi  în  cele  din  urmă  să  îngaime. 

Unul  dintre  oamenii  nordului  m-a  lovit  cu  un  buzdugan  în  timpul  unei  lupte  la 
Furca  Verde.  Am  scăpat  de  el  căzând  de  pe  cal.  Rânjetul  lui  se  transformă  în  ceva  mai  blând 
şi  Tyrion  studie  chipul  Şansei.  Mâhnirea  pentru  moartea  nobilului  tău  tată  te  face  atât  de 
tristă? 

Tatăl  meu  a  fost  un  trădător,  spuse  îndată  Şansa.  Iar  fratele  meu  şi  mama  mea  sunt 
şi  ei  trădători.  îşi  făcuse  repede  acest  reflex.  Ii  sunt  credincioasă  iubitului  meu  Joffrey. 

Fără  îndoială.  La  fel  de  credincioasă  ca  o  căprioară  înconjurată  de  lupi. 

Lei,  şopti  ea  pe  negândite.  Privi  de  jur-împrejur  agitată,  dar  nu  era  nimeni  destul  de 
aproape  ca  să  audă. 

Lannister  îi  luă  mâna  şi  o  strânse. 

-  Sunt  doar  un  leu  mic  şi  jur  că  nu  te  voi  devora.  Cu  o  plecăciune,  spuse:  Dar  acum 
trebuie  să  mă  scuzi.  Am  treburi  urgente  cu  regina  şi  cu  consiliul. 

Şansa  îl  privi  cum  se  îndepărtează,  cu  trupul  legă-nându-se  dintr-o  parte  într-alta  la 
fiecare  pas,  ca  un  animal  grotesc.  Vorbeşte  mai  blând  decât  Joffrey,  gândi  ea,  dar  şi  regina 
mi-a  vorbit  cu  blândeţe.  E  tot  un  Lannister,  fratele  ei  şi  unchiul  lui  Joff,  şi  nu  îmi  e  prieten. 
Cândva  îl  iubise  pe  Prinţul  Joffrey  din  toată  inima,  o  admirase  pe  regină,  mama  lui,  şi 
avusese  încredere  în  ea.  Răsplătiseră  acea  dragoste  şi  încredere  cu  capul  tatălui  ei.  Şansa  nu 
va  mai  face  niciodată  aceeaşi  greşeală. 


TYRION 


In  veşmintele  albe,  răcoroase,  ale  Gărzii  Regale,  Ser  Mandon  Moore  arăta  ca  un 
cadavru  înfăşurat  în  giulgiu. 

înălţimea  Sa  a  dat  poruncă:  pe  durata  adunării,  consiliul  nu  poate  fi  deranjat. 

Va  fi  doar  un  deranj  mic,  ser.  Tyrion  scoase  pergamentul  din  mânecă.  Aduc  o 
scrisoare  de  la  tatăl  meu,  Lordul  Tywin  Lannister,  Mâna  Regelui.  Iată  sigiliul. 

înălţimea  Sa  nu  vrea  să  fie  deranjată,  repetă  încet  Ser  Mandon,  ca  şi  cum  Tyrion  ar 
fi  fost  un  neghiob  care  nu  1-a  auzit  de  prima  dată. 

Jaime  îi  spusese  cândva  că  Moore  era  cel  mai  periculos  dintre  membrii  Gărzii  Regale  - 
cu  excepţia  sa,  bineînţeles  -  din  cauză  că  faţa  sa  nu  oferea  nici  un  indiciu  despre  ce  avea  de 
gând  să  facă  în  momentul  următor.  Lui  Tyrion  i-ar  fi  prins  bine  un  indiciu.  Brom  şi  Timett  ar 


fi  putut  să-1  ucidă  pe  cavaler  dacă  se  ajungea  la  săbii,  dar  nu  ar  fi  fost  semn  bun  dacă  el  ar  fi 
început  prin  a-1  măcelări  pe  unul  dintre  protectorii  lui  Joffrey.  Cu  toate  acestea,  dacă  l-ar 
lăsa  pe  omul  acela  să-i  întoarcă  spatele,  unde  i-ar  fi  autoritatea?  Se  strădui  să  zâmbească: 

Ser,  nu  mi-ai  cunoscut  tovarăşii.  Acesta  este  Timett,  fiul  lui  Timett,  o  mână 
roşie  a  Oamenilor  Arşi.  Iar  acesta  este  Bronn.  Poate  îţi  aminteşti  de  Ser  Vardis  Egen,  care  a 
fost  căpitanul  gărzii  casei  Lordului  Arryn? 

II  cunosc.  Ochii  lui  Ser  Mandon  erau  de  un  cenuşiu  deschis,  neobişnuit  de  goi  şi 
lipsiţi  de  viaţă. 

-  II  cunoşteai,  îl  corectă  Bronn,  cu  un  zâmbet  firav.  Ser  Mandon  nu  catadicsi  să  dea 
semne  că  a  auzit 

această  remarcă. 

-  Fie  cum  o  fi,  spuse  Tyrion  pripit.  Trebuie  cu  adevărat  să-mi  văd  sora  şi  să-i  prezint 
scrisoarea.  Vrei  să  fii  amabil  şi  să  ne  deschizi  uşa? 

Cavalerul  alb  nu  răspunse.  Tyrion  se  afla  pe  punctul  de  a  încerca  să  pătrundă  cu  forţa, 
când  Ser  Mandon  se  dădu  brusc  la  o  parte. 

-  Tu  poţi  intra.  Ei  nu. 

O  victorie  mica,  gândi  el,  dar  dulce.  Trecuse  primul  test.  Tyrion  Lannister  pătrunse  pe 
uşă,  simţin-du-se  aproape  înalt.  Cinci  membri  ai  micului  consiliu  regal  îşi  curmară  brusc 
conversaţia. 

Tu,  spuse  Cersei,  sora  lui,  pe  un  ton  care  exprima  în  egală  măsură  stupoarea  şi 

dezgustul. 

Văd  de  unde  şi-a  învăţat  Joffrey  amabilităţile.  Tyrion  se  opri  pentru  a  admira 
perechea  de  sfincşi  valyrieni  care  străjuiau  uşa,  arborând  un  aer  de  nepăsătoare  îndrăzneală. 
Cersei  mirosea  slăbiciunea  aşa  cum  miroase  un  câine  teama. 

Ce  cauţi  aici?  încântătorii  ochi  verzi  ai  surorii  sale  îl  studiară  fără  nici  o  urmă  de 

afecţiune. 

Aduc  o  scrisoare  de  la  nobilul  nostru  tată.  Se  îndreptă  cu  nonşalanţă  spre  masă  şi 
aşeză  între  ei  un  sul  de  pergament  bine  strâns. 

Eunucul  Varys  luă  pergamentul  şi  îl  răsuci  în  delicatele  sale  mâini  pudrate. 

Ce  amabil  din  partea  Lordului  Tywin.  Şi  ceara  lui  de  sigiliu  are  o  nuanţă  aurie  atât 
de  încântătoare.  Varys  inspecta  sigiliul  îndeaproape.  Are  toate  semnele  că  ar  fi  autentic. 

Bineînţeles  că  este  autentic. 
Cersei  i-1  smulse  din  mâini.  Rupse  ceara  şi  desfăşură  pergamentul.  Tyrion  o  privi  în 
timp  ce  citea.  Sora  lui  se  aşezase  pe  scaunul  regelui  -  îşi  dădea  seama  că  Joffrey  nu  se 
obosea  prea  des  să  participe  la  întrunirile  consiliului,  nu  mai  mult  decât  o  făcuse  Robert  -  aşa 
că  Tyrion  luă  scaunul  rezervat  Mâinii  Drepte.  Aşa  i  se  părea  potrivit. 

-  Este  absurd,  spuse  în  cele  din  urmă  regina.  Nobilul  meu  tată  1-a  trimis  pe  fratele 
meu  să  stea  pe  locul  lui  la  consiliu.  Ne  roagă  să-1  acceptăm  pe  Tyrion  ca  Mână  a  Regelui, 
până  ce  va  veni  vremea  să  ni  se  poată  alătura  el  în  persoană. 

Marele  Maester  Pycelle  îşi  scutură  barba  albă,  curgătoare,  şi  dădu  din  cap  plictisit. 

-  Se  pare  că  urmează  o  primire. 

într-adevăr.  Guşat,  chel,  Janos  Slynt  arăta  mai  degrabă  ca  un  broscoi,  un  broscoi 
fercheş,  care  se  umfla  în  pene.  Avem  straşnică  nevoie  de  tine,  domnul  meu.  Rebeliune  peste 
tot,  acest  semn  macabru  pe  cer,  răzmeriţe  pe  străzile  oraşului... 

Şi  a  cui  e  vina,  Lord  Janos?  izbucni  Cersei.  Mantiile  tale  aurii  sunt  însărcinate  cu 
păstrarea  ordinii.  Cât  despre  tine,  Tyrion,  ne-ai  putea  fi  mai  de  folos  pe  câmpul  de  luptă. 
Acesta  râse. 

-  Nu,  am  terminat  cu  câmpurile  de  luptă,  mulţumesc.  Stau  mai  bine  pe  un  scaun  decât 
pe  un  cal,  şi  mai  repede  aş  ţine  în  mână  un  pocal  de  vin  decât  un  topor  de  luptă.  Ce  atâta  caz 
despre  tunetul  tobelor,  despre  soarele  sclipind  pe  armuri  şi  grandioşii  cai  de  război  fornăind 
şi  păşind  ţanţoş?  Ei  bine,  tobele  îmi  dădeau  dureri  de  cap,  soarele  sclipind  pe  armura  mea 
mă  cocea  ca  pe  o  gâscă  de  ziua  recoltei  şi  acei  cai  magnifici  îşi  făceau  treburile  peste  tot.  Nu 
că  mă  plâng.  In  comparaţie  cu  ospitalitatea  de  care  m-am  bucurat  în  Valea  Arryn,  tobele, 
bălegarul  şi  muşcăturile  de  insecte  sunt  lucrurile  mele  preferate. 

Degeţel  râse. 

-  Bine  zis,  Lannister.  Un  om  pe  placul  meu. 


Tyrion  îi  zâmbi,  amintindu-şi  de  un  anumit  pumnal  cu  teaca  din  os  de  dragon  şi  o  lamă 
valyriana  de  oţel.  Trebuie  să  avem  o  discuţie  despre  asta,  curând.  Se  întrebă  dacă  Lordul 
Petyr  ar  găsi  şi  acel  subiect  la  fel  de  amuzant. 

-  Vă  rog,  le  spuse,  lăsaţi-mă  să  fiu  de  folos,  cu  orice  lucru  mărunt  pot  să  fac. 
Cersei  reciti  scrisoarea. 

Câţi  oameni  ai  adus  cu  tine? 

Câteva  sute.  Oamenii  mei,  îndeosebi.  Tata  s-a  ferit  să  ia  parte  la  toate  astea.  In 
definitiv,  el  duce  un  război. 

La  ce  vor  folosi  cele  câteva  sute  de  oameni  ai  tăi  dacă  Renly  invadează  oraşul  sau 
dacă  Stannis  vine  pe  mare  de  la  Piatra  Dragonului?  Eu  cer  o  armată  şi  tata  îmi  trimite  un 
pitic.  Regele  numeşte  Mâna,  cu  acordul  consiliului.  Joffrey  1-a  numit  pe  nobilul  nostru  tată. 

Şi  nobilul  nostru  tată  m-a  numit  pe  mine. 

Nu  poate  face  asta.  Nu  fără  acordul  lui  Joff. 

Lordul  Tywin  se  află  la  Harrenhal  cu  oastea  lui,  dacă  ai  binevoi  să  te  împaci  cu  el, 
zise  Tyrion  politicos.  Domnii  mei,  îmi  permiteţi  vă  rog  să  schimb  o  vorbă  cu  sora  mea,  între 
patru  ochi? 

Varys  se  ridică  încet  în  picioare,  zâmbind  în  acel  fel  mieros  al  său. 

-  Cât  trebuie  să  fi  tânjit  după  sunetul  glasului  dulce  al  surorii  tale.  Domnii  mei,  vă 
rog,  să  le  dăm  câteva  momente  împreună.  Problemele  regatului  nostru  vor  mai  aştepta. 

Janos  Slynt  se  ridică  şovăitor,  iar  Marele  Maester  Pycelle,  plictisit,  se  ridicară  şi  el. 
Degeţel  fu  ultimul. 

-  Să-i  spun  intendentului  meu  să  pregătească  încăperile  în  Citadela  lui  Maegor? 

-  Mulţumirile  mele,  Lord  Petyr,  dar  voi  sta  în  vechea  reşedinţă  a  Lordului  Stark,  în 
Turnul  Mâinii  Regelui. 

Degeţel  râse  iar. 

Eşti  mai  curajos  decât  mine,  Lannister.  Tu  într- adevăr  cunoşti  soarta  ultimelor 
două  Mâini  ale  Regelui? 

Două?  Dacă  ai  de  gând  să  mă  sperii,  de  ce  nu  spui  patru? 

Patru?  Degeţel  ridică  o  sprânceană.  Ultimele  două  Mâini  ale  Regelui  au  avut  parte 
de  vreun  sfârşit  groaznic  în  Turn?  Mă  tem  că  eram  prea  tânăr  ca  să  mă  intereseze. 

Ultima  Mână  a  lui  Aerys  Targaryen  a  fost  ucisă  în  Jaful  de  la  Debarcaderul 
Regelui,  deşi  mă  îndoiesc  că  ar  fi  avut  timp  să  se  stabilească  în  Turn.  A  fost  Mână  doar  două 
săptămâni.  Cel  dinaintea  lui  a  fost  ars  de  viu.  Iar  înaintea  lor  au  fost  alţi  doi  care  au  murit 
fără  ţară  şi  fără  avere  în  exil  şi  s-au  socotit  norocoşi.  Cred  că  nobilul  meu  tată  a  fost  ultima 
Mână  care  a  plecat  de  la  Debarcaderul  Regelui  cu  numele,  averea  şi  toate  membrele  intacte. 

Fascinant,  zise  Degeţel.  Şi  cu  atât  mai  multe  motive  pentru  care  aş  prefera  să  dorm 
jos,  în  carceră. 

Poate  că  ţi  se  va  împlini  dorinţa,  gândi  Tyrion,  dar  spuse: 

-  Curajul  şi  nebunia  sunt  înrudite,  cel  puţin  aşa  am  auzit.  Orice  blestem  ar  plana 
asupra  Turnului  Mâinii  Regelui,  mă  rog  să  fiu  destul  de  mic  ca  să  trec  neobservat. 

Janos  Slynt  râse,  Degeţel  zâmbi  şi  Marele  Maester  Pycelle  îi  urmă  pe  amândoi  afară, 
cu  plecăciuni  adânci. 

Sper  că  tata  nu  te-a  trimis  până  aici  ca  să  ne  chinuieşti  cu  lecţii  de  istorie,  spuse 
sora  lui  când  rămaseră  singuri. 

Cât  am  mai  tânjit  după  sunetul  glasului  tău  dulce,  oftă  Tyrion. 

Cât  am  mai  tânjit  după  clipa  când  limba  acelui  eunuc  va  fi  scoasă  cu  un  cleşte 
încins,  răspunse  Cersei.  Tata  şi-a  pierdut  minţile?  Sau  ai  falsificat  tu  această  scrisoare?  O 
reciti,  cu  plictiseală  crescândă.  De  ce  m-ar  chinui  cu  prezenţa  ta?  Voiam  să  vină  el.  Strivi 
scrisoarea  Lordului  Tywin  între  degete.  Sunt  regentul  lui  Joffrey  şi  i-am  trimis  o  poruncă 
regală! 

Iar  el  te-a  ignorat,  sublinie  Tyrion.  Are  o  armată  destul  de  mare,  poate  face  asta.  Şi 
nici  măcar  nu  e  primul,  nu-i  aşa? 

Gura  lui  Cersei  se  încleşta.  Tyrion  vedea  cum  culoarea  îi  năvăleşte  în  obraji. 

-  Dacă  voi  declara  această  scrisoare  un  fals  şi  le  voi  spune  să  te  azvârle  în  temniţă, 
nimeni  nu  va  ignora  acest  lucru,  ţi-o  jur. 

Tyrion  umbla  acum  pe  o  pojghiţă  de  gheaţă,  ştia  asta.  Un  pas  greşit  şi  va  cădea. 


Nimeni,  fu  el  de  acord  politicos,  cu  atât  mai  puţin  tatăl  nostru.  Cel  cu  armata.  Dar 
de  ce  ai  vrea  să  mă  arunci  în  temniţă,  dragă  surioară,  când  am  venit  atâta  cale  ca  să  te  ajut? 
Nu  am  cerut  ajutorul  tău.  Am  cerut  prezenţa  tatălui  nostru. 

-  Da,  spuse  el  cu  glas  scăzut,  dar  pe  Jaime  îl  vrei  tu  de  fapt. 

Sora  lui  îşi  imagina  că  e  subtilă,  însă  crescuseră  împreună.  Tyrion  îi  putea  citi  chipul 
ca  pe  una  dintre  cărţile  lui  preferate,  iar  ceea  ce  citea  acum  era  mânie  şi  teamă  şi  disperare. 
Jaime... 

...  este  fratele  meu,  nu  mai  puţin  decât  este  al  tău,  o  întrerupse  Tyrion.  Oferă-mi 
sprijinul  şi  îţi  promit  că  Jaime  va  fi  eliberat  şi  se  va  întoarce  la  noi  nevătămat. 

Cum?  întrebă  Cersei.  Băiatul  Stark  şi  mama  lui  nu  sunt  genul  care  să  uite  că  l-am 
decapitat  pe  Lordul  Eddard. 

Adevărat,  fu  de  acord  Tyrion,  dar  încă  le  ai  pe  fiicele  lui,  nu-i  aşa?  Am  văzut-o  pe 
fata  cea  mare  în  grădină,  cu  Joffrey. 

Şansa,  zise  regina.  Am  declarat  că  o  am  şi  pe  puradeaua  mai  mică,  dar  e  o 
minciună.  L-am  trimis  pe  Meryn  Trant  să  pună  mâna  pe  ea  când  a  murit  Robert,  dar 
nesuferitul  ei  maestru  de  dans  s-a  amestecat  şi  fata  a  fugit.  Nimeni  nu  a  mai  văzut-o  de 
atunci.  Probabil  a  murit.  O  grămadă  de  oameni  au  murit  în  ziua  aceea. 

Tyrion  sperase  la  ambele  fete  Stark,  dar  presupunea  că  una  va  fi  de  ajuns. 

Povesteşte-mi  despre  prietenii  tăi  din  consiliu.  Sora  lui  aruncă  o  privire  către  uşă. 

Ce  anume? 

Se  pare  că  tata  are  o  antipatie  pentru  ei.  Când  am  plecat,  se  întreba  cum  ar  arăta 
capetele  lor  pe  perete,  lângă  cel  al  Lordului  Stark.  Se  aplecă  peste  masă.  Eşti  sigură  de 
loialitatea  lor?  Ai  încredere  în  ei? 

Nu  am  încredere  în  nimeni,  se  repezi  Cersei.  Am  nevoie  de  ei.  Tata  crede  că  ne 
trag  pe  sfoară? 

Bănuieşte,  mai  degrabă. 

De  ce?  Ce  ştie?  Tyrion  dădu  din  umeri. 

-  Ştie  că  scurta  domnie  a  fiului  tău  a  fost  o  lungă  paradă  de  nebunii  şi  dezastre.  Asta 
sugerează  că  cineva  îl  sfătuieşte  foarte  prost. 

Cersei  îl  privi  iscoditoare. 

Joff  nu  a  dus  lipsă  de  sfaturi  bune.  Mereu  a  fost  încăpăţânat.  Acum,  că  e  rege, 
crede  că  trebuie  să  facă  aşa  cum  îi  place,  nu  aşa  cum  i  se  cere. 

Coroanele  sucesc  minţile  din  capetele  de  sub  ele,  fu  de  acord  Tyrion.  Treaba  asta 
cu  Eddard  Stark...  e  mâna  lui  Joffrey? 
Regina  se  strâmbă. 

-  A  fost  sfătuit  să-1  cruţe  pe  Stark,  să-i  îngăduie  să  îmbrace  veşmintele  negre.  Omul 
nu  ne-ar  mai  fi  stat  în  cale  niciodată  şi  poate  am  fi  făcut  pace  cu  fiul  ăla  al  lui,  dar  Joff  şi-a 
asumat  responsabilitatea  de  a  oferi  gloatei  un  spectacol  mai  bun.  Ce  era  să  fac?  A  cerut 
capul  Lordului  Eddard  în  faţa  a  jumătate  din  oraş.  Iar  Janos  Slynt  şi  Ser  Ilyn  au  luat-o 
înainte  cu  voioşie  şi  l-au  decapitat,  fără  un  cuvânt  de  la  mine!  îşi  încleşta  mâna,  strângând-o 
pumn.  Marele  Septon  pretinde  că  am  profanat  Septul  lui  Baelor  cu  sânge,  după  ce  l-am 
minţit  în  privinţa  intenţiilor  noastre. 

S-ar  părea  că  are  dreptate,  zise  Tyrion.  Aşadar,  acest  Lord  Slynt  a  fost  şi  el  părtaş, 
nu-i  aşa?  Spune-mi,  a  cui  a  fost  strălucita  idee  să  i  se  încredinţeze  Har-renhalul  şi  să  fie 
numit  în  consiliu? 

Degeţel  a  făcut  aranjamentele.  Aveam  nevoie  de  mantiile  aurii  ale  lui  Slynt. 
Eddard  Stark  complota  cu  Renly  şi  i-a  scris  Lordului  Stannis,  oferindu-i  tronul.  Am  fi  putut 
pierde  totul.  Chiar  şi  aşa,  am  fost  pe-aproape.  Dacă  Şansa  nu  ar  fi  venit  la  mine  să-mi  spună 
despre  planurile  tatălui  ei... 
Tyrion  era  surprins: 

Adevărat?  Propria  lui  fiică?  Şansa  păruse  întotdeauna  un  copil  atât  de  dulce, 
tandru  şi  prevenitor. 

Fata  era  îndrăgostită  până  peste  cap.  Ar  fi  făcut  orice  pentru  Joffrey,  până  când  i-a 
tăiat  capul  tatălui  său  şi  a  numit  gestul  său  îndurare.  Cu  asta  s-a  terminat. 


înălţimea  Sa  are  un  fel  unic  de  a  câştiga  inimile  supuşilor  săi,  zise  Tyrion  cu  un 
zâmbet  strâmb.  A  fost  tot  dorinţa  lui  Joffrey  să-1  dea  afară  pe  Ser  Bar-ristan  Selmy  din 
Garda  Regală? 
Cersei  oftă. 

-  Joff  voia  un  ţap  ispăşitor  pentru  moartea  lui  Robert.  Varys  i  1-a  sugerat  pe  Ser 
Barristan.  De  ce  nu?  I-a  dat  lui  Jaime  comanda  Gărzii  Regale  şi  un  scaun  în  micul  consiliu  şi 
i-a  permis  lui  Joff  să  arunce  un  os  câinelui  său.  Ţine  foarte  mult  la  Sandor  Clegane.  Eram 
pregătiţi  să-i  oferim  lui  Selmy  nişte  pământ  şi  un  turn,  mai  mult  decât  merita  nepriceputul 
bătrân  nebun. 

-  Am  auzit  că  nepriceputul  bătrân  nebun  a  ucis  două  dintre  mantiile  aurii  ale  lui  Slynt 
când  au  încercat  să-1  înhaţe  la  Poarta  Noroiului. 

Sora  lui  părea  foarte  nemulţumită. 

Janos  ar  fi  trebuit  să  trimită  mai  mulţi  oameni.  Nu  e  atât  de  competent  pe  cât  ar  fi 

de  dorit. 

Ser  Barristan  a  fost  comandantul  Gărzii  Regale  a  lui  Robert  Baratheon,  sublinie 
Tyrion.  El  şi  Jaime  sunt  singurii  supravieţuitori  dintre  cei  şapte  oameni  ai  lui  Aerys 
Targaryen.  Poporul  vorbeşte  despre  el  la  fel  cum  vorbeşte  despre  Serwyn  de  la  Scutul 
Oglindă  şi  despre  Prinţul  Aemon,  Cavalerul  Dragon.  Ce-ţi  închipui  că  ar  crede  dacă  l-ar 
vedea  pe  Barristan  cel  Viteaz  călărind  alături  de  Robb  Stark  sau  de  Stannis  Baratheon? 
Cersei  privi  într-o  parte. 
Nu  m-am  gândit  la  asta. 

Tata  s-a  gândit,  răspunse  Tyrion.  De-asta  m-a  trimis.  Să  pun  capăt  acestor  nebunii 
şi  să-i  bag  min-ţile-n  cap  fiului  tău. 

Joff  nu  va  fi  mai  docil  faţă  de  tine  decât  faţă  de  mine. 
S-ar  putea  să  fie. 
De  ce  ar  face-o? 

-  Ştie  că  tu  nu  i-ai  face  niciodată  vreun  rău.  Ochii  lui  Cersei  se  îngustară. 

-  Dacă  crezi  că-ţi  voi  permite  vreodată  să-i  faci  rău  fiului  meu,  delirezi. 
Tyrion  oftă.  Cersei  nu  pricepuse,  aşa  cum  se  întâmpla  atât  de  des. 

-  N-am  să-i  fac  nici  un  rău,  aşa  cum  n-ai  să-i  faci  nici  tu,  o  asigură  el,  dar  atâta  timp 
cât  băiatul  se  simte  ameninţat,  va  fi  mai  dispus  să  asculte.  Ii  luă  mâna.  Eu  sunt  fratele  tău, 
ştii  doar.  Ai  nevoie  de  mine,  fie  că  vrei  să  recunoşti  sau  nu.  Fiul  tău  are  nevoie  de  mine,  dacă 
e  să  aibă  vreo  speranţă  să  păstreze  acel  scaun  urât  de  fier. 

Sora  lui  păru  şocată  că  o  atinge. 
Ai  fost  mereu  viclean. 
In  felul  meu.  Rânji. 

S-ar  putea  să  merite  încercat...,  dar  să  nu  faci  vreo  greşeală,  Tyrion.  Dacă  te  accept, 
vei  fi  cu  numele  Mâna  Regelui,  dar  de  fapt  vei  fi  Mâna  mea.  îmi  vei  împărtăşi  toate  planurile 
şi  intenţiile  tale  înainte  de  a  trece  la  fapte  şi  nu  vei  face  nimic  fără  acordul  meu.  înţelegi? 
-O,  da. 

Eşti  de  acord? 

Desigur,  minţi  el.  Sunt  al  tău,  surioară.  Cât  timp  am  nevoie  sa  fiu.  Aşadar,  acum, 
că  suntem  de  aceeaşi  parte,  n-ar  trebui  să  mai  avem  secrete.  Spui  că  Joffrey  a  pus  să  fie 
omorât  Lordul  Eddard,  că  Varys  1-a  dat  afară  pe  Ser  Barristan  şi  că  Degeţel  ne-a  pricopsit 
cu  Lordul  Slynt.  Cine  1-a  ucis  pe  Jon  Arryn? 
Cersei  îşi  smulse  mâna. 

De  unde  să  ştiu  eu? 

Văduva  îndurerată  de  la  Eyrie  pare  să  aibă  impresia  că  am  fost  eu.  Mă  întreb  de 
unde  i-a  venit  o  asemenea  idee. 

-  Sunt  sigură  că  nu  ştiu.  Nebunul  de  Eddard  Stark  m-a  acuzat  de  acelaşi  lucru.  A 
sugerat  că  Lordul  Arryn  bănuia  sau...  ei  bine,  credea... 

-  Că  te  culcai  cu  dragul  nostru  Jaime?  Cersei  îi  trase  o  palmă. 

-  Credeai  că  sunt  la  fel  de  orb  ca  tata?  Tyrion  îşi  frecă  obrazul.  Cu  cine  te  culci  nu  e 
treaba  mea,  deşi  nu  mi  se  pare  chiar  corect  să-ţi  desfaci  picioarele  pentru  un  frate  şi  pentru 
celălalt  nu. 

Cersei  îi  mai  trase  o  palmă. 


-  Ai  milă,  Cersei,  doar  glumesc  cu  tine.  Adevărul  e  că  aş  prefera  o  târfă  drăguţă.  N- 
am  înţeles  niciodată  ce  a  văzut  Jaime  la  tine,  în  afară  de  oglindirea  propriei  sale  imagini. 

Cersei  îi  trase  încă  o  palmă.  Obrajii  lui  Tyrion  erau  roşii  şi  ardeau,  dar  el  zâmbea. 
Dacă  continui,  s-ar  putea  să  mă  înfurii.  Mâna  lui  Cersei  se  opri. 
Şi  de  ce  mi-ar  păsa? 

-  Am  câţiva  prieteni  noi,  îi  mărturisi  Tyrion.  N-o  să-ţi  placă  defel.  Cum  l-ai  ucis  pe 
Robert? 

A  făcut-o  singur.  Noi  doar  l-am  ajutat.  Când  Lancel  a  văzut  că  Robert  merge  după 
mistreţ,  i-a  dat  un  vin  tare.  Vinul  lui  preferat,  roşu  şi  sec,  dar  întărit,  de  trei  ori  mai  tare  decât 
era  el  obişnuit.  Puturosului  i-a  plăcut.  Ar  fi  putut  să  se  oprească  să-1  dea  pe  gât  în  orice 
clipă,  dacă  ar  fi  vrut,  dar  nu,  a  golit  o  ploscă  şi  i-a  spus  lui  Lancel  să-i  aducă  încă  una.  Restul 
a  făcut  mistreţul.  Ar  fi  trebuit  să  fii  la  ospăţ,  Tyrion.  N-am  mai  mâncat  niciodată  un  mistreţ 
mai  delicios.  L-au  gătit  cu  ciuperci  şi  mere  şi  a  avut  gustul  victoriei. 

-  într-adevăr,  surioară,  ai  fost  născută  să  fii  văduvă.  Lui  Tyrion  chiar  îi  plăcuse  de 
Robert  Baratheon,  aşa  mare  fanfaron  prostănac  cum  fusese,  fără  îndoială,  în  parte  pentru  că 
sora  lui  era  atât  de  dezgustată  de  el.  Acum,  dacă  ai  terminat  să  mă  pălmuieşti,  am  să  mă 
retrag.  îşi  răsuci  picioarele  şi  se  dădu  jos  de  pe  scaun  cu  greu. 

Cersei  se  încruntă. 

Nu  ţi-am  dat  permisiunea  să  pleci.  Vreau  să  ştiu  cum  ai  de  gând  să-1  eliberezi  pe 

Jaime. 

Iţi  voi  spune  când  voi  şti.  Planurile  sunt  ca  fructele,  au  nevoie  de  un  anumit  timp 
de  coacere.  In  clipa  de  faţă,  am  de  gând  să  merg  pe  străzi  şi  să  iau  pulsul  oraşului.  Tyrion  îşi 
aşeză  mâna  pe  capul  sfinxului  de  lângă  uşă.  O  ultimă  rugăminte,  te  rog  frumos  să  ai  grijă  ca 
Şansa  Stark  să  nu  păţească  nimic.  N-ar  fi  bine  să  pierdem  ambele  fiice. 

In  faţa  sălii  de  consiliu,  Tyrion  îl  salută,  înclinân-du-şi  capul,  pe  Ser  Mendon  şi  îşi  croi 
drum  de-a  lungul  culoarului  boltit.  Bronn  îl  însoţea.  Nu  era  nici  urmă  de  Timett,  fiul  lui 
Timett. 

Unde  e  Mâna  noastră  Roşie?  întrebă  Tyrion. 

A  simţit  un  impuls  de  a  explora.  Nu  era  genul  care  să-şi  piardă  vremea  pe  culoare. 

-  Sper  că  nu  va  ucide  nici  o  persoană  importantă.  Oamenii  clanului  aduşi  de  Tyrion 
din  fortăreţele 

lor  din  Munţii  Lunii  erau  loiali  în  felul  lor  sălbatic,  dar  erau  mândri  şi  certăreţi 
deopotrivă,  predispuşi  să  răspundă  insultelor,  reale  sau  imaginare,  cu  sabia. 

încearcă  să-1  găseşti.  Şi  cât  timp  te  ocupi  de  asta,  ai  grijă  ca  toţi  ceilalţi  să  fie 
adăpostiţi  şi  hrăniţi.  Ii  vreau  în  cazarma  din  spatele  Turnului  Mâinii  Regelui,  dar  nu-1  lăsa 
pe  îngrijitor  să  pună  Ciorile  de  Piatră  lângă  Fraţii  Lunii  şi  spune-i  că  Oamenii  Arşi  trebuie  să 
aibă  o  sală  numai  a  lor. 

Tu  unde  vei  fi? 

-  Mă  întorc  la  Nicovala  Spartă.  Bronn  zâmbi  cu  insolenţă. 

Ai  nevoie  de  o  escortă?  Se  spune  că  drumurile  sunt  periculoase. 

II  voi  chema  pe  căpitanul  gărzii  de  la  Casa  surorii  mele  şi  îi  voi  aminti  că  nu  sunt 
mai  puţin  Lannister  decât  ea.  Trebuie  să-şi  reamintească  faptul  că  jurământul  său  este  faţă  de 
Casterly  Rock,  nu  faţă  de  Cersei  sau  Joffrey. 

O  oră  mai  târziu,  Tyrion  plecă  de  la  Fortăreaţa  Roşie,  însoţit  de  o  duzină  de  străjeri 
Lannister  în  mantii  purpurii  şi  coifuri  cu  lei.  In  timp  ce  trecură  pe  sub  poarta-ghilotină, 
observă  capetele  ridicate  pe  ziduri.  Negre  de  putreziciune  şi  smoală  învechită,  deveniseră  de 
mult  de  nerecunoscut. 

-  Căpitane  Vylarr,  strigă  el.  Vreau  ca  astea  să  fie  date  jos  mâine.  Dă-le  surorilor 
tăcute  să  le  cureţe. 

Va  fi  infernal  să  le  potrivească  cu  trupurile  lor,  dar  acest  lucru  trebuia  făcut.  Chiar  şi  în 
toiul  războiului,  trebuiau  respectate  anumite  reguli  de  bună-cuviinţă. 
Vylarr  deveni  şovăitor. 

înălţimea  Sa  ne-a  spus  că  doreşte  să  rămână  pe  ziduri  capetele  trădătorilor,  până  ce 
umple  acele  ultime  trei  ţepe  de  acolo,  de  la  capăt. 

Lasă-mă  să  ghicesc.  Una  este  pentru  Robb  Stark,  celelalte  pentru  Lordul  Stannis  şi 
Lordul  Renly.  Aşa  să  fie? 


Da,  stăpâne. 

Nepotul  meu  împlineşte  astăzi  treisprezece  ani,  Vylarr.  încearcă  să-ţi  aminteşti 
asta.  Mâine  vreau  să  fie  date  capetele  jos,  altfel  una  dintre  acele  ţepe  goale  ar  putea  să  aibă 
un  alt  chiriaş.  Pricepi  ce  vreau  să  spun,  căpitane? 

Mă  voi  ocupa  personal  să  fie  date  jos,  stăpâne. 

Bine. 

Tyrion  dădu  pinteni  calului  şi  se  îndepărtă,  lăsând  mantiile  roşii  să-1  urmeze  cum 
puteau. 

Ii  spusese  lui  Cersei  că  avea  de  gând  să  ia  pulsul  oraşului.  Nu  era  întru  totul  o 
minciună.  Lui  Tyrion  Lannister  nu-i  plăceau  prea  multe  dintre  cele  văzute.  Străzile  de  la 
Debarcaderul  Regelui  fuseseră  mereu  aglomerate,  gălăgioase  şi  zgomotoase,  dar  acum 
duhneau  a  pericol  într-un  fel  pe  care  nu  şi-1  amintea  din  ultimele  vizite.  Un  cadavru  gol  se 
lăbărţa  în  canalul  de  scurgere  de  lângă  Strada  Războiaelor  de  Ţesut,  sfâşiat  de  o  haită  de 
câini  sălbăticiţi,  dar  nimănui  nu  părea  să-i  pese.  Paznicii  erau  la  tot  pasul,  deplasân-du-se 
câte  doi  pe  alei,  în  mantiile  lor  aurii  şi  cămăşile  din  zale  negre,  cu  ciomege  de  fier  mereu  la 
îndemână.  Pieţele  erau  pline  de  oameni  zdrenţăroşi  care-şi  vindeau  bunurile  din  casă  pe 
nimic...  şi  frapant  de  lipsite  de  gospodari  care  să  vândă  mâncare.  Puţinele  produse  pe  care  le 
văzu  erau  de  trei  ori  mai  scumpe  decât  fuseseră  cu  un  an  în  urmă.  Un  vânzător  ambulant 
oferea  spre  vânzare  şobolani  prăjiţi  pe  o  ţepuşă.  „Şobolani  proaspeţi!"  striga  în  gura  mare, 
„Şobolani  proaspeţi".  Fără  îndoială,  şobolanii  proaspeţi  erau  de  preferat  şobolanilor  vechi, 
putreziţi.  înfricoşător  era  faptul  că  şobolanii  arătau  mai  apetisant  decât  majoritatea 
produselor  pe  care  le  vindeau  măcelarii.  Pe  Strada  Făinii,  Tyrion  văzu  paznici  tot  la  a  doua 
uşă  de  prăvălie.  In  vremuri  de  sărăcie,  până  şi  brutarii  găseau  că  mercenarii  erau  mai  ieftini 
decât  pâinea,  cugetă  el. 

Nu  se  aduce  nici  un  fel  de  mâncare,  nu-i  aşa?  îl  întrebă  pe  Vylarr. 

Destul  de  puţină,  recunoscu  căpitanul.  Cu  războiul  din  ţările  riverane  şi  cu  Lord 
Renly  care  ridică  rebeli  în  Highgarden,  drumurile  sunt  închise  la  miazăzi  şi  la  apus. 

Şi  ce  a  făcut  buna  mea  soră  ca  să  rezolve  situaţia? 

Ia  măsuri  pentru  restabilirea  liniştii  în  regat,  îl  asigură  Vylarr.  Lordul  Slynt  a  triplat 
Garda  Oraşului  şi  regina  a  pus  o  mie  de  meşteri  să  lucreze  la  structura  noastră  de  apărare. 
Pietrarii  întăresc  zidurile,  tâmplarii  construiesc  catapulte  cu  miile,  meşterii  fac  săgeţi,  fierarii 
săbii,  iar  Breasla  Alchimiştilor  a  promis  zece  mii  de  ulcele  cu  foc  sălbatic. 

Tyrion  se  foi  stânjenit  în  şa.  Era  mulţumit  că  Cersei  nu  stătuse  cu  mâinile  în  sân,  dar 
pulberea  de  foc  era  un  lucru  perfid  şi  zece  mii  de  ulcele  erau  destule  ca  să  transforme  tot 
Debarcaderul  Regelui  în  cenuşă.  Nu  era  nici  un  secret  că  Regele  Robert  îşi  lăsase  regatul 
împovărat  de  datorii  şi  că  alchimiştii  erau  adesea  luaţi  drept  altruişti. 

Lordul  Degeţel  găseşte  mereu  o  soluţie.  A  impus  taxă  pentru  intrarea  în  oraş. 
Da,  asta  ar  merge,  spuse  Tyrion,  gândind:  Isteţ.  Isteţ  şi  crud. 

Zeci  de  mii  fugiseră  de  luptă  pentru  presupusa  siguranţă  de  la  Debarcaderul  Regelui.  Ii 
văzuse  pe  drumul  regelui,  grupuri  de  mame  cu  copii  şi  taţi  neliniştiţi  care  se  holbau  la  caii  şi 
căruţele  lui  cu  ochi  lacomi.  Odată  ajunşi  în  oraş,  fără  îndoială  vor  fi  plătit  cu  tot  ce  aveau 
pentru  a  aşeza  acele  ziduri  înalte,  liniştitoare,  între  ei  şi  război,  deşi,  dacă  ar  fi  ştiut  despre 
pulberea  de  foc,  s-ar  putea  să  se  fi  gândit  mai  bine. 

Hanul  aşezat  sub  semnul  nicovalei  sparte  se  înălţa  în  preajma  acelor  ziduri,  aproape  de 
Poarta  Zeilor,  pe  unde  intraseră  dimineaţă.  Când  pătrunseră  în  curte,  un  băiat  alergă  să-1 
ajute  pe  Tyrion  să  coboare  de  pe  cal. 

-  Du-ţi  oamenii  înapoi  la  castel,  îi  spuse  lui  Vylarr.  îmi  voi  petrece  noaptea  aici. 

Căpitanul  îl  privi  cu  neîncredere: 
Vei  fi  în  siguranţă,  stăpâne? 

Ei  bine,  căpitane,  cât  despre  asta,  când  am  părăsit  hanul,  azi-dimineaţă,  era  plin  de 
Urechi  Negre.  Nu  poţi  fi  în  siguranţă  când  Chelia,  fiica  lui  Cheyk,  e  prin  preajmă.  Tyrion 
porni  spre  uşă  cu  pas  legănat,  lăsându-1  pe  Vylarr  să  dezlege  înţelesul  vorbelor  sale. 

O  rafală  de  voioşie  îl  întâmpină  când  intră  în  sala  de  mese  a  hanului.  Recunoscu 
chicotitul  gutural  al  lui  Chelia  şi  muzica  mai  domoală  a  râsului  lui  Shae.  Fata  şedea  lângă 
foc,  sorbind  din  vin  la  o  masă  rotundă,  cu  trei  oameni  ai  Urechilor  Negre  care  fuseseră  lăsaţi 


să  o  păzească  şi  un  bărbat  rotofei  care  stătea  cu  spatele  la  el.  Hangiul,  presupuse,  până  ce 
Shae  îl  strigă  pe  Tyrion  şi  intrusul  se  ridică: 

-  Bunul  meu  stăpân,  sunt  atât  de  bucuros  să  te  văd,  izbucni  el  cu  un  zâmbet  moale  de 
eunuc  pe  faţa  pudrată. 

Tyrion  se  împletici. 

Lord  Varys.  Nu  mă  aşteptam  să  te  văd  aici.  Lua-l-ar  Ceilalţi,  cum  i-o  fi  găsit  atât 
de  repede? 

Iartă-mă  dacă  deranjez,  zise  Varys.  M-a  împins  o  pornire  spontană  de  a  o  întâlni  pe 
tânăra  ta  doamnă. 

Tânăra  doamnă,  repetă  Shae,  savurându-i  cuvintele.  Ai  dreptate  pe  jumătate, 
domnul  meu.  Sunt  tanara. 

Optsprezece  ani,  gândi  Tyrion.  Optsprezece  şi  e  o  târfă,  dar  iute  şi  isteaţă,  ageră  ca  o 
pisică  în  aşternut,  cu  ochi  mari  şi  negri  şi  părul  negru  frumos  şi  dulce,  moale,  cu  gura  mică, 
înfometată...  şi  este  a  mea!  Fii  blestemat,  eunucule. 

Mă  tem  că  eu  sunt  intrusul,  Lord  Varys,  zise  el  cu  amabilitate  forţată.  Când  am 
intrat,  eraţi  în  toiul  distracţiei. 

Stăpânul  Varys  o  complimenta  pe  Chelia  pentru  urechile  sale  şi  îi  spunea  că 
trebuie  că  a  ucis  mulţi  bărbaţi  ca  să  aibă  un  colier  atât  de  frumos,  explică 

Shae.  II  scotea  din  sărite  să  o  audă  spunându-i  lui  Varys  Stăpâne,  pe  tonul  acela;  aşa  îi 
spunea  lui  în  jocurile  de  alcov.  Iar  Chelia  i-a  zis  că  doar  laşii  îi  ucid  pe  cei  înfrânţi. 

-  E  mai  curajos  să  laşi  omul  în  viaţă,  cu  şansa  de  a-şi  spăla  ruşinea  câştigându-şi 
înapoi  urechea,  explică  Chelia,  o  femeie  mică,  negricioasă,  pe  al  cărei  colier  înspăimântător 
erau  atârnate  nu  mai  puţin  de  patruzeci  şi  şase  de  urechi  uscate,  încreţite.  Tyrion  le  numărase 
cândva.  Doar  aşa  poţi  dovedi  că  nu  te  temi  de  duşmanii  tăi. 

Shae  scoase  un  strigăt. 

Şi  pe  urmă,  stăpânul  zice  că  dacă  ar  fi  o  Ureche  Neagră  nu  ar  mai  putea  dormi,  din 
cauza  viselor  despre  cei  cu  o  singură  ureche. 

O  problemă  cu  care  nu  voi  fi  niciodată  nevoit  să  mă  confrunt,  spuse  Tyrion.  Sunt 
îngrozit  de  duşmanii  mei,  aşa  că  îi  ucid. 
Varys  chicoti. 

Bei  cu  noi  nişte  vin,  domnul  meu? 
Voi  bea  nişte  vin. 

Tyrion  se  aşeză  lângă  Shae.  înţelegea  ce  se  petrecea  aici,  chiar  dacă  Chelia  şi  fata  nu 
înţelegeau.  Varys  îi  transmisese  un  mesaj.  Când  a  spus  M-a  împins  o  pornire  spontană  de  a  o 
întâlni  pe  tânăra  ta  doamnă,  ceea  ce  a  vrut  să  zică  era:  Ai  încercat  s-o  ascunzi,  dar  am  ştiut 
unde  se  află  şi  cine  e  şi  iată-mă.  Se  întreba  cine-1  trădase.  Hangiul,  acel  băiat  de  la  grajduri, 
străjerul  de  la  poartă...  sau  un  om  de-al  lui? 

îmi  place  să  mă  întorc  întotdeauna  în  oraş  prin  Poarta  Zeilor,  îi  spuse  Varys  lui 
Shae,  în  timp  ce  turna  vinul  în  cupe.  Sculpturile  de  la  Casa  Porţii  sunt  desăvârşite,  mă  fac  să 
lăcrimez  de  fiecare  dată  când  le  văd.  Ochii...  atât  de  expresivi,  nu  crezi?  Parcă  te  urmăresc, 
în  timp  ce  treci  pe  sub  poartă. 

N-am  observat  niciodată,  stăpâne,  răspunse  Shae.  Mă  voi  uita  din  nou  mâine,  dacă 
îţi  face  plăcere. 

Nu  te  deranja,  dulceaţă,  gândi  Tyrion,  învârtind  vinul  în  cupă.  Nu-i  pasă  nici  un  pic  de 
sculpturi.  Ochii  pe  care  îi  laudă  sunt  ai  lui.  Vrea  să  spună  că  ne  urmărea,  că  ştia  că  suntem 
aici  din  clipa  în  care  am  trecut  de  poartă. 

-  Fii  cu  băgare  de  seamă,  copilă,  o  rugă  Varys.  Debarcaderul  Regelui  nu  e  un  loc 
sigur  în  zilele  astea.  Cunosc  bine  aceste  străzi  şi  totuşi  aproape  m-am  temut  să  vin  astăzi 
aici,  singur  şi  neînarmat.  Pretutindeni  sunt  oameni  nelegiuiţi  la  aceste  ore  târzii,  o,  da. 
Bărbaţi  cu  săbii  reci  şi  inimi  şi  mai  reci. 

Acolo  unde  eu  pot  să  vin  singur  şi  neînarmat,  alţii  pot  să  vină  cu  săbiile  în  mâini,  voia 
să  zică.  Shae  râse. 

-  Dacă  încearcă  să  mă  supere,  vor  avea  mai  puţin  cu  o  ureche  când  Chelia  îi  va  pune 
pe  fugă. 

Varys  râse  zgomotos,  de  parcă  ar  fi  fost  cel  mai  amuzant  lucru  pe  care  îl  auzise 
vreodată,  dar  ochii  nu  îi  râdeau  când  îi  întoarse  către  Tyrion. 


-  Tânăra  ta  doamnă  e  foarte  agreabilă,  dacă  aş  fi  în  locul  tău,  aş  avea  mare  grijă  de  ea. 

-  Asta  am  de  gând.  Oricine  încearcă  să-i  facă  vreun  rău,  ei  bine,  sunt  prea  mic  ca  să 
fiu  Ureche  Neagră  şi  nu  am  nici  un  fel  de  pretenţii  că  sunt  curajos. 

Vezi?  Vorbesc  aceeaşi  limbă  cu  tine,  eunucule.  Atin-ge-te  de  ea  şi  îţi  voi  lua  capul. 

Eu  am  să  vă  las.  Varys  se  ridică.  Ştiu  cât  trebuie  să  fii  de  obosit.  Am  vrut  doar  să-ţi 
urez  bun  venit,  stăpâne,  şi  să-ţi  spun  cât  sunt  de  încântat  de  sosirea  ta.  Avem  nevoie 
stringentă  de  tine  în  consiliu.  Ai  văzut  cometa? 

Sunt  scund,  nu  orb,  răspunse  Tyrion.  Afară,  pe  Drumul  Regelui,  părea  că  acoperă 
jumătate  din  cer,  întrecând  în  strălucire  luna  nouă. 

Pe  străzi,  oamenii  o  numesc  Mesagerul  Roşu,  spuse  Varys.  Se  zice  că  vine  ca  un 
vestitor  înaintea  unui  rege,  pentru  a  ne  preveni  că  ne  aşteaptă  foc  şi  sânge.  Eunucul  îşi  frecă 
mâinile  pudrate.  Pot  să  te  las  cu  o  mică  ghicitoare,  Lord  Tyrion?  Nu  aşteptă  răspunsul.  Intr-o 
cameră  stăteau  trei  oameni  mari,  un  rege,  un  preot  şi  un  om  bogat,  cu  aurul  lui.  între  ei  se 
afla  un  mercenar,  un  omuleţ  de  condiţie  obişnuită  şi  fără  o  minte  prea  strălucită.  Fiecare 
dintre  cei  mari  îl  rugă  să-i  ucidă  pe  ceilalţi  doi.  Fă-o,  spuse  regele,  căci  eu  sunt  conducătorul 
tău  de  drept.  Fă-o,  spuse  preotul,  căci  eu  vă  poruncesc  în  numele  zeilor.  Fâ-o,  spuse  bogatul, 
şi  tot  aurul  va  fi  al  tău.  Aşa  că,  spune-mi,  cine  trăieşte  şi  cine  moare?  Cu  o  plecăciune 
adâncă,  eunucul  ieşi  alergând  cu  picioare  moi,  încălţate  în  papuci. 

Când  dispăru,  Chelia  scoase  un  fornăit,  iar  Shae  îşi  încreţi  faţa  drăgălaşă. 

-  Bogatul  trăieşte,  nu-i  aşa?  Tyrion  sorbi  din  vin,  gânditor. 

-  Probabil.  Sau  nu.  Asta  depinde  de  mercenar,  se  pare.  Lăsă  cupa  jos.  Haideţi,  să 
mergem  sus. 

Fu  nevoită  să-1  aştepte  în  capul  scărilor,  căci  picioarele  ei  erau  zvelte  şi  suple,  în  timp 
ce  ale  lui  erau  scurte,  pipernicite  şi  suferinde.  Dar  ea  zâmbea  când  o  ajunse  din  urmă. 
Ţi-a  fost  dor  de  mine?  îl  tachina,  luându-1  de  mână. 

Cu  disperare,  recunoscu  Tyrion.  Shae  era  doar  puţin  mai  înaltă  de  un  metru 
cincizeci,  şi  cu  toate  acestea  trebuia  să-şi  ridice  privirea  către  ea,  dar  în  cazul  ei,  găsea  că  nu- 
1  deranjează.  Era  dulce  de  privit  de  jos  în  sus. 

Iţi  va  fi  tot  timpul  dor  de  mine  în  Fortăreaţa  ta  Roşie,  spuse  Shae  în  timp  ce-1 
conducea  în  camera  ei.  Singur-singurel,  în  patul  tău  rece  din  Turnul  Mâinii  Regelui. 

Prea  adevărat.  Tyrion  ar  fi  ţinut-o  bucuros  cu  el,  dar  tatăl  său  îi  interzisese.  N-o  vei 
duce  pe  târfă  la  curte,  poruncise  Lord  Tywin.  Să  o  aducă  în  oraş  era  maxima  sfidare  pe  care 
şi-o  permisese.  Toată  autoritatea  lui  se  trăgea  de  la  tatăl  său,  fata  trebuia  să  înţeleagă  asta. 
Nu  vei  fi  departe,  îi  promise.  Vei  avea  o  casă,  cu  paznici  şi  servitori,  iar  eu  te  voi  vizita  cât 
de  des  voi  putea. 

Shae  trânti  uşa.  Prin  ochiurile  de  geam  înceţoşate  putea  distinge  Marele  Sept  al  lui 
Baelor  înălţându-se  deasupra  Dealului  din  Visenya,  dar  Tyrion  era  distras  de  o  altă 
privelişte.  Aplecându-se,  Shae  îşi  apucă  rochia  de  tiv,  o  trase  peste  cap  şi  o  azvârli  deoparte. 
Nu  purta  niciodată  lenjerie  de  corp. 

Nu  vei  putea  niciodată  să  te  odihneşti,  spuse  ea  aşezându-se  în  faţa  lui,  trandafirie, 
goală  şi  încântătoare,  cu  o  mână  pe  şold.  Te  vei  gândi  la  mine  de  fiecare  dată  când  vei  merge 
la  culcare.  Pe  urmă  te  vei  înfierbânta  şi  nu  vei  avea  pe  nimeni  lângă  tine  şi  nu  vei  fi 
niciodată  în  stare  să  dormi  până  când  nu...  Zâmbi,  acel  zâmbet  maliţios  care  îi  plăcea  atât  de 
mult  lui  Tyrion.  De  aceea  i  se  spune  Turnul  Mâinii,  stăpâne? 
Taci  şi  sărută-mă,  îi  porunci. 

Simţea  gustul  vinului  pe  buzele  ei,  sânii  mici  şi  tari  striviţi  de  trupul  său,  în  timp  ce 
degetele  ei  se  plimbau  către  cureaua  pantalonilor  lui. 

-  Leul  meu,  şopti  ea  când  întrerupse  sărutul  pentru  a  se  dezbrăca.  Dulcele  meu  stăpân, 
uriaşul  meu  din  clanul  Lannister.  Tyrion  o  împinse  pe  pat.  Când  o  pătrunse,  ea  ţipă  destul  de 
tare  ca  să-1  trezească  din  mormânt  pe  Baelor  cel  Binecuvântat,  iar  unghiile  ei  lăsară  urme 
adânci  pe  spatele  lui.  Niciodată  nu  avusese  parte  de  o  durere  care  să-i  placă  măcar  pe 
jumătate  atât  de  mult. 

Prostule,  îşi  spuse  după  aceea,  în  timp  ce  zăceau  în  mijlocul  saltelei,  tolăniţi  între 
aşternuturile  şifonate.  Vei  învăţa  vreodată,  piticule?  E  o  târfă,  bleste-matule,  îţi  iubeşte  banii, 
nu  bărbăţia.  Iţi  aduci  aminte  de  Tysha?  Dar  când  degetele  lui  alunecară  uşor  peste  un  sfârc, 


acesta  se  întări  la  atingere,  iar  el  putu  observa  urma  lăsată  pe  sâni,  unde  o  muşcase  cu 
pasiune. 

Aşadar,  ce  ai  să  faci  stăpâne  acum,  că  eşti  Mâna  Regelui?  îl  întrebă  Shae  în  timp  ce 
el  ţinea  în  palmă  acea  carne  dulce,  caldă. 

Ceva  la  care  Cersei  nu  se  aşteaptă,  murmură  Tyrion  încet  lângă  gâtul  ei  mlădios. 
Voi  face...  dreptate. 


BRAN 


Bran  prefera  piatra  dură  a  banchetei  de  lângă  fereastră,  nu  confortul  păturilor  şi  al 
patului  său  de  puf.  In  pat,  zidurile  se  strângeau  în  jurul  lui  şi  tavanul  atârna  greu  deasupra;  în 
pat,  camera  îi  era  celulă,  iar  Winterfell  otravă.  Insă  dincolo  de  fereastră,  lumea  largă 
continua  să  îl  cheme. 

Nu  putea  să  umble,  nici  să  se  caţere,  nici  să  vâneze  sau  să  se  lupte  cu  sabia  de  lemn,  ca 
pe  vremuri,  dar  încă  putea  privi.  Ii  plăcea  să  se  uite  cum  ferestrele  începeau  să  lumineze 
peste  Winterfell,  în  timp  ce  lumânările  şi  focurile  din  cămine  erau  aprinse  în  spatele 
ochiurilor  de  geam  în  formă  de  diamant  ale  turnului  şi  ale  castelului  şi  îi  plăcea  să  audă  cum 
lupii  străvechi  urlă  la  stele. 

In  ultimul  timp,  visa  adesea  lupii.  îmi  vorbesc  mie,  frate  către  frate,  îşi  zise  când  lupii 
începură  să  urle.  Aproape  îi  putea  înţelege...  nu  tocmai,  nu  cu  adevărat,  dar  aproape,  de 
parcă  ar  fi  cântat  într-o  limbă  pe  care  o  cunoscuse  cândva  şi  o  uitase.  Cei  din  clanul 


Walder  s-ar  putea  speria  de  ei,  dar  cei  din  clanul  Stark  aveau  sânge  de  lup.  Aşa  îi  spusese 
Bătrâna  Nan.  „Deşi  e  mai  puternic  la  unii  decât  la  alţii",  îl  prevenise. 

Vara  urletele  erau  prelungi  şi  triste,  pline  de  suferinţă  şi  alean.  Urletele  Câinelui  Lăţos 
erau  mai  sălbatice.  Glasurile  lor  se  risipeau  ca  un  ecou  prin  curţi  şi  încăperi  până  ce  castelul 
întreg  răsuna,  de  parcă  o  haită  mare  bântuia  cetatea  Winterfell,  şi  nu  doar  doi...  Doi,  acolo 
unde  cândva  fuseseră  şase.  Oare  le  e  dor  şi  lor  de  fraţi  şi  surori?  se  întrebă  Bran.  Oare  îl 
cheamă  pe  Vânt  Cenuşiu  şi  pe  Năluca,  pe  Nymeria  şi  pe  Umbra  Doamnei?  Vor  să  vină 
acasă  şi  să  fie  împreună  o  haită? 

Cine  poate  cunoaşte  mintea  unui  lup?  i-a  zis  Ser  Rodrick  Cassel  când  Bran  1-a 
întrebat  de  ce  urlau.  Mama  lui  Bran  îl  numise  castelan  la  Winterfell  în  absenţa  ei  şi 
îndatoririle  îi  lăsau  puţin  timp  pentru  întrebări  inutile. 

Urlă  după  libertate,  a  spus  Farlen,  care  era  administratorul  adăpostului  şi  nu  iubea 
mai  mult  lupii  decât  îi  iubeau  câinii  lui  de  vânătoare.  Nu  le  place  să  fie  treziţi  şi  cine-i  poate 
învinui?  Locul  sălbăticiunilor  e  în  sălbăticie,  nu  într-un  castel. 

Vor  să  vâneze,  a  fost  de  acord  Gage,  bucătarul,  în  timp  ce  amesteca  bucăţelele  de  seu 
într-un  cazan  mare  cu  tocană.  Lupul,  se  ştie,  are  un  miros  mai  bun  decât  orice  om.  Pasămite 
au  simţit  mirosul  prăzii. 

Maester  Luwin  nu  era  de  aceeaşi  părere. 

-  Lupii  urlă  adesea  la  lună.  Aceştia  urlă  la  cometă.  Vezi  cât  e  de  strălucitoare? 
Probabil  au  impresia  că  este  luna. 

Când  Bran  i-a  repetat  asta  lui  Osha,  aceasta  a  râs  zgomotos. 

-  Lupii  tăi  au  mai  multă  minte  decât  Maester  al  tău,  a  spus  îngrijitoarea.  Cunosc 
adevăruri  pe  care  bătrânul  le-a  uitat.  Felul  în  care  a  rostit  asta  1-a  făcut  să  se  înfioreze,  iar 
când  a  întrebat  ce  semnificaţie  avea  cometa,  ea  a  răspuns:  Sânge  şi  foc,  băiete,  nimic  plăcut. 

Bran  1-a  întrebat  pe  Septonul  Chayle  despre  cometă  când  alegeau  nişte  suluri  salvate 
din  incendiul  de  la  bibliotecă. 

-  Este  sabia  care  ucide  anotimpul,  i-a  răspuns  el,  şi,  curând  după  sosirea  corbului  alb 
din  Oraşul  Vechi,  vestind  toamna,  se  dovedi  că  avea  mare  dreptate. 

Cu  toate  acestea,  Bătrâna  Nan  era  de  altă  părere,  iar  ea  trăise  mai  mult  decât  oricare 
dintre  ei. 

-  Dragoni,  a  spus  ea,  ridicând  capul  şi  adulmecând.  Era  pe  jumătate  oarbă  şi  nu  putea 
vedea  cometa,  dar  susţinea  că  o  putea  mirosi.  Sunt  dragoni,  băiete,  a  insistat  ea. 

Nan  nu  1-a  numit  prinţ,  nu  îl  numea  aşa  niciodată.  Hodor  a  spus  doar  „Hodor".  Asta 
era  tot  ce  spunea  mereu. 

Şi  totuşi,  lupii  urlau.  Străjerii  de  pe  ziduri  murmurau  blesteme,  câinii  de  vânătoare  din 
ţarcuri  lătrau  furioşi,  caii  loveau  în  grajdurile  lor,  cei  din  clanul  Walder  tremurau  lângă  foc 
şi  până  şi  Maester  Luwin  se  plângea  de  nopţile  de  nesomn.  Numai  lui  Bran  nu  îi  păsa.  Ser 
Rodrick  îngrădise  lupii  în  pădurea  zeilor  după  ce  Câinele  Lăţos  1-a  muşcat  pe  micul  Walder, 
dar  pietrele  de  la  Winterfell  jucau  feste  ciudate  cu  sunetele  şi  uneori  se  auzeau  de  parcă  s-ar 
fi  aflat  în  curte,  chiar  sub  fereastra  lui  Bran.  Alteori  ar  fi  putut  jura  că  se  aflau  sus,  pe 
zidurile  împrejmuitoare,  dând  târcoale  ca  nişte  santinele.  îşi  dorea  să-i  poată  vedea. 

Putea  vedea  cometa  atârnată  peste  Sala  Străjerilor  şi  peste  Turnul  Clopotului  şi,  mai 
departe,  Prima  Fortăreaţă,  scundă  şi  rotundă,  cu  garguiele  sale,  siluete  negre  în  asfinţitul 
vineţiu.  Cândva,  Bran  cunoscuse  fiecare  piatră  a  acestor  clădiri,  pe  dinăuntru  şi  pe  dinafară, 
se  căţărase  pe  toate,  cocoţându-se  pe  ziduri  la  fel  de  uşor  cum  alţi  băieţi  alergau  pe  scări. 
Acoperişurile  lor  fuseseră  locurile  lui  secrete,  iar  ciorile  de  pe  turnul  sfărâmat  prietenii  lui 
speciali. 

Şi  apoi  căzuse. 

Bran  nu-şi  amintea  căzătura,  dar  se  spunea  că  a  căzut,  aşa  că  presupunea  că  era 
adevărat.  Fusese  cât  pe-aci  să  moară.  Când  vedea  garguiele  mâncate  de  vreme  pe  vârful 
Primei  Fortăreţe,  acolo  unde  se  întâmplase,  simţea  cum  i  se  strânge  stomacul.  Şi  acum  nu 


mai  putea  să  se  caţere,  nici  să  umble,  să  fugă  sau  să  se  lupte  cu  sabia,  iar  visul  de  a  deveni 
cavaler  îi  lăsase  un  gust  amar. 

In  ziua  când  Bran  a  căzut  şi  multă  vreme  după  aceea,  când  a  zăcut  rănit  în  pat,  Vara  a 
urlat.  Aşa  îi  spusese  Robb  înainte  de  a  pleca  la  război.  Vara  îl  jelise,  iar  Câinele  Lăţos  şi 
Vânt  Cenuşiu  i  se  alăturaseră  în  suferinţă.  Iar  în  noaptea  în  care  corbul  blestemat  a  adus 
vorbă  despre  moartea  tatălui  său,  lupii  au  ştiut  şi  asta.  Bran  se  afla  în  micul  turn  al  lui 
Maester  împreună  cu  Rickon,  vorbind  despre  copiii  din  pădure,  când  Vara  şi  Câinele  Lăţos 
l-au  asurzit  pe  Luwin  cu  urletele  lor. 

Acum  pe  cine  jelesc?  Vreun  vrăşmaş  1-a  ucis  pe  Regele  Nordului  -  fratele  său,  Robb? 
Căzuse  fratele  sau  bastard,  Jon  Snow,  de  pe  Zid?  Murise  mama  lui,  sau  vreuna  dintre  surori? 
Sau  era  altceva,  aşa  cum  păreau  să  creadă  Maester  şi  Septonul  şi  Bătrâna  Nan? 

Dacă  aş  fi  un  lup  adevărat,  aş  înţelege  cântecul,  gândi  cu  părere  de  rău.  In  visele  sale 
cu  lupi  putea  să  se  caţere  pe  coamele  munţilor,  să  taie  de-a  curmezişul  munţi  de  gheaţă  mai 
înalţi  decât  orice  turn  şi  să  stea  în  vârf,  sub  luna  plină,  cu  lumea  întreagă  la  picioare,  ca 
odinioară. 

-  Oooo,  strigă  de  încercare.  îşi  făcu  mâinile  pâlnie  la  gură  şi  ridică  creştetul  spre 
cometă:  Ooooooo-oooooooooooo,  ahooooooooooooooo,  hăuli  Bran.  Suna  prostesc,  subţire, 
înfundat  şi  tremurat,  urletul  unui  băieţel,  nu  al  unui  lup.  Cu  toate  acestea,  Vara  răspunse, 
acoperind  cu  glasul  lui  vocea  firavă  a  lui  Bran,  iar  Câinele  Lăţos  îi  ţinu  isonul.  Bran  chiui 
din  nou.  Urlară  împreună,  ultimii  rămaşi  din  haita  lor. 

Sunetul  aduse  un  străjer  la  uşa  sa,  pe  Cap  de  Paie,  cu  negul  lui  pe  nas.  Se  uită 
înăuntru,  îl  văzu  pe  Bran  urlând  la  fereastră  şi  spuse: 

-  Ce-i  asta,  prinţul  meu? 

Bran  se  simţea  ciudat  când  i  se  spunea  prinţ,  deşi  era  moştenitorul  lui  Robb,  iar  Robb 
era  acum  Rege  al  Nordului.  întoarse  capul  şi  urlă  către  străjer: 

-  Oooooooo.  Oo-oo-oooooooooooo.  Cap  de  Paie  se  strâmbă. 

-  Opreşte-te  chiar  acum! 

Străjerul  se  retrase.  Când  reveni,  cu  el  era  Maes-ter  Luwin,  înveşmântat  în  gri,  cu 
lanţul  strâns  în  jurul  gâtului. 

-  Bran,  fiarele  acelea  fac  destulă  gălăgie  şi  fără  ajutorul  tău.  Traversă  camera  şi  puse  o 
mână  pe  fruntea  băiatului.  E  târziu,  ar  trebui  să  dormi  buştean. 

Vorbesc  cu  lupii.  Bran  îi  dădu  mâna  la  o  parte. 
Să-1  pun  pe  Cap  de  Paie  să  te  ducă  în  pat? 

Pot  să  mă  duc  singur  în  pat.  Mikken  prinsese  un  rând  de  bare  de  fier  în  zid,  ca  Bran 
să  se  poată  deplasa  singur  prin  cameră,  trăgându-se  cu  mâinile.  Mergea  încet  şi  greu,  iar 
umerii  îl  dureau,  dar  ura  să  fie  dus  în  braţe.  Oricum,  nu  trebuie  să  dorm  dacă  nu  vreau. 

Toţi  oamenii  trebuie  să  doarmă,  Bran.  Chiar  şi  prinţii. 

-  Când  dorm,  mă  transform  în  lup.  Bran  îşi  întoarse  faţa  şi  privi  afară,  în  noapte.  Lupii 
visează? 

-  Toate  fiinţele  visează  cred,  dar  nu  ca  oamenii. 

Morţii  visează?  întrebă  Bran,  gândindu-se  la  tatăl  său.  In  criptele  întunecate  de  sub 
Winterfell,  un  pietrar  cizela  în  granit  chipul  tatălui  său. 

Unii  spun  că  da,  alţii  că  nu,  răspunse  Maester.  Morţii  nu  spun  nimic  despre  asta. 

Copacii  visează? 
Copacii?  Nu... 

-  Ba  da,  spuse  Bran  cu  o  neaşteptată  siguranţă.  Visează  vise  de  copaci.  Uneori  visez 
copaci.  Un  copac  al  inimii,  asemenea  celui  din  pădurea  zeilor.  Mă  cheamă.  Prefer  visele 
lupilor.  Miros  lucrurile  şi  uneori  simt  gust  de  sânge. 

Maester  Luwin  trase  de  lanţul  său,  acolo  unde  i  se  freca  de  gât. 


Dacă  ai  petrece  mai  mult  timp  cu  ceilalţi  copii... 

Ii  urăsc  pe  ceilalţi  copii,  spuse  Bran,  referindu-se  la  Walder.  Iţi  poruncesc  să-i  trimiţi 

de  aici. 

Luwin  deveni  sever: 

Freyii  sunt  străjerii  mamei  tale,  trimişi  aici  să  fie  găzduiţi  la  porunca  ei  expresă.  Nu 
eşti  tu  cel  care  să-i  alunge  şi  nici  nu  e  frumos.  Dacă  i-am  da  afară,  unde  s-ar  duce? 
Acasă.  E  vina  lor  că  nu  mă  laşi  să-1  am  pe  Vara. 

Băiatul  Frey  nu  a  cerut  el  să  fie  atacat,  spuse  Maester,  aşa  cum  n-am  cerut  nici  eu. 

Dar  acela  a  fost  Câinele  Lăţos.  Imensul  lup  negru  al  lui  Rickon  era  atât  de  sălbatic, 
încât  uneori  îl  speria  până  şi  pe  Bran.  Vara  nu  a  muşcat  niciodată  pe  nimeni. 

Vara  i-a  smuls  beregata  unui  om  chiar  în  această  cameră,  sau  ai  uitat?  Adevărul  e  că 
acei  căţeluşi  dulci  pe  care  tu  şi  fraţii  tăi  i-aţi  găsit  în  zăpadă  au  devenit  animale  fioroase. 
Băieţii  Frey  sunt  înţelepţi  că  se  ţin  departe  de  ei. 

Ar  trebui  să-i  punem  pe  Walderi  în  pădurea  zeilor.  S-ar  putea  juca  de-a  stăpânul  la 
răscruce  cât  ar  vrea,  iar  Vara  ar  putea  să  doarmă  din  nou  cu  mine.  Dacă  eu  sunt  prinţul,  nu 
îmi  dai  ascultare?  Am  vrut  să  călăresc  pe  Dansator,  dar  Burtădebere  nu  m-a  lăsat  dincolo  de 
poartă. 

Şi  pe  bună  dreptate.  Pădurea  lupilor  e  plină  de  primejdii,  ai  fi  putut  să  înveţi  asta  din 
ultima  ta  călătorie.  Vrei  ca  vreun  proscris  să  te  ia  ostatic  şi  să  te  vândă  familiei  Lannister? 

Vara  m-ar  salva,  insistă  Bran  cu  încăpăţânare.  Prinţilor  ar  trebui  să  li  se  permită  să 
călătorească  pe  mare  şi  să  vâneze  mistreţi  în  pădurea  lupilor  şi  să  se  lupte  cu  lăncile  la 
turniruri. 

Bran,  copile,  de  ce  te  chinuieşti  aşa?  Intr-o  zi  s-ar  putea  să  faci  unele  dintre  lucrurile 
astea,  dar  acum  eşti  doar  un  băiat  de  opt  ani. 

Aş  prefera  să  fiu  un  lup.  Atunci  aş  putea  să  trăiesc  în  pădure  şi  să  dorm  cât  vreau  eu, 
şi  le-aş  putea  găsi  pe  Arya  şi  pe  Şansa.  Aş  mirosi  locul  unde  se  află  şi  m-aş  duce  să  le 
salvez,  iar  când  Robb  ar  pleca  la  luptă,  m-aş  lupta  alături  de  el  ca  Vânt  Cenuşiu.  I-aş  sfârteca 
gâtlejul  Regicidului  cu  dinţii,  l-aş  sfâşia  şi  pe  urmă  războiul  s-ar  sfârşi  şi  toată  lumea  s-ar 
întoarce  la  Winterfell.  Dacă  aş  fi  lup....  Urlă  iar:  Ooo-ooo-oooooooooooo. 
Luwin  ridică  glasul: 

Un  prinţ  adevărat  s-ar  bucura 

AAHOOOOOOO,  urlă  Bran  mai  tare.  AAHOOO-OOOOOOOOO. 
Maester  cedă. 

-  Cum  vrei,  copile.  Cu  mâhnire  şi  dezgust  în  privire,  părăsi  dormitorul. 

Urlatul  îşi  pierdu  savoarea  când  Bran  rămase  singur.  Se  linişti.  Eu  într-adevăr  i-am 
primit  cu  bucurie,  îşi  spuse  resemnat.  Am  fost  stăpânul  în  Winterfell,  un  lord  adevărat,  nu 
poate  să  spună  că  nu  am  fost.  Când 

Walderii  au  sosit  de  la  Gemeni,  Rickon  a  fost  cel  care  îi  voia  duşi.  La  patru  ani  strigase 
că  îi  voia  pe  mama,  pe  tata  şi  pe  Robb,  nu  pe  aceşti  străini.  Se  bazase  pe  Bran  să-i  liniştească 
şi  să  le  ureze  bun  venit  Freyilor.  Le  oferise  carne  şi  mied  şi  un  loc  lângă  foc  şi  chiar  Maester 
Luwin  spusese  după  aceea  că  a  făcut  bine. 

Numai  că  asta  a  fost  înainte  de  joc. 

Jocul  s-a  jucat  cu  un  buştean,  un  toiag,  un  butoi  cu  apă  şi  multe  strigături.  Apa  era  cea 
mai  importantă.  I-au  spus  lui  Bran  Walder  şi  Walder.  Puteau  folosi  o  scândură  sau  chiar  mai 
multe  pietre,  iar  o  creangă  putea  servi  drept  toiag.  Nu  trebuia  să  strigi.  Dar  fără  apă  nu  era 
nici  un  joc.  întrucât  Maester  Luwin  şi  Ser  Rodrik  nu  aveau  de  gând  să-i  lase  pe  copii  să  o  ia 
razna  prin  pădurea  lupilor,  s-au  descurcat  cu  unul  dintre  heleşteiele  tulburi  din  pădurea 
zeilor.  Walder  şi  Walder  nu  mai  văzuseră  niciodată  apă  fierbinte  ţâşnind  din  pământ,  dar 
amândoi  au  presupus  că  aceasta  va  face  ca  jocul  să  fie  şi  mai  grozav. 

Pe  amândoi  îi  chema  Walder  Frey.  Walder  cel  mare  spunea  că  erau  mulţi  Walderi  la 
Gemeni,  toţi  botezaţi  după  bunicul  băieţilor,  Lord  Walder  Frey. 


-  La  Winterfell  avem  propriile  noastre  nume,  le  spusese  Rickon  cu  trufie  când  a  auzit 

asta. 

Jocul  se  juca  astfel:  îţi  puneai  buşteanul  pe  apă  şi  unul  dintre  jucători  stătea  la  mijloc 
cu  un  băţ.  El  era  stăpânul  răscrucii  şi  când  apărea  un  alt  jucător,  trebuia  să  spună:  Eu  sunt 
stăpânul  răscrucii,  tu  cine  eşti?  Iar  celălalt  jucător  trebuia  să  ţină  un  discurs  despre  cine  este 
şi  de  ce  trebuia  să  i  se  permită  să  treacă. 

Stăpânul  putea  să-1  pună  să  rostească  jurăminte  şi  să  răspundă  la  întrebări.  Nu  trebuia 
să  spună  adevărul,  dar  jurămintele  erau  valabile,  cu  excepţia  cazului  în  care  spunea  „Poate"; 
aşadar  şmecheria  era  să  spui  „Poate"  în  aşa  fel  ca  stăpânul  răscrucii  să  nu  observe.  Apoi 
puteai  să  încerci  să-1  dobori  în  apă  şi  să  devii  tu  însuţi  stăpân,  dar  numai  dacă  spuseseşi 
„Poate".  Altfel  erai  scos  din  joc.  Stăpânul  putea  să  doboare  pe  oricine  în  apă,  ori  de  câte  ori 
voia,  şi  el  era  singurul  care  avea  voie  să  folosească  băţul. 

In  practică,  jocul  se  reducea  în  principal  la  împin-sături,  lovituri  şi  căzături  în  apă, 
împreună  cu  o  grămadă  de  discuţii  zgomotoase  dacă  cineva  a  spus  sau  nu  „Poate".  Walder 
cel  Mic  era  stăpân  al  răscrucii  mai  tot  timpul. 

I  se  zicea  Walder  cel  Mic,  chiar  dacă  era  înalt  şi  robust,  cu  faţa  roşie  şi  o  burtă  mare  şi 
rotundă.  Walder  cel  Mare  avea  trăsăturile  ascuţite  şi  faţa  osoasă  şi  era  cu  o  palmă  mai  scund. 

E  cu  cincizeci  şi  două  de  zile  mai  mare  ca  mine,  explicase  Walder  cel  Mic,  aşa  că  la 
început  a  fost  mai  mare,  dar  eu  am  crescut  mai  repede. 

Suntem  verişori,  nu  fraţi,  a  adăugat  Walder  cel  Mare  micuţul.  Eu  sunt  Walder,  fiul 
lui  Jamos.  Tatăl  meu  a  fost  fiul  Lordului  Walder  cu  a  patra  lui  soţie.  El  e  Walder,  fiul  lui 
Merrett.  Bunica  lui  a  fost  cea  de-a  treia  soţie  a  Lordului  Walder,  din  casa  Crakehall.  E 
înaintea  mea  în  linia  de  succesiune,  chiar  dacă  eu  sunt  mai  mare. 

Doar  cu  cincizeci  şi  două  de  zile,  obiectă  Walder  cel  Mic.  Şi  nici  unul  dinte  noi  nu 
va  deţine  vreodată  Gemenii,  prostule. 

Eu  da,  declară  Walder  cel  Mare.  Nici  nu  suntem  singurii  din  familia  Walder.  Ser 
Steron  a  fost  bunicul  lui,  Walder  cel  Negru.  El  e  al  patrulea  în  linia  succesiunii,  şi  mai  sunt 
Walder  cel  Roşu,  fiul  lui  Ser  Emmon,  şi  Walder  Bastardul,  care  nu  e  defel  pe  linia 
moştenirii.  I  se  spune  Walder  Râuri,  nu  Walder  Frey.  In  plus,  există  şi  fete  pe  nume  Walda. 

Şi  Tyr.  Uiţi  mereu  de  Tyr. 

El  e  Waltyr,  nu  Walder,  spuse  degajat  Walder  cel  Mare.  Şi  e  după  noi,  aşa  că  nu 
contează.  Oricum,  mie  nu  mi-a  plăcut  niciodată. 

Ser  Rodrik  decretase  că  vor  împărţi  vechiul  dormitor  al  lui  Jon  Snow,  de  vreme  ce  Jon 
era  în  Rondul  de  Noapte  şi  nu  se  mai  întorcea.  Bran  ura  asta,  îl  făcea  să  se  simtă  de  parcă 
băieţii  Frey  încercau  să  fure  locul  lui  Jon. 

Privise  cu  jind  cum  Walderii  se  luptau  cu  Napul,  băiatul  bucătarului,  şi  cu  fetele  lui, 
Joseth,  Bandy  şi  Shyra.  Băieţii  Walder  decretaseră  că  Bran  trebuie  să  fie  judecătorul  şi  să 
hotărască  dacă  cineva  a  spus  sau  nu  „Poate",  dar  îndată  ce  au  început  jocul,  l-au  uitat  cu 
totul. 

Ţipetele  şi  stropeala  cu  apă  i-au  atras  în  curând  şi  pe  alţii.  Palia,  fata  de  la  adăpostul 
animalelor,  Ca-lon,  băiatul  lui  Cayn,  Tom  Too,  al  cărui  tată,  Tom  Grăsanul,  murise 
împreună  cu  tatăl  lui  Bran  la  Debarcaderul  Regelui.  In  scurt  timp,  erau  cu  toţii  uzi  până  la 
piele  şi  plini  de  noroi.  Palia  era  maro  din  cap  până-n  picioare,  cu  muşchi  în  păr  şi  se  sufoca 
de  râs.  Bran  nu  mai  auzise  atâtea  râsete  din  noaptea  când  venise  corbul  blestemat.  Dacă  aş 
avea  picioare,  i-aş  arunca  pe  toţi  în  apă,  gândise  el  cu  amărăciune.  Ni-meni  în  afară  de 
mine  nu  ar  fi  stăpân  al  răscrucii. 

In  cele  din  urmă,  Rickon  a  venit  alergând  din  pădurea  zeilor,  cu  Câinele  Lăţos  la 
călcâie.  I-a  privit  pe  Nap  şi  pe  Walder  cel  Mic  cum  se  luptă  pentru  băţ  până  ce  Nap  şi-a 
pierdut  echilibrul  şi  s-a  prăbuşit,  împroş-când  apa,  cu  braţele  fluturând.  Rickon  a  strigat: 


Eu!  Acum  eu!  Vreau  să  mă  joc!  Walder  cel  Mic  i-a  făcut  semn  să  se  apropie,  iar 
Câinele  Lăţos  a  dat  să-1  urmeze. 

Nu,  Lăţosule,  i-a  poruncit  fratele  său.  Lupii  nu  se  pot  juca.  Tu  rămâi  cu  Bran.  Şi  aşa 
a  făcut... 

...  până  când  Walder  cel  Mic  1-a  plesnit  pe  Rickon  cu  băţul,  direct  peste  stomac, 
înainte  ca  Bran  să  clipească,  lupul  negru  a  zburat  peste  buştean,  în  apă  s-a  văzut  sânge, 
băieţii  Walder  ţipau  de  moarte,  Rickon  stătea  în  noroi  şi  râdea,  iar  Hodor  s-a  apropiat  cu  pas 
greoi,  strigând: 

-  Hodor!  Hodor!  Hodor! 

După  această  întâmplare,  în  mod  ciudat,  Rickon  a  hotărât  că  îi  plac  Walderii.  Nu  s-au 
mai  jucat  niciodată  de-a  stăpânul  răscrucii,  dar  s-au  jucat  alte  jocuri  -  Monştri  şi  fecioare, 
Şobolani  şi  pisici,  Vino-în-castelul-meu,  tot  felul  de  jocuri.  Cu  Rickon  de  partea  lor,  băieţii 
Walder  dădeau  iama  în  bucătărie  în  căutare  de  prăjituri  şi  faguri  de  miere,  alergau  în  jurul 
zidurilor,  aruncau 

oase  căţeilor  din  ţarcuri  şi  se  antrenau  cu  săbii  de  lemn,  sub  privirile  vigilente  ale  lui 
Ser  Rodrik.  Rickon  le-a  arătat  chiar  şi  cavourile  adânci  de  sub  pământ,  unde  pietrarul 
sculpta  mormântul  tatălui  său. 

-  Nu  ai  dreptul!  a  ţipat  Bran  la  fratele  său,  când  a  auzit.  Acela  era  locul  nostru,  un  loc 
al  familiei  Stark!  Dar  lui  Rickon  nu  i-a  păsat. 

Uşa  de  la  dormitorul  său  se  deschise.  Maester  Luwin  ducea  un  ulcior  verde  şi  de  data 
aceasta  cu  el  veniră  Osha  şi  Cap  de  Paie. 

-  Ţi-am  făcut  o  licoare  de  dormit,  Bran. 

Osha  îl  ridică  în  braţele  ei  osoase.  Era  foarte  înaltă  pentru  o  femeie,  şi  neobişnuit  de 
puternică.  II  duse  în  pat  fără  efort. 

-  Asta  o  să-ţi  asigure  un  somn  fără  vise,  spuse  Maester  Luwin  în  timp  ce  scoase  dopul 
sticlei.  Un  somn  dulce,  fără  vise. 

Chiar  aşa?  întrebă  Bran,  dornic  să  creadă. 
Da.  Bea. 

Bran  bău.  Poţiunea  era  groasă  şi  prăfoasă,  dar  în  ea  era  miere,  aşa  că  alunecă  uşor. 

-  Mâine  dimineaţă  te  vei  simţi  mai  bine.  Luwin  îi  zâmbi  lui  Bran  şi  îl  mângâie, 
luându-şi 

rămas  bun.  Osha  rămase  în  urmă: 

-  Din  nou  visul  cu  lupi?  Bran  încuviinţă. 

-  N-ar  trebui  să  te  zbaţi  atâta,  băiete.  Văd  că  vorbeşti  cu  pomul  inimii.  Poate  că  zeii 
încearcă  să-ţi  răspundă. 

-  Zeii?  murmură  el,  deja  somnoros.  Chipul  lui  Osha  se  înceţoşa  şi  se  întunecă.  Somn 
dulce,  fard  vise,  gândi  Bran. 

Totuşi,  când  întunericul  se  închise  peste  el,  se  pomeni  în  pădurea  zeilor,  mişcându-se 
în  linişte  mai  jos  de  santinelele  verzi-gri  şi  stejarii  cioturoşi,  vechi  de  când  lumea.  Merg, 
gândi  el  exultând.  O  parte  din  el  ştia  că  era  doar  un  vis,  dar  chiar  şi  visul  că  mergea  era  mai 
bun  decât  adevărul  camerei  sale,  pereţi  şi  tavan  şi  uşă. 

Era  întuneric  printre  copaci,  dar  cometa  îi  lumina  calea,  iar  picioarele  îi  erau  sigure, 
înainta  pe  patru  picioare  sănătoase,  puternice  şi  agile,  şi  simţea  pământul  de  dedesubt, 
foşnetul  dulce  al  frunzelor  care  cădeau,  rădăcinile  groase  şi  pietrele  tari,  straturile  adânci  de 
humă.  Era  un  sentiment  plăcut. 

Mirosurile  îl  îmbătau,  vii  şi  ameţitoare,  miasma  crudă,  murdară,  a  heleşteielor 
fierbinţi,  parfumul  pământului  putred,  bogat,  sub  picior,  veveriţele  prin  stejari.  Mirosul  de 
veveriţă  îl  făcu  să-şi  aducă  aminte  de  gustul  sângelui  fierbinte  şi  de  felul  cum  îi  trosneau 
oasele  între  dinţi.  Gura  i  se  umplu  de  salivă.  Mâncase  doar  cu  o  jumătate  de  zi  în  urmă,  dar 
nu-i  făcea  nici  o  plăcere  să  mănânce  carne  moartă,  fie  şi  de  căprioară.  Auzea  veveriţele 


chiţăind  şi  fremătând  deasupra  lui,  adăpostite  printre  frunze,  dar  ştiau  că  nu  era  bine  să 
coboare  în  locul  unde  el  şi  fratele  lui  stăteau  la  pândă. 

Simţea  şi  mirosul  fratelui  său,  un  miros  cunoscut,  puternic  şi  lumesc,  mirosul  negru  ca 
blana  sa.  Fratele  său  sălta  în  jurul  zidurilor,  cuprins  de  furie.  Se  învârtea  iar  şi  iar,  zi  după 
noapte,  noapte  după  zi,  neobosit,  căutând...  o  pradă,  o  ieşire,  căutându-şi  mama,  tovarăşii, 
haita,  căutând,  căutând,  fără  să  găsească  vreodată. 

Dincolo  de  copaci  se  ridicau  zidurile,  mormane  de  stânci  omeneşti,  moarte,  stânci  care 
se  iveau  pretutindeni  împrejurul  acestui  petic  de  pădure  vie.  Se  înălţau,  gri  şi  pestriţe,  bălţate 
de  muşchi,  dar  groase  şi  puternice  şi  mai  sus  decât  ar  fi  putut  să  spere  orice  lup  că  poate  sări. 
Fierul  rece  şi  lemnul  crăpat  astupau  singurele  goluri  dintre  pietrele  stivuite  care  îi 
înconjurau.  Fratele  lui  se  oprea  la  fiecare  deschizătură  şi  îşi  dezvelea  colţii  cu  furie,  dar  căile 
rămâneau  închise. 

Făcuse  acelaşi  lucru  în  prima  noapte  şi  învăţase  că  nu  era  bine.  Aici  mârâiturile  nu 
foloseau  la  nimic.  Zidurile  nu  se  deschideau  dacă  le  înconjura.  Oamenii  nu  se  îndepărtau 
dacă  ridica  piciorul  şi  marca  pomii.  Lumea  se  îngustase  în  jurul  lor,  dar  dincolo  de  pădurea 
îngrădită  rămâneau  cavernele  mari,  cenuşii,  din  stâncile  oamenilor.  Dincolo  de  piscurile 
înalte  până  la  cer,  ridicate  de  mâna  omului,  adevărata  lume  îl  chema  şi  ştia  că  trebuia  să 
răspundă  sau  să  moară. 


ARYA 


Călătoreau  din  zori  şi  până  seara,  străbăteau  păduri  şi  livezi  şi  câmpuri  îngrijite, 
sătucuri  şi  târguri  înţesate  de  lume  şi  cetăţi  masive.  Când  se  lăsa  întunericul,  îşi  aşezau 
tabăra  şi  mâncau  la  lumina  Săbiei  Roşii.  Bărbaţii  stăteau  de  pază  cu  rândul.  Arya  întrezărea 
flăcările  sclipind  printre  copaci  dinspre  taberele  celorlalţi  drumeţi.  Erau  parcă  tot  mai  multe 
tabere  cu  fiecare  noapte  şi  tot  mai  mulţi  călători  cu  fiecare  zi. 

Veneau  în  zori,  în  asfinţit,  pe  timp  de  noapte,  bătrâni  şi  copii,  oameni  mari  şi  mici, 
fete  cu  picioarele  goale  şi  femei  cu  copii  la  sân.  Unii  mânau  căruţe,  alţii  se  hurducăiau  în 
spatele  carelor  cu  boi.  Cei  mai  mulţi  călăreau  cai  de  povară,  catâri  sau  măgari,  orice  mijloc 
de  transport  care  mergea,  alerga  sau  se  rostogolea.  O  femeie  ducea  o  vacă  de  lapte  cu  o 
fetiţă  în  spate.  Arya  văzu  un  fierar  împingând  o  tărăboanţă  pe  roţi  care  îi  ducea  uneltele, 
ciocanele,  cleştii  şi  chiar  şi  o  nicovală,  iar  puţin  mai  în  urmă,  alt  om  cu  altă  tărăboanţă,  doar 
că  acesta  ducea  doi  bebeluşi  într-o 


pătură.  Majoritatea  veneau  pe  jos,  cu  lucrurile  pe  umeri,  osteniţi,  cu  chipuri  îngrijorate. 
Mergeau  spre  sud,  către  oraş,  către  Debarcaderul  Regelui,  şi  doar  unul  dintr-o  sută  se 
ostenea  să  le  arunce  o  vorbă  lui  Yoren  şi  alor  lui,  care  treceau  către  nord.  Se  întreba  de  ce 
nimeni  nu  mergea  în  aceeaşi  direcţie  cu  ei. 

Mulţi  dintre  drumeţi  erau  înarmaţi.  Arya  văzu  pumnale  şi  stilete,  seceri  şi  topoare  şi, 
ici  şi  colo,  câte  o  sabie.  Unii  îşi  făcuseră  ciomege  din  crengi  de  copac  sau  îşi  ciopliseră 
toiege  noduroase.  îşi  mângâiau  armele  şi  urmăreau  cu  privirea  căruţele,  dar,  în  cele  din 
urmă,  lăsau  coloana  să  treacă  pe  lângă  ei.  Treizeci  erau  prea  mulţi,  indiferent  ce  aveau  în 
căruţe. 

Priveşte  cu  ochii  tai,  spunea  Syrio,  asculta  cu  urechile  tale. 
Intr-o  zi,  o  nebun  începu  să  strige  la  ei  de  pe  marginea  drumului. 

-  Proştilor!  O  să  vă  omoare,  proştilor! 

Era  mică  şi  sfrijită,  cu  ochii  adânciţi  în  orbite  şi  picioarele  însângerate. 
In  dimineaţa  următoare,  un  târgoveţ  dichisit,  călare  pe  o  iapă  sură,  se  opri  lângă  Yoren 
şi  îl  îmbie  să-i  vândă  căruţele  şi  tot  ce  avea  pe  numai  jumătate  din  cât  valorau. 

-  E  război,  vor  lua  ce  vor,  ai  face  mai  bine  să-mi  vinzi  mie,  amice. 
Yoren  se  întoarse  răsucindu-şi  umerii  gheboşi  şi  scuipă. 

Arya  observă  în  aceeaşi  zi  primul  mormânt,  o  movilită  lângă  drum,  ca  pentru  un  copil. 
Pe  pământul  moale  fusese  aşezat  un  cristal,  iar  Lommy  vru  să-1  ia,  dar  Taurul  i-a  spus  că  ar 
fi  mai  bine  să  lase  morţii  în  pace.  Câteva  leghe  mai  departe,  Praed  le  arătă  alte  morminte, 
multe  dintre  ele  proaspăt  săpate.  Pe  urmă,  nu  trecu  nici  o  zi  fără  să  întâlnească  vreunul. 

Intr-o  noapte,  Arya  se  trezi  în  întuneric,  speriată  fără  vreun  motiv  anume.  Deasupra, 
Sabia  Roşie  împărţea  cerul  cu  alte  o  mie  de  stele.  Noaptea  i  se  părea  nefiresc  de  tăcută,  deşi 
auzea  sforăitul  înfundat  al  lui  Yoren,  trosnetul  focului,  chiar  şi  agitaţia  măgarilor.  I  se  părea 
că  lumea  îşi  ţinea  respiraţia,  iar  liniştea  o  făcea  să  se  înfioare.  Adormi  cu  mâna  strânsă  pe 
Ac. 

In  dimineaţa  următoare,  când  Praed  nu  se  trezi,  Arya  îşi  dădu  seama  că  tuşea  lui 
fusese  cea  care  lipsise.  Săpară  atunci  un  mormânt  al  lor,  îngropându-1  pe  mercenar  acolo 
unde  adormise.  Yoren  îl  dezbrăcă  de  obiectele  de  preţ  înainte  de  a  arunca  pământul  peste  el. 
Unul  dintre  bărbaţi  ceru  cizmele  lui,  altul  pumnalul.  Cămaşa  de  zale  şi  coiful  îi  fură 
împachetate.  Yoren  îi  dădu  Taurului  spada  lui  Praed. 

-  Oşteni  ca  ai  tăi  ar  putea  învăţa  să  o  mânuiască,  îi  spuse. 

Un  băiat  pe  nume  Tarber  împrăştie  o  mână  de  ghinde  peste  trupul  lui  Praed,  ca  pe 
locul  acela  să  crească  un  stejar. 

In  seara  aceea  se  opriră  într-un  sat,  la  un  han  acoperit  cu  iederă.  Yoren  şi-a  numărat 
monedele  din  taşcă  şi  a  hotărât  că  le  ajung  pentru  o  masă  caldă. 

-  Veţi  dormi  afară,  ca  întotdeauna,  dar  au  acolo  sală  de  baie,  dacă  vreunul  dintre  voi 
duce  dorul  unei  băi  fierbinţi  şi  a  unei  bucăţi  de  săpun. 

Arya  nu  îndrăzni,  deşi  mirosea  deja  la  fel  de  urât  ca  Yoren,  era  lipicioasă  şi  duhnea. 
Unele  dintre  creaturile  care  îşi  făceau  veacul  în  hainele  ei  veniseră  cu  ea  tocmai  de  la 
Fundătura  Puricilor,  i  se  părea  nedrept  să  le  înece.  Tarber,  Plăcintă  Fierbinte  şi  Taurul  se 
alăturară  şirului  de  bărbaţi  care  se  îndreptau  spre  baie.  Alţii  se  aşezară  la  rând.  Ceilalţi  se 
îngrămădiră  în  sala  de  mese.  Yoren  îl  trimise  pe  Lom-my  cu  canistre  cu  apă  la  cei  trei  în 
lanţuri,  care  rămăseseră  legaţi  în  spatele  căruţelor. 

Spălaţi  şi  nespălaţi  deopotrivă,  mâncară  plăcinte  fierbinţi  cu  carne  de  porc  şi  mere 
coapte.  Hangiul  le  dădu  un  rând  de  bere  din  partea  casei. 

-  Am  avut  un  frate  care  a  murit  cu  ani  în  urmă.  Harnic  băiat,  isteţ,  dar  într-o  zi  a  fost 
văzut  şterpelind  nişte  ardei  gras  de  pe  masa  stăpânului.  Ii  plăcea  gustul,  atâta  tot.  A  gustat 
doar  din  ardei,  dar  Ser  Malcolm  era  un  om  aspru.  Aveţi  ardei  la  Zid?  Când  Yoren  scutură 
din  cap,  omul  oftă.  Păcat,  lui  Lync  îi  plăceau. 

Arya  sorbi  cu  prudenţă  din  cana  ei,  printre  îmbucăturile  de  plăcintă,  fierbinte  încă  din 
cuptor.  Uneori  tata  îi  lăsa  să  bea  o  cană  de  bere,  îşi  amintea.  Şansa  se  strâmba,  spunând  că 


vinul  era  mult  mai  bun,  dar  ei  îi  plăcea  destul  de  mult.  Gândul  la  Şansa  şi  la  tatăl  ei  o 
întrista. 

Hanul  era  plin  de  oameni  care  se  îndreptau  către  sud  şi  sala  mare  se  umplu  de  râsete 
batjocoritoare  când  Yoren  spuse  că  ei  se  îndreptau  în  direcţia  opusă. 

-  Vă  veţi  întoarce  cât  de  curând,  se  jură  hangiul.  Nu  e  chip  să  mergi  spre  miazănoapte. 
Jumătate  din  câmpuri  sunt  arse  şi  oamenii  care  au  mai  rămas  sunt  adăpostiţi  în  cetăţile  lor 
întărite.  Un  grup  vine  în  zori  şi  altul  apare  pe  înserat. 

-  Asta  nu  înseamnă  nimic  pentru  noi,  insistă  Yoren  cu  înverşunare.  Tully  sau 
Lannister,  nu  are  nici  o  importanţă.  Rondul  nu  e  de  partea  nimănui. 

Lordul  Tully  e  bunicul  meu,  se  gândi  Arya.  Pentru  ea  conta,  dar  îşi  muşcă  buza  şi  tăcu, 
ascultând. 

-  Nu  e  vorba  doar  despre  Lannisteri  şi  Tully,  spuse  hangiul.  Sunt  sălbatici  de  pe 
Muntele  Lunii,  încearcă  să  le  spui  lor  că  nu  sunteţi  de  partea  nimănui.  Şi  mai  sunt  şi  cei  din 
clanul  Stark,  urmaşii  tânărului  lord,  fiul  defunctei  Mâini  a  Regelui... 

Arya  se  ridică  în  picioare,  străduindu-se  să  audă.  Se  referea  la  Robb? 

-  Am  auzit  că  băiatul  a  pornit  la  luptă  călare  pe  un  lup,  zise  un  om  cu  părul  bălai,  cu  o 
cană  în  mână. 

-  Cleveteli,  scuipă  Yoren. 

Omul  de  la  care  am  auzit  a  văzut  cu  ochii  lui.  A  jurat  că  era  un  lup  mare  cât  un  cal. 

Asta  nu  înseamnă  că  e  adevărat,  Hod,  zise  hangiul.  Tu  juri  mereu  că  vei  plăti  ce  îmi 
eşti  dator  şi  încă  n-am  văzut  nici  un  sfanţ.  Mulţumea  hohoti,  iar  bărbatul  cu  părul  galben 
roşi. 

A  fost  un  an  prost  pentru  lupi,  se  vârî  în  vorbă  un  bărbat  îmbrăcat  cu  o  mantie  verde, 
murdară  de  pe  drum.  La  Ochiul  Zeilor,  haitele  au  devenit  mai  îndrăzneţe  ca  oricând.  Oi, 
vaci,  câini,  nu  are  importanţă,  omoară  după  bunul  plac  şi  n-au  teamă  de  oameni.  Iţi  rişti 
viaţa  dacă  mergi  noaptea  prin  pădurile  alea. 

A,  astea  sunt  poveşti,  la  fel  de  adevărate  ca  toate  celelalte. 

Am  auzit  acelaşi  lucru  de  la  verişoara  mea,  iar  ea  nu  e  genul  care  să  spună  minciuni, 
interveni  o  bătrână.  Zice  că  e  o  haită  mare,  de  sute  de  lupi,  care  omoară  oameni.  Sunt 
conduşi  de  o  lupoaică  din  cel  de-al  şaptelea  iad. 

O  lupoaică.  Arya  îşi  dădu  pe  gât  berea,  între-bându-se.  Oare  Ochiul  Zeilor  era  lângă 
Trident?  Şi-ar  fi  dorit  să  aibă  o  hartă.  O  părăsise  pe  Nymeria  lângă  Trident.  Nu  aşa  voise, 
dar  Jory  spusese  că  nu  aveau  de  ales,  că  dacă  lupoaica  ar  fi  venit  înapoi  cu  ei,  ar  fi  fost  ucisă 
pentru  că  1-a  muşcat  pe  Joffrey,  chiar  dacă  acesta  meritase.  Fuseseră  nevoiţi  să  strige  şi  să 
ţipe  şi  să  arunce  pietre  şi  lupoaica  nu  încetase  să-i  urmărească  până  ce  pietrele  Aryei  nu  o 
loviseră.  Probabil  că  nici  măcar  nu  m-ar  recunoaşte,  gândi  Arya.  Sau  dacă  m-ar 
recunoaşte,  m-ar  urî. 

Bărbatul  în  mantie  verde  spuse: 

-  Am  auzit  cum  această  căţea  a  iadului  a  intrat  într-o  zi  în  sat...  O  zi  de  târg,  cu 
oameni  pretutindeni,  iar  ea  a  intrat  fără  sfială  şi  a  sfâşiat  un  prunc  din  braţele  mamei  sale. 
Când  povestea  a  ajuns  la  urechile  Lordului 

Mooton,  el  şi  fiii  lui  au  jurat  că  îi  vor  veni  de  hac.  Au  urmărit-o  până  la  vizuină  cu  o 
haită  de  copoi  şi  abia  au  scăpat  teferi.  Nici  unul  dintre  câini  nu  s-a  mai  întors,  nici  măcar 
unul. 

E  doar  o  poveste,  izbucni  Arya  înainte  de  a  se  putea  înfrâna.  Lupii  nu  mănâncă 

prunci. 

Şi  ce  ştii  tu  despre  asta,  flăcăule?  întrebă  omul  cu  mantie  verde, 
înainte  de  a  se  putea  gândi  la  un  răspuns,  Yoren  o  prinse  de  braţ. 
Băiatul  e  ameţit  de  bere,  asta  e  tot. 
Ba  nu,  nu  sunt.  Nu  mănâncă  prunci... 


Afară,  băiete,  şi  vezi  să  rămâi  acolo  până  ce  înveţi  să-ţi  ţii  gura  când  vorbesc 
oamenii  mari.  O  împinse  cu  putere  spre  uşa  care  ducea  în  spatele  grajdurilor.  Du-te  acum. 
Vezi  dacă  grăjdarul  a  adăpat  caii. 
Arya  ieşi,  încremenită  de  furie. 
Nu  i-a  adăpat,  mormăi  ea,  lovind  cu  piciorul  o  piatră  în  timp  ce  se  îndepărta,  păşind 
cu  aroganţă.  Piatra  se  rostogoli  şi  se  opri  sub  căruţe. 
Băiete,  strigă  un  glas.  Scumpule! 
Unul  dintre  bărbaţii  în  lanţuri  i  se  adresa.  Agale,  Arya  se  apropie  de  căruţă,  cu  o  mână 
pe  mânerul  săbiei. 

Prizonierul  ridică  o  cană  goală,  cu  lanţurile  zăngănind. 

-  Omul  ar  mai  bea  o  bere.  Mi-e  sete,  cu  brăţările  astea  grele.  Era  cel  mai  tânăr  dintre 
cei  trei,  suplu,  cu  trăsăturile  delicate,  mereu  zâmbitor.  Avea  părul  roşu  pe  o  parte  şi  alb  pe 
cealaltă,  îmbâcsit  tot  şi  murdar  de  pe  drum.  Omul  ar  mai  face  şi  o  baie,  zise  el,  când  văzu 
cum  îl  priveşte  Arya.  Băiatul  şi-ar  putea  face  un  prieten. 

Am  prieteni,  spuse  Arya. 

Nu  văd  nici  unul,  zise  omul  fără  nas.  Era  scund  şi  gras,  cu  mâini  enorme.  Braţele, 
picioarele  şi  pieptul  îi  erau  acoperite  de  păr  negru,  până  şi  spatele.  Ii  amintea  de  un  desen  pe 
care  1-a  văzut  cândva  într-o  carte,  cu  o  maimuţă  din  Insulele  Verii.  Gaura  de  pe  faţă  îl  făcea 
greu  de  privit  mult  timp. 

Chelul  deschise  gura  şi  sâsâi  ca  o  imensă  şopârlă     albă.  Când  Arya  se  crispa  şi 
tresări,  bărbatul  deschise  gura  şi  îşi  mişcă  limba,  numai  că  era  mai  degrabă  un  ciot. 

încetează,  izbucni  ea. 

Nu-ţi  poţi  alege  tovarăşii  în  celulele  negre,  zise  bărbatul  cel  chipeş  cu  părul  roşu  şi 
alb.  Ceva  din  felul  lui  de  a  vorbi  îi  amintea  de  Syrio,  era  la  fel,  şi  totuşi  diferit.  Ăştia  doi  n- 
au  pic  de  maniere.  Trebuie  să-ţi  cer  iertare.  Te  numeşti  Arry,  nu-i  aşa? 

Cap  Bubos,  zise  omul  fără  nas.  Cap  Bubos,  Cap  Bubos,  Băiatul  cu  Băţul.  Bagă  de 
seamă,  Lorath,  o  să  te  lovească  cu  băţul. 

Omul  trebuie  să  se  ruşineze  de  compania  în  care  se  află,  Arry,  zise  chipeşul.  Omul 
acesta  are  onoarea  de  a  fi  Jaquen  H'ghar,  cândva  din  Oraşul  Liber,  Lorath.  Tovarăşii  prost- 
crescuţi  din  captivitate  ai  acestui  om  se  numesc  Rorge  -  făcu  un  semn  cu  cana  către  bărbatul 
fără  nas  -  şi  Muşcătorul.  Muşcătorul  şuieră  din  nou  spre  ea,  dezgolind  o  gură  plină  de  dinţi 
galbeni,  numai  colţi.  Omul  trebuie  să  aibă  un  nume,  nu-i  aşa?  Muşcătorul  nu  ştie  să 
vorbească  şi  nu  ştie  să  scrie,  dar  dinţii  lui  sunt  foarte  ascuţiţi,  aşa  că  omul  îi  spune 
Muşcătorul  şi  el  zâmbeşte.  Eşti  fermecat? 
Arya  se  îndepărtă  de  căruţă. 
-Nu. 

Nu-mi  pot  face  rau,  îşi  spuse,  sunt  legaţi  în  lanţuri.  Bărbatul  îşi  întoarse  cana  cu  gura 
în  jos. 

-  Omului  îi  vine  să  plângă. 

Rorge,  cel  fără  nas,  aruncă  spre  ea  cana,  cu  o  înjurătură.  Cătuşele  îl  făceau 
neîndemânatic,  dar  chiar  şi  aşa  i-ar  fi  aruncat  cana  grea  de  cositor  direct  în  cap,  dacă  Arya 
nu  s-ar  fi  dat  la  o  parte. 

-  Adu-ne  nişte  bere,  mucosule.  Acum! 

Tacă-ţi  gura!  Arya  încercă  să  îşi  imagineze  ce  ar  fi  făcut  Syrio.  Scoase  din  teacă 
sabia  de  lemn. 

Apropie-te,  spuse  Rorge,  şi  am  să-ţi  vâr  sabia  aia  în  fund. 
Teama  taie  mai  adânc  decât  o  sabie.  Arya  îşi  făcu  curaj  să  se  apropie  de  căruţă. 
Fiecare  pas  era  mai  dificil  decât  precedentul.  Fioroasa  ca  o  lupoaica,  liniştită  ca  o  apă 
stătătoare.  Cuvintele  îi  răsunară  în  cap.  Syrio  nu  s-ar  fi  temut.  Era  destul  de  aproape  ca  să 
poată  atinge  roţile,  când  Muşcătorul  sări  în  picioare  să  o  înhaţe,  cu  lanţurile  zdrăngănind  şi 
zornăind.  Cătuşele  îi  ţineau  mâinile  la  o  jumătate  de  metru  de  faţa  ei.  Sâsâi. 


Arya  îl  lovi  cu  putere  drept  între  ochii  lui  mici.  Ţipând,  Muşcătorul  se  rostogoli  pe 
spate  şi  se  propti  cu  toată  greutatea  în  lanţuri.  Zalele  alunecară,  se  răsuciră  şi  se  strânseră, 
iar  Arya  auzi  trosnetul  lemnului  bătrân,  uscat,  în  timp  ce  inelele  mari  de  fier  se  lăsară  pe 
scândurile  căruţei.  Mâini  imense,  palide,  bâjbâind  după  ea  în  timp  ce  venele  se  umflară  pe 
braţele  Muşcătorului  şi,  în  cele  din  urmă,  omul  căzu  pe  spate.  Din  rănile  purulente  de  pe 
obrajii  începu  să-i  curgă  sânge. 

-  Băiatul  are  mai  mult  curaj  decât  minte,  remarcă  bărbatul  care  îşi  zicea  Jaqen  H'ghar. 
Arya  se  îndepărtă  de  căruţă.  Când  simţi  mâna  pe  umărul  ei,  se  răsuci,  scoţând  din  nou 

sabia,  dar  era  doar  Taurul. 

-  Ce  faci? 

îşi  ridică  mâinile,  apărându-se. 

-  Yoren  a  spus  că  nimeni  nu  are  voie  să  se  apropie  de  cei  trei. 

-  Nu  mă  sperie,  zise  Arya. 

-  Atunci  eşti  prost.  Mă  sperie  pe  mine.  Mâna  Taurului  căzu  pe  mânerul  săbiei,  iar 
Rorge  începu  să  râdă.  Hai  să  plecăm  de  aici. 

Arya  bătu  din  picior,  dar  îl  lăsă  pe  Taur  să  o  conducă  spre  intrarea  hanului.  Râsul  lui 
Rorge  şi  sâsâitul  lui  Biter  îi  urmări. 

-  Vrei  să  te  lupţi?  îl  întrebă  pe  Taur.  Simţea  nevoia  să  lovească  în  ceva. 

El  îi  aruncă  speriat  o  privire.  Şuviţe  de  păr  negru,  des,  umed  încă  de  la  baie,  îi  cădeau 
peste  ochii  albaştri,  adânci. 
Te-aş  răni. 
Ba  nu. 

Nu  ştii  cât  sunt  de  puternic. 
Tu  nu  ştii  cât  sunt  de  iute. 

O  cauţi  cu  lumânarea,  Any.  Trase  din  teacă  spada  familiei  Praed.  E  oţel  ieftin,  dar  e 
sabie  adevărată. 

Arya  scoase  din  teacă  Acul. 

-  Ăsta  e  oţel  bun,  aşa  că  este  mai  adevărată  decât  a  ta. 
Taurul  clătină  din  cap. 

Promiţi  că  n-ai  să  plângi  dacă  te  tai? 

Promit  dacă  promiţi  şi  tu.  Se  dădu  la  o  parte,  cu  pasul  ei  de  dansator  pe  apă,  dar 
Taurul  nu  se  mişcă.  Se  uita  la  ceva  din  spatele  ei. 
Ce  este? 

Mantii  aurii.  Faţa  i  se  crispa. 
Nu  putea  fi  adevărat,  gândi  Arya,  dar  când  aruncă  o  privire  în  spate,  îi  zări  venind 
călare  pe  drumul  regelui,  şase  bărbaţi  înveşmântaţi  în  mantiile  aurii  ale  Gărzii  Oraşului. 
Unul  dintre  ei  era  ofiţer;  purta  o  platoşă  neagră,  împodobită  cu  cercuri  aurii.  Se  opriră  în 
faţa  hanului.  Priveşte  cu  ochii  tăi,  părea  că  şopteşte  glasul  lui  Syrio.  Ochii  ei  vedeau  piele 
albă  sub  şei;  caii  fuseseră  supuşi  la  un  drum  lung  şi  greu.  Cu  calmul  unei  ape  liniştite,  îl  luă 
pe  Taur  de  braţ  şi  îl  trase  în  spatele  unui  gard  viu  înalt,  înflorit. 

-  Ce-i?  întrebă  Taurul.  Ce  faci?  Hai  să  mergem. 

-  Tăcut  ca  o  umbră,  şopti  ea  trăgându-1  jos,  la  pământ. 

Câţiva  dintre  ceilalţi  oameni  ai  lui  Yoren  stăteau  în  faţa  sălii  de  baie,  aşteptându-şi 
rândul. 

Hei,  voi,  strigă  unul  dintre  bărbaţii  în  mantii  aurii.  Sunteţi  ultimii  care  aţi  rămas  să 
îmbrăcaţi  veşmintele  negre? 

S-ar  putea,  veni  răspunsul  prudent. 

Mai  bine  am  veni  cu  voi,  băieţi,  zise  bătrânul  Reysen.  Am  auzit  că  e  frig  acolo,  la 

Zid. 

Ofiţerul  cu  mantia  aurie  descăleca. 


-  Am  un  mandat  pentru  un  băiat  anume...  Yoren  ieşi  în  faţa  hanului,  mângâindu-şi 

barba 

neagră,  încâlcită. 

-  Cine-1  vrea  pe  băiatul  ăsta? 

Ceilalţi  bărbaţi  în  mantii  aurii  descălecară,  aşe-zându-se  lângă  cai. 

-  De  ce  ne  ascundem?  şopti  Taurul. 

Pe  mine  mă  vor,  îi  răspunse  Arya  şoptit.  Urechile  îi  miroseau  a  săpun.  Taci  din  gură. 
Regina  îl  vrea,  bătrâne,  nu  că  ar  fi  treaba  ta,  zise  ofiţerul,  scoţând  un  sul  de  la  brâu. 
Uite,  sigiliul  înălţimii  Sale  şi  mandatul. 

In  spatele  gardului  viu,  Taurul  clătină  din  cap  neîncrezător. 
De  ce  te-ar  vrea  pe  tine  regina,  Arry?  Arya  îl  lovi  peste  umăr. 
Taci! 

Yoren  pipăi  panglica  mandatului,  cu  pata  de  ceară  aurie. 

-  Frumos.  Scuipă.  Problema  e  că  băiatul  e  acum  în  Rondul  de  Noapte.  Ce  a  făcut  în 
oraş  nu  are  nici  o  importanţă. 

-  Pe  regină  nu  o  interesează  părerile  tale,  bătrâne,  şi  nici  pe  mine,  zise  ofiţerul.  Băiatul 
va  fi  al  meu. 

Arya  se  gândi  să  fugă,  dar  ştia  că  nu  ar  putea  ajunge  departe  călare  pe  măgarul  ei, 
când  mantiile  aurii  aveau  cai.  Şi  era  atât  de  sătulă  de  fugă!  Fugise  când  a  venit  după  ea  Ser 
Meryn  şi  iarăşi  când  i-au  ucis  tatăl.  Dacă  ar  fi  fost  un  adevărat  dansator  pe  apă,  ar  fi  ieşit  cu 
sabia  şi  i-ar  fi  ucis  pe  toţi  şi  n-ar  mai  fugi  niciodată  de  nimeni. 

-  N-o  să  fie  nimeni  al  tău,  zise  Yoren  cu  îndărătnicie.  Există  legi  pentru  asemenea 
lucruri. 

Bărbatul  în  mantie  aurie  trase  din  teacă  o  sabie  scurtă. 

-  Uite  care  e  legea  ta.  Yoren  privi  tăişul  săbiei. 

-  Asta  nu  e  nici  o  lege,  e  doar  o  sabie.  Se  face  că  am  şi  eu  una. 
Ofiţerul  zâmbi. 

Bătrân  nebun,  am  cinci  oameni  cu  mine.  Yoren  scuipă. 
Iar  eu  am  treizeci. 
Omul  în  mantie  aurie  începu  să  râdă. 

-  Ăia?  zise  un  ţopârlan  vânjos  cu  nasul  spart.  Cine-i  primul? 
Tarber  smulse  o  furcă  dintr-o  căpiţă  de  fân. 

Eu. 

Ba  nu,  eu,  strigă  Cutjack,  pietrarul  dolofan,  sco-ţându-şi  ciocanul  din  şorţul  de  piele 
pe  care  îl  purta  întotdeauna. 

Eu,  ieşi  ca  din  pământ  Kurz,  cu  cuţitul  de  jupuit  în  mână. 
Eu  şi  cu  el.  Koss  îşi  întinse  arcul. 

Toţi,  zise  Reysen,  înhăţând  toiagul  mare  din  lemn  dur  pe  care  îl  purta. 
Dobber  ieşi  gol  din  sala  de  baie,  cu  hainele  grămadă,  văzu  ce  se  petrece  şi  aruncă 
totul,  în  afară  de  pumnal. 

Ne  luptăm?  întrebă  el. 

Aşa  cred,  zise  Plăcintă  Fierbinte  târându-se  în  patru  labe  după  un  bolovan  pe  care 
să-1  arunce.  Lui  Arya  nu-i  venea  să-şi  creadă  ochilor.  II  ura  pe  Plăcintă  Fierbinte!  El  de  ce 
şi-ar  risca  viaţa  pentru  ea? 

Bărbatul  cu  nasul  spart  avea  încă  impresia  că  era  amuzant. 

Hei,  fetiţelor,  lăsaţi  jos  pietrele  şi  beţele  până  când  nu  primiţi  bătaie.  Nu  ştiţi  nici 
unul  de  ce  parte  se  ţine  sabia. 

Eu  ştiu! 

Arya  nu  putea  să-i  lase  să  moară  pentru  ea,  ca  Syrio.  Nu  voia.  Ieşind  prin  gardul  viu, 
cu  sabia  în  mână,  alunecă  în  poziţia  unui  dansator  pe  apă.  Nas  Spart  hohoti.  Ofiţerul  o  privi 
de  sus  până  jos. 


Lasă  sabia  deoparte,  fetiţo,  nimeni  nu  vrea  să-ţi  facă  nici  un  rău. 
Nu  sunt  fetiţă,  strigă  ea  cu  furie.  Ce  era  cu  ei?  Veniseră  atâta  drum  după  ea  şi  se  afla 
în  faţa  lor,  iar  ei  doar  îi  zâmbeau?  Sunt  cel  pe  care  îl  căutaţi. 

-  El  este  cel  pe  care  îl  căutăm.  Ofiţerul  întinse  sabia  către  Taur,  care  se  apropiase  să 
stea  lângă  ea,  cu  oţelul  ieftin  al  clanului  Praed  în  mână. 

Dar  fu  o  greşeală  să-şi  dezlipească  ochii  de  la  Yoren,  chiar  şi  pentru  o  secundă.  Intr-o 
clipită,  sabia  fratelui  în  negru  apăsa  pe  mărul  din  gâtul  ofiţerului. 

-  Dar  nu  e  cel  pe  care  o  să-1  ai,  doar  dacă  nu  vrei  să  văd  dacă  ţi  s-a  copt  mărul.  Mai 
am  încă  zece-cinci-sprezece  fraţi  în  hanul  de  colo,  dacă  tot  nu  te-ai  convins.  Dacă  aş  fi  în 
locul  tău,  aş  lăsa  sabia  aia,  mi-aş  pune  fundul  pe  calul  ăla  gras  şi  m-aş  întoarce  iute  în  oraş. 
Scuipă  şi  apăsă  mai  tare  cu  vârful  săbiei.  Acum! 

Degetele  ofiţerului  se  desfăcură.  Sabia  căzu  în  praf. 
Pe  asta  o  vom  păstra,  zise  Yoren.  E  nevoie  întotdeauna  de  arme  bune  la  Zid. 
Cum  spui  tu.  Deocamdată.  Soldaţi!  Mantiile  aurii  băgară  săbiile  în  teci  şi  încălecară. 
Ai  face  mai  bine  să  zburzi  la  Zidul  ăla  al  tău  cât  mai  repede,  bătrâne.  Data  viitoare  când  am 
să  te  prind,  cred  că  am  să-ţi  iau  capul,  împreună  cu  al  nenorocitului  ăluia  de  băiat. 

Au  încercat  alţii  mai  buni  ca  tine.  Yoren  plesni  crupa  calului  pe  care  îl  călărea 
ofiţerul  cu  latul  săbiei  şi-1  trimise  în  josul  drumului.  Oamenii  săi  îl  urmară. 

Când  se  îndepărtară,  Plăcintă  Fierbinte  începu  să  strige,  dar  Yoren  arăta  mai  furios  ca 
oricând. 

-  Prostule!  Crezi  că  a  terminat  cu  noi?  Data  viitoare  nu  va  mai  veni  ţanţoş  şi  nu-mi  va 
mai  înmâna  nici  un  mesaj  cu  sigiliu.  Scoate-i  pe  ceilalţi  din  baie,  trebuie  să  ne  mişcăm. 
Dacă  mergem  toată  noaptea,  poate  reuşim  să  rămânem  în  faţa  lor  măcar  o  vreme.  Ridică 
sabia  scurtă  pe  care  ofiţerul  o  aruncase. 

Cine  vrea  asta? 

Eu!  strigă  Plăcintă  Fierbinte. 

-  Să  n-o  foloseşti  împotriva  lui  Arry.  Ii  dădu  băiatului  sabia,  întinzându-i  mânerul,  şi 
se  apropie  de  Arya,  dar  i  se  adresă  Taurului.  Regina  te  vrea  cu  orice  preţ,  băiete. 

Arya  nu  înţelegea. 

-  De  ce  l-ar  vrea  pe  el?  Taurul  se  strâmbă  la  ea. 

De  ce  te-ar  vrea  pe  tine?  Nu  eşti  altceva  decât  un  şobolan  de  canal! 
Ei  bine,  şi  tu  nu  eşti  altceva  decât  un  băiat  orfan.  Sau  poate  doar  se  prefăcea  că  e  un 
băiat  orfan.  Care  e  numele  tău  adevărat? 

Gendry,  răspunse  el,  de  parcă  nu  ar  fi  fost  sigur. 

Nu  văd  de  ce  v-ar  vrea  cineva  pe  vreunul,  spuse  Yoren,  dar  oricum,  nu  vă  poate 
avea.  Luaţi  doi  gonaci.  La  prima  mantie  aurie  pe  care  o  zăriţi,  îndrep-taţi-vă  iute  spre  Zid, 
ca  şi  cum  pe  urmele  voastre  ar  fi  un  dragon.  Noi,  ceilalţi,  nu  facem  pentru  ei  nici  cât  un 
scuipat. 

Cu  excepţia  ta,  sublinie  Arya.  Omul  ăla  a  spus  că  o  să-ţi  taie  şi  ţie  capul. 
Ei  bine,  cât  despre  asta,  zise  Yoren,  dacă  poate  să  mi-1  ia  de  pe  umeri,  n-are  decât  să 
încerce. 


JON 


-  Sam?  îl  strigă  Jon  cu  glas  domol. 

Aerul  mirosea  a  hârtie,  a  praf  şi  a  vechi.  In  faţa  lui,  rafturi  înalte  de  lemn  se  ridicau  în 
lumina  confuză,  ticsite  de  cărţi  legate  în  piele  şi  stive  de  suluri  vechi.  O  palidă  lumină 
gălbuie  se  filtra  printre  maldăre  dinspre  vreo  lampă  ascunsă.  Jon  stinse  lumânarea  pe  care  o 
ducea  în  mână,  preferând  să  nu  rişte  prezenţa  unei  flăcări  deschise  în  mijlocul  atâtor  hârtii 
vechi  şi  uscate.  Se  orienta  după  lumină,  pornind  pe  culoarele  înguste  de  sub  tavanele  boltite 
din  lemn.  înveşmântat  în  negru  din  cap  până-n  picioare,  era  doar  o  umbră  printre  umbre,  cu 
părul  negru,  faţa  prelungă  şi  ochii  cenuşii.  Mâinile  îi  erau  acoperite  de  mănuşi  negre  din 
moleschin,  dreapta  fiindcă  era  rănită,  stânga  fiindcă  se  simţea  caraghios  cu  o  singură 
mănuşă. 

Samwell  Tarly  stătea  cocoşat  deasupra  unei  mese,  într-o  nişă  săpată  într-un  perete  de 
piatră.  Lumina 


venea  dinspre  lampa  atârnată  deasupra  capului  său.  La  auzul  paşilor  lui  Jon,  ridică 
privirea. 

Ai  stat  aici  toată  noaptea? 
Chiar  ?  Sam  părea  uimit. 

N-ai  luat  micul  dejun  cu  noi  şi  patul  tău  a  rămas  neatins.  Rast  sugerase  că  poate  Sam 
dezertase,  dar  Jon  n-a  crezut  nici  o  clipă.  Dezertarea  cerea  şi  ea  un  anumit  fel  de  curaj,  iar 
Sam  nu  prea  avea  aşa  ceva. 

E  dimineaţă?  Aici  n-ai  cum  să-ţi  dai  seama. 

Sam,  eşti  un  nebun  adorabil,  zise  Jon.  O  să-ţi  fie  dor  de  patul  acela  când  vom  dormi 
pe  pământul  rece  şi  tare,  îţi  garantez. 
Sam  căscă. 

-  Maester  Aemon  m-a  trimis  să  caut  hărţi  pentru  Lordul  Comandant.  Nu  m-am  gândit 
niciodată...  Jon,  cărţile,  ai  văzut  vreodată  cum  arată?  Sunt  cu  miile! 

Se  holbă  la  el. 

Biblioteca  din  Winterfell  are  peste  o  sută.  Ai  găsit  hărţile? 

O,  da.  Mâna  lui  Sam  se  roti  deasupra  mesei,  cu  degetele  durdulii,  ca  nişte  cârnăciori, 
arătând  maldărul  de  cărţi  şi  suluri  din  faţa  lui.  O  duzină,  cel  puţin.  Desfăşură  un  sul  de 
pergament.  Vopseaua  s-a  decolorat,  dar  poţi  vedea  unde  cartograful  a  însemnat  locurile 
unde  sunt  satele  sălbaticilor  şi  mai  e  încă  o  carte...  Unde-o  fi  acum?  Tocmai  o  citeam.  Dădu 
la  o  parte  câteva  suluri,  pentru  a  scoate  la  iveală  un  volum  legat  în  piele  putredă.  Asta,  spuse 
el  cu  veneraţie,  este  relatarea  unei  călătorii  de  la  Turnul  Umbrei  până,  hăt,  la  Promontoriul 
Părăsit,  de  pe  Ţărmul  îngheţat,  scrisă  de  un  cercetaş  pe  nume  Redwyn.  Nu  e  datată,  dar  face 
referire  la  Dorren  Stark  ca  Rege  al  Nordului,  aşadar  trebuie  să  fie  dinaintea  Cuceririi.  Jon, 
s-au  luptat  cu  uriaşi!  Redwyn  a  făcut  negoţ  chiar  şi  cu  copiii  pădurii,  e  scris  totul  aici.  Cu 
gingăşie,  întoarse  paginile  cu  un  deget.  A  desenat  şi  hărţi,  vezi... 

-  Ai  putea  să  scrii  şi  tu  o  relatare  despre  misiunea  ta  de  cercetaş,  Sam. 

Avusese  intenţia  să  sune  încurajator,  dar  spusese  ce  nu  trebuia.  Ultimul  lucru  de  care 
avea  nevoie  Sam  era  să  i  se  reamintească  de  ceea  ce  îi  aştepta  a  doua  zi.  începu  să 
învârtească  sulurile  fără  rost. 

Mai  sunt  şi  alte  hărţi.  Dacă  aş  avea  timp  să  caut...  Totul  e  o  harababură.  Dar  aş  putea 
să  pun  totul  în  ordine,  ştiu  că  aş  putea,  însă  aş  avea  nevoie  de  timp...,  ei  bine,  de  aniy  la 
drept  vorbind. 

Mormont  voia  hărţile  alea  ceva  mai  devreme.  Jon  scoase  un  sul  dintr-o  cutie  şi  suflă 
stratul  gros  de  praf  de  pe  el.  Un  colţ  i  se  sfarmă  între  degete  când  îl  desfăcu.  Uite,  ăsta  se 
fărâmiţează,  zise  el  încrun-tându-se  deasupra  manuscrisului  decolorat. 

Ai  grijă  cum  îl  atingi.  Sam  înconjură  masa  şi  îi  luă  sulul  din  mână,  ţinându-1  ca  pe 
un  animal  rănit.  Cărţile  importante  erau  de  obicei  copiate  când  aveau  nevoie  de  ele.  Unele 
dintre  cele  mai  vechi  fuseseră  copiate  probabil  de  vreo  cinci  sute  de  ori. 

Ei,  nu  te  obosi  să  o  copiezi  pe  asta.  Douăzeci  şi  trei  de  butoaie  de  cod  marinat, 
optsprezece  cutii  cu  ulei  de  peşte,  un  butoi  cu  sare... 

-  Un  inventar,  zise  Sam,  sau  poate  o  listă  de  vânzări. 

Pe  cine  interesează  cât  cod  marinat  au  mâncat  acum  şase  sute  de  ani?  se  întrebă  Jon. 

Pe  mine.  Sam  aşeză  cu  grijă  sulul  în  cutia  din  care  îl  scosese  Jon.  Poţi  afla,  într- 
adevăr,  atât  de  multe  clin  asemenea  cărţi!  Iţi  pot  spune  câţi  oameni  erau  în  Rondul  de 
Noapte  pe  vremea  aceea,  cum  trăiau,  ce  mâncau... 

Mâncau  mâncare,  zise  Jon,  şi  trăiau  cum  trăim  şi  noi. 

Ai  fi  surprins.  Beciul  ăsta  e  o  adevărată  comoară, 

Dacă  spui  tu.  Jon  se  îndoia.  O  comoară  însemna  aur,  argint  şi  giuvaiere,  nu  praf, 
păianjeni  şi  piele  putrezită. 

Spun,  ripostă  băiatul  gras.  Era  mai  mare  decât  Jon,  după  lege  era  bărbat,  dar  era 
greu  să  te  gândeşti  la  el  altfel  decât  la  un  băieţandru.  Am  găsit  desene  ale  chipurilor  din 
copaci  şi  o  carte  despre  limba  copiilor  pădurii,  lucrări  pe  care  nici  măcar  Citadela  nu  le  are, 


suluri  din  vechea  Valyria,  relatări  despre  vremuri,  calcule  legate  de  anotimpuri,  scrise  de 
maesteri  morţi  de  o  mie  de  ani... 

Cărţile  vor  fi  tot  aici  când  ne  vom  întoarce. 

Dacă  ne  vom  întoarce... 

Bătrânul  Urs  aduce  două  sute  de  bărbaţi  experimentaţi,  trei  sferturi  dintre  ei 
cercetaşi.  Qhorin  Halfhand  va  mai  aduce  încă  o  sută  de  fraţi  din  Turnul  Umbrei.  Vei  fi  în 
siguranţă,  la  fel  ca  în  castelul  nobilului  tău  tată  de  la  Horn  Hill. 
Samwell  Tarly  schiţă  un  zâmbet  trist. 

-  N-am  fost  niciodată  prea  în  siguranţă  nici  în  castelul  tatălui  meu. 

Zeii  fac  glume  crude,  gândi  Jon.  Pyp  şi  Toad,  numai  potriviţi  să  facă  parte  dintr-un 
mare  grup  de  cercetaşi,  au  rămas  la  Castelul  Negru,  iar  Samwell  Tarly,  auto-declarat  laş, 
înfiorător  de  gras,  timid,  descurcându-se  la  călărit  aproape  la  fel  de  prost  ca  şi  cu  sabia,  era 
nevoit  să  înfrunte  pădurea  bântuită.  Bătrânul  Urs  ducea  două  colivii  cu  corbi,  ca  să  poată 
trimite  vorbă  acasă  de  pe  drum.  Maester  Aemon  era  orb  şi  mult  prea  firav  ca  să  călătorească 
împreună  cu  ei,  aşa  că  intendentul  lui  fusese  nevoit  să  meargă  în  locul  său. 

-  Avem  nevoie  de  tine  pentru  corbi,  Sam,  şi  cineva  trebuie  să  mă  ajute  să-1  ţin  în  frâu 
pe  Grenn. 

Lui  Sam  începu  să-i  tremure  bărbia. 
Ai  putea  avea  tu  grijă  de  corbi,  sau  Grenn,  sau  oricine,  zise  el  cu  o  uşoară  urmă  de 
disperare  în  glas.  Ţi-aş  putea  arăta.  Tu  ştii  şi  să  scrii,  ai  putea  să-i  trimiţi  Lordului  Mormont 
mesaje  la  fel  de  bine  ca  mine. 

Eu  sunt  intendentul  Bătrânului  Urs.  Va  trebui  să-1  însoţesc  pe  el,  să  am  grijă  de 
calul  lui,  să-i  pregătesc  cortul.  Nu  voi  avea  timp  să  am  grijă  şi  de  păsări.  Sam,  ai  rostit 
jurământul.  Acum  eşti  un  frate  al  Rondului  de  Noapte. 

Unui  frate  din  Rondul  de  Noapte  n-ar  trebui  să-i  fie  atât  de  teamă. 
Tuturor  ne  este  teamă.  Am  fi  nebuni  dacă  nu  ne-ar  fi.  Prea  mulţi  soldaţi  pieriseră  în 
ultimii  doi  ani,  până  şi  Benjen  Stark,  unchiul  lui  Jon.  Au  găsit  doi  dintre  oamenii  unchiului 
său  în  pădure,  ucişi,  dar  trupurile  lor  se  ridicaseră  în  răcoarea  nopţii.  Degetele  arse  ale  lui 
Jon  se  crispară  când  îşi  aminti.  Vedea  şi  acum  acea  creatură  în  vis,  Othor,  mort,  cu  ochii 
albaştri,  arzători,  şi  mâinile  negre  şi  reci,  dar  acesta  era  ultimul  lucru  pe  care  trebuia  să  i-1 
amintească  lui  Sam.  Nu  e  nici  o  ruşine  să  simţi  teamă,  mi-a  spus  tata,  ceea  ce  contează  este 
cum  reuşim  s-o  înfruntăm.  Vino,  o  să  te  ajut  să  aduni  hărţile. 

Sam  încuviinţă  cu  un  aer  nefericit.  Rafturile  erau  atat  de  apropiate  încât,  la  plecare, 
fură  nevoiţi  să  meargă  unul  în  spatele  celuilalt.  Galeria  se  deschidea  către  unul  dintre 
tunelurile  pe  care  fraţii  le  numeau  potecile  viermilor,  culoare  subterane  şerpuitoare  care 
legau  pivniţele  de  turnurile  castelului  negru  pe  sub  pământ.  Vara,  potecile  viermilor  erau 
arareori  folosite  de  altcineva  în  afară  de  şobolani  şi  alte  animale  dăunătoare,  dar  iarna  era 
altceva.  Când  nămeţii  se  ridicau  înalţi  şi  vânturile  îngheţate  veneau  vuind  dinspre 
miazănoapte,  tunelurile  erau  tot  ceea  ce  ţinea  Castelul  Negru  în  picioare. 

Curând,  gândi  Jon,  în  timp  ce  urcau.  II  văzuse  pe  vestitorul  care  venise  la  Maester 
Aemon  să  aducă  vorbă  despre  sfârşitul  verii,  marele  corb  al  Citadelei,  alb  şi  liniştit  ca 
Năluca.  Avusese  parte  cândva  de  o  iarnă,  când  era  foarte  tânăr,  dar  toată  lumea  era  de  acord 
că  fusese  o  iarnă  scurtă  şi  blândă.  Aceasta  va  fi  altfel.  Simţea  în  oase. 

Când  ajunseră  la  suprafaţă,  Sam  răsufla  ca  foalele  unui  fierar  din  cauza  treptelor 
abrupte.  Ieşiră  în  bătaia  unui  vânt  puternic  care  făcu  mantia  lui  Jon  să  se  răsucească  şi  să 
fâlfâie.  Nălucă  dormea  în  spatele  peretelui  de  chirpici  al  hambarului,  dar  se  trezi  la  apariţia 
lui  Jon,  ridicându-şi,  ţeapănă  în  sus,  coada  albă,  stufoasă,  când  alergă  spre  ei. 

Sam  se  uită  chiorâş  la  Zid.  Se  înălţa  ameninţător  deasupra  lor,  o  stâncă  de  gheaţă  de 
peste  două  sute  de  metri.  Culoarea  gheţii  se  schimba  cu  fiecare  modificare  a  luminii.  Acum 
avea  albastrul  intens  al  râurilor  îngheţate,  acum  albul  murdar  al  zăpezii  învechite,  iar  când 
prin  faţa  soarelui  trecea  un  nor,  se  întuneca  în  cenuşiul  palid  al  pietrei  cavernoase.  Zidul  se 
întindea  la  răsărit  şi  la  apus  cât  vedeai  cu  ochii,  atât  de  mare  încât  eclipsa  donjoanele 


acoperite  cu  lemn  şi  turnurile  de  piatră  ale  castelului,  făcându-le  să  pară  minuscule.  Era 
capătul  lumii. 

Iar  noi  mergem  dincolo  de  el. 

Cerul  dimineţii  era  brăzdat  de  nori  gri,  delicaţi,  dar  palida  linie  roşie  era  acolo,  în 
spatele  lor.  Fraţii  în  negru  numiseră  cometa  rătăcitoare  Torţa  lui  Mor-mont,  spunând  (doar 
pe  jumătate  în  glumă)  că  zeii  trebuie  că  au  trimis-o  ca  să  lumineze  calea  bătrânului  prin 
pădurile  bântuite. 

-  Cometa  este  atât  de  strălucitoare  încât  acum  o  poţi  vedea  şi  ziua,  spuse  Sam, 
umbrindu-şi  ochii  cu  o  mână  de  cărţi. 

-  Lasă  cometele,  Bătrânul  Urs  vrea  hărţile.  Nălucă  mergea  la  galop  în  faţa  lor. 
Terenurile 

păreau  părăsite  în  dimineaţa  aceasta,  cu  atâţia  cercetaşi  plecaţi  la  bordelul  din  Oraşul 
Cârtiţei,  săpând  după  comori  îngropate  sau  îmbătându-se  criţă.  Grenn  plecase  cu  ei,  Pyp, 
Halder  şi  Toad  se  oferiseră  să-i  cumpere  prima  sa  femeie  pentru  a  sărbători  întâia  lui 
misiune  de  cercetaş.  Ar  fi  vrut  să-i  însoţească  şi  Jon  şi  Sam,  dar  Sam  era  aproape  la  fel  de 
speriat  de  târfe  ca  de  pădurea  bântuită,  iar  Jon  nu  dorise  să  ia  parte  la  aşa  ceva. 

-  Faceţi  ce  vreţi,  îi  spuse  lui  Toad.  Eu  am  făcut  un  jurământ. 

Când  trecură  pe  lângă  templul  septim,  auzi  glasuri  înălţându-se  într-un  cântec.  Unii 
vor  târfe  în  ajunul  unei  bătălii,  alţii  vor  zei.  Jon  se  întrebă  cine  se  simţea  mai  bine  pe  urmă. 
Templul  nu-1  tenta  mai  mult  decât  bordelul,  zeii  lui  îşi  aveau  templele  în  locurile  sălbatice 
unde  copacii  inimii  îşi  întindeau  ramurile  albe  ca  nişte  oase.  Cei  Şapte  nu  au  nici  o  putere 
dincolo  de  Zid,  gândi  el,  dar  zeii  mei  vor  aştepta. 

In  faţa  depozitului  de  arme,  Ser  Endrew  Tarth  lucra  cu  câţiva  noi  recruţi.  Veniseră 
noaptea  trecută  cu  Conwy,  una  dintre  ciorile  călătoare  care  cutreiera  cele  Şapte  Regate, 
adunând  oameni  pentru  Zid.  Această  nouă  recoltă  se  compunea  dintr-un  bărbat  cu  barba 
albă,  sprijinit  de  un  toiag,  doi  băieţi  cu  părul  bălai,  care  păreau  fraţi,  un  tânăr  fercheş  în 
satin  soios,  un  bărbat  zdrenţăros  cu  picioarele  strâmbe  şi  un  ţicnit  zâmbitor  care  probabil  se 
visase  luptător.  Ser  Endrew  îi  dovedea  că  se  înşelase.  Era  un  căpitan  de  arme  mai  blând 
decât  fusese  Ser  Alliser  Thorne,  dar  lecţiile  lui  încă  făceau  vânătăi.  Sam  se  crispa  la  fiecare 
lovitură,  dar  Jon  Snow  privi  cu  atenţie  jocul  săbiilor. 

-  Ce  părere  ai  despre  ei,  Snow? 

Donai  Noye  stătea  în  uşa  depozitului  său  de  arme,  cu  pieptul  gol  pe  sub  şorţul  de 
piele,  cu  ciotul  mâinii  stângi  descoperit.  Cu  burta  lui  mare  şi  pieptul  bombat,  cu  nasul  turtit 
şi  maxilarul  acoperit  de  păr  negru,  aspru,  Noye  nu  era  o  apariţie  încântătoare  dar,  oricum, 
era  o  prezenţă  binevenită.  Armurierul  se  dovedise  un  prieten  de  nădejde. 

Miros  a  vară,  răspunse  Jon,  în  timp  ce  Ser  Endrew  se  năpusti  asupra  inamicului  şi  îl 
culcă  la  pământ.  Unde  i-a  găsit  Conwy? 

In  temniţa  unui  lord,  lângă  Gulltown,  răspunse  fierarul.  Un  bandit,  un  bărbier,  un 
cerşetor,  doi  orfani  şi  fiul  unei  târfe.  Cu  unii  ca  ei  apărăm  pământurile  oamenilor. 

Se  vor  descurca.  Jon  îi  aruncă  lui  Sam  un  zâmbet  pe  furiş.  Noi  ne-am  descurcat. 
Noye  îl  trase  mai  aproape. 

Ai  auzit  veştile  despre  fratele  tău? 

Aseară. 

Conwy  şi  oamenii  lui  aduseseră  cu  ei  vestea  la  miazănoapte,  şi  în  sala  de  mese 
aproape  că  nu  se  vorbea  despre  altceva.  Jon  nu  era  încă  sigur  ce  părere  avea  despre  asta. 
Robb,  rege?  Fratele  cu  care  se  jucase,  cu  care  se  bătuse,  cu  care  împărţise  prima  cană  cu 
vin?  Dar  nu  şi  laptele  mamei,  nu.  Aşadar,  acum  Robb  va  bea  vinul  verii  din  cupe  aurite,  în 
timp  ce  eu  îngenunchez  lângă  un  izvor  să  sorb  zăpada  topită  din  căuşul  mâinilor. 

-  Robb  va  fi  un  rege  bun,  zise  cu  loialitate. 

Oare?  Fierarul  îl  privi  direct.  Sper  că  e  aşa,  băiete,  dar  cândva  aş  fi  spus  acelaşi 
lucru  despre  Robert. 

Se  spune  că  i-ai  făurit  ciocanul  de  război,  îşi  aminti  Jon. 


Da,  am  fost  omul  lui,  omul  Baratheonilor,  fierar  şi  armurier  la  Capătul  Furtunii  până 
ce  mi-am  pierdut  braţul.  Sunt  destul  de  bătrân  ca  să-mi  aduc  aminte  de  Lordul  Steffon 
înainte  să-1  înghită  marea  şi  i-am  cunoscut  pe  cei  trei  fii  ai  săi  de  când  s-au  născut.  Unii 
oameni  sunt  ca  săbiile,  făcuţi  pentru  luptă.  Pune-i  în  cui  şi  vor  rugini. 

-  Şi  fraţii  lui?  întrebă  Jon.  Armurierul  stătu  o  clipă  pe  gânduri. 

-  Robert  era  din  oţel  curat,  Stannis  din  fier  curat,  negru,  dur  şi  puternic,  dar  fragil,  aşa 
cum  devine  fierul.  Se  va  frânge  înainte  de  a  apuca  să  se  îndoaie.  Iar  Renly,  el  e  din  aramă, 
un  metal  strălucitor  şi  sclipitor,  frumos  la  înfăţişare,  dar  care  până  la  urmă  nu  valorează  prea 
mult. 

Şi  din  ce  metal  e  Robb?  Jon  nu  întrebă.  Noye  era  omul  Baratheonilor,  probabil  că  îl 
considera  pe  Joffrey  regele  de  drept  şi  pe  Robb  un  trădător.  In  frăţia  Rondului  de  Noapte 
exista  un  pact  nerostit  să  nu  te  vâri  niciodată  prea  adânc  în  asemenea  discuţii.  Oamenii 
veneau  la  Zid  de  pe  tot  cuprinsul  celor  Şapte  Regate,  vechile  simpatii  şi  loialităţi  nu  erau 
uşor  de  uitat,  indiferent  câte  jurăminte  făcea  omul,  iar  Jon  însuşi  avea  un  motiv  întemeiat  să 
ştie  asta.  Până  şi  Sam...  Casa  tatălui  său  făcuse  jurământ  faţă  de  High-garden,  al  cărui  Lord 
Tyrell  îl  sprijinea  pe  Regele 

Renly.  Era  mai  bine  să  nu  vorbească  despre  asemenea  lucruri.  Rondul  de  Noapte  nu 
era  de  partea  nimănui. 

Lord  Mormont  ne  aşteaptă,  spuse  Jon. 

N-am  să  te  reţin  când  te  aşteaptă  Bătrânul  Urs.  Noye  îl  bătu  pe  umăr  şi  zâmbi.  Zeii 
fie  cu  tine  mâine,  Snow.  Să-1  aduceţi  înapoi  pe  unchiul  ăla  al  tău,  auzi? 

-  O  să-1  aducem,  îi  promise  Jon.  Comandantul  Mormont  se  stabilise  în  Turnul 
Regelui  după  ce  incendiul  îl  mistuise  pe  al  lui.  Jon  îl  lăsă  pe  Nălucă  cu  străjerii,  lângă 

uşă. 

Alte  scări,  zise  Sam  deprimat  când  începură  să  urce.  Urăsc  scările. 
Ei,  iată  un  lucru  cu  care  nu  vom  avea  de-a  face  în  pădure. 
Când  intrată  în  solariu,  corbul  îi  ochi  imediat.  Snow!  strigă  pasărea.  Mormont  îşi 
întrerupse  conversaţia. 

-  Ţi-a  luat  destul  de  mult  cu  hărţile  alea.  Dădu  la  o  parte  resturile  de  la  micul  dejun  ca 
să  facă  loc  pe  masă.  Pune-le  aici.  O  să  mă  uit  la  ele  mai  târziu. 

Thoren  Smallwood,  un  cercetaş  musculos  cu  o  bărbie  moale  şi  o  gură  şi  mai  moale, 
ascunsă  sub  o  barbă  firavă,  le  aruncă  lui  Jon  şi  lui  Sam  câte  o  privire  rece.  Fusese  unul 
dintre  acoliţii  lui  Alliser  Thorne  şi  nu-i  iubea  pe  nici  unul. 

-  Locul  Lordului  Comandant  este  la  Castelul  Negru,  să  stăpânească  şi  să  comande,  îi 
spuse  lui  Mormont,  ignorându-i  pe  noii  veniţi.  Aşa  mi  se  pare  mie. 

Corbul  fâlfâi  din  aripile  sale  mari,  negre.  Mie,  mie,  mie. 
Dacă  vei  fi  vreodată  Lord  Comandant,  poţi  să  luci  cum  pofteşti,  îi  răspunse 
Mormont,  dar  mie  mi  se  pare  că  nu  am  murit  încă  şi  nici  că  te-au  pus  fraţii  în  locul  meu. 

Sunt  Prim  Cercetaş  acum,  că  Ben  Stark  s-a  pierdut  şi  Ser  Jaremy  a  fost  ucis,  zise 
Smallwood  cu  încăpăţânare.  Comanda  ar  trebui  să-mi  aparţină. 
Mormont  nu  voia  să  audă  de  aşa  ceva. 

-  Eu  l-am  trimis  pe  Ben  Stark,  şi  pe  Ser  Waymar  înaintea  lui.  Nu  am  de  gând  să  te 
trimit  şi  pe  tine  după  ei  şi  să  stau  să  mă  întreb  cât  timp  trebuie  să  aştept  până  să  te  dau 
pierdut.  Ridică  un  deget.  Iar  Stark  rămâne  Prim  Cercetaş  până  când  vom  şti  cu  siguranţă  că 
e  mort.  Dacă  va  veni  ziua  aceea,  eu  voi  fi  cel  care  îi  va  numi  succesorul,  nu  tu.  Acum  nu-mi 
mai  irosi  timpul.  Plecăm  când  se  crapă  de  ziuă,  sau  ai  uitat? 

Smallwood  se  ridică  în  picioare. 
Cum  porunceşte  stăpânul  meu.  In  drum  spre  ieşire,  se  încruntă  la  Jon  de  parcă  ar  fi 
fost  vina  lui. 

Prim  Cercetaş?  Ochii  Bătrânului  Urs  sclipiră  privindu-1  pe  Sam.  Mai  degrabă  te-aş 
numi  pe  tine  Prim  Cercetaş.  Are  insolenţa  să-mi  spună  în  faţă  că  sunt  prea  bătrân  să  merg 
cu  el.  Iţi  par  bătrân,  băiete?  Părul  care  se  retrăsese  de  pe  ţeasta  pătată  a  lui  Mormont  i  se 


regrupase  sub  bărbie,  într-o  barbă  albă,  rară,  care  îi  acoperea  o  mare  parte  din  piept.  O  lovi 
cu  putere.  Par  firav? 

Sam  deschise  gura  şi  scoase  un  mic  chiţăit.  Bătrânul  Urs  îl  înspăimânta. 

Nu,  stăpâne,  interveni  repede  Jon.  Arăţi  puternic  ca  o...  o... 

Nu  încerca  să  mă  amăgeşti,  Snow,  ştii  că  nu  merge  cu  mine.  Lasă-mă  să  mă  uit  la 
hărţile  alea.  Mor-mont  scotoci  pripit  printre  ele,  acordându-i  fiecăreia  doar  câte  o  privire 
scurtă  şi  un  mormăit.  Asta  e  tot  ce  ai  putut  găsi? 

Eu...  s-s-stăpâne,  se  bâlbâi  Sam,  erau...  erau  mai  multe,  d-d-dar...  dezordinea... 

Astea  sunt  vechi,  se  plânse  Mormont,  iar  corbul  său  îl  imită,  strigând  ascuţit:  Vechi, 

vechi. 

Satele  pot  să  apară  şi  să  dispară,  dar  dealurile  şi  râurile  vor  rămâne  în  acelaşi  loc, 
arătă  Jon. 

-  Destul  de  adevărat.  Ţi-ai  ales  corbii,  Tarly? 
M-M-Maester  Aemon  v-vrea  să-i  i-ia  diseară,  după  m-m-masă. 
O  să  îi  iau  pe  cei  mai  buni.  Deştepte  păsări,  şi  puternice. 

Puternice,  zise  pasărea  lui,  umflându-se  în  pene.  Puternice,  puternice. 

-  Dacă  se  întâmplă  cumva  să  fim  cu  toţii  măcelăriţi  acolo,  vreau  ca  succesorul  meu  să 
ştie  unde  şi  de  ce  am  murit. 

Discuţia  despre  măcel  îl  reduse  pe  Samwell  Tarly  la  tăcere.  Mormont  se  aplecă 
înainte: 

-  Tarly,  când  aveam  pe  jumătate  vârsta  ta,  mama  mi-a  spus  că,  dacă  stau  cu  gura 
căscată,  s-ar  putea  ca  o  nevăstuică  să  creadă  că  e  vizuina  ei  şi  să-mi  alunece  pe  gât.  Dacă  ai 
ceva  de  spus,  spune.  Altfel,  atenţie  la  nevăstuici.  Făcu  un  semn  brusc  cu  mâna:  Pleacă,  n- 
am  timp  de  prostii.  Fără  îndoială,  Maester  are  pen-tru  tine  o  treabă  pe  care  o  poţi  face. 

Sam  înghiţi  în  sec,  se  retrase  şi  o  luă  la  picior  atât  de  repede,  încât  aproape  că  se 
împiedică  în  goană. 

Băiatul  ăla  e  atât  de  prost  pe  cum  pare?  întrebă  Lordul  Comandant  când  Sam  ieşi. 
Prost,  se  plânse  corbul.  Mormont  nu  aşteptă  răspunsul  lui  Jon.  Nobilul  său  tată  e  bine  văzut 
în  consiliile  lui  Renly,  iar  mie  mi-a  trecut  prin  cap  să-1  trimit  pe  el...  Nu,  mai  bine  nu. 
Renly  nu  e  genul  care  să  ia  aminte  la  un  grăsan  care  tremură.  O  să-1  trimit  pe  Ser  Arnell.  E 
mult  mai  serios,  iar  mama  lui  a  fost  una  dintre  merele  verzi  Fossoway. 

Dacă  îmi  permiţi,  stăpâne,  ce  vrei  de  la  Regele  Renly? 

Acelaşi  lucru  pe  care  îl  vreau  de  la  toţi,  tinere.  Oameni,  cai,  săbii,  armuri,  grâne, 
brânză,  vin,  lână,  cuie...  Rondul  de  Noapte  nu  are  orgolii,  primim  ceea  ce  ni  se  oferă.  Bătu 
cu  degetele  în  scândurile  aspre  ale  mesei.  Dacă  vânturile  ar  fi  blânde,  Ser  Alliser  ar  trebui 
să  ajungă  la  Debarcaderul  Regelui  când  se  schimbă  luna,  dar  dacă  băiatul  acesta,  Joffrey,  îi 
va  acorda  vreo  atenţie,  asta  nu  ştiu.  Casa  Lannister  n-a  fost  niciodată  prietena  Gărzii. 

Thorne  poate  să  le  arate  mâna  creaturii. 
Era  ceva  palid,  înfricoşător,  cu  degete  negre,  care  se  răsucea  şi  se  agita  în  vasul  ei  de 
parcă  ar  fi  fost  încă  în  viaţă. 

-  Am  putea  să  mai  găsim  o  mână  să  i-o  trimitem  lui  Renly? 
Dywen  zice  că  dincolo  de  Zid  poţi  găsi  orice. 

Da,  aşa  zice  Dywen.  Şi  ultima  dată  când  a  mers  să  cerceteze,  zice  că  a  văzut  un  urs 
înalt  de  cinci  metri.  Mormont  râse  zgomotos.  Se  spune  că  sora  mea  şi-a  luat  un  urs  ca  iubit. 
O  să  cred  asta  când  o  să  cred  că  există  un  urs  de  cinci  metri.  Deşi,  într-o  lume  unde  morţii 
se  ridică  şi  umblă....  Ah,  chiar  şi  aşa,  omul  trebuie  să  creadă  ce  vede  cu  ochii  lui.  Am  văzut 
morţii  umblând.  N-am  văzut  nici  un  urs  uriaş.  Ii  aruncă  lui  Jon  o  privire  lungă,  iscoditoare. 
Dar  vorbeam  de  mâini!  A  ta  cum  mai  e? 

Mai  bine.  Jon  îşi  scoase  mănuşa  din  moleschin  şi  i-o  arătă.  Mâna  îi  era  acoperită  de 
cicatrici  până  la  jumătatea  antebraţului,  iar  carnea  rozalie,  pătată,  era  încă  strânsă  şi  moale 
la  pipăit,  dar  se  vindeca.  Mă  doare,  totuşi.  Maester  Aemon  spune  că  e  bine.  Mi-a  dat  o  alifie 
să  o  iau  cu  mine  pe  drum. 


Poţi  să  ţii  Ghearalungă,  în  ciuda  durerii? 

Destul  de  bine.  Jon  îşi  îndoi  degetele,  deschizând  şi  închizând  pumnul,  aşa  cum  îi 
arătase  Maester  Aemon.  Trebuie  să  fac  exerciţii  cu  degetele  în  fiecare  zi,  ca  să  le  păstrez 
agere. 

O  fi  el  orb,  dar  Aemon  ştie  ce  spune.  Mă  rog  la  zei  să  ni-1  mai  lase  încă  douăzeci  de 
ani.  Ştii  că  ar  fi  putut  fi  rege? 

Jon  fu  luat  prin  surprindere. 

Mi-a  spus  că  tatăl  lui  a  fost  rege,  dar  nu...  Am  crezut  că  probabil  e  un  fiu  mai  mic. 

Aşa  a  şi  fost.  Tatăl  tatălui  său  a  fost  Daeron  Targaryen,  Cel  De-al  Doilea  pe  Numele 
Său,  care  a  transformat  ţinutul  Dorne  în  regat.  O  parte  a  înţelegerii  a  fost  să  se  însoare  cu  o 
prinţesă  din  Dorne.  I-a  dăruit  patru  fii.  Tatăl  lui  Aemon,  Maekar,  a  fost  cel  mai  mic  dintre 
ei,  iar  Aemon  a  fost  cel  de-al  treilea  fiu  al  lui.  Ia  aminte,  toate  acestea  au  fost  cu  mult 
înainte  ca  eu  să  mă  nasc,  aşa  bătrân  cum  vrea  să  mă  facă  Smallwood. 

Maester  Aemon  a  fost  numit  Cavaler  al  Dragonului. 

Aşa  este.  Unii  spun  că  Prinţul  Aemon  a  fost  adevăratul  tată  al  Regelui  Daeron,  nu 
Aegon  cel  Netrebnic.  Fie  cum  o  fi  fost,  lui  Aemon  al  nostru  i-a  lipsit  talentul  de  soţ  al 
Cavalerului  Dragon.  Ii  plăcea  să  spună  că  avea  o  sabie  înceată,  dar  mintea  iute.  Nu  e  de 
mirare  că  bunicul  său  1-a  expediat  la  Citadelă.  Avea  nouă  sau  zece  ani,  cred,  şi  era  tot  al 
nouălea  sau  al  zecelea  pe  linia  succesiunii. 

Maester  Aemon  număra  mai  mult  de  o  sută  de  zile  de  naştere,  ştia  Jon.  Firav,  stafidit, 
pipernicit  şi  orb,  era  greu  să  ţi- 1  imaginezi  pe  când  era  un  băieţel,  nu  mai  mare  decât  Arya. 

Mormont  continuă: 

Aemon  îşi  vedea  de  cărţile  lui  când  cel  mai  în  vârstă  dintre  unchii  lui,  următorul 
pretins  moştenitor,  a  fost  ucis  într-un  accident  la  un  turnir.  A  lăsat  doi  fii,  dar  ei  l-au  urmat 
în  mormânt  la  scurt  timp,  în  timpul  Marii  Maladii  a  Primăverii.  Regele  Daeron  s-a  prăpădit 
şi  el,  şi  astfel,  coroana  a  trecut  la  Aerys,  cel  de-al  doilea  fiu  al  lui  Daeron. 

Regele  Nebun. 

Jon  era  năucit.  Aerys  fusese  rege  înaintea  lui  Robert,  deci  asta  nu  se  întâmplase  cu  atât 
de  multă 

vreme  în  urmă. 

-  Nu,  a  fost  Aerys  întâiul.  Cel  pe  care  Robert  1-a  detronat  a  fost  al  doilea  pe  numele 

său. 

-  Cu  cât  timp  în  urmă  a  fost  asta? 

-  Acum  aproximativ  optzeci  de  ani,  spuse  Bătrânul  Urs,  şi  nu,  încă  nu  eram  născut, 
deşi  Aemon  făurise  deja  o  jumătate  de  duzină  de  inele  din  lanţul  său  de  Maester  pe  atunci. 
Aerys  s-a  căsătorit  cu  sora  sa,  aşa  cum  li  se  cerea  Targaryenilor,  şi  a  domnit  zece  sau 
doisprezece  ani.  Aemon  şi-a  făcut  jurămintele  şi  a  părăsit  Citadela  ca  să  slujească  la  curtea 
unui  lord  oarecare...  până  ce  nobilul  său  unchi  a  murit.  Tronul  de  Fier  a  trecut  la  ultimul 
dintre  cei  patru  fii  ai  Regelui  Daeron.  Acela  a  fost  Maekar,  tatăl  lui  Aemon.  Noul  rege  şi-a 
chemat  toţi  fiii  la  curte  şi  a  vrut  să-1  primească  pe  Aemon  în  consiliile  sale,  dar  Aemon  a 
refuzat,  spunând  că  ar  uzurpa  locul  care  i  se  cuvenea  de  drept  Marelui  Maester.  In  schimb,  a 
slujit  la  cetatea  fratelui  său  mai  mare,  alt  Daeron.  Ei  bine,  a  murit  şi  acela,  lăsând  în  urma 
lui  doar  o  fată  cu  mintea  slabă.  Vreun  sifilis  pe  care  1-a  luat  de  la  vreo  târfă,  presupun. 
Următorul  frate  a  fost  Aerion. 

Aerion  cel  Monstruos?  Jon  cunoştea  acel  nume.  „Prinţul  Care  Se  Credea  Dragon" 
era  una  dintre  cele  mai  înfiorătoare  poveşti  ale  Bătrânei  Nan.  Lui  Bran,  frăţiorul  său,  îi 
plăcea. 

Tocmai  acela,  deşi  el  şi-a  spus  Aerion  Flacără  Strălucitoare.  Intr-o  seară,  a  băut  o 
cană  întreagă  cu  foc  sălbatic  după  ce  le-a  spus  prietenilor  că  asta  îl  va  transforma  în  dragon, 
dar  zeii  au  fost  blânzi  şi  l-au  transformat  într-un  cadavru.  La  nici  un  an  după  aceea,  Regele 
Maekar  a  murit  în  luptă  împotriva  unui  lord  răzvrătit. 

Jon  nu  era  întru  totul  străin  de  istoria  regatului,  maesterul  lui  se  îngrijise  de  asta. 


-  S-a  întâmplat  în  anul  Marelui  Consiliu,  zise  el.  Lorzii  au  trecut  peste  băiatul  mic  al 
Prinţului  Aerion  şi  peste  fiica  Prinţului  Daeron  şi  i-au  dat  coroana  lui  Aegon. 

-  Da  şi  nu.  La  început  i-au  oferit-o  discret  lui  Aegon  şi  tot  discret  el  a  refuzat.  Zeii 
voiau  ca  el  să  slujească,  nu  să  conducă,  le-a  spus.  Făcuse  un  jurământ  şi  nu  voia  să  îl 
încalce,  deşi  însuşi  înaltul  Septon  se  oferise  să-i  dea  dezlegarea.  Ei  bine,  nici  un  om  zdravăn 
la  cap  nu  voia  sângele  lui  Aerion  pe  tron,  iar  fiica  lui  Daeron,  pe  lângă  faptul  că  era  fată,  era 
slabă  de  minte,  aşa  că  n-au  avut  de  ales  decât  să  se  îndrepte  către  fratele  mai  mic  al  lui 
Aemon,  Aegon,  Cel  de-al  Cincilea  pe  Numele  Său.  I  s-a  spus  Aegon  cel  Nesigur,  născut  al 
patrulea  fiu  al  celui  de-al  patrulea  fiu.  Aemon  ştia,  şi  pe  bună  dreptate,  că  dacă  ar  fi  rămas  la 
curte,  cei  cărora  nu  le  convenea  domnia  fratelui  său  vor  căuta  să-1  folosească,  aşa  că  a  venit 
la  Zid.  Şi  aici  a  rămas,  în  timp  ce  fratele  său  şi  fiul  fratelui  său  şi  fiul  acestuia  au  domnit 
fiecare  şi  au  murit  la  rândul  lor,  până  ce  Jaime  Lannister  a  pus  capăt  liniei  Regilor  Dragoni. 

Rege,  croncăni  corbul.  Pasărea  fâlfâi  în  aerul  solariului  pentru  a  poposi  pe  umărul  lui 
Mormont.  Rege,  zise  din  nou,  păşind  de  colo-colo. 
Ii  place  cuvântul,  zise  Jon  zâmbind. 
Un  cuvânt  uşor  de  rostit.  Un  cuvânt  uşor  să-ţi  placă. 
Rege,  repetă  pasărea. 
Cred  că  vrea  să  spună  că  tu  ar  trebui  să  ai  o  coroană,  stăpâne. 
Regatul  are  deja  trei  regi,  şi  sunt  prea  mulţi  pentru  gustul  meu.  Mormont  mângâie 
corbul  sub  cioc  cu  degetele,  dar  în  tot  acest  timp  ochii  nu  i  se  dezlipiră  de  la  Jon  Snow. 
II  făcea  să  se  simtă  ciudat. 
Stăpâne,  de  ce  mi-ai  spus  toate  astea  despre  Maester  Aemon? 
Trebuie  să  am  un  motiv?  Mormont  se  foi  în  scaun,  încruntându-se.  Fratele  tău, 
Robb,  a  fost  încoronat  Rege  al  Nordului.  Tu  şi  Aemon  aveţi  acest  lucru  în  comun.  Un  rege 
ca  frate. 

-  Şi  încă  un  lucru,  zise  Jon.  Un  jurământ.  Bătrânul  Urs  pufni,  iar  corbul  îşi  luă  zborul, 

fâl- 

fâind  în  cerc  prin  încăpere. 

Dă-mi  un  om  pentru  fiecare  jurământ  pe  care  l-am  văzut  încălcat  şi  Zidul  nu  va  duce 
niciodată  lipsă  de  apărători. 

Am  ştiut  dintotdeauna  că  Robb  va  fi  Lord  de  Winterfell. 
Mormont  fluieră  şi  pasărea  veni  înapoi  la  el,  aşe-zându-i-se  pe  braţ. 

-  Un  lord  e  ceva,  un  rege  altceva.  Ii  dădu  corbului  o  mână  de  grâu  din  buzunar.  II  vor 
înveşmânta  pe  fratele  tău  Robb  în  mătăsuri,  satin  şi  catifea  într-o  sută  de  culori  felurite,  în 
timp  ce  tu  vei  trăi  şi  vei  muri  in  cămaşă  neagră  de  zale.  Se  va  căsători  cu  o  prinţesă 
frumoasă  şi  va  avea  fii  cu  ea.  Tu  nu  vei  avea  nici  soţie,  nici  nu  vei  ţine  un  copil  din  sângele 
tău  în  braţe.  Robb  va  domni,  tu  vei  sluji.  Oamenii  îţi  vor  spune  Corb.  Lui  îi  vor  spune 
înălţimea  Ta.  Cântăreţii  vor  slăvi  fiecare  lucru  neînsemnat  pe  care  îl  va  face,  în  timp  ce 
faptele  tale  cele  mai  măreţe  vor  rămâne  necântate.  Spune-mi  că  nimic  din  toate  acestea  nu 
te  tulbură,  Jon,  şi  te  voi  numi  mincinos  şi  voi  şti  că  am  dreptate. 

Jon  se  ridică,  încordat  ca  un  arc. 
Şi  dacă  m-ar  tulbura,  ce  aş  putea  să  fac,  aşa  bastard  cum  sunt? 
Ce  vei  face?  întrebă  Mormont.  Bastard  cum  eşti? 
Mă  voi  frământa,  răspunse  Jon,  şi  îmi  voi  ţine  jurămintele. 


CATELYN 


Coroana  fiului  său  era  proaspăt  scoasă  din  forjă  şi  lui  Catelyn  Stark  i  se  părea  că 
greutatea  ei  apăsa  greu  pe  capul  lui  Robb. 

Vechea  coroană  a  Regilor  Iernii  fusese  pierdută  cu  trei  secole  în  urmă,  după  ce  îi 
fusese  înmânată  lui  Aegon  Cuceritorul,  când  Torrhen  Stark  a  fost  îngenuncheat.  Ce  a  făcut 
Aegon  cu  ea  nu  ştia  nimeni.  Fierarul  Lordului  Hoster  îşi  făcuse  bine  treaba  şi  coroana  lui 
Robb  semăna  foarte  mult  cu  felul  în  care  se  zicea  că  arătase  cealaltă,  în  poveştile  spuse 
despre  regii  Stark  de  odinioară:  un  cerc  deschis  din  bronz  bătut,  încrustat  cu  runele  Primilor 
Oameni,  acoperite  de  nouă  spice  negre  de  fier  montate  în  formă  de  spade.  Aur,  argint  şi 
nestemate  nu  avea  de  nici  unele,  bronzul  şi  fierul  erau  metalele  iernii,  întunecate  şi 
puternice,  înfruntând  frigul. 

In  timp  ce  aşteptau  în  Sala  Mare  de  la  Riverrun  să  le  fie  adus  prizonierul,  îl  văzu  pe 
Robb  împingând  coroana  pe  spate,  lăsând-o  să  se  odihnească  pe  smocul 


lui  de  păr  castaniu.  Câteva  momente  mai  târziu  o  trase  înapoi  în  faţă,  mai  apoi  o  răsuci 
pe  un  sfert,  de  parcă  aşa  ar  fi  putut  să  îi  stea  mai  uşor  pe  frunte.  E  lucru  greu  suporţi 
coroană,  gândi  Catelyn  privindu-1,  mai  ales  pentru  un  băiat  de  cincisprezece  ani. 

Când  străjile  aduseră  prizonierul  înăuntru,  Robb  îşi  ceru  sabia.  Olyvar  Frey  i-o  întinse 
cu  mânerul  înainte,  iar  fiul  ei  o  trase  din  teacă  şi  şi-o  puse  goală  pe  genunchi,  o  ameninţare 
deschisă,  în  văzul  tuturor. 

înălţimea  Ta,  iată  omul  pe  care  l-ai  cerut,  anunţă  Ser  Robin  Ryger,  căpitan  al  gărzii 
Casei  Tully. 

îngenunchează  înaintea  regelui,  Lannister!  strigă  Theon  Greyjoy.  Ser  Robin  îl 
împinse  pe  prizonier  în  genunchi. 

Nu  arată  ca  un  leu,  cugetă  Catelyn.  Acest  Ser  Cleos  Frey  era  unul  dintre  fiii  Doamnei 
Genna,  care  era  sora  Lordului  Tywin  Lannister,  dar  nu  avea  nimic  din  frumuseţea 
nemaiîntâlnită  a  Lannisterilor,  cu  părul  blond  şi  ochii  verzi.  In  schimb,  moştenise  părul 
şaten,  sârmos,  bărbia  moale  şi  faţa  suptă  a  tatălui  său,  Ser  Emmon  Frey,  al  doilea  fiu  al 
bătrânului  Lord  Walder.  Ochii  săi  erau  palizi  şi  apoşi  şi  parcă  nu  se  putea  opri  din  clipit,  dar 
probabil  de  vină  era  doar  lumina.  Temniţele  de  sub  Riverrun  erau  întunecoase  şi  pline  de 
umezeală,  şi  în  aceste  zile  erau  şi  aglomerate. 

-  Ridică- te,  Ser  Cleos. 

Vocea  fiului  ei  nu  era  la  fel  de  rece  cum  ar  fi  fost  cea  a  tatălui  său,  dar  nu  suna  nici  ca 
aceea  a  unui  băiat  de  cincisprezece  ani.  Războiul  îl  făcuse  bărbat  înainte  de  vreme.  Lumina 
arunca  palide  sclipiri  pe  lama  săbiei  de  pe  genunchii  săi. 

Totuşi,  nu  sabia  era  cea  care  îl  făcu  pe  Ser  Cleos  Frey  să  se  teamă,  ci  fiara.  Vânt 
Cenuşiu  îl  numise  fiul  ei.  Un  lup  străvechi,  mare  ca  orice  copoi,  uscăţiv,  cu  blana  fumurie  şi 
ochii  asemenea  aurului  topit.  Când  animalul  făcu  un  pas  uşor  înainte  şi  îl  adulmecă  pe 
cavalerul  prizonier,  fiecare  om  din  sală  simţi  mirosul  spaimei.  Ser  Cleos  fusese  prins  în 
timpul  bătăliei  din  Pădurea  Şoaptelor,  unde  Vânt  Cenuşiu  sfâşiase  beregata  unei  jumătăţi  de 
duzini  de  oameni. 

Cavalerul  se  ridică  şi,  sărind  cu  atâta  vioiciune,  unii  dintre  privitori  începură  să  râdă 
zgomotos. 

-  Mulţumesc,  stăpâne. 

înălţimea  Ta,  răcni  Lordul  Umber,  Marelejon,  mereu  cel  mai  guraliv  dintre  stegarii 
lui  Robb  şi,  în  acelaşi  timp,  cel  mai  devotat  şi  mai  feroce,  sau  cel  puţin  aşa  susţine  el. 
Fusese  primul  care  îl  proclamase  pe  fiul  ei  Rege  al  Nordului,  şi  nu  ar  fi  tolerat  nici  o 
impietate  la  adresa  onoarei  nou-numitului  suveran. 

înălţimea  Ta,  se  corectă  repede  Ser  Cleos.  Scuzele  mele. 
Nu  e  un  om  îndrăzneţ,  gândi  Catelyn.  De  fapt,  e  mai  mult  un  Frey  decât  un  Lannister. 
Vărul  lui,  Regicidul,  ar  fi  fost  cu  totul  altceva.  Nu  ar  fi  reuşit  niciodată  să  scoată  acel  titlu 
printre  dinţii  perfecţi  ai  lui  Jaime  Lannister. 

-  Te-am  scos  din  celulă  ca  să  duci  mesajul  meu  verişoarei  tale,  Cersei  Lannister,  la 
Debarcaderul 

Regelui.  Vei  călători  sub  un  steag  de  pace,  escortat  de  treizeci  dintre  cei  mai  buni 
oameni  ai  mei.  Ser  Cleos  era  vizibil  uşurat. 

Atunci  voi  fi  deosebit  de  onorat  să  duc  reginei  mesajul  înălţimii  Voastre. 

Să  fie  înţeles,  zise  Robb.  Nu-ţi  dau  libertatea.  Bunicul  tău,  Lordul  Walder,  mi-a 
promis  sprijinul  său  şi  pe  cel  al  Casei  Frey.  Mulţi  dintre  verii  şi  unchii  tăi  au  mers  cu  noi  la 
Pădurea  Şoaptelor,  dar  tu  ai  ales  să  lupţi  sub  stindardul  leului.  Asta  face  din  tine  un 
Lannister,  nu  un  Frey.  Vreau  jurământul  tău,  pe  onoarea  ta  de  cavaler,  că,  după  ce  transmiţi 
mesajul  meu,  te  vei  întoarce  cu  răspunsul  reginei  şi  îţi  vei  relua  captivitatea. 
Ser  Cleos  răspunse  pe  nerăsuflate: 

Jur. 


Toţi  oamenii  din  această  sală  te-au  auzit,  îl  avertiză  fratele  lui  Catelyn,  Ser  Edmure 
Tully,  care  vorbea,  în  numele  Riverrunului  şi  al  lorzilor  Tridentului,  în  locul  tatălui  lor  aflat 
pe  moarte.  Dacă  nu  te  întorci,  întreg  regatul  va  şti  că  ai  jurat  strâmb. 

Voi  face  aşa  cum  am  jurat,  răspunse  Ser  Cleos  încordat.  Care  este  acest  mesaj? 

O  ofertă  de  pace.  Robb  se  ridică  în  picioare,  cu  sabia  în  mână.  Vânt  Cenuşiu  trecu 
lângă  el.  In  sală  se  făcu  linişte.  Spune-i  Reginei  Regente  că  dacă  îmi  îndeplineşte  condiţiile, 
voi  vârî  această  sabie  în  teacă  şi  voi  pune  capăt  războiului  dintre  noi. 

In  fundul  sălii,  Catelyn  privea  silueta  înaltă  şi  sfrijită  a  Lordului  Richard  Karstark 
fâcându-şi  loc  printr-un  şir  de  străjeri  şi  ieşind  pe  uşă.  Nimeni  altcineva  nu  se  mişca.  Robb 
nu  acordă  nici  o  atenţie  acestei  întreruperi. 

-  Olyvar,  hârtia!  porunci  el.  Cavalerul  îi  luă  sabia  şi  îi  înmâna  un  sul  de  pergament. 
Robb  îl  desfăşură. 

-  In  primul  rând,  Regina  trebuie  să-mi  elibereze  surorile  şi  să  le  asigure  transportul  pe 
mare,  de  la  Debarcaderul  Regelui  până  la  Portul  Alb.  Trebuie  să  se  înţeleagă  că  mariajul 
Şansei  cu  Joffrey  Baratheon  a  luat  sfârşit.  Când  voi  primi  de  veste  de  la  castelanul  meu  că 
surorile  mele  s-au  întors  nevătămate  la  Win-terfell,  îi  voi  elibera  pe  verii  reginei,  cavalerul 
Willem  Lannister  şi  fratele  tău,  Teon  Frey,  şi  le  voi  da  o  escortă  până  la  Casterly  Rock  sau 
oriunde  doreşte  să-i  trimit. 

Catelyn  Stark  îşi  dorea  să  poată  citi  gândurile  care  se  ascundeau  în  spatele  fiecărui 
chip,  dincolo  de  fiecare  frunte  brăzdată  şi  de  fiecare  pereche  de  buze  strânse. 

-  In  al  doilea  rând,  osemintele  nobilului  meu  tată  ne  vor  fi  returnate,  ca  să  se  poată 
odihni  alături  de  fratele  şi  sora  lui  în  criptele  de  sub  Winterfell,  aşa  cum  şi-ar  fi  dorit. 
Rămăşiţele  pământeşti  ale  oamenilor  din  garda  casei  sale,  care  au  murit  la  datorie  la 
Debarcaderul  Regelui,  trebuie,  de  asemenea,  returnate. 

Oamenii  rămaşi  în  viaţă  au  plecat  spre  miazăzi,  iar  osemintele  reci  se  vor  întoarce. 
Ned  avea  dreptate,  gândi  Catelyn.  Locul  lui  era  la  Winterfell,  mi-a  spus  asta,  dar  am  vrut 
sa-l  ascult?  Nu.  Du-te,  i-am  spus, 

trebuie  să  fii  Mâna  Regelui  Robert,  pentru  binele  Casei,  de  dragul  copiilor  noştri...  al 
meu,  nu  de  altceva... 

-  In  al  treilea  rând,  spada  tatălui  meu,  Gheaţă,  îmi  va  fi  trimisă  aici,  la  Riverrun. 

II  privi  pe  Ser  Edmure  Tully,  fratele  ei,  în  timp  ce  stătea  cu  degetele  mari  agăţate  de 
centura  săbiei,  cu  chipul  neclintit  ca  o  stâncă. 

-  In  al  patrulea  rând,  regina  îi  va  porunci  tatălui  ei,  Lordul  Tywin,  să-i  elibereze  pe 
acei  cavaleri  şi  stegari  ai  mei  pe  care  i-a  luat  prizonieri  în  bătălia  de  la  Furca  Verde  a 
Tridentului.  După  ce  face  asta,  voi  elibera  propriii  mei  prizonieri  luaţi  la  Pădurea  Şoaptelor 
şi  la  Bătălia  Taberelor,  cu  excepţia  lui  Jaime  Lannister,  care  va  rămâne  ostaticul  meu  pentru 
buna  purtare  a  tatălui  său. 

Catelyn  studie  zâmbetul  de  cunoscător  al  lui  The-on  Greyjoy,  întrebându-se  ce 
însemna.  Tânărul  acela  are  un  mod  de  a  privi  de  parcă  ar  şti  vreo  glumă  secretă  la  care 
numai  el  avea  acces.  Lui  Catelyn  nu  îi  plăcuse  asta  niciodată. 

-  In  sfârşit,  Regele  Joffrey  şi  Regina  Regentă  trebuie  să  renunţe  la  toate  pretenţiile  de 
dominaţie  asupra  Nordului.  De-acum  înainte  nu  mai  facem  parte  din  ţara  lor,  ci  suntem  un 
regat  liber  şi  independent,  ca  în  vechime.  Teritoriul  nostru  va  cuprinde  toate  pământurile 
clanului  Stark  de  la  Nord  de  Gât  şi,  în  plus,  ţinuturile  străbătute  de  Râul  Trident  şi  de 
afluenţii  săi,  mărginite  la  apus  de  Dintele  de  Aur  şi  la  răsărit  de  Munţii  Lunii. 

-  REGELE  NORDULUI,  bubui  Marelejon  Umber,  izbind  aerul  cu  pumnul  său  cât  un 
jambon,  în  timp  ce  striga  Stark!  Stark!  Regele  Nordului!. 

Robb  înfăşură  pergamentul  la  loc. 

-  Maester  Vyman  a  desenat  o  hartă.  Vei  primi  o  copie  pentru  regină.  Lord  Tywin 
trebuie  să  se  retragă  dincolo  de  aceste  graniţe  şi  să  oprească  jafurile,  incendierile  şi 
devastările.  Regina  Regentă  şi  fiul  ei  nu  vor  cere  taxe,  dări  şi  servicii  de  la  poporul  meu  şi 
îmi  vor  dezlega  lorzii  şi  cavalerii  de  toate  jurămintele  de  credinţă,  legămintele, 


promisiunile,  datoriile  şi  obligaţiile  faţă  de  Tronul  de  Fier  şi  de  Casele  Baratheon  şi 
Lannister.  In  plus,  Lannisterii  vor  trimite  zece  ostatici  de  familie  nobilă,  asupra  cărora  vom 
cădea  de  comun  acord,  ca  garanţie  a  păcii.  Aceştia  vor  fi  trataţi  ca  oaspeţi  de  onoare, 
conform  rangului  lor.  Atâta  timp  cât  termenii  acestui  pact  vor  fi  respectaţi  cu  bună-credinţă, 
voi  elibera  câte  doi  ostatici  în  fiecare  an  şi  îi  voi  reda  familiilor  lor,  nevătămaţi.  Robb 
azvârli  sulul  de  pergament  la  picioarele  cavalerului  său.  Acestea  sunt  condiţiile.  Dacă  le 
îndeplineşte,  îi  voi  oferi  pacea.  Dacă  nu  -  fluieră  şi  Vânt  Cenuşiu  înainta,  mârâind  -  va  avea 
parte  de  încă  o  Pădure  a  Şoaptelor. 

-  Stark!  răcni  din  nou  Marelejon,  şi  acum  i  se  alăturară  şi  alte  glasuri,  strigând:  Stark, 
Regele  Nordului! 

Lupul  îşi  dădu  capul  pe  spate  şi  începu  să  urle.  Chipul  lui  Ser  Cleos  căpătase  culoarea 
laptelui  prins. 

-  Regina  va  auzi  mesajul  tău,  Lord...  înălţimea  Ta. 

Bine,  zise  Robb.  Ser  Robin,  vezi  să  primească  o  masă  bună  şi  haine  curate.  Va  pleca 
la  primele  raze  de  lumină. 

Cum  porunceşti,  înălţimea  Ta,  răspunse  Ser  Robin  Ryger. 
Atunci,  am  încheiat. 

Cavalerii  şi  lorzii  stegari  adunaţi  îşi  plecară  genunchii  în  timp  ce  Robb  se  întoarse  să 
plece,  cu  Vânt  Cenuşiu  în  spatele  lui.  Olyvar  Frey  se  năpusti  înainte  să  deschidă  uşa. 
Catelyn  îi  urmă,  cu  fratele  ei  alături. 

-  Te-ai  descurcat  bine,  îi  spuse  fiului  său,  în  galeria  care  ducea  în  spatele  sălii,  deşi 
treaba  aceea  cu  lupul  pare  o  farsă  mai  potrivită  pentru  un  băieţandru  decât  pentru  un  rege. 

Robb  îl  scarpină  pe  Vânt  Cenuşiu  după  ureche. 
Ai  văzut  ce  faţă  a  făcut,  mamă?  o  întrebă  el  zâmbind. 
Eu  am  văzut  cum  a  ieşit  Lordul  Karstark. 

Şi  eu  la  fel.  Robb  îşi  scoase  coroana  cu  ambele  mâini  şi  i-o  dădu  lui  Olyvar.  Du  asta 
înapoi  în  dormitorul  meu. 
AA 

îndată,  înălţimea  Ta.  Cavalerul  se  îndepărtă  grăbit. 

Pun  rămăşag  că  au  mai  fost  şi  alţii  care  au  simţit  ca  Lordul  Karstark,  afirmă 
Edmure,  fratele  ei.  Cum  putem  vorbi  despre  pace  când  Lannisterii  se  întind  ca  o  molimă 
peste  domeniile  tatălui  meu,  furându-i  recoltele  şi  măcelărindu-i  oamenii?  Eu  am  mai  spus, 
trebuie  să  intrăm  în  Harrenhal. 

-  Nu  avem  puterea,  zise  Robb  fără  tragere  de  inimă.  Edmure  insistă: 

Devenim  mai  puternici  dacă  stăm  aici?  Oastea  noastră  se  diminuează  pe  zi  ce  trece. 

Şi  cine  e  de  vină?  se  repezi  Catelyn  la  fratele  său. 
La  insistenţele  lui  Edmure,  Robb  le  dăduse  lorzilor  riverani  permisiunea  să  plece, 
după  încoronarea  sa,  să-şi  apere  fiecare  propriile  pământuri.  Ser  Marq  Piper  şi  Lord  Karyl 
Vance  plecaseră  primii.  Le  urmase  Lordul  Jonos  Bracken,  jurând  să-şi  redobândească 
rămăşiţele  castelului  său  ars  şi  să-şi  îngroape  morţii,  iar  acum  Lordul  Jason  Mallister  îşi 
anunţase  intenţia  de  a  se  întoarce  pe  scaunul  său  de  la  Seagard,  care  scăpase  neatins  în  urma 
bătăliei. 

Nu  le  poţi  cere  lorzilor  mei  să  stea  cu  mâinile  în  sân  în  timp  ce  câmpurile  lor  sunt 
jefuite  şi  oamenii  sunt  trecuţi  prin  sabie,  zise  Ser  Edmure,  dar  Lordul  Karstark  e  un  om  al 
nordului.  Ar  fi  rău  dacă  ne-ar  părăsi. 

Voi  vorbi  cu  el,  zise  Robb.  A  pierdut  doi  fii  la  Pădurea  Şoaptelor.  Cine-1  poate 
învinui  dacă  nu  vrea  să  facă  pace  cu  ucigaşii  lor,  cu  ucigaşii  tatălui  meu? 

Mai  multă  vărsare  de  sânge  nu-i  va  aduce  înapoi  pe  tatăl  tău  sau  pe  fiii  Lordului 
Rickard,  zise  Catelyn.  Trebuia  făcută  o  ofertă,  deşi  un  om  mai  înţelept  ar  fi  putut  să 
îndulcească  puţin  condiţiile. 

-  Dacă  erau  puţin  mai  dulci,  aş  fi  vomat.  Barba  îi  crescuse  mai  roşie  decât  părul  său 

cas- 


taniu-roşcat.  Robb  părea  să  aibă  impresia  că  îi  dădea  un  aer  fioros,  regal,  mai  matur. 
Dar,  cu  sau  fără  barbă,  rămânea  un  copil  de  cincisprezece  ani,  care  voia  răzbunare  la  fel  de 
mult  ca  Rickard  Karstark.  Nu  se  lăsase  uşor  convins  să  facă  nici  măcar  această  ofertă,  aşa 
proastă  cum  era. 

Cersei  Lannister  nu  va  fi  niciodată  de  acord  să-ţi  dea  surorile  pentru  doi  veri.  îşi  va 
vrea  fratele,  după  cum  ştii  foarte  bine.  Ii  mai  spusese  asta  şi  înainte,  dar  Catelyn  descoperise 
că  regii  nu  ascultă  nici  pe  jumătate  la  fel  de  atent  ca  fiii. 

Nu-1  pot  elibera  pe  Regicid,  nici  măcar  dacă  aş  vrea.  Lorzii  mei  nu  ar  accepta  asta 
niciodată. 

Lorzii  tăi  te-au  făcut  regele  lor. 

Şi  mă  pot  schimba  la  fel  de  uşor. 

Dacă  preţul  pe  care  trebuie  să-1  plătim  pentru  a  le  avea  pe  Arya  şi  Şansa  tefere 
înapoi  este  coroana  ta,  ar  trebui  să-1  plătim  bucuroşi.  Jumătate  dintre  lorzii  tăi  ar  dori  să-1 
ucidă  pe  Lannister  în  celulă.  Dacă  va  muri  cât  timp  e  prizonier,  oamenii  vor  spune... 

...  că  a  meritat-o  din  plin,  completă  Robb. 

Şi  surorile  tale?  întrebă  tăios  Catelyn.  îşi  vor  merita  şi  ele  moartea?  Iţi  jur,  dacă 
fratelui  ei  i  se  întâmplă  ceva  rău,  Cersei  ne-o  va  plăti,  cu  sânge  pentru  sânge... 

Lannister  nu  va  muri,  răspunse  Robb.  Nimeni  nici  măcar  nu  vorbeşte  cu  el  fără 
permisiunea  mea.  Are  mâncare,  apă,  paie  curate,  mai  mult  confort  decât  i  se  cuvine.  Dar  nu- 
1  voi  elibera  nici  măcar  pentru  Arya  şi  Şansa. 

Fiul  ei  o  privea  de  sus  în  jos,  îşi  dădu  seama  Catelyn.  Oare  războiul  îl  făcuse  să 
crească  atât  de  repede,  se  întrebă  ea,  sau  coroana  pe  care  i-o  aşezaseră  pe  cap? 

-  Te  temi  să-1  ai  din  nou  pe  Lannister  pe  câmpul  de  luptă,  ăsta  e  adevărul? 

Vânt  Cenuşiu  mârâi,  ca  şi  cum  ar  fi  simţit  pericolul  pentru  Robb,  iar  Edmure  Tully 
aşeză  o  mână  frăţească  pe  umărul  lui  Catelyn. 

-  Cat,  nu.  Băiatul  are  dreptul  să  facă  asta. 

Nu-mi  spune  băiat,  zise  Robb,  întorcându-se  către  unchiul  său,  revărsându-şi  dintr-o 
dată  furia  pe  bietul  Edmure,  care  nu  voise  decât  să-1  susţină.  Sunt  aproape  bărbat  în  toată 
firea  şi  sunt  rege  -  regele  tău,  Ser.  Şi  nu  mă  tem  de  Jaime  Lannister.  L-am  învins  o  dată.  II 
voi  învinge  din  nou,  dacă  trebuie,  numai  că...  îşi  dădu  la  o  parte  o  şuviţă  de  păr  din  ochi  şi 
îşi  scutură  capul.  Aş  fi  putut  să-1  dau  pe  Regicid  în  schimbul  tatălui  meu,  dar... 

...dar  nu  în  schimbul  fetelor?  Vocea  ei  era  distantă.  Fetele  nu  sunt  destul  de 
importante,  nu-i  aşa? 

Robb  nu  răspunse,  dar  în  ochii  lui  se  citea  durerea.  Ochi  albaştri,  ochii  familiei  Tully, 
ochii  pe  care  ea  i-i  dăruise.  II  rănise,  dar  semăna  prea  mult  cu  tatăl  său  ca  să  recunoască. 

Asta  a  fost  nedemn  de  mine,  îşi  spuse.  Zei,  aveţi  milă,  ce  se  va  alege  de  mine?  El  face 
tot  ce  poate,  se  străduieşte  din  răsputeri,  ştiu  asta,  văd  asta,  şi  totuşi...  L-am  pierdut  pe  Ned 
al  meu,  stânca  pe  care  a  fost  clădită  întreaga  mea  viaţă,  n-aş  putea  suporta  să-mi  pierd  şi 
fiicele... 

-  Voi  face  tot  ce-mi  stă  în  putere  pentru  surorile  mele,  zise  Robb.  Dacă  regina  are  cât 
de  puţină  minte, 

încleştarea  regilor 

îmi  va  accepta  condiţiile.  Dacă  nu,  o  voi  face  să  regrete  ziua  în  care  m-a  refuzat. 
Evident,  se  săturase  de  acest  subiect. 

-  Mamă,  eşti  sigură  că  nu  vei  fi  de  acord  să  mergi  la  Gemeni?  Ai  putea  fi  mai  departe 
de  lupte  şi  ai  putea  să  le  cunoşti  pe  fiicele  Lordului  Frey,  să  mă  ajuţi  să-mi  aleg  soţia  când 
se  va  sfârşi  războiul. 

Vrea  să  plec,  gândi  Catelyn  cu  amărăciune.  Regii  nu  trebuie  să  aibă  mame,  se  pare, 
iar  eu  îi  spun  lucruri  pe  care  nu  vrea  să  le  audă. 


Robb,  eşti  destul  de  mare  să  hotărăşti  pe  care  dintre  fetele  Lordului  Walder  o 
preferi,  fără  ajutorul  mamei  tale. 

Atunci  du-te  cu  Theon.  El  pleacă  mâine.  Ii  va  ajuta  pe  Mallisteri  să  escorteze  grupul 
de  prizonieri  la  Seagard  şi  pe  urmă  va  lua  o  corabie  către  Insulele  de  Fier.  Ai  putea  şi  tu  să 
găseşti  o  corabie  şi  să  te  întorci  la  Winterfell  într-o  lună,  dacă  vânturile  sunt  blânde.  Bran  şi 
Rickon  au  nevoie  de  tine. 

Iar  tu  nu  ai,  asta  vrei  să  spui? 

-  Nobilul  meu  tată  nu  mai  are  multe  zile.  Atâta  timp  cât  bunicul  tău  trăieşte,  locul 
meu  e  alături  de  el. 

-  Aş  putea  să-ţi  poruncesc  să  pleci.  Ca  rege,  aş  putea.  Catelyn  trecu  peste  asta. 

Am  să-ţi  repet.  Aş  prefera  să  trimiţi  pe  altcineva  la  Pyke  şi  să-1  ţii  pe  Theon  lângă 

tine. 

Cine  e  mai  potrivit  să  trateze  cu  Balon  Grey-joy  decât  fiul  său? 

Jason  Mallister,  sugeră  Catelyn.  Tytos  Black- wood.  Stevron  Frey.  Oricine...,  dar  nu 

Theon. 

Fiul  ei  se  aşeză  pe  vine  lângă  Vânt  Cenuşiu,  ciufu-lindu-i  blana  şi  evitându-i  privirea, 
ca  din  întâmplare. 

Theon  a  luptat  pentru  noi  cu  mult  curaj.  Ţi-am  spus  cum  1-a  salvat  pe  Bran  de 
sălbaticii  aceia,  în  pădurea  lupilor.  Dacă  Lannisterii  nu  vor  să  facă  pace,  voi  avea  nevoie  de 
corăbiile  Lordului  Greyjoy. 

Le  vei  avea  mai  curând  dacă  îi  ţii  fiul  ostatic. 

A  fost  ostatic  jumătate  din  viaţă. 

Din  motive  întemeiate,  zise  Catelyn.  Greyjoy  nu  e  omul  în  care  să  te  încrezi.  A 
purtat  şi  el  o  coroană,  adu-ţi  aminte,  chiar  dacă  pentru  un  singur  anotimp.  S-ar  putea  să 
aspire  s-o  poarte  din  nou. 
Robb  se  ridică. 

Nu-i  voi  purta  pică  pentru  asta.  Dacă  eu  sunt  Regele  Nordului,  lasă-1  să  fie  Regele 
Insulelor  de  Fier,  dacă  asta  e  dorinţa  lui.  Ii  voi  da  bucuros  o  coroană,  atâta  timp  cât  ne  ajută 
să-i  înfrângem  pe  Lannisteri. 

Robb... 

II  trimit  pe  Theon.  O  zi  bună,  mamă.  Vânt  Cenuşiu,  haide.  Robb  se  îndepărtă  iute, 
cu  lupul  mergând  în  urma  lui. 

Catelyn  nu-1  putu  privi  cum  pleacă.  Fiul,  şi  acum  regele  ei.  Cât  de  ciudat  i  se  părea. 
Porunceşte,  îi  spunea  ea  la  Moat  Cailin.  Şi  el  aşa  făcea. 

Mă  duc  să-1  vizitez  pe  tata,  anunţă  ea  dintr-odată.  Vino  cu  mine,  Edmure. 

Trebuie  să  schimb  două  vorbe  cu  arcaşii  aceia  noi.  Ser  Desmond  îi  pregăteşte.  II  voi 
vizita  mai  târziu. 

Dacă  va  mai  fin  în  viaţă,  gândi  Catelyn,  dar  nu  spuse  nimic.  Fratele  ei  prefera  să 
meargă  la  luptă  decât  în  acea  cameră  de  bolnav. 

Drumul  cel  mai  scurt  către  fortăreaţa  centrală,  unde  tatăl  ei  zăcea  pe  patul  de  moarte, 
era  prin  pădurea  zeilor,  cu  iarba  şi  cu  florile  ei  sălbatice,  cu  crângurile  dese  de  ulmi  şi 
sequoia.  O  bogăţie  de  frunze  ruginii  atârna  încă  pe  crengile  copacilor,  fără  să  le  pese  de 
vestea  pe  care  corbul  alb  o  adusese  la  Riverrun  cu  două  săptămâni  în  urmă.  A  venit  toamna, 
declarase  Conclavul,  dar  zeilor  nu  li  se  păruse  nimerit  să  anunţe  încă  vânturile  şi  pădurile. 
Pentru  asta,  Catelyn  era  plină  de  recunoştinţă.  Toamna  era  întotdeauna  un  anotimp 
înfricoşător,  cu  spectrul  iernii  în  faţă.  Nici  cel  mai  înţelept  om  nu  ştia  dacă  următoarea  lui 
recoltă  nu  va  fi  ultima. 

Hoster  Tully,  Lord  de  Riverrun,  zăcea  în  pat  în  solariul  lui,  cu  privirea  către  răsărit, 
locul  unde  râurile  Piatră  Răsucită  şi  Furca  Roşie  se  întâlneau,  la  poalele  castelului. 

Când  Catelyn  intră,  dormea,  cu  părul  şi  barba  albe  ca  patul  lui  de  puf,  cu  trupul  său, 
cândva  vânjos,  împuţinat  şi  şubrezit  de  moartea  care  creştea  înlăun-trul  său. 


Lângă  pat,  încă  înveşmântat  în  zale  şi  în  mantia  sa  murdărită  de  drum,  stătea  fratele 
tatălui  ei,  Peştele  Negru.  Cizmele  îi  erau  pline  de  praf  şi  pătate  cu  noroi  uscat. 

-  Robb  ştie  că  te-ai  întors,  unchiule? 

Ser  Byrnden  Tully  era  ochii  şi  urechile  lui  Robb,  comandantul  cercetaşilor  şi  al 
avangardei  sale. 

Nu,  am  venit  aici  direct  din  grajduri,  când  mi-au  spus  că  regele  a  adunat  curtea, 
înălţimea  Sa  va  dori  să-mi  audă  veştile  în  particular  prima  dată,  mă  gândesc.  Peştele  Negru 
era  un  bărbat  înalt,  slab,  cărunt,  sigur  în  mişcări,  cu  faţa  proaspăt  bărbierită  brăzdată  de 
riduri  şi  arsă  de  vânt.  Cum  se  simte?  întrebă  el,  iar  Catelyn  ştiu  că  nu  se  referea  la  Robb. 

Cam  la  fel.  Maester  îi  dă  vinul  viselor  şi  lapte  de  mac  pentru  dureri,  aşa  că  doarme 
în  cea  mai  mare  parte  a  timpului  şi  mănâncă  prea  puţin.  Pare  mai  slab  cu  fiecare  zi. 

-  Vorbeşte? 

Da...  Dar  lucrurile  pe  care  le  spune  sunt  tot  mai  lipsite  de  noimă.  Vorbeşte  despre 
regretele  sale,  despre  misiunile  neterminate,  despre  oameni  morţi  de  mult  şi  vremuri  apuse. 
Uneori  nu  ştie  ce  anotimp  este  sau  cine  sunt  eu.  Odată  m-a  strigat  pe  numele  mamei. 

încă  îi  duce  dorul,  răspunse  Ser  Brynden.  Ai  chipul  ei,  ai  aceiaşi  obraji,  acelaşi 
maxilar... 

Tu  îţi  aminteşti  mai  bine  de  ea  decât  mine.  A  trecut  multă  vreme.  Catelyn  se  aşeză 
pe  pat  şi  dădu  la  o  parte  un  fir  de  păr  alb,  moale,  care  căzuse  peste  faţa  tatălui  ei. 

De  fiecare  dată  când  plec,  mă  întreb  dacă  la  întoarcere  îl  voi  găsi  viu  sau  mort.  In 
ciuda  neînţelegerilor,  între  tatăl  ei  şi  fratele  său  fusese  mereu  o  legătură  pe  care  cândva 
Catelyn  o  renegase. 

-  Cel  puţin  te-ai  împăcat  cu  el. 

Rămaseră  o  vreme  în  tăcere,  până  Catelyn  îşi  ridică  fruntea. 

-  Vorbeai  de  veşti  pe  care  Robb  trebuie  să  le  audă?  Lord  Hoster  gemu  şi  se  rostogoli 
pe  o  parte,  ca 

şi  cum  ar  fi  auzit.  Brynder  se  ridică  în  picioare. 

-  Vino  afară.  Ar  fi  mai  bine  să  nu-1  trezim. 

Ea  îl  urmă  pe  balconul  de  piatră  care  ieşea  cu  trei  laturi  din  solariu,  ca  prova  unei 
corăbii.  Unchiul  ei  îşi  ridică  privirea,  încruntându-se. 

-  Acum  se  poate  vedea  şi  ziua.  Oamenii  mei  îi  spun  Mesagerul  Roşu,  dar  care  este 
mesajul? 

Catelyn  îşi  ridică  ochii  spre  locul  în  care  linia  roşie  a  cometei  lăsa  o  dâră  pe  cerul 
albastru,  ca  o  zgârietură  lungă  pe  faţa  zeului. 

Marelejon  i-a  spus  lui  Robb  că  vechii  zei  au  desfăşurat  un  steag  al  răzbunării  pentru 
Ned.  Edmure  crede  că  acesta  e  un  semn  al  victoriei  pentru  River-run  -  el  vede  un  peşte  cu 
coada  lungă,  în  culorile  familiei  Tully,  roşu  pe  fond  albastru.  Oftă.  Mi-aş  dori  să  am  mai 
multă  credinţă.  Roşul-aprins  e  culoarea  Lannisterilor. 

Nu  e  roşu  aprins,  zise  Ser  Brynden.  Nici  roşul  familiei  Tully,  roşul  noroios  al  râului. 
Acolo  e  sânge,  copilă,  mânjit  pe  cer. 

-  Sângele  nostru  sau  al  lor? 

-  A  existat  vreodată  un  război  în  care  numai  o  parte  a  vărsat  sânge?  Unchiul  ei  clătină 
din  cap.  Pământurile  de  pe  malurile  râului  sunt  înecate  în  sânge  şi  foc  de  jur-împrejurul 
Ochiului  zeilor.  Războiul  s-a  întins  la  miazăzi,  către  Apa  Neagră,  şi  la  miazănoapte,  peste 
Trident,  aproape  până  la  Gemeni.  Marq  Piper  şi  Karyl  Vance  au  câştigat  câteva  mici 
victorii,  iar  acest  lord  din  sud,  Beric  Dondarrion,  şi  ai  lui  îi  jefuiesc  pe  jefuitori,  atacând 
trupele  devastatoare  ale  Lordului  Tywin  şi  făcându-se  nevăzuţi  în  pădure.  Se  zice  că  Ser 
Burton  Crakenhall  se  lăuda  că-1  va  ucide  pe  Dondarrion,  până  ce  şi-a  condus  oamenii  în 
capcanele  Lordului  Beric  şi  n-a  mai  rămas  nici  unul  în  viaţă. 

Unii  dintre  străjerii  de  la  Debarcaderul  Regelui  sunt  cu  acest  Lord  Beric,  îşi  aminti 
Catelyn.  Fie  ca  zeii  să-i  apere... 


Dondarrion  şi  acest  preot  roşu  care  călătoreşte  cu  el  sunt  destul  de  deştepţi  ca  să  se 
apere  singuri,  dacă  poveştile  sunt  adevărate,  spuse  unchiul  ei,  dar  lorzii  stegari  ai  tatălui 
tău...,  asta  e  altă  poveste,  mai  tristă.  Robb  n-ar  fi  trebuit  să-i  lase  să  plece.  S-au  împrăştiat  ca 
nişte  potârnichi,  fiecare  încercând  să-şi  apere  oamenii  lui,  şi  asta  e  o  prostie,  Cat,  o  prostie. 
Janos  Bracken  a  fost  rănit  luptându-se  printre  ruinele  castelului  său,  iar  nepotul  lui,  Hendry, 
a  fost  ucis.  Tytos  Blackwood  i-a  măturat  pe  Lannisteri  de  pe  pământurile  lui,  dar  i-au  luat 
toate  vacile  şi  porcii  şi  fiecare  bob  de  grâu  şi  nu  i-au  lăsat  nimic  de  apărat,  în  afară  de 
Castelul  Raventree  şi  un  pustiu  pârjolit.  Oamenii  lui  Darry  au  recapturat  fortăreaţa  lordului 
lor,  dar  au  reuşit  s-o  păstreze  mai  puţin  de  două  săptămâni,  înainte  ca  Gregor  Clegane  să 
descindă  şi  să  treacă  prin  sabie  toată  garnizoana,  cu  tot  cu  lordul  lor. 
Catelyn  era  oripilată. 

Darry  era  doar  un  copil. 

Da,  şi  ultimul  din  familia  sa.  Băiatul  ar  fi  adus  o  răscumpărare  frumoasă,  dar  ce 
înseamnă  aurul  pentru  un  câine  bălos  ca  Gregor  Clegane?  Capul  bestiei  ăleia  ar  fi  un  dar  de 
preţ  pentru  toţi  oamenii  din  regat,  îţi  jur. 

Catelyn  cunoştea  prea  bine  proasta  reputaţie  a  lui  Ser  Gregor... 

Nu-mi  vorbi  mie  de  capete.  Unchiul  Cersei  ridicase  capul  lui  Ned  pe  o  ţeapă 
deasupra  zidurilor  Fortăreţei  Roşii  şi  îl  lăsase  acolo,  pradă  corbilor  şi  muştelor.  Chiar  şi 
acum,  lui  Catelyn  îi  venea  greu  să  creadă  că  murise  cu  adevărat.  In  unele  nopţi  se  trezea  în 
întuneric,  pe  jumătate  adormită,  şi,  pentru  o  clipă,  se  aştepta  să-1  găsească  acolo,  lângă  ea. 
Clegane  nu  valorează  mai  mult  decât  laba  pisicii  Lordului  Tywin.  Căci  Tywin  Lannister  - 
Lord  de  Casterly  Rock,  Străjer  al  vestului,  tată  al  Reginei  Cersei,  al  lui  Ser  Jaime,  Regicidul 
şi  al  lui  Tyrion  Pezevenghiul,  şi  bunic  al  lui  Joffrey  Baratheon,  proaspăt  încoronatul  băiat 
rege  -  era  adevăratul  pericol,  credea  Catelyn. 

Adevărat,  recunoscu  Ser  Brynden.  Iar  Tywin  Lannister  nu  e  prostul  nimănui.  El  stă 
la  adăpost  în  spatele  zidurilor  Harrenhalului,  hrănindu-şi  oastea  din  recoltele  noastre  şi 
pârjolind  ceea  ce  nu  fură.  Gregor  nu  e  singurul  câine  pe  care  1-a  dezlegat.  Ser  Amroy  Lorch 
este  şi  el  pe  câmpul  de  luptă,  la  fel  şi  alţi  câţiva  mercenari  din  Qohor,  care  mai  degrabă  ar 
schilodi  un  om  decât  să-1  ucidă.  Am  văzut  ce  lasă  în  urma  lor.  Sate  întregi  pârjolite,  femei 
siluite  şi  mutilate,  copii  măcelăriţi  lăsaţi  neîngropaţi,  ca  să  atragă  lupii  şi  câinii  sălbatici... 
Până  şi  unui  mort  i-ar  veni  rău. 

-  Când  va  auzi  asta,  Edmund  se  va  înfuria. 

Şi  asta  va  fi  exact  ce  doreşte  Lordul  Tywin.  Până  şi  teroarea  are  un  scop  al  ei,  Cat. 
Lannister  vrea  să  ne  provoace  la  luptă. 

Robb  ar  putea  să-i  împlinească  dorinţa,  zise  Catelyn  cu  nelinişte.  E  agitat  ca  un  leu 
în  cuşcă,  iar  Edmure,  Marelejon  şi  ceilalţi  vor  face  presiuni  asupra  lui. 

Fiul  ei  câştigase  două  mari  victorii,  îl  zdrobise  pe  Jaine  Lannister  la  Pădurea  Şoaptelor 
şi  făcuse  praf  oastea  lui  rămasă  fără  căpetenie  dincolo  de  zidurile  de  la  Riverrun,  în  Bătălia 
Taberelor,  dar  după  cum  vorbeau  unii  dintre  aceşti  lorzi  stegari  despre  el,  s-ar  fi  putut  să  fie 
Aegon  Cuceritorul  reîncarnat. 

Brynden,  Peştele  Negru,  îşi  arcui  o  sprânceană  neagră,  stufoasă. 

-  Sunt  nişte  proşti.  Prima  mea  regulă  de  război,  Cat,  e  să  nu  îi  împlineşti  niciodată 
duşmanului  tău  dorinţa.  Lord  Tywin  ar  vrea  să  se  lupte  pe  un  câmp  la  alegerea  sa.  Vrea  să 
intrăm  în  Harrenhal. 

Harrenhal.  Orice  copil  de  la  Trident  ştia  poveştile  despre  Harrenhal,  imensa  fortăreaţă 
pe  care  Regele  Harren  cel  Negru  o  ridicase  dincolo  de  apele  Ochiului  Zeilor,  acum  trei  sute 
de  ani,  când  Cele  Şapte 

Regate  au  fost  într-adevăr  şapte  regate  şi  ţările  riverane  au  fost  conduse  de  oamenii  de 
fier  din  insule,  în  mândria  lui,  Harren  dorise  să  aibă  cea  mai  mare  cetate,  cu  cele  mai  înalte 
turnuri  din  tot  ţinutul  Wes-teros.  Durase  patruzeci  de  ani  să  o  ridice,  ca  o  umbră  uriaşă  pe 
malul  lacului,  în  timp  ce  oştirile  lui  îi  prădau  vecinii  pentru  piatră,  lemn,  aur  şi  mână  de 
lucru.  Mii  de  prizonieri  au  murit  în  carierele  sale,  legaţi  în  lanţuri  de  săniile  lui  sau  muncind 


la  cele  cinci  turnuri  colosale.  Oamenii  îngheţau  iarna  şi  se  topeau  de  cald  vara.  Copacii 
inimii,  care  fuseseră  acolo  de  trei  mii  de  ani,  au  fost  tăiaţi  pentru  bârne  şi  plute.  Harren  a 
dus  la  sărăcie  ţările  riverane  şi  Insulele  de  Fier  deopotrivă,  pentru  a-şi  împlini  visul.  Şi 
când,  în  sfârşit,  Harrenhal  a  fost  gata,  exact  în  ziua  în  care  Regele  Harren  s-a  aşezat  în 
reşedinţa  lui,  Aegon  Cuceritorul  a  acostat  la  Debarcaderul  Regelui. 

Catelyn  îşi  amintea  că  o  auzise  pe  Bătrâna  Nan  spunând  această  poveste  copiilor  ei,  la 
Winterfell.  „Iar  regele  Harren  a  învăţat  că  zidurile  groase  şi  turnurile  înalte  nu  sunt  de  prea 
mare  folos  împotriva  drago-nilor",  se  încheia  mereu  povestea,  „căci  dragonii  zboară". 
Harren  şi  tot  neamul  său  au  pierit  în  focurile  care  i-au  înghiţit  fortăreaţa  misterioasă  şi 
fiecare  casă  care  a  mai  rămas  de  atunci  în  Harrenhal  a  avut  ghinion.  Poate  că  a  fost  o  cetate 
puternică,  însă  a  fost  un  loc  întunecat  şi  blestemat. 

-  N-aş  vrea  ca  Robb  să  ducă  o  luptă  în  umbra  acelei  fortăreţe,  recunoscu  Catelyn. 
Totuşi,  trebuie  să  facem  ceva,  unchiule. 

-  Şi  curând,  fu  de  acord  unchiul  ei.  Nu  ţi-am  spus  partea  cea  mai  rea,  copilă.  Oamenii 
pe  care  i-am  trimis  la  apus  au  adus  înapoi  vestea  că  la  Casterly  Rock  se  adună  o  nouă  oaste. 

O  altă  oaste  a  Lannisterilor.  Gândul  o  îmbolnăvea.  Robb  trebuie  să  afle  de  îndată. 
Cine  va  prelua  comanda? 

Ser  Stafford  Lannister,  se  spune.  Se  întoarse  ca  să  privească  afară,  dincolo  de  râuri, 
cu  mantia  lui  roşie  cu  albastru  fluturând  în  bătaia  vântului. 

încă  un  nepot?  Casa  Lannisterilor  de  la  Casterly  Rock  era  a  naibii  de  mare  şi  de 

fertilă. 

Văr,  o  corectă  Ser  Brynden.  Fratele  ultimei  neveste  a  Lordului  Tywin,  aşa  că  sunt  de 
două  ori  înrudiţi.  E  bătrân  şi  puţin  nătâng,  dar  are  un  fiu,  pe  Ser  Daven,  care  e  şi  mai 
cumplit. 

Atunci  să  sperăm  că  tatăl,  şi  nu  fiul,  va  fi  acela  care  va  duce  această  armată  pe 
câmpul  de  bătălie. 

Totuşi,  mai  avem  ceva  vreme  înainte  de  a  fi  nevoiţi  să-i  înfruntăm.  Aceştia  vor  fi 
mercenari,  călăreţi  liberi  şi  ageamii  din  bordelurile  din  Lannisport.  Ser  Stafford  trebuie  să 
se  îngrijească  să  fie  înarmaţi  şi  instruiţi  înainte  de  a  risca  să  meargă  la  luptă.  Şi,  fii  cu 
băgare  de  seamă,  Lord  Tywin  nu  e  Regicidul.  Nu  se  va  azvârli  cu  capul  înainte.  Va  aştepta 
răbdător  ca  Ser  Stafford  să  înainteze  şi  abia  apoi  va  ataca  din  spatele  zidurilor  cetăţii 
Harrenhal. 

Doar  dacă...,  zise  Catelyn. 

Da?  o  îmboldi  Ser  Brynden. 

-  Doar  dacă  nu  trebuie  să  părăsească  Harrenhal,  zise  ea,  pentru  a  înfrunta  o  altă 
ameninţare. 

Unchiul  ei  o  privi  gânditor. 
Lordul  Renly. 

Regele  Renly.  Dacă  era  să  ceară  ajutorul  unui  om,  trebuia  să-i  recunoască  titlul  pe 
care  el  îl  pretinsese. 

Poate.  Peştele  Negru  zâmbi,  un  zâmbet  periculos.  Totuşi,  va  dori  ceva  în  schimb. 
Va  dori  ceea  ce  vor  mereu  regii,  zise  ea.  Omagii. 


TYRION 


Janos  Slynt  era  fiul  unui  măcelar  şi  râdea  ca  unul  care  tranşa  carnea. 
Mai  vrei  nişte  vin?  îl  întrebă  Tyrion. 

N-ar  trebui  să  obiectez,  spuse  Lordul  Janos,  ridicând  cupa.  Avea  forma  unui  butoiaş 
şi  o  capacitate  similară.  N-ar  trebui  să  obiectez  deloc.  E  un  vin  roşu  de  calitate.  De  la 
Arbor! 

Dornish.  Tyrion  făcu  un  semn  şi  slujitorul  său  turnă.  Dar,  în  afară  de  servitori,  el  şi 
Lordul  Janos  erau  singuri  în  Sala  Mică,  la  lumina  plăpândă,  înconjurată  de  întuneric,  a 
lumânării.  Nici  cele  mai  alese  vinuri  de  la  Dornish  nu  sunt  atât  de  bogate. 

Bogat,  zise  omul  vânjos,  cu  chip  de  broască,  luând  o  duşcă  zdravănă.  Janos  Slynt  nu 
era  omul  care  să  bea  băutura  cu  sorbituri  mici.  Tyrion  remarcă  asta  îndată.  Da,  bogat, 
tocmai  ăsta  era  cuvântul  pe  care  îl  căutam.  Ai  darul  cuvintelor,  Lord  Tyrion,  dacă  pot  zice 
aşa.  Şi  ne-ai  spus  o  poveste  hazlie.  Hazlie,  da. 


Mă  bucur  că  aşa  consideri...  Dar  nu  sunt  lord,  ca  tine.  Poţi  să-mi  spui  simplu  Tyrion, 
Lord  Janos. 

Cum  doreşti.  Mai  luă  o  înghiţitură,  vărsând  vin  pe  pieptul  jiletcii  sale  de  satin.  Purta 
o  capă  scurtă  din  fir  de  aur,  prinsă  cu  o  suliţă  în  miniatură,  cu  vârful  vopsit  roşu-închis.  Şi 
era  beat  de-a  binelea. 

Tyrion  îşi  acoperi  gura  şi  râgâi  politicos.  Spre  deosebire  de  Lordul  Janos,  băuse 
cumpătat,  dar  era  sătul.  Primul  lucru  pe  care  îl  făcuse  după  ce  s-a  stabilit  în  Turnul  Mâinii 
Regelui  a  fost  să  se  intereseze  cine  era  cea  mai  bună  bucătăreasă  din  oraş  şi  să  o  ia  în  slujba 
sa.  In  seara  aceasta  mâncaseră  o  supă  de  coadă  de  viţel,  verdeţuri  amestecate  cu  nuci, 
struguri,  fe-nicul  roşu  şi  brânză  sfărâmată,  plăcintă  fierbinte  de  crab,  dovleac  condimentat  şi 
prepeliţe  înecate  în  unt.  Fiecare  fel  venise  cu  propriul  vin.  Lord  Janos  a  recunoscut  că  nu  a 
mâncat  niciodată  nici  măcar  pe  jumătate  atât  de  bine. 

Fără  îndoială,  asta  se  va  schimba  când  te  vei  stabili  la  Harrenhal,  spuse  Tyrion. 

Cu  siguranţă.  Poate  că  ar  trebui  să-i  cer  bucătăresei  tale  să  intre  în  slujba  mea,  ce 

zici? 

S-au  dus  războaie  pentru  mai  puţin,  răspunse  Tyrion,  şi  râseră  amândoi  cu  poftă.  Eşti 
un  om  curajos  că  ţi-ai  ales  ca  reşedinţă  Harrenhalul.  E  un  loc  atât  de  mohorât,  de  mare...  şi 
scump  de  întreţinut.  Iar  unii  spun  că  e  blestemat. 

Ar  trebui  să  mă  tem  de  un  morman  de  pietre?  Pufni.  Un  om  curajos,  zici.  Trebuie  să 
fii  curajos  ca  să  te  ridici.  Aşa  cum  am  făcut  eu.  La  Harrenhal,  da! 

Şi  de  ce  nu?  Tu  ştii.  Eşti  şi  tu  un  bărbat  îndrăzneţ,  am  impresia.  Scund,  se  vede,  dar 
îndrăzneţ. 

Eşti  prea  amabil.  Mai  vrei  vin? 

Nu.  Nu,  sincer,  eu...  O,  blestemaţi  fie  zeii,  da.  De  ce  nu?  Un  bărbat  îndrăzneţ  bea 
până  când  se  satură! 

într-adevăr.  Tyrion  umplu  cupa  Lordului  Slynt  până  sus.  Am  aruncat  o  privire  peste 
numele  celor  pe  care  i-ai  propus  ca  să-ţi  ia  locul  de  Comandant  al  Gărzii  Oraşului. 

Oameni  buni.  Oameni  minunaţi.  Oricare  dintre  cei  şase  ar  fi  potrivit,  dar  eu  l-aş 
alege  pe  Allar  Deem.  Mâna  mea  dreaptă.  Straşnic  bărbat.  Loial.  Alege- 1  şi  n-o  să-ţi  pară 
rău.  Dacă  e  pe  placul  regelui. 

Cu  siguranţă.  Tyrion  luă  o  mică  înghiţitură  din  vinul  său.  Mă  gândeam  la  Ser 
Jacelyn  Bywater.  A  fost  căpitan  la  Poarta  Noroiului  timp  de  trei  ani  şi  a  slujit  cu  bravură  în 
timpul  Rebeliunii  lui  Balon  Greyjoy.  Regele  Robert  1-a  făcut  cavaler  la  Pyke.  Şi,  totuşi, 
numele  lui  nu  apare  pe  lista  ta. 

Lordul  Janos  Slynt  bău  cu  nesaţ  din  vin  şi  îl  plimbă  o  clipă  prin  gură,  înainte  de  a-1 
înghiţi. 

-  Bywater.  Ei  bine,  curajos  bărbat,  fără  doar  şi  poate...,  numai  că...  e  rigid  omul  ăsta. 
Un  câine  ciudat.  Oamenii  nu-1  plac.  Şi  mai  e  şi  infirm,  şi-a  pierdut  mâna  la  Pyke,  aşa  a 
ajuns  cavaler.  O  afacere  proastă,  dacă  mă  întrebi  pe  mine,  o  mână  pentru  un  titlu  de  ser. 
Râse.  Ser  Jacelyn  se  gândeşte  prea  mult  la  el  şi  la  onoarea  lui,  şi  eu  văd  asta.  Ai  face  mai 
bine  să-1  laşi  acolo  unde  e,  Lord...  Tyrion.  Allan  Deem  e  omul  potrivit  pentru  tine. 

-  Deem  nu  e  prea  îndrăgit  de  oamenii  de  rând,  mi  se  spune. 

-  E  temut.  E  mai  bine  aşa. 

Ce  am  auzit  despre  el?  Ceva  probleme  într-un  bordel? 

Asta?  N-a  fost  vina  lui,  domnul  meu...  Tyrion.  Nu,  n-a  avut  de  gând  s-o  omoare  pe 
femeie,  şi-a  făcut-o  cu  mâna  ei.  A  avertizat-o  să  stea  deoparte  şi  să-1  lase  să-şi  facă  datoria. 

Totuşi...  mame  şi  copii,  ar  fi  putut  să  se  aştepte  ca  ea  să  încerce  să-şi  salveze  copilul. 
Tyrion  zâmbi.  Gustă  din  brânza  asta,  merge  de  minune  cu  vinul.  Spune-mi,  de  ce  l-ai  ales  pe 
Deem  pentru  sarcina  aceea  nenorocită? 


Un  comandant  bun  îşi  cunoaşte  oamenii,  Tyrion.  Unii  sunt  buni  pentru  o  treabă,  alţii 
pentru  alta.  Să  le  faci  felul  unui  bebeluş  şi  mamei  sale  e  o  treabă  pentru  un  anumit  soi  de 
om.  Nu  oricine  ar  face-o.  Chiar  dacă  era  doar  o  târfă  oarecare  şi  ăla  era  pruncul  pe  care  1-a 
fătat. 

Bănuiesc  că  aşa  e,  spuse  Tyrion,  auzind  doar  cuvintele  o  târfa  oarecare  şi  gândindu- 
se  la  Shae  şi  la  Tysha,  de  demult,  şi  la  toate  celelalte  femei  care  îi  luaseră  monedele  şi 
sămânţa  de-a  lungul  anilor. 

Slynt  continuă  fără  să  bage  de  seamă. 

-  Un  om  dur  pentru  o  sarcină  dură,  aşa  e  Deem.  Face  aşa  cum  i  se  spune  şi  nu  suflă  o 
vorbă  pe  urmă.  Tăie  o  bucată  de  brânză.  Ăsta  e  bun.  Ascuţit.  Dă-mi  un  cuţit  ascuţit  şi  o 
brânză  bună,  înţepătoare,  şi  sunt  un  om  fericit. 

Tyrion  ridică  din  umeri. 

-  Bucură-te  de  ea  cât  mai  poţi.  Cu  pământurile  riverane  în  flăcări  şi  Renly  rege  la 
Highgarden,  va  fr  în  curând  greu  să  ajungi  la  o  brânză  bună.  Aşadar,  cine  te-a  trimis  după 
bastardul  târfei? 

Lordul  Janos  îl  privi  pe  Tyrion  cu  atenţie,  apoi  începu  să  râdă  şi  îi  făcu  un  semn 
ameninţător  cu  o  bucată  de  brânză. 

Eşti  şiret,  Tyrion.  Credeai  că  mă  poţi  păcăli,  nu-i  aşa?  Nu  ajunge  nişte  vin  şi  nişte 
brânză  ca  să-1  faci  pe  Janos  Slynt  să  spună  mai  mult  decât  ar  trebui.  Sunt  mândru.  Nici  o 
întrebare  şi  nici  o  vorbă  după  aceea,  nu  cu  mine. 

Şi  nu  cu  Deem. 

Exact  la  fel.  Fă-1  Comandantul  tău  când  voi  pleca  la  Harrenhal  şi  nu  vei  regreta. 
Tyrion  rupse  o  bucăţică  de  brânză.  Era  într-adevăr  iute  şi,  în  combinaţie  cu  vinul, 
foarte  fină. 

-  Oricine  va  fi  cel  numit  de  rege,  nu-i  va  fi  uşor  să  intre  în  armura  ta,  îmi  dau  seama. 
Lordul  Mormont  se  confruntă  cu  aceeaşi  problemă. 

Lordul  Janos  părea  nedumerit. 

Credeam  că  este  o  doamnă.  Mormont.  Aceea  care  se  culcă  cu  urşii,  ea  este? 

Eu  vorbeam  de  fratele  ei,  Jeor  Mormont,  Lordul  Comandant  al  Rondului  de  Noapte. 
Când  l-am  vizitat  la  Zid,  a  pomenit  cât  e  de  preocupat  de  găsirea  unui  om  potrivit  care  să-i 
ia  locul.  Rondul  are  puţini  oameni  buni  în  ziua  de  azi.  Tyrion  zâmbi.  Ar  dormi  mai  bine 
dacă  ar  avea  un  om  ca  tine,  îmi  închipui.  Sau  ca  bravul  Allar  Deem.  Lordul  Janos  hohoti. 

Slabe  şanse. 

Aşa  s-ar  crede,  zise  Tyrion,  dar  viaţa  ia  întorsături  ciudate.  Gândeşte-te  la  Eddard 
Stark,  domnul  meu.  Bănuiesc  că  nu  şi-a  imaginat  vreodată  că  viaţa  lui  se  va  sfârşi  pe 
treptele  Templului  lui  Baelor. 

Puţini  şi-ar  fi  imaginat,  fu  de  acord  Lordul  Janos,  chicotind. 
Tyrion  chicoti  şi  el. 

-  Păcat  că  n-am  fost  acolo  să  văd.  Se  spune  că  până  şi  Varys  a  fost  surprins. 
Lordul  Janos  râse  atât  de  tare  încât  gâtlejul  i  se  cutremură. 

Păianjenul,  zise  el.  Ştie  tot,  aşa  se  spune.  Ei  bine,  asta  n-a  ştiut. 
Cum  ar  fi  putut?  zise  Tyrion  cu  o  urmă  de  răceală  în  glas.  A  încercat  s-o  convingă  pe 
sora  mea  că  Stark  ar  trebui  cruţat,  cu  condiţia  să-şi  ia  tălpăşiţa. 
Da?  Janos  Slynt  clipi  nedumerit. 

Sora  mea,  Cersei,  repetă  Tyrion  ceva  mai  apăsat,  în  caz  că  nebunul  ar  avea  vreun 
dubiu  în  privinţa  persoanei  la  care  se  referea.  Regina  Regentă. 

Da.  Slynt  luă  o  înghiţitură.  Cât  despre  asta,  ei  bine...,  regele  a  poruncit.  Regele 

însuşi. 

Regele  are  treisprezece  ani,  îi  aminti  Tyrion. 

Totuşi,  este  regele.  Fălcile  lui  Slynt  începură  să  tremure  când  el  se  încruntă.  Regele 
Celor  Şapte  Regate. 


-  Ei,  al  unuia  sau  două,  cel  puţin,  spuse  Tyrion  cu  un  zâmbet  amar.  Aş  putea  să  mă  uit 
la  suliţa  ta? 

Suliţa  mea?  Lord  Janos  clipi  nedumerit.  Tyrion  arătă  cu  degetul. 

Broşa  cu  care  ţi-e  prinsă  capa. 
Şovăitor,  Lordul  Janos  îşi  desfăcu  podoaba  şi  i-o  dădu. 

Avem  la  Lannisport  fierari  care  fac  treabă  mai  bună.  Emailul  roşu  sângeriu  e  o  idee 
prea  mult,  dacă  nu  te  superi.  Spune-mi,  domnul  meu,  ai  vârât  tu  însuţi  suliţa  în  spatele 
omului,  sau  doar  ai  dat  ordinul? 

Am  dat  ordinul  şi  l-aş  mai  da  din  nou.  Lordul  Stark  era  un  trădător.  Chelia  de  pe 
mijlocul  capului  lui  Slynt  era  roşie  ca  sfecla  şi  capa  lui  ţesută  din  fir  de  aur  îi  alunecase  de 
pe  umeri,  pe  podea.  Omul  a  încercat  să  mă  cumpere. 

-  Fără  să-i  treacă  prin  cap  că  erai  deja  vândut.  Slynt  trânti  cupa  cu  vin. 

Eşti  beat?  Dacă  îţi  închipui  că  voi  sta  aici  să  mi  se  pună  onoarea  la  îndoială... 

Despre  ce  onoare  e  vorba?  Recunosc,  ai  făcut  un  târg  mai  bun  decât  Ser  Jacelyn.  Un 
titlu  de  lord  şi  un  castel  pentru  o  suliţă  înfiptă  în  spate  şi  nici  măcar  n-a  trebuit  s-o  vâri  tu.  Ii 
aruncă  lui  Janos  Slynt  podoaba  de  aur  înapoi.  Aceasta  îi  săltă  pe  piept  şi  căzu  zăngănind  pe 
podea  când  omul  se  ridică. 

Nu-mi  place  tonul  tău,  domnul  meu...  Pezevenghi.  Sunt  Lordul  de  Harrenhal  şi 
membru  al  consiliului  regal,  cine  eşti  tu  să  mă  iei  aşa  la  rost? 
Tyrion  clătină  din  cap. 

Cred  că  ştii  destul  de  bine  cine  sunt.  Câţi  fii  ai? 

Ce  înseamnă  fiii  mei  pentru  tine,  piticule? 

Pitic?  Se  înfurie.  Ar  fi  trebuit  să  te  opreşti  la  Pezevenghi.  Sunt  Tyrion  din  Casa 
Lannister  şi  într-o  zi,  dacă  ai  atâta  minte  cât  o  moluscă,  vei  cădea  în  genunchi  şi  vei 
mulţumi  că  am  fost  eu  cel  cu  care  a  trebuit  să  ai  de-a  face  şi  nu  cu  nobilul  meu  tată.  Acum: 

câţi  fii  ai? 

Tyrion  văzu  spaima  neaşteptată  din  ochii  lui  Janos  Slynt. 
T...  trei,  stăpâne.  Şi  o  fiică.  Te  rog,  stăpâne... 

Nu  trebuie  să  cerşeşti.  Se  ridică  de  pe  scaun.  Ai  cuvântul  meu,  nu  li  se  va  face  nici 
un  rău.  Băieţii  mici  vor  fi  crescuţi  ca  scutieri.  Dacă  slujesc  bine  şi  cu  loialitate,  cu  timpul 
vor  putea  deveni  cavaleri.  Să  nu  se  zică  niciodată  despre  casa  Lannister  că  nu  i-a  răsplătit  pe 
cei  care  o  slujesc.  Fiul  tău  cel  mare  va  moşteni  titlul  de  Lord  Slynt  şi  acest  blazon  înfiorător 
al  tău.  Lovi  cu  piciorul  mica  suliţă  de  aur,  trimiţând-o  cu  repeziciune  în  capătul  celălalt  al 
încăperii.  Vom  găsi  pentru  el  nişte  pământuri  şi  va  putea  să-şi  construiască  o  reşedinţă  a  lui. 
Nu  va  fi  Harrenhal,  dar  va  fi  suficient.  El  va  hotărî  cu  ce  fată  se  va  căsători. 

Faţa  lui  Janos  Slynt  trecu  de  la  roşu  la  alb. 
C.ce...  ce  vrei  să...?  Fălcile  îi  tremurau  ca  nişte  grămezi  de  seu. 
Ce  am  de  gând  să  fac  cu  tine?  Tyrion  îl  lăsă  pe  prostănac  să  tremure  o  clipă,  înainte 
de  a  răspunde.  Corabia  Visul  Verii  pleacă  în  zori,  odată  cu  fluxul.  Stăpânul  ei  îmi  spune  că 
va  poposi  la  Gultown,  la 

Cele  Trei  Surori,  în  insula  Skagos  şi  la  Easter-wick-by-the-Sea.  Când  îl  vezi  pe  Lordul 
Comandant  Mormont,  transmite-i  caldele  mele  salutări  şi  spune-i  că  nu  am  uitat  nevoile 
Rondului  de  Noapte.  Iţi  doresc  o  viaţă  lungă  şi  să  slujeşti  cu  bine,  domnul  meu. 

Când  Janos  Slynt  îşi  dădu  seama  că  nu  avea  să  fie  executat  pe  loc,  culoarea  îi  reveni  în 
obraji.  îşi  împinse  maxilarul  înainte. 

-  Asta  vom  mai  vedea,  Pezevenghiule.  Piticule.  Poate  că  vei  fi  tu  pe  corabia  aceea,  ce 
părere  ai?  Poate  că  vei  fi  tu  pe  Zid.  Scoase  un  râs  nervos,  ca  un  lătrat.  Tu  şi  ameninţările 
tale,  ei  bine,  vom  vedea.  Sunt  prietenul  regelui,  ştii.  Vom  vedea  ce  va  avea  de  spus  Jof-frey 
despre  asta.  Şi  Degeţel,  şi  regina,  o,  da.  Janos  Slynt  are  o  grămadă  de  prieteni.  Vom  vedea 
cine  pleacă  pe  mare,  îţi  promit.  Chiar  îţi  promit. 


Slynt  se  întoarse  pe  călcâie  ca  pe  vremea  când  era  străjer  şi  străbătu  repede  toată 
lungimea  Sălii  Mici,  cu  cizmele  răsunând  pe  podeaua  de  piatră.  Zăngăni  în  susul  scării, 
dădu  uşa  la  o  parte...  şi  ajunse  faţă  în  faţă  cu  un  bărbat  înalt,  cu  obrajii  scofâlciţi,  cu  platoşă 
neagră  şi  mantie  aurie.  Avea  legată  de  ciotul  încheieturii  de  la  mâna  dreaptă  o  mână  de  fier. 

-Janos,  zise  omul  cu  ochii  adânciţi  în  orbite  scânteind  sub  fruntea  proeminentă  şi  sub 
smocul  de  păr  grizonat.  Şase  mantii  aurii  intrară  în  linişte  în  Sala  Mică,  în  spatele  lui,  iar 
Janos  Slynt  se  dădu  la  o  parte. 

-  Lord  Slynt,  strigă  Tyrion.  Cred  că-1  cunoşti  pe  Ser  Jacelyn  Bywater,  noul 
Comandant  al  Gărzii  Oraşului. 

-  Ţi-am  pregătit  o  lectică,  îi  spuse  lui  Slynt  Ser  Jacelyn.  Docurile  sunt  întunecate  şi 
îndepărtate  şi  drumurile  nu  sunt  sigure  noaptea.  Soldaţi! 

In  timp  ce  mantiile  aurii  îl  conduceau  afară  pe  fostul  lor  comandant,  Tyrion  îl  chemă 
pe  Ser  Jacelyn  la  el  şi  îi  înmâna  un  sul  de  pergament. 

-  E  o  călătorie  lungă,  iar  Lordul  Slynt  va  avea  nevoie  de  companie.  Vezi  ca  aceştia 
şase  să-1  însoţească  până  la  Visul  Verii. 

Bywater  se  uită  peste  lista  de  nume  şi  zâmbi. 
Cum  doreşti. 

Este  unul,  zise  Tyrion  cu  glas  scăzut,  Deem.  Spune-i  căpitanului  că  ăluia  nu-i  va 
duce  nimeni  dorul  dacă  se  întâmplă  să  fie  aruncat  peste  bord  înainte  de  a  ajunge  la  Paza 
Răsăritului. 

Am  auzit  că  acele  ape  de  la  miazănoapte  sunt  furtunoase.  Ser  Jacelyn  se  înclină  şi 
plecă,  mantia  unduindu-se  în  urma  lui.  In  drum,  calcă  pe  capa  din  fir  aurit  a  lui  Slynt. 

Tyrion  rămase  singur,  sorbind  ceea  ce  mai  rămăsese  din  vinul  bun,  dulce,  de  Dornish. 
Servitorii  intrau  şi  ieşeau,  luând  farfuriile  de  pe  masă.  Le  spuse  să  lase  vinul.  Când 
isprăviră,  Varys  intră  cu  pas  uşor  în  încăpere,  înveşmântat  cu  robe  curgătoare  în  nunaţe  de 
lavandă,  care  se  potriveau  cu  mirosul  lui. 

O,  adorabil,  bunul  meu  lord. 

Atunci,  de  ce  am  gustul  ăsta  amar  în  gură?  îşi  apăsă  degetele  pe  tâmple.  I-am  spus 
să-1  arunce  pe  Allar  Deem  în  mare.  Sunt  foarte  ispitit  să  fac  acelaşi  lucru  cu  tine. 

-  S-ar  putea  să  fii  dezamăgit  de  rezultat,  răspunse  Varys.  Furtunile  vin  şi  pleacă, 
valurile  se  sparg  deasupra  capului,  peştele  mare  mănâncă  peştele  mic,  iar  eu  continui  să 
vâslesc.  Pot  să  te  deranjez  gustând  din  vinul  care  îi  plăcea  atât  de  mult  Lordului  Slynt? 

Tyrion  făcu  semn  către  carafă,  încruntându-se.  Varys  umplu  cupa. 
A,  dulce  ca  vara.  Luă  încă  o  înghiţitură.  Aud  strugurii  cântând  pe  limba  mea. 
Mă  întrebam  ce  e  zgomotul  ăla.  Spune-le  strugurilor  să  tacă,  îmi  crapă  capul.  Sora 
mea  a  fost.  Asta  a  refuzat  atât  de  loialul  Lord  Janos  să  spună.  Cersei  a  trimis  mantiile  aurii 
la  bordelul  acela. 

Varys  chicoti  nervos.  Aşadar,  el  ştiuse  în  tot  acest  timp. 
Ai  omis  partea  aceea,  zise  Tyrion  acuzator. 

Dulcea  ta  soră,  răspunse  Varys  atât  de  mâhnit  încât  părea  că  îi  vor  da  lacrimile.  E 
greu  să-i  spui  unui  om  aşa  ceva.  M-am  temut  de  felul  în  care  vei  reacţio-na.  Mă  poţi  ierta? 

Nu,  izbucni  Tyrion.  Fii  blestemat!  Fie  blestemată!  Nu  se  putea  atinge  de  Cersei,  ştia 
asta.  Nu  încă,  nici  măcar  dacă  ar  fi  vrut  şi  era  departe  de  a  fi  sigur  că  voia.  Totuşi,  îl  râcâia 
să  stea  aici  şi  să  facă  o  parodie  de  justiţie,  pedepsindu-i  pe  unii  ca  Janos  Slynt  şi  Allan 
Deem,  în  timp  ce  sora  lui  îşi  continua  cursa  sălbatică.  Pe  viitor,  îmi  vei  spune  ce  ştii,  Lord 
Varys.  Tot  ce  ştii. 

Eunucul  zâmbi  viclean. 

Asta  s-ar  putea  să  dureze  destul  de  mult  timp,  bunul  meu  stăpân.  Ştiu  cam  multe. 
Nu  destul  de  multe  ca  să  salvezi  acel  copil,  s-ar  părea. 


Din  păcate,  nu.  A  mai  fost  un  bastard,  un  băiat,  mai  mare.  Am  luat  măsuri  să-1  văd 
ferit  de  pericol...  Dar  mărturisesc  că  nu  mi-am  închipuit  niciodată  că  bebeluşul  ar  fi  în 
pericol.  O  fiică  nelegitimă,  de  nici  un  an,  cu  o  târfă  drept  mamă.  Ce  pericol  ar  putea  să 
reprezinte? 

Era  a  lui  Robert,  zise  Tyrion  cu  amărăciune.  Asta  a  fost  îndeajuns  pentru  Cersei,  s-ar 

părea. 

Da,  e  nespus  de  trist.  Trebuie  să  mă  învinuiesc  pentru  biata  copilă  şi  pentru  mama  ei, 
care  era  atât  de  tânără  şi  îl  iubea  pe  rege. 

Chiar  aşa?  Tyrion  nu  o  văzuse  niciodată  pe  fată  la  faţă,  dar  în  mintea  lui  ea  era  Shae 
şi  Tysha  deopotrivă.  Mă  întreb  dacă  o  târfă  poate  să  iubească  pe  cineva  cu  adevărat.  Nu,  nu 
răspunde.  Aş  prefera  să  nu  ştiu  anumite  lucruri. 

O  aranjase  pe  Shae  într-un  conac  mare,  din  piatră  şi  lemn,  care  avea  fântână,  grajd  şi 
grădină.  Ii  dăduse  servitori  să  aibă  grijă  de  nevoile  ei,  o  pasăre  albă  din  Insulele  Verii  să-i 
ţină  companie,  mătăsuri,  argint  şi  pietre  preţioase  să  o  împodobească,  străjeri  să  o  apere.  Şi 
totuşi  părea  nemulţumită.  Voia  să  fie  cu  el  mai  mult  timp,  îi  spusese,  voia  să-1  slujească  şi 
să-1  ajute. 

-  Cel  mai  mult  mă  ajuţi  aici,  între  aşternuturi,  i-a  zis  el  într-o  noapte,  după  ce  au  făcut 
dragoste  şi  stătea  întins  lângă  ea,  cu  capul  culcat  pe  pieptul  ei  şi  cu  o  dulce  durere  în 
mădular.  Ea  nu  răspunsese  decât  cu  ochii.  Tyrion  citise  acolo  că  nu  era  ceea  ce  ea  ar  fi  vrut 
să  audă. 

Oftând,  Tyrion  dădu  să  întindă  din  nou  mâna  după  vin,  pe  urmă  îşi  aminti  de  Lordul 
Janos  şi  împinse  carafa  cât  colo. 

Se  pare  că  sora  mea  chiar  a  spus  adevărul  despre  moartea  lui  Stark.  Trebuie  să-i 
mulţumim  nepotului  meu  pentru  această  nebunie. 

Regele  Joffrey  a  dat  porunca,  Janos  Slynt  şi  Ser  Ilyn  Payne  au  dus-o  la  îndeplinire 
iute,  fără  ezitare... 

...  aproape  ca  şi  cum  ar  fi  aşteptat-o.  Da,  am  mai  discutat  despre  asta,  fără  nici  un 
rost.  O  nebunie. 

Cu  Garda  Oraşului  în  mână,  stăpâne,  ai  posibilitatea  de  a  avea  grijă  ca  înălţimea  Sa 
să  nu  mai  facă  şi  alte...  nebunii?  Ca  să  fim  siguri,  mai  trebuie  să  luăm  în  calcul  şi  casa 
reginei... 

Mantiile  roşii?  Tyrion  dădu  din  umeri.  Vylarr  e  loial  faţă  de  Casterly  Rock.  Ştie  că 
sunt  aici  trimis  de  tatăl  meu.  Lui  Cersei  îi  va  fi  greu  să-şi  folosească  oamenii  împotriva 
mea...  De  altfel,  sunt  doar  o  sută.  Iar  eu  am  încă  pe  jumătate  atâţia  oameni  ai  mei.  Şi  şase 
mii  de  mantii  aurii,  dacă  Bywater  este  omul  care  pretinde  că  este. 

Vei  descoperi  că  Ser  Jacelyn  e  curajos,  de  onoare  şi  supus...  Şi  cât  se  poate  de 
recunoscător. 

Faţă  de  cine,  mă  întreb.  Tyrion  nu  avea  încredere  în  Varys,  deşi  nu  îi  contesta 
valoarea.  Ştia  o  mulţime  de  lucruri,  fără  îndoială.  De  ce  eşti  atât  de  săritor,  Lord  Varys? 
întrebă  Tyrion,  studiind  mâinile 


inoi  ale  bărbatului,  chipul  lui  spân,  pudrat,  şi  micul  zâmbet  slugarnic. 
Eşti  Mâna  Regelui.  Eu  slujesc  regatul,  pe  rege  şi  pe  tine. 
Aşa  cum  i-ai  slujit  pe  Jon  Arryn  şi  pe  Eddard  Stark? 

L-am  slujit  pe  Lordul  Arryn  şi  pe  Lordul  Stark  cât  am  putut  mai  bine.  Am  fost 
mâhnit  şi  îngrozit  de  moartea  lor  prematură. 

Gândeşte-te  cum  mă  simt.  S-ar  putea  ca  eu  să  fiu  următorul. 

O,  cred  că  nu,  răspunse  Varys,  învârtind  vinul  în  cupă.  Puterea  e  un  lucru  curios, 
stăpâne.  Oare  te-ai  gândit  la  ghicitoarea  pe  care  ţi-am  spus-o  în  ziua  aceea,  la  han? 

Mi-a  trecut  prin  minte  o  dată  sau  de  două  ori,  recunoscu  Tyrion.  Regele,  preotul  şi 
bogatul  -  cine  trăieşte  şi  cine  moare?  Pe  cine  va  asculta  spadasinul?  E  o  ghicitoare  fără 
răspuns  sau,  mai  degrabă,  cu  prea  multe  răspunsuri.  Totul  depinde  de  omul  cu  sabia. 

Şi  totuşi,  el  nu  e  nimeni,  zise  Varys.  Nu  are  nici  coroană,  nici  aur  şi  nu  e  ocrotit  de 
zei,  are  doar  o  sabie  ascuţită. 

Sabia  reprezintă  puterea  asupra  vieţii  şi  a  morţii. 

Doar  că...  totuşi,  dacă  el  e  spadasinul  care  ne  conduce  cu  adevărat,  de  ce  ne 
prefacem  că  regele  nostru  deţine  puterea?  De  ce  ar  trebui  ca  un  om  puternic,  cu  o  sabie,  să 
asculte  vreodată  de  un  rege  copil  ca  Joffrey  sau  de  unul  îmbibat  de  vin,  ca  tatăl  său? 

Pentru  că  aceşti  regi  copii  şi  nerozi  beţivi  pot  chema  alţi  oameni  puternici  cu  săbiile 

lor. 

Atunci  aceşti  alţi  spadasini  deţin  adevărata  putere.  Sau  nu  e  aşa?  De  unde  îşi  au 
săbiile?  Ei  de  ce  se  supun?  Varys  zâmbi.  Cunoaşterea  înseamnă  putere,  zic  unii.  Unii  ne 
învaţă  că  toată  puterea  vine  de  la  zei.  Alţii  susţin  că  provine  de  la  lege.  Totuşi,  în  ziua 
aceea,  pe  treptele  Templului  Septim  al  lui  Baelor,  cucernicul  nostru  înalt  Septon  şi  legitima 
noastră  Regină  Regentă  şi  slujitorul  tău  mereu  atoateştiutor  au  fost  la  fel  de  lipsiţi  de  putere 
ca  cizmarul  sau  dogarul  meu  din  gloată.  Cine  1-a  ucis  cu  adevărat  pe  Eddard  Stark,  ce 
crezi?  Joffrey  care  a  dat  porunca?  Ser  Lkyn  Payne  care  a  înfipt  sabia?  Sau...  altcineva? 
Tyrion  clătină  din  cap. 

-  Vrei  să  răspund  la  ghicitoarea  ta  blestemată  sau  doar  să  mă  faci  să  mă  doară  capul  şi 
mai  tare? 

Varys  zâmbi. 

Uite,  atunci.  Puterea  se  află  acolo  unde  oamenii  cred  că  se  află.  Nimic  mai  mult, 
nimic  mai  puţin. 

Aşadar,  puterea  e  o  mascaradă? 

O  umbră  pe  perete,  murmură  Varys.  Deşi  umbrele  pot  ucide.  Şi  adesea  un  om  foarte 
mic  poate  să  proiecteze  o  umbră  foarte  mare. 
Tyrion  zâmbi. 

-  Lord  Varys,  încep  să  ţin  ciudat  de  mult  la  tine.  Aş  putea  să  te  omor,  totuşi,  dar  cred 
că  asta  m-ar  întrista. 

-  Voi  lua  asta  drept  un  înalt  semn  de  apreciere. 

Ce  eşti  tu,  Varys?  Tyrion  descoperi  că  voia  cu  adevărat  să  ştie.  Un  păianjen,  se 

spune. 

Spionii  şi  informatorii  sunt  rareori  iubiţi,  domnul  meu.  Sunt  doar  un  slujitor  devotat 
al  regatului. 

Şi  un  eunuc.  Să  nu  uităm  asta. 
Arareori  uit. 

Mi  s-a  zis  şi  mie  jumătate  de  om,  deşi  cred  că  zeii  au  fost  mai  blânzi  cu  mine.  Sunt 
scund,  picioarele  îmi  sunt  răsucite  şi  femeile  nu  se  uită  după  mine  cu  mare  dorinţă...  Şi 
totuşi,  sunt  încă  bărbat.  Shae  nu  e  prima  care  să-mi  cinstească  patul  şi  într-o  zi  s-ar  putea 
să-mi  iau  o  soţie  şi  să  am  un  fiu.  Dacă  zeii  sunt  buni,  va  arăta  ca  unchiul  său  şi  va  gândi  ca 
tatăl  său.  Nu  ai  nici  o  asemenea  speranţă  care  să  te  susţină?  Piticii  sunt  o  glumă  a  zeilor,  dar 
eunucii  sunt  făcuţi  de  oameni.  Cine  te-a  tăiat,  Varys?  Când  şi  de  ce?  Cine  eşti  cu  adevărat? 
Pe  chipul  eunucului  nu  sclipi  nici  un  zâmbet,  dar  ochii  lui  licăriră  a  ceva  care  nu  era 

râs. 


-  Eşti  amabil  că  întrebi,  stăpâne,  dar  povestea  mea  e  lungă  şi  tristă  şi  avem  de  discutat 
despre  trădare.  Scoase  un  pergament  din  mâneca  robei.  Comandantul  Galerei  Regelui, 
Cerbul  Alb,  complotează  să  ridice  ancora  pe  furiş  peste  trei  zile,  să-şi  pună  sabia  şi  corabia 
la  dispoziţia  Lordului  Stannis. 

Tyrion  oftă. 

Presupun  că  trebuie  să-i  dăm  o  lecţie  sângeroasă. 

Ser  Jacelyn  ar  putea  să  aranjeze  să  dispară,  dar  o  judecată  în  faţa  regelui  nu  ar  face 
decât  să  asigure  devotamentul  celorlalţi  căpitani  pe  mai  departe. 
Şi  să-mi  ţină  nepotul-rege  ocupat. 

-  Cum  spui  tu.  Răpune- 1  cu  o  doză  din  justiţia  lui  Joffrey. 
Varys  făcu  un  semn  pe  pergament. 

Ser  Horas  şi  Ser  Hobber  Redwyne  au  mituit  paznicul  să-i  lase  să  iasă  pe  o  poartă 
dosnică,  poimâine  noaptea.  S-au  făcut  aranjamente  să  plece  cu  galera  Pentoshilor, 
Călăreţul  Lunii,  deghizaţi  în  vâslaşi. 

Putem  să-i  ţinem  la  galerele  alea  câţiva  ani,  să  vedem  cum  le  place?  Zâmbi.  Nu, 
sora  mea  ar  fi  înnebunită  de  durere  să  piardă  asemenea  oaspeţi  de  preţ.  Informează- 1  pe  Ser 
Jacelyn.  Pune  mâna  pe  omul  pe  care  l-au  mituit  şi  explică-i  ce  onoare  e  să  slujeşti  ca  frate  al 
Rondului  de  Noapte.  Şi  postează  oameni  în  jurul  Alergătorului  Lunii  în  caz  că  Redwynii 
găsesc  un  al  doilea  paznic  care  duce  lipsă  de  barili. 

Cum  doreşti.  Un  alt  semn  pe  pergament.  Omul  tău,  Timett,  1-a  ucis  pe  fiul  unui 
negustor  de  vinuri  în  seara  asta,  la  un  cuib  de  pariuri  de  pe  Strada  Argintului.  L-a  ucis 
fiindcă  a  trişat  la  pietre. 

A  fost  adevărat? 

O,  fără  îndoială. 

Atunci  oamenii  cinstiţi  ai  oraşului  îi  datorează  recunoştinţă  lui  Timett.  Voi  avea 
grijă  să  primească  mulţumirile  regelui. 

Eunucul  chicoti  nervos  şi  mai  făcu  un  semn. 

-  De  asemenea,  avem  o  invazie  neaşteptată  de  oameni  sfinţi.  Cometa  a  adus  aici  tot 
felul  de  preoţi  ciudaţi  şi  de  profeţi,  s-ar  părea.  Cerşesc  în  cârciumi  şi  în  prăvălii  şi 
prevestesc  pierzanie  şi  distrugere  oricui  se  opreşte  să-i  asculte.  Tyrion  dădu  din  umeri. 

-  Suntem  aproape  de  anul  trei  sute  de  la  Debarcarea  lui  Aegon.  Presupun  că  e  de 
aşteptat.  Lasă-i  să  vocifereze. 

-  Răspândesc  teama,  stăpâne. 

-  Credeam  că  asta  e  treaba  ta.  Varys  îşi  acoperi  gura  cu  mâna. 

-  Eşti  foarte  crud  să  spui  asta.  O  ultimă  problemă.  Lady  Tanda  a  dat  un  mic  dineu 
seara  trecută.  Am  meniul  şi  lista  invitaţilor,  ca  să  le  analizezi.  Când  s-a  turnat  vinul,  Lord 
Gyles  s-a  ridicat  să  închine  cupa  în  cinstea  regelui,  iar  Ser  Balon  Swann  a  fost  auzit 
spunând:  Vom  avea  nevoie  de  trei  cupe  pentru  asta.  Mulţi  au  râs.... 

Tyrion  ridică  o  mână. 
Destul.  Ser  Balon  a  făcut  o  glumă.  Nu  mă  interesează  vorbele  de  pahar  ale 
trădătorilor,  Ser  Varys. 

Eşti  pe  atât  de  înţelept  pe  cât  eşti  de  blând,  stăpâne.  Pergamentul  dispăru  în  mâneca 
eunucului.  Avem  amândoi  multe  de  făcut.  Te  las  acum. 

Când  eunucul  plecă,  Tyrion  rămase  multă  vreme  privind  lumânarea  şi  întrebându-se 
cum  va  primi  sora  lui  vestea  despre  demiterea  lui  Janos  Slynt.  Nu  cu  plăcere,  la  drept 
vorbind,  dar  nu  vedea  ce  ar  putea  spera  să  facă  Cersei  altceva  decât  să  trimită  un  protest 
ameninţător  Lordului  Tywin  de  Harrenhal.  Tyrion  avea  acum  Rondul  de  Noapte,  plus  o  sută 
cincizeci  de  membri  ai  clanurilor  şi  o  forţă  sporită  de  mercenari  recrutaţi  de  Bronn.  Părea 
bine  apărat. 

Fără  îndoială,  Eddard  Stark  gândea  la  fel. 

Fortăreaţa  Roşie  era  întunecată  şi  liniştită  când  Tyrion  părăsi  Sala  Mică.  Bronn  îl 
aştepta  în  sera  sa. 

-  Slynt?  întrebă  el. 


-  Lordul  Janos  va  pleca  la  Zid  cu  fluxul  de  dimineaţă.  Varys  vrea  să  mă  facă  să  cred 
că  l-am  înlocuit  pe  unul  dintre  oamenii  lui  Joffrey  cu  unul  de-al  meu.  Mai  degrabă  l-am 
înlocuit  pe  omul  lui  Degeţel  cu  omul  lui  Varys,  dar,  fie. 

-  Ar  fi  bine  să  ştii,  Timett  a  ucis  un  om... 

-  Varys  mi-a  spus.  Mercenarul  nu  părea  surprins. 

Nebunul  şi-a  imaginat  că  un  chior  ar  fi  mai  uşor  de  înşelat.  Timmer  i-a  ţintuit 
încheietura  de  masă  cu  un  pumnal  şi  i-a  smuls  beregata  cu  mâinile  goale,  Ştie  cum  să-şi 
încleşteze  degetele... 

Scuteşte-mă  de  detaliile  oribile,  mi  se  întoarce  stomacul  pe  dos,  zise  Tyrion.  Cum 
merge  cu  recrutarea? 

Destul  de  bine.  Trei  oameni  noi  în  seara  asta. 
De  unde  ştii  pe  care  să-i  angajezi? 

-  Ii  analizez.  Ii  chestionez,  ca  să  aflu  unde  au  luptat  şi  cât  de  bine  mint.  Bronn  zâmbi. 
Şi  pe  urmă  le  dau  ocazia  să  mă  ucidă,  ei  fiind  în  aceeaşi  situaţie. 

Ai  ucis  pe  vreunul? 

Pe  nici  unul  pe  care  l-am  fi  putut  folosi. 
Şi  dacă  unul  dintre  ei  te  omoară? 

-  Va  fi  unul  pe  care  ai  vrea  să-1  angajezi.  Tyrion  era  puţin  beat  şi  foarte  obosit. 
Spune-mi,  Bronn,  dacă  ţi-aş  spune  să  ucizi  un  bebeluş...,  o  copilă,  încă  la  pieptul 

mamei,  ai  face-o?  Fără  nici  o  întrebare? 

-  Fără  nici  o  întrebare?  Nu.  Mercenarul  îşi  frecă  degetul  mare  de  degetul  arătător.  Aş 
întreba  cât. 

Şi  de  ce  aş  avea  vreodată  nevoie  de  al  tău  Allar  Deem,  Lord  Slynt?  gândi  Tyrion.  Am 
o  sută  de  oameni  ai  mei.  Ii  venea  să  râdă,  îi  venea  să  plângă,  dar  mai  presus  de  orice  o 
dorea  pe  Shae. 


AR  YA 


Drumul  nu  era  nimic  mai  mult  decât  două  şanţuri  lăsate  de  roţi  printre  ierburi. 

Partea  bună  era  că,  circulaţia  fiind  atât  de  redusă,  nu  va  fi  nimeni  care  să  arate  cu 
degetul  în  ce  direcţie  au  apucat-o.  Fluviul  de  oameni  care  inunda  drumul  regelui  era  acolo 
doar  un  firicel. 

Partea  rea  era  că  drumul  se  unduia  înainte  şi  înapoi,  ca  un  şarpe,  împletindu-se  cu 
poteci  şi  mai  mici  şi  părând  uneori  că  dispare  cu  totul  doar  ca  să  reapară  la  jumătate  de 
leghe  mai  departe,  când  îşi  pierduseră  cu  totul  speranţa.  Arya  ura  acest  drum.  Relieful  era 
destul  de  domol;  dealuri  line  şi  câmpuri  terasate  alternau  cu  fâneţe,  păduri  şi  văi  mici, 
năpădite  de  trestii,  care  aproape  că  încetineau  cursul  pâraielor.  Chiar  şi  aşa,  poteca  era  atât 
de  îngustă  şi  de  cotită,  încât  ajunseseră  să  se  strecoare. 

Căruţele  erau  cele  care  îi  încetineau,  cu  mersul  lor  greoi,  cu  osiile  trosnind  sub  povara 
încărcăturilor.  De  zeci  de  ori  pe  zi  erau  nevoiţi  să  se  oprească  pentru 


a  elibera  o  roată  prinsă  într-un  şanţ  sau  să-şi  întărească  forţele  pentru  a  urca  o  pantă 
mocirloasă.  Intr-o  zi,  în  mijlocul  unui  pâlc  des  de  stejari,  s-au  întâlnit  faţă  în  faţă  cu  trei 
oameni  care  duceau  o  grămadă  de  lemne  de  foc  într-un  car  tras  de  un  singur  bou,  fără  ca 
nici  unul  dintre  ei  să  poată  trece.  Nu  era  altceva  de  făcut  decât  să  aştepte  ca  pădurarii  să-şi 
dezlege  boul,  să-1  ducă  printre  copaci,  să  întoarcă  invers  carul,  să  înhame  boul  din  nou  şi  să 
o  ia  înapoi  pe  unde  veniseră.  Boul  era  mai  încet  decât  căruţele,  aşa  că  în  ziua  aceea  nu  au 
ajuns  aproape  nicăieri. 

Arya  se  uita  mereu  peste  umăr,  întrebându-se  când  îi  vor  prinde  pelerinele  aurii. 
Noaptea,  se  trezea  la  fiecare  zgomot  şi  înhăţa  mânerul  Acului.  Nu  se  opreau  niciodată  fără 
să  pună  santinele,  dar  Arya  nu  avea  încredere  în  ele.  Mai  ales  în  băieţii  orfani.  Probabil  că 
s-or  fi  descurcat  pe  aleile  de  la  Debarcaderul  Regelui,  dar  aici,  în  pustietate,  erau  pierduţi. 
Când  se  furişa  tăcută  ca  o  umbră,  putea  trece  pe  lângă  ei  ca  să  se  spele  la  lumina  stelelor,  în 
apele  pădurii,  unde  nu  o  vedea  nimeni.  In  noaptea  în  care  Lommy  Mâini  Verzi  era  de  pază, 
s-a  căţărat  într-un  stejar  şi  a  mers  din  copac  în  copac  până  când  a  ajuns  chiar  deasupra 
capului  lui,  iar  el  nu  a  văzut  nimic.  Ar  fi  putut  să-i  sară  în  cap,  dar  ştia  că  ar  fi  ţipat  şi  ar  fi 
trezit  toată  tabăra,  iar  Yoren  ar  fi  putut  să  ridice  din  nou  băţul  la  ea. 

Lommy  şi  ceilalţi  orfani  îl  tratau  acum  cu  toţii  pe  Taur  ca  pe  o  persoană  deosebită, 
pentru  că  regina  îi  voia  capul,  deşi  el  nu  recunoştea  nimic. 

-  Nu  i-am  făcut  niciodată  ceva  reginei,  spunea  el  furios.  Mi- am  făcut  treaba,  atâta  tot. 
Toata  ziua  numai  cleşti  şi  foaie;  i-am  făcut  toate  poftele.  Trebuia  să  fiu  armurier  şi,  într-o 
zi,  Maester  Mott  îmi  zice  că  trebuie  să  mă  înrolez  în  Rondul  de  Noapte,  asta  e  tot  ce  ştiu. 

Apoi  Taurul  se  ducea  să-şi  lustruiască  atent  coiful.  Era  un  coif  frumos,  rotunjit  şi 
curbat,  cu  o  vizieră  îngustă  şi  două  coarne  mari  de  metal.  Arya  îl  privea  cum  lustruieşte 
metalul  cu  pânză  uleiată,  făcându-1  să  strălucească  atât  de  tare  încât  în  oţelul  lui  se  oglindea 
focul.  Cu  toate  astea,  nu  şi- 1  punea  niciodată  pe  cap. 

Pun  rămăşag  că  e  bastardul  acelui  trădător,  spuse  Lommy  într-o  seară  cu  glas  scăzut, 
ca  Gendry  să  nu  audă.  Lordul  Lup,  cel  pe  care  l-au  tăiat  pe  treptele  Templului  lui  Baelor. 
Nu  este,  afirmă  Arya. 

Tatăl  meu  a  avut  un  sigur  bastard,  şi  acela  este  Jon.  Se  îndepărtă  iute  în  pădure.  Nu- 
şi  dorea  nimic  altceva  decât  să  pună  şaua  pe  cal  şi  să  plece  acasă.  Era  o  iapă  bună,  un  cal 
roib  cu  un  smoc  alb  pe  frunte.  Iar  Arya  fusese  mereu  o  bună  călăreaţă.  Ar  fi  putut  să  plece 
la  galop  şi  să  nu-i  mai  vadă  niciodată  pe  nici  unul,  dacă  ar  fi  vrut.  Doar  că  atunci  n-ar  mai  fi 
avut  pe  nimeni  care  să  meargă  în  recunoaştere  în  faţa  ei,  să  vegheze  în  spate,  sau  să  stea  de 
pază  când  ar  dormi,  iar  când  mantiile  aurii  ar  prinde-o,  ar  fi  singură.  Era  mai  în  siguranţă 
dacă  rămânea  cu  Yoren  şi  cu  ceilalţi. 

-  Nu  suntem  departe  de  Ochiul  Zeilor,  spuse  fratele  în  negru  într-o  dimineaţă.  Drumul 
Regelui  nu  e  sigur  până  ce  nu  trecem  de  Trident.  Aşa  că  vom  ocoli  lacul  de-a  lungul 
ţărmului  vestic;  acolo  nu  ne  vor  căuta.  In  următorul  loc  unde  urmele  se  încrucişau,  întoarse 
căruţele  către  apus. 

Aici,  câmpul  făcea  loc  pădurii,  satele  şi  cetăţile  erau  mai  mici  şi  mai  îndepărtate, 
dealurile  mai  înalte  şi  văile  mai  adânci.  Era  din  ce  în  ce  mai  greu  de  ajuns  la  mâncare.  In 
oraş,  Yoren  încărcase  căruţele  cu  peşte  sărat,  posmagi,  untură,  napi,  saci  cu  fasole  şi  cu  orz 
şi  roţi  de  brânză  galbenă,  dar  mâncaseră  totul,  până  la  ultima  bucăţică.  Obligaţi  fiind  să 
trăiască  din  roadele  pământului,  Yoren  ceru  ajutorul  lui  Koss  şi  Kurz,  care  fuseseră  prinşi 
ca  braconieri.  Ii  trimitea  în  pădure  înaintea  coloanei  şi  seara  se  întorceau  cu  un  cerb  atârnat 
între  ei  pe  un  ţăruş  sau  cu  câteva  prepeliţe  legate  la  brâu.  Băieţii  mai  tineri  erau  trimişi  să 
culeagă  mure  de-a  lungul  drumului  sau  să  sară  peste  garduri,  pentru  a  umple  cu  mere  câte 
un  sac,  dacă  se  întâmpla  să  dea  peste  o  livadă. 

Arya  era  o  căţărătoare  pricepută  şi  o  culegătoare  rapidă,  şi  îi  plăcea  să  meargă  singură. 
Intr-o  zi,  întâlni  un  iepure,  din  pură  întâmplare.  Era  maroniu  şi  gras,  cu  urechi  lungi  şi  nările 
fremătând.  Iepurii  fug  mai  repede  decât  pisicile,  dar  nu  se  pot  căţăra  în  copaci  nici  pe 
jumătate  atât  de  bine.  II  plesni  cu  băţul  şi  îl  înşfacă  de  urechi,  iar  Yoren  îl  înăbuşi  cu  nişte 
ciuperci  şi  ceapă  sălbatică.  Arya  primi  un  picior  întreg,  de  vreme  ce  era  iepurele  prins  de  ea. 
II  împărţi  cu  Gendry. 


Ceilalţi  primiră  câte  o  lingură  de  tocană,  chiar  şi  cei  în  cătuşe.  Jaqen  H'ghar  îi  mulţumi 
politicos  pentru  trataţie,  iar  Muşcătorul  îşi  linse  unsoarea  de  pe  degetele  murdare  cu  o 
privire  extatică,  însă  Rorge,  cel  fără  nas,  doar  râse  şi  spuse: 

-  Avem  acum  un  vânător.  Cap  Bubos.  Cap  Bubos,  Ucigaşul  de  Iepuri. 

In  preajma  cetăţii  numite  Mărăcinişul  Alb,  câţiva  lucrători  la  câmp  îi  înconjurată 
cerându-le  bani  în  schimbul  ştiuleţilor  pe  care  îi  luaseră.  Yoren  le  privi  secerile  şi  le  azvârli 
câteva  monede  de  aramă. 

A  fost  o  vreme  când  un  bărbat  în  negru  era  ospătat  de  la  Dorne  la  Winterfell,  şi  până 
şi  lorzii  de  seamă  considerau  că  e  o  onoare  să-1  găzduiască  sub  acoperişul  lor,  spuse  el  cu 
amărăciune.  Acum  nişte  lacomi  ca  voi  vor  bani  grei  pentru  o  muşcătură  din-tr-un  măr 
viermănos.  Scuipă. 

E  porumb  dulce,  mai  mult  decât  merită  o  cioară  bătrână  ca  tine,  răspunse  unul  dintre 
ei  cu  asprime.  Ieşi  chiar  acum  de  pe  câmpul  nostru  şi  ia-i  cu  tine  şi  pe  netrebnicii  şi  cuţitarii 
ăştia,  altfel  vă  voi  trage  pe  toţi  în  ţeapă,  în  lanul  de  porumb,  să  speriaţi  celelalte  ciori. 

Au  fript  porumbul  dulce  în  pleavă  în  seara  aceea,  întorcând  ştiuleţii  cu  beţe  lungi, 
despicate,  şi  l-au  mâncat  fierbinte,  direct  de  pe  cocean.  Lui  Arya  i  se  păru  că  are  un  gust 
minunat,  dar  Yoren  era  prea  nervos  ca  să  mănânce.  Parcă  avea  un  nor  deasupra  capului, 
negru  şi  zdrenţuit,  ca  mantia  pe  care  o  purta.  Se  plimba  de  colo-colo  agitat,  bombănind  de 
unul  singur. 

In  ziua  următoare,  Koss  veni  în  goană  să-1  anunţe  despre  existenţa  unei  tabere,  ceva 
mai  în  fată. 

Treizeci  sau  patruzeci  de  oameni,  cu  zale  şi  coifuri,  spuse  el.  Unii  dintre  ei  sunt  grav 
răniţi,  iar  unul  cred  că  e  pe  moarte  după  cum  geme.  Cu  toată  larma  pe  care  o  făcea,  am 
ajuns  chiar  lângă  ei.  Au  suliţe  şi  scuturi,  dar  un  singur  cal,  şi  ăla  şchiop.  Am  impresia  că 
sunt  acolo  de  ceva  vreme,  după  cum  pute  locul. 

Ai  văzut  vreo  flamură? 

Pisica  sălbatică  tărcată  cu  şase  picioare,  galbenă  cu  negru,  pe  un  fond  de  culoarea 
noroiului. 

Yoren  împături  o  frunză  acrişoară,  o  vârî  în  gură  şi  o  mestecă. 

-  Nu-mi  dau  seama,  recunoscu  el.  Pot  fi  de  o  parte,  pot  fi  de  alta.  Dacă  sunt  atât  de 
grav  răniţi,  s-ar  putea  să  ne  ia  caii,  indiferent  cine  sunt.  S-ar  putea  să  ia  mai  mult  de-atât. 
Cred  că  o  să-i  ocolim. 

Au  ocolit  leghe  în  şir  şi  le-a  luat  cel  puţin  două  zile,  dar  bătrânul  zicea  că  merită. 

-  Veţi  sta  destul  la  Zid.  Tot  restul  vieţii,  cel  mai  probabil.  Mie  mi  se  pare  că  nu  e  nici 
o  grabă  să  ajungem  acolo. 

Când  se  îndreptară  din  nou  către  nord,  Arya  văzu  din  ce  în  ce  mai  mulţi  oameni 
păzindu-şi  câmpurile.  Adesea  stăteau  în  linişte  la  marginea  drumului,  aruncând  priviri  reci 
oricărui  trecător.  Prin  alte  părţi  patrulau  călare,  trasându-şi  liniile  gardurilor  cu  topoare 
agăţate  la  şei.  Intr-un  singur  loc  zări  un  om  cocoţat  într-un  pom  uscat,  cu  un  arc  în  mână  şi 
o  tolbă  cu  săgeţi  atârnată  de  creanga  de  sub  el.  In  momentul  în 


care  îi  observă,  puse  o  săgeată  în  arc  şi  nu  îşi  dezlipi  privirea  de  la  ei  până  ce  nu 
dispăru  şi  ultima  căruţă.  In  tot  acest  timp,  Yoren  1-a  ocărat: 

-  El  şi  copacul  lui,  să  vedem  cât  o  să-i  placă  acolo  când  vor  veni  Ceilalţi  să-1  ia. 
Atunci  va  striga  după  Rondul  de  Noapte,  asta  va  face. 

O  zi  mai  târziu,  Dobber  observă  o  sclipire  roşie  pe  cerul  nopţii. 

-  Sau  drumul  acesta  a  mers  şi  apoi  s-a  întors,  sau  soarele  apune  la  miazănoapte. 
Yoren  se  urcă  pe  o  movilă  să  vadă  mai  bine. 

-  Foc,  anunţă  el.  îşi  linse  un  deget  şi  îl  ridică  în  aer.  Vântul  ar  trebui  să-1  ducă  în 
direcţia  opusă.  Totuşi,  trebuie  vegheat. 

Şi  într-adevăr  au  vegheat.  Pe  măsură  ce  lumea  se  întuneca,  focul  părea  să  devină  tot 
mai  strălucitor,  până  ce  arăta  de  parcă  nordul  întreg  era  în  flăcări.  Din  când  în  când,  simţeau 
miros  de  fum,  deşi  vântul  era  liniştit  şi  flăcările  nu  se  apropiau.  In  zori,  focul  era  stins,  dar 
nici  unul  dintre  ei  nu  dormise  prea  bine  în  noaptea  aceea. 

Era  amiază  când  ajunseră  în  locul  în  care  fusese  satul.  Câmpurile  erau  pustiuri 
carbonizate,  leghe  întregi  de  jur-împrejur,  casele,  coji  înnegrite.  Scheletele  animalelor  arse 
şi  măcelărite  împânzeau  pământul,  sub  păturii  vii  de  ciori  care  se  ridicau,  croncănind  cu 
furie  când  erau  deranjate.  Fumul  se  răspândea  încă  din  interiorul  cetăţii.  De  departe, 
palisadele  sale  de  lemn  păreau  solide,  dar  nu  se  dovediseră  destul  de  puternice. 


Călare  pe  iapa  sa,  în  faţa  căruţelor,  Arya  văzu  trupuri  carbonizate  împlântate  în  ţăruşi 
ascuţiţi,  pe  metereze,  cu  mâinile  trase  în  faţa  ochilor  de  parcă  ar  fi  vrut  să  alunge  flăcările 
care  îi  mistuiseră.  Yoren  anunţă  un  popas  când  se  aflau  încă  la  o  oarecare  distanţă  şi  îi  spuse 
lui  Arya  şi  celorlalţi  să  aibă  grijă  de  căruţe  cât  timp  el,  Murch  şi  Cutjack  mergeau  înainte  pe 
jos.  Când  trecură  printr-o  poartă  spartă,  un  stol  de  corbi  se  ridică  dintre  ziduri,  iar  corbii 
închişi  în  coliviile  din  căruţele  lor  începură  să-i  strige  cu  croncănituri  şi  ţipete  ascuţite. 

Ar  trebui  să  intrăm  după  ei?  îl  întrebă  Arya  pe  Gendry,  când  Yoren  şi  ceilalţi  erau 
plecaţi  de  o  bună  bucată  de  vreme. 

Yoren  a  spus  să  aşteptăm.  Glasul  lui  Gendry  suna  înfundat.  Când  Arya  se  întoarse  să 
privească,  observă  că  avea  coiful  pe  cap,  strălucind,  cu  coarnele  curbate,  imense. 

Când,  în  cele  din  urmă,  veniră  înapoi,  Yoren  avea  o  fetiţă  în  braţe,  iar  Murch  şi 
Cutjack  duceau  o  femeie  pe  o  targa  făcută  dintr-o  cuvertură  veche,  sfâşiată.  Fata  nu  avea 
mai  mult  de  doi  ani  şi  plângea  tot  timpul,  un  sunet  scâncit,  ca  şi  cum  ar  fi  avut  ceva  în  gât. 
Fie  că  nu  ştia  încă  să  vorbească,  fie  că  uitase.  Braţul  drept  al  femeii  se  termina  la  cot,  cu  un 
ciot  plin  de  sânge,  iar  ochii  ficşi  păreau  să  nu  vadă  nimic.  Vorbea,  dar  spunea  un  singur 
lucru.  „Vă  rog",  striga  iar  şi  iar.  „Vă  rog,  vă  rog."  Lui  Rorge  i  se  părea  amuzant.  Râdea, 
pufnind  prin  gaura  de  pe  faţă,  acolo  unde  ar  fi  trebuit  să  fie  nasul,  iar  Muşcătorul  începu  să 
râdă  şi  el,  până  ce  Murch  îi  înjură  şi  le  spuse  să  tacă. 

Yoren  îi  puse  să  găsească  un  loc  pentru  femeie  în  spatele  căruţei. 

Şi  mişcaţi-vă  repede,  zise  el.  Când  vine  noaptea,  aici  vor  fi  lupi,  poate  şi  mai  rău. 

Mi-e  frică,  murmură  Plăcintă  Fierbinte  când  văzu  femeia  cu  un  singur  braţ  târâtă  în 

căruţă. 

-  Şi  mie,  mărturisi  Arya.  O  strânse  de  umăr: 

-  N-am  omorât  niciodată  un  băiat  în  bătaie,  Arry.  Doar  am  vândut  plăcintele  mamei, 
atâta  tot. 

Arya  se  îndepărtă  de  căruţă,  atât  cât  îndrăznea,  ca  să  nu  fie  nevoită  să  o  audă  pe  fată 
plângând  sau  să  o  asculte  pe  mama  ei  şoptind:  „Vă  rog."  îşi  aminti  o  poveste  spusă  cândva 
de  Bătrâna  Nan,  despre  un  bărbat  închis  într-un  castel  întunecat,  de  nişte  uriaşi  răi.  Era 
foarte  curajos  şi  deştept  şi  îi  păcălise  pe  uriaşi,  şi  scăpase...,  dar  îndată  ce  ajunse  afară  din 
castel,  l-au  luat  Ceilalţi  şi  i-au  băut  sângele  roşu,  fierbinte.  Acum  ştia  cum  trebuie  să  se  fi 
simţit. 

Femeia  cu  un  singur  braţ  muri  pe  înserat.  Gen-dry  şi  Cutjack  îi  săpară  un  mormânt  pe 
coama  unui  deal,  sub  o  salcie  plângătoare.  Când  vântul  bătea,  Arya  avea  impresia  că  aude 
lungile  crengi  şoptind:  „Vă  rog.  Vă  rog.  Vă  rog."  I  se  ridică  părul  pe  ceafă  şi  se  îndepărtă, 
aproape  fugind,  de  lângă  mormânt. 

-  In  seara  asta  nu  facem  nici  un  foc,  le  spuse  Yoren.  Cina  consta  într-o  mână  de 
ridichi  găsite  de  Koss,  o  cană  de  fasole  uscată  şi  apă  dintr-un  pârâu  din  apropiere.  Apa  avea 
un  gust  ciudat,  iar  Lommy  le  spuse  că  era  gustul  cadavrelor  în  putrefacţie  aflate  undeva,  în 
susul  râului.  Plăcintă  Fierbinte  l-ar  fi  pocnit  dacă  nu  i-ar  fi  despărţit  Reysen. 

Arya  bău  prea  multă  apă,  doar  ca  să-şi  umple  stomacul  cu  ceva.  Nu  şi-ar  fi  imaginat 
că  va  putea  dormi,  dar  cumva  a  reuşit.  Când  se  trezi,  era  întuneric  beznă  şi  vezica  îi  era  pe 
cale  să  explodeze.  Peste  tot  în  jurul  ei  se  îngrămădeau  oameni  adormiţi,  înveliţi  cu  pături  şi 
mantii.  Arya  găsi  Acul,  se  ridică,  ascultă.  Auzi  paşii  uşori  ai  santinelei,  oameni  răsu-cindu- 
se  în  somnul  lor  agitat,  sforăiturile  hârâitoare  ale  lui  Rorge  şi  sâsâitul  ciudat  pe  care  îl 
scotea  Muşcătorul  în  somn.  Dinspre  o  altă  căruţă  venea  scâr-ţâitul  ritmic  al  oţelului  pe 
piatră,  din  locul  unde  stătea  Yoren,  mestecând  o  frunză  acrişoară  şi  ascuţindu-şi  tăişul 
pumnalului. 

Plăcintă  Fierbinte  era  unul  dintre  băieţii  de  pază. 

-  Unde  te  duci?  întrebă  când  o  văzu  pe  Arya  în-dreptându-se  către  copaci. 
Arya  făcu  un  semn  vag  cu  mâna  către  pădure. 


Ba  nu  te  duci,  zise  Plăcintă  Fierbinte.  Devenise  mai  îndrăzneţ  acum,  că  avea  sabia  la 
brâu,  chiar  dacă  era  doar  o  sabie  scurtă,  iar  el  o  mânuia  ca  pe  un  topor.  Bătrânul  a  spus  ca  în 
seara  asta  toată  lumea  să  stea  pe-aproape. 

Trebuie  să  mă  uşurez,  explică  Arya. 

Ei  bine,  foloseşte  pomul  de  colo.  Arătă  cu  degetul.  Nu  ştii  ce  e  acolo,  Arry.  Mai 
înainte  am  auzit  lupi. 

Lui  Yoren  nu  i-ar  plăcea  dacă  s-ar  certa  cu  el. 
A 

încercă  să  pară  speriată. 
Lupi?  Vorbeşti  serios? 
Am  auzit,  o  asigură  el. 

Nu  cred  că  trebuie  să  mă  duc,  până  la  urmă.  Se  întoarse  la  pătura  ei  şi  se  prefăcu 
adormită  până  ce  auzi  paşii  lui  Plăcintă  Fierbinte  îndepărtându-se.  Apoi  se  rostogoli  pe  o 
parte  şi  se  furişă  în  pădure,  prin  cealaltă  parte  a  taberei,  tăcută  ca  o  umbră.  Erau  şi  aici 
santinele,  dar  Arya  le  ocoli  cu  uşurinţă.  Doar  ca  să  se  asigure,  se  duse  de  două  ori  mai 
departe  decât  de  obicei.  Când  fu  convinsă  că  nu  era  nimeni  prin  apropiere,  îşi  dădu  jos 
pantalonii  şi  se  lăsă  pe  vine,  să-şi  facă  treaba. 

Tocmai  urina,  cu  hainele  în  jurul  gleznelor,  când  auzi  foşnete  pe  sub  copaci.  Plăcintă 
Fierbinte,  gândi  în  panică,  m-a  urmărit.  Apoi  văzu  ochii  licărind  dinspre  pădure,  strălucind 
de  oglindirea  lunii.  Stomacul  i  se  strânse  şi  întinse  mâna  după  sabie,  fără  să-i  pese  dacă  se 
uda  toată,  numărând  ochii:  doi,  patru,  opt,  doisprezece,  o  haită  întreagă... 

Unul  dintre  ei  se  apropie  cu  pas  uşor  dinspre  copaci.  O  fixă  cu  privirea  şi  îşi  dezgoli 
colţii,  iar  Arya  nu  se  mai  putu  gândi  decât  la  cât  de  proastă  a  fost  şi  cum  va  jubila  Plăcintă 
Fierbinte  când  îi  vor  găsi  trupul  pe  jumătate  devorat,  în  dimineaţa  următoare.  Dar  lupul  se 
întoarse  şi  o  luă  la  goană  înapoi  în  întuneric  şi  la  fel  de  repede  ochii  dispărură.  Tremurând, 
se  şterse,  îşi  legă  pantalonii  şi  se  întoarse  la  tabără  şi  la  Yoren,  urmărind  sunetul  hârşâit  ce 
venea  din  depărtare.  Arya  se  caţără  în  căruţă,  lângă  el,  cutremurată. 

Lupi,  şopti  ea  cu  glas  răguşit.  In  pădure. 

Da.  Trebuie  să  fie. 

M-au  speriat. 

Chiar  aşa?  Scuipă.  Eu  am  impresia  că  neamul  tău  ţinea  la  lupi. 

Nymeria  era  un  lup  străvechi.  Arya  îşi  strânse  mâinile  la  piept.  Asta  e  altceva. 
Oricum,  ea  s-a  dus.  Jory  şi  cu  mine  am  aruncat  cu  pietre  în  ea  până  când  a  fugit,  altfel 
regina  ar  fi  omorât-o.  O  întrista  să  vorbească  despre  asta.  Pariez  că,  dacă  ar  fi  fost  în  oraş, 
nu  ar  fi  permis  să  i  se  taie  capul  lui  tata. 

Băieţii  orfani  nu  au  taţi,  spuse  Yoren,  sau  ai  uitat?  Saliva  îi  era  roşie  de  la  frunza 
acrişoară,  aşa  că  arăta  de  parcă  gura  i-ar  fi  sângerat.  Singurii  lupi  de  care  trebuie  să  ne 
temem  sunt  cei  îmbrăcaţi  în  piele  de  om,  precum  cei  care  au  distrus  satul  ăla. 

Mi-aş  dori  să  fiu  acasă,  spuse  ea  cu  tristeţe,  încerca  din  răsputeri  să  fie  curajoasă,  să 
fie  fioroasă  ca  o  lupoaică,  dar  uneori  se  simţea  doar  ca  o  fetiţă. 

Fratele  în  negru  desfăcu  o  frunză  acrişoară  din  balotul  aflat  în  căruţă  şi  şi-o  îndesă  în 

gură. 

Poate  că  ar  fi  trebuit  să  te  las  unde  te-am  găsit,  băiete.  Pe  toţi.  In  oraş  e  mai  sigur,  mi 

se  pare. 

Nu-mi  pasă.  Vreau  să  mă  duc  acasă. 

Aduc  oameni  la  Zid  de  aproape  treizeci  de  ani.  Pe  buzele  lui  Yoren  străluci  saliva, 
ca  nişte  bulbuci  de  sânge.  In  tot  acest  timp,  am  pierdut  doar  trei.  Un  bătrân  a  murit  de  febră, 
un  băiat  din  oraş  a  fost  muşcat  de  şarpe  când  se  uşura  şi  un  nebun  a  încercat  să  mă  omoare 
în  somn  şi  s-a  ales  cu  un  zâmbet  roşu  pentru  deranj.  îşi  trecu  pumnalul  în  dreptul  gâtului, 
arătându-i.  Trei  în  treizeci  de  ani.  Scuipă  vechea  frunză  acrişoară.  Acum  o  corabie  ar  fi  fost 
un  lucru  mai  înţelept.  Nici  o  şansă  să  mai  găsim  oameni  pe  drum,  dar...  Un  bărbat  isteţ  s-ar 


fi  dus  cu  corabia,  dar  eu...  Treizeci  de  ani  am  mers  pe  acest  drum  al  regelui.  îşi  vârî 
pumnalul  în  teacă.  Du-te  la  culcare,  băiete.  Mă  auzi? 

Ea  încercase.  Totuşi,  cum  stătea  sub  pătura  ei  subţire,  auzea  lupii  urlând...  şi  un  alt 
sunet,  mai  slab,  doar  o  şoaptă  în  vânt,  care  ar  fi  putut  să  fie  un  ţipăt. 


DAVOS 


Aerul  dimineţii  era  negru  de  fumul  zeilor  arzând. 

Ardeau  cu  toţii  acum,  Fecioară  şi  Mamă,  Războinic  şi  Fierar,  Baborniţa  cu  ochii  ei 
sidefii  şi  Tatăl  cu  barba  poleită  cu  aur,  chiar  şi  Străinul,  cioplit  să  pară  mai  mult  animal  decât 
om.  Lemnul  vechi,  uscat,  şi  nenumăratele  straturi  de  vopsea  şi  de  lac  ardeau  cu  o  lumină 
sălbatică,  nesăţioasă.  Căldura  se  ridica  sclipind  prin  aerul  rece.  In  spate,  garguiele  şi  dragonii 
de  piatră  de  pe  zidurile  castelului  se  vedeau  ca  prin  ceaţă,  de  parcă  Davos  le-ar  fi  văzut 
printr-un  văl  de  lacrimi.  Sau  ca  şi  cum  bestiile  ar  fi  tremurat,  s-ar  fi  agitat... 

Un  lucru  rău,  declară  Allard,  deşi  cel  puţin  avusese  bunul-simţ  să  vorbească  cu  glas 
scăzut.  Dalie  mormăi  aprobator. 

Linişte,  spuse  Davos.  Nu  uitaţi  unde  vă  aflaţi.  Fiii  lui  erau  buni,  dar  tineri,  iar  Allard, 
în  special,  era  pripit.  Dacă  aş  fi  rămas  contrabandist,  Allard  ar  fi  sfârşit  pe  Zid,  Stannis  l-a 
cruţat  de  un  asemenea  final,  încă  un  lucru  pentru  care-i  sunt  dator... 


Sute  de  oameni  veniseră  la  porţile  castelului  să  vadă  cum  ardeau  Cei  Şapte.  Aerul 
mirosea  urât.  Chiar  şi  soldaţilor  le  venea  greu  să  nu  se  simtă  stânjeniţi  în  faţa  unui  asemenea 
afront  adus  zeilor  pe  care  mulţi  dintre  ei  îi  veneraseră  toată  viaţa. 

Femeia  roşie  dădu  ocol  focului  de  trei  ori,  rugân-du-se  o  dată  în  limba  Asshai,  o  dată  în 
Valyriana  cultă  şi  o  dată  în  Limba  Comună.  Davos  o  înţelese  doar  pe  ultima. 

-  R'hllor,  vino  în  întunericul  nostru,  strigă  ea.  Stăpân  al  Luminii,  îţi  oferim  aceşti  zei 
falşi,  aceşti  şapte  zei  care  sunt  unul  singur,  duşmanul.  Ia-1  şi  re-varsă-ţi  lumina  asupra 
noastră,  căci  noaptea  e  întunecată  şi  plină  de  spaime. 

Regina  Selyse  repetă  vorbele.  Lângă  ea,  Stannis  privea  impasibil,  cu  maxilarul  tare  ca  o 
stâncă  sub  umbra  neagră-albăstruie  a  bărbii  sale  compacte.  îşi  pusese  straie  mai  bogate  decât 
îi  era  obiceiul,  ca  pentru  sept. 

Septul  de  la  Piatra  Dragonului  se  aflase  acolo  unde  Aegon  Cuceritorul  îngenunchease  ca 
să  se  roage  în  noaptea  dinaintea  plecării.  Asta  nu-1  salvase  de  oamenii  reginei.  Răsturnaseră 
altarele,  dăduseră  jos  statuile  şi  spărseseră  vitraliile  cu  ciocanele  de  război.  Septo-nul  Barre 
nu  putuse  decât  să-i  blesteme,  dar  Ser  Hubard  Rambton  îşi  dusese  cei  trei  fii  la  sept,  să-şi 
apere  zeii.  Rambtonii  omorâseră  patru  oameni  ai  reginei  înainte  ca  ceilalţi  să-i  distrugă.  Pe 
urmă,  Gun-cer  Sunglass,  cel  mai  blând  şi  mai  pios  dintre  lorzi,  i-a  spus  lui  Stannis  că  nu  mai 
poate  să-i  satisfacă 


pretenţiile.  Acum  împărţea  o  celulă  sufocantă  cu  sep tonul  şi  cu  cei  doi  fii  ai  lui  Ser 
Hubard  care  su-pravieţuiseră.  Ceilalţi  lorzi  prinseseră  repede  lecţia. 

Zeii  nu  însemnaseră  niciodată  prea  mult  pentru  Davos  contrabandistul,  deşi,  ca  mulţi 
dintre  ceilalţi,  fusese  văzut  aducând  ofrande  Războinicului  înainte  de  luptă,  Fierarului  atunci 
când  lansa  o  corabie  la  apă  şi  Mamei,  ori  de  câte  ori  soţia  sa  rămânea  însărcinată.  I  se  făcu 
rău  privindu-i  cum  ard,  şi  nu  doar  din  cauza  fumului. 

Maester  Cressen  ar  fi  împiedicat  asta.  Bătrânul  îl  provocase  pe  Stăpânul  Luminii  şi 
fusese  doborât  de  impietatea  sa,  sau  cel  puţin  aşa  spuneau  clevetitorii.  Davos  ştia  adevărul.  II 
văzuse  pe  maester  strecurând  ceva  în  cupa  cu  vin.  Otravă.  Ce  altceva  ar  fi  putut  să  fie?  A 
băut  o  cupă  a  morţii  ca  să-l  elibereze  pe  Stannis  de  Melisandre,  dar  cumva  zeul  ei  a 
apărat-o.  Ar  fi  ucis-o  bucuros  pe  femeia  roşie  pentru  asta,  deşi  ce  şansă  ar  fi  avut  el  acolo 
unde  Maesterul  Citadelei  dăduse  greş?  Era  doar  un  contrabandist  ridicat  în  rang,  Davos  de  la 
Fundătura  Puricilor,  Regele  Ceapă. 

Zeii  arzând  răspândeau  o  lumină  frumoasă,  înveşmântaţi  în  straiele  lor  de  flăcări  în 
nuanţe  schimbătoare,  roşii,  portocalii  şi  galbene.  Septonul  Barre  îi  spusese  cândva  lui  Davos 
cum  au  fost  ciopliţi  din  catargele  corăbiilor  care  i-au  adus  din  Valyria  pe  primii  Targaryeni. 
De-a  lungul  secolelor,  au  fost  vopsiţi  şi  revopsiţi,  poleiţi  cu  aur,  cu  argint  şi  împodobiţi  cu 
nestemate. 

-  Frumuseţea  lor  îi  va  face  să  fie  şi  mai  mult  pe  placul  lui  R'hllor,  spusese  Melisandre 
când  i-a  cerut  lui  Stannis  să-i  arunce  pe  jos  şi  să-i  târască  afară,  la  porţile  castelului. 

Fecioara  zăcea  de-a  curmezişul  Războinicului,  cu  braţele  larg  deschise,  de  parcă  ar  fi 
vrut  să-l  îmbrăţişeze.  Mama  părea  aproape  prea  cutremurată  în  timp  ce  flăcările  se  apropiau, 
atingându-i  obrazul.  In  inimă  îi  fusese  înfiptă  o  sabie  lungă  şi  mâna-i  de  piele  era  cuprinsă 
de  flăcări.  Tatăl  era  dedesubt,  primul  căzut.  Davos  privea  mâna  Străinului  zvârcolindu-se  şi 
în-colăcindu-se,  în  timp  ce  degetele  i  se  înnegreau  şi  cădeau  unul  câte  unul,  micşorate  de 
dogoarea  mangalului.  In  apropiere,  Lordul  Celtigar  fu  cuprins  de  o  tuse  rebelă  şi  îşi  acoperi 
faţa  ridată  cu  o  bucată  de  pânză  brodată  cu  crabi  roşii.  Myrenii  erau  puşi  pe  glume, 
bucurându-se  de  căldura  focului,  dar  tânărul  Lord  Bar  Emmon  se  făcuse  cenuşiu  la  faţă,  iar 
Lord  Velaryon  se  uita  mai  mult  la  rege  decât  la  flăcări. 

Davos  ar  fi  dat  orice  să  ştie  la  ce  se  gândea  acesta,  dar  un  om  ca  Velaryon  nu  i  s-ar  fi 
confesat  niciodată.  Lordul  Mareelor  era  din  sângele  vechii  Valyrii,  iar  Casa  lui  oferise  de 
trei  ori  soţii  pentru  prinţii  Targa-ryeni.  Davos  Seaworth  duhnea  a  peşte  şi  a  ceapă.  Se  purta 
la  fel  şi  cu  ceilalţi  lorzi.  Nu  putea  avea  încredere  în  nici  unul  dintre  ei,  şi  nici  ei  nu  l-ar 
include  în  vreunul  dintre  consiliile  lor  secrete.  Ii  dispreţuiau  şi  fiii,  în  egală  măsură.  Nepoţii 
mei  vor  lua  parte  la  tur-niruri  alături  de  ai  lor  şi,  într-o  zi,  poate  că  sângele  lor  se  va  uni 
cu  al  meu.  Cu  timpul,  mica  mea  corabie  neagră  va  zbura  la  fel  de  sus  precum  calul  de 
mare  al  lui  Velaryon  sau  ca  crabii  roşii  ai  lui  Celtigar. 

Asta  dacă  ajungea  Stannis  pe  tron.  Dar  dacă  pierdea... 

Tot  ceea  ce  sunt  îi  datorez  lui.  Stannis  îl  ridicase  la  rangul  de  cavaler.  Ii  oferise  un  loc 
de  cinste  la  masa  lui  şi  o  galeră  de  război  cu  care  să  călătorească  pe  mare  în  locul  micii  sale 
corăbii  de  contrabandist.  Dale  şi  Allard  erau  şi  ei  căpitani  de  galere.  Maric  era  cârmaci  pe 
Furia.  Matthos  slujea  sub  comanda  tatălui  său  pe  Betha  Neagră,  iar  regele  îl  luase  pe  Devan 
ca  scutier  regal.  Intr-o  bună  zi  va  deveni  cavaler,  la  fel  şi  cei  doi  flăcăi.  Marya  era  stăpâna 
unei  mici  fortăreţe  de  la  Capul  Mâniei,  şi  avea  servitori  care  îi  spuneau  stăpână,  iar  Davos 
putea  vâna  căprioare  roşii  în  propriile  sale  păduri.  Toate  acestea  le  avea  datorită  lui  Stannis 
Baratheon,  cu  preţul  câtorva  falange.  A  fost  drept  ceea  ce  mi-a  făcut.  Am  nesocotit  legile 
regelui  toată  viaţa.  El  mi-a  câştigat  loialitatea.  Davos  atinse  mica  pungă  care-i  atârna  la  gât 
de  o  curea  de  piele.  Degetele  erau  norocul  lui  şi  acum  avea  nevoie  de  noroc.  Ca  noi  toţi,  ca 
Lordul  Stannis  mai  mult  decât  oricine. 

Flăcări  palide  colorau  cerul  cenuşiu.  Un  fum  negru  se  ridica,  răsucindu-se  şi  unduindu- 
se.  Când  vântul  îl  împinse  către  ei,  oamenii  începură  să  clipească,  să  lăcrimeze  şi  să  se  frece 


la  ochi.  Allard  întoarse  capul,  tuşind  şi  blestemând.  O  fărâmă  din  cele  ce  vor  veni,  gândi 
Davos.  Mulţi  şi  multe  vor  mai  arde  înainte  ca  acest  război  să  ia  sfârşit. 

Melisandre  era  înveşmântată  din  cap  până-n  picioare  în  satin  roşu  şi  catifea  sângerie, 
cu  ochii  roşii  ca  rubinul  imens  strălucindu-i  la  gât,  de  parcă  ar  fi  fost  şi  el  în  flăcări. 

-  In  cărţile  vechi  ale  Asshailor  stă  scris  că  va  veni  o  zi,  după  o  vară  lungă,  când  stelele 
vor  sângera  şi  răsuflarea  rece  a  întunericului  va  cădea  grea  asupra  lumii.  In  acest  ceas  de 
teroare,  un  războinic  va  scoate  din  foc  o  sabie  arzând.  Acea  sabie  va  fi  Aducătoarea  Luminii, 
Sabia  Roşie  a  Eroilor,  iar  cel  care  o  va  lua  va  fi  Azor  Ahai  reîntors  şi  întunericul  va  pieri  din 
faţa  lui.  Ridică  glasul  şi  vorbele  ei  străbătură  întreaga  adunare.  Azor  Ahai,  iubit  de  R'hllor! 
Războinic  al  Luminii,  Fiu  al  Focului!  Apropie-te,  sabia  ta  te  aşteaptă! Apr opie-te  şi 
prinde-o  în  mână! 

Stannis  Baratheon  înainta  ca  un  soldat  intrând  în  luptă.  Scutierii  se  apropiară  pentru  a- 
1  însoţi.  Davos  privi  cum  fiul  său,  Devan,  trage  o  mânuşă  lungă,  căptuşită,  pe  mâna  dreaptă 
a  regelui.  Băiatul  purta  o  jiletcă  de  culoarea  untului,  cu  o  inimă  dogoritoare  cusută  pe  piept. 
Bryen  Farring  era  îmbrăcat  asemănător  şi  tocmai  lega  o  capă  rigidă  de  piele  în  jurul  gâtului 
înălţimii  Sale.  In  spate,  Davos  auzi  zornăitul  uşor  al  unor  clopoţei. 

-  Sub  mare  fumul  se  ridică  în  bulbuci,  iar  flăcările  ard  verzi,  albastre  şi  negre,  cânta 
pe  undeva  Chip  Peticit.  Ştiu,  eu  ştiu,  oh,  oh,  oh. 

Regele  se  năpusti  în  foc  cu  dinţii  încleştaţi,  ţinând  mantia  de  piele  în  faţa  lui,  ca  să-1 
apere  de  flăcări.  Se  duse  direct  la  Mamă,  înhaţă  sabia  cu  mâna  înmănuşată  şi  o  smulse,  dintr- 
o  singură  zvâcnire,  din  lemnul  arzând.  Pe  urmă  începu  să  se  retragă,  cu  sabia  ridicată,  cu 
flăcări  verzi,  de  jad,  răsucindu-se  în  jurul  oţelului  sângeriu.  Străjerii  alergară  să  scuture 
tăciunii  care  atârnau  de  veşmintele  regelui. 

-  O  sabie  de  foc!  strigă  Regina  Selyse. 

Ser  Axell  Florent  şi  ceilalţi  oameni  ai  ei  o  urmară: 

-  O  sabie  de  foc!  Arde!  Arde!  O  sabie  de  foc!  Melisandre  îşi  ridică  mâinile  deasupra 
capului. 

-  Priviţi!  Ni  s-a  promis  un  semn,  iar  acum  semnul  a  fost  văzut!  Priviţi  Aducătorul 
Luminii!  Azor  Ahai  a  venit  din  nou!  Să-i  urăm  bun  venit  Războinicului  Luminii!  Să-i 
urăm  bun  venit  Fiului  Focului! 

Un  val  de  strigăte  dădu  răspunsul  chiar  când  mănuşa  lui  Stannis  începu  să  ardă  mocnit, 
înjurând,  regele  înfipse  vârful  săbiei  în  pământul  umed  şi  stinse  flăcările  cu  piciorul. 
Stăpâne,  revarsă  lumina  ta  asupra  noastră!  strigă  Melisandre. 
Căci  noaptea  e  întunecată  şi  plină  de  spaime,  răspunseră  Selyse  şi  oamenii  reginei. 

Ar  trebui  să  rostesc  şi  eu  cuvintele?  se  întrebă  Davos.  Li  datorez  lui  Stannis  atât  de 
mult?  Acest  zeu  fioros  este  cu  adevărat  zeul  /«i7'Degetele  sale  scurtate  se  crispară. 

Stannis  îşi  scoase  mănuşa  şi  o  lăsă  să  cadă  pe  pământ.  Zeii  de  pe  rug  abia  mai  puteau  fi 
recunoscuţi.  Capul  Fierarului  căzu,  stârnind  un  nor  de  cenuşă  şi  tăciuni.  Melisandre  cânta  în 
limba  lui  Asshai,  cu  glasul  ridicându-se  şi  coborând,  ca  fluxul  şi  refluxul  mării,  înfiptă  în 
pământ,  Aducătoarea  Luminii  continua  să  strălucească  îmbujorată,  dar  flăcările  care 
persistau  în  jurul  săbiei  se  micşorau  şi  piereau. 

Când  cântecul  luă  sfârşit,  din  zei  mai  rămăsese  doar  cenuşa,  iar  răbdarea  regelui  era  pe 
sfârşite.  O  luă  pe  regină  de  cot  şi  o  conduse  înapoi  la  Piatra  Dragonului,  lăsând  Aducătoarea 
de  Lumină  acolo  unde  era.  Femeia  roşie  mai  zăbovi  o  clipă  să  privească,  în  timp  ce  Davos 
îngenunche  alături  de  Bryen  Farring  şi  înveli  sabia  arsă  şi  înnegrită  în  mantia  de  piele.  Sabia 
Roşie  a  Eroilor  arată  în  ultimul  hal,  gândi  Davos. 

Câţiva  lorzi  mai  rămaseră  să  discute,  cu  glasuri  scăzute,  în  cealaltă  parte  a  focului. 
Tăcură  când  au  observat  că  Davos  îi  priveşte.  Dacă  Stannis  ar  cădea,  m-ar  doborî  într-o 
clipă.  Nici  el  nu  era  mulţumit  de  vreunul  dintre  oamenii  reginei,  acel  grup  de  cavaleri 
ambiţioşi  şi  lorzi  mărunţi  care  se  încredinţaseră  acestui  Stăpân  al  Luminii,  intrând  astfel  în 
graţiile  şi  sub  ocrotirea  Doamnei  -  ba  nu,  ale  Reginei,  ai  uitat?  -  Selyse. 


Când  Melisandre  şi  scutierii  se  depărtară  cu  preţioasa  sabie,  focul  începuse  deja  să  se 
micşoreze.  Davos  şi  fiii  lui  se  alăturată  mulţimii  care  îşi  croia  drum  în  jos,  către  ţărm  şi  către 
corăbiile  care  aşteptau. 

Devan  s-a  descurcat  bine,  spuse  Davos  pe  drum. 

A  dus  mănuşa  fără  s-o  scape,  da,  zise  Dale.  Allard  încuviinţă. 

-  Semnul  acela  de  pe  jiletca  lui  Devan,  inima  dogoritoare,  ce  era?  Blazonul 
Baratheonilor  este  cerbul  încoronat. 

-  Un  lord  poate  să  aleagă  mai  mult  de  un  blazon,  spuse  Davos. 
Dale  zâmbi. 

-  O  corabie  neagră  şi  o  ceapă,  tată?  Allard  lovi  cu  piciorul  o  piatră. 

Ceilalţi  ne  iau  ceapa...  şi  acea  inimă  aprinsă.  A  fost  cu  totul  greşit  să-i  ardă  pe  Cei 

Şapte. 

De  când  ai  devenit  atât  de  credincios?  întrebă  Davos.  Ce  ştie  fiul  unui  contrabandist 
despre  faptele  zeilor? 

Eu  sunt  fiul  unui  cavaler,  tată.  Dacă  tu  nu-ţi  aminteşti,  de  ce  ar  face-o  ei? 

Fiul  unui  cavaler,  dar  nu  un  cavaler,  zise  Davos.  Şi  nici  nu  vei  fi  vreodată,  dacă  te 
amesteci  în  treburi  care  nu  te  privesc.  Stannis  este  regele  tău,  nu  e  treaba  noastră  să  ne 
îndoim  în  privinţa  lui.  Noi  navigam  cu  aceste  corăbii  şi  îi  îndeplinim  porunca.  Asta  e  tot. 

Cât  despre  asta,  tată,  răspunse  Dale,  îmi  displac  aceste  butoaie  pe  apă  pe  care  mi  le- 
au  dat  în  schimbul  Maniei.  Lemn  de  pin  verde.  Apa  îl  va  strica  la  primul  drum,  oricât  de 
scurt  ar  fi. 

Şi  eu  am  primit  una  la  fel  pentru  Lady  Marya,  zise  Allard.  Oamenii  reginei  au 
pretins  tot  lemnul  uscat. 

-  Voi  vorbi  cu  regele  despre  asta,  promise  Davos.  Era  mai  bine  să  vină  de  la  el  decât 
de  la  Allard. 

Fiii  lui  erau  luptători  pricepuţi  şi  navigatori  încă  şi  mai  iscusiţi,  dar  nu  ştiau  cum  să  le 
vorbească  lorzilor.  S-au  născut  fără  rang,  întocmai  ca  mine,  dar  nu  le  place  să  li  se 
reamintească  asta.  Când  se  uită  la  stindardul  nostru,  nu  văd  decât  o  corabie  mare, 
neagra,  zburând  în  bătaia  vântului.  Ceapa  o  trec  cu  vederea. 

Portul  era  mai  înţesat  de  oameni  decât  îl  văzuse  vreodată  Davos.  Fiecare  doc  era  plin 
de  marinari  care  încărcau  provizii  şi  în  fiecare  han  soldaţii  jucau  zaruri,  beau  sau  căutau 
târfe...  O  căutare  zadarnică,  fiindcă  Stannis  nu  îngăduia  nici  una  pe  această  insulă.  Ţărmul 
era  mărginit  de  corăbii,  galere  de  război,  vase  de  pescuit,  galioane  robuste  şi  corăbii  de 
negoţ  burduhănoase.  Cele  mai  bune  locuri  de  ancorat  fuseseră  ocupate  de  vasele  cele  mari: 
vasul  amiral  al  lui  Stannis,  Furia,  se  înălţa  între  Lordul  Steffon  şi  Cerbul  Mării,  vasul  cu 
chilă  argintie  al  Lordului  Velaryion,  Mândria  din  Driftmark,  şi  cele  trei  surori  ale  sale,  apoi 
Cleştele  Roşu,  corabia  împodobită  a  Lordului  Celtigar,  şi  greoaia  corabie  Peştele  Spadă,  cu 
prora  ei  lungă  de  fier.  Ancorată  în  larg,  plutea  imensa  corabie  Valy-riana  a  lui  Salldhor 
Saan,  printre  chilele  dungate  ale  altor  două  duzini  de  galere  Lyseniene  mai  mici. 

Un  mic  han  ponosit  se  afla  la  capătul  cheiului  de  piatră  unde  Betha  Neagră,  Mânia  şi 
Lady  Marya  îm-părţeau  locul  cu  o  jumătate  de  duzină  de  alte  galere  de  o  sută  de  vâslaşi  sau 
mai  puţin.  Lui  Davos  îi  era  sete.  Se  despărţi  de  fiii  săi  şi  îşi  îndreptă  paşii  către  han.  In  faţă 
era  aşezat  un  gargui  înalt  până  la  brâu,  atât  de  ros  de  ploaie  şi  de  sare  încât  trăsăturile  sale 
erau  şterse  cu  totul.  Totuşi,  era  un  vechi  prieten  al  lui  Davos.  Bătu  uşor  cu  palma  capul  de 
piatră  în  timp  ce  intra. 

-  Noroc,  murmură  el. 

In  partea  opusă  a  gălăgioasei  săli  comune,  Sallad-hor  Saan  mânca  struguri  dintr-un  bol 
de  lemn.  Când  îl  observă  pe  Davos,  îi  făcu  semn  să  se  apropie. 

-  Cavalere,  vino  şi  stai  cu  mine  la  masă.  Mănâncă  un  strugure.  Mănâncă  doi.  Sunt 
nemaipomenit  de  dulci. 

Lysenianul  era  un  om  lipicios,  zâmbitor,  a  cărui  extravaganţă  era  proverbială  pe 
ambele  maluri  ale  mării  înguste.  Astăzi  purta  o  sclipitoare  haină  de  argint,  cu  mâneci  largi 


atât  de  lungi,  încât  capetele  lor  bălteau  pe  podea.  Nasturii  erau  maimuţe  sculptate  din  jad,  iar 
deasupra  buclelor  sale  rare,  albe,  era  cocoţată  o  caschetă  colorată  într-un  verde  viu  şi 
împodobită  cu  un  evantai  din  pene  de  cocoş. 

Davos  îşi  croi  drum  printre  mese  către  un  scaun,  înainte  de  a  deveni  cavaler,  adusese 
adesea  marfă  de  la  Selladhor  Saan.  Lysenianul  era  şi  el  un  contrabandist,  după  cum  era 
negustor,  bancher,  pirat  notoriu  şi  pretins  Prinţ  al  Mării  înguste.  Când  un  pirat  se 
îmbogăţeşte  destul,  îl  fac  prinţ.  Davos  fusese  cel  care  călătorise  la  Lys  să-1  recruteze  pe 
bătrânul  şnapan  pentru  cauza  lui  Stannis. 

N-ai  văzut  zeii  arzând,  domnul  meu?  întrebă  el. 

Preoţii  roşii  au  un  templu  mare  la  Lys.  Ard  mereu  una  şi  alta,  invocându-şi  zeul, 
R'hllor.  Mă  plictisesc  cu  focurile  lor.  E  de  sperat  că  în  curând  îl  vor  plictisi  şi  pe  Regele 
Stannis.  Părea  total  nepreocupat  de  faptul  că  l-ar  putea  auzi  cineva,  îşi  mânca  strugurii  şi 
lăsa  să  i  se  prelingă  sâmburii  pe  buză,  dându-le  un  bobârnac  cu  degetul.  Pasărea  cu  o  mie 
de  culori  a  venit  ieri,  bunule  domn.  Nu  e  un  vas  de  război,  nu,  ci  un  vas  de  negoţ  şi  a  trecut 
pe  la  Debarcaderul  Regelui.  Eşti  sigur  că  nu  vrei  un  strugure?  Copiilor  li  se  face  foame  în 
oraş,  aşa  se  spune.  Bălăngăni  strugurele  în  faţa  lui  Davos  şi  zâmbi. 

-  De  o  bere  am  nevoie,  şi  de  veşti. 

-  Oamenii  din  Westeros  sunt  mereu  grăbiţi,  se  plânse  Sallador  Saan.  La  ce  bun,  te 
întreb?  Cel  care  se  grăbeşte  în  viaţă  se  grăbeşte  către  mormânt.  Râgâi.  Lordul  de  la  Casterly 
Rock  a  trimis  un  pitic  să  aibă  grijă  de  Debarcaderul  Regelui.  Poate  că  speră  că  faţa  lui  urâtă 
va  speria  atacatorii,  ce  zici?  Sau  că  ne  vom  prăpădi  de  râs  când  Pezevenghiul  se  va  zbengui 
pe  creneluri,  cine  poate  şti?  Piticul  1-a  alungat  pe  mitocanul  care  a  condus  mantiile  aurii  şi  a 
pus  în  locul  lui  un  cavaler  cu  o  mână  de  fier.  Culese  o  boabă  de  strugure  şi  o  stoarse  între 
degetul  mare  şi  arătător  până  ce  pielea  se  crăpă.  Sucul  îi  curse  printre  degete. 

Servitoarea  se  strecură  pe  lângă  el,  lovind  mâinile  care  o  pipăiau  în  trecere.  Davos 
comandă  o  bere,  se  întoarse  la  Saan  şi  întrebă: 

-  Cât  de  bine  e  apărat  oraşul?  Celălalt  dădu  din  umeri. 

-  Zidurile  sunt  înalte  şi  puternice,  dar  cine  să  le  apere?  Construiesc  catapulte  şi 
aruncătoare  de  flăcări,  o,  da,  dar  oamenii  în  mantii  aurii  sunt  prea  puţini  şi  prea  necopţi,  şi 
alţii  nu  există.  O  lovitură  ageră,  ca  un  şoim  năpustindu-se  asupra  unui  iepure,  şi  marele  oraş 
va  fi  al  nostru.  Dă-ne  vânt  să  ne  conducem  corăbiile  şi  regele  tău  s-ar  putea  aşeza  pe  Tronul 
lui  de  Fier  până  mâine-seară.  Am  putea  să-1  îmbrăcăm  pe  pitic  în  haine  pestriţe  şi  să-i 
înţepăm  obrăjorii  cu  vârfurile  săbiilor  ca  să-1  facem  să  ne  danseze  şi  poate  că  renumitul  tău 
rege  mi-ar  da-o  în  dar  pe  frumoasa  Regină  Cersei  să-mi  încălzească  patul  pentru  o  noapte. 
Am  fost  prea  mult  timp  departe  de  soţiile  mele,  şi  numai  în  slujba  lui. 

Piratule,  zise  Davos.  Nu  ai  nici  o  soţie,  doar  concubine,  şi  ai  fost  bine  plătit  pentru 
fiecare  zi  şi  pentru  fiecare  corabie. 

Doar  cu  promisiuni,  zise  Salladhor  Saan  îndurerat.  Bunule  domn,  aur  râvnesc,  nu 
vorbe  pe  hârtie.  Sparse  o  boabă  de  strugure  în  gură. 

Iţi  vei  primi  aurul  când  vom  prelua  tezaurul  de  la  Debarcaderul  Regelui.  Nici  un  om 
din  Cele  Şapte  Regate  nu  e  mai  de  cuvânt  ca  Stannis  Baratheon.  îşi  va  ţine  promisiunea. 

Chiar  în  timp  ce  vorbea,  Davos  gândea:  Această  lume  e  întoarsă  pe  dos  fără  speranţă, 
dacă  un  contrabandist  de  rând  trebuie  să  garanteze  pentru  onoarea  regilor. 

-  Aşa  a  spus  şi  a  tot  repetat.  Şi  aşa  spun  şi  eu,  la-să-ne  să  facem  ceea  ce  ne-am  propus. 
Nici  chiar  aceşti  struguri  nu  sunt  mai  copţi  decât  e  oraşul  acela,  bătrâne  prieten. 

Servitoarea  se  întoarse  cu  berea.  Davos  îi  dădu  o  monedă  de  aramă. 

-  Am  putea  lua  Debarcaderul  Regelui,  aşa  cum  spui,  zise  el  şi  ridică  halba,  dar  cât 
timp  l-am  păstra? 

Se  ştie  că  Tywin  Lannister  este  la  Harrenhal  cu  o  oaste  mare,  iar  Lordul  Renly... 

-  A,  da,  fratele  mai  mic,  zise  Salladhor  Saan.  Partea  asta  nu  e  atât  de  bună,  prietene. 
Regele  Renly  se  agită.  Nu,  aici  el  este  Lordul  Renly,  scuzele  mele.  Atâţia  regi,  că  îmi 
oboseşte  limba  să  spun  cuvântul  ăsta.  Fratele  Renly  a  plecat  de  la  Highgarden  cu  frumoasa  şi 


tânăra  lui  regină,  cu  lorzii  săi  înfloritori,  cu  cavalerii  strălucitori  şi  cu  o  oştire  măreaţă  de 
pedeştri.  Mărşăluieşte  pe  drumul  trandafirilor,  îndreptându-se  către  acelaşi  mare  oraş  despre 
care  vorbeam. 

-  îşi  duce  mireasa?  Celălalt  ridică  din  umeri. 

-  Nu  mi-a  spus  de  ce.  Poate  că  nu  e  dispus  să  stea  departe  de  adăpostul  cald  dintre 
coapsele  ei  nici  măcar  o  singură  noapte.  Sau  poate  că  e  atât  de  sigur  de  victorie. 

-  Regele  trebuie  să  afle. 

-  Am  încercat  să-i  spun,  bunul  meu  domn,  deşi  înălţimea  Sa  se  încruntă  ori  de  câte  ori 
mă  vede,  iar  eu  tremur  când  trebuie  să  mă  duc  în  faţa  lui.  Crezi  că  m-ar  plăcea  mai  mult  dacă 
aş  purta  o  haină  de  blană  şi  nu  aş  zâmbi  niciodată?  Ei  bine,  n-am  să  fac  asta.  Sunt  un  om 
cinstit,  trebuie  să  mă  suporte  în  mătase  şi  satin.  Altfel,  îmi  duc  corăbiile  unde  sunt  mai 
îndrăgit.  Sabia  aceea  nu  a  fost  Aducătoarea  de  Lumină,  prietene. 

Schimbarea  neaşteptată  de  subiect  îl  puse  pe  Davos  într-o  situaţie  dificilă. 

-  O  sabie  smulsă  din  foc,  da.  Oamenii  îmi  povestesc  fel  şi  fel  de  lucruri,  datorită 
zâmbetului  meu  plăcut.  Cum  poate  să-i  slujească  lui  Stannis  o  sabie  arsă? 

O  sabie  arzătoare,  îl  corectă  Davos. 

Arsă,  zise  Salladhor  Saan,  şi  să  te  bucuri  de  asta,  prietene.  Ştii  povestea  fabricării 
Aducătoarei  de  Lumină?  Am  să  ţi-o  spun.  A  fost  o  vreme  când  întunericul  apăsa  greu  asupra 
lumii.  Ca  să  i  se  opună,  eroul  trebuia  să  aibă  o  sabie  de  erou,  una  cum  nu  a  mai  existat 
vreodată.  Şi  astfel,  timp  de  treizeci  de  zile  şi  treizeci  de  nopţi,  Azor  Ahai  a  lucrat  fără  odihnă 
în  templu,  făurind  o  sabie  în  focurile  sacre.  Căldură,  ciocan,  îndoitură,  căldură,  ciocan, 
îndoitură,  o,  da,  până  ce  sabia  a  fost  gata.  Totuşi,  când  a  vârât-o  în  apă  ca  să  călească  oţelul, 
sabia  s-a  sfărâmat  în  bucăţi.  Fiind  erou,  nu  era  demn  de  el  să  dea  din  umeri  şi  să  plece  în 
căutarea  unor  struguri  excelenţi  ca  aceştia,  aşa  că  a  luat-o  de  la  capăt.  A  doua  oară  i-a  luat 
cincizeci  de  zile  şi  cincizeci  de  nopţi,  iar  sabia  aceasta  părea  mai  bună  decât  prima.  Azor 
Ashai  a  prins  un  leu,  ca  să  călească  oţelul  împlântând  sabia  în  inima  roşie  a  animalului,  dar 
din  nou  oţelul  a  crăpat  şi  s-a  rupt  în  bucăţi.  Mare  i-a  fost  necazul  şi  mare  i-a  fost  durerea 
atunci,  căci  ştia  ce  trebuia  să  facă.  O  sută  de  zile  şi  o  sută  de  nopţi  a  trudit  la  cea  de-a  treia 
sabie  şi,  când  a  strălucit  incandescentă  în  focurile  sacre,  şi-a  chemat  soţia.  „NissaNissa",  i-a 
spus,  căci  aşa  o  chema,  „dezgoleşte-ţi  pieptul  şi  află  că  te  iubesc  mai  mult  decât  orice  pe 
lume."  A  făcut  acest  lucru  -  de  ce,  nu  ştiu  -,  iar  Azor  Ashai  i-a  înfipt  sabia  fumegândă  în 
inimă.  Se  spune  că  strigătul  ei  de  durere  şi  extaz  a  lăsat  o  cicatrice  pe  faţa  lunii,  dar  sângele 
şi  sufletul  ei,  puterea  şi  curajul,  toate  au  pătruns  în  oţel.  Aceasta  e  povestea  făuririi  săbiei 
Aducătoare  de  Lumină,  Sabia  Roşie  a  Eroilor.  Acum  înţelegi  ce  vreau  să  spun?  Bucură-te  că 
aceea  este  doar  o  sabie  arsă  pe  care  înălţimea  Sa  a  smuls-o  din  foc.  Prea  multă  lumină  poate 
să-ţi  strice  ochii,  prietene,  iar  focul  arde.  Sal-ladhor  Saan  termină  ultimul  strugure  şi  se 
şterse  cu  palma  pe  buze.  Când  crezi  că  ne  va  porunci  regele  să  plecăm? 

-  Curând,  cred,  zise  Davos,  dacă  vrea  zeul. 

-  Zeul  lui,  prietene?  Nu  al  nostru?  Unde  este  zeul  lui  Davos  Seaworth,  cavalerul 
corabiei-ceapă? 

Davos  îşi  sorbi  berea  ca  să-şi  acorde  un  răgaz.  Hanul  e plin  de  oameni,  iar  tu  nu  eşti 
Salladhor  Saan,  îşi  reaminti.  Ai  grijă  cum  răspunzi. 

Regele  Stannis  este  zeul  meu.  El  m-a  ridicat  şi  m-a  binecuvântat  cu  încrederea  lui. 
O  să-mi  amintesc.  Salladhor  Saan  se  ridică  în  picioare.  Scuzele  mele.  Strugurii  ăştia 
mi-au  făcut  foame  şi  mă  aşteaptă  cina  la  Valyrianul  meu.  Miel  tocat  cu  piper,  friptură  de 
pescăruş  umplut  cu  ciuperci,  fenicul  şi  ceapă.  In  curând  vom  mânca  împreună  la 
Debarcaderul  Regelui,  da?  Ne  vom  ospăta  în  Fortăreaţa  Roşie,  în  timp  ce  piticul  va  cânta  o 
mel-die  veselă.  Când  vorbeşti  cu  Regele  Stannis,  amin-teşte-i,  dacă  vrei,  că  îmi  va  datora 
încă  treizeci  de  mii  de  dragoni  la  următoarea  lună  neagră.  Ar  fi  trebuit  să-mi  dea  mie  zeii 
aceia.  Erau  prea  frumoşi  ca  să  fie  arşi  şi  ar  fi  putut  aduce  un  câştig  pe  cinste  la  Pentos  sau 
Myr.  Ei  bine,  dacă  mi-o  promite  pe  Regina  Cersei  pentru  o  noapte,  am  să-1  iert. 

II  bătu  pe  Davos  pe  spate  şi  ieşi  ţanţoş  din  han,  de  parcă  ar  fi  fost  al  lui. 


Ser  Davos  zăbovi  lângă  halba  lui  o  bună  bucată  de  vreme,  adâncit  în  gânduri.  Cu  un  an 
în  urmă,  când  Regele  Robert  a  organizat  un  turnir  cu  ocazia  onomasticii  Prinţului  Joffrey, 
fusese  cu  Regele  Stannis  la  Debarcaderul  Regelui.  îşi  amintea  de  preotul  roşu,  Thoros  din 
Myr,  şi  de  sabia  lucitoare  pe  care  o  avea  în  luptă.  Omul  se  pregătise  pentru  un  spectacol 
deosebit,  cu  veşmintele  roşii  fluturând  în  timp  ce  pe  sabie  îi  jucau  flăcări  verzui,  dar  toată 
lumea  ştia  că  nu  era  vorba  despre  o  magie  adevărată,  şi  în  cele  din  urmă  focul  s-a  prelins  şi 
Bronze  Yohn  Royce  1-a  lovit  în  cap  cu  o  măciucă  obişnuită. 

O  adevărată  sabie  de  foc,  asta  ar  fio  minune  de  văzut  Totuşi,  cu  un  asemenea  preţ... 
Când  se  gândea  la  Nissa  Nissa,  şi-o  imagina  pe  Marya  a  lui,  o  femeie  durdulie,  jovială,  cu 
sânii  căzuţi  şi  zâmbet  blând,  cea  mai  bună  femeie  din  lume.  încercă  să  se  imagineze  trecând 
o  sabie  prin  trupul  ei  şi  se  cutremură.  Nu  sunt  făcut  din  plămada  eroilor,  hotărî  el.  Dacă 
acesta  era  preţul  unei  săbii  vrăjite,  era  mai  mult  decât  avea  de  gând  să  plătească. 

Davos  îşi  termină  berea,  împinse  la  o  parte  halba  şi  părăsi  hanul.  In  drum,  mângâie 
garguiul  pe  cap  şi  mormăi: 

-  Noroc.  Avem  cu  toţii  nevoie. 

Se  întunecase  de-a  binelea  când  Devan  coborî  la  Betha  Neagra,  ducând  de  căpăstru  un 
armăsar. 

-  Tată,  anunţă  el,  înălţimea  Sa  îţi  porunceşte  să  i  te  înfăţişezi  în  Camera  Mesei  Pictate. 
Trebuie  să  iei  calul  şi  să  te  duci  îndată. 

Era  plăcut  să-1  vadă  pe  Devan  arătând  atât  de  frumos  în  veşmintele  de  scutier,  dar 
convocarea  îl  nelinişti.  Ne  va  porunci  să  plecăm  pe  mare?  se  întrebă.  Salladhor  Saan  nu  era 
singurul  căpitan  care  era  de  părere  că  Debarcaderul  Regelui  era  numai  bun  de  atacat,  dar  un 
contrabandist  trebuia  să  înveţe  ce  e  răbdarea.  Nu  avem  nici  o  speranţă  de  victorie.  I-am 
spus  asta  lui  Maester  Cressen,  în  ziua  în  care  m-am  întors  la  Piatra  Dragonului,  şi  nimic 
nu  s-a  schimbat.  Suntem  prea  puţini,  inamicii  prea  mulţi.  Dacă  ne  vârâm  vâslele  în  apă, 
vom  muri.  Totuşi  încalecă. 

Când  Davos  ajunse  la  Toba  de  Piatră,  doisprezece  cavaleri  de  soi  şi  de  mari  lorzi 
stegari  tocmai  plecau.  Lorzii  Celtigar  şi  Velaryon  îl  salutară  printr-o  scurtă  înclinare  a 
capului  şi  se  îndepărtară,  iar  ceilalţi  îl  ignorară  total,  dar  Ser  Axell  Florent  se  opri  să 
schimbe  cu  el  o  vorbă. 

Unchiul  reginei  Selyse  era  un  butoiaş  de  om,  cu  braţe  groase  şi  picioare  crăcănate. 
Avea  urechile  proeminente  ale  unui  Florent,  chiar  mai  mari  decât  ale  nepoatei  sale.  Părul 
aspru  care  îi  răsărea  din  urechi  nu  îl  împiedica  să  audă  aproape  tot  ce  se  întâmpla  în  castel. 
Timp  de  zece  ani,  Ser  Axell  slujise  în  calitate  de  castelan  al  Pietrei  Dragonului,  în  timp  ce 
Stannis  a  stat  în  consiliul  lui  Robert  de  la  Debarcaderul 

Regelui,  dar  în  ultimul  timp  se  remarcase  ca  omul  cel  mai  de  seamă  al  reginei. 
Ser  Davos,  îmi  face  plăcere  să  te  văd,  ca  întotdeauna. 
Şi  mie,  domnul  meu. 

Te-am  observat  şi  azi-dimineaţă.  Zeii  falşi  au  ars  cu  o  lumină  veselă,  nu-i  aşa? 

Flăcările  au  fost  strălucitoare.  Davos  nu  avea  încredere  în  acest  om,  cu  toată 
amabilitatea  lui.  Casa  Florent  se  declarase  de  partea  lui  Renly. 

Lady  Melisandre  zice  că  uneori  R'hllor  le  îngăduie  slujitorilor  lui  credincioşi  să 
zărească  în  flăcări  viitorul.  In  dimineaţa  asta,  în  timp  ce  priveam  focul,  mi  s-a  părut  că  văd 
douăsprezece  dansatoare  frumoase,  fecioare  înveşmântate  în  mătase  galbenă,  învârtin-du-se 
şi  răsucindu-se  în  faţa  marelui  rege.  Cred  că  a  fost  o  viziune  adevărată.  Un  crâmpei  din 
gloria  care  îl  aşteaptă  pe  Stannis  după  ce  vom  prelua  Debarcaderul  Regelui  şi  tronul  care  îi 
aparţine  de  drept. 

Lui  Stannis  nu  îi  plac  asemenea  dansuri,  gândi  Davos,  dar  nu  îndrăzni  să-1  jignească 
pe  unchiul  reginei. 

-  Eu  am  văzut  doar  focul,  zise  el,  dar  ochii  mi-au  lăcrimat  din  cauza  fumului.  Trebuie 
să  mă  scuzi,  ser,  regele  mă  aşteaptă. 


Se  strecură  pe  lângă  el,  întrebându-se  de  ce  se  deranjase  Ser  Axell.  Este  omul  reginei, 
iar  eu  sunt  omul  regelui. 

Stannis  stătea  la  Masa  Pictată,  alături  de  Maester  Pylor,  cu  un  maldăr  de  hârtii  în  faţa 

lor. 

-  Ser,  zise  regele  când  intră  Davos,  vino  să  te  uiţi  la  scrisoarea  asta. 
Supus,  alese  o  scrisoare  la  întâmplare. 

-  Pare  destul  de  frumoasă,  înălţimea  Ta,  dar  mă  tem  că  nu  pot  citi  cuvintele. 
Davos  ştia  să  descifreze  hărţi  la  fel  de  bine  ca  oricare  altul,  dar  scrisorile  şi  celelalte 

scrieri  erau  mai  presus  de  puterile  lui.  Dar  Devan  al  meu  a  învăţat  aceste  litere,  la  fel  şi 
tânărul  Steffon,  şi  Stannis. 

-  Uitasem.  O  cută  de  iritare  apăru  între  sprâncenele  regelui.  Pylos,  citeşte-i. 
Maester  luă  unul  dintre  pergamente  şi  îşi  drese  glasul. 

-  „Toţi  oamenii  mă  cunosc  drept  adevăratul  fiu  al  lui  Steffon  Baratheon,  Lordul  de  la 
Capătul  Furtunii  după  soţia  sa,  doamna  Cassana  din  Casa  Estermont.  Declar,  pe  onoarea 
Casei  mele,  că  preaiubitul  meu  frate  Robert,  ultimul  nostru  rege,  nu  a  lăsat  nici  un  urmaş 
legitim,  fiul  său,  Joffrey,  fiul  său  Tommen  şi  fiica  sa  Myr-cella  fiind  monstruozităţi  născute 
din  incestul  dintre  Cersei  Lannister  şi  fratele  ei  Jaime,  Regicidul.  Prin  dreptul  conferit  de 
naştere  şi  de  sânge,  în  această  zi  revendic  Tronul  de  Fier  al  Celor  Şapte  Regate  ale 
Westerosului.  Toţi  oamenii  cinstiţi  să-şi  declare  loialitatea.  Săvârşit  în  Lumina  Domnului, 
sub  semnul  şi  pecetea  lui  Stannis  al  Casei  Baratheon,  Primul  Purtător  al  Numelui  Său,  Rege 
al  Andalilor,  al  Rhoynarilor  şi  al  Primilor  Oameni,  Stăpânul  Celor  Şapte  Regate." 

Pergamentul  foşni  uşor  când  Pylos  îl  puse  pe  masă. 

-  Spune-i  Ser  Jaime  Regicidul  de-acum  înainte,  zise  Stannis  încruntându-se.  Orice  ar 
fi,  omul  acesta  rămâne  cavaler.  Nu  ştiu  dacă  trebuie  să-1  numim  pe  Robert  preaiubitul  meu 
frate.  Nu  m-a  iubit  mai  mult  decât  a  trebuit,  şi  nici  eu  pe  el. 

-  O  curtoazie  nevinovată,  zise  Pylos. 

-  O  minciună.  Scoate-o  afară.  Stannis  se  întoarse  către  Davos:  Maester  îmi  spune  că 
avem  o  sută  şaptesprezece  corbi  la  îndemână,  am  de  gând  să-i  folosesc  pe  toţi.  O  sută 
şaptesprezece  corbi  vor  duce  o  sută  şaptesprezece  copii  ale  scrisorii  mele  în  fiecare  colţ  al 
regatului,  de  la  Arbor  până  la  Zid.  Poate  că  doar  o  sută  vor  reuşi  să  înfrunte  furtuna,  şoimii  şi 
săgeţile.  Dacă  e  aşa,  o  sută  de  maesteri  vor  citi  cuvintele  mele 

■ 

tot  atâtor  lorzi,  în  tot  atâtea  solarii  şi  dormitoare...  Şi  pe  urmă  scrisorile  vor  sfârşi 
probabil  în  foc,  iar  buzele  vor  fi  pecetluite.  Aceşti  mari  lorzi  îl  iubesc  pe  Joffrey,  pe  Renly 
sau  pe  Robb  Stark.  Sunt  regele  lor  de  drept,  dar  mă  vor  renega  dacă  pot.  Aşa  că  am  nevoie 
de  tine. 

-  Sunt  la  porunca  ta,  regele  meu.  Ca  întotdeauna.  Stannis  clătină  din  cap  aprobator. 

-  Vreau  să  pleci  cu  Betha  Neagra  la  miazănoapte,  la  Gulltown,  la  Degete  şi  la  Trei 
Surori,  chiar  şi  la  Portul  Alb.  Fiul  tău,  Dale,  va  pleca  la  miazăzi  cu  Mânia,  dincolo  de  Capul 
Mâniei  şi  de  Braţul  Rupt,  de-a  lungul  coastei  Dorhe,  până  la  Arbor.  Fiecare  dintre  voi  va 
duce  un  cufăr  cu  scrisori  şi  va  preda  câte  una  în  fiecare  port,  cetate  şi  sat  de  pescari. 
Prindeţi-le  de  uşile  templelor  şi  ale  hanurilor,  ea  toţi  cei  care  ştiu  să  citească  să  le  citească. 
Davos  zise: 

Vor  fi  destul  de  puţini. 

Ser  Davos  spune  adevărul,  înălţimea  Ta,  zise  Maester  Pylor.  Ar  fi  mai  bine  să  citim 
scrisorile  cu  voce  tare. 

Mai  bine,  dar  mai  periculos,  răspunse  Stannis.  Aceste  cuvinte  nu  vor  fi  primite  cu 
îngăduinţă. 

Dă-mi  cavaleri  să  le  citească,  spuse  Davos.  Asta  le  va  da  mai  multă  greutate. 
Stannis  părea  destul  de  mulţumit  de  această  idee. 


-  Iţi  pot  da  asemenea  oameni,  da,  am  o  sută  de  cavaleri  care  ar  prefera  să  citească 
decât  să  se  lupte.  Arată-te  acolo  unde  poţi  şi  furişează-te  acolo  unde  trebuie.  Foloseşte  toate 
trucurile  de  tâlhar  pe  care  le  ştii,  pânzele  negre,  golfurile  ascunse,  orice  va  fi  nevoie.  Dacă 
duci  lipsă  de  scrisori,  capturează  câţiva  septoni  şi  pune-i  să  mai  copieze.  Am  de  gând  să-1 
folosesc  şi  pe  cel  de-al  doilea  fiu  al  tău.  Va  merge  cu  Lady  Marya  peste  marea  îngustă,  către 
Bravos  şi  celelalte  Oraşe  Libere,  să  ducă  celelalte  scrisori  celor  care  domnesc  acolo.  Lumea 
va  afla  despre  spusele  mele  şi  despre  infamia  lui  Cersei. 

Tu  poţi  să  le  spui,  gândi  Davos,  dar  te  vor  crede?  Ii  aruncă  o  privire  circumspectă  lui 
Maester  Pylos.  Regele  îi  prinse  privirea. 

-  Maester,  poate  că  ar  trebui  să  te  întorci  la  scrisul  tău.  Vom  avea  nevoie  de  mult  mai 
multe  scrisori,  şi  asta  cât  de  curând. 

-  Cum  ţi-e  voia.  Pylos  făcu  o  plecăciune  şi  plecă.  Regele  aşteptă  până  ce  dispăru,  apoi 
spuse: 

Ce  anume  n-ai  vrut  să  spui  în  faţa  Maesterului  meu,  Davos? 

Stăpânul  meu,  Pylos  e  destul  de  agreabil,  dar  nu  pot  să  văd  lanţul  de  la  gâtul  lui  fără 
să  plâng  după  Maester  Cressen. 

E  vina  lui  că  bătrânul  a  murit?  Stannis  aruncă  o  privire  către  foc.  Nu  am  vrut  ca 
Cressen  să  vină  la  acel  ospăţ.  Poate  că  m-a  enervat,  poate  că  mi-a  dat  sfaturi  proaste,  dar  nu 
l-am  vrut  mort.  Sperasem  că  ar  putea  să  aibă  parte  de  câţiva  ani  de  linişte  şi  odihnă.  Merita 
măcar  atât,  dar  -  îşi  încleşta  dinţii  -  a  murit.  Iar  Pylos  mă  slujeşte  cu  competenţă. 

Pylos  e  doar  o  mică  parte.  Scrisoarea...  Cum  au  privit-o  lorzii  tăi,  mă  întreb? 
Stannis  pufni. 

Celtigar  a  declarat-o  admirabilă.  Dacă  i-aş  arăta  ce  e  în  privata  mea,  ar  declara  şi  asta 
admirabil.  Ceilalţi  au  dat  din  cap  în  sus  şi-n  jos,  ca  un  cârd  de  gâşte,  toţi,  cu  excepţia  lui 
Velaryon,  care  a  spus  că  problema  va  fi  rezolvată  prin  sabie,  nu  prin  cuvinte  sau 
pergamente.  De  parcă  eu  nu  m-aş  fi  gândit  la  asta  niciodată!  Lua-i-ar  Ceilalţi  pe  lorzii  mei, 
vreau  să  aud  părerea  ta. 

Vorbele  tale  au  fost  directe  şi  dure. 

Şi  adevărate. 

Şi  adevărate.  Totuşi,  nu  ai  nici  o  dovadă  a  acestui  incest.  Nu  mai  mult  decât  ai  avut 
cu  un  an  în  urmă. 

Există  o  oarecare  dovadă  la  Capătul  Furtunii.  Bastardul  lui  Robert.  Cel  pe  care  1-a 
făcut  în  noaptea  nunţii  mele,  chiar  în  patul  pe  care-1  pregătiseră  pentru  mine  şi  mireasa  mea. 
Delena  era  din  familia  Florent  şi  era  fecioară  când  a  luat-o,  aşa  că  Robert  a  recunoscut 
copilul.  Edric  Storm  e  numele  lui.  Se  spune  că  e  întruchiparea  fratelui  meu.  Dacă  oamenii  1- 
ar  vedea  şi  pe  urmă  s-ar  uita  din  nou  la  Joffrey  şi  la  Tommen,  n-ar  putea  să  nu-şi  pună 
întrebări,  mă  gândesc. 

Totuşi,  cum  să-1  vadă  oamenii,  dacă  este  la  Capătul  Furtunii? 
Stannis  bătu  darabana  pe  Masa  Pictată. 

-  Asta  e  o  problemă.  Una  dintre  multele.  îşi  ridică  privirea.  Mai  ai  şi  altceva  de  spus 
despre  scrisoare?  Ei  bine,  dă-i  drumul.  Nu  te-am  făcut  cavaler  ca  să  înveţi  să  rosteşti 
politeţuri  goale.  Pentru  asta  îi  am  pe  lorzii  mei.  Spune  ce  ai  de  spus,  Davos. 

Davos  îşi  plecă  fruntea. 
Era  o  propoziţie  la  sfârşit.  Cum  zicea?  Săvârşit  în  Lumina  Domnului.. 
Da.  Fălcile  regelui  se  încleştară. 
Oamenilor  tăi  nu  le  vor  plăcea  acele  cuvinte. 
Cum  nu  ţi-au  plăcut  nici  ţie?  întrebă  tăios  Stannis. 

Dacă  ar  fi  să  spui  în  schimb  „Săvârşit  în  faţa  zeilor  şi  a  oamenilor"  sau  „prin  graţia 
zeilor  vechi  şi  noi...". 

Faci  pe  evlaviosul  cu  mine,  contrabandistule? 
Asta  urma  să  te  întreb  eu,  stăpâne. 

Acum?  Mi  se  pare  că  nu-mi  iubeşti  noul  zeu  mai  mult  decât  îmi  iubeşti  noul  Maester. 


Nu-1  cunosc  pe  acest  Stăpân  al  Luminii,  recunoscu  Davos,  dar  cunosc  zeii  care  au 
fost  arşi  în  această  dimineaţă.  Fierarul  mi-a  ocrotit  corăbiile,  în  timp  ce  Mama  mi-a  dat  şapte 
fii  puternici. 

Soţia  ta  ţi-a  dat  şapte  fii  puternici.  Te  rogi  la  ea?  Lemn  am  ars  în  dimineaţa  asta. 
Poate  că  aşa  este,  zise  Davos,  dar  când  eram  flăcău  la  Fundătura  Puricilor,  cerşind  o 
monedă  de  aramă,  uneori  septonii  mă  hrăneau. 
Acum  te  hrănesc  eu. 

Mi-ai  dat  un  loc  de  cinste  la  masa  ta.  Şi  în  schimb  eu  îţi  dau  adevărul.  Oamenii  tăi  nu 
te  vor  iubi  dacă  le  iei  zeii  pe  care  i-au  venerat  dintotdeauna  şi  le  dai  unul  al  cărui  nume  sună 
ciudat  pe  buzele  lor. 

Stannis  se  ridică  dintr-odată. 

R  'hllor.  Ce  e  atât  de  greu?  Nu  mă  vor  iubi,  spui?  Dar  m-au  iubit  vreodată?  Cum  pot 
să  pierd  ceva  ce  nu  am  avut  niciodată?  Se  îndreptă  către  fereastra  dinspre  miazăzi  să 
privească  afară,  la  marea  scăldată  în  lumina  lunii.  Am  încetat  să  cred  în  zei  în  ziua  în  care 
am  văzut  cum  Mândria  Vânturilor  se  sfărâmă  în  golf.  Nişte  zei  atât  de  monstruoşi  încât  să- 
mi  înece  mama  şi  tatăl  nu  vor  avea  niciodată  parte  de  veneraţia  mea,  am  jurat.  La 
Debarcaderul  Regelui,  înaltul  Septon  mi-a  îndrugat  vorbe  despre  toată  dreptatea  şi  toată 
bunătatea  care  se  revarsă  de  la  Cei  Şapte,  dar  tot  ce  am  văzut  din  acestea  a  fost  făcut  de 
oameni. 

Dacă  nu  crezi  în  zei... 

...  de  ce  să-mi  bat  capul  cu  acest  zeu  nou?  izbucni  Stannis.  M-am  întrebat  şi  eu.  Ştiu 
puţine  despre  zei  şi  mă  interesează  încă  şi  mai  puţin,  dar  preoteasa  roşie  are  putere. 
Da,  dar  ce  fel  de  putere? 
Cressen  avea  înţelepciune. 

M-am  încrezut  în  acea  înţelepciune  şi  în  vicleşugurile  tale,  şi  ce  folos  mi-au  adus, 
tâlharule?  Lorzii  furtunii  te-au  trimis  la  plimbare.  M-am  dus  la  ei  ca  un  cerşetor  şi  au  râs  de 
mine.  Ei  bine,  nimeni  n-o  să  mai  cerşească  şi  nimeni  n-o  să  mai  râdă.  Tronul  de  Fier  este  al 
meu  de  drept,  dar  cum  să-1  iau?  Sunt  patru  regi  în  regat,  iar  trei  dintre  ei  au  mai  mulţi 
oameni  şi  mai  mult  aur  decât  mine.  Eu  am  corăbii...  şi  o  am  pe  ea.  Pe  femeia  roşie.  Jumătate 
dintre  cavalerii  mei  se  tem  până  şi  să-i  rostească  numele,  ştiai?  Şi  dacă  nu  poate  să  facă 
nimic  altceva,  o  vrăjitoare  care  inspiră  unor  oameni  maturi  o  asemenea  teroare  nu  e  de 
dispreţuit.  Un  bărbat  înfricoşat  este  un  bărbat  înfrânt.  Şi  probabil  că  ea  poate  să  facă  mai 
mult.  Am  de  gând  să  aflu. 

Când  eram  flăcău,  am  găsit  o  femelă  de  uliu  rănită.  Am  îngrijit-o  până  ce  s-a 
însănătoşit.  I-am  dat  numele  Vânt  Semeţ.  Se  cocoţa  pe  umărul  meu  şi  ţo-păia  dintr-o  cameră 
în  alta  după  mine,  îmi  mânca  din  palmă,  dar  nu  voia  să  zboare.  Tot  mereu  o  duceam  la 
vânat,  dar  niciodată  nu  zbura  mai  sus  de  vârful  copacilor.  Robert  a  numit-o  Aripă  Moale.  El 
avea  un  şoim  pe  nume  Bubuit  de  Tunet,  care  nu  rata  nici  o  lovitură.  Intr-o  zi,  unchiul  nostru 
Ser  Harbert  mi-a  spus  să  încerc  o  altă  pasăre.  Mă  făceam  de  râs  cu  Vânt  Semeţ,  zicea  el  pe 
bună  dreptate.  Stannis  Baratheon  a  întors  spatele  ferestrei  şi  nălucilor  care  se  mişcau  pe 
marea  sudului.  Cei  Şapte  nu  mi-au  adus  niciodată  nici  măcar  o  vrabie.  E  timpul  să  încerc  alt 
şoim,  Davos.  Un  şoim  roşu. 


THEON 


Nu  puteau  să  ancoreze  în  siguranţă  la  Pyke,  dar  Theon  Greyjoy  dorea  să  se  uite  la 
castelul  tatălui  său  de  pe  mare,  să-1  vadă  aşa  cum  îl  văzuse  ultima  oară,  cu  zece  ani  în  urmă, 
când  galerele  de  război  ale  lui  Robert  Baratheon  îl  duseseră  departe,  să  devină  străjer  al  lui 
Eddard  Stark.  In  ziua  aceea  a  stat  lângă  parapet,  ascultând  loviturile  vâslelor  şi  bubuitul 
tobei,  în  timp  ce  privea  cum  Pyke  se  micşorează  în  zare.  Acum  voia  să-1  vadă  crescând, 
ridicându-se  din  mare  în  faţa  lui. 

Supunându-se  dorinţelor  lui,  corabia  Myrahan  îşi  urmă  drumul  dincolo  de 
promontoriu,  cu  pânzele  trosnind  şi  căpitanul  înjurând  vântul,  echipajul  şi  nebuniile  lorzilor 
de  obârşie  nobilă.  Theon  îşi  trase  gluga  mantiei  pe  cap,  să  se  ferească  de  stropii  de  ploaie,  şi 
căută  cu  privirea  locurile  de  acasă. 

Ţărmul  era  numai  pietre  ascuţite  şi  stânci  fioroase,  iar  castelul  părea  una  cu  ele,  cu 
turnurile,  zidurile  şi  podurile  cioplite  din  aceeaşi  piatră  neagră-cenuşie,  udat 


de  aceleaşi  valuri  sărate,  festonat  cu  aceleaşi  petice  de  licheni  verzi  şi  împestriţat  de 
murdăria  aceloraşi  păsări  de  mare.  Peticul  de  pământ  pe  care  cei  din  familia  Greyjoy  îşi 
ridicaseră  fortăreaţa  fusese  cândva  împlântat  ca  o  sabie  în  măruntaiele  oceanului,  dar 
valurile  l-au  lovit  zi  şi  noapte  până  ce  pământul  s-a  sfărâmat  şi  s-a  spulberat,  cu  mii  de  ani 
în  urmă.  Tot  ceea  ce  rămăsese  erau  trei  insule  golaşe  şi  sterpe  şi  o  duzină  de  pietre  care  se 
ridicau  din  apă,  asemenea  coloanelor  unui  templu  închinat  vreunui  zeu  al  mării,  în  timp  ce 
valurile  furioase  se  spărgeau,  înspumate,  în  jurul  lor. 

Mohorât,  întunecat  şi  ostil,  Pyke  se  ridica  deasupra  acestor  insule  şi  coloane,  fiind 
aproape  o  parte  din  ele,  cu  zidurile  sale  de  apărare  risipite  pe  promontoriu,  în  jurul 
piciorului  unui  imens  pod  de  piatră  care  făcea  un  salt  de  pe  vârful  stâncii  până  la  cea  mai 
mare  insuliţă,  dominată  de  trupul  masiv  al  Marii  Fortăreţe.  Mai  departe,  se  aflau  Fortăreaţa 
Bucătăriei  şi  Fortăreaţa  Sângeroasă,  aflate  fiecare  pe  propria  sa  insulă.  De  magaziile 
îndepărtate  erau  lipite  turnuri  şi  acareturi,  unite  între  ele  prin  culoare  boltite,  acolo  unde 
stâlpii  erau  apropiaţi,  sau  de  poduri  unduitoare  din  lemn  şi  frânghii,  acolo  unde  erau 
îndepărtaţi. 

Turnul  Mării  se  ridica  din  insula  cea  mai  îndepărtată,  în  vârful  săbiei  frânte,  cea  mai 
veche  parte  a  castelului  rotund  şi  înalt,  cu  coloana  abruptă  mâncată  pe  jumătate  de 
nesfârşita  bătaie  a  valurilor.  Baza  turnului  era  albită  de  secolele  de  apă  sărată,  nivelurile 
sale  superioare  erau  verzi  de  lichenii  care  îl  acopereau  ca  o  pătură  groasă,  iar  coroana 
zimţată  era  neagră  de  funinginea  focului  de  veghe  din  fiecare  noapte. 

Deasupra  Turnului  Mării  fâlfâia  flamura  tatălui  său.  Myrahan  era  prea  departe  ca 
Theon  să  poată  vedea  mai  mult  decât  pânza  propriu-zisă,  dar  ştia  ce  blazon  purta:  hidra 
aurie  a  Casei  Greyjoy,  cu  braţele  încolăcite  şi  acaparatoare,  pe  fond  negru.  Flamura  fâlfâia 
pe  un  catarg  de  fier,  tremurând  şi  răsucindu-se  în  bătaia  vântului,  ca  o  pasăre  care  se  chinuie 
să-şi  ia  zborul.  Iar  aici,  cel  puţin,  lupul  străvechi  al  clanului  Stark  nu  zbura  deasupra  şi  nu-şi 
arunca  umbra  asupra  hidrei  familiei  Greyjoy. 

Theon  nu  văzuse  niciodată  o  privelişte  mai  impresionantă.  Pe  cer,  în  spatele 
castelului,  coada  subţire  a  cometei  era  vizibilă  prin  stratul  subţire  de  nori  răzleţi.  Tot  drumul 
de  la  Riverrun  la  Seagard,  Mallis-terii  se  certaseră  pe  tema  cometei.  Este  cometa  mea,  îşi 
spuse  Theon,  vârând  o  mână  sub  mantia  îmblănită,  pentru  a  atinge  punga  din  pânză  uleiată 
din  buzunar,  înăuntru  se  afla  scrisoarea  pe  care  i-o  dăduse  Robb  Stark,  o  hârtie  care  valora 
cât  o  coroană. 

Castelul  arată  aşa  cum  ţi- 1  aminteşti,  stăpâne?  întrebă  fata  căpitanului,  lipindu-se  de 
braţul  lui. 

Pare  mai  mic,  mărturisi  Theon,  deşi  probabil  de  vină  e  doar  distanţa. 
Myraham  era  o  corabie  burduhănoasă  de  negoţ  de  la  miazăzi,  din  Oraşul  Vechi,  care 
ducea  vin  şi  pânză  şi  seminţe  pentru  a  fi  schimbate  pe  minereu  de  fier.  Căpitanul  ei  era  şi  el 
un  negustor  burduhănos  de  la  miazăzi,  iar  ţărmul  stâncos  de  la  poalele  castelului  îi  făcea 
buza  dolofană  să  tremure,  aşa  că  se  ţinea  departe,  mai  departe  decât  i-ar  fi  plăcut  lui  Theon. 
Un  căpitan  hârşit  într-ale  mării  i-ar  fi  dus  în  apropierea  stâncilor  şi  sub  podul  înalt  care 
acoperea  distanţa  dintre  poartă  şi  Marea  Fortăreaţă,  dar  acest  dolofan  din  Oraşul  Vechi  nu 
avea  nici  priceperea,  nici  echipajul  şi  nici  curajul  pentru  a  se  încumeta  la  aşa  ceva.  Aşa  că 
trecură  pe  lângă  ţărm,  la  o  distanţă  sigură,  iar  Theon  fu  nevoit  să  se  mulţumească  să 
privească  din  depărtare.  Chiar  şi  aşa,  Myraham  trebuia  să  se  lupte  din  răsputeri  să  se  ţină  la 
distanţă  de  acele  stânci. 

-  Trebuie  să  fie  vânturi  puternice  pe-aici,  remarcă  fata  căpitanului. 
Theon  râse. 

-  Vânturi  puternice,  frig  şi  umezeală.  Cu  adevărat  un  loc  îngrozitor  de  aspru...,  dar 
nobilul  meu  tată  mi-a  spus  odată  că  locurile  aspre  nasc  oameni  neînduplecaţi,  iar  oamenii 
neînduplecaţi  conduc  lumea... 


Faţa  căpitanului  era  verde  ca  marea  când  se  apropie,  făcând  o  reverenţă  şi  întrebându- 
1  pe  Theon: 

-  Acum  putem  să  ne  îndreptăm  spre  port,  stăpâne? 

-  Puteţi,  răspunse  Theon,  cu  un  zâmbet  palid  ju-cându-i  pe  buze.  Promisiunea  aurului 
îl  transformase  pe  căpitan  într-un  lingău  neruşinat.  Călătoria  ar  fi  fost  cu  totul  altfel  dacă  pe 
Theon  l-ar  fi  aşteptat  o  corabie  lungă  la  Seagard,  aşa  cum  sperase.  Căpitanii  născuţi  pe 
Insulele  de  Fier  erau  mândri  şi  îndărătnici  şi  nu  se  lăsau  impresionaţi  de  sângele  unui  om. 
Insulele  erau  prea  mici  pentru  aşa  ceva,  iar  o  corabie  era  şi  mai  mică.  Dacă  fiecare  căpitan 
era  rege  pe  vasul  lui,  aşa  cum  se  spunea  adesea,  nu  era  de  mirare  că  insulelor  li  se  spunea 
„ţara  celor  zece  mii  de  regi".  Iar  când  ai  văzut  regi  făcându-şi  nevoile  peste  parapet  sau 
înverzindu-se  la  o  furtună,  era  greu  să  pleci  genunchii  şi  să  te  prefaci  că.sunt  zei.  „Zeul 
înecat  îi  face  pe  oameni",  spusese  cândva  bătrânul  rege  Urron  Redhand,  cu  mii  de  ani  în 
urmă,  „dar  oamenii  sunt  cei  care  fac  coroanele." 

De  asemenea,  o  corabie  lungă  ar  fi  făcut  traversarea  în  jumătate  din  timp.  Myraham 
era  o  covată,  la  drept  vorbind,  şi  nu  i-ar  plăcea  să  fie  la  bordul  ei  pe  timp  de  furtună.  Totuşi, 
Theon  nu  putea  fi  prea  nemulţumit.  Era  aici,  teafăr,  iar  călătoria  îi  oferise  şi  anumite 
distracţii.  îşi  trecu  un  braţ  peste  umerii  fetei  căpitanului. 

-  Cheamă-mă  când  ajungem  la  Lordsport,  îi  spuse  tatălui  ei.  Vom  fi  jos,  în  cabina 
mea.  Plecă  de  la  pupa  împreună  cu  fata,  în  timp  ce  tatăl  ei  îi  privea  înde-părtându-se,  într-o 
tăcere  posomorâtă. 

Cabina  era  de  fapt  a  căpitanului,  dar  îi  fusese  încredinţată  lui  Theon  când  au  plecat  de 
la  Seagard.  Fata  căpitanului  nu-i  fusese  încredinţată,  dar  venise  în  patul  lui  de  bunăvoie.  O 
cupă  cu  vin,  câteva  şoapte  şi  atât  i-a  trebuit.  Fata  era  puţin  cam  durdulie  pentru  gustul  lui, 
cu  pielea  pătată  ca  făina  de  ovăz,  dar  sânii  îi  umpleau  mâna  frumuşel  şi  fusese  fecioară  când 
s-a  culcat  cu  ea  prima  oară.  Era  surprinzător  la  vârsta  ei,  dar  lui  Theon  i  s-a  părut  distractiv. 
Nu  credea  că  tatăl  fetei  era  de  acord,  şi  asta  era  la  fel  de  amuzant  să-1  privească  pe  căpitan 
cum  se  chinuie  să-şi  înghită  indignarea,  în  timp  ce  făcea  pe  curtenitorul  în  faţa  înaltului 
lord,  fără  să  uite  nici  o  clipă  de  punga  grasă  ce-i  fusese  promisă. 

In  timp  ce  Theon  se  dezbrăca  de  mantia-i  udă,  fata  zise: 
Trebuie  să  fii  atât  de  fericit  să-ţi  revezi  locurile  natale,  stăpâne.  Câţi  ani  ai  fost 

plecat? 

Zece,  sau  cam  pe  acolo,  îi  răspunse.  Aveam  zece  ani  când  am  fost  dus  la  Winterfell, 
ca  străjer  al  lui  Eddard  Stark.  Străjer  cu  numele,  ostatic  în  fapt.  O  jumătate  din  viaţă  fusese 
ostatic,  dar  gata.  Propria  viaţă  îi  aparţinea  din  nou,  şi  nu  mai  avea  de-a  face  cu  nici  un  Stark. 
O  trase  aproape  şi  o  sărută  pe  ureche:  Scoate-ţi  mantia. 

îşi  plecă  ochii,  dintr-odată  sfioasă,  dar  făcu  aşa  cum  i-a  cerut.  Când  haina  grea,  plină 
de  apă,  îi  căzu  de  pe  umeri,  ea  se  înclină  uşor  şi-i  zâmbi  cu  nelinişte.  Arăta  chiar  prostuţă 
când  zâmbea,  dar  Theon  nu  avusese  niciodată  pretenţia  ca  o  femeie  să  fie  deşteaptă. 

Vino  aici,  îi  spuse.  Ea  se  apropie. 

N-am  văzut  niciodată  Insulele  de  Fier. 

-  Poţi  să  te  socoteşti  norocoasă.  Theon  o  mângâie  pe  păr.  Era  moale  şi  negru,  deşi 
vântul  i-1  încâlcise.  Insulele  sunt  locuri  aspre  şi  stâncoase,  lipsite  de  confort  şi  cu 
perspective  sumbre.  Aici  moartea  nu  e  niciodată  departe,  iar  viaţa  e  aspră  şi  săracă.  Oameni 
îşi  petrec  nopţile  bând  bere  şi  discutând  a  cui  viaţă  este  mai  rea,  a  pescarilor,  care  se  luptă 
cu  marea,  sau  a  ţăranilor,  care  se  chinuie  să  smulgă  o  recoltă  din  bietul  sol  sărac.  La  drept 
vorbind,  minerii  o  duc  mai  rău  decât  oricare  dintre  ei,  spetindu-se  jos,  în  întuneric,  şi  pentru 
ce?  Fier,  plumb,  cositor,  acestea  sunt  comorile  noastre.  Nu  e  de  mirare  că  oamenii  Insulelor 
de  Fier  de  odinioară  au  trecut  la  jafuri.  Prostuţa  nu  părea  să  asculte. 

Aş  putea  merge  pe  ţărm  cu  tine,  zise  ea,  dacă  ţi-ar  face  plăcere. 

Ai  putea  merge  pe  ţărm,  fu  de  acord  Theon,  strângându-i  sânul,  dar  mă  tem  că  nu  cu 

mine. 


Aş  lucra  în  castelul  tău,  stăpâne.  Ştiu  să  curăţ  peşte,  să  coc  pâine  şi  să  frec  untul. 
Tata  spune  că  tocana  mea  de  crab  e  cea  mai  bună  din  câte  a  gustat  vreodată.  Mi-ai  putea 
găsi  un  loc  în  bucătăria  ta  şi  ţi-aş  putea  face  tocană  de  crab. 

Şi  mi-ai  încălzi  patul  noaptea?  Apucă  şnururile  corsajului  şi  începu  să  i  le  desfacă, 
cu  degete  îndemânatice  şi  exersate.  Cândva,  poate  că  te-aş  fi  dus  acasă  ca  pe  un  trofeu  şi  te- 
aş  fi  făcut  nevasta  mea,  fie  că  ai  fi  vrut,  fie  că  nu.  Oamenii  Insulelor  de  Fier  din  vechime  au 
făcut  asemenea  lucruri.  Un  bărbat  îşi  avea  nevasta  sa  de  piatră,  adevărata  lui  mireasă, 
născută  din  fier,  asemenea  lui,  dar  îşi  avea  şi  femeile  de  sare,  femei  capturate  în  timpul 
jafurilor. 

Ochii  fetei  se  lărgiră,  şi  nu  din  cauză  că  îi  dezgolise  sânii. 
Eu  aş  fi  nevasta  ta  de  sare,  stăpâne. 

Mă  tem  că  vremurile  acelea  au  trecut.  Degetele  lui  Theon  înconjurară  un  sfârc  tare, 
jucându-se  cu  el.  Nu  mai  putem  călători  duşi  de  vânt,  cu  foc  şi  sabie,  luând  tot  ceea  ce 
poftim.  Acum  scrijelim  pe  pământ  şi  tragem  linii  pe  mare,  şi  ne  socotim  norocoşi  dacă 
avem  destul  cod  sărat  şi  destul  terci  ca  să  putem  trece  iarna.  Ii  luă  sfârcul  în  gură  şi  îl  muşcă 
până  ce  fata  începu  să  gâfâie. 

-  Poţi  să  intri  din  nou  în  mine,  dacă-ţi  face  plăcere,  îi  şopti  fata  în  ureche  în  timp  ce  el 
îi  sugea  mamelonul. 

Când  Theon  îşi  înălţă  capul  de  la  pieptul  ei,  pielea  fetei  era  stacojie  în  locul  unde 
fusese  atinsă  de  gura  lui. 

-  Mi-ar  face  plăcere  să  te  învăţ  ceva  nou.  Desfă-mi  pantalonii  şi  dezmiardă-mă  cu 

gura. 

-  Cu  gura? 

îşi  trecu  degetul  mare  peste  buzele  ei  groase. 

-  Pentru  asta  au  fost  făcute  aceste  buze,  dulceaţă.  Dacă  ai  fi  nevasta  mea  de  sare,  ai 
face  cum  îţi  poruncesc. 

La  început  fu  sfioasă,  dar  învăţă  repede  pentru  o  fată  atât  de  prostuţă,  iar  asta  îi  plăcea 
lui  Theon.  Gura  îi  era  la  fel  de  umedă  şi  de  moale  ca  vaginul,  iar  în  felul  acesta  nu  era 
nevoit  să-i  asculte  trăncăneala  prostească.  Cândva,  aş  fi  păstrat-o  cu  adevărat  ca  soţie  de 
sare,  gândi  el  în  timp  ce-şi  lăsa  degetele  să  alunece  prin  părul  ei  încâlcit.  Cândva.  Când 
păstram  încă  Vechea  Rănduială,  trăiam  de  pe  urma  bardei  în  loc  să  trăim  de  pe  urma 
culesului,  luând  ceea  ce  voiam,  fie  că  era  vorba  de  bogăţii,  femei  sau  glorie.  In  acele 
vremuri,  oamenii  insulelor  de  fier  nu  lucrau  în  mine,  asta  era  o  muncă  pentru  prizonierii  din 
bătălii,  la  fel  şi  ocupaţia  jalnică  a  cultivării  pământului,  a  creşterii  caprelor  şi  oilor. 
Războiul  era  îndeletnicirea  potrivită  pentru  un  om  de  fier.  Zeul  înecat  îi  făurise  pentru  a 
prăda  şi  a  silui,  pentru  a  sfârteca  regate  şi  a-şi  scrie  numele  în  foc,  în  sânge  şi  în  cântec. 

Aegon  Dragonul  a  distrus  Vechea  Rânduială  când  a  ars  Black  Harren,  a  dat  regatul  lui 
Harren  pe  mâna  pescarilor  bicisnici  şi  a  făcut  din  Insulele  de  Fier  doar  un  braţ  mort  al  unui 
regat  mai  mare.  Totuşi,  vechile  poveşti  însângerate  erau  spuse  şi  acum  în  jurul  focurilor  şi 
al  căminelor  afumate  de  pe  tot  cuprinsul  insulelor,  chiar  şi  în  spatele  zidurilor  înalte  de 
piatră  ale  castelului  Pyke.  Tatăl  lui  Theon  număra  printre  titlurile  sale  pe  cel  de  Lordul  cu 
Coasa,  iar  sloganul  cu  care  se  mândrea  familia  Greyjoy  evaNoiNu  Semănăm. 

Lordul  Balon  pusese  la  cale  marea  sa  revoltă  mai  mult  pentru  a  readuce  Vechea 
Rânduială  decât  pentru  vanitatea  unei  coroane.  Robert  Baratheon  a  sortit  acelei  speranţe  un 
sfârşit  însângerat,  cu  ajutorul  prietenului  său  Eddard  Stark,  dar  amândoi  erau  morţi  acum.  In 
locul  lor  domneau  nişte  băieţandri,  iar  regatul  pe  care  îl  făurise  Aegon  Cuceritorul  era 
sfâşiat  şi  zdrobit.  Acesta  e  anotimpul,  gândi  Theon  în  timp  ce  fata  căpitanului  îşi  lăsa 
buzele  să  alunece  în  sus  şi  în  jos,  anotimpul,  anul,  ziua,  iar  eu  sunt  omul.  Zâmbi  şiret, 
întrebându-se  ce  părere  ar  avea  tatăl  lui  dacă  i-ar  spune  că  el,  ultimul  născut,  copil  şi  ostatic, 
el  reuşise  acolo  unde  Lordul  Baratheon  însuşi  eşuase. 


Ajunse  dintr-odată  la  apogeu  şi  umplu  gura  fetei  cu  sămânţa  lui.  Speriată,  încercă  să 
se  dea  înapoi,  dar  Theon  o  ţinu  strâns  de  păr.  Pe  urmă,  ea  se  ridică  lângă  el. 

-  Te-am  mulţumit,  stăpâne? 
Suficient,  îi  răspunse. 

A  avut  gust  de  sare,  murmură  ea. 

Ca  marea? 
Ea  clătină  din  cap. 

Mi-a  plăcut  întotdeauna  marea,  stăpâne. 

Şi  mie,  zise  el,  răsucindu-i  aiurea  sfârcul  între  degete. 
Era  adevărat.  Marea  însemna  libertate  pentru  bărbaţii  din  Insulele  de  Fier.  Uitase  asta 
până  ce  Myraham  a  ridicat  pânzele  la  Seagard.  Sunetele  îi  stârniră  vechi  sentimente, 
scârţâitul  lemnului  şi  al  frânghiei,  ordinele  pe  care  le  striga  căpitanul,  pocnetul  pânzelor 
umflate  de  vânt,  fiecare  la  fel  de  cunoscut  ca  bătăile  propriei  inimi,  şi  la  fel  de  liniştitor. 
Trebuie  să-mi  aduc  aminte  de  asta,  îşi  jură  Theon.  Nu  mai  trebuie  să  mă  îndepărtez  de 
mare  niciodată. 

-  Ia-mă  cu  tine,  stăpâne,  îl  imploră  fata.  Nu  e  nevoie  să  merg  la  castelul  tău.  Pot  să 
rămân  într-un  oraş  oarecare  şi  să  fiu  nevasta  ta  de  sare.  Se  întinse  să-i  mângâie  obrazul. 

Theon  Greyjoy  îi  dădu  mâna  la  o  parte  şi  se  ridică  din  pat. 

-  Locul  meu  e  Pyke,  iar  al  tău  e  pe  această  corabie. 
Acum  nu  mai  pot  rămâne  aici.  Theon  îşi  legă  pantalonii. 
De  ce  nu? 

-  Tata,  răspunse  ea.  După  ce  vei  pleca,  mă  va  pedepsi,  stăpâne.  Mă  va  face  în  fel  şi 
chip  şi  mă  va  bate. 

Theon  îşi  luă  mantia  din  cui  şi  şi-o  azvârli  pe  umeri. 

-  Aşa  sunt  taţii,  recunoscu  el,  în  timp  ce  îşi  prindea  faldurile  cu  o  broşa  de  argint. 
Spune-i  că  ar  trebui  să  fie  mulţumit.  De  câte  ori  m-am  culcat  cu  tine,  ai  fi  putut  rămâne 
însărcinată.  Nu  oricine  are  onoarea  de  a  creşte  bastardul  unui  rege.  Ea  îl  privea  prosteşte, 
aşa  că  Theon  o  lăsă  acolo. 

Myraham  se  învârtea  în  jurul  unui  loc  împădurit.  Dincolo  de  falezele  acoperite  de 
pini,  o  duzină  de  nave  de  pescuit  îşi  aruncau  plasele.  Corabia  mare  rămase  la  o  distanţă 
considerabilă  de  ele,  schimbând  direcţia.  Theon  înainta  spre  prora,  ca  să  vadă  mai  bine. 
Prima  dată  zări  castelul,  adăpostul  familiei  Botley.  Când  era  mic,  fusese  doar  lemn  şi 
nuiele,  dar  Robert  Baratheon  a  ras  acea  construcţie  din  temelii.  Lordul  Sawane  o 
reconstruise  din  piatră,  iar  acum  o  mică  fortăreaţă  pătrată  încununa  dealul.  Steaguri  verzi, 
decolorate,  atârnau  din  turnurile  turtite  din  colţuri,  fiecare  împodobit  cu  un  banc  de  peşti 
argintii. 

Dincolo  de  fragilele  ziduri  de  apărare  ale  micului  castel  dominat  de  peşti  se  întindea 
satul  Lordsport,  cu  portul  lui  înţesat  de  corăbii.  Când  văzuse  ultima  oară  satul,  era  doar  un 
pustiu  fumegând,  cu  scheletele  corăbiilor  arse  şi  ale  galerelor  sfărâmate  murdărind  ţărmul 
stâncos  ca  oasele  leviatanilor  morţi,  cu  casele  doar  ziduri  sparte  şi  cenuşă  rece.  După  zece 
ani,  mai  rămăseseră  puţine  urme  ale  războiului.  Oamenii  construiseră  alte  bordeie  din 
pietrele  celor  vechi  şi  tăiaseră  iarbă  proaspătă  pentru  acoperişuri.  Un  nou  han  se  ridicase 
lângă  debarcader,  de  două  ori  mai  mare  decât  cel  vechi,  cu  etajul  inferior  din  piatră  tăiată  şi 
cu  cele  două  etaje  superioare  din  lemn.  Totuşi,  septul  din  apropiere  nu  fusese  niciodată 
reconstruit,  doar  o  fundaţie  cu  şapte  laturi  rămăsese  la  locul  ei.  Se  pare  că  furia  lui  Robert 
Baratheon  otrăvise  gustul  oamenilor  de  fier  pentru  noi  zei. 

Theon  era  mai  interesat  de  corăbii  decât  de  zei.  Printre  catargele  vaselor  de  pescuit 
zări  o  galeră  comercială  a  Tyroshilor,  descărcând  lângă  o  corabie  din  Ibben,  cu  carena 
acoperită  cu  smoală.  Galere,  cel  puţin  cincizeci  sau  şaizeci  la  număr,  stăteau  în  larg  sau 
zăceau  ancorate  la  ţărmul  bolovănos  dinspre  miazănoapte.  Unele  dintre  pânze  purtau 
însemne  ale  altor  insule:  luna  sângerie  a  casei  Wynch,  cornul  de  război  negru  cu  dungi  aurii 


al  Lordului  Goodbrother,  secera  de  argint  a  lui  Harlaw.  Theon  căută  cu  privirea  corabia 
unchiului  său,  Euron,  Tăcerea.  Nu  văzu  nici  urmă  de  acea  corabie  roşie  şi 
înspăimântătoare,  dar  Marele  Kraken,  corabia  tatălui  său,  era  acolo,  cu  prora  împodobită  cu 

0  armătură  gri  din  fier,  în  forma  monstrului  adâncurilor  ce  purta  acelaşi  nume. 

Oare  Lordul  Balon  anticipase  venirea  lui  şi  chemase  flamurile  Greyjoy?  Mâna  îi 
alunecă  din  nou  sub  mantie,  la  punga  din  pânză  uleiată.  Nimeni  nu  ştia  despre  această 
scrisoare,  în  afară  de  Robb  Stark.  Nu  erau  proşti  să-şi  încredinţeze  secretele  unei  păsări. 
Totuşi,  nici  Lordul  Balon  nu  era  prost.  Ar  fi  putut  foarte  bine  să  ghicească  de  ce  venea 
acasă  fiul  lui,  după  atâta  amar  de  vreme,  şi  să  acţioneze  în  consecinţă. 

Gândul  acesta  nu-i  plăcea.  Războiul  tatălui  său  era  de  mult  terminat  şi  pierdut.  Acesta 
era  ceasul  lui  Theon  -  planul  lui,  gloria  lui  şi,  cu  timpul,  coroana  lui.  Totuşi,  dacă  toate 
corăbiile  lungi  se  adună... 

Ar  fi  putut  fi  doar  un  gest  de  prudenţă,  acum,  că  se  gândea  mai  bine.  O  mişcare 
defensivă,  ca  războiul  să  nu  se  întindă  dincolo  de  mare.  Bătrânii  erau  prudenţi  din  fire.  Tatăl 
lui  era  bătrân,  la  fel  şi  unchiul  său  Victarion,  care  fusese  comandantul  Flotei  de  Fier. 
Unchiul  Euron  era  altfel,  fără  doar  şi  poate,  dar  Liniştea  lui  nu  părea  să  fie  în  port.  Cu  atât 
mai  bine,  îşi  zise  Theon.  Astfel,  voi  putea  să  lovesc  mai  repede. 

In  timp  ce  Myraham  îşi  urma  drumul  spre  mal,  Theon  măsura  puntea  cu  pasul,  agitat, 
scrutând  ţărmul  cu  privirea.  Nu  se  aştepta  să-1  găsească  pe  însuşi  Lordul  Balon  la  chei,  dar 
cu  siguranţă  tatăl  său  trimisese  pe  cineva  să-1  întâmpine.  Sylas  Southmouth, 
administratorul,  Lordul  Botley,  poate  chiar  Dagmer  Cleftjaw.  I-ar  fi  plăcut  să  privească  din 
nou  bătrânul  chip  hidos  al  lui  Dagmer.  Nu  era  ca  şi  cum  n-ar  fi  fost  înştiinţaţi  de  sosirea  lui. 
Robb  trimisese  corbi  de  la  Riverrun  şi,  când  nu  găsiseră  nici  o  galeră  la  Seagard,  Jason 
Mallister  îşi  trimisese  propriile  păsări  la  Pyke,  presupunând  că  ale  lui  Robb  se  rătăciseră. 

Cu  toate  acestea,  nu  vedea  nici  un  chip  cunoscut,  nici  o  gardă  de  onoare  aşteptând  să- 

1  escorteze  de  la  Lordsport  la  Pyke,  doar  oameni  de  rând  umblând  de  colo-colo  după 
treburile  lor  mărunte.  Hamalii  rostogoleau  butoaie  cu  vin  de  pe  corabia  celor  din  Tyroshi, 
pescarii  anunţau  prada  zilei,  copiii  alergau  şi  se  jucau.  Un  preot  în  straiele  marine  ale  Zeului 
înecat  ducea  o  pereche  de  cai  de-a  lungul  ţărmului  bolovănos,  în  timp  ce,  deasupra  lui,  o 
târfă  deschise  o  fereastră  a  hanului,  strigând  la  câţiva  marinari  din  Ibben  aflaţi  în  trecere. 
Câţiva  negustori  din  Lordsport  se  adunaseră  să  întâmpine  nava.  Strigau  fel  şi  fel  de 
întrebări,  în  timp  ce  Myraham  ancora. 

-  Venim  din  Oraşul  Vechi,  le  răspunse  căpitanul,  aducem  mere  şi  portocale,  struguri 
de  la  Arbor,  pene  din  Insulele  Verii.  Am  piper,  piei  împletite,  un  sul  de  dantelă  din  Myr, 
oglinzi  pentru  doamne,  două  harpe  de  lemn  din  Oraşul  Vechi,  suave  cum  n-aţi  mai  auzit. 
Pasarela  coborî  cu  un  scârţâit  şi  o  bubuitură.  Şi  v-am  adus  înapoi  moştenitorul. 

Oamenii  din  Lordsport  se  holbară  la  Theon  cu  ochi  goi,  bovini,  iar  el  îşi  dădu  seama 
că  nu  ştiau  cine  e.  Asta  îl  înfurie.  Vârî  un  dragon  de  aur  în  palma  căpitanului. 

Spune-le  oamenilor  tăi  să-mi  aducă  lucrurile.  Fără  să  aştepte  un  răspuns,  porni 
repede  în  josul  pasarelei.  Hangiu,  răcni,  am  nevoie  de  un  cal. 

Cum  spui,  stăpâne,  răspunse  omul,  fără  să  facă  nici  măcar  o  plecăciune.  Uitase  cât 
de  îndrăzneţi  puteau  fi  oamenii  de  fier.  întâmplarea  face  să  am  unul  care  s-ar  putea  să  fie 
ceea  ce  vrei.  Şi  unde  zici  că  mergi,  stăpâne? 

La  Pyke. 

Prostul  nu-1  cunoştea  nici  acum.  Ar  fi  trebuit  să-şi  îmbrace  jiletca  cea  bună,  cu  un 
kraken  brodat  pe  piept. 

Atunci  tre'  să  pleci  repede,  ca  să  ajungi  la  Pyke  înainte  să  se-ntunece,  zise  hangiul. 
Băiatul  meu  va  merge  cu  tine  şi-ţi  va  arăta  drumul. 

Nu  va  fi  nevoie  de  băiatul  tău,  anunţă  o  voce  gravă,  şi  nici  de  calul  tău.  O  să-mi 
conduc  nepotul  înapoi  la  casa  tatălui  său. 


Cel  care  vorbise  era  preotul  pe  care  îl  văzuse  adineauri  ducând  caii  de-a  lungul 
ţărmului.  In  timp  ce  bărbatul  se  apropie,  oamenii  de  rând  îşi  plecau  genunchii,  iar  Theon  îl 
auzi  pe  hangiu  şoptind. 

-  Damphair. 

înalt  şi  slab,  cu  ochi  negrii,  sălbatici,  şi  un  nas  ca  un  cioc,  preotul  era  înveşmântat  în 
straie  bălţate  în  verde,  gri  şi  albastru,  vârtejul  de  culori  al  Zeului  înecat.  Sub  braţ,  prins  de  o 
curea  de  piele,  îi  atârna  un  burduf  de  apă,  iar  prin  părul  său  negru,  lung  până  la  brâu,  şi  prin 
barba  netunsă  erau  împletite  sfori  din  alge  uscate. 

Theon  fu  străfulgerat  de  o  amintire.  Intr-una  dintre  rarele  sale  depeşe,  Lordul  Balon 
scrisese  despre  fratele  lui  mai  mic,  care  a  fost  prins  de  o  furtună  şi  a  devenit  evlavios  după 
ce  a  fost  adus  de  valuri  teafăr  la  mal. 

Unchiule  Aaeron?  întrebă  el  cu  îndoială. 

Nepoate  Theon,  răspunse  preotul.  Nobilul  tău  tată  m-a  rugat  să  te  duc  acasă.  Vino. 
Intr-o  clipă,  unchiule.  Se  întoarse  către  Myra-ham.  Lucrurile  mele,  îi  porunci 
căpitanului. 

Un  marinar  îi  dădu  jos  arcul  înalt  din  lemn  de  tisă  şi  o  tolbă  cu  săgeţi,  dar  fata 
căpitanului  fu  cea  care  îi  aduse  pachetul  cu  hainele  lui  bune. 

-  Stăpâne. 

Avea  ochii  roşii.  Când  Theon  luă  pachetul,  ea  dădu  parcă  să-1  îmbrăţişeze  acolo,  în 
faţa  propriului  ei  tată,  a  cucernicului  lui  unchi  şi-a  unei  jumătăţi  a  populaţiei  de  pe  insulă. 
Theon  se  dădu  abil  la  o  parte. 
Ai  mulţumirile  mele. 

Te  rog,  zise  ea.  Eu  chiar  ţin  la  tine,  stăpâne. 

Trebuie  să  plec.  Porni  în  grabă  după  unchiul  său,  care  era  deja  binişor  în  josul 
digului.  După  zece  ani,  credeam  că  probabil  nobilul  meu  tată  şi  mama  mea  ar  putea  să  vină 
personal,  sau  să-1  trimită  pe  Dagmer  cu  o  gardă  de  onoare. 

Nu  e  locul  tău  ca  să  pui  sub  semnul  întrebării  poruncile  Lordului  Secerător  din 
Pyke.  Preotul  avea  un  comportament  rece,  cu  totul  diferit  de  cel  al  omului  pe  care  şi- 1 
amintea  Theon.  Aeron  Greyjoy  fusese  cel  mai  agreabil  dintre  unchii  lui,  nesăbuit  şi  vesel, 
iubitor  de  cântece,  bere  şi  femei.  Cât  despre  Dagmer,  Falcă  Despicată,  a  plecat  la  Vechiul 
Wyk,  la  porunca  tatălui  tău,  să  răscolească  Toba  şi  Casele  de  Piatră. 

In  ce  scop?  De  ce  se  adună  corăbiile  lungi? 

De  ce  s-au  adunat  mereu  corăbiile  lungi?  Unchiul  său  lăsase  caii  legaţi  în  faţa 
hanului  de  la  malul  apei.  Când  ajunseră  lângă  ei,  se  întoarse  către  Theon: 

Spune-mi  adevărul,  nepoate.  Te  rogi  acum  la  zeii-lupi? 
Theon  nu  se  ruga  defel,  dar  nu  era  un  lucru  pe  care  să-1  mărturiseşti  unui  preot,  chiar 
dacă  era  fratele  tatălui  tău. 

-  Ned  Stark  se  ruga  la  un  copac.  Nu,  nu  mă  interesează  deloc  zeii  lui  Stark. 

-  Bine,  îngenunchează. 

Pe  jos  era  numai  piatră  şi  noroi. 

-  Unchiule,  eu... 

-  îngenunchează!  Sau  eşti  prea  mândru  acum,  un  lord  din  ţările  verzi,  venit  printre 

noi? 

Theon  îngenunche.  Venirea  lui  aici  avea  un  scop  şi  s-ar  putea  să  aibă  nevoie  de 
ajutorul  lui  Aeron  ca  să-1  împlinească.  O  coroană  merita  puţin  noroi  şi  balegă  de  cal  pe 
pantaloni,  bănuia. 

Pleacă-ţi  capul.  Ridicând  burduful,  unchiul  său  scoase  dopul  şi  turnă  un  şuvoi  de 
apă  peste  capul  lui  Theon.  Apa  îi  udă  tot  părul  şi  i  se  prelinse  peste  frunte,  în  ochi.  Şiroaie  îi 
spălau  obrajii,  iar  un  firicel  i  se  furişă  sub  mantie  şi  sub  jiletcă,  în  jos  pe  spate,  un  pârâiaş 
rece  de-a  lungul  şirei  spinării.  Simţea  pe  buze  gustul  mării.  Fie  ca  Theon,  slujitorul  tău,  să 


renască  din  mare,  aşa  cum  te-ai  născut  tu,  intona  Aeron  Greyjoy.  Binecuvântează- 1  cu  sare, 
binecuvân-tează-1  cu  piatră,  binecuvântează- 1  cu  oţel.  Nepoate,  mai  ştii  cuvintele? 
Ce  e  mort  să  nu  moară  niciodată,  zise  Theon,  amintindu-şi. 

Ce  e  mort  să  nu  moară  niciodată,  repetă  unchiul  său,  ci  să  se  ridice  din  nou,  mai  tare 
şi  mai  puternic.  Ridică-te. 

Theon  se  ridică  în  picioare,  clipind  pentru  a-şi  alunga  picăturile  sărate  din  ochi.  Fără 
să  scoată  o  vorbă,  unchiul  său  astupă  burduful,  dezlegă  calul  şi  încalecă.  Theon  făcu  acelaşi 
lucru.  Porniră  la  drum  împreună,  lăsând  hanul  şi  portul  în  urma  lor,  sus,  dincolo  de  castelul 
Lordului  Botley,  pe  munţii  stân-coşi.  Preotul  nu  mai  rosti  nici  un  cuvânt. 

Am  fost  departe  de  casă  jumătate  din  viaţă,  îndrăzni  Theon  să  spună  în  cele  din 
urmă.  Voi  găsi  insulele  schimbate? 

Oamenii  pescuiesc  în  mare,  sapă  în  pământ  şi  mor.  Femeile  nasc  copii  cu  sânge  şi 
cu  durere,  iar  noaptea  urmează  după  zi.  Vânturile,  fluxul  şi  refluxul  rămân.  Insulele  sunt  aşa 
cum  le-a  făcut  zeul  nostru. 

O,  Zei,  a  devenit  necruţător,  gândi  Theon. 

Le  voi  găsi  pe  sora  şi  pe  mama  mea  la  Pyke? 

Nu.  Mama  ta  locuieşte  la  Harlaw,  cu  sora  ei.  Acolo  vremea  nu  e  atât  de  aspră,  şi 
tuşea  o  sâcâia.  Sora  ta  s-a  îmbarcat  pe  Vântul  Negru  către  Marele  Wyk,  cu  mesaje  de  la 
nobilul  tău  tată.  Se  va  întoarce  cât  de  curând,  poţi  fi  sigur. 

Lui  Theon  nu  trebuia  să  i  se  spună  că  Vântul  Negru  era  corabia  lungă  a  lui  Asha.  Nu- 
şi  văzuse  sora  de  zece  ani,  dar  atâta  lucru  ştia  despre  ea.  Ciudat  că  o  numise  aşa,  când  Robb 
Stark  avea  un  lup  pe  nume  Vânt  Cenuşiu. 

-  Stark  e  cenuşiu  şi  Greyjoy  e  negru,  şopti  Theon  zâmbind,  dar  se  pare  că  suntem 
amândoi  bătuţi  de  vânt. 

Preotul  nu  avea  nimic  de  comentat  la  asta. 
Iar  tu,  unchiule?  întrebă  Theon.  Nu  erai  preot  pe  vremea  când  am  fost  dus  la  Pyke. 
îmi  amintesc  cum  cântai  vechile  cântece  de  război,  stând  în  picioare  pe  masă  cu  un  corn  de 
bere  în  mână. 

Tânăr  am  fost,  şi  înfumurat,  zise  Aeron  Greyjoy,  dar  marea  mi-a  spălat  nebuniile  şi 
vanităţile.  Omul  acela  s-a  înecat,  nepoate.  Plămânii  i  s-au  umplut  de  apa  mării,  iar  peştii  i- 
au  ciugulit  ochii.  Când  mi-am  revenit,  am  văzut  limpede. 

E  la  fel  de  nebun  pe  cât  e  de  posac.  Lui  Theon  îi  plăcea  mai  mult  ceea  ce  îşi  amintea 
despre  Aeron  Greyjoy. 

Unchiule,  de  ce  şi-a  chemat  tata  oştenii  şi  corăbiile? 

Fără  îndoială,  îţi  va  spune  asta  la  Pyke. 

Aş  prefera  să-i  aflu  planurile  acum. 

De  la  mine  nu  le  vei  afla.  Avem  poruncă  să  nu  vorbim  despre  asta  cu  nimeni. 

Nici  cu  mine?  Theon  se  aprinse  de  mânie.  Condusese  oameni  în  război,  vânase 
alături  de  un  rege,  câştigase  onoare  în  turniruri,  călătorise  cu  Brynden,  Peştele  Negru  şi 
Marelejon  Umber,  se  luptase  în  Pădurea  Şoaptelor,  se  culcase  cu  mai  multe  fete  decât  putea 
numi,  şi  totuşi,  unchiul  lui  îl  trata  de  parcă  ar  fi  fost  tot  un  copil  de  zece  ani.  Dacă  tatăl  meu 
face  planuri  de  război,  trebuie  să  le  cunosc.  Nu  sunt  un  nimeni,  sunt  moştenitor  în  Pyke  şi 
în  Insulele  de  Fier. 

-  Cât  despre  asta,  zise  unchiul  său,  vom  vedea.  Cuvintele  îl  plesniră  ca  o  palmă  peste 

faţă. 

Vom  vedea?  Fraţii  mei  sunt  morţi  amândoi,  sunt  singurul  fiu  în  viaţă  al  nobilului 
meu  tată. 

Sora  ta  trăieşte. 

Asha,  gândi  el  stupefiat.  Era  cu  trei  ani  mai  mare  decât  Theon,  şi  totuşi... 

-  O  femeie  poate  fi  moştenitoare  numai  dacă  nu  există  nici  un  urmaş  bărbat  pe  linie 
directă,  insistă  el  zgomotos.  Nu  voi  accepta  să  îmi  fie  furate  drepturile,  te  avertizez. 


Unchiul  său  mârâi: 

-  Avertizezi  un  slujitor  al  Zeului  înecat,  băiete?  Ai  uitat  mai  mult  decât  ştii.  Şi  eşti  un 
mare  nătărău  dacă  îţi  închipui  că  tatăl  tău  va  da  aceste  insule  sfinte  pe  mâna  unui  Stark. 
Acum  taci  din  gură.  Drumul  e  destul  de  lung  şi  fără  flecărelile  tale. 

Theon  nu  mai  scoase  nici  o  vorbă,  deşi  se  abţinu  cu  greu.  Deci  aşa  stau  lucrurile, 
gândi  el.  Ca  şi  cum  zece  ani  la  Winterfell  ar  putea  să  te  facă  un  Stark.  Lordul  Eddard  îl 
crescuse  împreună  cu  propriii  lui  copii,  dar  Theon  nu  fusese  niciodată  unul  de-al  lor.  Toţi 
cei  de  la  castel,  de  la  Lady  Stark  până  la  cel  de  pe  urmă  băiat  de  la  bucătărie,  ştiau  că  era 
ţinut  ostatic  drept  chezăşie  pentru  buna  purtare  a  tatălui  său  şi  îl  tratau  ca  atare.  Chiar  şi 
bastardul  Jon  Snow  avusese  parte  de  mai  multe  onoruri  decât  el. 

Lord  Eddard  încercase  să  joace  din  când  în  când  rolul  de  tată,  dar  pentru  Theon 
rămăsese  mereu  omul  care  a  adus  sânge  şi  pârjol  la  Pyke  şi  1-a  luat  din  casa  lui.  Când  era 
copil,  trăise  cu  spaima  chipului  aprig  al  lui  Stark  şi  a  imensei  sale  săbii  întunecate.  Soţia  lui 
era  chiar  mai  distantă  şi  mai  bănuitoare. 

Cât  despre  copiii  lor,  cei  mici  fuseseră  doar  nişte  ţânci  plângăcioşi  în  cea  mai  mare 
parte  a  timpului  pe  care  şi- 1  petrecuse  la  Winterfell.  Numai  Robb  şi  fratele  său  vitreg,  Jon 
Snow,  fuseseră  destul  de  mari  ca  să  fie  demni  de  luat  în  seamă.  Snow  fusese  destul  de  mare 
ca  să  merite  atenţia  lui.  Bastardul  era  un  băiat  posomorât,  iritabil  şi  era  gelos  pe  obârşia 
nobilă  ă  lui  Theon  şi  pe  atenţia  pe  care  i-o  acorda  Robb.  Pentru  Robb,  Theon  avea  o 
oarecare  afecţiune,  ca  pentru  un  frate  mai  mic...,  dar  cel  mai  bine  ar  fi  să  nu  po- 

menească  asta.  In  Pyke,  vechile  războaie  se  mai  purtau,  pesemne,  şi  acum.  Asta  nu 
trebuia  să-1  surprindă.  Insulele  de  Fier  trăiau  în  trecut,  prezentul  era  prea  amar  şi  prea  greu 
de  suportat.  In  plus,  tatăl  şi  unchii  lui  erau  bătrâni  şi  aşa  erau  vechii  lorzi,  îşi  duceau 
vrajbele  prăfuite  în  mormânt,  fără  să  uite  nimic  şi  iertând  şi  mai  puţin. 

Fusese  la  fel  cu  Mallisterii,  tovarăşii  săi  în  drumul  de  la  Riverrun  la  Seagard.  Patrek 
Mallister  nu  era  un  om  prea  rău,  împărtăşeau  gustul  pentru  fetişcane,  vin  şi  vânat.  Dar  când 
bătrânul  Lord  Jason  a  văzut  că  moştenitorului  său  îi  place  prea  mult  compania  lui  Theon,  1- 
a  luat  pe  Patrek  deoparte  ca  să-i  aducă  aminte  că  Seagard  a  fost  construit  pentru  a  apăra 
coasta  împotriva  corbilor  din  Insulele  de  Fier,  cu  Greyjoy  din  Pyke  drept  căpetenie.  Turnul 
Vuietului  fusese  numit  astfel  datorită  clopotului  său  imens  de  bronz,  care,  în  vechime,  era 
tras  pentru  a  chema  oamenii  din  oraş  şi  din  sate  la  castel,  atunci  când  la  orizontul  dinspre 
apus  erau  zărite  corăbii  lungi. 

Nu  contează  că  acest  clopot  a  sunat  doar  o  dată  în  trei  sute  de  ani,  îi  spusese  Patrek 
lui  Theon  în  ziua  următoare,  împărtăşindu-i  grijile  tatălui  său  şi  împărţind  cu  el  o  carafă  cu 
vin  din  mere  verzi. 

Când  fratele  meu  a  luat  cu  asalt  cetatea  Seagard,  zise  Theon,  Lordul  Jason  1-a  ucis 
pe  Rodrik  Greyjoy  sub  zidurile  castelului  şi  i-a  alungat  oamenii  de  fier  înapoi  în  golf.  Dacă 
tatăl  tău  bănuieşte  că-i  port  vreo  duşmănie  pentru  asta,  e  doar  pentru  că  nu  1-a  cunoscut  pe 
Rodrik. 

Au  râs  straşnic  pe  tema  asta,  în  timp  ce  se  îndreptau  în  goană  către  tânăra  soţie 
focoasă  a  unui  morar  pe  care  o  cunoştea  Patrek.  Aş  vrea  ca  Patrek  sa  fie  acum  cu  mine. 
Mallister  sau  nu,  era  un  tovarăş  de  drum  mai  plăcut  decât  acest  preot  bătrân  şi  ursuz  în  care 
se  transformase  unchiul  său  Aeron. 

Cărarea  pe  care  mergeau  şerpuia  sus,  tot  mai  sus,  printre  colinele  golaşe  şi  stâncoase. 
Curând  marea  nu  se  mai  vedea,  deşi  aerul  umed  păstra  încă  mirosul  ei  înţepător.  îşi 
continuară  drumul  într-un  ritm  constant,  lent,  trecând  pe  lângă  stâna  unui  cioban  şi  pe  lângă 
o  mină  părăsită.  Acest  nou  Aeron  Greyjoy,  evlavios,  nu  era  prea  vorbăreţ.  Călătoriră  într-o 
tăcere  sumbră.  In  cele  din  urmă,  Theon  nu  mai  putu  suporta: 

Robb  Stark  este  acum  Lord  de  Winterfell,  zise  el.  Aeron  îşi  continuă  drumul. 
Un  lup  seamănă  cu  altul. 


Robb  a  trădat  Tronul  de  Fier  şi  s-a  încoronat  Rege  în  Nord.  Este  război. 
Corbii  Maesterului  zboară  peste  mare  la  fel  cum  zboară  peste  stânci.  Vestea  e  veche 
şi  răsuflată. 

înseamnă  un  nou  început,  unchiule. 

Fiecare  dimineaţă  e  un  nou  început,  care  seamănă  leit  cu  cel  vechi. 

In  Riverrun  ţi  s-ar  spune  altceva.  Se  zice  despre  cometa  roşie  că  este  un  vestitor  al 
unei  noi  ere.  Un  mesager  al  zeilor. 

Un  semn  este,  într-adevăr,  fu  de  acord  preotul,  dar  de  la  zeul  nostru,  nu  de  la  al  lor. 
Este  o  torţă  aprinsă,  cum  duceau  cei  din  vechime.  Este  flacăra  Zeului  înecat,  adusă  din 
mare,  care  anunţă  fluxul.  Este  timpul  să  ne  ridicăm  pânzele  şi  să  plecăm  în  lume,  cu  foc  şi 
sabie,  aşa  cum  a  făcut  el. 
Theon  zâmbi. 

Sunt  întru  totul  de  acord. 

Omul  e  de  acord  cu  zeul,  aşa  cum  picătura  aparţine  ploii. 

Această  picătură  va fi  rege  într-o  bună  zi,  bătrâne.  Theon  suportase  destul 
posomoreala  unchiului  său.  Dădu  pinteni  calului  şi  o  luă  la  trap,  zâmbind. 

Soarele  era  la  asfinţit  când  ajunseră  la  zidurile  cetăţii  Pyke  -  o  semilună  de  pietre 
întunecate  care  se  înălţa  din  pisc  în  pisc,  cu  poarta  acoperită  la  mijloc  şi  cu  trei  turnuri 
drepte  de  fiecare  parte.  Theon  desluşea  încă  urmele  lăsate  în  piatră  de  catapultele  lui  Robert 
Baratheon.  Un  nou  turn  sudic  fusese  ridicat  pe  ruinele  celui  vechi,  cu  piatra  de  un  cenuşiu 
mai  palid,  nesluţit  încă  de  peticele  de  licheni.  Asta  se  întâmplase  când  Robert  încălcase 
înţelegerile,  năvălind  peste  ruine  şi  cadavre,  cu  ciocanul  de  război  în  mână  şi  cu  Ned  Stark 
alături.  Theon  privise  de  la  adăpostul  Turnului  Mării  şi  uneori,  în  vis,  vedea  şi  acum  torţele 
şi  auzea  tunetul  surd  al  prăbuşirii. 

Porţile  erau  deschise,  cu  bariera-ghilotină  ruginită  ridicată.  Străjile  de  pe  vârful 
meterezelor  priveau  cu  ochi  străini  cum  Theon  Greyjoy  venea,  în  sfârşit,  acasă. 

Dincolo  se  întindeau  cincizeci  de  acri  de  promontoriu,  înfruntând  cerul  şi  marea.  Aici 
se  aflau  grajdurile,  ţarcurile  şi  alte  câteva  acareturi  răzleţe.  Oile  şi  porcii  se  îngrămădeau  în 
ţarcurile  lor,  în  timp  ce  câinii  castelului  alergau  liberi.  Către  miazăzi  se  aflau  dealurile  şi 
podul  mare  de  piatră  ce  ducea  la  Marea  Fortăreaţă.  In  timp  ce  coborî  din  şa,  Theon  auzi 
valurile  izbindu-se  de  stânci.  Un  grăjdar  veni  să-i  ia  calul.  Vreo  doi  copii  pricăjiţi  şi  câţiva 
sclavi  se  holbau  la  el  cu  ochi  trişti,  dar  nu  era  nici  urmă  de  tatăl  său,  nici  de  altcineva  pe 
care  să  şi-1  amintească  din  copilărie.  O  întoarcere  acasă  tristă  şi  amară,  gândi  el. 

Preotul  nu  descălecase. 
Nu  rămâi  peste  noapte,  să  stai  la  masa  noastră,  unchiule? 

Să  te  aduc,  aşa  mi  s-a  spus.  Te-am  adus.  Acum  mă  întorc  la  treburile  zeului  nostru. 
Aeron  Greyjoy  îşi  întoarse  calul  şi  dispăru  încet  dincolo  de  ţepuşele  pline  de  noroi  ale 
barierei-ghilotină. 

O  baborniţă  cocoşată,  într-o  rochie  gri,  lălâie,  se  apropie  cu  prudenţă  de  el. 
Stăpâne,  am  fost  trimisă  să-ţi  arăt  camerele. 
Din  a  cui  poruncă? 

A  nobilului  tău  tată,  stăpâne.  Theon  îşi  scoase  mănuşile. 

Aşadar,  ştii  cine  sunt.  De  ce  nu  e  aici  tatăl  meu,  să  mă  întâmpine? 
Te  aşteaptă  în  Turnul  Mării,  stăpâne.  După  ce  te  odihneşti. 
Şi  eu  care  îl  credeam  rece  pe  Ned  Stark. 
Şi  cine  eşti  tu? 

Helya,  cea  care  are  grijă  de  acest  castel  pentru  nobilul  tău  tată. 
Sylas  era  îngrijitor  aici.  I  se  spunea  Gură  Amară.  Chiar  şi  acum,  Theon  îşi  amintea 
duhoarea  de  vin  din  răsuflarea  bătrânului. 
A  murit  acum  cinci  ani,  stăpâne. 


Iar  cu  Maester  Qualen  ce  s-a  întâmplat,  unde  este? 

Se  odihneşte  în  mare.  Wendamyr  se  ocupă  acum  de  corbi. 

Parcă  aş  fi  străin  aici,  gândi  Theon.  Nimic  nu  s-a  schimbat  şi,  cu  toate  acestea,  totul 
s-a  schimbat.  Incli-nându-se  ceremonios,  femeia  îl  conduse  de-a  lungul  promontoriului, 
către  pod.  Cel  puţin  acesta  era  aşa  cum  şi- 1  amintea,  cu  pietrele  bătrâne  netezite  de  apă  şi 
năpădite  de  licheni,  cu  marea  înspumată  sub  picioare,  ca  un  uriaş  animal  sălbatic,  cu  vântul 
sărat  apucându-1  de  haine. 

Ori  de  câte  ori  îşi  imaginase  venirea  lui  acasă,  se  văzuse  mereu  întorcându-se  în 
dormitorul  tihnit  din 

Turnul  Mării,  unde  obişnuia  să  doarmă  pe  când  era  copil.  In  schimb,  bătrâna  îl 
conduse  în  Fortăreaţa  însângerată.  Sălile  de  aici  erau  mai  mari  şi  mai  bine  mobilate,  chiar 
dacă  erau  la  fel  de  reci  şi  de  umede.  Theon  fu  introdus  într-un  apartament  cu  camere 
răcoroase,  cu  tavane  atât  de  înalte  încât  se  pierdeau  în  întuneric.  Ar  fi  fost  mai  impresionat 
dacă  nu  ar  fi  ştiut  că  acestea  erau  tocmai  camerele  care  dăduseră  numele  Fortăreţei 
Sângeroase.  Cu  o  mie  de  ani  în  urmă,  fiii  Regelui  Râului  fuseseră  ucişi  aici,  ciopârţiţi  în 
paturi,  ca  bucăţi  din  trupurile  lor  să  poată  fi  trimise  înapoi  la  tatăl  lor,  pe  continent. 

Dar  cei  din  familia  Greyjoy  nu  avuseseră  parte  de  moarte  la  Pyke  decât  o  singură  dată, 
ucişi  de  fraţii  lor.  Iar  fraţii  lui  Theon  erau  morţi  amândoi.  Nu  teama  de  fantome  îl  făcea  să 
privească  înjur  cu  dezgust.  Draperiile  erau  înverzite  de  mucegai,  saltelele  aveau  un  miros 
închis  şi  greu,  rogojinile  erau  vechi  şi  sfărâmicioase.  Trecuseră  ani  şi  ani  de  când  aceste 
camere  nu  mai  fuseseră  deschise.  Umezeala  îţi  pătrundea  până  în  oase. 

-  Vreau  un  vas  cu  apă  fierbinte  şi  un  foc  în  acest  cămin,  îi  spuse  baborniţei.  Vezi  să 
aprindă  mangalurile  şi  în  celelalte  camere,  ca  să  mai  alunge  frigul.  Şi,  pentru  numele  zeilor, 
adu  îndată  pe  cineva  să  schimbe  rogojinile  astea. 

-  Da,  stăpâne.  Cum  porunceşti.  Femeia  plecă.  După  o  bucată  de  vreme,  aduseră  apa 
fierbinte  pe 

care  o  ceruse.  Era  doar  dezmorţită,  se  răci  repede  şi  pe  deasupra  mai  era  şi  apă  de 
mare,  dar  îi  fu  de  folos  să-şi  spele  praful  de  pe  faţă,  păr  şi  mâini.  In  timp  ce  doi  robi 
aprindeau  mangalurile,  Theon  se  dezbrăcă  de  hainele  murdare  de  drum  şi  se  îmbrăcă  pentru 
a-şi  întâlni  tatăl.  Alese  cizme  din  piele  fină,  neagră,  pantaloni  din  lână  moale  de  miel,  gri- 
argintie,  o  jiletcă  din  catifea  neagră,  având  pe  piept  brodat  un  kraken,  monstrul  auriu  din 
adâncuri  al  familiei  Greyjoy.  In  jurul  gâtului  îşi  legă  un  lanţ  subţire  de  aur,  iar  la  încheietură 
o  curea  din  piele  albită.  îşi  agăţă  un  pumnal  la  un  şold  şi  o  sabie  la  celălalt,  vârâte  în  teci  cu 
dungi  negre  şi  aurii.  Scoţând  pumnalul,  îi  încercă  tăişul  cu  degetul  mare,  scoase  o  bucată  de 
gresie  din  buzunarul  curelei  şi  îl  şterse  de  câteva  ori.  Era  o  mândrie  să-şi  păstreze  armele 
ascuţite. 

-  Când  mă  întorc,  aştept  o  cameră  caldă  şi  rogojini  curate,  îi  avertiză  pe  robi  în  timp  ce 
îşi  trăgea  pe  mâini  o  pereche  de  mănuşi  negre,  cu  mătasea  împodobită  cu  arabescuri  delicate 
din  fir  de  mătase. 

Theon  se  întoarse  la  Marea  Fortăreaţă  prin  culoarele  din  piatră,  în  care  ecoul  paşilor 
lui  se  îngemăna  cu  uruitul  neîncetat  al  mării  de  dedesubt.  Ca  să  ajungă  în  Turnul  Mării,  pe 
coloana  lui  coşcovită,  trebuia  să  traverseze  alte  trei  poduri,  fiecare  mai  îngust  decât  cel 
anterior.  Ultimul  era  din  funie  şi  lemn,  iar  sarea  udă  şi  vântul  îl  făceau  să  se  legene  sub 
picior,  ca  o  fiinţă  vie.  Theon  era  cu  inima  în  gât  la  jumătatea  drumului.  Jos,  departe,  valurile 
se  ridicau,  spărgân-du-se  de  stâncă,  împroşcând  stropi  mari  de  apă.  Copil  fiind,  trecea  în 
fugă  acest  pod,  chiar  şi  în  toiul  nopţii. 

Băieţii  cred  că  nu  li  se  poate  întâmpla  nimic,  îi  şopti  glasul  îndoielii.  Oamenii  mari 
ştiu  mai  bine. 

Uşa  era  din  lemn  cenuşiu,  ghintuită  cu  fier,  iar  Theon  o  găsi  zăvorâtă  pe  dinăuntru.  O 
lovi  cu  pumnul  şi  înjură  când  o  aşchie  îi  agăţă  mănuşa.  Lemnul  era  umed  şi  putred,  iar 
cuiele  de  fier  erau  ruginite. 


După  o  clipă,  uşa  fu  deschisă  dinăuntru  de  un  străjer  care  purta  o  platoşă  neagră  şi  un 
coif  cilindric. 

Eşti  fiul? 

La  o  parte  din  calea  mea,  sau  te  învăţ  eu  cine  sunt. 
Omul  se  dădu  în  lături.  Theon  urcă  treptele  întortocheate  până  la  solariu.  îşi  găsi  tatăl 
aşezat  lângă  un  mangal,  sub  o  blană  care  îl  acoperea  din  vârful  picioarelor  până  la  bărbie. 
Auzind  sunetul  cizmelor  pe  podeaua  de  piatră,  Lordul  Insulelor  de  Fier  îşi  ridică  privirea 
către  ultimul  său  fiu  în  viaţă.  Era  mai  scund  decât  şi-1  amintea  Theon.  Şi  atât  de  pricăjit. 
Balon  Greyjoy  fusese  întotdeauna  slab,  dar  acum  arăta  de  parcă  zeii  îl  puseseră  într-un 
cazan  şi  îi  fierseseră  fiecare  bucăţică  de  carne  de  pe  oase,  până  ce  nu  mai  rămăsese  altceva 
din  el  decât  păr  şi  piele.  Era  slab  şi  osos,  cu  un  chip  care  ar  fi  putut  fi  cioplit  din  cremene.  Şi 
ochii  îi  erau  ca  de  cremene,  negri  şi  tăioşi,  dar  anii  şi  vânturile  sărate  făcuseră  ca  părul  lui  să 
ia  culoarea  cenuşie  pătată  de  valuri  înspumate  pe  care  o  avea  marea  în  miezul  iernii. 
Dezlegat,  părul  îi  atârna  pe  spate. 

Nouă  ani,  nu-i  aşa?  zise  în  cele  din  urmă  Lordul  Balon. 

Zece,  răspunse  Theon,  scoţându-şi  mănuşile. 

Au  luat  un  băiat,  zise  tatăl  său.  Ce  eşti  acum? 

Un  bărbat,  răspunse  Theon.  Sângele  şi  moştenitorul  tău. 
Lordul  Balon  mormăi: 

Vom  vedea. 

Vei  vedea,  îi  promise  Theon. 

Zece  ani,  spui.  Stark  te-a  avut  tot  atât  timp  cât  mine.  Iar  acum  vii  ca  trimis  al  lui. 

Nu  al  lui,  zise  Theon,  Lordul  Eddard  e  mort,  decapitat  de  regina  Lannister. 

Sunt  morţi  amândoi,  Stark  şi  acel  Robert  care  mi-a  zdrobit  zidurile  cu  pietre.  Am 
jurat  că  voi  trăi  să-i  văd  pe  amândoi  în  mormânt  şi  am  trăit.  Se  strâmbă.  Cu  toate  acestea, 
încă  mă  dor  încheieturile  din  cauza  frigului  şi  a  umezelii,  ca  atunci  când  erau  în  viaţă. 
Aşadar,  la  ce  foloseşte? 

Foloseşte.  Theon  se  apropie.  Aduc  o  scrisoare... 

Ned  Stark  te-a  îmbrăcat  aşa?  îl  întrerupse  tatăl  său,  aruncându-i  o  privire  de  sub 
blana  de  focă.  A  fost  plăcerea  lui  să  te  înveşmânteze  în  aceste  catifele  şi  mătăsuri  şi  să  te 
facă  dulcea  lui  fiică? 

Theon  simţi  cum  sângele  i  se  ridică  în  obraji. 

Nu  sunt  fiica  nimănui.  Dacă-ţi  displace  îmbrăcămintea  mea,  o  voi  schimba. 

Aşa  vei  face.  Aruncând  blănurile  la  o  parte,  Lordul  Balon  se  ridică  în  picioare.  Nu 
era  atât  de  înalt  cum  şi-1  amintea  Theon.  Fleacul  ăla  din  jurul  gâtului  tău  a  fost  cumpărat  cu 
aur  sau  cu  fier? 

Theon  atinse  lanţul  de  aur.  Uitase.  A  trecut  atât  de  mult  timp...  După  vechea 
Rânduială,  femeile  puteau  să-şi  pună  podoabe  cumpărate  cu  monede,  dar  un  războinic  purta 
doar  acele  giuvaiere  pe  care  le  lua  de  pe  trupurile  duşmanilor  ucişi  de  mâna  lui.  Plata 
preţului  de  fier,  i  se  spunea. 

-  Roşeşti  ca  o  fecioară,  Theon.  Ţi-am  pus  o  întrebare.  Ai  plătit  preţul  aurului  sau  al 
flerului? 

-  Al  aurului,  recunoscu  Theon. 

Tatăl  său  îşi  vârî  degetele  sub  colan  şi  îl  smulse  cu  atâta  putere,  încât  putea  să-i  frângă 
lui  Theon  gâtul,  dacă  lanţul  nu  s-ar  fi  rupt  primul. 

Fiica  mea  are  drept  iubit  un  topor  de  război,  zise  Lordul  Balon.  Nu  voi  permite  ca 
fiul  meu  să  umble  cu  găteli,  ca  o  târfă.  Lordul  Balon  aruncă  lanţul  rupt  în  mangal,  unde 
alunecă  printre  cărbuni.  Este  aşa  cum  m-am  temut.  Mâinile  verzi  au  făcut  din  tine  un  om 
moale,  iar  cei  din  familia  Stark  te-au  făcut  omul  lor. 

Te  înşeli.  Ned  Stark  mi-a  fost  temnicer,  dar  inima  mea  e  încă  din  sare  şi  fier. 


Lordul  Balon  se  întoarse  cu  spatele,  să-şi  încălzească  mâinile  osoase  la  focul  din 
mangal. 

Totuşi,  flăcăiaşul  Stark  te  trimite  la  mine  ca  pe  un  corb  bine  dresat  care  îşi  ţine 
strâns  micul  mesaj. 

Scrisoarea  pe  care  o  aduc  nu  e  un  mesaj  mic,  zise  Theon,  iar  oferta  pe  care  ţi-o  face 
e  una  pe  care  eu  i-am  sugerat-o. 

Regele-lup  ia  seama  la  sfatul  tău,  nu-i  aşa?  Ideea  părea  că-1  amuză  pe  Lordul  Balon. 

Mă  ia  în  seamă  pe  mine,  da,  am  vânat  împreună  cu  el,  m-am  antrenat  cu  el,  am 
împărţit  carnea  şi  miedul,  m-am  luptat  alături  de  el.  I-am  câştigat  încre-derea.  Mă  priveşte 
ca  pe  un  frate  mai  mare,  el... 

Nu.  Tatăl  său  îşi  înfipse  degetele  în  faţa  lui.  Nu  aici,  nu  în  Pyke,  nu  la  urechile  mele, 
nu  îl  vei  numi  frate  pe  acest  fiu  al  bărbatului  care  i-a  trecut  prin  sabie  pe  adevăraţii  tăi  fraţi. 
Sau  i-ai  uitat  pe  Rodrik  şi  Ma-ron,  care  au  fost  din  acelaşi  sânge  cu  tine? 

Eu  nu  uit  nimic.  Ned  Stark  nu-i  ucisese  de  fapt  pe  nici  unul  dintre  fraţii  săi.  Rodrik 
fusese  ucis  de  Lordul  Jason  Mallister  la  Seagard,  Maron  murise  zdrobit  când  s-a  prăbuşit 
vechiul  turn  de  la  miazăzi,  iar  Stark  le-ar  fi  venit  de  hac  la  fel  de  repede,  dacă  s-ar  fi 
întâmplat  ca  vâltoarea  bătăliei  să-i  aducă  unul  lângă  altul.  îmi  amintesc  foarte  bine  de  fraţii 
mei,  insistă  Theon.  Mai  cu  seamă  îşi  amintea  scatoalcele  pe  care  i  le  trăgea  Rodrik  la  beţie, 
farsele  crude  şi  minciunile  nesfârşite  ale  lui  Maron.  îmi  amintesc  şi  de  vremea  când  tatăl 
meu  era  rege.  Scoase  scrisoarea  lui  Robb  şi  i-o  întinse.  Uite.  Citeşte...  înălţimea  Ta. 

Lordul  Balon  rupse  sigiliul  şi  desfăcu  pergamentul.  Ochii  negri  îi  fugeau  peste 
rânduri. 

Aşa  deci,  băiatul  îmi  va  da  din  nou  coroana,  zise  el,  iar  tot  ceea  ce  trebuie  să  fac  eu 
este  să-i  distrug  duşmanii.  Buzele  sale  subţiri  se  răsuciră  într-un  zâmbet. 

Acum  Robb  trebuie  să  fi  ajuns  la  Dintele  de  Aur,  spuse  Theon,  Odată  căzut,  va  trece 
peste  dealuri  într-o  zi.  Oastea  Lordului  Tywin  este  la  Harrenhal,  iar  drumul  îi  este  tăiat 
dinspre  apus.  Regicidul  este  prizonier  la  Riverrun.  Doar  Ser  Stafford  Lannister  şi  recruţii 
nepricepuţi  pe  care  i-a  adunat  mai  rămân  să  i  se  opună  lui  Robb  la  apus.  Ser  Stafford  se  va 
aşeza  între  armata  lui  Robb  şi  Lannisport,  ceea  ce  înseamnă  că  oraşul  va  fi  lipsit  de  apărare 
când  vom  descinde  noi  dinspre  mare.  Dacă  zeii  sunt  buni  cu  noi,  chiar  Casterly  Rock  ar 
putea  cădea  înainte  ca  Lannisterii  să-şi  dea  măcar  seama  că  am  năvălit  asupra  lor.  Lordul 
Balon  mormăi: 

Casterly  Rock  nu  a  căzut  niciodată. 

Până  acum.  Theon  zâmbi.  Şi  cât  de  dulce  va  fi  acea  cădere. 
Tatăl  său  nu-i  întoarse  zâmbetul. 

Aşadar,  de-asta  te  trimite  Robb  Stark  înapoi  la  mine,  după  atâta  vreme.  Ca  să  mă 
faci  să  consimt  la  acest  plan  al  său? 

Este  planul  meu,  nu  al  lui  Robb,  zise  Theon  cu  mândrie.  Al  meu,  aşa  cum  victoria 
va  fi  a  mea  şi,  cu  timpul,  şi  coroana.  Voi  conduce  eu  însumi  atacul,  dacă  doreşti.  Drept 
răsplată,  îţi  voi  cere  să-mi  încredinţezi  Casterly  Rock  ca  reşedinţă  proprie,  odată  ce  o  vom 
lua  de  la  Lannisteri.  Cu  Casterly  Rock,  putea  să  fie  stăpân  peste  Lannisport  şi  pământurile 
de  aur  ale  apusului.  Asta  ar  însemna  o  bogăţie  şi  o  putere  cum  nu  a  mai  cunoscut  Casa 
Greyjoy  niciodată. 

Te  răsplăteşti  frumuşel  pentru  o  idee  şi  câteva  rânduri  mâzgălite  pe  hârtie. 
Flăcăiaşul  nu  zice  nimic  despre  recompensă.  Doar  că  tu  vorbeşti  în  numele  lui,  iar  eu 
trebuie  să  ascult,  să-i  dau  navele  şi  oştirile,  iar  în  schimb  el  îmi  va  da  coroana.  Ochii  lui  reci 
se  ridicară  pentru  a  întâlni  ochii  fiului  său.  îmi  va  da  o  coroană,  repetă,  cu  glasul  tot  mai 
tăios. 

O  alegere  nepotrivită  a  cuvintelor,  ceea  ce  a  vrut  să  spună  este... 


A  vrut  să  spună  ce  a  spus.  Băiatul  îmi  va  da  mie  o  coroană.  Şi  ce  este  dat  nu  poate  fi 
luat  înapoi.  Lordul  Balon  aruncă  scrisoarea  în  mangal,  deasupra  colanului.  Pergamentul  se 
răsuci,  se  înnegri  şi  se  aprinse. 
Theon  era  îngrozit. 

-  Ai  înnebunit? 

Tatăl  său  îi  întoarse  un  dos  de  palmă  peste  obraz. 

-  Ai  grijă  cum  vorbeşti.  Acum  nu  eşti  în  Win-terfell,  iar  eu  nu  sunt  Robb  Băiatul,  ca 
să-mi  vorbeşti  aşa.  Eu  sunt  Greyjoy,  Lordul  Secerător  din  Pyke,  Rege  al  Sării  şi  al  Fierului, 
Fiu  al  Vântului  Mării,  şi  nimeni  nu-mi  dă  mie  coroana.  Eu  plătesc  preţul  fierului,  îmi  voi 
lua  coroana,  aşa  cum  a  făcut  Urron  Mână  Roşie  acum  cinci  mii  de  ani. 

Theon  se  trase  în  spate,  departe  de  furia  neaşteptată  din  tonul  tatălui  său. 

-  Ia-o  atunci,  scuipă  el,  cu  obrajii  încă  tremurând.  Numeşte-te  Rege  al  Insulelor  de 
Fier,  nimănui  n-o  să-i  pese...  până  când  se  vor  termina  războaiele  şi  când  învingătorul  îl  va 
cerceta  şi- 1  va  iscodi  pe  bătrânul  nebun  cocoţat  pe  ţărmul  său,  cu  o  coroană  de  fier  pe  cap. 

Lordul  Balon  izbucni  în  râs. 

-  Ei  bine,  cel  puţin  nu  eşti  laş.  Aşa  cum  nici  eu  nu  sunt  prost.  Credeai  că  îmi  adun 
corăbiile  ca  să  le  privesc  cum  se  leagănă  la  mal?  Am  de  gând  să  făuresc  un  regat  prin  foc  şi 
sabie...,  dar  nu  de  la  apus  şi  nu  la  porunca  Regelui  Robb  Băiatul.  Casterly  Rock  e  prea 
puternic,  iar  Lordul  Tywin  prea  viclean.  Da,  s-ar  putea  să  luăm  Casterly  Rock,  dar  nu  o 
vom  păstra  niciodată.  Nu,  eu  la  alt  fruct  jinduiesc...,  şi  nu  unul  atât  de  zemos  şi  dulce,  poţi  fi 
sigur,  dar  care  aşteaptă  acolo,  copt  şi  lipsit  de  apărare. 

Unde?  ar  fi  putut  să  întrebe  Theon,  dar  deja  ştia. 


DAENERYS 


Dothraki  numiseră  cometa  Shierak  Qiya,  Steaua  însângerată.  Bătrânii  murmurau  că  e 
semn  rău,  dar  Daenerys  Targaryen  o  văzuse  prima  dată  în  noaptea  în  care  1-a  ars  pe  Khal 
Drogo,  în  noaptea  când  drago-nii  ei  s-au  trezit.  Este  într-adevăr  mesagerul  venirii  mele,  îşi 
spuse,  în  timp  ce  îşi  ridica  privirea  către  cerul  nopţii,  cu  inima  plină  de  uimire.  Zeii  au 
trimis-o  ca  să-mi  arate  calea. 

Totuşi,  când  puse  gândul  în  cuvinte,  Doreah,  slujnica  ei,  începu  să  tremure, 
într-acolo  se  află  pământurile  roşii,  Khaleesi.  Un  loc  sumbru  şi  înfricoşător,  spun 
călătorii. 

Drumul  indicat  de  cometă  este  drumul  pe  care  trebuie  să  mergem,  insistă  Dany, 
deşi,  de  fapt,  era  singurul  drum  care  îi  era  deschis. 

Nu  îndrăznea  să  se  îndrepte  către  miazănoapte,  spre  vastul  ocean  de  iarbă  căruia  i  se 
spunea  Marea  Dothraki.  Primul  khalasar  pe  care  l-ar  întâlni  i-ar  înghiţi  grupul  obosit, 
omorând  luptătorii  şi  fâcându-i 


sclavi  pe  ceilalţi.  Meleagurile  Oamenilor  Miei  de  la  sudul  râului  le  erau,  de  asemenea, 
închise.  Erau  prea  puţini  ca  să  se  apere  chiar  şi  împotriva  unui  popor  atât  de  paşnic,  iar 
Lhazareenii  nu  prea  aveau  motive  să-i  iubească.  Ar  fi  putut  să  pornească  în  josul  râului, 
către  porturile  de  la  Meerseen,  Yurkai  şi  Astapor,  dar  Rakharo  o  prevenise  că  în  direcţia 
aceea  plecase  kha-lasarul  lui  Pono,  ducând  mii  de  prizonieri  ca  să-i  vândă  în  pieţele  de 
carne  vie  care  supurau,  ca  nişte  răni  deschise,  pe  ţărmurile  Golfului  Sclavilor. 

De  ce  m-aş  teme  de  Pono?  obiectă  Dany.  A  fost  ko-ul  lui  Drogo  şi  mi-a  vorbit 
întotdeauna  cu  blândeţe. 

Ko  Pono  ţi-a  vorbit  frumos,  zise  Ser  Jorah  Mormont.  Khal  Pono  te  va  ucide.  A  fost 
primul  care  1-a  părăsit  pe  Drogo.  Zece  mii  de  războinici  au  plecat  cu  el.  Tu  ai  o  sută. 

Nu,  gândi  Dany,  am  patru.  Restul  sunt  femei,  bătrâni  bolnavi  şi  băieţi  care  nu  şi-au 
împletit  încă  niciodată  părul. 

Am  dragonii,  sublinie  ea. 

Prăzi  uşoare,  zise  Ser  Jorah.  Un  singur  atac  al  unui  arkh  le-ar  veni  de  hac,  deşi  Pono 
mai  degrabă  i-ar  înhăţa  el  însuşi.  Ouăle  tale  de  dragon  au  fost  mai  preţioase  decât  rubinele. 
Un  dragon  viu  e  nepreţuit.  In  toată  lumea,  sunt  doar  trei.  Oricine  îi  va  vedea,  îi  va  dori, 
regina  mea. 

Sunt  ai  mei,  zise  ea  cu  furie.  Se  născuseră  din  credinţa  şi  nevoia  ei,  primiseră  viaţă 
prin  moartea  soţului  şi  a  fiului  ei  nenăscut,  şi  a  lui  maegi  Mirri  Maz  Duur.  Dany  a  intrat  în 
flăcări  când  s-au  născut  şi  au  băut  lapte  de  la  pieptul  ei.  Nimeni  nu  mi-i  va  lua,  atât  cât  voi 
trăi. 

-  Nu  vei  trăi  mult  dacă  te  vei  întâlni  cu  Khal  Pono.  Nici  cu  Khal  Jhaqo,  nici  cu  oricare 
altul.  Trebuie  să  mergi  acolo  unde  nu  sunt  ei. 

Dany  îl  numise  primul  dintre  Străjerii  Reginei,  iar  când  sfatul  ursuz  al  lui  Mormont  şi 
semnele  se  potriveau,  era  limpede  ce  avea  de  făcut.  îşi  adună  oamenii  şi  urcă  pe  iapa  ei 
argintie.  Părul  îi  arsese  pe  rugul  lui  Drogo,  aşa  că  slujitoarele  o  îmbrăcaseră  în  blana  unui 
hrakkar  ucis  de  Drogo,  leul  alb  al  clanului  Dothraki.  Capul  lui  înfricoşător  forma  o  glugă 
care-i  acoperea  scalpul  dezgolit,  blana,  o  mantie  care  îi  curgea  pe  umeri  şi  pe  spate. 
Dragonul  de  culoarea  untului  îşi  vârî  colţii  negri,  ascuţiţi,  în  coama  leului  şi  îşi  încolăci 
coada  în  jurul  braţului  reginei,  în  timp  ce  Ser  Jorah  îşi  ocupă  locul  obişnuit  lângă  ea. 

-  Urmărim  cometa,  îi  spuse  Dany  khalasarului  ei.  Odată  ce  acest  lucru  era  spus, 
nimeni  nu  mai  avea 

nimic  de  obiectat.  Fuseseră  oamenii  lui  Drogo,  dar  acum  erau  ai  ei.  Cea  Nearsă  o 
numeau,  Mama  Drago-nilor.  Cuvântul  reginei  era  lege  pentru  ei. 

Călătoreau  noaptea,  iar  ziua  se  adăposteau  de  soare  în  corturi.  Destul  de  curând,  Dany 
află  adevărul  vorbelor  lui  Doreah.  Nu  era  o  ţară  prietenoasă.  Lăsară  pe  drum,  în  urma  lor,  un 
şir  de  cai  morţi,  căci  Pono,  Ihaqo  şi  ceilalţi  luaseră  cei  mai  buni  cai  din  hergheliile  lui 
Drogo,  lăsându-i  doar  pe  cei  bătrâni  şi  sfrijiţi,  bolnavi  şi  şchiopi,  caii  răniţi  şi  nărăvaşi.  La 
fel  era  şi  cu  oamenii.  Nu  sunt  puternici,  îşi  zise  Dany,  aşa  că  trebuie  săfiu  eu  tăria  lor.  Nu 
mai  trebuie  să  arăt  teamă,  slăbiciune,  îndoială.  Oricât  de  înfricoşată  mi-ar  fi  inima,  când 
îmi  vor  privi  chipul,  trebuie  să  o  vadă  doar  pe  Regina  lui  Drogo.  Se  simţea  mai  bătrână 
decât  cei  paisprezece  ani  pe  care  îi  avea.  Dacă  fusese  vreodată  o  fetişcană,  vremea  aceea  era 
apusă. 

După  trei  zile  de  drum,  primul  om  muri.  Un  bătrân  ştirb,  cu  ochi  albaştri,  tulburi,  căzu 
epuizat  din  şa  şi  nu  se  mai  ridică.  O  oră  mai  târziu,  se  sfârşi.  Muştele  roiau  în  jurul  trupului 
său,  ducând  celor  vii  destinul  lui  nefericit. 

-  I-a  trecut  vremea,  afirmă  slujnica  Irri.  Nimeni  nu  poate  trăi  mai  mult  decât  dinţii  săi. 
Ceilalţi  o  aprobară.  Dany  le  porunci  să  omoare  cel  mai  slab  dintre  caii  muribunzi,  ca  mortul 
să  poată  merge  călare  pe  tărâmurile  nopţii. 


Două  nopţi  mai  târziu,  se  stinse  o  fetiţă.  Vaietele  chinuite  ale  mamei  sale  durară  toată 
ziua,  dar  nu  era  nimic  de  făcut.  Copila  fusese  prea  mică  pentru  a  călători,  sărăcuţa.  Nu  erau 
pentru  ea  nesfârşitele  ierburi  negre  de  pe  tărâmurile  nopţii,  trebuia  să  se  nască  din  nou. 

Era  puţină  hrană  în  pustiul  roşu,  şi  apă  încă  şi  mai  puţină.  Era  un  ţinut  veşted  şi 
părăsit,  cu  dealuri  joase  şi  câmpii  sterpe  spulberate  de  vânt.  Râurile  pe  care  le  traversau  erau 
uscate,  ca  oasele  morţilor.  Supravieţuiau  mestecând  iarba  dracului,  aspră  şi  maronie,  care 
creştea  în  smocuri  la  baza  pietrelor  şi  a  copacilor  uscaţi.  Dany  trimise  cercetaşi  în  faţa 
coloanei,  dar  nu  găsiseră  nici  fântâni,  nici  izvoare,  doar  iazuri  amare,  cu  apă  mică  şi  stătută, 
împuţinându-se  sub  soarele  fierbinte.  Cu  cât  se  adânceau  mai  mult  în  pustiu,  cu  atât 
heleşteiele  deveneau  mai  mici,  iar  distanţa  dintre  ele  creştea.  Dacă  existau  zei  în  acest  pustiu 
fără  urmă,  numai  piatră,  nisip  şi  lut,  erau  zei  aspri  şi  sterpi,  surzi  la  rugăciunile  pentru 
ploaie. 

Vinul  se  termină  primul,  şi  curând  după  aceea  laptele  de  iapă  care  le  plăcea  lorzilor 
mai  mult  decât  miedul.  Pe  urmă  proviziile  de  lipii  şi  carne  uscată  se  terminară  şi  ele. 
Vânătorii  nu  găsiră  nici  un  vânat  şi  doar  carnea  cailor  morţi  le  umplea  stomacurile.  Moartea 
fu  urmată  de  moarte.  Copii  firavi  şi  bătrâne  încercănate,  bolnavi,  proşti  şi  neglijenţi, 
pământul  crud  îi  ceru  pe  toţi.  Doreah  era  tot  mai  sfrijită,  avea  ochii  adânciţi  în  orbite,  iar 
părul  ei  moale,  auriu,  deveni  subţire  ca  paiul. 

Dany  suferea  de  foame  şi  de  sete  împreună  cu  ceilalţi.  Laptele  din  piept  îi  secă, 
sfârcurile  îi  erau  crăpate  şi  sângerau,  iar  carnea  de  pe  trup  i  se  împuţina  cu  fiecare  zi,  până 
ce  ajunse  slabă  şi  uscată  ca  un  băţ,  dar  cel  mai  mult  se  temea  pentru  dragonii  ei.  Tatăl  ei 
fusese  ucis  înainte  ca  ea  să  se  nască,  la  fel  şi  iubitul  ei  frate  Rhaegar.  Mama  îi  murise 
aducând-o  pe  lume,  în  timp  ce  afară  urla  furtuna.  Bunul  Ser  Willem  Darry,  care  trebuie  că  a 
iubit-o  în  felul  lui,  fusese  doborât  de  o  boală  necruţătoare  când  era  foarte  tânăr.  Fratele  ei 
Viserys,  Khal  Drogo,  care  fusese  pentru  ea  soarele  şi  luna,  chiar  şi  fiul  ei  nenăscut,  pe  toţi  îi 
ceruseră  zeii.  Nu-mi  vor  lua  dragonii,  jură  Dany.  Nu  mi-i  vor  lua. 

Dragonii  nu  erau  mai  mari  decât  pisicile  sfrijite  pe  care  le  văzuse  cândva  furişându-se 
de-a  lungul  zidurilor  de  pe  moşia  lui  Magister  Illyrio  din  Pentos...  până  ce-şi  desfăcură 
aripile.  Deschiderea  lor  era  de  trei  ori  mai  mare  decât  lungimea,  fiecare  aripă  era  ca  un 
evantai  delicat  de  piele  translucidă,  admirabil  colorată,  bine  întinsă  între  oasele  lungi  şi 
subţiri.  Dacă  te  uitai  cu  atenţie,  puteai  vedea  că  trupul  le  era  aproape  în  întregime  gât,  coadă 
şi  aripi.  Făpturi  atât  de  mici,  se  gândi  ea  în  timp  ce  îi  hrănea  din  mână,  sau  mai  degrabă 
încerca  să  îi  hrănească,  fiindcă  dragonii  nu  voiau  să  mănânce.  Sâsâiau  şi  scuipau  la  fiecare 
bucăţică  însângerată  de  carne  de  cal,  scoţând  fum  pe  nări,  dar  fără  să  accepte  mâncarea, 
până  ce  Dany  îşi  aminti  ceva  ce-i  spusese  Viserys  pe  când  erau  copii. 

Doar  dragonii  şi  oamenii  se  hrănesc  cu  came  gătită,  spusese  el. 

Şi-a  pus  slujnicele  să  ardă  carnea  până  se  înnegreşte.  Atunci  dragonii  o  devorară  cu 
nerăbdare,  cu  capetele  izbind  ca  nişte  şerpi.  Atâta  timp  cât  carnea  era  uscată,  înfulecau  în 
fiecare  zi  o  cantitate  de  câteva  ori  mai  mare  decât  propria  lor  greutate,  iar  în  cele  din  urmă 
începură  să  devină  mai  mari  şi  mai  puternici.  Dany  se  minuna  de  netezimea  solzilor  şi  de 
căldura  care  se  revărsa  din  trupurile  lor,  atât  de  palpabilă  încât  în  nopţile  reci  parcă  scoteau 
aburi. 

In  fiecare  seară,  când  khalasarul  pornea  la  drum,  alegea  un  dragon  pe  care  să-1  ducă 
pe  umăr.  Irri  şi  Jhqui  îi  duceau  pe  ceilalţi  într-o  colivie  din  lemn  împletit,  atârnată  între  caii 
lor,  şi  mergeau  aproape  de  ea,  aşa  că  Dany  nu-i  pierdea  niciodată  din  ochi.  Era  singurul  mod 
de  a-i  ţine  liniştiţi. 

-  Dragonii  lui  Aegon  au  primit  nume  după  zeii  din  Vechea  Valyria,  le  spuse 
războinicilor  săi  într-o  dimineaţă,  după  o  lungă  călătorie  de  noapte.  Dragonul  lui  Visenya 
era  Vhagar,  Rhaenys  îl  avea  pe  Meraxes,  iar  Aegon  călărea  pe  Malerion,  Spaima  Neagră.  Se 
spune  că  răsuflarea  lui  Vhagar  era  atât  de  fierbinte  încât  putea  să  topească  armura  unui 
cavaler  şi  să-1  prăjească  pe  cel  aflat  înăuntru,  că  Meraxes  înghiţea  cai  întregi,  iar  Balerion..., 


focul  lui  era  negru  ca  solzii  pe  care  îi  avea,  aripile  atât  de  largi  încât  oraşe  întregi  erau 
acoperite  de  umbra  lor  când  trecea  pe  deasupra. 

Dothraki  îi  priveau  puii  cu  nelinişte.  Cel  mai  mare  dintre  cei  trei  pe  care  îi  avea  era  de 
un  negru  strălucitor,  cu  solzii  brăzdaţi  de  fâşii  de  un  roşu  aprins,  asemenea  aripilor  şi 
coarnelor. 

Khaleesi,  murmură  Aggo,  acesta  e  Balerion  renăscut. 

S-ar  putea  să  fie  aşa  cum  spui,  sânge  din  sângele  meu,  răspunse  Dany  cu  gravitate, 
dar  va  avea  un  nume  nou  în  această  nouă  viaţă.  Ii  voi  numi  pe  toţi  după  cei  pe  care  i-au  luat 
zeii.  Cel  verde  va  fi  Rhaegal,  în  amintirea  bravului  meu  frate  care  a  murit  pe  malurile  verzi 
ale  Tridentului.  Pe  cel  crem  cu  auriu  îl  numesc  Viserion.  Viserys  a  fost  crud,  slab  şi  speriat. 
Totuşi  a  fost  fratele  meu.  Dragonul  lui  va  face  ceea  ce  el  nu  a  putut. 

Iar  cel  negru?  întrebă  Ser  Jorah  Mormont. 

Cel  negru,  spuse  ea,  este  Dragon. 
Chiar  dacă  dragonii  ei  prosperau,  khalasarul  ei  se  usca  şi  murea.  In  jurul  ei,  ţinutul 
devenise  pustiu.  Chiar  şi  iarba  dracului  creştea  rar,  caii  cădeau  pe  drum,  rămânând  atât  de 
puţini  încât  unii  dintre  oamenii  ei  erau  nevoiţi  să  se  târâie  pe  jos.  Doreah  făcu  febră  şi  se 
simţea  tot  mai  rău  cu  fiecare  leghe  pe  care  o  străbăteau.  Buzele  şi  mâinile  i  se  umplură  de 
pustule  sângerii,  părul  îi  cădea  în  smocuri,  iar  într-o  seară  nu  mai  avu  putere  să  se  urce  pe 
cal.  Jhgo  a  spus  că  trebuia  să  o  părăsească  sau  să  o  lege  în  şa,  dar  Dany  şi-a  amintit  de  o 
noapte,  la  Marea  Dothraki,  când  o  fată  din  Lys  a  învăţat-o  secretele  ei,  ca  Drogo  să  o  poată 
iubi  mai  mult.  Ii  dădu  lui  Doreah  apă  din  plosca  ei,  îi  răcori  fruntea  cu  o  pânză  umedă  şi  o 
ţinu  de  mână  până  ce  muri.  Doar  atunci  îngădui  khalasarului  să-şi  continue  drumul. 

Nu  văzură  nici  o  urmă  a  altor  călători.  Dothraki  începură  să  mormăie  înfricoşaţi  că 
fuseseră  conduşi  de  cometă  în  vreun  infern.  Dany  se  duse  la  Ser  Jorah  într-o  dimineaţă,  pe 
când  îşi  aşezau  tabăra  în  mijlocul  unui  talmeş-balmeş  de  pietre  negre,  roase  de  vânt. 

Ne-am  rătăcit?  îl  întrebă  ea.  Pustiul  acesta  nu  are  capăt. 

Are  un  capăt,  îi  răspunse  el  obosit.  Am  văzut  hărţile  pe  care  le-au  desenat  negustorii, 
regina  mea.  Puţine  caravane  vin  pe  acest  drum,  asta  aşa  este,  dar  către  răsărit  sunt  regate 
mari  şi  oraşe  pline  de  minunăţii.  Yi  Ti,  Qarth,  Asshai  de  lângă  Umbră... 

Vom  apuca  să  le  vedem? 

N-am  să  te  mint.  Drumul  e  mai  greu  decât  am  îndrăznit  să-mi  imaginez.  Chipul 
cavalerului  era  cenuşiu  şi  epuizat.  Rana  pe  care  o  avea  la  şold  din  noaptea  în  care  se  luptase 
cu  războinicii  lui  Khal  Drogo  nu  se  vindecase  de  tot.  Dany  îl  vedea  cum  se  crispează  când 
urcă  pe  cal,  iar  în  timpul  mersului  se  prăbuşea  parcă  în  şa.  Poate  că  suntem  sortiţi  pierzaniei 
dacă  mai  continuăm,  dar  ştiu  sigur  că  suntem  sortiţi  pierzaniei  dacă  ne  întoarcem. 

Dany  îl  sărută  uşor  pe  obraz.  Zâmbetul  lui  o  încuraja.  Trebuie  să  fiu  puternică  şi 
pentru  el,  gândi  ea  cu  tristeţe.  Poate  că  e  cavaler,  dar  eu  am  sângele  dragonului. 

Următorul  heleşteu  pe  care  îl  găsiră  era  fierbinte  şi  duhnea  a  sulf,  dar  aveau  ploştile 
aproape  goale.  Dothraki  răciră  apa  în  oale  şi  ulcioare  şi  o  băură  călduţă.  Gustul  nu  era  mai 
puţin  mizerabil,  dar  apa  era  apă,  şi  erau  cu  toţii  însetaţi.  Dany  privi  la  orizont  cu  disperare. 
Pierduseră  o  treime  din  numărul  lor  şi  pustiul  continua  să  se  întindă  în  faţa  lor,  sumbru,  roşu 
şi  nesfârşit.  Cometa  îşi  bate  joc  de  speranţele  mele,  gândi  ea,  ridicându-şi  ochii  spre  locul 
de  pe  cer  unde  se  afla.  Am  traversat  o  jumătate  de  lume  şi  am  văzut  naşterea  dragonilor 
doar  ca  să  mor  cu  ei  în  acest  aspru  deşert  fierbinte?  Nu  voia  să  creadă  aşa  ceva. 

In  ziua  următoare,  zorii  se  iviră  în  timp  ce  străbăteau  o  câmpie  cu  pământul  roşu  şi 
tare,  uscat  şi  crăpat.  Dany  era  pe  punctul  să  le  ordone  să  îşi  aşeze  tabăra,  când  cercetaşii 
veniră  înapoi  alergând  la  galop. 

-  Un  oraş,  Khaleesi,  strigară.  Un  oraş  palid  ca  luna  şi  fermecător  ca  o  fecioară.  O  oră 
de  mers,  nu  mai  mult. 

-  Arătaţi-mi,  spuse  ea. 


Când  oraşul  i  se  înfăţişă  înaintea  ochilor,  cu  zidurile  şi  turnurile  strălucind  albe  în 
spatele  unui  văl  de  căldură,  lui  Dany  i  se  păru  atât  de  frumos  încât  era  sigură  că  trebuie  să 
fie  un  miraj. 

-  Ştii  ce  loc  ar  putea  fi  acesta,  Ser  Jorah?  Cavalerul  clătină  obosit  din  cap. 

-  Nu,  regina  mea.  N-am  călătorit  niciodată  atât  de  departe. 

Zidurile  albe,  îndepărtate,  promiteau  odihnă  şi  siguranţă,  o  şansă  să  se  vindece  şi  să  se 
întremeze,  iar  Dany  nu  îşi  dorea  altceva  mai  mult  decât  să  alerge  către  ele.  In  schimb,  li  se 
adresă  călăreţilor  ei  de  sânge: 

Sânge  din  sângele  meu,  mergeţi  înaintea  noastră,  aflaţi  numele  acestui  oraş  şi  la  ce 
fel  de  primire  ne  putem  aştepta. 
Da,  Khaleesi,  zise  Aggo. 
Călăreţii  nu  întârziară  mult.  Rakharo  sări  jos  din  şa.  Din  centura  sa  cu  cataramă  atârna 
un  arakh  mare,  curbat,  pe  care  Dany  i-1  dăruise  când  1-a  numit  călăreţ  de  sânge. 

-  Oraşul  acesta  e  mort,  Khaleesi.  Fără  nume  şi  fără  zei  l-am  găsit,  cu  porţile  sparte, 
doar  vânt  şi  muşte  bântuind  străzile. 

Jhiqui  dădu  din  umeri. 

-  Când  zeii  nu  mai  sunt,  fantomele  rele  petrec  noaptea.  E  mai  bine  să  eviţi  asemenea 
locuri.  E  un  lucru  cunoscut. 

-  E  un  lucru  cunoscut,  fu  de  acord  Irri. 

-"Nu  şi  pentru  mine.  Dany  dădu  pinteni  calului  şi  o  luă  înainte,  păşind  la  trap  pe  sub 
arcul  spart  al  unei  porţi  vechi  şi  în  josul  unei  străzi  tăcute.  Ser  Jorah  şi  călăreţii  ei  de  sânge  o 
urmară,  şi  pe  urmă,  mai  încet,  porniră  şi  ceilalţi  Dothraki. 

De  cât  timp  era  părăsit  oraşul,  nu  avea  cum  să  ştie,  dar  zidurile  albe,  atât  de  frumoase 
şi  de  îndepărtate,  văzute  de  aproape  erau  crăpate  şi  sfărâmate.  înăuntru  era  un  hăţiş  de  alei 
înguste,  cotite.  Clădirile  erau  aproape,  cu  faţadele  lor  goale,  albe  ca  varul,  fără  ferestre. 
Totul  era  alb,  de  parcă  oamenii  care  locuiseră  aici  nu  cunoşteau  nici  o  altă  culoare.  Trecură 
pe  lângă  mormane  de  moloz  arse  de  soare,  unde  casele  se  prăbuşiseră,  iar  altundeva  zări 
urmele  stinse  ale  focului.  Intr-un  loc  unde  se  întâlneau  şase  alei,  Dany  trecu  pe  lângă  un 
soclu  gol  de  marmură.  Dothraki  mai  vizitaseră  acest  loc,  pesemne.  Probabil  că  şi  acum 
statuia  care  lipsea  se  afla  printre  ceilalţi  zei  furaţi  din  Vaes  Dothraki.  S-ar  putea  să  fi  trecut 
pe  lângă  ele  de  o  sută  de  ori,  fără  să  ştie.  Pe  umărul  ei,  Viserion  sâsâi. 

îşi  aşezară  tabăra  în  faţa  rămăşiţelor  unui  palat  jefuit,  într-o  piaţă  spulberată  de  vânt 
unde  iarba  dracului  creştea  printre  pietrele  de  pavaj.  Dany  trimise  oameni  să  cerceteze 
ruinele.  Unii  se  duseră  şovăitor,  dar  se  duseră,  iar  un  bătrân  plin  de  cicatrici  se  întoarse  la 
scurt  timp  după  aceea,  ţopăind  de  bucurie,  cu  mâinile  încărcate  de  smochine.  Erau  mici, 
uscate,  dar  oamenii  le  înhăţară  cu  lăcomie,  îmbrâncindu-se,  împingându-se,  şi  îşi  îndesară 
fructele  în  gură,  mestecând  în  extaz. 

Alţi  cercetaşi  se  întoarseră  povestind  despre  alte  fructe,  ascunse  în  spatele  unor  uşi 
închise,  în  grădinile  lor  secrete.  Aggo  îi  arătă  o  grădină  năpădită  de  vi-ţă-de-vie  chircită,  cu 
struguri  mici,  verzi,  iar  Jhogo  descoperise  o  fântână  unde  apa  era  limpede  şi  rece.  Găsiră, 
totuşi,  şi  oase,  craniile  morţilor  neîngropaţi,  albite  şi  sfărâmate. 

Fantome,  şopti  Irri.  Fantome  înfricoşătoare.  Nu  trebuie  să  rămânem  aici,  Khaleesi, 
acesta  este  locul  lor. 

Nu  mă  tem  de  nici  o  fantomă.  Dragonii  sunt  mai  puternici  decât  stafiile.  Şi 
smochinele  sunt  mai  importante.  Du-te  cu  Jhiqui  şi  găseşte-mi  nişte  nisip  curat  pentru  baie 
şi  nu  mă  mai  deranja  cu  vorbăria  ta  prostească. 

In  cortul  ei  friguros,  Dany  arse  carne  de  cal  deasupra  unui  mangal  şi  îşi  cântări 
opţiunile.  Aici  era  hrană  şi  apă  îndeajuns,  iarbă  suficientă  ca  animalele  să-şi  recapete 
puterile.  Cât  de  plăcut  ar  fi  să  se  trezească  în  fiecare  zi  în  acelaşi  loc,  să  zăbovească  prin 
grădinile  umbroase,  să  mănânce  smochine  şi  să  bea  apă  rece  după  pofta  inimii. 


Când  Irri  şi  Jhiqui  se  întoarseră  cu  oalele  pline  cu  nisip  alb,  Dany  se  dezbrăcă  şi  le  lăsă 
să  o  cureţe. 

-  Părul  tău  îşi  revine,  Khaleesi,  spuse  Jhiqui  în  timp  ce  îi  dădea  jos  nisipul  de  pe  spate. 
Dany  îşi  trecu  o  mână  peste  creştet,  simţind  părul  nou  care  creştea.  Bărbaţii  Dothraki  îşi 
purtau  părul  în  împletituri  lungi,  unse  cu  ulei,  şi  îl  tăiau  doar  când  erau  învinşi.  Poate  că  ar 
trebui  să  fac  la  fel,  se  gândi,  să  le  reamintesc  că  puterea  lui  Drogo  se  află  acum  în  mine. 
Khal  Drogo  murise  cu  părul  netăiat,  lucru  cu  care  puţini  oameni  se  puteau  mândri. 

La  capătul  celălalt  al  cortului,  Rhaegal  îşi  desfăcu  aripile  verzi,  fâlfâind  şi  ridicându-se 
la  o  palmă  de  pământ,  înainte  de  a  se  prăbuşi  pe  covor.  Când  ateriza,  dădu  din  coadă  în  sus 
şi-n  jos  de  furie,  îşi  înălţă  capul  şi  ţipă.  Dacă  aş  avea  aripi,  aş  vrea  şi  eu  să  zbor,  gândi 
Dany.  Când  mergeau  la  război,  targaryenii  din  vechime  călătoreau  pe  spatele  dragonilor. 
încercă  să-şi  imagineze  cum  s-ar  simţi  să  stea  călare  pe  gâtul  unui  dragon  şi  să  plutească 
sus,  în  aer.  Ar  fi  ca  şi  cum  aş  sta  pe  vârful  unui  munte,  dar  mai  frumos.  Dedesubt,  s-ar 
întinde  lumea  întreagă.  Dacă  aş  zbura  destul  de  sus,  aş  putea  chiar  să  văd  Cele  Şapte 
Regate,  să  întind  mâna  şi  să  ating  cometa. 

Irri  îi  întrerupse  reveria  spunându-i  că  Ser  Jorah  Mormont  era  afară,  aşteptând  să  se 
pună  la  dispoziţia  ei. 

Spune-i  să  intre,  porunci  Dany,  simţind  furnicături  pe  pielea  frecată  cu  nisip.  Se 
înveli  cu  o  blană  de  leu.  Hrakkarul  fusese  mult  mai  mare  decât  Dany,  aşa  că  blana  lui 
acoperea  tot  ce  era  de  acoperit. 

Ţi-am  adus  o  piersică,  zise  Ser  Jorah  îngenunchind.  Era  atât  de  mică  încât  Dany  o 
putea  ascunde  în  palmă,  era  răscoaptă,  dar  când  luă  prima  muşcătură,  fructul  era  atât  de 
dulce  încât  aproape  că  îi  veni  să  plângă.  Mancă  piersica  încet,  savurând  fiecare  înghiţitură, 
în  timp  ce  Ser  Jorah  îi  povestea  despre  pomul  din  care  fusese  culeasă,  dintr-o  grădină  de 
lângă  zidul  dinspre  apus. 

Fructe,  apă  şi  umbră,  zise  Dany  cu  obrajii  lipi-cioşi  de  la  zeama  piersicii.  Zeii  au  fost 
buni  să  ne  aducă  în  acest  loc. 

Ar  trebui  să  ne  odihnim  aici  până  ce  ne  mai  înzdrăvenim,  o  imploră  cavalerul. 
Pământurile  roşii  nu  sunt  blânde  cu  cei  slabi. 

Slujitoarele  mele  spun  că  aici  sunt  fantome. 

Fantome  sunt  peste  tot,  zise  domol  Ser  Jorah.  Le  ducem  cu  noi  oriunde  mergem. 
Da,  gândi  ea.  Viserys,  Khal  Drogo,  fiul  meu  Rhaego,  sunt  cu  mine  mereu. 

-  Spune -mi  numele  fantomei  tale,  Jorah.  Tu  le  ştii  pe  toate  ale  mele. 
Faţa  lui  rămase  neclintită. 

O  chema  Lynesse. 
Soţia  ta? 

Cea  de-a  doua  soţie. 
//  doare  sa  vorbească  despre  ea,  observă  Dany,  dar  voia  să  ştie  adevărul. 

Este  tot  ceea  ce-mi  spui  despre  ea?  Blana  de  leu  îi  alunecă  de  pe  un  umăr,  iar  ea  o 
trase  la  loc.  Era  frumoasă? 

Foarte  frumoasă.  Ser  Jorah  îşi  ridică  ochii  de  la  umăr  la  faţa  ei.  Prima  oară  când  am 
ţinut-o  în  braţe  am  crezut  că  este  o  zeiţă  coborâtă  pe  pământ,  Fecioara  însăşi,  întrupată. 
Obârşia  ei  era  cu  mult  mai  nobilă  decât  a  mea.  Era  fiica  cea  mai  mică  a  Lordului 

Leyton  Hightower  din  Oraşul  Vechi.  Taurul  Alb  care  a  comandat  Garda  Regală  a 
tatălui  tău  era  unchiul  ei.  Familia  Hightower  este  foarte  veche,  foarte  bogată  şi  foarte 
mândră. 

-  Şi  loială,  zise  Dany.  îmi  amintesc  că  Viserys  spunea  că  membrii  familiei  Hightower 
au  fost  cei  care  au  rămas  credincioşi  tatălui  meu. 

Aşa  este,  recunoscu  el. 

Tatăl  tău  a  fost  cel  care  a  hotărât  căsătoria? 


-  Nu,  răspunse  el.  Căsătoria  noastră...  Asta  e  o  poveste  lungă  şi  tristă.  înălţimea  Ta,  n- 
aş  vrea  să  te  plictisesc  cu  ea. 

-  N-am  de  mers  nicăieri,  zise  ea.  Te  rog. 

-  Cum  porunceşte  regina  mea.  Ser  Jorah  se  încruntă.  Casa  mea  -  trebuie  să  înţelegi 
asta  pentru  a  înţelege  şi  ceea  ce  va  urma.  Insula  Ursului  este  frumoasă,  dar  îndepărtată. 
Imaginează-ţi  stejari  bătrâni,  noduroşi,  pini  înalţi,  tufe  înflorite,  pietre  cenuşii  acoperite  cu 
muşchi  şi  pâraie  reci  ca  gheaţa  curgând  în  josul  dealurilor  râpoase.  Castelul  familiei 
Mormont  este  construit  pe  buşteni  imenşi  şi  e  înconjurat  de  palisade  de  pământ.  Cu  excepţia 
câtorva  mici  moşieri,  oamenii  mei  locuiesc  de-a  lungul  coastelor  şi  pescuiesc  în  mare. 
Insula  se  află  departe,  la  miazănoapte,  iar  iernile  noastre  sunt  mai  teribile  decât  îţi  poţi 
imagina,  Khaleesi. 

Cu  toate  acestea,  insula  îmi  convenea,  nu  duceam  niciodată  lipsă  de  femei.  Am  avut 
parte  destul  de  soţii  de  pescari  şi  fiice  de  moşieri,  înainte  şi  după  ce  am  fost  căsătorit.  M-am 
însurat  de  tânăr,  cu  o  soţie  aleasă  de  tatăl  meu,  o  fată  din  familia  Glover  de  la  Movila 
Pădurii  Adânci.  Aproape  zece  ani  am  fost  căsătoriţi.  Era  o  femeie  cu  o  înfăţişare  comună, 
dar  nu  neplăcută.  Cred  că  am  ajuns  s-o  iubesc  într-o  oarecare  măsură,  deşi  relaţiile  noastre 
erau  mai  degrabă  cuminţi  decât  pasionate.  De  trei  ori  a  pierdut  sarcina,  încercând  să-mi 
dăruiască  un  urmaş.  Ultima  oară  nu  şi-a  mai  revenit.  A  murit  la  scurt  timp  după  aceea. 

Dany  îşi  puse  mâna  peste  a  lui  şi  îi  strânse  uşor  degetele. 

-  îmi  pare  rău  pentru  tine,  sincer.  Ser  Jorah  clătină  din  cap. 

-  Tatăl  meu  murise  deja,  aşa  că  eram  Lord  al  Insulei  Ursului,  prin  dreptul  meu  de 
urmaş.  Nu  duceam  lipsă  de  oferte  de  căsătorie,  dar  înainte  de-a  putea  lua  o  decizie,  Lordul 
Balon  Greyjoy  porni  o  revoltă  împotriva  Uzurpatorului,  iar  Ned  Stark  şi-a  adunat  oamenii 
ca  să  vină  în  ajutorul  prietenului  său,  Robert.  Bătălia  decisivă  s-a  dat  la  Pyke.  Când 
aruncătorii  de  pietre  ai  lui  Robert  au  făcut  o  breşă  în  zidul  Regelui  Balon,  un  preot  din  Myr 
a  fost  cel  dintâi  care  a  trecut,  dar  nici  eu  nu  am  fost  cu  mult  în  urmă.  Pentru  asta,  am  câştigat 
dreptul  de  a  deveni  cavaler. 

Pentru  a-şi  sărbători  victoria,  Robert  a  stabilit  să  se  ţină  un  turnir  lângă  Lannisport. 
Acolo  am  văzut-o  pe  Lynesse,  o  fecioară  care  avea  pe  jumătate  vârsta  mea.  Venise  din 
Oraşul  Vechi  cu  tatăl  ei,  să-şi  vadă  fraţii  cum  se  luptă  în  turnir.  Nu-mi  puteam  dezlipi  ochii 
de  la  ea.  Intr-o  pornire  de  nebunie,  am  rugat-o  să  mă  lase  să-i  port  panglica  în  turnir,  fără  să 
visez  nici  o  clipă  că  va  da  curs  solicitării  mele,  dar  ea  a  făcut-o.  Lupt  la  fel  de  bine  ca  orice 
bărbat,  Khaleesi,  dar  n-am  fost  niciodată  cavalerul  unui  turnir.  Cu  toate  acestea,  cu  panglica 
Lynessei  legată  în  jurul  braţului,  eram  alt  om.  Am  câştigat  probă  după  probă.  Lordul  Jason 
Mallister  a  căzut  în  faţa  mea,  la  fel  şi  Bronze  Yohn  Royce.  Ser  Ryman  Frey,  fratele  lui,  Ser 
Hosteen,  Lordul  Whent,  Strongboar,  chiar  şi  Ser  Boros  Blount  din  Garda  Regală.  I-am 
doborât  pe  toţi  de  pe  cal.  In  ultima  rundă,  am  rupt  nouă  lănci  împotriva  lui  Jaime  Lannister 
fără  nici  un  rezultat,  iar  Regele  Robert  mi-a  dat  laurii  de  campion.  Am  încoronat-o  pe 
Lynesse  regina  dragostei  şi  a  frumuseţii  şi  în  aceeaşi  seară  m-am  dus  la  tatăl  ei  şi  i-am  cerut 
mâna.  Eram  beat,  de  glorie  şi  de  vin  în  egală  măsură.  Aş  fi  meritat  un  refuz  dispreţuitor,  dar 
Lordul  Ley-ton  mi-a  acceptat  propunerea.  Ne-am  căsătorit  acolo,  în  Lannisport,  şi  timp  de 
două  săptămâni  am  fost  cel  mai  fericit  bărbat  din  întreaga  lume. 

Doar  două  săptămâni?  întrebă  Dany.  Chiar  şi  eu  am  avut  parte  de  mai  multă 
fericire,  cu  Drogo,  care  a  fost  lumina  vieţii  mele. 

Două  săptămâni  ne-a  luat  să  călătorim  pe  mare  de  la  Lannisport  înapoi  la  Insula 
Ursului.  Casa  mea  a  fost  o  mare  dezamăgire  pentru  Lynesse.  Era  prea  rece,  prea  umedă, 
prea  îndepărtată,  castelul  meu  nu  era  altceva  decât  un  conac  de  lemn.  Nu  aveam  baluri, 
spectacole  de  pantomimă,  petreceri  sau  târguri.  Puteau  trece  anotimpuri  întregi  fără  ca  nici 
un  cântăreţ  să  vină  să  ne  cânte,  iar  pe  insulă  nu  exista  nici  un  aurar.  Chiar  şi  mesele 
deveniseră  un  supliciu.  Bucătarul  meu  nu  ştia  să  gătească  mai  nimic  în  afară  de  fripturile  şi 
tocanele  lui,  iar  Lynesse  se  satură  în  curând  de  peşte  şi  carne  de  căprioară.  Nu  trăiam  decât 


pentru  zâmbetul  ei,  aşa  că  am  trimis  tocmai  în  Vechiul  Oraş  după  un  bucătar  şi  am  adus  un 
harpist  de  la  Lannisport.  Aurari,  bijutieri,  croitori,  orice  şi-a  dorit  i-am  adus,  dar  n-a  fost 
niciodată  îndeajuns.  Insula  Ursului  e  bogată  în  urşi  şi  copaci,  dar  săracă  în  orice  altceva.  Am 
construit  pentru  ea  o  corabie  frumoasă  şi  călătoream  la  Lannisport  şi  în  Oraşul  Vechi,  la 
festivaluri  şi  târguri,  iar  o  dată  am  mers  chiar  la  Braavos,  unde  m-am  împrumutat  din  greu 
de  la  cămătari.  Ii  câştigasem  mâna  şi  inima  când  am  fost  campion  al  turnirului,  aşa  că  m-am 
înscris  şi  la  alte  turniruri  de  dragul  ei,  dar  vraja  dispăruse.  Nu  m-am  mai  remarcat  niciodată 
şi  fiecare  înfrângere  însemna  pierderea  unui  alt  armăsar  şi-a  unei  alte  armuri,  care  trebuia 
recuperată  sau  înlocuită.  Nu  puteam  suporta  costurile.  In  cele  din  urmă,  am  insistat  să  ne 
întoarcem  acasă,  dar  curând  lucrurile  s-au  înrăutăţit  şi  mai  mult.  Nu  mai  puteam  să  plătesc 
bucătarul  şi  harpistul,  iar  Lynesse  s-a  înfuriat  când  am  pomenit  de  amanetarea  bijuteriilor  ei. 
Ceea  ce  a  urmat...  Am  făcut  lucruri  de  care  mi-e  ruşine  să  vorbesc.  Pentru  aur.  Ca  Lynesse 
să-şi  poată  păstra  bijuteriile,  harpistul  şi  bucătarul.  Până  la  urmă,  am  pierdut  totul.  Când  am 
auzit  că  Eddard  Stark  se  îndreaptă  spre  Insula  Ursului,  am  fost  atât  de  lipsit  de  onoare  încât, 
în  loc  să  rămân  şi  să-i  înfrunt  judecata,  am  preferat  să  plec  cu  Lynesse  în  exil.  Nimic  nu 
conta  în  afară  de  dragostea  noastră,  mi-am  spus.  Am  fugit  la  Lys,  unde  mi-am  vândut 
corabia  şi  aurul  pentru  a  ne  întreţine. 

Glasul  lui  era  plin  de  suferinţă,  iar  Dany  nu  mai  dorea  să-1  chinuie,  dar  trebuia  să  afle 
cum  s-a  terminat. 

-  Acolo  a  murit?  1-a  întrebat  cu  blândeţe. 

-  Doar  pentru  mine,  răspunse  el.  In  jumătate  de  an,  aurul  meu  s-a  terminat,  şi  am  fost 
obligat  să  mă  angajez  ca  scutier.  In  timp  ce  mă  luptam  cu  cei  din  Braavos  pe  Rhoyne, 
Lynesse  s-a  mutat  în  casa  unui  nabab  pe  nume  Tregar  Ormollen.  Am  auzit  că  acum  e 
concubina  lui  şefă  şi  până  şi  nevasta  lui  se  teme  de  ea. 

Dany  era  oripilată. 

-  O  urăşti? 

-  Aproape  la  fel  de  mult  cât  o  iubesc,  răspunse  Ser  Jorah.  Te  rog  să  mă  ierţi,  regina 
mea,  cred  că  sunt  foarte  obosit. 

Ii  dădu  permisiunea  să  plece,  dar  în  timp  ce  Ser  Jorah  deschidea  clapa  cortului,  nu  se 
putu  împiedica  să-i  strige  o  ultimă  întrebare: 

-  Cum  arăta  Lady  Lynesse  a  ta?  Ser  Jorah  zâmbi  cu  tristeţe. 

-  Ei  bine,  semăna  puţin  cu  tine,  Daenerys.  Făcu  o  plecăciune  adâncă.  Somn  uşor, 
regina  mea. 

Dany  începu  să  tremure  şi-şi  strânse  blana  de  leu  în  jurul  trupului.  Semăna  cu  mine. 
Asta  explica  multe  lucruri  pe  care  nu  le  înţelesese  cu  adevărat.  Mă  doreşte,  îşi  dădu  ea 
seama.  Mă  iubeşte  aşa  cum  o  iubeşte  pe  ea,  nu  aşa  cum  îşi  iubeşte  un  cavaler  regina,  ci 
aşa  cum  iubeşte  un  bărbat  o  femeie.  încercă  să  se  imagineze  în  braţele  lui  Ser  Jorah, 
sărutându-1,  alintându-1,  lăsân-du-1  să  o  pătrundă.  Nu  avea  nici  un  sens.  Când  închidea 
ochii,  chipul  lui  se  transforma  în  chipul  lui  Drogo. 

Khal  Drogo  fusese  lumina  vieţii  ei,  primul  ei  bărbat  şi  probabil  că  trebuia  să  fie  şi 
ultimul.  Maegi  Mirri  Maz  Durr  îi  jurase  că  nu  va  mai  putea  avea  copii  niciodată,  şi  ce  bărbat 
ar  dori  o  soţie  stearpă?  Şi  ce  bărbat  ar  putea  spera  să  rivalizeze  cu  Drogo,  care  murise  cu 
părul  netăiat  şi  acum  călătorea  prin  tărâmurile  nopţii,  cu  stelele  drept  khalasar? 

Simţise  dorul  din  glasul  lui  Jorah,  când  a  vorbit  despre  Insula  Ursului.  Pe  mine  nu  mă 
poate  avea,  dar  într-o  bună  zi  am  sa-ipot  reda  casa  şi  onoarea.  Pot  face  măcar  atât 
pentru  el. 

Nici  o  fantomă  nu-i  tulbură  somnul  în  noaptea  aceea.  II  visă  pe  Drogo  şi  primul  drum 
călare  pe  care  îl  făcuseră  în  noaptea  când  s-au  căsătorit.  In  vis,  nu  călăreau  cai,  ci  dragoni. 

In  dimineaţa  următoare,  îşi  chemă  călăreţii  de  sânge. 
Sânge  din  sângele  meu,  le  spuse  celor  trei.  Am  nevoie  de  voi.  Fiecare  va  alege  câte 
trei  cai,  cei  mai  puternici  şi  mai  sănătoşi  care  ne-au  mai  rămas.  încărcaţi  câtă  apă  şi  hrană 


pot  căra  şi  plecaţi.  Aggo  va  porni  către  sud-vest,  Rakharo  către  sud,  Jhogo,  tu  vei  urmări 
Shierak  Qiya,  către  sud-est. 

Ce  vom  căuta,  Khaleesi?  întrebă  Jhogo. 

Orice  există,  răspunse  Dany.  Căutaţi  alte  oraşe,  vii  sau  moarte.  Căutaţi  caravane  şi 
oameni.  Căutaţi  râuri  şi  lacuri  şi  marea  de  sare.  Aflaţi  cât  de  departe  se  întinde  acest  pustiu 
şi  ce  se  găseşte  în  partea  cealaltă.  Când  voi  părăsi  acest  loc,  nu  am  de  gând  să  merg  din  nou 
pe  bâjbâite.  Vreau  să  ştiu  încotro  mă  îndrept  şi  cum  pot  ajunge  acolo  cel  mai  bine. 

Şi  astfel  plecară,  cu  clopoţeii  din  păr  sunându-le  domol,  iar  Dany  se  stabili  cu  micul  ei 
grup  de  supravieţuitori  în  locul  pe  care-1  numiră  Vaes  Tolorro,  oraşul  oaselor.  Trecu  zi, 
după  noapte,  după  zi.  Femeile  culegeau  fructe  din  grădinile  celor  morţi.  Bărbaţii  îşi 
îngrijeau  caii  şi  îşi  reparau  şeile,  scările  de  şa  şi  încălţările.  Copiii  hoinăreau  pe  aleile 
întortocheate  şi  găseau  monede  vechi  de  bronz,  cioburi  de  sticlă  roşie  şi  carafe  de  piatră  cu 
mânerele  sculptate  în  formă  de  şerpi.  O  femeie  fu  înţepată  de  un  scorpion  roşu,  dar  moartea 
ei  a  fost  singura.  Caii  începură  să  se  mai  întremeze.  Dany  oblojea  şi  ea  rana  lui  Ser  Jorah, 
care  începuse  să  se  vindece. 

Rakham  se  întoarse  primul.  Către  sud,  pustiul  roşu  se  întindea  hăt,  departe,  raportă  el, 
până  ce  se  sfârşea  într-un  ţărm  mohorât  de  lângă  apa  otrăvită.  Din  locul  în  care  se  aflau  şi 
până  acolo  erau  doar  nisipul  stârnit  de  vânt,  stânci  roase  de  vreme  şi  plante  acoperite  de 
spini  ascuţiţi.  întâlnise  în  drum  oasele  unui  dragon,  atât  de  mari  încât,  se  jura  el,  trecuse  cu 
calul  prin  fălcile  lui  mari  şi  negre.  In  afară  de  asta,  nu  văzuse  nimic. 

Dany  îi  încredinţa  o  duzină  dintre  cei  mai  puternici  oameni  ai  ei  şi  îi  trimise  să  scoată 
pavajul  din  piaţa  oraşului,  pentru  a  ajunge  la  pământul  de  dedesubt.  Dacă  iarba  dracului 
putea  creşte  printre  pietre,  când  acestea  vor  dispărea  vor  creşte  şi  alte  ierburi. 

Aveau  fântâni  destule,  nu  duceau  lipsă  de  apă,  aşa  că  puteau  să  facă  piaţa  să 
înflorească. 

Următorul  care  se  întoarse  fu  Aggo.  Ţinutul  dinspre  sud-vest  era  sterp  şi  pârjolit,  jură 
el.  Găsise  ruinele  altor  două  oraşe,  mai  mici  decât  Vaes  Tolorro,  dar  în  rest  la  fel.  Unul 
dintre  ele  era  străjuit  de  un  cerc  de  cranii  ridicate  în  ţepe  ruginite  de  fier,  aşa  că  nu  a 
îndrăznit  să  intre,  dar  a  explorat  cel  de-al  doilea  oraş  cât  de  mult  a  putut.  I-a  arătat  lui  Dany 
o  brăţară  de  fier  pe  care  o  găsise,  cu  un  opal  de  foc,  întreg,  de  dimensiunea  degetului  ei 
mare.  Se  mai  găseau  acolo  şi  suluri  de  pergament,  dar  erau  uscate  şi  sfărâmicioase  şi  Aggo 
le-a  lăsat  unde  le-a  găsit. 

Dany  i-a  mulţumit  şi  i-a  spus  să  se  ocupe  de  repararea  porţilor.  Dacă  duşmanii 
traversaseră  deşertul  ca  să  distrugă  aceste  oraşe  în  vremurile  de  demult,  s-ar  putea  foarte 
bine  să  vină  din  nou. 

-  Dacă  se  întâmplă,  trebuie  să  fim  pregătiţi,  declară  ea. 

Jhogo  lipsi  atât  de  mult  încât  Dany  se  temu  că  1-a  pierdut,  dar  în  cele  din  urmă,  când 
renunţaseră  cu  toţii  să-1  mai  aştepte,  veni  călare  dinspre  sud-vest.  Unul  dintre  străjerii  puşi 
de  Aggo  îl  văzu  primul  şi  strigă,  iar  Dany  alergă  pe  metereze  să  vadă  cu  ochii  ei.  Era 
adevărat.  Jhogo  venea,  dar  nu  singur.  In  spatele  lui  veneau  trei  străini  ciudat  îmbrăcaţi, 
călare  pe  nişte  creaturi  cocoşate  pe  lângă  care  orice  cal  era  pipernicit. 

Se  opriră  în  faţa  porţilor  oraşului  şi  îşi  ridicară  ochii,  s-o  privească  pe  Dany,  aflată  pe 
zidul  de  deasupra  lor. 

Sânge  din  sângele  meu,  strigă  Jhogo.  Am  fost  în  marele  oraş  Qarth  şi  m-am  întors  cu 
trei  oameni  care  vor  să  te  vadă  cu  ochii  lor. 

Iată-mă.  Uitaţi-vă  la  mine,  dacă  asta  vă  e  dorinţa...,  dar  mai  întâi  spuneţi-mi  cum  vă 
cheamă. 

Omul  cu  chipul  palid  şi  buzele  albastre  răspunse  cu  glas  gutural,  în  limba  Dothraki: 

-  Eu  sunt  Pyat  Pree,  marele  vrăjitor. 

Cel  chel,  cu  giuvaiere  în  nas,  răspunse  în  valyriana  Oraşelor  Libere: 

-  Sunt  Xaro  Xhoan  Daxos  din  Cei  Treisprezece,  un  prinţ  din  Qarth. 


Femeia  cu  masca  de  lemn  lăcuit  zise,  în  Limba  Comună  a  Celor  Şapte  Regate: 
Eu  sunt  Quaithe  of  the  Shadow.  Am  venit  să  căutăm  dragoni. 
Nu  mai  căutaţi,  le  spuse  Daenerys  Targaryen.  I-aţi  găsit. 


JON 


Copacul  Alb,  aşa  era  numit  satul  în  vechile  hărţi  ale  lui  Sam.  Jon  nu-1  prea  considera 
un  sat.  Patru  case  dărăpănate,  cu  câte  o  singură  încăpere  din  piatră  ne-tencuită,  înconjurau 
un  ţarc  de  oi  gol  şi  o  fântână.  Casele  aveau  acoperişurile  de  pământ,  ferestrele  erau  acoperite 
cu  bucăţi  de  blană  zdrenţuită.  Iar  deasupra  lor  se  iveau  ameninţătoare  ramurile  palide  şi 
frunzele  sângerii  ale  unui  copac  al  inimii  monstruos  de  mare. 

Era  cel  mai  mare  copac  pe  care  îl  văzuse  vreodată  Jon  Snow,  cu  trunchiul  gros  de 
aproape  patru  picioare  şi  jumătate,  cu  crengile  întinzându-se  atât  de  departe  încât  întreg 
satul  se  afla  în  umbra  bolţii  sale.  Dimensiunea  nu  îl  tulbura  atât  de  mult  cât  chipul,  mai  cu 
seamă  gura,  nu  o  simplă  tăietură,  ci  o  gaură  crestată,  suficient  de  mare  ca  să  poată  înghiţi  o 
oaie. 

Totuşi,  acelea  nu  sunt  oase  de  oi.  Nici  craniul  de  colo,  din  cenuşă,  nu  e  al  unei  oi. 

-  Un  copac  bătrân.  Mormont  îşi  priponi  calul,  încruntându-se.  Bătrân,  îl  aprobă  de  pe 
umăr  corbul  său,  Bătrân,  bătrân,  bătrân. 


-  Şi  puternic.  Jon  îi  simţea  puterea. 

Thoren  Smallwood  descăleca  lângă  trunchiul  copacului,  întunecat  în  platoşa  şi  cămaşa 
lui  de  zale. 

-  Priveşte  acel  chip.  Nu  e  de  mirare  că  oamenii  s-au  temut  de  el  la  început,  când  au 
venit  la  Westeros.  Mi-ar  plăcea  şi  mie  să  înfig  un  topor  în  chestia  aia  mizerabilă. 

Jon  spuse: 

Nobilul  meu  tată  credea  că  nimeni  nu  poate  spune  o  minciună  în  faţa  unui  copac  al 
inimii.  Vechii  zei  ştiu  când  oamenii  mint. 

Şi  tatăl  meu  credea  la  fel,  zise  Bătrânul  Urs.  Lasă-mă  să  mă  uit  puţin  la  craniu. 

Jon  descăleca.  Intr-o  teacă  din  piele  neagră,  îi  atârna  pe  spate  Gheară  Lungă,  spada 
pentru  două  mâini  pe  care  i-o  dăduse  Bătrânul  Urs  pentru  că-i  salvase  viaţa.  O  spadă 
pentru  două  mâini  pentru  un  fiu  fără  doi  părinţi,  glumeau  oamenii.  Mânerul  fusese  făcut 
special  pentru  el,  împodobit  cu  un  cap  de  lup  din  piatră  gălbuie,  dar  lama  era  din  oţel 
Valyrian,  veche,  uşoară  şi  ucigător  de  tăioasă. 

Ingenunche  şi  întinse  o  mână  înmănuşată.  Interiorul  era  roşu  de  sevă  uscată  şi  înnegrit 
de  foc.  Dedesubtul  craniului  văzu  un  altul,  mai  mic,  cu  maxilarul  rupt.  Era  pe  jumătate 
îngropat  în  cenuşă  şi  în  fărâme  de  oase. 

Când  îi  aduse  lui  Mormont  craniul,  Bătrânul  Urs  îl  ridică  cu  ambele  mâini  şi  se  uită 
lung  în  orbitele  goale. 

-  Sălbaticii  îşi  ardeau  morţii.  Am  ştiut  asta  întotdeauna.  Acum  mi-aş  dori  să-i  fi 
întrebat  de  ce,  atunci  când  încă  erau  destui  prin  preajmă  ca  să-i  pot  întreba. 

Jon  Snow  îşi  aminti  hârca  ridicându-se,  cu  ochii  de  un  albastru  strălucitor  pe  chipul 
palid,  de  mort.  Ştia  de  ce,  era  sigur. 

-  Aş  vrea  ca  oasele  să  poată  vorbi,  mormăi  Bătrânul  Urs.  Creatura  ne-ar  putea  spune 
măcar  atât.  Cum  a  murit.  Cine  1-a  ars  şi  de  ce.  Unde  au  plecat  sălbaticii.  Oftă.  Copiii 
pădurii  pot  vorbi  cu  morţii,  aşa  se  spune.  Dar  eu  nu  pot.  Azvârli  craniul  înapoi  în  gura 
copacului,  unde  acesta  ateriza  stârnind  praful  fin  de  cenuşă.  Cercetaţi  toate  aceste  case. 
Uriaşule,  urcă-te  în  vârful  acestui  copac,  aruncă  o  privire.  Voi  aduce  şi  copoii.  Poate  că  de 
data  asta  urmele  vor  fi  mai  proaspete. 

Judecând  după  tonul  lui,  nu  avea  prea  mari  speranţe  să  fie  aşa. 

Fiecare  casă  fu  cercetată  de  câte  doi  oameni,  ca  să  se  asigure  că  nu  le  scapă  nimic.  Jon 
făcu  pereche  cu  ursuzul  Eddison  Tollett,  un  cavaler  cu  părul  alb  şi  suplu  ca  o  ştiucă,  pe  care 
ceilalţi  fraţi  îl  numeau  Edd  cel  Trist. 

-  Rău  destul  când  morţii  încep  să  umble,  îi  spuse  lui  Jon  în  timp  ce  traversau  satul, 
acum  Bătrânul  Urs  mai  vrea  şi  să  vorbească.  Nu  se  va  alege  nimic  bun  din  asta,  garantez.  Şi 
cine  poate  spune  că  oasele  nu  mint?  De  ce  l-ar  face  moartea  pe  un  om  mai  sincer  sau  chiar 
mai  deştept?  Morţii  sunt  mai  degrabă  nişte  indivizi  plicticoşi,  care  se  plâng  întruna  - 
pământul  e  prea  rece,  mormântul  meu  ar  trebui  să  fie  mai  mare,  de  ce  el  are  mai  mulţi 
viermi  decât  mine... 

Jon  fu  nevoit  să  se  aplece  pentru  a  trece  prin  uşa  joasă.  înăuntru  găsi  o  podea  de 
pământ  bătătorit.  Nu  era  nici  o  mobilă,  nici  un  semn  că  aici  locuiseră  oameni,  doar  nişte 
cenuşă  sub  coşul  de  fum  din  acoperiş. 

-  Ce  loc  sumbru  de  locuit,  zise  el. 

-  Eu  m-am  născut  într-o  casă  asemănătoare  cu  aceasta,  declară  Edd  cel  Trist.  Aceia  au 
fost  anii  mei  fermecaţi.  Mai  târziu,  am  dat  de  vremuri  grele. 

Un  culcuş  aşternut  cu  paie  uscate  ocupa  un  colţ  al  încăperii.  Edd  îl  privi  cu  jind. 

-  Aş  da  tot  aurul  din  Casterly  Rock  să  dorm  iarăşi  într-un  pat. 

-  Tu  numeşti  ăsta  pat? 

-  E  mai  moale  decât  pământul  şi  are  un  acoperiş  deasupra.  II  numesc  pat.  Edd  cel  trist 
adulmecă  aerul.  Miroase  a  bălegar. 

Mirosul  era  foarte  slab. 

-  Bălegar  vechi,  zise  Jon.  Casa  avea  aerul  că  era  goală  de  o  bună  bucată  de  vreme, 
îngenunchind,  cotrobăi  cu  mâinile  printre  paie,  să  vadă  dacă  dedesubt  se  găsea  ceva  ascuns, 
pe  urmă  făcu  un  ocol  al  zidurilor.  Nu  îi  luă  prea  mult  timp. 

-  Nu  e  nimic  aici. 


Nici  nu  se  aşteptase  la  ceva.  Copacul  Alb  era  cel  de-al  patrulea  sat  prin  care  trecuseră 
şi  la  fel  fusese  în  toate.  Oamenii  plecaseră,  dispăruseră  cu  puţinele  lucruri  şi  animalele  pe 
care  le-or  fi  avut.  Nici  unul  dintre  sate  nu  arăta  că  ar  fi  fost  atacat.  Erau  pur  şi  simplu... 
goale. 

Ce  crezi  că  s-a  întâmplat  cu  toate?  întrebă  Jon. 

Ceva  mai  rău  decât  ne  putem  imagina,  sugeră  Edd  cel  Trist.  Ei  bine,  s-ar  putea  ca 
eu  să-mi  pot  imagina,  dar  prefer  să  nu.  E  destul  de  rău  să  ştii  că  vei  ajunge  la  un  sfârşit 
îngrozitor  fără  să  te  gândeşti  la  el  dinainte. 

Doi  dintre  copoi  adulmecau  în  jurul  uşii,  când  îşi  făcură  din  nou  apariţia.  Alţi  câini  se 
înşirară  prin  sat.  Chett  îi  înjura  zgomotos,  cu  glasul  înăbuşit  de  furia  pe  care  nu  părea  că  o 
poate  lăsa  deoparte.  Lumina  filtrată  printre  frunzele  roşii  ale  copacului  inimii  îi  făceau 
furunculele  de  pe  faţă  să  pară  şi  mai  umflate  decât  de  obicei.  Când  îl  văzu  pe  Jon,  ochii  i  se 
îngustară;  nu  se  înghiţeau  unul  pe  altul. 

Celelalte  case  nu  prezentară  nici  un  interes. 

Plecaţi,  striga  corbul  lui  Mormont,  zburând  în  copacul  inimii  pentru  a  se  cocoţa 
deasupra  lor.  Plecaţi,  plecaţi,  plecaţi. 

-  La  Copacul  Alb  au  fost  sălbatici  doar  cu  un  an  în  urmă.  Thoren  Smallwood  arăta  a 
lord  mai  mult  decât  Mormont,  înveşmântat  în  zalele  negre,  strălucitoare,  şi  platoşa  cu 
reliefuri  a  lui  Ser  Jaremy  Ryk-ker.  Mantia  lui  grea  era  dichisită  cu  zibelină  şi  prinsă  cu  o 
broşa  în  forma  ciocanelor  încrucişate  ale  Ryk-kerilor,  montate  în  argint.  Cândva  fusese 
mantia  lui  Ser  Jaremy,  dar  hârca  îl  revendicase  pe  Ser  Jaremy  şi  Rondul  de  Noapte  nu  lăsa 
nimic  să  se  irosească. 

Acum  un  an,  Robert  era  rege,  iar  regatul  era  în  pace,  declară  Jarman  Buckwell,  un 
bărbat  solid,  cu  un  aer  nepăsător,  care  era  comandantul  cercetaşilor.  Multe  se  pot  schimba 
într-un  an. 

Un  singur  lucru  nu  s-a  schimbat,  insistă  Ser  Mallador  Locke.  Mai  puţini  sălbatici 
înseamnă  mai  puţine  griji.  Nu  voi  jeli,  orice  s-a  ales  de  ei.  Tâlhari  şi  criminali,  toată  şleahta. 

Jon  auzi  un  foşnet  dinspre  frunzele  roşii  de  deasupra.  Două  ramuri  se  despărţiră  şi  zări 
un  omuleţ  sărind  din  creangă  în  creangă,  ca  o  veveriţă.  Bedwyck  nu  era  mai  înalt  de  cinci 
picioare,  dar  şuviţele  albe  din  părul  lui  îi  arătau  vârsta.  Ceilalţi  cercetaşi  îi  spuneau  Uriaşul. 
Se  aşeză  într-o  bifurcaţie  a  unor  ramuri,  deasupra  lor,  şi  spuse: 

La  nord  este  apă.  Un  lac,  poate.  Câteva  dealuri. 

Putem  să  rămânem  aici  peste  noapte,  sugeră  Smallwood. 
Marele  Urs  îşi  ridică  privirea,  căutând  un  crâmpei  de  cer  printre  crengile  palide  şi 
frunzele  roşii  ale  copacului  inimii. 

Nu,  declară  el.  Uriaşule,  cât  timp  mai  avem  pe  lumină? 

Trei  ore,  stăpânul  meu. 

Vom  continua  să  înaintăm  spre  miazănoapte,  hotărî  Mormont.  Dacă  ajungem  la 
acest  lac,  putem  să  poposim  acolo,  pe  mal,  poate  avem  norocul  să  prindem  câţiva  peşti.  Jon, 
pregăteşte-mi  hârtie,  e  timpul  să-i  scriu  lui  Maester  Aemon. 

în  tolba  de  la  şa,  Jon  găsi  pergament,  pană  şi  cerneală,  şi  i  le  aduse  Lordului 
Comandant.  La  Copacul  Alb  scrise  mâzgălit  Mormont.  Cel  de-al  patrulea  sat.  Cu  totul 
gol.  Sălbaticii  au  plecat. 

-  Caută- 1  pe  Tarly  şi  ai  grijă  să  primească  asta  pe  drum,  îi  spuse  lui  Jon,  înmânându-i 
mesajul.  Când  fluieră,  corbul  coborî  fâlfâind  şi  se  opri  pe  capul  calului. 

Grâu,  sugeră  el,  săltând.  Calul  necheză. 

Jon  încalecă  pe  calul  lui  mic,  îi  dădu  pinteni  şi  porni  la  trap.  Dincolo  de  umbra 
imensului  copac  al  inimii,  oamenii  Rondului  de  Noapte  stăteau  sub  copaci  mai  mici, 
îngrijindu-şi  caii,  mestecând  bucăţi  de  carne  sărată,  urinând,  scărpinându-se  şi  discutând. 
Când  se  dădu  comanda,  se  mişcară  din  nou,  conversaţia  încetă  şi  se  urcară  înapoi  în  şei. 
Cercetaşii  lui  Jarman  Buckwell  porniră  primii,  cu  avangarda  aflată  sub  comanda  lui  Thoren 
Smallwood  conducând  coloana  propriu-zisă.  Pe  urmă  venea  Bătrânul  Urs  cu  plutonul 
principal,  Ser  Mallador  Locke  cu  convoiul  de  bagaje  şi  caii  de  povară  şi,  în  sfârşit,  Ser 
Ottyn  Wythers  şi  ariergarda.  Două  sute  de  oameni  în  total,  cu  încă  jumătate  pe  atâţia  cai. 


Ziua  se  conduceau  după  urmele  vânatului  şi  după  albiile  râurilor,  „drumurile 
cercetaşilor",  care  îi  duceau  mereu  mai  adânc  în  ţinutul  sălbatic  de  frunze  şi  rădăcini. 
Noaptea,  poposeau  sub  cerul  înstelat  şi  priveau  cometa.  Fraţii  în  negru  părăsiseră  Castelul 
Negru  cu  moralul  ridicat,  glumind  şi  povestind,  dar  în  ultimul  timp,  liniştea  apăsătoare  a 
pădurii  îi  amuţise  parcă  pe  toţi.  Glumele  erau  mai  puţine  şi  perioadele  de  calm  mai  scurte. 
Nimeni  nu  recunoştea  că  îi  era  frică  -  erau,  în  definitiv,  oameni  ai  Rondului  de  Noapte  -,  dar 
Jon  simţea  starea  de  nelinişte.  Patru  sate  goale,  nicăieri  nici  un  sălbatic,  chiar  şi  vânatul 
parcă  dispăruse.  Pădurea  bântuită  nu  păruse  niciodată  mai  bântuită,  chiar  şi  veteranii 
recunoşteau  asta. 

In  timp  ce  înaintau,  Jon  îşi  scoase  mănuşa  ca  să-şi  aerisească  degetele  arse.  Urâte 
lucruri.  îşi  aminti  din-tr-o  dată  cum  răvăşea  părul  Aryei,  surioara  lui  slăbuţă.  Se  întreba 
cum  se  descurca.  Gândul  că  s-ar  putea  să  nu-i  mai  ciufulească  niciodată  părul  îl  întrista 
oarecum,  începu  să-şi  îndoaie  mâna,  deschizându-şi  şi  închizându-şi  pumnul.  Dacă-şi  lăsa 
mâna  dreaptă  să  se  înţepenească  şi  devenea  neîndemânatic,  s-ar  fi  putut  foarte  bine  să  se 
termine  cu  el,  ştia  asta.  Un  bărbat  avea  nevoie  de  sabie  dincolo  de  Zid. 

Jon  îi  găsi  pe  Samwell  Tarly  şi  pe  ceilalţi  slujitori  adăpându-şi  caii.  Samwell  avea  trei 
în  îngrijire,  al  lui  şi  doi  cai  de  povară,  fiecare  ducând  câte  o  colivie  mare  din  sârmă  şi 
nuiele,  cu  corbi.  Păsările  fâlfâiră  din  aripi  când  Jon  se  apropie,  şi  ţipară  la  el  printre  gratii. 
Câteva  ţipete  aduceau  suspect  de  bine  cu  cuvintele. 
I-ai  învăţat  să  vorbească?  îl  întrebă  pe  Sam. 
Câteva  cuvinte.  Trei  dintre  ei  ştiu  să  spună  Snow. 

-  O  pasăre  care-mi  spune  numele  îmi  ajungea,  zise  Jon,  iar  zăpada  nu  e  ceva  de  care 
să  vrea  să  audă  un  frate  în  negru.  Zăpada  înseamnă  adesea  moarte  în  nord. 

-  Au  găsit  ceva  la  Copacul  Alb? 

-  Oase,  cenuşă  şi  case  goale.  Jon  îi  dădu  lui  Sam  un  sul  de  pergament.  Bătrânul  Urs 
vrea  să  trimită  veste  la  Aemon. 

Sam  luă  o  pasăre  dintr-una  dintre  colivii,  îi  mângâie  aripile,  ataşă  mesajul  şi  spuse: 
Zboară  acasă  acum,  viteazule.  Acasă.  Corbul  croncăni  ceva  neinteligibil,  iar  Sam  îl 
aruncă  în  aer.  Fâlfâind  din  aripi,  îşi  croi  drum  spre  cer,  printre  copaci.  Mi-aş  dori  să  mă 
poată  duce  cu  el. 
Şi  acum? 

Păi,  spuse  Sam,  da,  dar...  nu  mai  sunt  atât  de  speriat  cum  am  fost,  adevărat.  In  prima 
noapte,  de  fiecare  când  cineva  s-a  ridicat  să  se  uşureze,  am  auzit.  Credeam  că  sunt  sălbatici 
care  se  furişează  să-mi  taie  gâtul.  Mă  temeam  că,  dacă  închid  ochii,  s-ar  putea  să  nu-i  mai 
deschid  niciodată,  doar  că,  ei  bine,  zorii  au  venit.  Schiţă  un  zâmbet  stins.  Oi  fi  eu  laş,  dar  nu 
sunt  prost  Sunt  rănit  şi  mă  doare  spatele  din  cauza  călăritului  şi-a  dormitului  pe  pământ,  dar 
nu  sunt  speriat  deloc.  Priveşte.  întinse  o  mână  ca  Jon  să  vadă  cât  de  neclintită  era.  Lucrez  la 
hărţile  mele. 

Lumea  e  ciudata,  gândi  Jon.  Două  sute  de  bărbaţi  neînfricaţi  plecaseră  de  la  Zid  şi 
singurul  care  nu  era  tot  mai  speriat  era  Sam,  mărturisitul  laş. 

Vom  face  un  cercetaş  din  tine  în  curând,  glumi  el.  Imediat  după  aceea,  vei  dori  să 
faci  parte  din  avangardă,  ca  Grenn.  Să  vorbesc  cu  Marele  Urs? 

Să  nu  îndrăzneşti!  Sam  îşi  puse  imensa  mantie  neagră  şi  se  cocoţă  cu  greu  înapoi  pe 
calul  său.  Era  un  cal  de  plug,  mare,  încet  şi  neajutorat,  dar  mai  capabil  să-şi  ducă  povara 
decât  caii  mici  pe  care  călăreau  cercetaşii. 

-  Prea  puţine  acoperişuri  pentru  noi  toţi.  Jon  încalecă  din  nou,  îi  zâmbi  complice  lui 
Sam  şi  plecă.  Coloana  era  rămasă  mult  în  urmă,  aşa  că  dădu  un  ocol  mare  satului,  ca  să 
evite  aglomeraţia.  Văzuse  destul  din  Copacul  Alb. 

Nălucă  îşi  făcu  apariţia  ca  din  pământ,  atât  de  neaşteptat  încât  calul  săltă  şi  se  dădu  la 
o  parte.  Lupul  cel  alb  vâna  destul  de  departe  de  linia  de  marş,  dar  nu  avea  mai  mult  noroc 
decât  hăitaşii  trimişi  de  Small-wood  după  vânat.  Pădurile  erau  la  fel  de  goale  ca  satele,  îi 
spusese  Dywen  într-o  noapte,  lângă  foc. 

Suntem  un  grup  numeros,  îi  răspunsese  Jon.  Vânatul  s-a  speriat  probabil  de 
zgomotul  pe  care-1  facem  pe  drum. 

S-au  speriat  de  ceva,  fără  îndoială. 


După  ce  caii  s-au  liniştit,  Nălucă  săltă  uşor  pe  lângă  el.  Jon  îl  ajunse  din  urmă  pe 
Mormont,  care  se  învârtea  în  jurul  unui  desiş  de  păducel. 

-  Pasărea  a  plecat?  întrebă  Bătrânul  Urs. 

-  Da,  stăpâne.  Sam  învaţă  corbii  să  vorbească.  Bătrânul  Urs  pufni. 

-  O  să-i  pară  rău.  Blestemaţii  fac  mult  zgomot,  dar  niciodată  nu  spun  nimic  demn  de 
ascultat. 

Merseră  în  linişte,  până  ce  Jon  spuse: 
Dacă  unchiul  meu  ar  fi  găsit  toate  satele  astea  goale... 

...  şi-ar  fi  făcut  un  scop  din  a  afla  de  ce,  completă  Lordul  Mormont,  şi  s-ar  putea 
foarte  bine  să  fie  cineva  sau  ceva  care  să  nu  vrea  ca  aceste  lucruri  să  fie  aflate.  Ei  bine,  vom 
fi  trei  sute  când  ni  se  va  alătura  Qhorin.  Orice  duşman  ne  va  pândi  aici,  nu  vom  fi  aşa  uşor 
de  învins.  Ii  vom  găsi,  Jon,  îţi  promit.  Sau  ne  vor  găsi  ei  pe  noi,  gândi  Jon. 


AR  YA 


Râul  era  o  panglică  albastră-verzuie  strălucind  în  soarele  dimineţii.  De-a  lungul 
râului,  stuful  creştea  des  în  vaduri,  iar  Arya  văzu  un  şarpe  de  apă  plutind  la  suprafaţă, 
lăsând  valuri  înspumate  în  urma  lui.  Deasupra,  un  şoim  zbura  în  cercuri  domoale. 

Părea  un  loc  liniştit...  până  ce  Koss  zări  un  om  mort. 


-  Acolo,  în  stufăriş. 

Făcu  semn  cu  mâna,  iar  Arya  îl  văzu.  Trupul  unui  soldat,  diform  şi  umflat.  Mantia  lui 
verde,  udă  leoarcă,  se  agăţase  într-un  buştean  putred,  iar  un  banc  de  peştişori  argintii  îi 
ciuguleau  faţa. 

-  Ţi-am  spus  că  sunt  cadavre,  anunţă  Lommy.  Le-am  simţit  gustul  în  apă. 
Când  Yoren  văzu  cadavrul,  scuipă. 

-  Dobber,  vezi  dacă  are  ceva  care  merită  să  fie  luat.  Zale,  cuţit,  vreo  monedă,  ce 
găseşti.  Dădu  pinteni  calului  şi  intră  în  apă,  dar  animalul  se  împotmoli  în  nămolul  moale  şi, 
dincolo  de  stuf,  apa  se  adâncea. 


Yoren  se  întoarse  furios,  cu  calul  acoperit  până  la  genunchi  de  noroi  maroniu.  Nu  vom 
putea  trece  pe  aici.  Koss,  vino  cu  mine  în  susul  râului,  să  căutăm  un  vad.  Woth,  Gerren,  voi 
mergeţi  în  jos.  Ceilalţi  aşteptaţi  aici.  Puneţi  pe  cineva  de  pază. 

Dobber  găsi  o  pungă  de  piele  la  cureaua  mortului,  înăuntru  erau  patru  monede  de 
aramă  şi  o  şuviţă  de  păr  blond  legată  cu  panglică  roşie.  Lommy  şi  Tarber  se  dezbrăcară  până 
la  piele  şi  traversară  apa,  iar  Lommy  îşi  umplu  mâinile  de  noroi  lipicios  şi  îl  aruncă  în 
Plăcintă  Fierbinte,  strigând: 

-  Plăcintă  de  Noroi!  Plăcintă  de  Noroi! 

In  spatele  căruţei,  Rorge  înjură,  ameninţă  şi  le  spuse  să-1  dezlege  cât  timp  era  Yoren 
plecat,  dar  nimeni  nu-1  băgă  în  seamă.  Kurt  prinse  un  peşte  cu  mâinile  goale.  Arya  văzu 
cum  1-a  prins,  stând  deasupra  unei  bălţi  cu  apă  mică,  liniştită,  năpustindu-se  repede  cu 
mâinile,  ca  un  şarpe  la  apropierea  peştelui.  Părea  mai  uşor  decât  să  prinzi  pisici.  Peştii  nu 
aveau  gheare. 

Era  amiază  când  ceilalţi  se  întoarseră.  Woth  relată  despre  existenţa  unui  pod  de  lemn, 
la  vreo  trei  leghe  în  josul  râului,  căruia  cineva  îi  dăduse  foc  Yoren  luă  o  frunză  acrişoară  din 
balot. 

-  Cu  caii  s-ar  putea  să  trecem  înot,  sau  cu  măgarii,  dar  n-avem  cum  să  traversăm  cu 
căruţele.  Iar  la  nord-vest  este  fum  -  alte  focuri.  Poate  că  ar  fi  mai  bine  să  rămânem  pe  partea 
asta  a  râului.  Luă  un  băţ  lung  şi  desenă  un  cerc  în  noroi,  cu  o  linie  coborând  dinspre  el. 
Acesta  este  Ochiul  Zeilor,  cu  râul  care  curge  către  sud.  Noi  suntem  aici.  Scobi  cu  băţul  o 
gaură  lângă  linia  râului,  sub  cerc.  Nu  putem  să  ocolim  lacul  pe  la  vest,  aşa  cum  am  crezut. 
Estul  ne  duce  înapoi  la  drumul  regelui.  Mută  băţul  sus,  unde  linia  şi  cercul  se  întâlneau. 
Dacă  îmi  aduc  bine  aminte,  aici  este  un  oraş.  Cetatea  e  de  piatră  şi  acolo  şi-a  stabilit 
reşedinţa  un  lord,  e  doar  un  turn,  dar  sigur  are  străjeri  şi  poate  un  cavaler  sau  doi.  Dacă 
urmărim  râul  către  nord,  trebuie  să  ajungem  acolo  înainte  să  se  întunece.  Probabil  că  au 
corăbii,  aşa  că  am  de  gând  să  vând  tot  ce  avem  şi  să  împrumutăm  una.  Trase  o  linie  cu  băţul 
prin  mijlocul  cercului  care  reprezenta  lacul,  de  jos  până  sus.  Dacă  zeii  sunt  buni,  vom  avea 
vânt  şi  vom  traversa  Ochiul  Zeilor,  până  la  Harrentown.  Vârî  băţul  în  pământ,  în  partea  de 
sus  a  cercului.  Acolo  putem  cumpăra  cai  noi  sau  putem  să  ne  adăpostim  la  Harrenhal.  Este 
reşedinţa  Doamnei  Whent,  iar  ea  a  fost  întotdeauna  prietena  Rondului.  Plăcintă  Fierbinte 
făcu  ochii  mari. 

-  La  Harrenhal  sunt  fantome.  Yoren  scuipă: 

-  Asta  e  pentru  fantomele  tale.  Azvârli  băţul  înapoi  în  noroi.  încălecaţi. 

Arya  îşi  amintea  poveştile  pe  care  i  le  spunea  Bătrâna  Nan  despre  Harrenhal.  Regele 
Harren  cel  afurisit  se  baricadase  înăuntru,  astfel  că  Aegon  eliberase  dragonii  şi  transformase 
castelul  într-un  rug.  Nan  spunea  că  spirite  înverşunate  mai  bântuiau  şi  acum  turnurile 
înnegrite.  Uneori  oamenii  se  duceau  la  culcare  în  paturile  lor,  nevătămaţi,  şi  dimineaţa  erau 
găsiţi  morţi,  arşi  de  vii.  Arya  nu  credea  toate  astea;  nu  fantome  erau  la  Harrenhal,  ci 
cavaleri.  Iar  ea  ar  putea  să-i  spună  Doamnei  Whent  cine  e,  iar  cavalerii  ar  putea  s-o 
escorteze  până  acasă  şi  s-o  protejeze.  Asta  era  treaba  cavalerilor,  protejau  în  special  femeile. 
Poate  că  Lady  Whent  chiar  ar  ajuta-o. 

Făgaşul  râului  nu  era  un  drum  al  regelui,  dar  nu  era  chiar  aşa  de  rău  pentru  ceea  ce  era, 
şi  în  sfârşit  căruţele  înaintau  repede.  Văzură  prima  casă  doar  la  o  oră  înainte  de  lăsarea  serii, 
o  căscioară  plăcută,  cu  acoperişul  de  paie,  încunjurată  de  lanuri  de  grâu.  Yon  o  luă  înainte, 
strigând,  dar  nu  primi  nici  un  răspuns. 

-  Poate  că  sunt  morţi.  Sau  se  ascund.  Dobber,  Rey,  veniţi  cu  mine.  Cei  trei  bărbaţi 
intrară  în  casă.  Banii  s-au  dus,  nici  urmă  de  vreo  monedă  lăsată  pe  acolo,  bombăni  Yoren 
când  se  întoarseră.  Nici  un  animal.  Au  fugit,  pasămite.  Poate  că  le-am  întâlnit  pe  drumul 
regelui. 

Cel  puţin  casa  şi  câmpul  nu  fuseseră  pârjolite,  şi  prin  preajmă  nu  erau  cadavre.  Tarber 
găsi  o  grădină,  undeva  în  spate,  scoaseră  din  pământ  nişte  ceapă  şi  nişte  ridichi,  şi  umplură 
un  sac  cu  varză  înainte  de  a-şi  vedea  de  drum. 


Puţin  mai  departe,  zăriră  cabana  unui  pădurar,  înconjurată  de  copaci  bătrâni  şi  de 
buşteni  stivuiţi  cu  grijă,  gata  să  fie  crăpaţi,  iar  mai  încolo,  o  casă  părăginită,  sprijinită 
deasupra  râului  pe  piloni  înalţi  de  zece  picioare.  Ambele  erau  părăsite.  Trecură  pe  lângă  mai 
multe  lanuri  de  grâu,  porumb  şi  orz  care  se  coceau  la  soare,  dar  nu  se  zăreau  oameni  în 
copaci,  nici  umblând  printre  rânduri  cu  secerile  în  mâini.  In  cele  din  urmă,  oraşul  se  înfăţişă 
privirii,  un  grup  de  case  albe,  în  jurul  zidurilor  unei  cetăţi,  un  templu  septim  mare,  cu 
acoperişul  de  şindrilă,  turnul  lordului  aşezat  pe  o  movilă  către  apus...  şi  nici  urmă  de 
oameni,  nicăieri. 

Yoren  rămase  călare,  încruntându-se: 

-  Nu-mi  place,  zise  el,  dar  e  la  o  aruncătură  de  băţ.  Mergem  să  aruncăm  o  privire.  O 
privire  prudentă.  Vedeţi,  poate  sunt  pe  acolo  oameni  care  se  ascund.  Poate  au  lăsat  vreo 
barcă  în  urmă,  sau  ceva  arme  pe  care  le  putem  folosi. 

Fratele  în  negru  lăsă  zece  oameni  să  stea  de  pază  lângă  căruţe  şi  lângă  fetiţa 
plângăcioasă  şi  îi  împărţi  pe  ceilalţi  în  patru  grupe  de  câte  cinci,  să  cerceteze  oraşul. 

-  Ţineţi-vă  urechile  şi  ochii  deschişi,  îi  preveni,  înainte  de  a  porni  către  turn,  să  vadă 
dacă  lordul  sau  gărzile  lui  erau  de  găsit. 

Arya  se  pomeni  cu  Gendry,  Plăcintă  Fierbinte  şi  Lommy.  Woth  cel  scund  şi 
burduhănos  trăsese  cândva  la  vâsle  pe  o  galeră,  aşa  că  era  cel  mai  bun  marinar  pe  care  îl 
aveau  la  îndemână.  Yoren  îi  spuse  să-i  ducă  jos,  pe  malul  lacului,  să  vadă  dacă  pot  găsi  o 
barcă.  In  timp  ce  treceau  printre  casele  tăcute  şi  albe,  Arya  simţea  furnicături  pe  braţe. 
Acest  oraş  gol  o  înspăimânta  aproape  la  fel  de  mult  ca  şi  cetatea  incendiată  unde  le  găsiseră 
pe  fetiţa  plângăcioasă  şi  pe  femeia  cu  un  singur  braţ.  De  ce  au  fugit  oamenii,  părăsindu-şi 
casele  şi  tot  ce  aveau?  Ce  i-a  putut  speria  atât  de  tare? 

Soarele  cobora  spre  apus  şi  caii  lăsau  umbre  lungi,  întunecate.  O  bufnitură  neaşteptată 
o  făcu  pe  Arya  să  întindă  mâna  după  Ac,  dar  era  doar  un  oblon  trântit  de  vânt.  După  malul 
larg  al  râului,  spaţiul  închis  al  oraşului  îi  dădea  o  stare  de  nervozitate. 

Când  zări  lacul  în  faţa  ei,  între  case  şi  copaci,  dădu  pinteni  calului,  trecând  în  galop  pe 
lângă  Woth  şi  Gendry.  Ţâşni  pe  pajiştea  acoperită  de  iarbă  de  lângă  malul  pietros.  Suprafaţa 
liniştită  a  apei  strălucea,  în  lumina  soarelui  la  apus,  ca  o  foiţă  de  aramă.  Era  cel  mai  mare 
lac  pe  care-1  văzuse  vreodată,  căci  părea  nemărginit.  Văzu  la  stânga  un  han  construit 
deasupra  apei,  pe  piloni  masivi  de  lemn.  La  dreapta,  un  ponton  lung  pătrundea  adânc  în  apă, 
iar  mai  departe,  spre  răsărit,  se  mai  aflau  şi  alte  docuri,  degete  de  lemn  ce  se  întindeau 
dinspre  oraş.  Dar  singura  barcă  pe  care  o  zări  era  una  uşoară,  răsturnată  cu  susul  în  jos,  cu 
fundul  putrezit. 

-  Au  plecat,  spuse  Arya  dezamăgită.  Ce  vor  face  acum? 

Acolo  e  un  han,  zise  Lommy,  când  ceilalţi  îi  ajunseră  din  urmă.  Crezi  că  au  lăsat 
ceva  de  mâncare?  Sau  bere? 

Hai  să  vedem,  sugeră  Plăcintă  Fierbinte. 

Lasă  tu  hanul,  se  repezi  Woth,  Yoren  a  spus  că  trebuie  să  găsim  o  barcă. 
Au  luat  bărcile. 

Cumva,  Arya  ştia  că  era  adevărat;  puteau  scotoci  tot  oraşul  şi  nu  vor  găsi  altceva  decât 
acea  barcă  răsturnată.  Demoralizată,  descăleca  şi  îngenunche  lângă  lac.  Apa  îi  clipocea  în 
jurul  picioarelor.  Câţiva  licurici  ieşeau  la  suprafaţă,  cu  luminiţele  sclipind  intermitent.  Apa 
verzuie  era  caldă  ca  un  şuvoi  de  lacrimi,  dar  nu  era  sărată.  Avea  gust  de  vară,  de  nămol  şi  de 
plante  vii.  Arya  îşi  adânci  faţa  în  apă,  ca  să-şi  spele  praful,  murdăria  şi  transpiraţia  de  peste 
zi.  Când  se  ridică,  firicele  de  apă  i  se  prelinseră  pe  ceafă  şi  pe  sub  guler.  Era  o  senzaţie 
plăcută.  îşi  dorea  să-şi  poată  scoate  hainele  şi  să  înoate,  alunecând  prin  valurile  calde  ca  o 
vidră  suplă,  rozalie.  Poate  că  ar  ajunge  tocmai  până  la  Winterfell. 

Woth  o  chemă  să-i  ajute,  aşa  că  se  conformă,  cer-cetând  hangare  şi  magazii,  în  timp  ce 
calul  ei  păştea  la  mal.  Găsiră  nişte  vâsle,  nişte  cuie,  găleţi  cu  smoală  întărită  şi  o  pisică, 
împreună  cu  o  droaie  de  pisoi  nou-născuţi.  Dar  nici  o  barcă. 

Oraşul  era  întunecat  ca  o  pădure,  când  Yoren  şi  ceilalţi  îşi  făcură  din  nou  apariţia. 


-  Turnul  e  gol,  spuse  el.  Lordul  a  plecat,  la  luptă  poate,  sau  să-şi  ducă  oamenii  la 
adăpost,  nu  se  ştie.  Nici  un  cal  şi  nici  un  porc  nu  au  mai  rămas  în  oraş,  dar  vom  mânca.  Am 
văzut  o  gâscă  alergând  slobodă  şi  nişte  găini,  iar  în  Ochiul  Zeilor  e  peşte  bun. 

-  Bărcile  au  dispărut,  raportă  Arya. 

-  Am  putea  petici  fundul  acelei  bărci  uşoare,  zise  Koss. 
Ar  ajunge,  poate,  pentru  patru  dintre  noi,  spuse  Yoren. 

Sunt  şi  vâsle,  sublinie  Lommy.  Şi  sunt  copaci  de  jur-împrejur.  Am  putea  să 
construim  bărci  pentru  toţi. 

Ştii  tu  ceva  despre  construcţia  de  bărci,  fiu  de  vopsitor? 

O  plută,  sugeră  Gendry.  Oricine  poate  construi  o  plută,  şi  prăjini  lungi  pentru 

împins. 

Yoren  îl  privi  gânditor. 

-  Lacul  e  prea  adânc  ca  să  poată  fi  străbătut  cu  pluta,  dar  dacă  am  sta  pe  lângă  mal, 
unde  apa  e  mică,  ar  însemna  să  părăsim  căruţele.  Poate  că  ar  fi  mai  bine.  O  să  mă  gândesc 
până  mâine. 

-  Putem  să  stăm  la  han?  întrebă  Lommy. 

-  Vom  sta  în  cetate,  cu  porţile  zăvorâte,  răspunse  bătrânul.  îmi  place  să  mă  simt 
înconjurat  de  ziduri  de  piatră  când  dorm. 

Arya  nu  putu  să  tacă  şi  izbucni: 

-  N-ar  trebui  să  rămânem  aici.  Oamenii  n-au  rămas.  Au  fugit  cu  toţii,  chiar  şi  lordul 

lor. 

Arry  e  speriat,  anunţă  Lommy  cu  un  râs  nechezat. 
Eu  nu  sunt,  i-o  trânti  ea  înapoi,  dar  ei  au  fost. 

-  Isteţ  mai  eşti,  interveni  Yoren.  Problema  e  că  oamenii  care  au  locuit  aici  au  fost  în 
război,  fie  că  ne  place  sau  nu.  Noi  nu  suntem.  Rondul  de  Noapte  nu  ia  partea  nimănui,  aşa 
că  nimeni  nu  ne  e  duşman. 

Şi  nimeni  nu  ne  e  prieten,  gândi  ea,  dar  de  data  aceasta  tăcu.  Lommy  şi  ceilalţi  se  uitau 
la  ea  şi  nu  voia  să  pară  laşă  în  faţa  lor. 

Porţile  cetăţii  erau  prinse  în  cuie  de  fier.  In  interior,  dădură  peste  doi  drugi  de  oţel  de 
dimensiunea  unor  copăcei,  înfipţi  adânc  în  pământ  şi  fixaţi  cu  scoabe  de  metal  de  poartă. 
Când  traseră  drugii  prin  scoabe,  formară  o  întăritură  imensă  în  X.  Nu  era  Fortăreaţa  Roşie, 
anunţă  Yoren  când  terminară  de  cercetat  cetatea  de  sus  până  jos,  dar  era  mai  bună  decât 
majoritatea  şi  ar  trebui  să  le  fie  îndeajuns  pentru  o  noapte.  Zidurile  erau  din  piatră  brută, 
netencuită,  înalte  de  nouă  picioare,  cu  o  pasarelă  din  lemn  în  spatele  crenelurilor.  In  partea 
de  nord  era  o  poartă,  iar  Garren  descoperi  sub  paie  o  trapă  în  vechiul  hambar  de  lemn,  care 
ducea  la  un  tunel  îngust,  şerpuitor.  Merse  cale  lungă  pe  sub  pământ  şi  ieşi  lângă  lac.  Yoren 
îi  puse  să  rostogolească  o  căruţă  deasupra  trapei,  ca  să  se  asigure  că  nimeni  nu  va  intra  pe 
acolo.  Ii  împărţi  în  trei  schimburi  şi  îi  trimise  pe  Tarber,  Kurz  şi  Cutjack  la  turnul  părăsit  să 
vegheze  de  la  înălţime.  Kurz  avea  un  corn  de  vânătoare  ca  să  sune  în  caz  de  pericol. 

îşi  aduseră  căruţele  şi  animalele  înăuntru  şi  zăvo-râră  uşile  în  urma  lor.  Hambarul  era 
o  clădire  dărăpănată,  suficient  de  mare  ca  să  adăpostească  jumătate  din  animalele  din  oraş. 
Refugiul,  unde  se  ascundeau  locuitorii  oraşului  în  vremuri  de  primejdie,  era  şi  mai  mare, 
scund  şi  lung,  zidit  din  piatră,  cu  acoperişul  de  paie.  Koss  ieşi  pe  poarta  lăturalnică  şi  aduse 
gâscă  şi  două  găini,  iar  Yoren  ordonă  să  se  facă  un  foc.  In  cetate  era  o  bucătărie  mare,  dar 
toate  oalele  şi  vasele  fuseseră  luate.  Gendry,  Dobber  şi  Arya  preluară  sarcinile  de  la 
bucătărie.  Dobber  îi  spuse  Aryei  să  jumulească  păsările  până  când  Gendry  tăia  lemne. 

-  De  ce  nu  pot  să  tai  eu  lemnele?  întrebă  ea,  dar  nimeni  nu  îi  dădu  atenţie.  Bosumflată, 
se  apucă  să  jumulească  o  găină,  în  timp  ce  Yoren  se  aşeză  la  un  capăt  al  băncii,  ascuţindu-şi 
lama  pumnalului  cu  o  tocilă. 

Când  mâncarea  fu  gata,  Arya  mancă  un  picior  de  găină  şi  o  bucată  de  ceapă.  Nimeni 
nu  prea  vorbi,  nici  măcar  Lommy.  Gendry  se  retrase  apoi,  lustruin-du-şi  coiful  cu  un  aer 
absent.  Fetiţa  plângăreaţă  scânci  şi  plânse,  dar  când  Plăcintă  Fierbinte  îi  oferi  o  bucată  de 
gâscă,  o  înghiţi  şi  aşteptă  să  mai  primească. 


Arya  era  de  pază  în  cea  de-a  doua  tură,  aşa  că  îşi  căută  un  pat  de  paie  în  refugiu. 
Somnul  venea  greu.  împrumută  piatra  lui  Yoren  şi  începu  să-şi  ascută  Acul.  Syrio  Forel 
spunea  că  o  lamă  tocită  era  ca  un  cal  şchiop.  Plăcintă  Fierbinte  se  aşeză  pe  vine  pe  salteaua 
de  lângă  ea,  privind-o  cum  lucrează. 

De  unde  ai  făcut  rost  de  o  sabie  aşa  de  bună?  întrebă  el.  Când  văzu  privirea  pe  care 
i-o  aruncă  Arya,  ridică  mâinile,  scuzându-se:  N-am  spus  că  ai  furat-o,  voiam  doar  să  ştiu  de 
unde  o  ai,  atâta  tot. 

Mi-a  dat-o  fratele  meu,  mormăi  ea. 

N-am  ştiut  că  ai  un  frate. 
Arya  se  opri  ca  să  se  scarpine  sub  cămaşă.  In  fân  erau  purici,  deşi  nu-şi  dădea  seama 
de  ce  ar  deranja-o  câţiva  în  plus. 

-  Am  o  mulţime  de  fraţi. 

-  Adevărat?  Sunt  mai  mari  decât  tine  sau  mai  mici? 

N-ar  trebui  sa  vorbesc  aşa.  Yoren  mi-a  spus  să-mi  ţin  gura. 
Mai  mari,  minţi  ea.  Au  şi  ei  săbii,  săbii  lungi  şi  m-au  învăţat  cum  să-i  omor  pe  cei 
care  mă  sâcâie. 

Eu  discutam,  nu  te  sâcâiam.  Plăcintă  Fierbinte  plecă  şi  o  lăsă  singură,  iar  Arya  se 
ghemui  pe  salteaua  de  paie.  Auzea  fetiţa  plângând  din  celălalt  capăt  al  refugiului.  Aş  vrea 
doar  să  tacă.  De  ce  trebuie  să  plângă  tot  timpul? 

Probabil  adormise,  deşi  nu-şi  amintea  să  fi  închis  ochii.  Visa  că  urla  un  lup,  iar  sunetul 
era  atât  de  îngrozitor  încât  o  trezi.  Arya  se  ridică  în  capul  oaselor  pe  saltea,  cu  inima 
spărgându-i  pieptul. 

-  Plăcintă  Fierbinte,  trezeşte-te.  Se  ridică  în  picioare.  Woth,  Gendry,  n-aţi  auzit?  îşi 
trase  o  cizmă. 

Peste  tot  în  jurul  ei,  bărbaţi  şi  băieţi  se  agitau  şi  se  ridicau  de  pe  saltele. 
Ce  este?  întrebă  Plăcintă  Fierbinte. 
Ce  să  auzim?  vru  să  ştie  Gendry. 
Arry  a  visat  urât,  zise  un  altul. 
Nu,  am  auzit,  insistă  ea.  Un  lup. 
Arry  are  lupi  în  cap,  rânji  Lommy. 

Lasă-i  să  urle,  zise  Garren,  sunt  afară,  noi  suntem  înăuntru. 
Woth  fu  de  acord: 
N-am  văzut  niciodată  un  lup  să  atace  o  cetate.  Plăcintă  Fierbinte  spuse: 
Eu  n-am  auzit  nimic. 

-  A  fost  un  lup,  ţipă  Arya  şi  îşi  trase  a  doua  cizmă.  Geva  e  în  neregulă,  vine  cineva, 
ridicaţi-vă! 

înainte  să  apuce  să  o  reducă  din  nou  la  tăcere  cu  batjocurile  lor,  sunetul  veni 
cutremurând  noaptea  -doar  că  de  data  aceasta  nu  era  un  lup,  ci  Kurz  care  sufla  din  cornul  lui 
de  vânătoare,  vestind  pericolul.  Intr-o  clipită,  cu  toţii  îşi  trăgeau  hainele  pe  ei  şi  înhăţau 
armele  pe  care  le  aveau  la  îndemână.  Arya  fugi  spre  poartă,  când  cornul  sună  din  nou.  In 
timp  ce  ţâşnea  pe  poartă,  Muşcătorul  se  zbătu  cu  furie  în  lanţuri,  iar  Jaquen  H'ghar  strigă  din 
spatele  căruţei. 

-  Băiete!  Dragă  băiete!  E  război,  război  roşu?  Băiete,  eliberează-ne.  Un  bărbat  poate 
lupta.  Băiete! 

Arya  îl  ignoră  şi  se  avântă  mai  departe.  Auzea  deja  caii  şi  strigătele  dincolo  de  ziduri. 
Se  caţără  pe  pasarelă.  Parapetele  erau  puţin  prea  înalte  iar  Arya  puţin  prea  scundă.  Fu 
nevoită  să-şi  fixeze  vârfurile  picioarelor  în  crăpăturile  dintre  pietre  ca  să  vadă  pe  deasupra. 
Pentru  o  clipă,  avu  impresia  că  oraşul  era  plin  de  licurici.  Apoi  îşi  dădu  seama  că  erau 
oameni  cu  torţe,  gonind  călare  printre  case.  Văzu  un  acoperiş  cuprins  de  flăcări,  limbi  de 
foc  portocalii  brăzdând  întunericul  de  nepătruns  când  paiele  se  aprinseră.  Urmă  un  alt  foc, 
apoi  un  altul  şi,  curând,  totul  era  in  flăcări. 

Gendry  se  urcă  lângă  ea,  cu  coiful  pe  cap. 


-  Câţi  sunt? 

Arya  încercă  să  numere,  dar  călăreau  prea  repede,  cu  torţele  răsucindu-se  în  aer  când 
le  aruncau. 

O  sută,  răspunse  ea.  Două  sute,  nu  ştiu.  Peste  vuietul  flăcărilor,  auzea  strigăte.  Vor 
veni  curând  după  noi. 

Uite,  zise  Gendry  arătând  cu  degetul. 
O  coloană  de  călăreţi  înainta  către  cetate  printre  clădirile  în  flăcări.  Coifurile  sclipeau 
în  lumina  focurilor,  iar  zalele  şi  platoşele  străluceau  cu  reflexe  portocalii  şi  galbene.  Unul 
ducea  o  flamură  în  vârful  unei  lănci  înalte.  Avu  impresia  că  era  roşie,  dar  era  greu  de 
desluşit  în  noapte,  cu  focurile  vâjâind  de  jur-împrejur.  Totul  părea  roşu  sau  negru  sau 
portocaliu. 

Focul  sălta  de  la  un  cal  la  altul.  Arya  văzu  un  copac  mistuit,  cu  flăcările  strecurându- 
se  printre  ramuri  până  când  copacul  se  profila,  pe  fundalul  întunecat  al  nopţii,  în  veşminte 
portocalii.  Erau  cu  toţii  treji  acum,  ocupând  pasarelele  sau  încercând  să  strunească 
animalele  speriate  pe  care  le  călăreau.  II  auzi  pe  Yoren  strigând  ordine.  Se  împiedică  de 
ceva  şi  privi  în  jos,  descoperind-o  pe  fetiţa  plângăcioasă  care  o  ţinea  de  picior. 

-  Pleacă  de  aici!  îşi  smulse  piciorul.  Ce  faci  aici  sus?  Fugi  şi  ascunde-te  undeva, 
proasto.  O  împinse  la  o  parte. 

Călăreţii  se  opriră  în  faţa  porţilor. 
Voi,  din  cetate!  strigă  un  cavaler  cu  un  coif  înalt  cu  creasta  ţintată.  Deschideţi,  în 
numele  regelui! 

Da,  şi  care  rege  e  ăsta?  îi  strigă  bătrânul  Reysen,  înainte  ca  Woth  să  apuce  să-1 
înghiontească. 

Yoren  se  urcă  pe  parapetul  din  faţa  porţii,  cu  mantia  sa  neagră,  decolorată,  legată  de 
un  toiag. 

Hei,  voi,  rămâneţi  acolo!  strigă  el.  Locuitorii  oraşului  au  plecat. 

Şi  tu  cine  eşti,  bătrâne?  Vreun  laş  al  Lordului  Beric?  întrebă  cavalerul  cu  coiful 
ţintat.  Dacă  nătărăul  acela  grăsan,  Thoros,  e  înăuntru,  întreabă- 1  cum  îi  plac  focurile  astea. 

N-avem  pe  nimeni  cu  numele  ăsta  aici,  îi  răspunse  Yoren.  Doar  nişte  flăcăi  pentru 
Rond.  N-avem  de-a  face  cu  războiul  vostru.  Ridică  toiagul,  ca  să  poată  vedea  cu  toţii 
culoarea  mantiei  sale.  Priviţi.  Este  neagră,  culoarea  Rondului  de  Noapte. 

Sau  culoarea  Casei  Dondarrion,  strigă  omul  care  purta  flamura  inamicului.  Arya  îi 
putea  vedea  acum  mai  desluşit  culoarea,  în  lumina  oraşului  în  flăcări:  un  leu  auriu  pe  fond 
roşu.  Blazonul  Lordului  Beric  este  un  fulger  roşu  pe  fundal  negru,  continuă  bărbatul. 

Dintr-odată,  Arya  îşi  aminti  dimineaţa  în  care  îi  aruncase  în  faţă  Şansei  portocala  şi  se 
pătase  cu  suc  pe  toată  rochia  ei  stupidă  din  mătase  de  culoarea  fildeşului.  La  turnir  venise 
un  lord  de  la  miazăzi,  iar  prietena  netoată  a  surorii  sale,  Jeyne,  era  îndrăgostită  de  el.  Avea 
un  fulger  pe  scut,  iar  tatăl  ei  1-a  trimis  să-1  decapiteze  pe  fratele  Cîinelului.  Acum  i  se  părea 
că  trecuseră  o  mie  de  ani,  că  era  ceva  ce  i  se  întâmplase  într-o  altă  viaţă,  unei  alte 
persoane...  Aryei  Stark,  fiica  Mâinii  Regelui,  nu  lui  Arry,  băiatul  orfan.  Cum  ar  fi  putut 
Arry  să  cunoască  lorzi  şi  alţii  asemenea? 

-  Eşti  orb,  omule?  Yoren  îşi  flutură  toiagul  înainte  şi  înapoi,  unduind  mantia.  Vezi 
vreun  nenorocit  de  fulger? 

-  Noaptea  toate  flamurile  par  negre,  observă  cavalerul  cu  coif  ascuţit.  Deschideţi  sau 
vă  vom  considera  proscrişi,  în  cârdăşie  cu  duşmanii  regelui. 

Yoren  scuipă. 
Cine  e  la  comanda  voastră? 
Eu. 

Reflexele  caselor  arzând  străluceau  sumbru  pe  armura  calului  său  de  război,  în  timp  ce 
ceilalţi  se  dădeau  la  o  parte  pentru  a-1  lăsa  să  treacă.  Era  un  bărbat  robust.  Pe  armură  avea 
un  sfinx,  iar  platoşa-i  de  oţel  era  ornamentată  cu  arabescuri.  Prin  viziera  deschisă  a  coifului, 
un  chip  palid  şi  murdar  privea  în  sus. 


-  Ser  Amory  Lorch,  stegar  al  Lordului  Tywin  Lan-nister  de  Casterly  Rock,  Mâna 
Regelui.  A  adevăratului  rege,  Joffrey.  Avea  o  voce  subţire,  piţigăiată.  In  numele  lui,  vă 
poruncesc  să  deschideţi  aceste  porţi. 

De  jur-împrejur,  oraşul  ardea.  Aerul  nopţii  era  plin  de  fum,  iar  tăciunii  roşii,  purtaţi  de 
vânt,  depăşeau  numărul  stelelor.  Yoren  se  încruntă. 

-  Nu  văd  de  ce.  Faceţi  ce  vreţi  cu  oraşul,  nu  dau  doi  bani  pe  el,  dar  lăsaţi-ne  în  pace. 
Nu  suntem  duşmanii  voştri. 

Priveşte  cu  ochii  tai,  vru  Arya  să-i  strige  omului  de  jos. 

Nu-şi  dau  seama  că  nu  suntem  lorzi  sau  cavaleri?  şopti  ea. 

Nu  cred  că  le  pasă,  îi  răspunse,  tot  în  şoaptă,  Gendry. 
Iar  Arya  privi  chipul  Lordului  Amory  aşa  cum  o  învăţase  Syrio  să  privească,  şi  văzu 
că  Gendry  avea  dreptate. 

-  Dacă  nu  sunteţi  trădători,  deschideţi  porţile,  strigă  Ser  Amory.  Ne  vom  asigura  că 
spuneţi  adevărul  şi  ne  vom  vedea  de  drum. 

Yoren  mesteca  o  frunză  acrişoară. 

-  Ţi-am  spus  că  nu  e  nimeni  aici  în  afară  de  noi.  Ai  cuvântul  meu. 
Cavalerul  cu  coiful  ascuţit  începu  să  râdă. 

Cioroiul  ne  dă  cuvântul  lui. 

Ai  pierdut,  bătrâne,  îl  luă  în  derâdere  unul  dintre  lăncieri.  Zidul  e  departe  de  aici, 
către  nord. 

Iţi  mai  poruncesc  o  singură  dată,  în  numele  Regelui  Joffrey,  dovedeşte-ţi  loialitatea 
şi  deschide  porţile,  zise  Ser  Amory. 

Yoren  chibzui  pe  îndelete,  mestecând. 
Nu  cred  că  le  voi  deschide. 

Aşa  să  fie.  Sfidaţi  porunca  regelui  şi  astfel  vă  proclamaţi  rebeli,  cu  sau  fără  mantii 

negre. 

Am  băieţi  tineri  aici,  strigă  Yoren. 

Băieţii  tineri  şi  oamenii  bătrâni  mor  la  fel.  Ser  Amory  ridică  apatic  un  pumn  şi  o 
suliţă  ţâşni  din  umbrele  străvezii  din  spatele  lui.  Probabil  că  ţinta  fusese  Yoren,  dar  cel  rănit 
fu  Woth,  aflat  în  spatele  lui.  Vârful  îi  străpunse  gâtul  şi  îi  ieşi  prin  ceafă,  întunecat  şi  umed. 
Woth  apucă  suliţa  cu  mâinile  şi  se  prăbuşi  moale  de  pe  metereze. 

Atacaţi  meterezele  şi  ucideţi-i  pe  toţi,  ordonă  Ser  Amory  pe  un  ton  plictisit.  Alte 
suliţe  zburară. 

Arya  îl  trase  jos  pe  Plăcintă  Fierbinte,  de  spatele  tunicii.  De  afară  se  auzea  zăngănitul 
armurilor,  hâr-şâitul  săbiilor  scoase  din  teacă,  loviturile  suliţelor  pe  scuturi,  amestecate  cu 
înjurături  şi  cu  tropotele  cailor  ce  se  apropiau  în  goană.  O  torţă  zbură  învârtindu-se  deasupra 
lor,  lăsând  în  urmă  limbi  de  foc,  când  se  prăbuşi  în  noroiul  din  curtea  interioară. 

-  La  arme!  Imprăştiaţi-vă,  apăraţi  zidul  peste  tot  unde  atacă.  Koss,  Urreg,  ţineţi 
spatele.  Lommy,  scoate  suliţa  aia  din  gâtlejul  lui  Woth  şi  urcă  acolo  unde  a  fost  el. 

Plăcintă  Fierbinte  îşi  scăpă  spada,  încercând  să  o  scoată  din  teacă.  Arya  îi  împinse 
arma  înapoi  în  mână. 

-  Nu  ştiu  să  mă  lupt  cu  sabia,  zise  el  speriat. 

-  E  simplu,  zise  Arya,  dar  minciuna  îi  îngheţă  în  gâtlej  când  o  mână  se  prinse  de 
marginea  parapetului.  O  văzu  la  lumina  oraşului  în  flăcări,  atât  de  limpede  de  parcă  timpul 
s-ar  fi  oprit  în  loc.  Degetele  erau  boante,  bătătorite,  acoperite  de  fire  de  păr  negru,  sârmos; 
sub  unghia  degetului  mare  avea  mizerie.  Teama  taie  mai  adânc  decât  săbiile,  îşi  aminti 
Arya  în  timp  ce  vârful  unui  coif  se  ivea  din  spatele  mâinii. 

Arya  lovi  în  jos  cu  putere,  iar  oţelul  Acului,  forjat  în  fierăriile  cetăţii,  înţepă  degetele 
între  încheieturi. 

-  Winterfell>  strigă  ea.  Sângele  ţâşni,  degetele  zburară,  iar  chipul  cu  coif  dispăru  la  fel 
de  brusc  cum  apăruse. 

-  La  o  parte!  strigă  Plăcintă  Fierbinte. 


Arya  se  răsuci.  Cel  de-al  doilea  bărbat  era  bărbos  şi  nu  purta  coif.  Ţinea  pumnalul 
între  dinţi,  ca  să  aibă  ambele  mâini  libere  pentru  căţărat.  Când  îşi  azvârli  un  picior  peste 
parapet,  Arya  întinse  vârful  săbiei  în  dreptul  ochilor  lui.  Acul  nici  nu-1  atinse;  căzu  pe  spate 
şi  se  prăbuşi.  Sper  să  cada  cu  faţa  în  jos  şi  sâ-şi  taie  limba. 

-  Uită-te  la  ei,  nu  la  mine,  ţipă  Arya  la  Plăcintă  Fierbinte. 

Data  următoare  când  cineva  încercă  să  se  caţere  în  partea  lor  de  zid,  băiatul  îi  sfârtecă 
mâinile  cu  spada  lui  până  ce  omul  căzu  înapoi. 

Ser  Amory  nu  avea  scări,  dar  zidurile  fortăreţei  erau  grosolane  şi  netencuite,  uşor  de 
urcat,  şi  parcă  duşmanii  nu  se  mai  sfârşeau.  De  fiecare  dată  când  Arya  tăia,  împungea  sau 
împingea  vreunul,  un  altul  venea  peste  zid.  Cavalerul  cu  coiful  ascuţit  ajunse  la  metereze, 
dar  Yoren  învârti  flamura  neagră  în  jurul  ţepuşei  şi  îi  împlântă  vârful  pumnalului  prin 
armură,  în  timp  ce  bărbatul  se  lupta  cu  flamura.  De  fiecare  dată  când  Arya  ridica  privirea, 
zburau  mai  multe  torţe,  lăsând  în  urmă  limbi  lungi  de  foc,  care  îi  zăboveau  în  spatele 
ochilor.  Văzu  un  leu  auriu  pe  un  stindard  roşu  şi  se  gândi  la  Joffrey,  dorindu-şi  să  fie  aici,  ca 
să-şi  poată  împlânta  Acul  în  faţa  lui  sarcastică.  Când  patru  oameni  atacară  poarta  cu 
topoarele,  Koss  îi  doborî  cu  săgeţi,  unul  câte  unul.  Dobber  trânti  un  om  jos  de  pe  zid,  iar 
Lommy  îi  crăpă  capul  cu  o  piatră  înainte  ca  acesta  să  se  poată  ridica  şi  începu  să  strige,  până 
ce  văzu  cuţitul  din  burta  lui  Dobber  şi  îşi  dădu  seama  că  nici  el  nu  se  va  mai  ridica.  Arya 
sări  peste  trupul  unui  băiat  nu  mai  mare  decât  Jon,  care  zăcea  cu  braţul  tăiat.  Nu  credea  că 
ea  îi  făcuse  asta,  dar  nu  era  sigură.  II  auzi  pe  Qyle  cerşind  îndurare  înainte  ca  un  cavaler  cu 
o  viespe  pe  scut  să-i  zdrobească  faţa  cu  un  buzdugan.  Totul  mirosea  a  sânge  şi  a  fum,  a  fier 
şi  a  urină,  dar  după  o  vreme  era  ca  şi  cum  toate  acestea  ar  fi  fost  un  singur  miros.  Nu  apucă 
să  vadă  cum  băr-batul  slăbănog  a  trecut  peste  zid,  dar  când  ajunse  sus,  se  năpusti  asupra  lui, 
împreună  cu  Gendry  şi  Plăcintă  Fierbinte.  Sabia  lui  Gendry  izbi  coiful  bărbatului,  trăgându- 
i-1  jos  de  pe  cap.  Era  chel,  avea  un  aer  speriat,  era  ştirb  şi  purta  o  barbă  cenuşie,  pestriţă, 
dar  chiar  în  timp  ce  îi  era  milă  de  el,  Arya  îl  omora,  strigând:  Winterfell!  Winterfell!,  în 
vreme  ce  Plăcintă  Fierbinte  striga  în  spatele  ei:  Plăcinta  Fierbinte!,  tăind  gâtul  sfrijit  al 
omului. 

După  ce  slăbănogul  îşi  dădu  duhul,  Gendry  îi  luă  sabia  şi  sări  jos  în  curte,  să  mai 
înfrunte  şi  alţii.  Arya  privi  în  urma  lui  şi  văzu  umbrele  unor  săbii,  oameni  înarmaţi  alergând 
prin  cetate,  cu  zalele  şi  armele  strălucind  în  lumina  focului  şi  îşi  dădu  seama  că  reuşiseră  să 
treacă  peste  zid  sau  să  spargă  poarta  din  spate.  Sări  jos,  lângă  Gendry,  aterizând  aşa  cum  o 
învăţase  Syrio.  Noaptea  răsuna  de  zăngănitul  săbiilor,  de  urletele  răniţilor  şi  muribunzilor. 
Pentru  o  clipă,  Arya  rămase  descumpănită,  fără  să  ştie  încotro  s-o  apuce.  Moartea  o 
înconjura. 

Şi  pe  urmă  Yoren  se  afla  în  faţa  ei,  scuturând-o  şi  ţipând. 

-  Băiete!  urlă  el.  Ieşi  afară,  s-a  terminat,  am  pierdut.  Adună  tot  ce  poţi,  tu  şi  ceilalţi; 
scoateţi-i  afară.  Acum! 

-  Cum?  întrebă  Arya. 

-  Prin  trapa  aia,  ţipă  Yoren.  Sub  hambar,  tunelul.  Yoren  plecă  grăbit,  cu  sabia  în 
mână,  să  se  lupte. 

Arya  îl  apucă  pe  Gendry  de  braţ. 

-  A  spus  să  mergem,  ţipă  ea,  hambarul,  tunelul.  Prin  crăpăturile  coifului,  ochii 
Taurului  străluciră, 

oglindind  lumina  focului.  Clătină  din  cap.  II  chemă  pe  Plăcintă  Fierbinte  să  coboare  de 
pe  zid  şi  îl  găsiră  pe  Lommy  Mâini  Verzi  acolo  unde  zăcea  însângerat,  cu  o  suliţă  înfiptă  în 
gambă.  II  găsiră  şi  pe  Garren,  dar  el  nu  era  rănit  atât  de  grav  încât  să  nu  se  poată  mişca. 
Alergând  către  hambar,  Arya  o  zări  pe  fetiţa  plângăcioasă  în  mijlocul  debandadei, 
înconjurată  de  fum  şi  de  moarte.  O  înhaţă  de  mână  şi  o  trase  în  picioare,  în  timp  ce  toţi 
ceilalţi  goneau  înainte.  Fata  nu  voia  să  se  clintească  nici  pălmuită.  Arya  o  trase  după  ea,  cu 
mâna  dreaptă,  în  vreme  ce  cu  stânga  ţinea  Acul.  In  faţă,  noaptea  era  roşie,  un  roşu  închis. 
Hambarul  e  în  flăcări,  gândi  Arya.  Limbi  de  foc  se  înălţau  pe  ziduri,  dinspre  locul  unde,  în 


fân,  căzuse  o  torţă,  şi  auzea  ţipetele  animalelor  prinse  înăuntru.  Plăcintă  Fierbinte  ieşi  din 
hambar. 

-  Arry,  vino!  Lommy  a  plecat,  las-o  dacă  nu  vrea  să  vină! 

Arya  se  încăpăţâna  să  rămână  în  urmă,  trăgând-o  după  ea  pe  fetiţa  plângăcioasă. 
Plăcintă  Firebinte  se  precipită  înăuntru,  abandonând-o,  dar  Gendry  se  întoarse,  cu  focul 
strălucind  atât  de  puternic  pe  coiful  său  lustruit  încât  coarnele  aruncau  parcă  sclipiri 
portocalii.  Alergă  la  ele  şi  o  ridică  pe  fetiţă  pe  umeri. 

-  Fugi! 

Să  năvăleşti  pe  uşile  hambarului  era  ca  şi  cum  ai  intra  într-un  furnal.  Aerul  era  un 
vârtej  de  fum,  zidul  din  spate,  o  perdea  de  flăcări  de  sus  până  jos.  Caii  şi  măgarii  loveau,  se 
opinteau  şi  ţipau.  Bietele  animale,  gândi  Arya.  Pe  urmă  văzu  căruţa  şi  trei  oameni  legaţi  de 
cadrul  ei  cu  cătuşe.  Muşcătorul  se  trăgea  de  lanţuri,  cu  sângele  şiroindu-i  pe  braţe  din 
locurile  unde  fiarele  îi  strângeau  încheieturile.  Rorge  înjura  cât  îl  ţinea  gura,  lovind  lemnul 
căruţei. 

-  Băiete,  strigă  Jaqen  H'ghar.  Dragă  băiete!  Trapa  deschisă  se  afla  la  doar  câţiva  metri 
mai  în 

faţă,  dar  focul  se  întindea  repede,  mistuind  lemnul  bătrân  şi  fânul  uscat  mai  repede 
decât  ar  fi  putut  crede.  Arya  îşi  aminti  faţa  arsă,  oribilă,  a  Câinelui. 

-  Tunelul  e  îngust,  strigă  Gendry.  Cum  trecem? 
A 

-  Trage-o,  zise  Arya.  Impinge-o. 

-  Băieţi  buni,  dragi  băieţi,  strigă  Jaqen  H'ghar,  tuşind. 

Scoateţi-ne  blestematele  astea  de  lanţurii!  urlă  Rorge.  Gendry  îi  ignoră. 
Intră  tu  prima,  apoi  ea.  Grăbeşte-te,  e  cale  lungă. 

Când  ai  tăiat  lemnele  de  foc,  îşi  aminti  Arya,  unde  ai  lăsat  toporul? 
Afară,  lângă  adăpost.  Aruncă  o  privire  către  omul  înlănţuit.  Aş  salva  mai  întâi 
măgarii.  Nu  avem  timp. 

Tu  ia-o  pe  ea,  ţipă  Arya.  Pleacă  de  aici!  Fă  ce-ţi  spun!  Focul  o  lovea  în  spate,  cu 
aripi  roşii,  fierbinţi,  în  timp  ce  fugea  din  hambarul  în  flăcări.  Era  o  binecuvântare  să  se  afle 
afară,  la  răcoare,  dar  peste  tot  în  jurul  ei  mureau  oameni.  II  văzu  pe  Koss  azvârlindu-şi  sabia 
pentru  a  capitula  şi  îl  văzu  ucis  acolo,  pe  loc.  Pretutindeni  era  fum.  Nu  se  zărea  nici  urmă  de 
Yoren,  dar  toporul  era  acolo  unde-1  lăsase  Gendry,  lângă  stiva  de  lemne.  In  timp  ce  îl 
smulgea,  o  mână  acoperită  de  zale  o  apucă  de  braţ.  Arya  împlântă  capul  toporului  chiar  între 
picioarele  bărbatului.  Nu-i  văzu  chipul,  doar  sângele  întunecat  prelingându-se  printre  zale. 
Să  se  întoarcă  în  hambar  a  fost  cel  mai  greu  lucru  pe  care  1-a  făcut  vreodată.  Fumul  se 
revărsa  prin  uşa  deschisă,  ca  un  şarpe  negru,  încolăcindu-se,  iar  Arya  auzea  ţipetele  bietelor 
fiinţe  dinăuntru:  cai,  măgari  şi  oameni.  îşi  muşcă  buza  şi  ţâşni  pe  uşă,  ghemuin-du-se  cât 
mai  jos,  unde  fumul  nu  era  chiar  atât  de  gros. 

Un  măgar  era  prins  într-un  cerc  de  foc,  zbierând  de  spaimă  şi  durere.  Simţea  duhoarea 
blănii  arse.  Acoperişul  era  şi  el  cuprins  de  flăcări,  şi  pe  jos  cădeau  obiecte,  bucăţi  de  lemn 
arzând,  nuiele  şi  fân.  Arya  îşi  acoperi  gura  şi  nasul  cu  mâna.  Nu  putea  vedea  căruţa  din 
cauza  fumului,  dar  îl  auzea  şi  acum  pe  Muşcător  strigând.  Se  târî  în  direcţia  sunetului. 

Şi  pe  urmă  o  roată  se  ivi  ameninţătoare  deasupra  ei.  Căruţa  sări  şi  se  deplasă  când 
Muşcătorul  trase  din  nou  de  lanţuri.  Jaque  o  văzu,  dar  era  prea  greu  şi  să  respiri,  darămite  să 
vorbeşti.  Arya  azvârli  toporul  în  căruţă.  Rorge  îl  ridică  deasupra  capului,  cu  râuri  de 
transpiraţie  plină  de  funingine  şiroindu-i  pe  faţa  fără  nas.  Arya  fugi,  tuşind.  Auzi  oţelul 
căzând  peste  lemnul  bătrân,  iar  şi  iar.  O  clipă  mai  târziu  se  auzi  un  pocnet  puternic,  ca  un 
tunet  şi  fundul  căruţei  se  făcu  ţăndări,  într-o  explozie  de  aşchii. 

Arya  se  rostogoli  cu  capul  în  jos  în  tunel  şi  căzu.  Avea  noroi  în  gură,  dar  nu-i  păsa, 
gustul  era  bun,  gustul  de  nămol  şi  de  apă,  de  viermi  şi  de  viaţă.  Sub  pământ  aerul  era  rece  şi 
întunecat.  Deasupra  nu  era  nimic  decât  sânge,  roşu  clocotitor,  fum  înecăcios  şi  ţipetele 
cailor  murind.  îşi  roti  centura,  dându-şi  sabia  la  spate,  ca  să  n-o  încurce,  şi  începu  să  se 


târască.  La  zece  picioare  în  josul  tunelului  auzi  un  sunet,  ca  răgetul  unei  bestii  monstruoase 
şi  un  nor  de  fum  fierbinte  şi  praf  negru  se  ridică  în  spatele  ei,  mirosind  a  iad.  Arya  îşi  ţinu 
respiraţia,  sărută  noroiul  de  pe  fundul  tunelului  şi  începu  să  plângă.  Pentru  cine,  nu  putea  să 
spună. 


TYRION 


Regina  nu  era  dispusă  să  stea  la  dispoziţia  lui  Varys. 

-  Trădarea  este  destul  de  mârşavă,  declară  furioasă,  dar  aceasta  e  o  mârşăvie  făţişă, 
neruşinată,  iar  mie  nu  trebuie  să-mi  spună  eunucul  acela  afectat  ce  trebuie  făcut  cu  ticăloşii. 

Tyrion  luă  scrisorile  din  mâna  surorii  sale  şi  le  compară  bucată  cu  bucată.  Erau  două 
copii,  cuvintele  erau  identice,  deşi  fuseseră  scrise  de  mâini  diferite. 

-  Maester  Frenken  a  primit  prima  misivă,  la  Castle  Stokeworth,  explică  Marele 
Maester  Pycelle.  Cea  de-a  doua  copie  a  venit  prin  Lordul  Gyles. 

Degeţel  îşi  mângâie  barba. 

Dacă  Stannis  s-a  ostenit  cu  ei,  e  mai  mult  ca  sigur  că  toţi  ceilalţi  lorzi  din  Cele  Şapte 
Regate  au  văzut  câte  o  copie. 

Vreau  ca  scrisorile  astea  să  fie  arse,  toate,  spuse  Cersei.  Nici  o  vorbă  despre  asta  nu 
trebuie  să  ajungă  la  urechile  fiului  sau  ale  tatălui  meu. 


-  îmi  închipui  că  tata  a  auzit  deja  mai  mult  decât  o  vorbă  până  acum,  spuse  Tyrion 
sec.  Fără  îndoială,  Stannis  a  trimis  o  pasăre  la  Casterly  Rock  şi  o  alta  la  Harrenhal.  Cât 
despre  arderea  scrisorilor,  la  ce  bun?  Faptul  e  consumat.  Şi,  în  realitate,  nu  e  atât  de 
groaznic  cum  pare. 

Cersei  se  întoarse  către  el,  clocotind  de  furie: 

-  Ţi-ai  pierdut  minţile  cu  totul?  Ai  citit  ce  spune?  II  numeşte  „băiatul  Joffrey".  Şi 
îndrăzneşte  să  mă  acuze  pe  mine  de  incest,  adulter,  trădare? 

Doar  pentru  că  eşti  vinovată.  Era  uimitor  să  vadă  cât  se  putea  înfuria  Cersei  pentru 
nişte  acuzaţii  despre  care  ştia  foarte  bine  că  erau  adevărate.  Dacă  pierdem  războiul,  ar 
trebui  să  se  apuce  de  teatru,  are  talent.  Tyrion  aşteptă  până  când  Cersei  termină,  apoi 
spuse: 

Stannis  are  nevoie  de  un  pretext  ca  să-şi  justifice  revolta.  Ce  te-ai  fi  aşteptat  să 
scrie?  Joffrey  este  fiul  legitim  şi  moştenitorul  fratelui  meu,  dar  cu  toate  astea  am  de  gând 
să-i  iau  tronul? 

Nu  suport  să  mi  se  spună  târfă. 
Păi,  surioară,  Stannis  nu  susţine  că  Jaime  te-a  plătit.  Tyrion  se  prefăcu  a  arunca  din 
nou  o  privire  asupra  scrisorii.  Era  acolo  o  frază  sâcâitoare... 

-  „Scris  în  Lumina  Domnului",  citi  el.  O  exprimare  ciudată. 
Pycelle  îşi  drese  glasul. 

-  Aceste  cuvinte  apar  adesea  în  scrisorile  şi  documentele  din  Oraşele  Libere, 
înseamnă  nimic  mai  mult  decât,  să  zicem,  scris  în  faţa  zeului.  Zeul  preoţilor  roşii.  Este  o 
uzanţă  a  lor,  asta  cred  eu. 

-  Varys  ne-a  spus  acum  câţiva  ani  că  Lady  Selyse  s-a  însoţit  cu  un  preot  roşu,  le 
reaminti  Degeţel. 

Tyrion  bătu  hârtia  cu  palma. 

Iar  acum  s-ar  părea  că  nobilul  ei  soţ  a  făcut  la  fel.  Putem  folosi  asta  împotriva  lui. 
Putem  să-1  stârnim  pe  înaltul  Septon  să  dea  în  vileag  cum  s-a  întors  Stannis  împotriva 
zeilor,  la  fel  ca  împotriva  regelui  de  drept... 

Da,  da,  spuse  regina  nervoasă,  dar  mai  întâi  trebuie  să  oprim  murdăria  asta  să  se  mai 
împrăştie.  Consiliul  trebuie  să  emită  un  edict.  Orice  om  care  va  fi  auzit  vorbind  despre 
incest  sau  numindu-1  pe  Joff  bastard  îşi  va  pierde  limba  pentru  asta. 

O  măsură  prudentă,  spuse  Marele  Maester  Py-celle,  cu  lanţul  de  la  gât,  semn  al 
distincţiei  sale,  zornăind  în  timp  ce  clătina  din  cap  aprobator. 

O  nebunie,  oftă  Tyrion.  Dacă  tai  limba  unui  om,  nu  dovedeşti  că  e  mincinos,  doar 
arăţi  lumii  că  te  temi  de  ceea  ce  ar  putea  să  spună. 

-  Atunci,  tu  ce-ai  vrea  să  facem?  îl  întrebă  sora  lui  pe  un  ton  poruncitor. 

Mai  nimic  Lasă-i  să  şuşotească,  se  vor  plictisi  destul  de  repede.  Orice  om  cu  o 
fărâmă  de  minte  va  vedea  în  asta  doar  o  încercare  stângace  de  a  justifica  uzurparea 
coroanei.  Oferă  Stannis  vreo  dovadă?  Cum  ar  putea,  când  nu  e  nimic  adevărat?  Tyrion  îi 
acordă  surorii  sale  un  zâmbet  dulce. 

Aşa  este,  fu  ea  nevoită  să  spună.  Dar... 

înălţimea  Ta,  fratele  tău  are  dreptate  aici.  Petyr  Baelish  îşi  întinse  degetele.  Dacă 
încercăm  să  potolim  aceste  vorbe,  nu  facem  decât  să  le  credităm.  Mai  bine  să  le  tratăm  cu 
dispreţ,  ca  pe  nişte  jalnice  minciuni  ce  sunt.  Şi,  între  timp,  vom  răspunde  focului  cu  foc. 
Cersei  îi  aruncă  o  privire  iscoditoare. 

-  Ce  fel  de  foc? 

O  poveste  oarecum  de  aceeaşi  natură,  poate.  Dar  mai  uşor  de  crezut.  Lordul  Stannis 
şi-a  petrecut  cea  mai  mare  parte  din  căsătorie  departe  de  soţia  sa.  Nu  că  l-aş  învinui,  aş  face 
şi  eu  la  fel  dacă  aş  fi  căsătorit  cu  Lady  Selyse.  In  orice  caz,  dacă  dăm  de  înţeles  că  fiica  ei 
este  nelegitimă,  iar  Stannis  încornorat,  ei  bine...,  oamenii  sunt  mereu  gata  să  creadă  cele 
mai  rele  lucruri  despre  stăpânii  lor,  mai  ales  despre  cei  atât  de  severi,  ursuzi  şi  arţăgoşi  cum 
e  Stannis  Baratheon. 


N-a  fost  niciodată  foarte  iubit,  asta  e  adevărat.  Cersei  rămase  pe  gânduri  o  clipă. 
Aşadar,  îi  plătim  cu  aceeaşi  monedă.  Da,  îmi  place  ideea.  Pe  cine  putem  să  pomenim  drept 
iubit  al  lui  Selyse?  Are  doi  fraţi,  cred.  Iar  unul  dintre  unchii  ei  a  fost  cu  ea  la  Piatra 
Dragonului  în  tot  acest  timp... 

Ser  Axell  Florent  este  castelanul  ei.  Deşi  Tyrion  nu  recunoştea  cu  dragă  inimă, 
planul  lui  Degeţel  avea  şanse.  Stannis  nu  a  fost  niciodată  înamorat  de  soţia  lui,  dar  era  ţepos 
ca  un  arici  când  venea  vorba  de  onoarea  lui,  şi  era  suspicios  din  fire.  Dacă  puteau  semăna 
discordie  între  el  şi  urmaşii  lui,  asta  nu  putea  decât  să  le  slujească.  Copilul  are  urechile 
familiei  Florent,  după  câte  am  auzit. 
Degeţel  făcu  un  gest  apatic. 

-  Un  negustor  din  Lys  mi-a  spus  cândva  că  Lordul  Stannis  trebuie  să-şi  iubească 
foarte  mult  fiica,  de  vreme  ce  a  ridicat  sute  de  statui  reprezentând-o  pe  ea  de-a  lungul 
zidurilor  Pietrei  Dragonului.  „Domnul  meu",  a  trebuit  să-i  spun,  „acelea  sunt  garguie". 
Chicoti.  Ser  Axell  poate  servi  drept  tată  al  lui  Shireen,  dar  după  experienţa  mea,  cu  cât  mai 
bizară  şi  mai  şocantă  este  o  poveste,  cu  atât  e  mai  aptă  de  a  fi  repetată.  Stannis  are  un  bufon 
deosebit  de  grotesc,  un  smintit  cu  faţa  tatuată. 

Marele  Maester  Pycelle  se  holbă  la  el  îngrozit: 

Doar  nu  ai  de  gând  să  sugerezi  că  Lady  Selyse  ar  lua  un  nebun  în  patul  ei?! 

Trebuie  să  fii  nebun  ca  să  vrei  să  te  culci  cu  Selyse  Florent,  răspunse  Degeţel.  Fără 
îndoială,  Chip  Peticit  îi  amintea  reginei  de  Stannis.  Şi  cele  mai  bune  minciuni  conţin  în  ele 
un  sâmbure  de  adevăr,  destul  cât  să-i  dea  de  gândit  celui  care  le  ascultă.  Se  întâmplă  că 
nebunul  este  total  devotat  fetei  şi  o  urmează  peste  tot.  Chiar  seamănă  într-un  fel.  Shireen 
are  şi  ea  faţa  pătată,  pe  jumătate  amorţită. 
Pycelle  nu  mai  înţelegea  nimic. 

Dar  asta  este  de  la  vărsatul-de-vânt,  care  era  cât  p-aci  s-o  omoare  când  era  copil, 
biata  fată. 

îmi  place  mai  mult  povestea  mea,  spuse  Degeţel,  şi  le  va  plăcea  şi  oamenilor. 
Majoritatea  cred  că  dacă  o  femeie  mănâncă,  în  timp  ce  e  însărcinată,  carne  de  iepure, 
copilul  se  va  naşte  cu  urechi  lungi  şi  pleoştite. 

Cersei  zâmbi  -  acel  gen  de  zâmbet  care  de  obicei  îi  era  rezervat  lui  Jaime. 

Lord  Petyr,  eşti  o  fiinţă  periculoasă. 

Mulţumesc,  înălţimea  Ta. 

-  Şi  un  mincinos  cât  se  poate  de  iscusit,  adăugă  Tyrion,  cu  mai  puţină  căldură.  Asta  e 
mai  periculos  decât  ştiam,  cugetă  el. 

Ochii  verzi-cenuşii  ai  lui  Degeţel  întâlniră,  fără  urmă  de  stânjeneală,  ochii  strâmbi  ai 
piticului. 

-  Avem  fiecare  calităţile  noastre,  stăpâne.  Regina  era  prea  absorbită  de  răzbunarea  ei 

ca  să 

audă  schimbul  de  replici, 
încornorat  de  un  bufon  nătâng.  Stannis  va  fi  batjocorit  la  fiecare  crâşmă  de  partea 
aceasta  a  mării  înguste. 

Povestea  nu  trebuie  să  vină  de  la  noi,  spuse  Tyrion,  altfel  va  fi  privită  ca  o  minciună 
interesată.  Ceea  ce  şi  este,  ca  să  fim  sinceri. 

Şi  de  data  aceasta,  Degeţel  oferi  răspunsul: 

-  Târfelor  le  palce  să  bârfească  şi  întâmplător  am  vreo  două-trei  bordeluri.  Şi,  fără 
îndoială,  Varys  poate  arunca  sămânţa  în  crâşme  şi  prăvălii. 

Varys,  zise  Cersei,  încruntându-se.  Unde  e  Varys? 
Mă  întrebam  şi  eu,  înălţimea  Ta. 

-  Păianjenul  îşi  ţese  plasa  secretă  zi  şi  noapte,  remarcă  ameninţător  Marele  Maester 
Pycelle.  Eu  nu  am  încredere  în  el,  domnii  mei. 


-  Iar  el  vorbeşte  atât  de  frumos  despre  tine.  Tyrion  se  ridică  din  scaun.  întâmplător, 
ştia  ce  punea  la  cale  eunucul,  dar  nu  era  nimic  de  spus  ca  să  poată  fi  auzit  de  ceilalţi 
consilieri.  Vă  rog  să  mă  scuzaţi,  domnii  mei.  Alte  treburi  mă  cheamă. 

Cersei  deveni  dintr-odată  bănuitoare: 
Treburi  de  rege? 
Nimic  pentru  care  să-ţi  faci  griji. 
Asta  o  să  judec  eu. 

Vrei  să-mi  strici  surpriza?  răspunse  Tyrion.  Pregătesc  un  dar  pentru  Joffrey.  Un  mic 

lanţ. 

Ce  nevoie  are  el  de  încă  un  lanţ?  Are  lanţuri  de  aur  şi  de  argint,  mai  multe  decât 
poate  purta.  Dacă  crezi  măcar  o  clipă  că  poţi  cumpăra  dragostea  lui  Joff  cu  daruri... 

Păi,  cu  siguranţă,  am  dragostea  regelui,  după  cum  el  o  are  pe  a  mea.  Cât  despre 
acest  lanţ,  cred  că  s-ar  putea  să-1  preţuiască  într-o  bună  zi  mai  presus  de  toate  celelalte. 
Omuleţul  făcu  o  plecăciune  şi  păşi  legănat  spre  uşă. 

Bronn  aştepta  în  faţa  sălilor  de  consiliu,  pentru  a-1  escorta  înapoi  la  Turnul  Mâinii 
Regelui. 

Fierarii  sunt  în  sala  de  audienţe,  la  dispoziţia  ta,  spuse  el  în  timp  ce  traversau 
încăperea. 

La  dispoziţia  mea.  îmi  place  cum  sună  asta,  Bronn.  Vorbeşti  aproape  ca  un  adevărat 
curtezan,  încă  puţin  şi  îngenunchezi. 
Te  aranjez  eu,  piticule. 
Asta  e  treaba  lui  Shae.  Tyrion  o  auzi  pe  Lady  Tanda  strigându-1  veselă  din  vârful 
scărilor  şerpuite.  Prefâcându-se  că  n-o  observă,  păşi  puţin  mai  repede. 

Vezi  să  mi  se  pregătească  lectica,  voi  pleca  de  la  castel  îndată  ce  termin  aici. 
Doi  dintre  Fraţii  Lunii  străjuiau  uşa.  Tyrion  îi  salută  amabil  şi  se  strâmbă  înainte  de  a 
porni  pe  scări. 

Drumul  până  sus,  în  dormitor,  îi  provoca  dureri  de  picioare. 

înăuntru  găsi  un  băiat  de  doisprezece  ani  întin-zând  hainele  pe  pat,  valetul  lui,  cum  ar 
veni.  Podrick  Payne  era  atât  de  timid,  încât  Tyrion  nu  depăşise  cu  totul  bănuiala  că  tatăl  său 
i  1-a  dat  pe  băiat  ca  să  râdă  de  el. 

-  Veşmintele  tale,  stăpâne,  bâigui  băiatul  când  intră  Tyrion,  privindu-şi,  cu  ochii 
plecaţi,  cizmele.  Chiar  şi  când  îşi  făcea  curaj  să  vorbească,  Pod  nu  reuşea  să  privească  omul 
în  ochi.  Pentru  audienţe.  Şi  lanţul  tău.  Lanţul  Mâinii  Drepte. 

-  Foarte  bine.  Ajută-mă  să  mă  îmbrac. 

Jiletca  era  din  catifea  neagră,  cu  butoni  de  aur  în  formă  de  cap  de  leu,  iar  lanţul,  un 
şirag  de  mâini  din  aur  masiv,  ale  căror  degete  apucau,  fiecare,  încheietura  celeilalte.  Pod  îi 
aduse  o  mantie  din  mătase  purpurie,  festonată  cu  aur,  scurtată  pe  măsura  lui.  Pe  un  om  de 
statură  obişnuită  n-ar  fi  fost  decât  o  capă  scurtă. 

Sala  de  audienţe  a  Mâinii  nu  era  atât  de  mare  ca  a  regelui,  nici  cât  un  petic  pe  lângă 
imensitatea  sălii  tronului,  dar  lui  Tyrion  îi  plăceau  carpetele  din  Myr,  draperiile  de  pe  pereţi 
şi  aerul  de  intimitate  al  încăperii.  Când  intră,  slujitorul  lui  strigă: 

-  Tyrion  Lannister,  Mână  a  Regelui. 

Şi  asta  îi  plăcea.  Gloata  de  fierari,  armurieri  şi  negustori  de  fierărie  adunată  de  Bronn 
căzu  în  genunchi.  Se  caţără  în  scaunul  cu  spătar  înalt  de  sub  fereastra  rotundă,  aurie,  şi  le 
făcu  semn  să  se  ridice. 

-  Oameni  buni,  ştiu  că  sunteţi  cu  toţii  ocupaţi,  aşa  că  voi  fi  succint.  Pod,  te  rog. 
Băiatul  îi  înmâna  un  sac  de  pânză.  Tyrion  trase  de  sfoară  şi  răsturnă  sacul.  Conţinutul  lui  se 
împrăştie  pe  covor  cu  un  zgomot  surd  de  metal  pe  lemn.  Am  pus  să  se  facă  astea  în  fierăria 
castelului.  Vreau  încă  o  sută  exact  la  fel. 

Unul  dintre  fierari  îngenunche  să  studieze  obiectul:  trei  zale  imense  de  oţel,  împletite 
una  într-alta. 

-  Un  lanţ  puternic. 


Puternic,  dar  scurt,  răspunse  piticul.  Oarecum  ca  mine.  îmi  doresc  unul  mult  mai 
lung.  Ai  un  nume? 

Mi  se  spune  Burtă  de  Fier,  stăpâne  Fierarul  era  scund  şi  gras,  îmbrăcat  simplu,  în 
haine  de  lână  şi  piele,  dar  braţele  sale  erau  groase,  ca  grumazul  unui  taur. 

Vreau  ca  toate  fierăriile  din  Debarcaderul  Regelui  să  înceapă  să  facă  aceste  zale  şi 
să  le  unească.  Toate  celelalte  lucrări  vor  fi  lăsate  deoparte.  Vreau  ca  fiecare  bărbat  care 
cunoaşte  arta  prelucrării  metalului  să  primească  această  sarcină,  fie  el  meşter,  calfă  sau 
ucenic.  Când  voi  merge  de-a  lungul  Străzii  Oţelului,  vreau  să  aud  ciocane  răsunând  noapte 
şi  zi.  Şi  vreau  un  om,  un  om  puternic,  să  urmărească  realizarea  lor.  Eşti  tu  acel  om,  Burtă  de 
Fier? 

Se  prea  poate  să  fiu,  stăpâne.  Dar  ce  se  va  întâmpla  cu  zalele  şi  săbiile  pe  care  le 
aşteaptă  regina? 

Un  alt  fierar  interveni: 

-  înălţimea  Sa  ne-a  poruncit  să  facem  cămăşi  de  zale  şi  armuri,  săbii,  pumnale  şi 
topoare,  toate  în  număr  mare.  Pentru  înarmarea  noilor  ei  oşteni,  stăpâne. 

Treaba  asta  poate  să  aştepte,  răspunse  Tyrion.  Prima  dată  lanţul. 

Stăpâne,  să-mi  fie  cu  iertare,  înălţimea  Sa  a  spus  că  acelora  care  nu-şi  vor  face 
norma  li  se  vor  strivi  mâinile,  insistă  neliniştitul  fierar.  Zdrobite  de  propriile  lor  nicovale,  a 
spus. 

Draga  Cersei,  mereu  strâduindu-se  să  fie  iubita  de  supuşii  ei! 
Nimeni  nu  va  avea  mâinile  zdrobite.  Aveţi  cuvântul  meu. 

Fierul  a  devenit  scump,  afirmă  Burtă  de  Fier,  iar  pentru  lanţul  ăsta  va  fi  nevoie  de 
mult  fier,  şi  pe  lângă  asta,  de  cărbune  pentru  foc. 

Lordul  Baelish  se  va  îngriji  să  aveţi  câţi  bani  vă  sunt  de  trebuinţă,  le  promise 
Tyrion.  Spera  că  se  putea  baza  pe  Degeţel  pentru  atâta  lucru.  Voi  porunci  Gărzii  Oraşului  să 
vă  ajute  să  găsiţi  fier.  Topiţi  toate  potcoavele  din  oraş,  dacă  e  nevoie. 

Un  bărbat  mai  în  vârstă  păşi  înainte,  îmbrăcat  somptuos,  cu  o  tunică  de  damasc  cu 
catarame  de  argint  şi  o  mantie  tivită  cu  blană  de  vulpe.  Ingenun-che  să  examineze  inelele 
mari  de  oţel  pe  care  Tyrion  le  aruncase  pe  podea. 

-  Stăpâne,  anunţă  el  pe  un  ton  grav,  aceasta  este  în  cel  mai  bun  caz  o  lucrare 
butucănoasă.  E  lipsită  de  rafinament.  O  treabă  potrivită  pentru  fierari  de  rând,  fără  îndoială, 
pentru  oameni  care  îndoaie  potcoave  şi  bat  cuie,  dar  eu  sunt  maestru  armurier,  dacă  nu-ţi  e 
cu  supărare.  Asta  nu  e  o  treabă  pentru  mine,  nici  pentru  ceilalţi  maeştri.  Noi  facem  săbii 
ascuţite  ca  un  ţipăt,  armuri  demne  de  un  zeu.  Nu  aşa  ceva. 

Tyrion  îşi  înclină  capul  într-o  parte  şi  îl  privi  cu  ochii  săi  strâmbi. 

-  Cum  te  numeşti,  maestre  armurier? 

-  Salloreon,  la  dispoziţia  ta,  stăpâne.  Dacă  Mâna  Regelui  îmi  va  îngădui,  voi  fi  cât  se 
poate  de  onorat  să-i  făuresc  o  armură  completă  pe  măsura  Casei  şi  a  înaltei  sale  funcţii.  Doi 
dintre  ceilalţi  chicotiră,  dar  Salloreon  continuă  nepăsător.  Cu  platoşă  şi  solzi,  mă  gândesc. 
Solzi  aurii,  strălucitori  ca  soarele,  platoşa  emailată  în  roşul  închis  al  Casei  Lannister.  Ţi-aş 
sugera  un  cap  de  demon  drept  coif,  cu  coarne  înalte,  aurii.  Când  vei  merge  la  luptă,  oamenii 
vor  fugi  speriaţi  din  calea  ta. 

Capul  unui  demon,  gândi  Tyrion  liniştit,  ce  spune  asta  despre  mine? 

-  Maestre  Salloreon,  am  de  gând  să  port  toate  celelalte  bătălii  pornind  de  la  acest  lanţ. 
De  zale  am  nevoie,  nu  de  coarne  de  demon.  Aşadar,  lasă-mă  să-ţi  explic  altfel:  Tu  vei  face 
lanţuri  sau  te  vei  teme  de  ele.  Alegerea  îţi  aparţine. 

Se  ridică  şi  plecă,  fără  să  privească  în  urmă.  Bronn  îl  aştepta  la  poartă,  cu  lectica  şi  o 
escortă  de  Urechi  Negre  călare. 

-  Ştii  unde  mergem?  îl  întrebă  Tyrion. 

Se  lăsă  ajutat  să  urce  în  lectică.  Făcuse  tot  ceea  ce-i  stătea  în  putere  să  hrănească 
oraşul  înfometat  -  trimisese  mai  multe  sute  de  tâmplari  să  construiască  bărci  de  pescuit  în 
locul  praştiilor,  deschisese  pădurea  regală  pentru  orice  vânător  care  îndrăznea  să  traverseze 


râul,  trimisese  chiar  mantiile  aurii  să  caute  hrană  la  vest  şi  la  sud  -  cu  toate  acestea, 
oriîncotro  mergea,  vedea  priviri  acuzatoare.  Perdelele  lecticii  îl  apărau  de  asta  şi,  în  plus,  îi 
ofereau  răgazul  pentru  a  gândi. 

In  timp  ce  şerpuiau  încet  pe  întortocheata  Alee  a  Umbrelor  Negre  către  poalele 
Muntelui  Aegon,  Tyrion  reflectă  asupra  evenimentelor  din  acea  dimineaţă.  Mânia  surorii 
sale  îl  făcuse  să  piardă  din  vedere  adevărata  semnificaţie  a  scrisorii  lui  Stannis  Bara-theon. 
Fără  dovezi,  acuzaţiile  lui  nu  însemnau  nimic,  ce  conta  că  se  autoproclamase  rege?  Şi  cum 
va  reacţiona  Renly?  Nu  puteau  sta  amândoi  pe  Tronul  de  Fier. 

Plictisit,  dădu  puţin  la  o  parte  draperia,  să  arunce  o  privire  afară,  la  drum.  Urechile 
Negre  veneau  călare,  în  stânga  şi  în  dreapta  lecticii,  cu  colanele  lor  înspăimântătoare 
atârnate  la  gât,  în  timp  ce  Bronn  mergea  în  faţă,  să  elibereze  drumul.  Ii  privi  pe  trecătorii 
care  se  uitau  la  el.  Cei  care  par  cei  mai  suspecţi  sunt  probabil  cei  mai  nevinovaţi,  hotărî  el. 
De  cei  care  par  nevinovaţi  trebuie  să  ma  feresc. 

Destinaţia  lui  era  în  spatele  dealului  Rhaenys  şi  drumurile  erau  înţesate  de  oameni. 
Trecu  aproape  o  oră  până  când  lectica  îşi  opri  mersul  legănat.  Tyrion  picotea,  dar  se  trezi 
brusc  când  mişcarea  încetă,  se  frecă  la  ochi  şi  acceptă  mâna  lui  Bronn  pentru  a  coborî. 

Casa  avea  două  etaje,  piatră  jos  şi  lemn  deasupra.  Un  turnuleţ  rotund  se  ridica  dintr-un 
colţ  al  clădirii. 

Multe  dintre  ferestre  aveau  geamuri  plumbuite.  Deasupra  uşii  atârna  o  lampă 
ornamentată,  un  glob  de  metal  aurit  şi  sticlă  stacojie. 
Un  bordel,  spuse  Bronn.  Ce  vrei  să  faci  aici? 
Ce  se  face  de  obicei  într-un  bordel?  Mercenarul  izbucni  în  râs. 
Shae  nu-ţi  ajunge? 

-  A  fost  destul  de  frumoasă  pentru  o  floare  de  câmp,  dar  eu  nu  mai  sunt  în  câmp. 
Oamenii  mici  au  pofte  mari,  şi  am  auzit  că  fetele  de-aici  sunt  şi  pe  placul  regelui.. 

-  Băiatul  e  destul  de  mare? 

-  Nu  Joffrey,  Robert.  Tare  i-a  plăcut  casa  asta.  Deşi  Joffrey  ar  putea,  într-adevăr,  să 
fie  destul  de  mare.  O  idee  interesantă.  Dacă  tu  şi  Urechile  Negre  doriţi  să  vă  distraţi,  aveţi 
toată  libertatea,  dar  fetele  Chatayei  sunt  scumpe.  Veţi  găsi  case  mai  ieftine  peste  tot  de-a 
lungul  drumului.  Lasă  un  om  aici,  care  să  ştie  unde  să-i  găsească  pe  ceilalţi  când  voi  vrea  să 
mă  întorc. 

Bronn  încuviinţă: 

-  Cum  spui  tu.  Urechile  Negre  erau  numai  zâmbet.  Dincolo  de  uşă,  o  femeie  înaltă,  în 
falduri  de  mătase,  îl  aştepta.  Avea  pielea  ca  abanosul  şi  ochii  ca  de  santal. 

Eu  sunt  Chataya,  se  prezentă  ea,  făcând  o  plecăciune  adâncă.  Iar  tu  eşti... 

Haide  să  nu  rostim  nume.  Numele  sunt  periculoase.  In  aer  plutea  un  parfum  exotic, 
iar  podeaua  de  sub  picioarele  lui  etala  un  mozaic  ce  înfăţişa  două  femei  înlănţuite.  Ai  un 
stabiliment  plăcut. 

Am  muncit  mult  ca  să-1  realizez.  Mă  bucur  că  Mâna  Regelui  e  mulţumită.  Avea  un 
glas  curgător,  ca  de  chihlimbar  topit,  cu  accente  din  îndepărtatele  Insule  ale  Verii. 

Titlurile  pot  fi  la  fel  de  periculoase  ca  şi  numele,  o  atenţiona  Tyrion.  Arată-mi 
câteva  dintre  fetele  tale. 

Va  fi  plăcerea  mea  deosebită.  Vei  descoperi  că  sunt  toate  pe  cât  de  frumoase,  pe  atât 
de  dulci  şi  pricepute  în  toate  tainele  dragostei.  Se  răsuci  cu  graţie,  lăsându-1  pe  Tyrion  să  o 
urmeze  cu  pas  legănat,  înaintând  cât  putea  de  repede  cu  picioarele  sale  scurte,  pe  jumătate 
cât  ale  ei. 

Prin  spatele  unui  paravan  sculptat  din  Myr,  împodobit  cu  flori,  arabescuri  şi  fecioare 
visătoare,  se  furişară  neobservaţi  într-o  sufragerie  unde  un  bătrân  cânta  un  cântec  vesel  din 
fluier.  Intr-un  alcov  moale,  un  Tyroshi  beat,  cu  o  barbă  roşie,  legăna  pe  genunchi  o 
fetişcană  durdulie.  Ii  desfăcuse  corsetul  şi  îşi  înclina  cupa,  turnându-i  un  firicel  de  vin  peste 
sâni,  ca  să-1  poată  linge.  Alte  două  fete  jucau  cărţi  în  faţa  unei  ferestre  cu  geam  plumbuit. 
Cea  pistruiată  purta  o  cunună  de  flori  albastre  în  părul  ca  mierea.  Cealaltă  avea  pielea 


catifelată  şi  neagră  ca  un  cărbune  lustruit,  ochi  mari,  negri,  sâni  mici  şi  ascuţiţi.  Erau 
îmbrăcate  în  mătase  vaporoasă,  încinse  la  brâu  cu  şiraguri  de  mărgele.  Lumina  soarelui, 
revărsată  prin  sticla  colorată,  le  contura  trupurile  tinere,  dulci,  prin  hainele  subţiri,  iar 
Tyrion  simţi  împunsături  în  testicule. 

-  Aş  sugera,  cu  respect,  fata  cu  pielea  neagră,  spuse  Chataya. 
E  tânără. 

Are  şaisprezece  ani,  stăpâne. 
O  vârstă  potrivită  pentru  Joffrey,  gândi  el,  amin-tindu-şi  ce  spusese  Bronn.  Prima  lui 
femeie  fusese  chiar  mai  tânără.  Tyrion  îşi  amintea  cât  de  sfioasă  păruse  când  şi-a  tras  rochia 
peste  cap  pentru  prima  oară.  Avea  păr  lung,  negru,  şi  ochi  albaştri  în  care  te  puteai  îneca  -  şi 
el  se  înecase.  Ce  biet  nătărău  eşti,  piticule.  Vine  din  ţinuturile  tale  natale,  fata  asta? 

-  Sângele  ei  e  sângele  verii,  stăpâne,  dar  fiica  mea  a  fost  născută  aici,  la  Debarcaderul 
Regelui.  Surpriza  i  se  citi  probabil  pe  chip,  căci  Chataya  continuă:  Poporul  meu  consideră 
că  nu  e  nici  o  ruşine  să  te  afli  într-o  casă  a  plăcerii.  In  Insulele  Verii,  cei  care  se  pricep  să 
ofere  plăcere  sunt  foarte  preţuiţi.  Mulţi  tineri  cu  obârşie  nobilă  şi  fecioare  slujesc  câţiva  ani 
după  ce  îmbobocesc,  pentru  a  onora  zeii. 

-  Ce  legătură  au  zeii  cu  asta? 

Zeii  ne-au  făcut  trupurile,  precum  şi  sufletele,  nu-i  aşa?  Ei  ne  dau  glasul,  ca  să-i 
putem  slăvi  în  cântec.  Ne  dau  mâini,  ca  să  putem  să  le  ridicăm  temple.  Şi  ne  dau  dorinţa,  ca 
să  putem  să  ne  unim  şi  să-i  slăvim  în  acest  fel. 

Să-mi  aminteşti  să-i  spun  asta  înaltului  Septon,  zise  Tyrion.  Dacă  m-aş  putea  ruga 
cu  penisul,  aş  fi  mult  mai  religios.  Dădu  din  mână.  Accept  bucuros  propunerea  ta. 

-  îmi  voi  chema  fiica.  Vino. 

Fata  îl  întâmpină  în  josul  scărilor.  Mai  înaltă  decât  Shae,  deşi  nu  la  fel  de  înaltă  ca 
mama  sa,  fu  nevoită  să  se  aşeze  în  genunchi  pentru  ca  Tyrion  s-o  poată  săruta. 

-  Numele  meu  este  Alayaya,  zise  ea,  cu  o  umbră  palidă  a  accentului  mamei  sale. 
Vino,  stăpâne. 

II  luă  de  mână  şi  îl  conduse  sus,  urcând  două  şiruri  de  trepte,  pe  urmă  coborând  într- 
un  coridor  lung.  Din  spatele  uneia  dintre  uşile  închise  se  auzeau  gâfâieli  şi  ţipete  de  plăcere, 
chicoteli  şi  şoapte  din  spatele  alteia.  Tyrion  îşi  simţi  penisul  strivit  de  pantaloni.  Asta  ar 
putea  fi  umilitor,  gândi  el,  urcând,  în  urma  fetei,  o  altă  scară,  către  camera  din  turn.  Aici  se 
afla  o  singură  uşă.  Alayaya  îl  conduse  înăuntru  şi  o  închise. 

In  încăpere  era  un  pat  mare  cu  baldachin,  un  dulap  înalt,  decorat  cu  sculpturi  erotice, 
şi  o  fereastră  îngustă  din  sticlă  plumbuită,  cu  un  model  în  formă  de  diamante  roşii  şi 
galbene. 

Eşti  foarte  frumoasă,  Alayaya,  îi  spuse  Tyrion  când  rămaseră  singuri.  Din  cap  până- 
n  picioare,  fiecare  parte  a  trupului  tău  este  încântătoare.  Dar  ştii  că  partea  care  mă 
interesează  cel  mai  mult  este  limba. 

Stăpânul  meu  va  găsi  că  limba  mea  este  foarte  pricepută.  Când  eram  mică,  am 
învăţat  când  s-o  folosesc  şi  când  nu. 

Asta  îmi  place.  Tyrion  zâmbi.  Aşadar,  ce  facem  acum?  Poate  ai  vreo  propunere. 

Da,  spuse  ea.  Dacă  stăpânul  meu  va  deschide  dulapul,  va  găsi  ceea  ce  caută. 
Tyrion  îi  sărută  mâna  şi  se  cocoţă  în  dulapul  gol.  Alayaya  închise  uşa  în  urma  lui.  El 
căută  pe  bâjbâite  panoul  de  lemn  din  spate,  simţi  cum  îi  alunecă  sub  degete  şi  îl  dădu  la  o 
parte.  Spaţiul  gol  din  spatele  zidurilor  era  negru  ca  smoala,  dar  continuă  să  bâjbâie  până  ce 
dădu  de  metal.  Mâna  i  se  închise  peste  o  treaptă  de  metal.  Descoperi  cu  piciorul  o  treaptă 
mai  joasă  şi  începu  să  coboare.  Mult  sub  nivelul  drumului,  puţul  se  deschidea  către  un  tunel 
înclinat  de  pământ,  unde  îl  găsi  pe  Varys  aşteptându-1  cu  lumânarea  în  mână. 

Varys  nu  semăna  deloc  cu  el  însuşi.  O  faţă  brăzdată  de  cicatrici  şi  o  barbă  neagră  se 
zăreau  de  sub  cascheta  de  oţel,  purta  zale  peste  hainele  de  piele  fiartă,  pumnal  şi  spadă  la 
brâu. 

Chataya  a  fost  pe  placul  tău,  stăpâne? 


Aproape  prea  mult,  recunoscu  Tyrion.  Eşti  sigur  că  putem  avea  încredere  în  femeia 

asta? 

Nu  sunt  sigur  de  nimic  în  această  lume  nestatornică  şi  vicleană.  Totuşi,  Chataya  nu 
are  nici  un  motiv  s-o  iubească  pe  regină  şi  ştie  că  ţie  trebuie  să-ţi  fie  recunoscătoare  pentru 
că  ai  scăpat-o  de  Allar  Deem.  Mergem?  Porni  în  josul  tunelului. 

Până  şi  mersul  îi  e  diferit,  remarcă  Tyrion.  Varys  răspândea  miros  de  vin  sec  şi 
usturoi,  în  loc  de  lavandă. 

îmi  plac  noile  tale  veşminte,  îi  spuse  Tyrion  în  timp  ce  mergeau. 

Munca  pe  care  o  fac  nu  îmi  permite  să  umblu  pe  străzi  în  mijlocul  unei  coloane  de 
cavaleri.  Aşadar,  când  părăsesc  castelul,  adopt  veşminte  mai  potrivite  şi  astfel  rămân  în 
viaţă  să  te  slujesc  mai  mult. 

Iţi  vine  bine  în  haine  de  piele.  Ar  trebui  să  vii  îmbrăcat  aşa  la  următoarea  întrunire  a 
consiliului. 

Sora  ta  n-ar  fi  de  acord,  stăpâne. 

Sora  mea  şi-ar  murdări  lenjeria.  Zâmbi  în  întuneric.  N-am  văzut  nici  urmă  de  vreun 
spion  al  ei  pe  urmele  mele. 

Mă  bucur  să  aud  asta,  stăpâne.  Unii  dintre  slujbaşii  surorii  tale  sunt  în  aceeaşi 
măsură  şi  ai  mei,  fără  ştirea  ei.  Urăsc  să  cred  că  au  devenit  atât  de  neglijenţi  încât  să  se  lase 
văzuţi. 

Ei  bine,  eu  urăsc  ideea  că  m-am  căţărat  prin  dulapuri  şi  am  suportat  chinurile 
poftelor  zădărnicite,  pentru  nimic. 

Nicidecum  pentru  nimic,  îl  asigură  Varys.  Ei  ştiu  că  eşti  aici.  Dacă  cineva  va  fi 
destul  de  îndrăzneţ  să  intre  în  casa  Chatayei  dându-se  drept  client,  nu  pot  să  spun,  dar  cred 
că  e  de  preferat  să  greşim  prin  a  fi  prea  prudenţi. 

Cum  de  un  bordel  are  o  intrare  secretă? 

Tunelul  a  fost  săpat  pentru  o  altă  Mână  a  Regelui,  un  om  a  cărui  onoare  nu-i 
permitea  să  fie  văzut  intrând  într-o  asemenea  casă.  Chataya  a  păzit  cu  străşnicie  secretul 
acestui  tunel. 

Şi  totuşi,  tu  ai  ştiut. 

Păsările  mici  zboară  prin  multe  tunele  întunecoase.  Ai  grijă,  treptele  sunt  abrupte. 
Intrară,  printr-o  trapă,  în  spatele  unui  grajd,  după  ce  parcurseseră  probabil  o  distanţă 
de  vreo  trei  sute  de  metri  pe  sub  Dealul  Rhaenys.  Un  cal  necheză  în  staul  când  Tyrion  lăsă 
uşa  să  se  trântească.  Varys  stinse  lumânarea  şi  o  aşeză  pe  o  grindă,  iar  Tyrion  privi 
împrejur.  Un  catâr  şi  trei  cai  ocupau  staulele.  Se  duse  la  armăsar  şi  îi  studie  dinţii. 

Bătrân,  spuse  el.  Şi  am  dubii  în  privinţa  suflului  său. 

Nu  e  un  cal  care  să  te  poarte  în  luptă,  răspunse  Varys,  dar  va  fi  de  folos  şi  nu  va 
atrage  atenţia.  Ca  şi  ceilalţi.  Iar  grăjdarii  văd  şi  aud  doar  animalele.  Eunucul  luă  o  mantie 
dintr-un  cui.  Era  din  lână  aspră,  decolorată  de  soare  şi  deşirată,  dar  avea  o  croială  amplă. 
Dacă-mi  permiţi.  Când  o  întinse  peste  umerii  lui  Tyrion,  îl  acoperi  din  cap  până-n  picioare, 
având  o  glugă  care  putea  fi  trasă  în  faţă  pentru  a-i  umbri  chipul.  Oamenii  văd  ceea  ce  se 
aşteaptă  să  vadă,  spuse  Varys  în  timp  ce  o  potrivea.  Piticii  nu  sunt  atât  de  des  întâlniţi  cum 
sunt  copiii,  aşa  că  vor  vedea  un  copil.  Un  băiat  într-o  mantie  veche,  pe  calul  tatălui  său, 
umblând  după  treburile  acestuia.  Deşi  cel  mai  bine  ar  fi  să  vii  mai  ales  noaptea. 

Aşa  intenţionez...  după  ziua  de  azi.  Cel  puţin  deocamdată.  Shae  mă  aşteaptă.  O 
instalase  într-un  conac  înconjurat  de  ziduri,  în  colţul  dinspre  nord-est  al  Debarcaderului 
Regelui,  nu  departe  de  mare,  dar  nu  îndrăznea  să  o  viziteze  de  teamă  să  nu  fie  urmărit. 

Ce  cal  preferi?  Tyrion  dădu  din  umeri. 
Acesta  e  destul  de  bun. 

Am  să-i  pun  şaua  pentru  tine.  Varys  luă  şaua  dintr-un  cârlig. 
Tyrion  îşi  aranja  mantia  grea  şi  începu  să  măsoare  grajdul  cu  pasul,  nerăbdător. 
Ai  pierdut  un  consiliu  interesant.  Stannis  s-a  încoronat,  se  pare. 


Ştiu. 

Mi-a  acuzat  fratele  şi  sora  de  incest.  Mă  întreb  cum  a  ajuns  la  o  asemenea  bănuială. 

Poate  că  a  citit  o  carte  şi  s-a  uitat  la  culoarea  pe  care  o  are  părul  bastardului,  aşa  cum 
au  făcut  Ned  Stark  şi  Jon  Arryn  înaintea  lui.  Sau  poate  cineva  i-a  şoptit  la  ureche.  Râsul 
eunucului  nu  era  chicotitul  lui  obişnuit,  ci  un  râs  mai  gros  şi  mai  gutural. 

Cineva  ca  tine,  poate. 

Sunt  suspectat?  N-am  fost  eu. 

Dacă  ai  fi  fost,  ai  recunoaşte? 

Nu.  Dar  de  ce  aş  trăda  un  secret  pe  care  l-am  păstrat  atâta  vreme?  Una  e  să  înşeli  un 
rege  şi  cu  totul  alta  este  să  te  ascunzi  după  tufiş.  In  plus,  bastarzii  au  fost  în  văzul  tuturor. 
Bastarzii  lui  Robert?  Ce-i  cu  ei? 

Are  opt,  din  câte  ştiu  eu,  spuse  Varys  în  timp  ce  se  chinuia  să  potrivească  şaua. 
Mamele  lor  au  fost  ca  arama  şi  mierea,  ca  untul  şi  castanele,  dar  copiii  lor  au  fost  cu  toţii 
negri  precum  corbii...  şi,  se  pare,  tot  de  rău  augur.  Aşa  că,  atunci  când  Myrcella  şi  Tom- 
men  au  ieşit  dintre  coapsele  surorii  tale,  amândoi  aurii  ca  soarele,  adevărul  nu  a  fost  greu  de 
ghicit. 

Tyrion  clătină  din  cap.  Dacă  ar  fi  născut  măcar  un  copil  al  soţului  ei,  ar  fi  fost 
îndeajuns  ca  să  dezarmeze  bănuielile...  Dar  atunci  Cersei  n-ar  fi  fost  Cersei. 

-  Dacă  n-ai  fost  tu  şoptitorul,  cine  a  fost? 

-  Vreun  trădător,  fără  îndoială.  Varys  strânse  chinga. 
Degeţel? 

Eu  n-am  pronunţat  nici  un  nume.  Tyrion  îl  lăsă  pe  eunuc  să-1  ajute  să  urce  în  şa. 

-  Lord  Varys,  spuse  el  de  pe  cal,  uneori  am  sentimentul  că  eşti  cel  mai  bun  prieten  pe 
care  îl  am  la  Debarcaderul  Regelui,  iar  alteori  am  sentimentul  că  îmi  eşti  cel  mai  rău 
duşman. 

-  Ce  ciudat,  şi  eu  gândesc  exact  la  fel  despre  tine. 


BRAN 


Cu  mult  înainte  ca  primele  degete  de  lumină  să  dea  la  o  parte  obloanele,  ochii  lui  Bran 
erau  deschişi.  Aveau  oaspeţi  la  Winterfell,  vizitatori  veniţi  pentru  sărbătoarea  recoltei.  In 
dimineaţa  aceasta  vor  trage  la  ţintă.  Cândva,  această  perspectivă  l-ar  fi  umplut  de  emoţie, 
dar  asta  se  întâmpla  înainte. 

Nu  acum.  Walderii  se  vor  bate  în  săbii  cu  cavalerii  din  escorta  Lordului  Manderly,  dar 
Bran  nu  va  avea  nici  un  rol  în  această  întrecere.  El  trebuia  s-o  facă  pe  prinţul  în  solariul 
tatălui  său. 

-  Ascultă  şi  s-ar  putea  să  înveţi  ceva  despre  ce  înseamnă  să  fii  lord,  îi  spusese  Maester 
Luwin. 

Bran  nu  ceruse  să  fie  prinţ.  Cavaler  se  visase  el  dintotdeauna,  călare  pe  un  cal  de 
război,  în  armură  strălucitoare,  înconjurat  de  flamuri  fluturând  în  vânt,  de  lănci  şi  de  săbii. 
De  ce  trebuia  să-şi  irosească  zilele  ascultând  discuţiile  bătrânilor  despre  lucruri  pe  care  le 
înţelegea  doar  pe  jumătate?  Pentru  că  eşti  infirm,  îi  reaminti  un  glas  interior.  Un  schilod  în 
scaunul 


său  moale  putea  să  fie  lord  -  băieţii  Walder  spuneau  că  bunicul  lor  era  atât  de  plăpând 
încât  trebuia  să  fie  dus  peste  tot  cu  lectica  -  dar  nu  un  cavaler  călare  pe  armăsarul  său.  In 
plus,  era  datoria  lui. 

-  Eşti  urmaşul  fratelui  tău  la  Winterfell  şi  eşti  un  Stark,  i-a  spus  Ser  Rodrik, 
aducându-i  aminte  cum  stătea  Robb  lângă  tatăl  său  atunci  când  veneau  să-1  vadă  lorzii 
stegari. 

Lordul  Wyman  Manderly  sosise  de  la  Portul  Alb  cu  două  zile  în  urmă,  călătorind  cu 
barca  şi  cu  lectica,  căci  era  prea  gras  ca  să  stea  pe  cal.  In  urma  lui  venise  un  lung  alai  de 
servitori,  cavaleri,  scutieri,  lorzi  mărunţi  şi  doamne,  vestitori,  muzicanţi,  chiar  şi  un  jongler, 
cu  flamuri  şi  tunici  sclipitoare,  în  zeci  de  culori.  Bran  îi  întâmpinase  la  Winterfell  din  jilţul 
de  piatră  al  tatălui  său,  cu  lupi  străvechi  sculptaţi  pe  braţe,  iar  pe  urmă  Ser  Rodrik  i-a  spus 
că  s-a  descurcat  bine.  Dacă  acela  ar  fi  fost  sfârşitul,  nu  s-ar  fi  supărat.  Insă  a  fost  doar 
începutul. 

-  Ospăţul  e  un  pretext  plăcut,  îi  explicase  Ser  Rodrik,  dar  nimeni  nu  străbate  o  sută  de 
leghe  doar  pentru  o  bucată  de  raţă  şi  o  înghiţitură  de  vin.  Doar  cei  care  au  de  adus  în  faţa 
noastră  probleme  importante  sunt  dispuşi  să  facă  acest  drum. 

Bran  îşi  ridică  privirea  spre  tavanul  de  piatră  brută  de  deasupra  capului.  Robb  i-ar 
spune  să  nu  se  comporte  ca  un  copil.  Parcă  îl  auzea,  şi  glasul  nobilului  lor  tată  deopotrivă. 
Vine  iarna,  iar  tu  eşti  aproape  om  matur,  Bran.  Ai  o  datorie. 

Când  Hodor  năvăli  înăuntru,  zâmbind  şi  mor-măind  fără  noimă,  îl  găsi  pe  băiat 
resemnat  cu  soarta  sa.  II  ajută  să  se  spele  şi  să  se  pieptene. 

Astăzi,  jiletca  din  lână  albă,  porunci  Bran.  Şi  broşa  de  argint.  Ser  Rodrik  vrea  să  arăt 
ca  un  lord.  Pe  cât  putea,  Bran  prefera  să  se  îmbrace  singur,  dar  erau  anumite  mişcări  -  să-şi 
tragă  în  sus  pantalonii,  să-şi  lege  ghetele  -  care  îl  chinuiau.  Mergeau  mai  repede  cu  ajutorul 
lui  Hodor.  Odată  ce  învăţa  să  facă  un  lucru,  îl  făcea  cu  îndemânare.  Mâinile  sale  erau  mereu 
blânde,  cu  toate  că  avea  o  forţă  uimitoare. 

Dacă  zeii  nu  ţi-ar  fi  luat  puterea,  ai  fi  fost  un  mare  cavaler. 

Hodor?  Hodor  îl  privi,  cu  ochii  căprui,  nevinovaţi,  ochi  lipsiţi  de  înţelegere. 

-  Da,  răspunse  Bran,  Hodor.  Ii  arătă  cu  degetul.  Pe  perete,  lângă  uşă,  atârna  un  coş 
rezistent  din 

nuiele  şi  piele,  cu  găuri  tăiate  pentru  picioarele  lui  Bran.  Hodor  îşi  trecu  braţele  prin 
curele  şi  îşi  strânse  bine  cureaua  lată  în  jurul  pieptului,  pe  urmă  înge-nunche  lângă  pat.  Bran 
se  sprijini  de  barele  fixate  în  perete  şi  se  balansa,  vârându-şi  picioarele  inerte  în  coş  şi  apoi 
prin  găuri. 

-  Hodor,  spuse  din  nou  Hodor,  ridicându-se.  Băiatul  de  la  grajduri  măsura  aproape  doi 
metri.  Urcat  în  spatele  lui,  Bran  aproape  că  atingea  tavanul  cu  capul.  Când  ieşiră  pe  uşă,  se 
aplecă.  Odată,  Hodor  simţise  miros  de  pâine  coaptă  şi  alergase  către  bucătărie,  iar  Bran  s-a 
lovit  atât  de  tare,  încât  Maester  Luwin  a  trebuit  să-i  coasă  scalpul.  Mikken  îi  adusese  din 
depozitul  de  arme  un  coif  vechi,  ruginit,  fără  vizieră,  dar  rareori  Bran  se  ostenea  să-1 
poarte.  Walderii  râdeau  ori  de  câte  ori  îl  vedeau  cu  el  pe  cap. 

îşi  odihni  mâinile  pe  umerii  lui  Hodor,  în  timp  ce  coborau  scara  şerpuitoare.  Afară, 
curtea  răsuna  deja  de  sunet  de  săbii,  de  scuturi  şi  de  cai.  Era  o  muzică  dulce.  O  să  arunc 
doar  o  privire,  gândi  Bran,  o  privire  fugară,  atâta  tot 

Lorzii  Portului  Alb  vor  apărea  mai  târziu  cu  oştenii  şi  cavalerii  lor.  Până  în  momentul 
acela,  curtea  aparţinuse  scutierilor  lor,  cu  vârste  cuprinse  între  zece  şi  patruzeci  de  ani.  Bran 
îşi  dorea  cu  atâta  ardoare  să  fi  fost  unul  dintre  ei,  încât  îl  durea  stomacul. 

In  curte  fuseseră  ridicate  două  ţinte,  fiecare  formată  dintr-un  stâlp  solid  care  sprijinea 
o  grindă  transversală,  cu  un  scut  la  unul  dintre  capete  şi  o  ţintă  căptuşită  la  celălalt. 
Scuturile  fuseseră  pictate  în  roşu  şi  auriu,  dar  leii  Lannisterilor  erau  zgrunţuroşi  şi  deformaţi 
şi  erau  deja  zgâriaţi  binişor  de  primii  băieţi  care  i-au  atacat. 

Apariţia  lui  Bran  în  coş  stârni  priviri  uimite  din  partea  celor  care  nu-1  mai  văzuseră 
până  atunci,  dar  era  obişnuit  să  ignore  asemenea  priviri.  Ii  vedea  pe  Walderi  încălecând.  îşi 


aduseseră  armuri  frumoase  tocmai  de  la  Gemeni,  platoşe  strălucitoare  de  argint,  cu 
încrustaţii  albastre.  Walder  cel  Mare  avea  un  coif  cu  o  creastă  în  formă  de  castel,  în  timp  ce 
Walder  cel  Mic  preferase  panglicile  de  mătase,  albastre  şi  gri.  Scuturile  şi  tunicile  lor  erau, 
de  asemenea,  diferite.  Walder  cel  Mie  purta  pe  blazonul  împărţit  în  patru  careuri  turnurile 
gemene  ale  familiei  Frey,  alături  de  mistreţul  vărgat  al  Casei  bunicii  sale  şi  plugarul  ce  o 
reprezenta  pe  cea  a  mamei;  Crakehall  şi  Darry.  Blazonul  lui  Walder  cel  Mare  înfăţişa 
copacii  şi  corbii  Casei  Blackwood  şi  şerpii  încolăciţi  ai  Casei  Paege.  Sunt,  probabil,  avizi 
de  onoruri,  gândi  Bran  privindu-i  în  timp  ce-şi  luau  lăncile.  Un  Stark  nu  are  nevoie  decât 
de  lupul  străvechi. 

Armăsarii  lor  bălţaţi  erau  iuţi,  puternici  şi  bine  dresaţi.  Aliniaţi  unul  lângă  altul, 
atacară  ţintele  de  paie.  Amândoi  loviră  scuturile  în  plin  şi  erau  deja  departe  când  ţintele 
căptuşite  se  răsuciră.  Walder  cel  Mic  dădu  lovitura  cea  mai  puternică,  dar  Bran  se  gândi  că 
Walder  cel  Mare  se  ţinea  mai  bine  pe  cal.  Şi-ar  fi  dat  ambele  picioare  nefolositoare  în 
schimbul  şansei  de  a  se  lua  la  întrecere  cu  oricare  dintre  ei. 

Walder  cel  Mic  îşi  azvârli  deoparte  lancea  sfărâmată,  îl  observă  pe  Bran  şi  opri  calul 
lângă  el: 

Ce  mai  cal  urât,  zise,  referindu-se  la  Hodor. 
Hodor  nu  e  cal,  răspunse  Bran. 
Hodor,  spuse  Hodor. 
Walder  cel  Mare  se  apropie  la  trap,  alăturându-se  vărului  său: 
Păi  nu  e  la  fel  de  deştept  ca  un  cal,  asta  e  sigur.  Câţiva  dintre  flăcăii  de  la  Portul  Alb 
se  înghiontiră  şi  începură  să  râdă. 

Hodor.  Radiind  de  voioşie,  Hodor  privi  de  la  un  Frey  la  altul,  fără  să-şi  dea  seama  că 
e  batjocorit.  Hodor  hodor? 

Calul  lui  Walder  cel  Mic  necheză. 
Vezi,  discută.  Poate  că  „hodor"  înseamnă  „te  iubesc"  pe  limba  cailor. 
Tacă-ţi  gura,  Frey!  Bran  simţea  cum  sângele  îi  năvăleşte  în  obraji. 
Walder  cel  Mic  îşi  aduse  calul  mai  aproape,  izbin-du-1  pe  Hodor,  cât  p-aci  să-1 
dărâme. 

Şi  ce-o  să  faci  dacă  nu  mi-o  ţin? 

O  să-şi  asmuţă  asupra  ta  lupul,  vere,  îl  atenţiona  Walder  cel  Mare. 
Foarte  bine.  întotdeauna  mi-am  dorit  o  blană  de  lup. 
Vara  ţi-ar  smulge  capul  tău  mare  şi  gras,  zise  Bran. 
Walder  cel  Mic  se  bătu  cu  pumnul  în  piept,  lovin-du-şi  armura. 
Lupul  tău  are  dinţi  de  oţel,  să  muşte  prin  platoşă  şi  prin  zale? 

Ajunge!  Glasul  lui  Maester  Luwin  răsună  ca  un  tunet,  acoperind  zgomotul  din  curte. 
Cât  anume  auzise,  Bran  nu-şi  dădea  seama,  dar,  evident,  suficient  ca  să  se  înfurie.  Nu  se 
cuvin  asemenea  ameninţări  şi  nu  vreau  să  mai  aud  aşa  ceva.  Aşa  te  porţi  tu  la  Gemeni, 
Walder  Frey? 

Dacă  vreau.  De  pe  cal,  Walder  cel  Mic  îi  aruncă  lui  Luwin  o  privire  semeaţă,  de 
parcă  ar  fi  vrut  să  spună:  Eşti  un  simplu  maester, cine  eşti  tu  să-i  aduci  reproşuri  lui  Frey  de 
la  Răscruce? 

Ei  bine,  nu  aşa  trebuie  să  se  comporte  străjerii  Doamnei  Stark  la  Winterfell.  De  la  ce 
aţi  început? 

Maester  privi  spre  fiecare  băiat  în  parte.  Unul  dintre  voi  îmi  va  spune,  vă  jur,  altfel... 

-  Glumeam  şi  noi  cu  Hodor,  mărturisi  Walder  cel  Mare.  îmi  pare  rău  dacă  l-am  jignit 
pe  Prinţul  Bran.  Voiam  doar  să  fim  amuzanţi. 

Cel  puţin  el  avea  decenţa  să  pară  ruşinat.  Walder  cel  Mic  avea  un  aer  arţăgos. 

-  Şi  eu  la  fel,  spuse  el.  încercam  doar  să  fiu  amuzant. 

Bran  observă  că  lui  Maester  i  se  înroşise  chelia,  dacă  nu  altceva.  Luwin  era  mai  furios 
ca  înainte. 


-  Un  adevărat  lord  îi  alină  şi-i  protejează  pe  cei  slabi  şi  neajutoraţi,  le  spuse  băieţilor 
Frey.  N-am  să  vă  permit  să  faceţi  glume  crude  pe  seama  lui  Hodor,  m-aţi  auzit?  E  un  băiat 
inimos,  săritor  şi  ascultător,  ceea  ce  e  mai  mult  decât  pot  spune  despre  voi  amândoi. 
Maester  arătă  spre  Walder  cel  Mic:  Iar  tu  nu  te  vei  mai  apropia  de  pădurea  zeilor  şi  de  acei 
lupi,  altfel  vei  avea  de  plătit  pentru  asta.  Cu  mânecile  fluturând,  se  întoarse  pe  călcâie,  făcu 
vreo  doi  paşi  clătinaţi,  pe  urmă  întoarse  capul:  Bran,  vino.  Lordul  Wyman  aşteaptă. 

-  Hodor,  du-te  după  Maester,  porunci  Bran. 

-  Hodor,  zise  Hodor.  Cu  pasul  lui  mare,  îl  ajunse  din  urmă  pe  Maester,  care  gonea  cu 
furie.  Maester  Luwin  ţinu  uşa  deschisă,  iar  Bran  cuprinse  cu  braţele  gâtul  lui  Hodor  şi  se 
aplecă  în  timp  ce  intrară. 

-  Walderii,  începu  el... 

-  Nu  mai  vreau  să  aud  nimic  despre  asta,  gata!  Maester  Luwin  arăta  obosit  şi  speriat. 
Ai  avut  dreptate  să-i  iei  apărarea  lui  Hodor,  dar  n-ar  fi  trebuit  să  te  afli  acolo.  Ser  Rodrik  şi 
Lordul  Wyman  au  luat  deja  micul  dejun  aşteptându-te.  E  nevoie  să  vin  personal  să  te  aduc, 
ca  pe  un  copil  mic? 

Nu,  răspunse  Bran  ruşinat.  îmi  pare  rău,  voiam  doar... 

Ştiu  ce  voiai,  zise  Maester  Luwin  pe  un  ton  mai  blând.  Aş  vrea  să  se  poată  adeveri, 
Bran.  Ai  vreo  întrebare  înainte  să  începem  această  audienţă? 

-  Vom  vorbi  despre  război? 

-  Tu  nu  vei  vorbi  despre  nimic.  Glasul  lui  Luwin  redevenise  tăios.  Eşti  încă  un  copil 
de  opt  ani... 

-  Aproape  nouă. 

-  Opt,  repetă  Maester  cu  fermitate.  Să  nu  spui  nimic  altceva  decât  amabilităţi,  doar 
dacă  Ser  Rodrik  sau  Lordul  Wyman  îţi  pun  întrebări. 

Bran  clătină  din  cap: 

-  O  să  ţin  minte.  N-am  să-i  pomenesc  nimic  lui  Ser  Rodrik  despre  ceea  ce  s-a 
întâmplat  între  tine  şi  băieţii  Frey. 

-  Mulţumesc. 

L-au  aşezat  pe  Bran  în  scaunul  de  stejar  al  tatălui  său,  căptuşit  cu  perne  gri  de  catifea, 
în  spatele  unei  mese  lungi  din  scânduri.  Ser  Rodrik  stătea  la  dreapta  lui,  iar  Maester  Luwin 
la  stânga,  înarmaţi  cu  pene,  călimări  cu  cerneală  şi  un  teanc  de  hârtii  albe  pe  care  aveau  să 
scrie  tot  ceea  ce  se  petrecea.  Bran  îşi  trecu  o  mână  peste  lemnul  aspru  al  mesei  şi  îşi  ceru 
scuze  pentru  că  a  întârziat. 

Păi  prinţii  nu  întârzie  niciodată,  răspunse  amabil  Lordul  Portului  Alb.  Cei  care  vin 
înaintea  lui  sosesc  prea  devreme,  atâta  tot.  Wyman  Manderly  avea  un  râs  răsunător.  Nu  era 
de  mirare  că  nu  se  putea  ţine  în  şa,  părea  mai  mare  decât  orice  cal.  Bun  de  gură,  pe  cât  era 
de  uriaş,  începu  prin  a  cere  curţii  de  la  Winterfell  să  confirme  noii  grăniceri  pe  care  îi 
numise  la  Portul  Alb.  Bătrânii  preferaseră  să  păstreze  argintul  pentru  Debarcaderul  Regelui 
decât  să-1  trimită  noului  Rege  al  Nordului. 

Regele  Robb  are  nevoie  de  propria  sa  monetărie,  declară  el,  iar  Portul  Alb  este  locul 
potrivit  pentru  asta. 

Se  oferi  să  preia  problema,  dacă  regele  era  de  acord,  şi  trecu  apoi  la  descrierea  felului 
în  care  întărise  apărarea  portului,  detaliind  costurile  fiecărei  lucrări  de  îmbunătăţire.  Pe 
lângă  baterea  monedei,  Lordul  Manderly  mai  propuse  construirea  unei  flote  de  război 
pentru  Robb. 

-  Nu  am  mai  avut  putere  pe  mare  de  sute  de  ani,  de  când  Brandon  Pârjolitorul  a  dat 
foc  corăbiilor  tatălui  său.  Dă-mi  aurul  necesar,  şi  într-un  an  îţi  voi  aduce  suficiente  galere  ca 
să  poţi  lua  Piatra  Dragonului  şi  Debarcaderul  Regelui  laolaltă. 

Discuţiile  despre  corăbiile  de  război  îi  stârniră  lui  Bran  interesul.  Nimeni  nu-1  întrebă 
pe  el,  dar  se  gândi  că  ideea  Lordului  Wyman  era  excepţională.  Le  şi  vedea,  cu  ochii  minţii. 
Se  întrebă  dacă  vreun  infirm  comandase  vreodată  o  navă  de  război.  Dar  Ser  Rodrik  promise 


doar  să-i  înainteze  lui  Robb  propunerea,  spre  analiză,  în  timp  ce  Maester  Luwin  scrijelea 
pergamentul. 

Miezul  zilei  veni  şi  trecu.  Maester  Luwin  îl  trimise  pe  Poxy  Tym  jos,  la  bucătării,  iar 
ei  mâncară,  în  solariu,  brânză,  clapon  şi  pâine  de  ovăz.  In  timp  ce  rupea  carnea  cu  degetele 
sale  groase,  Lordul  Wyman  ceru  politicos  mâna  Doamnei  Hornwood,  care  îi  era  verişoară. 

-  A  fost  născută  Manderly,  ştiţi.  Poate  că,  după  ce-şi  va  potoli  amărăciunea,  i-ar  plăcea 
să  fie  din  nou  o  Manderly,  ce  ziceţi?  Muşcă  din  clapon  şi  zâmbi  larg:  Se  face  că  sunt  şi  eu 
văduv  de  opt  ani  de  zile.  E  vremea  să-mi  iau  altă  nevastă,  nu  sunteţi  de  acord,  domnii  mei? 
Omul  începe  să  se  simtă  singur.  Aruncând  oasele,  întinse  mâna  după  un  copan.  Sau,  dacă 
doamna  visează  un  fecior  mai  tânăr,  fiul  meu,  Wendel,  şi  el  e  neînsurat.  E  plecat  la  sud, 
unde  o  păzeşte  pe  Lady  Catelyn,  dar,  fără  îndoială,  la  întoarcere  va  dori  să-şi  ia  o  nevastă, 
îşi  şterse  un  strop  de  grăsime  de  pe  bărbie  cu  mâneca  tunicii. 

Bran  auzea  prin  ferestre  zăngănitul  îndepărtat  al  armelor.  Nu  îl  interesau  căsătoriile 
câtuşi  de  puţin.  Mi-aş  dori  să  fiu  jos,  în  curte. 

Lordul  Wyman  aşteptă  ca  masa  să  fie  curăţată,  înainte  de  a  ridica  problema  unei 
scrisori  pe  care  o  primise  de  la  Lordul  Tywin  Lannister,  care  îl  ţinea  ostatic  la  Furca  Verde 
pe  fiul  lui  mai  mare,  Ser  Wylis.  Mi-1  oferă  înapoi  fără  răscumpărare,  cu  condiţia  să-mi 
retrag  trupele  de  la  înălţimea  Sa  şi  să  jur  că  nu  voi  mai  lupta. 
II  vei  refuza,  desigur,  spuse  Ser  Rodrik. 

N-aveţi  nici  o  teamă  în  privinţa  asta,  îl  asigură  lordul.  Regele  Robb  nu  are  slujitor 
mai  devotat  decât  Wyman  Manderly.  Totuşi,  n-aş  vrea  să-mi  văd  fiul  lâncezind  la  Harrenhal 
mai  mult  decât  trebuie.  E  un  loc  nefast.  Blestemat,  se  spune.  Nu  că  aş  fi  genul  care  să 
înghită  asemenea  baliverne,  dar...  Uitaţi-vă  ce  a  păţit  acest  Janos  Slynt.  Ridicat  de  regină  la 
rangul  de  Lord  de  Harrenhal  şi  alungat  de  fratele  ei.  Trimis  la  Zid,  după  cum  se  spune.  Mă 
rog  să  putem  aranja,  nu  peste  mult  timp,  un  schimb  echitabil  de  prizonieri.  Ştiu  că  Wylis  n- 
ar  vrea  să  stea  deoparte  tot  restul  războiului.  E  viteaz  fiul  meu,  şi  fioros  ca  un  dulău. 

Când  audienţa  luă  sfârşit,  umerii  lui  Bran  erau  înţepeniţi  de  atâta  stat  în  acelaşi  scaun. 
Iar  în  seara  aceea,  în  timp  ce  stătea  la  cină,  un  corn  sună,  vestind  sosirea  unui  alt  oaspete. 
Lady  Donella  Hornwood  nu  aduse  cu  sine  o  suită  şi  un  lung  şir  de  cavaleri,  ci  veni  doar  ea, 
însoţită  de  şase  oşteni  obosiţi,  cu  însemnul  unui  cap  de  elan  pe  uniformele  portocalii  şi  pline 
de  praf. 

Regretăm  nespus  toate  suferinţele  prin  care  ai  trecut,  doamna  mea,  zise  Bran  când  i 
se  înfăţişă  pentru  a-şi  aduce  salutul.  Lordul  Hornwood  fusese  ucis  în  bătălia  de  la  Furca 
Verde,  iar  singurul  lor  fiu  murise  în  Pădurea  Şoaptelor.  Winterfell  nu  va  uita. 

Mă  bucur  să  aud  asta.  Era  o  femeie  palidă,  uscăţivă,  cu  fiecare  cută  a  feţei  marcată 
de  suferinţă.  Sunt  foarte  ostenită,  stăpâne.  Dacă  mi-ai  îngădui  să  mă  odihnesc,  ţi-aş  fi 
recunoscătoare. 

-  Negreşit,  zise  Ser  Rodrik.  E  timp  destul  mâine  pentru  discuţii. 

Când  sosi  ziua  următoare,  cea  mai  mare  parte  a  dimineţii  fu  dedicată  discuţiilor  despre 
grâne,  legume  şi  carnea  în  saramură.  Odată  ce  maesterii  din  Citadelă  decretaseră  începutul 
toamnei,  oamenii  înţelepţi  puneau  deoparte  o  parte  din  fiecare  recoltă,  deşi  cantitatea  era  o 
problemă  care  părea  să  necesite  multe  dezbateri.  Lady  Hornwood  depozita  o  cincime  din 
recolta  ei.  La  propunerea  lui  Maester  Luwin,  promise  să  mărească  această  cantitate  la  o 
pătrime. 

Bastardul  lui  Bolton  masează  trupe  la  Fortul  Groazei,  îi  preveni  ea.  Nădăjduiesc  că 
are  de  gând  să-i  ducă  spre  sud,  să  se  alăture  tatălui  său,  la  Gemeni,  dar  când  am  trimis  să  fie 
întrebat  despre  intenţiile  lui,  mi-a  transmis  că  nici  un  Bolton  nu  va  fi  vreodată  luat  la 
întrebări  de  o  femeie.  De  parcă  ar  fi  fost  un  fiu  legitim  şi  ar  fi  avut  dreptul  să  poarte  acel 
nume. 

Lordul  Bolton  nu  1-a  recunoscut  niciodată  pe  băiat,  din  câte  ştiu,  interveni  Ser 
Rodrik.  Mărturisesc  că  nu-1  cunosc. 


Puţini  îl  cunosc,  răspunse  ea.  A  locuit  cu  mama  sa  până  acum  doi  ani,  când  tânărul 
Domeric  a  murit  şi  1-a  lăsat  pe  Bolton  fără  urmaş.  Atunci  şi-a  adus  ea  bastardul  la  Fortul 
Groazei.  Băiatul  e  o  creatură  perfidă,  în  orice  caz,  şi  are  un  servitor  care  este  aproape  la  fel 
de  crud  ca  el.  Puturosul  i  se  spune.  Se  zice  că  nu  face  baie  niciodată.  Merg  împreună  la 
vânătoare,  Bastardul  şi  acest  Puturos,  şi  nu  la  vânătoare  de  cerbi.  Am  auzit  poveşti,  lucruri 
cărora  nu-mi  vine  să  le  dau  crezare,  nici  măcar  când  vine  vorba  despre  un  Bolton.  Iar  acum, 
că  nobilul  meu  soţ  şi  fiul  meu  iubit  au  plecat  la  zei,  Bastardul  priveşte  cu  jind  la  pământurile 
mele. 

Bran  ar  fi  vrut  să-i  dea  o  sută  de  oameni  ca  să-şi  apere  drepturile,  dar  Ser  Rodrik  spuse 

doar: 

Poate  să  se  uite,  dar  de  va  face  mai  mult,  îţi  jur  că  va  primi  o  pedeapsă  cumplită.  Vei 
fi  în  siguranţă,  doamna  mea,  deşi,  probabil,  cu  timpul,  când  durerea  îţi  va  trece,  s-ar  putea 
să  găseşti  că  e  prudent  să  te  recăsătoreşti. 

Am  trecut  de  anii  când  pot  naşte  copii,  câtă  frumuseţe  am  avut  s-a  dus  de  mult, 
răspunse  ea  schiţând  un  zâmbet  obosit,  şi,  cu  toate  acestea,  bărbaţii  se  ţin  după  mine  cum  n- 
au  făcut-o  niciodată  când  am  fost  fecioară. 

Nu-i  priveşti  cu  ochi  buni  pe  aceşti  pretendenţi?  întrebă  Luwin. 

Mă  voi  recăsători,  dacă  înălţimea  Sa  porunceşte,  răspunse  Lady  Hornwood,  dar 
Mors  Crowfood  e  o  brută  beţivă  şi  e  mai  bătrân  decât  tatăl  meu.  Cât  despre  nobilul  meu  văr, 
Manderly,  patul  stăpânului  meu  nu  e  destul  de  mare  să-1  încapă  pe  unul  de  dimensiunea  lui, 
iar  eu  sunt  cu  siguranţă  prea  mică  şi  firavă  să  stau  sub  el. 

Bran  ştia  că  bărbaţii  dormeau  deasupra  femeilor  când  împărţeau  patul.  Să  dormi  sub 
Lordul  Manderly,  îşi  imagina  el,  ar  fi  ca  şi  cum  ai  dormi  sub  un  cal  prăbuşit.  Ser  Rodrik 
clătină  din  cap  cu  înţelegere: 

-  Vei  avea  alţi  peţitori,  doamna  mea.  Vom  încerca  să-ţi  găsim  un  pretendent  mai  pe 
gustul  tău. 

-  Poate  că  nu  e  nevoie  să  cauţi  prea  departe,  ser.  După  ce  Lady  Hornwood  plecă, 
Maester  Luwin 

zâmbi: 

Ser  Rodrik,  cred  sincer  că  doamna  te  place.  Ser  Rodrik  îşi  drese  glasul,  cu  un  aer 
stânjenit. 

Era  foarte  tristă,  spuse  Bran.  Ser  Rodrik  încuviinţă: 

-  Tristă  şi  blândă,  şi  deloc  neatrăgătoare  pentru  o  femeie  de  vârsta  ei,  cu  toată 
modestia  de  care  dă  dovadă.  Totuşi,  un  pericol  pentru  pacea  regatului  fratelui  tău. 

-  Ea?  întrebă  Bran  uluit.  Maester  Luwin  răspunse: 

-  Fără  urmaş  direct,  bineînţeles  că  există  mulţi  care  revendică  pământurile  familiei 
Hornwood.  Clanurile  Talahart,  Flint  şi  Karstark,  au  cu  toţii  legături  cu  Casa  Hornwood  pe 
linie  feminină,  iar  familia  Glover  îl  creşte  pe  bastardul  Lordului  Harys  la  Deep-wood  Motte. 
Dreadfort  nu  are  nici  un  fel  de  pretenţii,  după  câte  ştiu  eu,  în  afară  de  pământurile 
învecinate,  iar  Roose  Bolton  nu  e  omul  care  să  rateze  o  asemenea  ocazie. 

Ser  Rodrik  se  trase  de  mustăţi. 
In  asemenea  cazuri,  seniorul  ei  trebuie  să-i  găsească  o  partidă  potrivită. 
De  ce  nu  poţi  să  te  căsătoreşti  tu  cu  ea?  întrebă  Bran.  Spuneai  că  e  atrăgătoare,  iar 
Beth  ar  avea  mamă. 

Bătrânul  cavaler  aşeză  o  mână  pe  braţul  lui  Bran: 
Eşti  amabil,  prinţul  meu,  dar  sunt  doar  un  cavaler  şi,  în  plus,  sunt  prea  bătrân.  Aş 
putea  să-i  fiu  alături  câţiva  ani,  dar  îndată  ce  aş  muri,  Lady  Hornwood  s-ar  afla  din  nou  în 
aceeaşi  încurcătură,  iar  perspectivele  lui  Beth  ar  putea  fi  primejduite  şi  ele. 

Atunci  lasă- 1  pe  bastardul  Lordului  Hornwood  să  fie  moştenitor,  zise  Bran, 
gândindu-se  la  fratele  său  vitreg,  Jon. 
Ser  Rodrik  răspunse: 


Asta  ar  fi  pe  placul  Gloverilor,  poate  şi  umbra  Lordului  Hornwood  ar  fi  mulţumită, 
dar  nu  cred  că  Lady  Hornwood  ne-ar  iubi.  Băiatul  nu  este  din  sângele  ei. 

Totuşi,  interveni  Maester  Luwin,  trebuie  să  ne  gândim  la  asta.  Lady  Donella  nu  mai 
e  la  vârsta  la  care  să  poată  avea  urmaşi,  după  cum  a  mărturisit  ea  însăşi.  Dacă  nu  bastardul, 
atunci  cine? 

Pot  să  mă  retrag?  Bran  auzea  în  curte  antrenamentul  cavalerilor,  sunetul  de  oţel  pe 

oţel. 

Bran  roşi  de  plăcere.  Nu  era  atât  de  plictisitor  să  fii  lord  pe  cât  se  temuse  şi,  de  vreme 
ce  Lady  Hornwood  fusese  atât  de  succintă  în  comparaţie  cu  Lordul  Manderly,  îi  rămăseseră 
câteva  ore  de  lumină  să-1  viziteze  pe  Vara.  Ii  plăcea  să-şi  petreacă  timpul  cu  lupul  său  în 
fiecare  zi,  atât  cât  îi  îngăduiau  Ser  Rodrik  şi  Maester. 

De  îndată  ce  Hodor  intră  în  pădurea  zeilor,  Vara  se  ivi  de  sub  un  stejar,  de  parcă  ar  fi 
ştiut  că  veneau.  Bran  mai  zări  o  siluetă  zvealtă,  neagră,  privind  din  tufişuri. 

-  Lăţosule!  Strigă  el.  Aici,  Lăţosule.  La  mine.  Dar  lupul  lui  Rickon  dispăru  la  fel  de 
repede  precum  se  ivise. 

Hodor  cunoştea  locul  preferat  al  lui  Bran,  aşa  că  îl  duse  la  marginea  unui  iaz,  sub 
coroana  deasă  a  copacului  inimii,  unde  Lordul  Eddard  obişnuia  să  îngenuncheze  pentru  a  se 
ruga.  Când  ajunse  acolo,  valuri  mici  unduiau  oglinda  apei,  făcând  ca  imaginea  copacului  să 
tremure  şi  să  danseze.  Totuşi,  nu  era  nici  o  suflare.  Pentru  o  clipă,  Bran  fu  derutat. 

In  clipa  următoare,  Osha  ţâşni  din  iaz,  împroş-când  apa  de  jur-împrejur,  atât  de 
neaşteptat,  încât  până  şi  Hodor  sări  la  o  parte,  jeluindu-se,  îngrozit,  Hodor,  Hodor,  până  ce 
Bran  îl  bătu  pe  umăr  ca  să-1  liniştească. 

-  Cum  poţi  înota  acolo,  o  întrebă  pe  Osha,  nu  e  rece? 

Osha  înotă  până  la  pietre  şi  se  ridică,  cu  apa  şiroindu-i  pe  trup.  Era  goală  şi  i  se  făcuse 
pielea  de  găină.  Vara  se  apropie  şi  o  adulmecă. 
Voiam  să  ating  fundul  apei. 
N-am  ştiut  că  iazul  are  fund. 

S-ar  putea  să  nu  aibă.  Osha  zâmbi.  La  ce  te  holbezi,  băiete?  N-ai  mai  văzut  niciodată 
o  femeie? 

Ba  da.  Bran  făcuse  baie  cu  surorile  ei  de  sute  de  ori,  şi  văzuse  şi  servitoare  în 
iazurile  fierbinţi.  Totuşi,  Osha  arăta  altfel,  cu  trupul  robust,  solid  şi  viguros,  în  loc  să  fie 
suplu  şi  arcuit.  Avea  picioarele  musculoase,  sânii  plaţi  ca  două  pungi  goale.  Ai  o  grămadă 
de  cicatrici. 

Fiecare  câştigată  cu  trudă.  îşi  ridică  de  jos  rochia  maro,  o  scutură  de  frunze  şi  şi-o 
trase  peste  cap. 

Te-ai  luptat  cu  uriaşi? 
Osha  susţinea  că  mai  existau  şi  acum  uriaşi  dincolo  de  Zid.  Poate,  într-o  zi,  chiar  voi 
vedea  unul... 

M-am  luptat  cu  oameni.  Se  încinse  la  brâu  cu  o  bucată  de  sfoară.  Ciori  negre,  cel 
mai  adesea.  Am  şi  ucis  un  om,  zise  ea,  scuturându-şi  părul.  Ii  crescuse  de  când  venise  la 
Winterfell,  trecându-i  binişor  peste  urechi.  Avea  o  înfăţişare  mai  blândă  decât  femeia  care 
încercase  cândva  să-1  ucidă  în  pădurea  lupilor.  Am  auzit  astăzi  nişte  vorbe  la  bucătărie 
despre  tine  şi  băieţii  Frey. 

Ce?  Ce  spuneau? 
Osha  îi  zâmbi  cu  amărăciune. 

Că  un  băiat  care-şi  bate  joc  de  un  uriaş  e  un  prost,  iar  lumea  în  care  un  infirm  trebuie 
să-1  apere  e  nebună. 

Hodor  nu  şi-a  dat  seama  că-şi  bat  joc  de  el,  zise  Bran.  Oricum,  el  nu  se  bate 
niciodată.  îşi  aminti  că  odată,  pe  când  era  mic,  s-a  dus  la  piaţă  cu  mama  şi  cu  Septa 
Mordane.  L-au  luat  cu  ei  pe  Hodor,  să  le  ducă  bagajele,  dar  acesta  s-a  rătăcit  şi,  când  l-au 
găsit,  nişte  băieţi  îl  înghesuiseră  într-un  gang  şi  îl  loveau  cu  beţele.  Hodor!,  striga  el  întruna, 


plângând  şi  ferindu-se,  dar  n-a  ridicat  nici  o  clipă  mâna  împotriva  lor.  Septonul  Chayle 
spune  că  are  un  suflet  nobil. 

Da,  răspunse  Osha,  şi  mâini  destul  de  puternice  ca  să  poată  suci  gâtul  unui  om,  dacă- 
şi  pune  în  minte.  Dar  ar  fi  mai  bine  să  se  ferească  de  băieţii  Walder,  şi  tu  la  fel.  Cel  mare, 
căruia  i  se  spune  Micuţul,  am  impresia  că  are  numele  care  i  se  potriveşte.  Mare  la  trup,  mic 
pe  dinăuntru,  şi  rău  până-n  măduva  oaselor. 

N-ar  îndrăzni  niciodată  să-mi  facă  vreun  rău.  Se  teme  de  Vara,  orice-ar  zice  el. 

Atunci  poate  că  nu  e  atât  de  prost  cum  pare.  Osha  era  mereu  prudentă  în  preajma 
lupilor  străvechi.  In  ziua  în  care  a  fost  luată,  Vara  şi  Vânt  Cenuşiu  sfâşiaseră  în  bucăţi  trei 
vietăţi  sălbatice.  Sau  poate  că  este.  Şi  asta  miroase  a  necazuri.  îşi  legă  părul.  Mai  visezi 
lupii? 

Nu.  Lui  Bran  nu-i  plăcea  să  vorbească  despre  visele  sale. 

Un  prinţ  ar  trebui  să  mintă  mai  bine  de  atât,  râse  Osha.  Ei  bine,  visele  tale  sunt 
treaba  ta.  Treaba  mea  e  în  bucătării  şi  aş  face  mai  bine  să  mă  întorc  înainte  ca  Gage  să 
înceapă  să  se  pună  pe  ţipat  şi  fluturat  lingura  aia  mare  de  lemn.  Cu  permisiunea  ta,  prinţul 
meu. 

Ea  n-ar  fi  trebuit  sa  pomenească  despre  visele  cu  lupi,  gândi  Bran  în  timp  ce  Hodor  îl 
căra  în  sus,  pe  scări,  către  dormitorul  său.  Se  luptă  cu  somnul  cât  putu,  dar  în  cele  din  urmă 
acesta  îl  învinse,  ca  de  obicei.  In  noaptea  aceasta  visă  copacul  inimii.  II  privea,  cu  ochii  săi 
adânci  şi  roşii,  chemându-1  cu  gura-i  strâmbă  de  lemn,  iar  din  crengile  sale  palide  se  ivi 
corbul  cu  trei  ochi,  fâlfâind,  ciugulindu-i  faţa  şi  strigându-i  numele,  cu  glasul  tăios  ca  o 
sabie. 

Fu  însă  trezit  de  sunetul  goarnelor.  Bran  se  împinse  pe  o  parte,  recunoscător  că  a  fost 
trezit.  Auzi  tropot  de  cai  şi  strigăte  zgomotoase.  Au  sosit  alţi  oaspeţi,  şi  sunt  pe  jumătate 
beţi  după  scandalul  pe  care  îl  fac.  Apucându-se  cu  mâinile  de  bare,  îşi  ridică  trupul  din  pat 
şi  se  duse  la  scaunul  de  lângă  fereastră.  Pe  flamură  aveau  un  uriaş  cu  lanţurile  sfărâmate, 
semn  că  erau  din  clanul  Umber,  de  pe  tărâmurile  nordului,  de  dincolo  de  Ultimul  Râu. 

In  ziua  următoare,  doi  dintre  ei  veniră  împreună  la  audienţă,  unchii  Mareluijon,  nişte 
fanfaroni  în  amurgul  vieţii,  cu  bărbi  albe  ca  mantiile  din  blană  de  urs  polar  pe  care  le 
purtau.  Cândva,  o  cioară  îl  luase  pe  Mors  drept  mort  şi  îi  ciugulise  un  ochi,  aşa  că  acesta 
purta  o  piatră  a  dragonului  în  loc  de  ochi.  După  cum  spusese  Bătrâna  Nan  povestea,  Mors  a 
apucat  cioara  în  pumn  şi  i-a  muşcat  capul,  şi  astfel  l-au  botezat  Mâncătorul  de  Ciori.  Nu  a 
vrut  niciodată  să-i  spună  lui  Bran  de  ce  fratelui  său  slăbănog  i  se  spunea  Urgia  Târfelor. 

De  îndată  ce  se  aşezară,  Mors  le  ceru  permisiunea  să  se  însoare  cu  Lady  Hornwood. 
Marelejon  este  mâna  dreaptă  a  Tânărului  Lup,  toţi  ştiu  asta.  Cine  poate  fi  mai 
potrivit  să  apere  pământurile  văduvei  decât  un  Umber,  şi  care  Umber  e  mai  potrivit  decât 
mine? 

Lady  Donella  e  încă  în  doliu,  spuse  Maester  Luwin. 

Am  sub  veşminte  un  leac  pentru  doliu,  râse  Mors.  Ser  Rodrik  îi  mulţumi  politicos  şi 
îi  promise  că  îi  va  prezenta  această  problemă  doamnei  şi  regelui. 
Hother  voia  corăbii. 

-  Dinspre  nord,  se  furişează  sălbatici,  mai  mulţi  decât  am  văzut  vreodată.  Au  traversat 
Golful  Focilor  în  bărci  mici  şi  acostează  pe  ţărmurile  noastre.  Ciorile  din  Eastwick  sunt  prea 
puţine  ca  să-i  oprească,  iar  ei  se  ascund  repede  ca  nişte  nevăstuici.  Avem  nevoie  de  corăbii 
lungi,  da,  şi  de  oameni  puternici  să  le  conducă.  Marelejon  a  luat  prea  mulţi.  Jumătate  din 
recolta  noastră  s-a  scuturat  din  lipsă  de  oameni  care  să  dea  cu  coasa. 

Ser  Rodrik  se  trase  de  mustăţi. 
Aveţi  păduri  de  pini  înalţi  şi  stejari  bătrâni.  Lordul  Manderly  are  constructori  de 
corăbii  şi  marinari  cu  duiumul.  împreună,  ar  trebui  să  puteţi  ţine  pe  apă  destule  corăbii  ca  să 
păzească  ambele  coaste  ale  voastre. 


Manderly?  pufni  Mors  Umber.  Sacul  acela  de  seu  care  se  clatină  pe  picioare?  E 
batjocorit  chiar  de  oamenii  lui,  care-1  numesc  Lordul  Mreană,  după  câte  am  auzit.  Omul 
abia  poate  să  umble.  Dacă  i-ai  înfige  o  sabie  în  burtă,  ar  ţâşni  din  ea  zece  mii  de  ţipari. 

E  gras,  recunoscu  Ser  Rodrik,  dar  nu  e  prost.  Vei  colabora  cu  el,  altfel  regele  va  şti 
care  e  motivul.  Şi,  spre  uimirea  lui  Bran,  brutalul  Umber  fu  de  acord  să  facă  aşa  cum  i  s-a 
poruncit,  deşi  nu  fără  să  bombăne. 

Pe  durata  audienţei,  sosiră  Gloverii  din  Deep-wood  Motte  şi  un  grup  mare  de  membri 
ai  familiei  Tallhart  din  Cetatea  lui  Torrhen.  Galhart  şi  Robert  Glover  lăsaseră  Deepwood 
Motte  pe  mâna  soţiei  lui  Robert,  dar  cel  care  veni  la  Winterfell  era  administratorul  lor. 

-  Doamna  mea  îţi  cere  iertare  că  nu  a  putut  veni.  Copilaşii  ei  sunt  încă  prea  mici 
pentru  o  asemenea  călătorie  şi  n-a  fost  dispusă  să-i  lase  singuri. 

Curând,  Bran  îşi  dădu  seama  că  administratorul,  şi  nu  Lady  Glover,  era  cel  care 
conducea  cu  adevărat  Deepwood  Motte.  Omul  îi  înştiinţa  că  deocamdată  punea  deoparte 
doar  o  zecime  din  recoltele  sale.  Susţinea  că  un  vraci  de  ocazie  îi  spusese  că  va  urma  o  vară 
îmbelşugată  înainte  de-a  se  aşterne  frigul.  Maester  Luwin  avea  numai  cuvinte  alese  despre 
vracii  de  ocazie.  Ser  Rodrik  le  porunci  oamenilor  să  pună  deoparte  o  cincime  şi  îl  chestiona 
pe  administrator  cu  de-amănuntul  despre  bastardul  Lordului  Hornwood,  Larence  Snow.  In 
nord,  toţi  bastarzii  de  viţă  nobilă  primeau  numele  de  Snow.  Acest  flăcău  avea  aproape 
doisprezece  ani,  iar  administratorul  îi  slăvea  isteţimea  şi  curajul. 

Poate  că  ideea  ta  cu  privire  la  băiat  poate  fi  pusă  în  practică,  Bran,  spuse  Maester 
Luwin.  Intr-o  bună  zi,  cred  că  vei  fi  un  bun  lord  pentru  Winterfell. 

Ba  nu.  Bran  ştia  că  nu  va  fi  niciodată  lord,  nu  mai  mult  decât  avea  să  fie  vreodată 
cavaler.  Robb  se  va  căsători  cu  o  fată  din  familia  Frey,  mi-ai  spus-o  chiar  tu,  iar  Walderii 
spun  şi  ei  acelaşi  lucru.  Va  avea  fii,  iar  aceştia  vor  fi  stăpâni  la  Winterfell  după  el,  nu  eu. 

S-ar  putea  să  fie  aşa,  zise  Ser  Rodrik,  dar  eu  am  fost  însurat  de  trei  ori  şi  soţiile  mi- 
au dat  fiice.  Acum  nu-mi  mai  rămâne  decât  Beth.  Fratele  meu,  Martyn,  a  avut  parte  de  patru 
fii  puternici,  dar  numai  unul  a  trăit  să  devină  bărbat.  Când  şi  acesta  a  fost  ucis,  neamul  lui 
Martyn  a  pierit  odată  cu  el.  Când  vorbim  re  ziua  de  mâine,  nimic  nu  e  sigur.  In  ziua 
următoare,  i-a  venit  rândul  lui  Leobald  Tallhart.  Vorbi  despre  prevestirile  legate  de  vreme  şi 
despre  mintea  înapoiată  a  oamenilor  din  popor  şi  povesti  cum  nepotul  lui  ardea  de  dorul 
luptei. 

-  Benfred  şi-a  ridicat  propria  trupă  de  lăncieri.  Băieţi,  nici  unul  mai  mare  de 
nouăsprezece  ani,  dar  fiecare  dintre  ei  se  crede  un  tânăr  lup.  Când  le-am  spus  că  sunt  doar 
nişte  iepuri,  au  râs  de  mine.  Acum  îşi  spun  Iepuri  Sălbatici  şi  aleargă  prin  ţară  cu  blănuri  de 
iepuri  legate  la  capetele  lăncilor  şi  cântând  cântece  cavalereşti. 

Bran  se  gândi  că  asta  suna  grozav.  Şi- 1  aminti  pe  Benfred  Tallhart,  un  băiat  necioplit, 
gălăgios,  care  vizitase  adesea  Winterfell  împreună  cu  tatăl  său,  Ser  Helman,  şi  fusese 
prietenos  cu  Robb  şi  cu  Theon  Greyjoy.  Dar  Ser  Rodrik  era  evident  neplăcut  impresionat  de 
ceea  ce  auzea. 

Dacă  regele  ar  avea  nevoie  de  mai  mulţi  oameni,  ar  trimite  după  ei,  spuse  el. 
Informează- 1  pe  nepotul  tău  că  trebuie  să  rămână  în  Cetatea  lui  Torrhen,  aşa  cum  a  poruncit 
nobilul  său  tată. 

Aşa  voi  face,  ser,  zise  Leobald,  şi  abia  apoi  o  aduse  în  discuţie  pe  Lady  Hornwood. 
Biata  fiinţă,  fără  un  soţ  care  să-i  apere  pământurile  şi  fără  nici  un  fiu  care  s-o  moştenească, 
îşi  aminteau,  fără  îndoială,  că  propria  lui  soţie  era  o  Hornwood,  sora  ultimului  Lord  Halys. 
Un  castel  gol  e  un  castel  trist,  continuă  el.  Mi-a  trecut  prin  minte  să-mi  trimit  fiul  cel  mai 
mic  la  Lady  Donella,  să  aibă  grijă  de  el  ca  de  propriul  ei  copil.  Beren  are  aproape  zece  ani, 
un  flăcău  potrivit,  iar  ea  îi  este  mătuşă.  Ar  înveseli-o,  sunt  sigur,  şi  probabil  că  el  chiar  ar 
lua  numele  de  Hornwood... 

Dacă  ar  fi  numit  moştenitor?  sugeră  Maester  Luwin. 

...  ca  să  poată  duce  mai  departe  Casa  Hornwood,  îl  completă  Leobald. 
Bran  ştia  ce  avea  de  spus. 


-  Mulţumesc  pentru  idee,  domnul  meu,  se  repezi  el  cu  vorba,  înainte  ca  Ser  Rodrik  să 
apuce  să  spună  ceva.  Vom  aduce  această  problemă  în  faţa  fratelui  meu  Robb.  O,  şi  a 
Doamnei  Hornwood. 

Leobald  păru  surprins  să-1  audă  pe  băiat  vorbind. 
A 

-  Iţi  sunt  recunoscător,  prinţul  meu,  zise  el.  Dar  Bran  văzu  milă  în  ochii  săi  albaştri, 
palizi,  amestecată  probabil  cu  puţină  bucurie  că  băiatul  schilod  nu  era,  în  definitiv,  fiul  lui. 
Pentru  o  clipă  îl  urî. 

Totuşi,  Maester  Luwin  îl  simpatiza  mult. 
Beren  Tallhart  ar  putea  foarte  bine  să  fie  cel  mai  bun  răspuns  pentru  noi,  le  spuse 
după  ce  acesta  plecă.  După  obârşie,  este  pe  jumătate  Hornwood.  Dacă  ia  numele  unchiului 
său... 

...  va  fi  tot  un  băiat,  interveni  Ser  Rodrik,  şi  va  fi  strâns  cu  uşa  să-şi  păstreze 
pământurile,  împotriva  voinţei  lui  Mors  Umber  şi  a  bastardului  Roose  Bolton.  Trebuie  să 
chibzuim  bine  la  asta.  Va  trebui  să-1  sfătuim  cât  mai  bine  pe  Robb  înainte  de  a  lua  vreo 
decizie. 

Totul  se  poate  reduce  la  aspectele  practice,  spuse  Maester  Luwin.  Care  lord  îi  este 
mai  necesar?  Pământurile  riverane  sunt  parte  a  regatului  său,  s-ar  putea  să  dorească  să 
cimenteze  alianţa  căsătorind-o  pe  Lady  Hornwood  cu  unul  dintre  lorzii  Tridentului.  Un 
Blackwood,  poate,  sau  un  Frey... 

Lady  Hornwood  îl  poate  avea  pe  unul  dintre  Freyii  voştri,  zise  Bran.  Ii  poate  avea  pe 
amândoi,  dacă  vrea. 

Nu  eşti  prea  amabil,  prinţul  meu,  îl  dojeni  Ser  Rodrik. 
Nici  Walderii  nu  sunt.  Incruntându-se,  Bran  fixă  masa  cu  privirea  şi  nu  mai  spuse 
nimic. 

In  zilele  următoare,  sosiră  corbi  de  la  alte  Case  nobile,  aducând  refuzuri  politicoase. 
Bastardul  de  la  Dreadfort  nu  putea  să  li  se  alăture,  cei  din  familia  Mormont  şi  Karstark  erau 
cu  toţii  plecaţi  în  sud,  cu  Robb.  Lordul  Locke  era  prea  bătrân  ca  să  se  aventureze  în  această 
călătorie,  Lady  Flint  era  însărcinată,  iar  la  Rondul  Văduvei  era  epidemie.  In  sfârşit, 
primiseră  de  veste  de  la  toţi  principalii  vasali  ai  Casei  Stark,  cu  excepţia  lui  Howland  Reed, 
insularul  care  nu  pusese  piciorul  în  afara  mlaştinilor  sale  de  mulţi  ani,  şi  a  Cerwyinilor,  al 
căror  castel  se  afla  la  o  jumătate  de  zi  depărtare  de  Winterfell.  Lordul  Cerwyn  era  prizonier 
al  Lannisterilor,  dar  fiul  său,  un  flăcău  de  paisprezece  ani,  sosi,  într-o  dimineaţă 
strălucitoare  şi  vântoasă,  în  fruntea  unui  grup  de  două  duzini  de  lăncieri.  Bran  dădea  ocol 
curţii,  călare  pe  Dansator,  când  intrară  pe  poartă.  Alergă  să-i  întâmpine.  Cley 

Cerwyn  fusese  mereu  prietenul  lui  Bran  şi  al  fraţilor  săi. 

-  Bună  dimineaţa,  Bran,  îi  strigă  Cley  cu  voioşie.  Sau  trebuie  acum  să-ţi  spun  Prinţe 
Bran? 

-  Numai  dacă  vrei.  Cley  râse. 

De  ce  nu?  Toţi  ceilalţi  sunt  regi  sau  prinţi  în  ultimul  timp.  Stannis  a  scris  şi  la 
Winterfell? 

Stannis?  Nu  ştiu. 

E  şi  el  rege  acum,  îi  mărturisi  Cley.  Spune  că  Regina  Cersei  s-a  culcat  cu  fratele  ei, 
astfel  că  Joffrey  este  bastard. 

-Joffrey  Bastardul,  mârâi  unul  dintre  cavalerii  lui  Cerwyn.  Nu  e  de  mirare  că  e  perfid, 
dacă  tatăl  său  e  Regicidul. 

-  Aşa  e,  spuse  un  altul,  zeii  urăsc  incestul.  Uita-ţi-vă  cum  i-au  doborât  pe  Targaryieni. 
Pentru  o  clipă,  Bran  simţi  că  se  sufocă.  O  mână  uriaşă  îl  izbea  în  piept.  Avea  impresia 

că  se  prăbuşeşte  şi  se  agăţă  cu  disperare  de  frâiele  Dansatorului.  Teroarea  i  se  citise  probabil 
pe  faţă. 

Bran?  zise  Cley  Cerwyn.  Nu  te  simţi  bine?  E  doar  un  alt  rege,  nimic  altceva. 


Robb  îl  va  înfrânge  şi  pe  el.  întoarse  capul  Dansatorului  către  grajduri,  ignorând 
privirile  nedumerite  pe  care  i  le  arunca  Cerwyn.  Sângele  îi  bubuia  în  urechi,  şi,  dacă  nu  ar  fi 
fost  legat  în  şa,  probabil  că  ar  fi  căzut. 

In  seara  aceea,  Bran  se  rugă  la  zeii  tatălui  său  să-i  dea  un  somn  fără  vise.  Dacă  zeii 
auziseră,  i-au  înşelat  aşteptările,  căci  coşmarul  pe  care  i  l-au  trimis  a  fost  mai  rău  decât  orice 
vis  cu  lupi. 

Zboară  sau  mori,  striga  corbul  cu  trei  ochi  în  timp  ce  îl  ciugulea.  El  plângea  şi  se 
ruga,  dar  corbul  nu  avea  milă.  I-a  scos  ochiul  stâng  şi  apoi  pe  dreptul,  iar  când  a  rămas  orb 
în  întuneric,  i-a  ciugulit  fruntea,  vârându-şi  ciocul  ascuţit  adânc  în  craniul  lui.  A  zbierat 
până  când  a  simţit  că  plămânii  îi  vor  lua  foc.  Durerea  era  ca  o  secure  spintecându-i  capul, 
dar  când  corbul  şi-a  scos  ciocul,  mânjit  de  bucăţi  de  oase  şi  păr,  Bran  vedea  din  nou.  Ceea 
ce  a  văzut  1-a  făcut  să  geamă  de  spaimă.  Era  agăţat  de  un  turn  înalt,  iar  degetele  îi  alunecau, 
unghiile  zgâriau  piatra,  iar  picioarele  îl  trăgeau  în  jos,  picioare  moarte,  inutile.  Ajută-mă! 
striga.  Un  om  de  aur  apăru  pe  cer,  deasupra  lui,  şi  îl  trase  în  sus.  Lucrurile  pe  care  le  fac  din 
dragoste,  murmură  el  încet,  în  timp  ce-1  azvârli  în  aer. 


TYRION 


-  Nu  mai  dorm  cum  dormeam  când  eram  tânăr,  îi  spuse  Marele  Maester  Pycelle,  ca  să 
justifice  întâlnirea  matinală.  Prefer  să  mă  scol,  deşi  e  încă  întuneric,  decât  să  zac  fără 
odihnă  în  pat,  frământându-mă  cu  problemele  nerezolvate,  spuse  el  -  deşi  pleoapele  grele  îl 
făceau  să  pară  pe  jumătate  adormit. 

In  camerele  aerisite  de  sub  stâncărie,  slujitoarea  le  servea  ouă  fierte,  compot  de  prune 
şi  terci,  în  timp  ce  Pycelle  le  servea  judecăţile  lui: 

In  aceste  vremuri  de  restrişte,  când  atât  de  mulţi  oameni  mor  de  foame,  cred  că  e 
potrivit  ca  masa  mea  să  fie  frugală. 

Lăudabil,  recunoscu  Tyrion,  spărgând  un  ou  mare,  cu  coaja  maronie,  care  îi  amintea 
în  mod  nemeritat  de  capul  chel,  pătat,  al  Marelui  Maester.  Eu  am  un  alt  punct  de  vedere. 
Dacă  este  mâncare,  o  mănânc,  în  caz  că  mâine  nu  mai  e  nimic.  Zâmbi.  Spune-mi,  şi  corbii 
tăi  se  trezesc  cu  noaptea-n  cap? 


Pycelle  îşi  mângâie  barba  albă  ca  zăpada  care  i  se  revărsa  pe  piept. 

Fără  doar  şi  poate.  Să  trimit  după  pană  şi  cerneală  când  terminăm  de  mâncat? 

Nu-i  nevoie.  Tyrion  aşeză  scrisorile  pe  masă,  lângă  terci,  două  pergamente  împreunate, 
rulate  strâns  şi  pecetluite  cu  ceară  la  ambele  capete.  Trimite  fata  de  aici,  să  putem  discuta. 

Lasă-ne,  copilă,  porunci  Pycelle.  Slujitoarea  se  precipită  afară  din  încăpere.  Acum,  aceste 
scrisori... 

Pentru  ochii  lui  Doran  Martell,  Prinţ  de  Dorne.  Tyrion  curăţă  coaja  spartă  de  pe  ou  şi  luă 
o  înghiţitură.  Era  nesărat.  O  scrisoare,  în  două  exemplare.  Trimite-ţi  cele  mai  agere  păsări. 
Problema  e  de  maximă  importanţă. 

Le  voi  trimite  îndată  ce  terminăm  micul  dejun. 

Trimite-le  acum.  Compotul  de  prune  mai  poate  aştepta.  Regatul  s-ar  putea  să  nu  mai 
aştepte.  Lordul  Renly  îşi  conduce  oastea  pe  drumul  rozelor,  şi  nimeni  nu  ştie  când  va  pleca 
Lordul  Stannis  de  la  Piatra  Dragonului. 
Pycelle  clipi. 

Dacă  stăpânul  meu  doreşte... 

Doreşte. 

Sunt  aici  ca  să  slujesc.  Maester  se  ridică  cu  greu  în  picioare,  cu  lanţul  rangului  său 
zornăind  încet.  Era  un  obiect  greu,  o  duzină  de  zale  de  maester  legate  laolaltă  şi  împodobite  cu 
pietre  preţioase.  Iar  lui  Tyrion  i  se  păru  că  inelele  de  aur,  argint  şi  platină  erau  cu  mult  mai 
numeroase  decât  cele  din  metale  mai  puţin  nobile. 

Pycelle  se  mişca  atât  de  încet,  încât  Tyrion  avu  timp  să-şi  termine  oul  şi  să  guste  compotul 
de  prune  -  apos  şi  fiert  prea  mult,  după  gustul  lui  -  înainte  ca  sunetul  aripilor  să-1  îndemne  să  se 
ridice.  Observă  corbul,  negru  pe  cerul  zorilor,  şi  se  întoarse  sprinten  către  labirintul  de  rafturi  de 
la  celălalt  capăt  al  încăperii. 

Leacurile  maesterului  erau  etalate  într-un  număr  impresionant,  zeci  de  vase  pecetluite  cu 
ceară,  sute  de  sticluţe  astupate  cu  dopuri  şi  multe  flacoane  mate,  nenumărate  borcane  cu  plante 
uscate,  fiecare  având  câte  o  etichetă  scrisă  cu  grijă  de  mâna  lui  Pycelle.  O  minte  ordonată, 
reflectă  Tyrion  şi,  într-adevăr,  după  ce  desluşeai  aranjamentul,  era  uşor  să  vezi  că  fiecare  poţiune 
îşi  avea  locul  său.  Şi  lucruri  atât  de  interesante.  Observă  calmante  şi  somnifere,  laptele  macului, 
lacrimile  din  Lys,  pudră  de  potir  cenuşiu,  otrava  lupilor  şi  dansul  demonilor,  venin  de  bazilisc, 
ochiul  orb,  sângele  văduvei... 

Stând  pe  vârfuri  şi  întinzându-se,  reuşi  să  tragă  o  sticluţă  plină  de  praf  de  pe  raftul  de  sus. 
Când  citi  eticheta,  zâmbi  şi  şi-o  vârî  în  mânecă. 

Era  înapoi  la  masă,  decojind  alt  ou,  când  Marele  Maester  Pycelle  coborî  târându-şi 
picioarele  pe  scări. 

-  Am  rezolvat,  stăpâne.  Bătrânul  se  aşeză.  O  chestiune  ca  aceasta...  e  mai  bine  să  fie 
rezolvată  cu  promptitudine,  într-adevăr,  într- adevăr...  De  mare  importanţă,  spui? 

O,  da.  Terciul  era  prea  gros,  după  gustul  lui  Tyrion,  şi  îi  lipseau  untul  şi  mierea.  Fără  doar 
şi  poate,  untul  şi  mierea  erau  rareori  întâlnite  în  ultima  vreme  la  Debarcaderul  Regelui,  deşi 
Lordul  Gyles  avea  provizii  serioase  la  castel.  Jumătate  din  hrana  pe  care  o  mâncau  în  această 
perioadă  venea  de  pe  pământurile  lui  sau  de  pe  cele  ale  Doamnei  Tanda.  Rosby  şi  Stokeworth  se 
aflau  în  apropierea  oraşului,  către  nord,  şi  erau  încă  neatinse  de  război. 


însuşi  Prinţul  de  Dorne,  dacă  îmi  e  îngăduit  să  întreb... 
Mai  bine  nu. 

Cum  spui.  Curiozitatea  lui  Pycelle  era  atât  de  mare,  încât  Tyrion  aproape  că  îi  putea  simţi 
gustul.  Poate  că...  consiliul  regelui... 

Tyrion  lovi  cu  lingura  de  lemn  marginea  castronului,  şi  zise: 

Consiliul  există  ca  să-1  sfătuiască  pe  rege,  Maester. 

întocmai,  răspunse  Pycelle,  iar  regele... 

...  este  un  băiat  de  treisprezece  ani.  Eu  vorbesc  în  numele  lui. 

Aşa  faci,  într-adevăr.  Eşti  Mâna  Regelui.  Dar...  graţioasa  ta  soră,  Regina  Noastră 
Regentă,  ea... 

...  poartă  o  grea  povară  pe  umerii  ei  albi  şi  drăgălaşi.  Nu  doresc  să-i  sporesc  povara.  Tu 
vrei?  Tyrion  îşi  iţi  capul  şi  îl  privi  întrebător  pe  Marele  Maester. 

Pycelle  îşi  plecă  ochii  înapoi  la  mâncare.  Ceva  din  privirea  ochilor  desperecheaţi  ai  lui 
Tyrion  îi  făcea  pe  oameni  să  se  simtă  stânjeniţi;  conştient  de  asta,  se  folosea  din  plin  de  ei. 

-  Ah,  bolborosi  bătrânul  privindu-şi  prunele.  Fără  îndoială,  ai  dreptul,  stăpâne.  Eşti  foarte 
atent...  s-o  scuteşti  de  această...  povară. 

întocmai,  aşa  sunt  eu.  Tyrion  reveni  la  terciul  nesatisfăcător.  Atent.  In  definitiv,  Cersei  e 
sora  mea  dragă. 

Şi  femeie,  neîndoios,  zise  Marele  Maester  Pycelle.  O  femeie  cât  se  poate  de  deosebită,  Şi 
totuşi...  nu  e  lucru  puţin  să  te  ocupi  de  toate  grijile  regatului,  în  ciuda  fragilităţii  sexului 
femeiesc... 

O,  da,  e  o  porumbiţă  delicată,  întreabă-l  numai  pe  Eddard  Stark. 

-  Mă  bucur  că-mi  împărtăşeşti  preocuparea.  Şi  îţi  mulţumesc  pentru  ospitalitate.  Dar  mă 
aşteaptă  o  zi  lungă.  îşi  întinse  picioarele  şi  sări  de  pe  scaun.  Eşti  bun  să  mă  informezi  îndată  ce 
primim  un  răspuns  din  Dorne? 

Cum  ţi-e  voia,  stăpâne. 
Şi  numai  pe  mine? 
A...  desigur. 

Pycelle  se  ţinea  de  barbă  cu  mâna-i  pătată,  aşa  cum  un  înecat  se  agăţa  de  frânghie.  Inima  lui 
Tyrion  tresaltă  de  bucurie.  Unul,  gândi  el. 

Ieşi  cu  mersu-i  legănat  în  curtea  interioară,  mun-cindu-şi  pe  scări  picioarele  scurte.  Soarele 
era  deja  sus,  iar  castelul  forfotea.  Străjerii  patrulau  pe  ziduri,  iar  cavalerii  şi  oştenii  se  antrenau 
cu  săbii  boante.  In  apropiere,  pe  marginea  unei  fântâni,  şedea  Bronn. 

Două  slujitoare  drăgălaşe  trecură  alene  pe  lângă  el,  ducând  între  ele  un  coş  de  nuiele,  dar 
mercenarul  nu  le  aruncă  nici  măcar  o  privire. 

-  Bronn,  te  plâng.  Tyrion  făcu  semn  către  fetişcane.  Cu  asemenea  imagini  încântătoare  în 
jurul  tău,  tot  ceea  ce  vezi  este  o  ceată  de  mocofani  care  fac  hărmălaie.  Se  opri,  rămânând  în 
picioare.  Cine  este  băiatul  cu  tunica  albastră  în  carouri,  cu  cei  trei  ochi  pe  scut? 

-  Un  cavaler  rătăcitor,  Tallad  îşi  zice.  De  ce?  Bronn  îşi  dădu  la  o  parte  o  şuviţă  de  păr  din 

ochi. 


E  cel  mai  bun.  Dar  uită-te  la  el,  se  mişcă  într-un  anumit  ritm,  dând  aceleaşi  lovituri,  în 
aceeaşi  ordine,  de  fiecare  dată  când  atacă.  Rânji.  Asta  îi  va  aduce  moartea  în  ziua  când  mă  va 
înfrunta. 

Ii  e  jurat  lui  Joffrey,  nu  e  cazul  să  te  înfrunte  pe  tine. 
Străbătură  curtea  interioară,  Bronn  potrivindu-şi  pasul  lung  după  pasul  scurt  al  lui  Tyrion. 
Mercenarul  arăta  aproape  respectabil  în  aceste  zile.  Părul  negru  îi  era  spălat  şi  pieptănat,  era 
proaspăt  bărbierit  şi  purta  platoşa  neagră  de  ofiţer  al  Rondului  de  Noapte.  Pe  umeri  îi  atârna 
mantia  purpurie  a  Lannisterilor,  împodobită  cu  mâini  aurii.  Tyrion  i-o  dăruise  când  1-a  numit 
căpitan  al  gărzii  sale  personale. 

Câţi  petiţionari  avem  astăzi?  se  interesă  el. 

Treizeci  şi  ceva,  răspunse  Bronn.  Cei  mai  mulţi  au  plângeri  sau  vor  ceva,  ca  întotdeauna. 
Ţi  s-a  întors  favorita. 
Oftă. 

-  Lady  Tanda? 

Pajul  ei.  Te  invită  din  nou  să  iei  cina  cu  ea.  Veţi  avea  pulpă  de  vânat,  zice,  o  pereche  de 
gâşte  umplute  cu  sos  de  dude,  şi... 

...  fiica  ei,  îl  completă  Tyrion  posac.  Din  clipa  când  sosise  la  Fortăreaţa  Roşie,  Lady 
Tanda  îl  vâna,  înarmată  cu  un  arsenal  nesfârşit  de  plăcinte  cu  mrea-nă,  mistreţi  şi  tocană  cu 
cimbru  şi  smântână.  Ii  intrase  cumva  în  cap  ideea  că  lordul  pitic  ar  fi  consortul  ideal  pentru  fiica 
sa,  Lollys,  o  fată  masivă,  moale,  redusă  la  minte,  despre  care  se  zvonea  că  era  încă  fecioară  la  cei 
treizeci  şi  trei  de  ani  ai  săi. 

-  Transmite-i  refuzul  meu  politicos. 

N-ai  poftă  de  gâscă  umplută?  rânji  Bronn  răutăcios. 

Poate  că  ar  trebui  să  mănânci  gâscă  şi  să  te  însori  cu  fata.  Sau,  şi  mai  bine,  trimite- 1  pe 
Shagga. 

Shagga  mai  degrabă  ar  mânca  fata  şi  s-ar  căsători  cu  gâscă,  remarcă  Bronn.  Oricum, 
Lollys  e  mai  grea  decât  el. 

Asta  cam  aşa  e,  recunoscu  Tyrion  în  timp  ce  pătrundeau  în  umbra  unei  pasarele  acoperite 
dintre  două  turnuri.  Cine  altcineva  mă  mai  doreşte? 
Mercenarul  deveni  mai  serios. 

E  un  cămătar  din  Braavos,  cu  hârtii  bizare  şi  chestii  dintr-astea,  care  cere  să  fie  primit  la 
rege  în  legătură  cu  plata  unui  împrumut. 

De  parcă  Joff  ar  şti  să  numere  peste  douăzeci.  Trimite- 1  la  Degeţel,  va  găsi  el  o  cale  să-1 
pună  pe  fugă.  Altcineva? 

-  Un  lord  de  la  Trident.  Zice  că  oamenii  tatălui  tău  i-au  incendiat  cetatea,  i-au  siluit  nevasta 
şi  i-au  ucis  toţi  ţăranii. 

-  Mi  se  pare  că  asta  se  numeşte  război.  Tyrion  mirosea  că  era  mâna  lui  Gregor  Clegane,  a 
lui  Ser  Amory  Lorch  sau  a  celuilalt  câine  al  iadului,  favoritul  tatălui  său,  Qohorik.  Ce  vrea  de  la 
Joffrey? 

Alţi  ţărani,  răspunse  Bronn.  A  bătut  tot  drumul  ca  să  se  laude  cât  de  loial  este  el  şi  să 
cerşească  o  recompensă. 


îmi  voi  face  timp  pentru  el  mâine  dimineaţă.  Fie  că  era  loial  cu  adevărat,  fie  că  era  doar 
disperat,  un  lord  riveran  nemulţumit  ar  putea  fi  de  folos.  Vezi  să  i  se  dea  o  cameră  confortabilă  şi 
o  masă  caldă.  Tri-mite-i  şi  o  pereche  nouă  de  cizme,  dintr-acelea  bune,  un  dar  din  partea  Regelui 
Joffrey.  O  dovadă  de  generozitate  nu  strică  niciodată. 
Bronn  încuviinţă  scurt. 

Mai  e  şi  un  grup  mare  de  brutari,  măcelari  şi  legumicultori  care  cer  zgomotos  să  fie 
ascultaţi. 

Le-am  spus  ultima  oară,  n-am  nimic  să  le  dau.  La  Debarcaderul  Regelui  sosea  doar  o 
cantitate  redusă  de  mâncare,  destinată  în  cea  mai  mare  parte  castelului  şi  garnizoanei.  Preţurile 
crescuseră  revoltător  de  mult  la  legume,  făină  şi  fructe,  iar  Tyrion  nu  voia  să  se  gândească  la  ce 
fel  de  carne  ar  putea  să  intre  în  oalele  crâşmelor  de  la  Fundătura  Puricilor.  Peşte,  spera.  Aveau 
încă  râul  şi  marea...  cel  puţin  până  când  venea  Lordul  Stannis. 

Vor  protecţie.  Noaptea  trecută,  un  brutar  a  fost  copt  în  propriul  său  cuptor.  Gloata 
susţinea  că  cerea  prea  mult  pe  pâine. 

Şi  e  adevărat? 

Nu  are  cum  să  nege. 

Nu  l-au  mâncat,  nu-i  aşa? 

Nu,  din  câte  am  auzit. 

Data  viitoare  o  vor  face,  zise  Tyrion  neîndurător.  Le  voi  da  ce  protecţie  pot.  Mantiile 

aurii... 

Oamenii  susţin  că  în  mulţime  erau  mantii  aurii,  răspunse  Bronn.  Cer  să  vorbească  cu 
regele  în  persoană. 

Nebuni!  Tyrion  îi  alungase  cu  vorbe  politicoase,  nepotul  său  i-ar  alunga  cu  bice  şi  cu 
suliţe.  Era  cât  p-aci  să  îngăduie  asta...  Dar,  nu,  nu  îndrăznea.  Mai  devreme  sau  mai  târziu, 
Debarcaderul  Regelui  va  fi  atacat  de  un  duşman  sau  altul,  şi  ultimul  lucru  pe  care  îl  voia  era  să 
aibă  trădători  între  zidurile  oraşului.  Spune-le  că  Regele  Joffrey  le  împărtăşeşte  îngrijorarea  şi  va 
face  tot  ce  poate  pentru  ei. 

Vor  pâine,  nu  promisiuni. 

Dacă  le  dau  astăzi  pâine,  mâine  voi  avea  de  două  ori  mai  mulţi  la  poartă.  Altcineva? 
Un  frate  în  negru,  de  la  Zid.  Administratorul  susţine  că  a  adus  o  mână  putrezită  într-un 

vas. 

Tyrion  schiţă  un  zâmbet. 
Mă  miră  că  nu  a  mâncat-o  nimeni.  Presupun  că  ar  trebui  să-1  primesc.  Nu  cumva  e 

Yoren? 

Nu.  Un  cavaler,  Thorne. 

SerAlliser  Thorne?  Dintre  toţi  fraţii  în  negru  pe  care  îi  cunoscuse  la  Zid,  lui  Tyrion 
Lannister  îi  plăcuse  cel  mai  puţin  Ser  Alliser  Thorne.  Un  om  aspru,  ursuz,  prea  plin  de  sine.  M- 
am  răzgândit,  nu  cred  că  vreau  să-1  văd  pe  Ser  Alliser  chiar  acum.  Găseşte-i  o  cameră  ferită, 
unde  nimeni  nu  a  schimbat  aşternuturile  de  un  an,  şi  mai  lasă-i  mâna  să  putrezească  puţin. 


Bronn  râse  zgomotos  şi  plecă  să-şi  vadă  de  treburi,  în  timp  ce  Tyrion  se  căznea  să  urce 
scările  şerpuitoare.  Când  trecu  şchiopătând  prin  curtea  exterioară,  auzi  bariera-ghilotină 
ridicându-se  cu  un  huruit.  Sora  lui,  însoţită  de  o  suită  numeroasă,  aştepta  la  poarta  principală. 
Călare  pe  armăsarul  ei  alb,  Cersei  era  cu  mult  mai  înaltă  decât  el,  o  zeiţă  în  verde. 
Frate,  strigă  ea  fără  căldură  în  glas.  Regina  nu  era  mulţumită  de  felul  în  care  Tyrion  se 
ocupase  de  Janos  Slynt. 

înălţimea  Ta.  Tyrion  făcu  o  reverenţă.  Eşti  încântătoare  în  dimineaţa  aceasta. 
Coroana  îi  era  aurie,  mantia  de  hermină.  Membrii  suitei  stăteau  călare  în  spatele  ei:  Ser 
Boros  Blount  din  Garda  Regală,  cu  cămaşa  albă  cu  solzi  şi  obiş-nuita-i  privire  încruntată,  Ser 
Balon  Swann,  cu  arcul  atârnat  de  şaua  cu  încrustaţii  de  argint,  Lordul  Gyles  Rosby,  cu  tuşea  lui 
hârâită,  mai  rea  ca  oricând,  Hal-lyne,  Profetul  Breslei  Alchimiştilor  şi  cel  mai  nou  favorit  al 
reginei,  vărul  lor,  Ser  Lance  Lannister,  scutierul  răposatului  ei  soţ,  ridicat  la  rang  de  cavaler  la 
insistenţele  văduvei  sale.  Vylarr  şi  douăzeci  de  străjeri  îi  escortau, 
încotro  te  îndrepţi  astăzi,  surioară?  întrebă  Tyrion. 

Fac  un  tur  al  porţilor,  să  cercetez  noile  catapulte  şi  aruncătoarele  de  flăcări.  N-aş  vrea  să 
fim  cu  toţii  la  fel  de  indiferenţi  la  problemele  apărării  oraşului  cum  pari  a  fi  tu.  Cersei  îl  fixă  cu 
ochii  ei  verzi,  limpezi,  frumoşi  chiar  şi  când  priveau  cu  dispreţ.  Am  fost  informată  că  Renly 
Baratheon  a  plecat  din  High-garden.  Se  îndreaptă  către  drumul  rozei,  cu  toată  oştirea  în  urma  lui. 

Varys  mi-a  spus  acelaşi  lucru. 

Ar  putea  ajunge  aici  când  va  fi  lună  plină. 

Nu  în  ritmul  relaxat  în  care  înaintează  acum,  o  asigură  Tyrion.  Se  ospătează  în  fiecare 
seară  la  alt  han  şi  face  câte  un  popas  la  fiecare  răscruce. 

Şi  cu  fiecare  zi  tot  mai  mulţi  oameni  i  se  alătură.  Se  zice  că  oastea  lui  este  acum  de  o  sută 
de  mii  de  oameni. 

Asta  pare  destul  de  mult. 

Are  în  spatele  lui  forţa  Capătului  Furtunii  şi  a  Casei  Highgarden,  nătărăule,  i-o  trânti 
Cersei.  Toţi  lorzii  stegari  ai  Casei  Tyrell,  în  afară  de  familia  Red-wyne,  şi  pentru  asta  trebuie  să- 
mi  mulţumeşti  mie.  Atâta  vreme  cât  îi  am  pe  acei  gemeni  blestemaţi  ai  săi,  Lordul  Paxter  se  va 
pitula  la  Arbor  şi  se  va  socoti  norocos  să  stea  deoparte. 

Păcat  că  l-ai  lăsat  pe  Cavalerul  Florilor  să  îţi  alunece  printre  drăgălaşele  degete.  Totuşi, 
Renly  are  şi  alte  preocupări  în  afară  de  noi.  Tatăl  nostru  la  Harrenhal,  Robb  Stark  la  Riverrun... 
De-aş  fi  în  locul  lui,  aş  face  aproape  la  fel.  Aş  avansa,  aş  face  paradă  de  putere,  să  vadă  regatul, 
aş  urmări,  aş  aştepta.  Mi-aş  lăsa  rivalii  să  se  bată  între  ei,  în  timp  ce  eu  aş  aştepta  să-mi  vină 
vremea.  Dacă  Stark  ne  înfrânge,  sudul  va  cădea  în  mâinile  lui  Renly  ca  o  pleaşcă  din  partea 
zeilor,  fără  să  piardă  nici  un  om.  Iar  dacă  merge  pe  partea  cealaltă,  poate  să  ne  atace  când  suntem 
mai  slabi. 

Cersei  nu  era  satisfăcută: 

-  Vreau  să-1  faci  pe  tata  să-şi  aducă  armata  la  Debarcaderul  Regelui. 
Unde  nu  va  fi  de  nici  un  folos,  dar  te  va  face  pe  tine  să  te  simţi  ocrotită. 

-  Când  am  fost  eu  în  stare  să-1  fac  pe  tata  să  mă  asculte? 
Cersei  ignoră  întrebarea. 

-  Şi  când  ai  de  gând  să-1  eliberezi  pe  Jaime?  Face  cât  o  sută  ca  tine. 


Tyrion  zâmbi  strâmb: 

Nu-i  spune  asta  Doamnei  Stark,  te  implor.  Nu  vom  avea  o  sută  ca  mine  de  dat  în  schimb. 

Tata  trebuie  să  fi  fost  nebun  să  te  trimită  pe  tine.  Eşti  mai  mult  decât  nefolositor.  Cersei 
smuci  hăţurile  şi  îşi  întoarse  bidiviul.  Ieşi  pe  poartă  la  trap,  cu  mantia  de  hermină  fluturând  în 
urma  ei.  Suita  o  urmă  în  mare  grabă. 

De  fapt,  Renly  Baratheon  nu-1  înspăimânta  pe  Tyrion  nici  pe  jumătate  cât  fratele  său, 
Stannis.  Renly  era  iubit  de  oamenii  de  rând,  dar  nu  mai  condusese  niciodată  o  oştire  la  luptă.  Pe 
de  altă  parte,  Stannis  era  dur,  rece,  neînduplecat.  De-ar  avea  cum  să  afle  ce  se  petrecea  la  Piatra 
Dragonului...  Dar  nici  unul  dintre  pescarii  pe  care  îi  plătise  să  spioneze  insula  nu  se  întorsese  şi 
până  şi  informatorii  pe  care  eunucul  pretindea  că  i-a  plasat  în  casa  lui  Stannis  erau  îngrijorător  de 
tăcuţi.  Totuşi,  carenele  dungate  ale  galerelor  din  Lys  fuseseră  văzute  în  larg,  iar  Varys  avea 
informaţii  din  Myr  despre  căpitani  ai  unor  corăbii  de  mercenari  care  s-au  pus  în  slujba  Pietrei 
Dragonului.  Dacă  Stannis  atacă  pe  mare,  în  timp  ce  fratele  lui,  Renly,  ia  porţile  cu  asalt,  curând 
vor  înălţa  capul  lui  Joffrey  într-o  ţeapă.  Mai  rău,  capul  meu  va  fi  lângă  al  lui.  Un  gând 
deprimant.  Ar  trebui  să  facă  planuri  cum  să  o  scoată  pe  Shae  în  siguranţă  din  oraş,  în  caz  de 
pericol. 

Podrick  Payne  stătea  în  faţa  uşii  solariului  său,  fixând  podeaua  cu  privirea. 

-  E  înăuntru,  anunţă  el  cu  ochii  pe  catarama  de  la  centura  lui  Tyrion.  In  solariu.  Stăpâne. 
Iartă-mă. 

Tyrion  oftă: 

Uită-te  la  mine,  Pod.  Mă  enervează  când  vorbeşti  cu  prohabul  meu.  Cine  e  în  solariu? 

Lordul  Degeţel.  Podrick  reuşi  să-1  privească  repede  în  faţă,  apoi  îşi  plecă  ochii  în  grabă. 
Voiam  să  spun,  Lordul  Petyr,  Lordul  Baelish.  Maestrul  monedelor. 

Vorbeşti  despre  el  de  parcă  ar  fi  mai  mulţi.  Băiatul  se  cocoşă,  ca  trăsnit,  fâcându-1  pe 
Tyrion  să  se  simtă  aberant  de  vinovat. 

Lordul  Petyr  era  aşezat  pe  scaunul  de  la  fereastră,  languros  şi  elegant,  într-o  jiletcă 
somptuoasă  de  culoarea  prunei  şi  o  capă  de  satin  galben,  cu  o  mână  înmă-nuşată  pe  genunchi. 

-  Regele  vânează  iepuri  cu  arbaleta,  zise  el.  Iepurii  câştigă.  Vino  să  vezi. 

Tyrion  fu  nevoit  să  se  ridice  pe  vârfuri  ca  să  vadă.  Jos,  un  iepure  mort  zăcea  pe  pământ,  un 
altul,  smu-cindu-şi  urechile  lungi,  era  pe  cale  să  iasă  din  bătaia  săgeţii,  lângă  el.  Săgeţi  folosite 
stăteau  pe  pământul  înţesat,  ca  nişte  paie  împrăştiate  de  furtună. 

-  Acum!  strigă  Joff  Organizatorul  de  jocuri  eliberă  iepurele  pe  care  îl  ţinea  şi  se  îndepărtă 
ţopăind.  Joffrey  trase  piedica.  Săgeata  rată  la  jumătate  de  metru.  Iepurele  rămase  pe  picioarele 
din  spate,  cu  nările  fremătând.  înjurând,  Joff  învârti  roata,  ca  să  tragă  coarda  înapoi,  dar  animalul 
plecase  înainte  să  apuce  să  încarce.  Altul!  Organizatorul  întinse  mâna  în  cuşcă.  Iepurele  lăsă  o 
dâră  neagră  pe  pietre,  în  timp  ce  lovitura  grăbită  a  lui  Joffrey  aproape  îl  plesni  pe  Ser  Preston  în 
burtă. 

Degeţel  întoarse  capul. 

-  Băiete,  îţi  place  pateul  de  iepure?  îl  întrebă  pe  Podrick  Payne. 

Pod  îşi  îndreptă  privirea  către  cizmele  musafirului,  încălţări  frumoase,  din  piele  roşie, 
împodobite  cu  arabescuri: 
De  mâncat,  stăpâne? 


Investeşte  în  oale,  îl  sfătui  Degeţel.  In  curând  iepurii  vor  năpădi  castelul.  O  să  mâncăm 
carne  de  iepure  de  trei  ori  pe  zi. 

Mai  bine  decât  carne  de  şobolan  sau  aşchii  de  lemn,  zise  Tyrion.  Pod,  lasă-ne  singuri. 
Dacă  Lordul  Petyr  nu  doreşte  cumva  o  băutură  răcoritoare. 

Nu,  mulţumesc.  Degeţel  îşi  flutură  zâmbetul  ironic.  Bea  cu  piticul,  se  spune,  şi  te  vei  trezi 
umblând  pe  Zid.  Negrul  îmi  evidenţiază  paloarea  bolnăvicioasă. 

Nu  te  teme,  domnul  meu,  gândi  Tyrion,  nu  la  Zid  m-am  gândit  pentru  tine.  Se  aşeză  într-un 
scaun  înalt,  căptuşit,  şi  spuse: 

Eşti  foarte  elegant  astăzi,  stăpâne. 

Mă  simt  ofensat.  Mă  străduiesc  să  arăt  elegant  în  fiecare  zi. 
Jiletca  e  nouă? 

Da.  Ai  un  spirit  de  observaţie  foarte  bun. 
Mov  şi  galben.  Sunt  culorile  Casei  tale? 

Nu.  Dar  omul  se  plictiseşte  să  poarte  aceleaşi  culori  de  dimineaţa  până  seara,  sau  cel 
puţin  mie  aşa  mi  se  pare. 

Ai  şi  un  cuţit  frumos. 

Vorbeşti  serios?  Degeţel  avea  o  privire  maliţioasă.  Scoase  cuţitul  şi  îl  privi  nepăsător,  de 
parcă  nu  l-ar  mai  fi  văzut  niciodată.  Oţel  Valyrian  şi  o  teacă  din  os  de  dragon.  Totuşi,  un  fleac. 
Este  al  tău,  dacă  îţi  place. 

Al  meu?  Tyrion  îl  privi  lung.  Nu,  cred  că  nu.  Niciodată.  Ştie,  nemernicul.  Ştie,  şi  ştie  că 
eu  ştiu  şi  crede  că  nu-l  pot  atinge. 

Dacă  vreodată  un  om  se  îmbrăcase  în  aur,  acesta  era  Petyr  Baelish,  nu  Jaime  Lannister. 
Celebra  armură  a  lui  Jaime  era  doar  oţel  aurit,  dar  Degeţel,  ah... 

Tyrion  învăţase  câteva  lucruri  despre  dragul  de  Petyr,  spre  îngrijorarea  sa  crescândă. 

Cu  zece  ani  în  urmă,  Jon  Arryn  îi  dăduse  o  mică  sinecură  la  vamă,  unde  Lordul  Petyr  se 
remarcase  curând  aducând  de  zece  ori  mai  multe  venituri  decât  oricare  alt  perceptor  al  regelui. 
Regele  Robert  era  un  risipitor  prodigios.  Un  om  ca  Petyr  Baelish,  care  avea  darul  de  a  freca  doi 
dragoni  de  aur  unul  de  altul  pentru  a  naşte  un  al  treilea,  era  de  nepreţuit  pentru  Mâna  lui. 
Ascensiunea  lui  Degeţel  a  fost  iute  ca  săgeata.  In  trei  ani  de  la  venirea  lui  la  curte,  era  maestru  al 
monedelor  şi  membru  al  consiliului  mic,  iar  astăzi  veniturile  coroanei  erau  de  zece  ori  cât 
fuseseră  sub  predecesorul  său,  deşi  datoriile  coroanei  deveniseră  şi  ele  imense.  Petyr  Baelish  era 
un  adevărat  maestru  scamator. 

O,  a  fost  deştept!  Nu  a  colectat  pur  şi  simplu  aurul,  ca  să-1  încuie  într-o  vistierie.  A 
cumpărat  căruţe,  prăvălii,  corăbii,  case.  A  cumpărat  grâne  când  erau  din  belşug  şi  a  vândut  pâine 
când  era  penurie.  A  cumpărat  lână  din  nord,  pânză  din  sud  şi  dantelă  din  Lys,  le-a  pus  la  păstrare, 
le-a  mutat,  le-a  vopsit,  le-a  vândut.  Dragonii  de  aur  se  năşteau  şi  se  înmulţeau,  iar  Degeţel  îi 
împrumuta  şi  îi  aducea  înapoi  acasă  cu  vârf.  Şi  între  timp,  şi-a  pus  oamenii  lui  peste  tot.  Chelarii 
erau  ai  lui,  toţi  patru.  Trezorierul  Regelui  şi  Balanţa  Regelui  erau  oameni  numiţi  de  el. 
Funcţionarii  care  răspundeau  de  toate  cele  trei  monetarii.  Şefii  de  port,  arendaşii,  comisarii 
vamali,  neguţătorii  de  lână,  perceptorii,  comisarii  de  bord,  neguţătorii  de  vin,  nouă  din  zece  îi 
aparţineau  lui  Degeţel.  In  general,  erau  oameni  de  condiţie  medie,  fii  de  negustori,  de  lorzi 


mărunţi,  uneori  chiar  străini,  dar  judecând  după  rezultatele  lor,  erau  mult  mai  capabili  decât 
predecesorii  lor  de  obârşie  nobilă. 

Nimeni  nu  s-a  gândit  vreodată  să  pună  aceste  numiri  sub  semnul  întrebării,  şi  de  ce  ar  fi 
făcut-o?  Degeţel  nu  era  o  ameninţare  pentru  nimeni.  Un  bărbat  deştept,  zâmbitor,  amabil,  prieten 
cu  toată  lumea,  mereu  capabil  să  găsească  oricât  aur  cerea  regele  sau  Mâna  lui,  şi  totuşi,  de 
obârşie  joasă,  doar  cu  un  pas  mai  sus  decât  un  cavaler  rătăcitor,  nu  era  un  om  de  temut.  Nu  avea 
lorzi  stegari  la  care  să  apeleze,  nici  o  armată  de  escorte,  vreo  cetate  mare  sau  proprietăţi  de  care 
să  pomenească  şi  nici  perspective  pentru  o  căsătorie  importantă. 

Dar  îndrăznesc  eu  să-l  ating?  se  întrebă  Tyrion.  Chiar  dacă  este  un  trădător?  Nu  era  pe 
deplin  convins  că  putea,  cu  atât  mai  puţin  acum,  când  se  dezlănţuia  războiul.  Cu  timpul,  i-ar 
putea  înlocui  pe  oamenii  lui  Degeţel  cu  propriii  lui  oameni  în  poziţiile  cheie,  dar... 

Din  curte  răsună  un  strigăt. 
Ah,  înălţimea  Sa  a  ucis  iepurele,  remarcă  Lordul  Baelish. 

Fără  îndoială,  un  iepure  leneş,  zise  Tyrion.  Domnul  meu,  ai  fost  crescut  la  Riverrun.  Am 
auzit  spu-nându-se  că  ai  crescut  aproape  de  familia  Tully. 
Se  poate  spune  aşa.  Mai  ales  de  fete. 
Cât  de  aproape? 

-  Le-am  luat  fecioria.  E  destul  de  aproape?  Minciuna  -  Tyrion  era  destul  de  sigur  că  era  o 
minciună  -  i-a  fost  servită  cu  un  asemenea  aer  de  nonşalanţă  încât  aproape  că  puteai  s-o 

crezi.  Se  poate  să  fi  fost  Catelyn  Stark  cea  care  a  minţit?  Despre  dezvirginarea  ei  şi  despre 
pumnal?  Cu  trecerea  anilor,  Tyrion  îşi  dăduse  seama  că  nimic  din  ceea  ce  era  simplu  şi 
neînsemnat  nu  era  adevărat. 

Fiicele  Lordului  Hoster  nu  mă  iubesc,  mărturisi  el.  Mă  îndoiesc  că  ar  pleca  urechea  la 
propunerea  pe  care  le-aş  face-o.  Dar,  venind  de  la  tine,  aceleaşi  cuvinte  ar  putea  să  le  sune  mai 
dulce  în  urechi. 

Asta  depinde  de  cuvinte.  Dacă  vrei  s-o  oferi  pe  Şansa  în  schimbul  fratelui  tău,  n-ai  decât 
să-i  iroseşti  altcuiva  timpul.  Joffrey  nu  şi-ar  preda  niciodată  jucăria,  iar  Lady  Catelyn  nu  e  atât  de 
proastă  încât  să-l  dea  pe  Regicid  în  schimbul  unei  copilite. 

Am  de  gând  s-o  găsesc  şi  pe  Arya.  Am  pus  oamenii  mei  să  o  caute. 

A  căuta  nu  înseamnă  a  găsi. 

Voi  ţine  minte  asta,  domnul  meu.  In  orice  caz,  am  sperat  s-o  lămureşti  pe  Lady  Lysa. 
Pentru  ea  am  o  ofertă  mai  bună. 

Lysa  e  mai  maleabilă  decât  Catelyn,  e  adevărat...,  dar,  de  asemenea,  şi  mai  fricoasă.  Am 
înţeles  că  te  urăşte. 

-  Crede  că  are  motive  întemeiate.  Când  am  fost  oaspetele  ei  la  Eyrie,  a  insistat  că  i-am  ucis 
soţul  şi  n-a  fost  dispusă  să  asculte  dezminţirile.  Se  aplecă  în  faţă.  Dacă  i  l-aş  da  pe  adevăratul 
ucigaş  al  lui  Jon  Arryn,  s-ar  putea  să  fie  mai  îngăduitoare  cu  mine.  Degeţel  sări  în  picioare. 

-  Adevăratul  ucigaş?  Mărturisesc  că  mă  faci  curios.  La  cine  te  referi? 
Era  rândul  lui  Tyrion  să  zâmbească. 

Darurile  le  dau  prietenilor  mei  pe  gratis.  Lysa  Arryn  va  trebui  să  priceapă  asta. 

Ii  ceri  prietenia  sau  săbiile? 

Ambele. 


Degeţel  îşi  mângâie  barba  netedă. 
Lysa  are  şi  ea  necazurile  ei.  Clanurile  atacă  din  Munţii  Lunii,  cu  oştiri  mai  numeroase  ca 
niciodată...  şi  mai  bine  înarmate. 

Catastrofal,  spuse  Tyrion,  care  îi  înarmase.  Aş  putea  s-o  ajut.  Un  cuvânt  de-al  meu... 
Şi  cât  ar  costa-o  acest  cuvânt? 

Vreau  ca  Lady  Lysa  şi  fiii  ei  să-1  recunoască  pe  Joffrey  ca  rege,  să-i  jure  credinţă  şi  să... 

...  să  declare  război  împotriva  clanurilor  Stark  şi  Tully.  Degeţel  clătină  din  cap.  Ăsta-i 
necazul  tău,  Lannister.  Lysa  nu-şi  va  trimite  niciodată  cavalerii  împotriva  Riverrunului. 

Nici  nu  i-aş  cere  asta.  Nu  ducem  lipsă  de  duşmani.  Aş  folosi  puterea  ei  ca  să  mă  opun 
Lordului  Renly  sau  Lordului  Stannis,  dacă  s-ar  mişca  de  la  Piatra  Dragonului.  In  schimb,  îi  voi 
oferi  dreptate  pentru  Jon  Arryn  şi  pace  în  Vale.  Chiar  l-aş  numi  pe  acel  fiu  îngrozitor  al  ei  Păzitor 
al  Estului,  aşa  cum  a  fost  tatăl  său.  Vreau  sa-l  văd  zburând,  îi  şopti  în  amintire  un  glas  de  băiat. 
Şi,  ca  să  pecetluiesc  înţelegerea,  i-o  voi  da  pe  nepoata  mea. 

Avu  plăcerea  să  vadă  o  expresie  de  uimire  sinceră  în  ochii  verzi-cenuşii  ai  lui  Petyr 
Baelish. 

Myrcella? 

Când  va  ajunge  la  vârsta  cuvenită,  se  poate  căsători  cu  micul  Lord  Robert.  Până  atunci, 
va  fi  sub  tutela  Doamnei  Lysa  la  Eyrie. 

Şi  ce  părere  are  înălţimea  Sa  Regina  despre  această  mişcare?  Când  Tyrion  ridică  din 
umeri,  Degeţel  izbucni  în  râs.  Mă  gândeam  eu.  Eşti  un  omuleţ  periculos,  Lannister.  Da,  aş  putea 
să-i  cânt  Lysei  acest  cântec.  Din  nou  zâmbetul  viclean,  privirea  maliţioasă.  Dacă  aş  vrea. 
Tyrion  clătină  din  cap,  ştiind  că  Degeţel  nu  putea  suporta  o  tăcere  lungă. 

Aşadar,  continuă  Lordul  Petyr  după  o  pauză,  peste  măsură  de  arogant,  mie  ce-mi  pică? 

Harrenhalul. 

Era  interesant  să-i  priveşti  chipul.  Tatăl  Lordului  Petyr  fusese  cel  mai  mărunt  dintre  lorzii 
mărunţi,  bunicul  său,  un  cavaler  rătăcitor  fără  patrie,  care  nu  avea  mai  mult  de  câţiva  acri  de 
pământ  stâncos  pe  ţărmul  bătut  de  vânturi  al  Degetelor.  Harrenhal  era  una  dintre  poamele  cele 
mai  bogate  ale  celor  Şapte  Regate,  cu  pământuri  întinse,  bogate  şi  fertile,  cu  castelul  său  imens, 
mai  grozav  ca  oricare  din  regat...  şi  atât  de  mare  încât  umbrea  Riverrunul,  locul  unde  Petyr 
Baelish  fusese  crescut  de  Casa  Tully,  doar  ca  să  fie  alungat  pe  neaşteptate,  când  îndrăznise  să-şi 
ridice  privirea  la  fiica  Lordului  Hoster. 

Degeţel  îşi  luă  un  scurt  răgaz,  pentru  a-şi  aranja  capa,  dar  Tyrion  zări  acel  licăr  de  dorinţă 
în  ochii  lui  şireţi  de  pisică.  //  am  la  mână,  ştia  el. 

Harrenhal  e  blestemat,  spuse  Lordul  Petyr  după  o  clipă,  străduindu-se  să  pară  plictisit. 

Atunci  rade-1  din  temelii  şi  construieşte  din  nou,  după  placul  tău.  Nu  vei  duce  lipsă  de 
bani.  Am  de  gând  să  te  fac  lord  vasal  al  Tridentului.  Aceşti  lorzi  riverani  au  dovedit  că  nu  pot  fi 
de  încredere.  Lasă-i  să-şi  arate  loialitatea  pentru  pământurile  lor. 

Chiar  şi  clanul  Tully? 

Dacă  va  mai  rămâne  vreun  Tully  când  vom  termina. 


Degeţel  arăta  ca  un  băieţel  care  tocmai  luase  pe  furiş  o  muşcătură  dintr-un  fagure  de  miere. 
încerca  să  se  ferească  de  albine,  dar  mierea  era  atât  de  dulce!  Harrenhal  şi  toate  pământurile  şi 
veniturile  sale. 

Dintr-o  lovitură,  mă  vei  face  unul  dintre  cei  mai  mari  lorzi  ai  regatului.  Nu  că  aş  fi 
nerecunoscător,  domnul  meu,  dar...  de  ce? 

Mi- ai  slujit  sora  cu  multă  credinţă  în  problema  succesiunii. 

La  fel  a  făcut  şi  Janos  Slynt,  căruia  acelaşi  castel  de  la  Harrenhal  i-a  fost  acordat  de 
curând,  doar  ca  să-i  fie  răpit  când  n-a  mai  fost  de  folos. 
Tyrion  începu  să  râdă. 

-  M-ai  prins,  domnul  meu.  Ce  pot  să  spun?  Am  nevoie  de  tine  să  mi-o  dai  pe  Lady  Lysa, 
nu  de  Janos 

Slynt.  Dădu  din  umeri,  încovoiat.  Te  prefer  pe  tine  instalat  la  Harrenhal  decât  pe  Renly 
aşezat  pe  Tronul  de  Fier.  Ce  ar  putea  fi  mai  limpede? 

Ce,  într-adevăr?  Iţi  dai  seama  că  s-ar  putea  să  fiu  nevoit  să  mă  culc  din  nou  cu  Lysa 
Arrya  ca  să-i  obţin  consimţământul  la  această  căsătorie? 

Sunt  sigur  că  nu  vei  fi  indiferent  la  această  misiune. 

I-am  spus  odată  lui  Ned  Stark  că,  atunci  când  te  trezeşti  gol  lângă  o  femeie  urâtă,  singurul 
lucru  pe  care  poţi  să-1  faci  e  să  închizi  ochii  şi  să  duci  treaba  până  la  capăt.  Degeţel  îşi  întinse 
degetele  şi  privi  în  ochii  strâmbi  ai  lui  Tyrion.  Dă-mi  două  săptămâni  să-mi  închei  afacerile  şi  să 
fac  aranjamentele  ca  să  plec  cu  o  corabie  către  Oraşul  Pescăruşilor. 

-  Ar  fi  tocmai  bine.  Oaspetele  său  se  ridică. 

-  A  fost  o  dimineaţă  de-a  dreptul  plăcută,  Lan-nister.  Şi  profitabilă...  pentru  amândoi,  sper. 
Făcu  o  plecăciune,  fluturându-şi  capa  într-un  vârtej  galben  şi  ieşi  pe  uşă  cu  pas  grăbit. 

Doi,  gândi  Tyrion. 

Se  duse  sus,  în  dormitor,  să-1  aştepte  pe  Varys,  care  urma  să-şi  facă  apariţia  în  curând.  Pe 
înserat,  bănuia.  Probabil  la  răsăritul  lunii,  deşi  spera  că  nu  atât  de  târziu.  Spera  s-o  viziteze  pe 
Shae  în  seara  aceasta.  Fu  plăcut  surprins  când  Galt,  de  la  Ciorile  de  Piatră,  îl  informă,  după  nici  o 
oră,  că  bărbatul  pudrat  se  afla  la  uşa  lui. 

-  Eşti  un  om  crud  să-1  faci  pe  Marele  Maester  să  se  agite  aşa,  îl  dojeni  eunucul.  Omul  nu 
poate  ţine  un  secret. 

-  Ce  aud  acolo  este  o  cioară  care  cheamă  corbul  negru?  Sau  ai  prefera  să  nu  auzi  ce  i-am 
propus  lui  Doran  Martell? 

Varys  chicoti. 
Poate  că  mi-au  şoptit  păsărelele  mele. 
Chiar  aşa?  Voia  să  audă  asta.  Continuă. 

Oamenii  din  Dornish  s-au  ţinut  până  acum  departe  de  aceste  războaie.  Doran  Martell  şi-a 
adunat  flamurile,  dar  nimic  mai  mult.  Ura  sa  faţă  de  Casa  Lannister  este  bine  cunoscută  şi  toată 
lumea  crede  că  i  se  va  alătura  Lordului  Renly.  Tu  vrei  să-1  faci  să  se  răzgândească. 

Toate  acestea  sunt  lucruri  evidente,  zise  Tyrion. 

Singura  enigmă  este  ce  i-ai  putut  oferi  în  schimbul  supunerii.  Prinţul  e  un  om  sentimental, 
şi  îi  plânge  şi  acum  pe  sora  sa  Elia  şi  pe  dulcele  ei  copil. 


Tata  mi-a  spus  cândva  că  un  lord  nu-şi  lasă  niciodată  sentimentele  să  stea  în  calea 
ambiţiei...  şi  întâmplător  avem  un  scaun  gol  în  consiliul  mic,  acum  că  Lordul  Janos  a  dispărut. 

Un  loc  în  consiliu  nu  e  de  dispreţuit,  recunoscu  Varys,  dar  va  fi  destul  ca  să  facă  un  om 
mândru  să  uite  de  uciderea  surorii  sale? 

De  ce  să  uite?  zâmbi  Tyrion.  I-am  promis  că  i-i  voi  preda  pe  ucigaşii  surorii  sale,  vii  sau 
morţi,  cum  preferă.  După  ce  se  va  sfârşi  războiul,  bineînţeles. 
Varys  îi  aruncă  o  privire  vicleană. 

Micuţele  mele  păsări  mi-au  şoptit  că  Prinţesa  Elia  a  strigat...  un  anumit  nume...  când  au 
venit  după  ea. 

Un  secret  mai  e  un  secret  dacă  îl  cunoaşte  toată  lumea?  La  Casterly  Rock  era  un  lucru 
cunoscut  că 

Gregor  Clegane  îi  ucisese  pe  Elia  şi  pe  cu  copilul  ei.  Se  spune  că  a  violat-o,  având  mâinile 
încă  pătate  de  sângele  şi  de  creierii  copilului  ei. 

-Acest  secret  este  omul  credincios  al  nobilului  tău  tată. 

-  Tatăl  meu  ar  fi  primul  care  să-ţi  spună  că  cincizeci  de  mii  de  oameni  din  Dornish 
valorează  cât  un  câine  turbat. 

Varys  se  lovi  peste  obrazul  pudrat. 
Şi  dacă  Prinţul  Doran  cere  şi  sângele  lordului  care  a  dat  ordinul,  nu  numai  al  cavalerului 
care  a  săvârşit  fapta... 

Robert  Baratheon  a  condus  rebeliunea.  Toate  ordinele  au  venit  de  la  el,  până  la  urmă. 
Robert  nu  a  fost  la  Debarcaderul  Regelui. 
Nici  Doran  Martell. 

Aşadar,  sânge  pentru  mândria  lui,  un  scaun  pentru  ambiţie.  Aur  şi  pământ,  se  înţelege  de 
la  sine.  O  ofertă  dulce...,  dar  dulciurile  pot  fi  otrăvite.  Dacă  aş  fi  în  locul  lui,  aş  cere  ceva  în  plus, 
înainte  de-a  întinde  mâna  după  acest  fagure  de  miere.  O  dovadă  de  bu-nă-credinţă,  o  pavăză 
sigură  împotriva  trădării.  Varys  îşi  afişă  cel  mai  dezgustător  zâmbet.  Pe  care  anume  i-1  vei  da, 
mă  întreb. 

Tyrion  oftă. 

Ştii,  nu-i  aşa? 

Dacă  pui  aşa  problema,  da.  Tommen.  N-ai  cum  să  le-o  dai  pe  Myrcella  şi  lui  Doran 
Martell  şi  Lysei  Arryn  în  acelaşi  timp. 

Aminteşte-mi  să  nu  mă  mai  joc  niciodată  cu  tine  de-a  ghicitul.  Trişezi. 
Prinţul  Tommen  e  un  băiat  bun. 

Dacă- 1  smulg  de  lângă  Cersei  şi  Joffrey  cât  mai  e  încă  tânăr,  s-ar  putea  chiar  să  devină  un 
bărbat  bun. 

Şi  un  rege  bun? 
Joffrey  este  rege. 

Iar  Tommen  e  moştenitor,  dacă  se  întâmplă  ceva  rău  cu  înălţimea  Sa.  Tommen,  care  are  o 
fire  atât  de  dulce  şi  mai  cu  seamă...  maleabilă. 
Ai  o  minte  bănuitoare,  Varys. 


Voi  lua  asta  drept  compliment,  domnul  meu.  In  orice  caz,  Prinţul  Doran  nu  va  fi 
insensibil  la  marea  onoare  pe  care  i-o  faci.  Foarte  abil  lucrat,  aş  spune...  cu  un  singur  cusur. 
Piticul  râse: 
Numit  Cersei. 

Ce  valoare  are  coroana  în  comparaţie  cu  dragostea  unei  mame  pentru  rodul  dulce  al 
pântecelui  ei?  Poate  că,  pentru  gloria  Casei  sale  şi  pentru  siguranţa  regatului,  regina  ar  putea  fi 
lămurită  să-i  trimită  fie  pe  Tommen,  fie  pe  Myrcella.  Dar  amândoi?  Cu  siguranţă,  nu. 

Ceea  ce  nu  ştie  Cersei  nu-mi  va  face  rău  niciodată. 

Şi  dacă  înălţimea  Sa  ţi-ar  descoperi  intenţiile  înainte  ca  planurile  tale  să  fie  puse  la  punct? 
Păi,  răspunse  el,  atunci  aş  şti  că  omul  care  i-a  spus  îmi  e  cu  siguranţă  duşman.  Iar  când 
Varys  chicoti,  Tyrion  gândi:  Trei. 


ŞANSA 


Vino  în  pădurea  zeilor  diseară,  dacă  vrei  să  mergi  acasă. 

Cuvintele  erau  la  a  suta  citire  aceleaşi  care  fuseseră  la  prima,  atunci  când  Şansa  descoperise 
bucata  împăturită  de  pergament  sub  perna  ei.  Nu  ştia  cum  ajunsese  acolo  sau  cine  o  trimisese. 
Biletul  era  nesemnat,  nesigilat,  iar  scrisul  îi  era  necunoscut.  Strânse  pergamentul  la  piept  şi  îşi 
repetă  vorbele,  cu  glas  şoptit: 

-  „Vino  în  pădurea  zeilor  diseară,  dacă  vrei  să  mergi  acasă." 

Ce  putea  să  însemne  asta?  Ar  trebui  să  ducă  biletul  la  regină,  să  dea  dovadă  că  e 
ascultătoare?  Agitată,  se  frecă  pe  stomac.  Urma  vineţie  pe  care  i-o  lăsase  Ser  Meryn  pălise, 


devenind  de-un  galben  urât,  şi  încă  o  durea.  Era  vina  ei.  Trebuia  să  înveţe  să-şi  ascundă  mai  bine 
sentimentele,  ca  să  nu-1  înfurie  pe  Joffrey.  Când  a  auzit  că  Pezevenghiul  1-a  trimis  pe  Lordul 
Slynt  la  Zid,  a  uitat  de  sine  şi  a  spus:  „Sper  să-1  prindă  Ceilalţi."  Regelui  nu  i-a  plăcut. 
Vino  în  pădurea  zeilor  diseara,  dacă  vrei  să  mergi  acasă. 

Şansa  se  rugase  cu  atâta  ardoare!  Putea,  oare,  să  fie  acesta  răspunsul?  In  sfârşit,  un  cavaler 
adevărat  trimis  s-o  salveze?  Poate  că  era  unul  dintre  gemenii  Redwyne,  sau  neînfricatul  Ser 
Balon  Swann,  sau  chiar  Beric  Dondarrion  -  tânărul  lord  de  care  se  îndrăgostise  prietena  ei,  Jeyne 
Poole  -,  cu  părul  lui  roş-cat-auriu  şi  o  puzderie  de  stele  pe  mantia-i  neagră. 

Vino  în  pădurea  zeilor  diseară,  dacă  vrei  să  mergi  acasă. 

Dacă  era  o  glumă  crudă  de-a  lui  Joffrey,  ca  în  ziua  când  a  dus-o  sus,  pe  metereze,  să-i  arate 
capul  tatălui  ei?  Sau  poate  era  o  cursă  subtilă,  ca  să  arate  că  nu  e  loială.  Dacă  s-ar  duce  în 
pădurea  zeilor,  l-ar  găsi  oare  pe  Ser  Ilyn  Payne,  aşteptând-o  în  tăcere  sub  un  copac  al  inimii,  cu 
Gheaţă  în  mână,  privind  cu  ochii  săi  palizi  să  vadă  dacă  vine? 

Vino  în  pădurea  zeilor  disearâ,  dacă  vrei  să  mergi  acasă. 

Când  uşa  se  deschise,  îşi  vârî  iute  biletul  sub  cearceaf  şi  se  aşeză  pe  el.  Era  slujitoarea  ei, 
fata  sfioasă  cu  părul  moale,  castaniu. 

-  Ce  vrei?  o  întrebă  Şansa. 

-  Stăpâna  vrea  o  baie  în  seara  asta? 

-  Un  foc,  cred...  Simt  un  frison.  Tremura,  deşi  ziua  fusese  fierbinte. 

-  Cum  doreşti. 

Şansa  o  urmări  pe  fată  cu  priviri  bănuitoare.  Oare  văzuse  biletul?  Oare  ea  i-1  pusese  sub 
pernă?  Nu  era  ea,  probabil,  părea  o  fată  proastă,  nu  una  pe  care  ai  pune-o  să-ţi  transmită  mesajele 
secrete,  dar  Şansa  nu  o  cunoştea.  Regina  îi  schimba  servitorii  o  dată  la  două  săptămâni,  ca  să  se 
asigure  că  nu  se  împrietenea  cu  niciunul. 

Când  focul  ardea  în  cămin,  Şansa  îi  mulţumi  scurt  fetei  şi  îi  porunci  să  iasă.  Fata  se  supuse 
repede,  ca  de  obicei,  dar  Şansa  hotărî  că  avea  o  privire  vicleană.  Fără  îndoială,  va  alerga  s-o 
informeze  pe  regină,  sau  poate  pe  Varys.  Toate  slujnicele  o  spionau,  era  sigură  de  asta. 

Rămasă  singură,  azvârli  biletul  în  foc,  privind  cum  pergamentul  se  răsuceşte  şi  se 
înnegreşte.  Vino  în  pădurea  zeilor  diseară,  dacă  vrei  să  mergi  acasă.  Se  duse  la  fereastră.  Jos, 
vedea  un  cavaler  scund,  înveşmântat  într-o  armură  gălbuie  şi  o  mantie  albă,  grea,  plim-bându-se 
pe  podul  mobil.  Judecând  după  statură,  nu  putea  fi  decât  Ser  Preston  Greenfield.  Regina  îi 
dăduse  Şansei  libertate  de  mişcare  în  castel,  dar  şi  aşa,  dacă  ar  fi  încercat  să  părăsească  Citadela 
lui  Maegor  la  această  oră  din  noapte,  Ser  Preston  ar  vrea  să  ştie  unde  se  duce.  Ce  i-ar  putea 
spune?  Dintr-odată,  se  bucură  că  a  ars  biletul. 

îşi  desfăcu  rochia  şi  se  vârî  în  pat,  dar  nu  adormi.  Oare  mai  era  acolo?  se  întrebă.  Cat  timp 
va  aştepta?  Era  un  gest  atât  de  crud  să-i  trimită  un  bilet  şi  să  nu-i  spună  nimic.  Gândurile  i  se 
învârteau  în  cap. 

De-ar  avea  pe  cineva  care  să-i  spună  ce  să  facă...  Ii  lipsea  Septa  Mordane  şi,  încă  şi  mai 
mult,  Jeyne  Poole,  prietena  ei  cea  mai  bună.  Septa  plătise  cu  capul,  împreună  cu  ceilalţi,  pentru 
crima  de  a  sluji  Casa  Stark.  Şansa  nu  ştia  ce  s-a  întâmplat  cu  Jeyne,  care  dispăruse  din  camerele 
ei  după  aceea,  fără  să  se  mai  pomenească  nimic  despre  ea.  încerca  să  nu  se  gândească  la  ele  prea 
des,  dar  uneori  era  năpădită  de  amintiri,  şi  atunci  îi  era  greu  să-şi  stăpânească  lacrimile.  Din  când 


în  când,  Şansei  îi  era  dor  chiar  şi  de  sora  ei.  Arya  trebuia  să  fi  ajuns  deja  la  Winterfell,  unde 
probabil  dansa,  cosea  şi  se  juca  cu  Bran  şi  cu  micul  Rickon  sau,  dacă  voia,  călărea  prin  oraşul 
iernii.  Şi  Şansei  îi  era  îngăduit  să  călărească,  dar  numai  în  curtea  interioară  a  castelului,  şi  era 
plictisitor  să  te  învârti  toată  ziua  într-un  cerc. 

Era  trează  ca  lumina  zilei  când  auzi  strigătele.  La  început  îndepărtate,  pe  urmă  tot  mai 
puternice.  Multe  glasuri  ţipând  laolaltă.  Nu  putea  distinge  cuvintele.  Se  auzeau  şi  cai,  tropot  de 
paşi,  ordine.  Se  furişă  la  fereastră  şi  văzu  oameni  alergând  pe  ziduri,  cu  suliţe  şi  torţe  în  mâini. 
Treci  înapoi  în  pat,  îşi  spuse  Şansa,  nu  e  nimic  care  să  te  privească,  e  doar  vreo  nouă  tulburare  în 
oraş.  La  fântână  se  discuta  în  ultimul  timp  numai  despre  tulburările  din  oraş.  Oamenii  dădeau 
năvală,  fugind  din  calea  războiului,  şi  mulţi  nu  aveau  alt  mod  de  a  supravieţui  decât  să  jefuiască 
şi  să  se  ucidă  unii  pe  alţii.  Du-te  la  culcare. 

Dar  când  privi,  cavalerul  alb  dispăruse,  podul  care  traversa  şanţul  secat  era  coborât,  dar 
rămăsese  nepăzit. 

Şansa  se  răsuci  pe  călcâie  fără  să  stea  pe  gânduri  şi  aleargă  la  şifonier.  O,  ce  fac?  se  întrebă, 
în  timp  ce  se  îmbrăca.  E  o  nebunie.  Vedea  pe  zidurile  de  apărare  luminile  mai  multor  torţe.  Oare 
veniseră,  în  sfârşit,  Stannis  şi  Renly  să-1  omoare  pe  Joffrey  şi  să  revendice  tronul  fratelui  lor? 
Dacă  era  aşa,  străjerii  vor  ridica  podul  mobil  despărţind  Citadela  lui  Maegor  de  castelul  exterior. 
Şansa  îşi  aruncă  pe  umeri  o  mantie  simplă,  gri,  şi  luă  cuţitul  cu  care  obişnuia  să  taie  carnea.  Dacă 
e  vreo  cursă,  mai  bine  mor  decât  să-i  mai  las  să-mi  facă  rău,  îşi  spuse.  Ascunse  cuţitul  sub 
mantie. 

O  coloană  de  spadasini  în  mantii  roşii  trecu,  în  timp  ce  Şansa  se  furişă  afară  în  noapte. 
Aşteptă  până  când  se  îndepărtară  destul  de  mult  înainte  de  a  traversa  iute  ca  o  săgeată  podul 
mobil,  nestrăjuit.  In  curte,  oamenii  îşi  încheiau  centurile  şi  îşi  potriveau  şeile  pe  cai.  II  zări  pe  Ser 
Preston  lângă  grajduri,  cu  alţi  trei  bărbaţi  din  garda  regală,  cu  mantii  albe,  strălucitoare  ca  luna 
plină,  ajutându-1  pe  Joffrey  să-şi  pună  armura.  Când  îl  zări  pe  rege,  rămase  cu  răsuflarea  tăiată. 
Din  fericire,  el  nu  o  observă.  Ţipa  să  i  se  aducă  sabia  şi  arbaleta. 

Zgomotul  se  estompă,  pe  măsură  ce  Şansa  se  adânci  tot  mai  mult  în  castel,  fără  să 
îndrăznească  să  privească  înapoi,  de  teamă  că  Joffrey  s-ar  putea  să  o  zărească...  sau,  mai  rău,  să  o 
urmărească.  Scările  şerpuitoare  se  răsuceau  în  faţa  ei,  brăzdate  de  fâşii  de  lumină  pâlpâitoare 
dinspre  ferestrele  înguste  de  deasupra.  Când  ajunse  sus,  răsufla  greu.  Coborî  în  josul  unei 
colonade  întunecoase  şi  se  propti  de  un  perete  să-şi  tragă  sufletul.  Când  ceva  i  se  frecă  de  picior, 
sări  înnebunită  de  spaimă,  însă  era  doar  o  pisică,  un 

motan  negru,  jerpelit,  cu  o  ureche  muşcată.  Animalul  o  scuipă  şi  se  îndepărtă  în  salturi. 

Când  ajunse  în  pădurea  zeilor,  zgomotele  erau  stinse,  doar  un  răpăit  de  oţel  şi  un  vuiet 
îndepărtat.  Şansa  îşi  strânse  mantia  în  jurul  trupului.  Aerul  era  înviorat  de  mirosul  de  pământ  şi 
frunze.  Doamnei  i-ar  fi  plăcut  locul  acesta,  gândi  Şansa.  Pădurea  zeilor  avea  ceva  sălbatic,  chiar 
şi  aici,  în  inima  castelului  din  inima  oraşului,  simţeai  cum  zeii  te  privesc  cu  o  mie  de  ochi 
nevăzuţi. 

Şansa  se  simţea  mai  apropiată  de  zeii  mamei  sale  decât  de  cei  ai  tatălui.  Iubea  statuile, 
picturile  pe  sticlă  plumbuită,  parfumul  de  tămâie  arsă,  septonii  cu  robele  şi  cristalele  lor,  jocul 
magic  al  curcubeielor  pe  deasupra  altarelor  încrustate  cu  sidef,  onix  şi  safir.  Totuşi,  nu  putea 


nega  că  pădurea  zeilor  avea  şi  ea  o  anumită  putere.  Mai  cu  seamă  noaptea.  Ajută-ma,  se  rugă  ea, 
trimite-mi  un  prieten,  un  adevărat  cavaler  care  să  mă  apere... 

Se  duse  de  la  un  copac  la  altul,  pipăind  cu  degetele  coaja  aspră.  Frunzele  îi  ştergeau  obrajii. 
Venise  oare  prea  târziu?  El  n-ar  fi  plecat  atât  de  repede,  nu-i  aşa?  Dar  fusese  vreodată  aici?  Să 
rişte  să  strige?  Totul  părea  atât  de  tăcut,  atât  de  liniştit... 

-  M-am  temut  că  nu  vei  veni,  copilă. 

Şansa  se  răsuci.  Din  umbră  ieşi  un  bărbat  îndesat,  cu  ceafa  groasă,  târşâindu-şi  picioarele. 
Purta  o  haină  cenuşie,  cu  gluga  trasă  pe  ochi,  dar  când  o  fâşie  îngustă  de  lumină  îi  atinse  obrazul, 
îl  recunoscu  pe  dată,  după  pielea  pătată  şi  urzeala  de  vinişoare  sparte  de  dedesubt. 

-  Ser  Dontos,  spuse  ea,  cu  răsuflarea  întretăiată.  Tu  ai  fost? 

-  Da,  doamna  mea.  Când  Şansa  se  apropie,  îi  simţi  duhoarea  acră  de  vin  în  respiraţie.  Eu. 
întinse  mâna. 

Şansa  se  dădu  înapoi. 

-  Nu.  îşi  vârî  mâna  sub  mantie,  către  cuţitul  ascuns.  Stai...  Ce  vrei  cu  mine? 

-  Doar  să  te  ajut,  zise  Dontos,  aşa  cum  m-ai  ajutat  tu  pe  mine. 

-  Eşti  beat,  nu-i  aşa? 

-  Doar  o  cupă  de  vin,  să-mi  fac  curaj.  Dacă  mă  prind  acum,  o  să  mă  jupoaie. 

Şi  mie  ce-mi  vor  face?  Şansa  se  pomeni  gândindu-se  din  nou  la  Doamna.  Ea  ar  fi  putut 
mirosi  minciuna,  ea  ar  fi  putut,  dar  era  moartă.  Tata  o  omorâse,  din  pricina  Aryei.  Trase  cuţitul  şi 
îl  tinu  în  fată  cu  ambele  mâini. 

-  Ai  de  gând  să  mă  înjunghii?  întrebă  Dontos. 

-  Da,  răspunse  ea.  Spune-mi  cine  te-a  trimis. 

-  Nimeni,  draga  mea.  Jur  pe  onoarea  mea  de  cavaler. 

-  Cavaler?  Joffrey  decretase  că  Dontos  nu  va  mai  fi  cavaler,  ci  doar  un  simplu  bufon,  mai 
neînsemnat  chiar  decât  Băiatul  Lunii.  De  ce  mi-ar  trimite  un  bătrân  nebun  şi  beţiv? 

-  Asta  merit,  deşi...  ştiu  că  e  ciudat,  dar...  în  toţi  aceşti  ani,  cât  am  fost  cavaler,  am  fost  cu 
adevărat  un  bufon,  iar  acum,  că  sunt  bufon,  cred...  cred  că  aş  putea  să  găsesc  dorinţa  de  a  fi  din 
nou  cavaler,  dulce  doamnă.  Şi  toate  acestea  datorită  ţie...  graţiei  şi  curajului  tău.  Tu  m-ai  salvat, 
nu  numai  de  Joffrey,  dar  şi  de  mine  însumi.  Glasul  i  se  pierdu.  Cântăreţii  spun  că  a  mai  fost 
cândva  un  bufon  care  a  fost  cel  mai  mare  cavaler  dintre  toţi... 

-  Florian,  şopti  Şansa.  O  străbătu  un  fior. 

-  Iubită  doamnă,  voi  fi  Florianul  tău,  zise  Dontos  cu  umilinţă,  căzând  în  genunchi  în  faţa 

ei. 

încet,  Şansa  coborî  cuţitul.  îşi  simţea  capul  neobişnuit  de  uşor,  de  parcă  ar  fi  plutit.  E  o 
nebunie  să  mă  încred  în  acest  beţivan,  dar  dacă  îi  întorc  spatele,  voi  mai  avea  vreodată  o 
asemenea  ocazie? 

-  Cum...  cum  vei  face  asta?  Cum  mă  vei  duce  de  aici? 
Ser  Dontos  îşi  ridică  faţa,  privind-o. 

-  Să  te  scot  din  castel  va  fi  partea  cea  mai  grea.  Odată  ce  te  vei  afla  afară,  există  corăbii 
care  te  vor  duce  acasă.  Ar  trebui  să  găsesc  banii  şi  să  fac  pregătirile,  asta  e  tot. 

-  Am  putea  pleca  acum?  întrebă  ea,  neîndrăznind  să  spere. 


-  Chiar  în  noaptea  asta?  Nu,  doamna  mea,  mă  tem  că  nu.  Mai  întâi  trebuie  să  găsesc  o  cale 
sigură  să  te  scot  din  castel  la  momentul  potrivit.  Nu  va  fi  nici  uşor,  nici  repede.  Sunt  cu  ochii  şi 
pe  mine.  îşi  linse  buzele  cu  nervozitate.  Vrei  să  laşi  deoparte  cuţitul? 

Şansa  îşi  vârî  cuţitul  sub  mantie. 

-  Ridică-te,  ser. 

-  Mulţumesc,  doamna  mea.  Ser  Dontos  se  ridică  în  picioare  împleticindu-se  şi  îşi  şterse 
pământul  şi  frunzele  de  pe  genunchi.  Nobilul  tău  tată  a  fost  un  bărbat  adevărat,  cum  n-a  mai 
cunoscut  regatul,  dar  eu  am  stat  deoparte  şi  i-am  lăsat  să-1  ucidă,  am  stat  cu  braţele  încrucişate... 
Şi  totuşi,  când  Joffrey  a  avut  de  gând  să  mă  omoare,  tu  ai  ridicat  glasul.  Doamnă,  eu  n-am  fost 
niciodată  erou,  aşa  cum  n-au  fost  nici  Ryam  Redwyne,  nici  Barristan  cel  Viteaz.  N-am  câştigat 
turniruri,  nici  renume  în  război,  dar  am  fost  cândva  cavaler,  iar  tu  m-ai  ajutat  să-mi  amintesc  ce 
înseamnă  asta.  Viaţa  mea  este  un  lucru  neînsemnat,  dar  îţi  aparţine.  Ser  Dontos  aşeză  o  mână  pe 
trunchiul  noduros  al  unui  copac  al  inimii.  Şansa  îl  vedea  cum  tremură.  Jur  în  faţa  zeilor  tatălui 
tău  că  te  voi  trimite  acasă. 

A  jurat.  Un  jurământ  solemn,  în  faţa  zeilor. 

-  Atunci...  mă  voi  lăsa  în  mâinile  tale.  Dar  cum  îmi  voi  da  seama  când  e  timpul  să  plec? 
îmi  vei  trimite  din  nou  un  bilet? 

Ser  Dontos  privi  împrejur  cu  nervozitate. 

-  Riscul  e  prea  mare.  Trebuie  să  vii  aici,  în  pădurea  zeilor.  Cât  de  des  vei  putea.  Acesta  e 
locul  cel  mai  sigur.  Singurul  loc  sigur.  Nicăieri  altundeva.  Nu  în  camerele  tale  sau  ale  mele,  nici 
pe  scări,  nici  în  grădină,  nici  măcar  dacă  aparent  suntem  singuri.  Pietrele  au  urechi  la  Fortăreaţa 
Roşie  şi  doar  aici  putem  vorbi  liber. 

-  Numai  aici,  spuse  Şansa.  O  să  ţin  minte. 

-  Şi  dacă  îţi  voi  părea  crud,  batjocoritor  sau  indiferent  când  suntem  priviţi,  iartă-mă,  copilă. 
Am  un  rol  de  jucat,  iar  tu  trebuie  să  faci  la  fel.  Un  singur  pas  greşit  şi  capetele  noastre  vor 
împodobi  zidurile,  aşa  cum  s-a  întâmplat  cu  capul  tatălui  tău. 

Şansa  încuviinţă: 

-  înţeleg. 

-  Va  trebui  să  fii  curajoasă  şi  puternică...  şi  răbdătoare;  mai  presus  de  toate,  răbdătoare. 

-  Voi  fi,  promise  ea,  dar,  te  rog...  fă-o  cât  de  repede  poţi.  Mă  tem... 

-  Şi  eu,  spuse  Ser  Dontos,  cu  un  zâmbet  stins.  Iar  acum  trebuie  să  pleci,  înainte  să  ţi  se 
simtă  lipsa. 

-  Nu  vii  cu  mine? 

-  Mai  bine  să  nu  fim  văzuţi  împreună,  încuviinţând,  Şansa  făcu  un  pas,  apoi  se  întoarse 
agitată  şi  aşeză  cu  blândeţe  un  sărut  pe  obrazul  lui,  cu  ochii  închişi. 

-  Florian  al  meu,  şopti  ea.  Zeii  mi-au  auzit  rugăminţile  mele. 

Alergă  pe  malul  râului,  pe  lângă  mica  bucătărie  şi  prin  curtea  porcilor,  cu  paşii  grăbiţi 
pierzându-se  dincolo  de  guiţatul  porcilor  în  ţarcuri.  Acasă,  gândi  ea,  acasă,  mă  va  duce  acasă,  va 
avea  grijă  de  mine,  Florian  al  meu.  Cântecele  despre  Florian  şi  Jonquil  erau  preferatele  ei. 
Florian  era  şi  el  urât,  deşi  nu  era  atât  de  bătrân. 


Alerga  năvalnic  în  josul  treptelor  unduitoare,  când  un  bărbat  se  ivi  din  spatele  unei  intrări 
ascunse.  Şansa  se  ciocni  de  el  şi  îşi  pierdu  echilibrul.  Degete  de  fier  o  apucară  de  încheietură, 
înainte  să  cadă,  şi  o  voce  gravă  îi  scrâşni  în  urechi: 

-  E  drum  lung  să  te  rostogoleşti  pe  scări  în  jos,  micuţă  pasăre.  Vrei  să  ne  omori  pe 
amândoi?  Râsul  lui  era  aspru,  ca  lama  unui  ferăstrău  tăind  în  piatră.  Poate  că  da. 

Câinele. 

-  Nu,  domnul  meu,  scuze,  n-aş  face  asta  niciodată.  Şansa  îşi  feri  privirea,  dar  era  prea 
târziu,  el  îi  văzuse  faţa.  Te  rog,  mă  doare.  încercă  să  se  elibereze  din  strânsoare. 

-  Şi  ce  face  mica  pasăre  a  lui  Joff  în  toiul  nopţii,  zburând  pe  scări  în  jos?  Când  Şansa  nu 
răspunse,  el  o  scutură.  Unde  ai  fost? 

-  In  p-p-pădurea  zeilor,  domnul  meu,  răspunse  ea,  neîndrăznind  să  mintă.  M-am  rugat,  m- 
am  rugat  pentru  tata  şi...  pentru  rege,  m-am  rugat  să  nu  fie  rănit. 

-  Mă  crezi  atât  de  beat  încât  să  cred  aşa  ceva?  Ii  eliberă  braţul  din  strânsoare,  balansându- 
se  pe  picioare,  cu  faţa  arsă,  îngrozitoare,  brăzdată  de  dâre  de  lumină  şi  întuneric. 

-  Eşti  aproape  femeie...,  chipul,  sânii,  eşti  şi  mai  înaltă,  aproape...  Ah,  eşti  încă  o  păsărică 
proastă,  nu-i  aşa?  Cânţi  ce  cântece  te  învaţă...  Cântă-mi  un  cântec.  Un  cântec  despre  cavaleri  şi 
fete  frumoase.  Iţi  plac  cavalerii,  nu-i  aşa? 

O  speria. 

-  A-adevăraţii  cavaleri,  domnul  meu. 

-  Adevăraţii  cavaleri,  o  luă  el  în  răspăr.  Iar  eu  nu  sunt  lord  mai  mult  decât  sunt  cavaler.  E 
nevoie  să-ţi  vâr  asta  în  cap  cu  forţa?  Clegane  se  clătină,  gata  să  cadă.  O,  Zei,  înjură  el,  prea  mult 
vin.  Ţie  îţi  place  vinul,  păsărică?  Vinul  adevărat?  O  carafă  de  vin  roşu,  sec,  întunecat  ca  sângele, 
e  tot  ceea  ce  îi  trebuie  unui  bărbat.  Sau  unei  femei.  începu  să  râdă,  clătinându-şi  capul.  Beat  ca 
un  câine,  lua-m-ar  naiba.  Haide  acum.  înapoi  în  colivie,  micuţă  pasăre.  Te  duc  eu.  Te  voi  apăra, 
pentru  rege.  Câinele  o  împinse,  neaşteptat  de  blând,  şi  coborî  în  urma  ei.  Când  ajunseră  jos, 
căzuse  într-o  tăcere  meditativă,  de  parcă  ar  fi  uitat  de  prezenţa  ei. 

Când  se  apropiară  de  Citadela  lui  Maegor,  Şansa  intră  în  panică  observând  că  podul  era 
acum  ocupat  de  Ser  Boros  Blount.  Coiful  său  alb,  înalt,  se  întoarse  anevoie  la  sunetul  paşilor  lor. 
Şansa  se  dădu  înapoi.  Ser  Boros  era  cel  mai  aprig  dintre  străjerii  Gărzii  Regale,  un  bărbat  urât,  cu 
o  fire  dezgustătoare,  numai  priviri  ameninţătoare  şi  fălci  încleştate. 

-  N-ai  de  ce  să  te  temi  de  el,  fetiţo.  Câinele  aşeză  pe  umărul  ei  o  mână  grea.  Chiar  dacă 
vopseşti  în  dungi  o  broască  râioasă,  tot  nu  devine  tigru. 

Ser  Boros  îşi  ridică  viziera. 

-  Ser,  unde... 

-  Lua-te-ar  naiba,  ser  Boros.  Tu  eşti  cavalerul,  nu  eu.  Eu  sunt  câinele  regelui,  mai  ţii 
minte? 

-  Regele  şi-a  căutat  câinele  mai  devreme. 

-  Câinele  a  băut.  Era  rândul  tău  noaptea  asta  să-1  aperi,  ser.  Al  tău  şi  al  celorlalţi  fraţi  ai 

mei. 

Ser  Boros  se  întoarse  către  Şansa: 

-  Cum  de  nu  eşti  în  camera  ta  la  ora  aceasta,  doamnă? 


-  M-am  dus  în  pădurea  zeilor  să  mă  rog  pentru  siguranţa  regelui.  Minciuna  sună  mai  bine 
de  data  asta,  aproape  verosimil. 

-  Ai  vrea  să  doarmă  în  gălăgia  asta?  zise  Clegane.  Care  a  fost  necazul? 

-  Nebuni  la  poartă,  mărturisi  Ser  Boros.  Nişte  oameni  slobozi  la  gură  au  răspândit  vestea 
pregătirilor  pentru  ospăţul  de  nuntă  al  lui  Tyrek,  iar  acestor  nenorociţi  le-a  intrat  în  cap  că  ar 
trebui  să  petreacă  şi  ei.  înălţimea  Sa  a  dat  o  raită  şi  i-a  trimis  valvârtej. 

-  Viteaz  băiat,  zise  Clegane,  cu  o  mişcare  spasmodică  a  gurii. 

Să  vedem  cât  de  viteaz  va  fi  când  va  avea  de-a  face  cu  fratele  meu,  gândi  Şansa.  Câinele  o 
conduse  peste  podul  mobil.  In  timp  ce  îşi  urmau  drumul  întortocheat  în  josul  scărilor,  Şansa  îl 
întrebă: 

-  De  ce-i  laşi  să-ţi  spună  câine?  Nu  vrei  să  laşi  pe  nimeni  să-ţi  spună  cavaler. 

-  îmi  plac  mai  mult  câinii  decât  cavalerii.  Tatăl  tatălui  meu  a  fost  îngrijitorul  adăpostului 
de  animale  de  la  Casterly  Rock.  Intr-un  an  de  toamnă,  Lordul  Tytos  s-a  vârât  între  o  leoaică  şi 
prada  ei.  Pe  leoaică  o  durea  în  fund  de  blazonul  Casei  Lannister.  Femela  a  sfâşiat  iapa  lordului  şi 
ar  fi  făcut  la  fel  şi  cu  el,  dar  bunicul  a  venit  cu  câinii  de  vânătoare.  Trei  dintre  câini  au  murit, 
alergând  leoaica.  Bunicul  a  pierdut  un  picior,  aşa  că  Lannister  1-a  răsplătit  pentru  asta 

cu  pământuri  şi  un  turn,  şi  i-a  luat  fiul  ca  să  facă  din  el  un  cavaler.  Cei  trei  câini  de  pe 
stindardul  nostru  sunt  cei  trei  care  au  murit  în  iarba  îngălbenită  a  toamnei.  Un  copoi  şi-ar  da  viaţa 
pentru  tine,  dar  nu  te-ar  minţi  niciodată.  Şi  te  va  privi  drept  în  faţă.  O  apucă  de  sub  maxilar, 
ridicându-i  bărbia,  ciupind-o  dureros  cu  degetele.  Şi  asta  e  mai  mult  decât  sunt  în  stare 
păsărelele,  nu-i  aşa?  Nu  mi-am  căpătat  cântecul. 

-  Eu...  eu  ştiu  un  cântec  despre  Florian  şi  Jonquil. 

-  Florian  şi  Jonquil.  Un  nebun  şi  târfa  lui.  Scu-teşte-mă.  Dar  într-o  zi  o  să-mi  cânţi  un 
cântec,  fie  că  vrei  sau  nu. 

-  Am  să-ţi  cânt  bucuroasă.  Sandor  Clegane  pufni. 

-  O  făptură  drăgălaşă  şi  o  mincinoasă  atât  de  nepricepută.  Un  câine  poate  să  miroasă 
minciuna.  Priveşte  în  jurul  tău  şi  adulmecă  bine.  Sunt  cu  toţii  mincinoşi  aici,  şi  fiecare  dintre  ei 
mai  priceput  decât  tine. 


ARYA 


Când  se  cocoţă  pe  cea  mai  înaltă  creangă,  Arya  putu  să  vadă  coşurile  de  fum  iţindu-se 
printre  copaci.  Acoperişuri  de  paie  se  îngrămădeau  pe  malul  lacului  şi  al  pârâiaşului  care  se  vărsa 
în  el,  iar  un  ponton  de  lemn  pătrundea  în  apă  lângă  o  clădire  lungă,  joasă,  cu  un  acoperiş  de  ţiglă. 
Continuă  să  se  caţere,  până  ce  creanga  începu  să  se  îndoaie  sub  greutatea  ei.  Nici  o  barcă  nu  era 
legată  de  ponton,  dar  zărea  spirale  subţiri  de  fum  ridicându-se  din  câteva  hornuri  şi  o  parte  dintr- 
o  căruţă  ieşind  în  spatele  unui  grajd. 

Aici  se  află  cineva,  Arya  îşi  muşcă  buza.  Toate  celelalte  aşezări  pe  care  le  întâlniseră  în 
cale  fuseseră  goale  şi  pustii.  Ferme,  sate,  castele,  hambare,  nu  avea  importanţă.  Dacă  fusese  ceva 
de  pârjolit,  Lannisterii  pârjoliseră,  dacă  fusese  de  omorât,  omorâseră.  In-cendiaseră  şi  pădurile 
acolo  unde  au  putut,  deşi  frunzele  erau  încă  verzi  şi  umede  de  la  ploile  recente,  iar  focurile  nu  se 
răspândiseră.  Ar  fi  ars  şi  lacul  dacă  ar  fi  putut,  remarcase  Gendry,  şi  Arya  ştia  că  avea 

dreptate.  în  noaptea  evadării,  flăcările  oraşului  străluciseră  atât  de  puternic  pe  luciul  apei, 
încât  aveai  impresia  că  lacul  luase,  într- adevăr,  foc. 

Când,  în  noaptea  următoare,  îşi  făcură  curaj  să  se  furişeze  înapoi  între  dărâmături,  nu  mai 
rămăsese  nimic,  doar  pietre  înnegrite,  case  distruse  şi  cadavre.  In  unele  locuri,  dâre  palide  de  fum 
se  mai  ridicau  din  cenuşă.  Plăcintă  Fierbinte  îi  implorase  să  nu  se  întoarcă,  iar  Lommy  i-a  numit 
nebuni  şi  ajurat  că  Ser  Amory  îi  va  prinde  şi-i  va  omorî  şi  pe  ei,  dar  Lorch  şi  oamenii  lui 
plecaseră  de  mult  când  au  ajuns  ei  la  fortăreaţă.  Au  găsit  porţile  sfărâmate,  zidurile  parţial 


demolate,  iar  înăuntru  zăceau  cadavre  neîngropate,  împrăştiate  peste  tot.  O  privire  i-a  fost  lui 
Gendry  îndeajuns. 

-  Sunt  morţi  cu  toţii,  spuse  el.  Şi  câinii  le-au  dat  târcoale,  priviţi. 

-  Sau  lupii. 

-  Câini,  lupi,  nu  are  importanţă.  Aici  s-a  terminat.  Dar  Arya  nu  a  vrut  să  plece  până  ce  nu  1- 
au  găsit 

pe  Yoren.  Nu  se  putea  să-1  fi  omorât  pe  el,  îşi  spusese,  era  prea  puternic,  prea  aspru  şi,  în 
plus,  era  frate  al  Rondului  de  Noapte.  I-a  spus  asta  lui  Gendry,  în  timp  ce  au  căutat  printre 
cadavre. 

Lovitura  de  topor  care  1-a  omorât  îi  despicase  craniul,  dar  barba  lungă,  încâlcită,  nu  putea 
fi  a  altcuiva,  nici  veşmintele  peticite,  nespălate  şi  atât  de  decolorate  încât  erau  mai  mult  gri  decât 
negre.  Ser  Amory  Lorch  nu  s-a  gândit  mai  mult  să-şi  îngroape  propriii  morţi  decât  se  gândise  să-i 
îngroape  pe  cei  ucişi  de  el,  iar  trupurile  a  patru  ostaşi  ai  lui  Lannister  se  aflau  aşezate  grămadă 
lângă  cel  al  lui  Yoren.  Arya  s-a  întrebat  de  câţi  fusese  nevoie  ca  să-1  doboare. 

Urma  să  mă  ducă  acasă,  gândi  ea  în  timp  ce  îi  săpau  bătrânului  groapa.  Erau  prea  mulţi 
morţi  ca  să-i  îngroape  pe  toţi,  dar  cel  puţin  Yoren  trebuia  să  aibă  un  mormânt,  insistase  Arya. 
Urma  să  mă  ducă  în  siguranţă  la  Winterfell,  îmi  promisese.  O  parte  din  ea  simţea  nevoia  să 
plângă.  Cealaltă  parte  voia  să-1  lovească. 

Gendry  fusese  cel  care  s-a  gândit  la  turnul  lordului,  iar  cei  trei  au  fost  trimişi  de  Yoren  să-1 
ocupe.  Au  fost  şi  ei  atacaţi,  dar  turnul  circular  avea  o  singură  intrare,  o  uşă  aflată  la  cel  de-al 
doilea  etaj,  la  care  se  ajungea  pe  o  scară.  Odată  scara  trasă  înăuntru,  oamenii  lui  Ser  Amory  nu 
puteau  să  ajungă  la  ei.  Lannisterii  au  stivuit  lemne  la  baza  turnului,  de  jur-împrejur,  şi  le-au  dat 
foc,  dar  piatra  nu  ardea,  iar  Lorch  nu  avusese  răbdare  să-i  ucidă  prin  înfometare.  Cutjack  a 
deschis  uşa  la  strigătele  lui  Gendry,  iar  când  Kurz  a  spus  că  ar  fi  mai  bine  să  forţeze  drumul  spre 
nord  decât  să  se  întoarcă,  Arya  se  agăţase  de  speranţa  că  ar  mai  putea  ajunge  la  Winterfell. 

Ei  bine,  acest  sat  nu  era  Winterfell,  dar  acele  acoperişuri  de  paie  promiteau  căldură  şi 
adăpost,  şi  poate  şi  ceva  mâncare,  dacă  erau  destul  de  curajoşi  să  rişte.  Dacă  nu  cumva  acolo  se 
află  Lorch.  Are  cai,  probabil  că  a  călătorit  mai  repede  decât  noi. 

Privi  din  copac  vreme  îndelungată,  sperând  să  vadă  ceva:  un  om,  un  cal,  o  flamură,  orice  ar 
fi  putut-o 

ajuta  să  afle.  De  câteva  ori  zări  mişcare,  dar  clădirile  erau  prea  departe  şi  nu  puteai  fi  sigur. 
O  dată,  foarte  limpede,  auzi  nechezatul  unui  cal. 

Văzduhul  era  plin  de  păsări,  în  cea  mai  mare  parte  ciori.  De  departe,  nu  erau  mai  mari  decât 
muştele,  rotindu-se  şi  fâlfâind  din  aripi  pe  deasupra  acoperişurilor  de  paie.  Către  est,  Ochiul 
Zeilor  era  o  peliculă  de  albastru  brăzdat  de  lumina  soarelui,  care  acoperea  jumătate  din  lume.  In 
unele  zile,  când  îşi  croiau  încet  drum  pe  malul  mlăştinos  (Gendry  nu  voia  să  parcurgă  nici  măcar 
o  porţiune  de  drum,  iar  Plăcintă  Fierbinte  şi  Lommy  considerau  că  avea  dreptate),  Arya  simţea 
chemarea  lacului.  Voia  să  se  arunce  în  acele  ape  albastre,  liniştite,  să  se  simtă  din  nou  curată,  să 
înoate,  să  se  bălăcească  şi  să  se  tolănească  la  soare.  Dar  nu  îndrăznea  să  se  dezbrace  în  văzul 
tuturor,  nici  măcar  ca  să-şi  spele  hainele.  La  sfârşitul  zilei,  stătea  adesea  pe  o  piatră  şi  îşi 
bălăbănea  picioarele  în  apa  rece.  In  sfârşit,  îşi  aruncase  pantofii  crăpaţi  şi  mucegăiţi.  La  început 
i-a  fost  greu  să  umble  desculţă,  dar  băşicile  i  se  spărseseră,  rănile  i  se  vindecaseră  şi  tălpile  îi 


erau  bătătorite.  Noroiul  o  gâdila  între  degete  şi  îi  plăcea  să  simtă  pământul  sub  picioare  când 
umbla. 

De  acolo,  de  sus,  putea  vedea  o  mică  insulă  împădurită,  departe,  la  nord-est.  La  treizeci  de 
picioare  de  ţărm,  trei  lebede  negre  alunecau  pe  luciul  apei,  atât  de  liniştite...  Nimeni  nu  le 
spusese  că  a  început  războiul,  iar  lor  nici  că  le  păsa  de  oraşele  incendiate  şi  de  oamenii 
măcelăriţi.  Le  privi  cu  jind.  O  parte  din 

ea  îşi  dorea  să  fie  lebădă.  Cealaltă  parte  dorea  să  mănânce  o  lebădă.  Mâncase  de  dimineaţă 
nişte  pastă  de  ghindă  şi  o  mână  de  gândaci.  Gândacii  nu  erau  atât  de  răi  după  ce  te  obişnuiai  cu 
ei.  Viermii  erau  mai  răi,  dar  nu  atât  de  răi  ca  o  durere  de  stomac  după  zile  în  şir  fără  hrană. 
Gândacii  erau  uşor  de  găsit,  nu  trebuia  decât  să  loveşti  o  piatră  cu  piciorul.  Arya  mâncase  un 
gândac  odată,  când  era  mică,  doar  ca  s-o  facă  pe  Şansa  să  ţipe,  aşa  că  nu  se  temuse  să-1  mănânce 
pe  al  doilea.  Nici  Nevăstuică  nu  era  sensibilă,  dar  Plăcintă  Fierbinte  a  vomitat  gândăcelul  pe  care 
a  vrut  să-1  înghită,  iar  Lommy  şi  Gendry  nici  nu  voiau  să  încerce.  In  ziua  precedentă,  Gendry  a 
prins  o  broască  şi  a  împărţit-o  cu  Lommy,  iar  cu  câteva  zile  înainte,  Plăcintă  Fierbinte  găsise 
mure  şi  golise  tot  tufişul,  dar  în  general  se  hrăneau  cu  apă  şi  ghindă.  Kurz  îi  învăţase  cum  să 
folosească  pietrele  şi  să  facă  un  fel  de  pastă  de  ghindă.  Avea  un  gust  oribil. 

îşi  dorea  ca  braconierul  să  nu  fi  murit.  El  ar  fi  ştiut  mai  multe  despre  păduri  decât  toţi 
ceilalţi  la  un  loc,  dar  se  alesese  cu  o  săgeată  în  umăr  în  timp  ce  trăgea  înăuntru  scara,  la  turn. 
Tarber  îi  învelise  rana  cu  muşchi  şi  nămol  din  lac,  şi  o  zi  sau  două  Kurz  ajurat  că  rana  era  un 
fleac,  chiar  dacă  pe  gât  carnea  i  se  înnegrea,  iar  maxilarul  şi  pieptul  îi  erau  năpădite  de  umflături 
sângerii.  Pe  urmă,  într-o  dimineaţă,  n-a  mai  găsit  puterea  să  se  ridice,  iar  în  dimineaţa  următoare 
era  mort. 

L-au  îngropat  sub  un  morman  de  pietre,  iar  Cut-jack  a  avut  pretenţia  să-i  ia  sabia  şi  cornul, 
în  timp  ce  Tarber  s-a  servit  cu  arcul,  cizmele  şi  cuţitul  lui.  Au  luat  tot  când  au  plecat.  La  început 
au  crezut  că  cei  doi  s-au  dus  doar  să  vâneze,  că  se  vor  întoarce  curând  cu  vânatul  şi-i  vor  hrăni  pe 
toţi.  Dar  au  aşteptat  ce-au  aşteptat,  până  când,  în  cele  din  urmă,  Gen-dry  i-a  convins  să  meargă 
mai  departe.  Poate  că  Tarber  şi  Cutjack  se  gândiseră  că  vor  avea  mai  multe  şanse  fără  un  cârd  de 
orfani  de  păstorit.  Probabil  că  aşa  şi  era,  dar  asta  n-o  împiedica  să-i  urască  pentru  că  i-au  părăsit. 

Sub  copac,  Plăcintă  Fierbinte  latră  ca  un  câine.  Kurz  le  spusese  să  folosească  între  ei  sunete 
de  animale  drept  semnale.  Un  vechi  truc  de  braconier,  le  spusese  el,  dar  a  murit  înainte  de-a 
apuca  să-i  înveţe  cum  să  scoată  bine  sunetele.  Ciripiturile  lui  Plăcintă  Fierbinte  erau  îngrozitoare. 
Lătratul  suna  mai  bine,  dar  nu  cu  mult. 

Arya  sări  de  pe  creanga  înaltă  pe  una  aflată  dedesubt,  cu  mâinile  depărtate,  ca  să-şi  ţină 
echilibrul.  Un  dansator  pe  apă  nu  cade  niciodată.  Uşor,  cu  degetele  de  la  picioare  răsucite  strâns 
în  jurul  crengii,  făcu  câţiva  paşi,  sări  jos,  pe  o  ramură  mai  mare,  pe  urmă  îşi  legănă  o  mână  după 
alta  prin  desişul  de  frunze,  până  ce  ajunse  la  trunchi.  Coaja  era  aspră  sub  palme  şi  sub  degetele 
picioarelor.  Coborî  repede,  sărind  şi  rostogolindu-se  la  aterizare. 

Gendry  îi  întinse  mâna  ca  s-o  ajute  să  se  ridice. 

-  Ai  stat  acolo,  sus,  multă  vreme.  Ce  ai  putut  vedea? 

-  Un  sat  de  pescari,  o  aşezare  mică,  la  nord,  de-a  lungul  ţărmului.  Douăzeci  şi  şase  de 
acoperişuri  de  paie  şi  unul  de  ţiglă  am  numărat.  Am  văzut  o  parte  dintr-o  căruţă.  E  cineva  acolo. 


Nevăstuică  ieşi  târâş  din  tufişuri.  Lommy  o  numise  aşa.  Spunea  că  arăta  ca  o  nevăstuică, 
ceea  ce  nu  era  adevărat,  dar  nu  puteau  s-o  numească  la  infinit  fetiţa  plângăcioasă,  după  ce,  în 
sfârşit,  se  oprise  din  plâns.  Era  murdară  pe  gură.  Arya  spera  că  nu  mâncase  iarăşi  noroi. 

-  Ai  văzut  oameni?  întrebă  Gendry. 

-  Numai  acoperişuri,  recunoscu  Arya,  dar  unele  hornuri  fumegau  şi  am  auzit  un  cal. 
Nevăstuică  îi  cuprinse  piciorul  cu  braţele,  agăţându-se  strâns.  Făcea  asta  uneori. 

-  Dacă  sunt  oameni,  este  mâncare,  spuse  Plăcintă  Fierbinte,  foarte  zgomotos.  Gendry  îi 
spunea  mereu  să  vorbească  mai  încet,  dar  degeaba.  Poate  că  ne-ar  da  şi  nouă. 

-  Poate  că  ne-ar  şi  omorî,  spuse  Gendry. 

-  Nu  şi  dacă  ne  predăm,  răspunse  Plăcintă  Fierbinte,  plin  de  speranţă. 

-  Acum  vorbeşti  ca  Lommy. 

Lommy  Mâini  Verzi  stătea  proptit  între  două  rădăcini  groase,  la  poalele  unui  stejar.  Fusese 
lovit  de  o  săgeată  în  gamba  dreaptă,  în  timpul  luptei  de  la  fortăreaţă.  La  sfârşitul  zilei  următoare, 
fu  nevoit  să  meargă  şchiopătat,  într-un  picior,  cu  un  braţ  în  jurul  lui  Gendry,  iar  acum  nu  putea 
face  nici  măcar  asta.  Au  tăiat  crengi  ca  să-i  facă  o  lectică,  dar  să-1  poarte  era  greu  şi  lent,  iar  el 
scâncea  la  fiecare  scuturătură. 

-  Trebuie  să  ne  predăm,  spuse  el.  Asta  ar  fi  făcut  Yoren.  Ar  fi  trebuit  să  deschidă  porţile, 
aşa  cum  i-au  cerut. 

Arya  se  săturase  să-1  asculte  pe  Lommy  perorând  despre  cum  ar  fi  capitulat  Yoren.  Numai 
despre  asta  vorbea  când  îl  duceau  cu  lectica,  despre  asta,  despre  piciorul  lui  şi  despre  stomacul 
gol. 

Plăcintă  Fierbinte  fu  de  acord. 

-  I-au  spus  lui  Yoren  să  deschidă  porţile,  i-au  cerut  asta  în  numele  regelui.  Trebuie  să  faci 
ceea  ce  ţi  se  cere  în  numele  regelui.  A  fost  vina  acelui  bătrân  puturos.  Dacă  s-ar  fi  predat,  ne-ar  fi 
lăsat  în  pace. 

Gendry  se  încruntă. 

-  Cavalerii  şi  lorzii  se  iau  prizonieri  unii  pe  alţii  şi  plătesc  răscumpărări,  dar  nu  le  pasă 
dacă  unii  ca  voi  se  predau  sau  nu.  Se  întoarse  către  Arya:  Ce  altceva  ai  mai  văzut? 

-  Dacă  e  un  sat  de  pescari,  ne  vor  vinde  peşte,  pun  rămăşag. 

Lacul  era  plin  de  peşti,  dar  nu  aveau  cu  ce  să-i  prindă.  Arya  încerca  să-şi  folosească 
mâinile,  aşa  cum  îl  văzuse  făcând  pe  Koss,  dar  peştii  erau  mai  iuţi  decât  porumbeii,  iar  apa  juca 
feste  ochilor  ei. 

-  Nu  ştiu  dacă  sunt  peşti.  Arya  o  trase  de  părul  încâlcit  pe  Nevăstuică,  gândindu-se  că  ar  fi 
mai  bine  să-1  taie.  Lângă  apă  sunt  ciori.  E  un  cadavru  pe  acolo. 

-  Peşti  duşi  la  mal,  spuse  Plăcintă  Fierbinte.  Dacă  ciorile  îi  mănâncă,  sunt  sigur  că  putem  şi 

noi. 

-  Ar  trebui  să  prindem  nişte  ciori,  am  putea  să  le  mâncăm  pe  ele.  Am  putea  să  facem  un  foc 
şi  să  le  frigem  ca  pe  nişte  pui  de  găină. 

Gendry  avea  un  aer  fioros  când  se  încrunta.  Barba  îi  crescuse,  neagră  şi  ţepoasă. 

-  Am  spus  fără  focuri. 

-  Lui  Lommy  îi  e  foame,  se  văicări  Plăcintă  Fierbinte,  şi  mie  la  fel. 

-  Tuturor  ne  este  foame,  zise  Arya. 


-  Ţie  nu  îţi  este,  scuipă  Lommy  de  jos,  de  unde  se  afla.  Duhneşti  a  viermi. 
Arya  ar  fi  putut  să-1  lovească  în  rană. 

-  Ţi-am  spus  că  voi  scoate  viermi  din  pământ  şi  pentru  tine,  dacă  vrei. 
Lommy  făcu  o  mutră  scârbită. 

-  Dacă  n-ar  fi  piciorul,  aş  vâna  nişte  mistreţi  pentru  noi  toţi. 

-  Nişte  mistreţi,  îl  batjocori  ea.  Ai  nevoie  de  o  ţepuşă,  de  cai  şi  de  câini,  de  oameni  care  să 
hăituiască  mistreţul  din  adăpost. 

Tatăl  ei  obişnuia  să  vâneze  mistreţi  în  pădurea  lupilor,  cu  Robb  şi  Jon.  O  singură  dată  1-a 
luat  şi  pe  Bran,  dar  niciodată  n-a  luat-o  pe  Arya,  chiar  dacă  era  mai  mare.  Septa  Mordane  spunea 
că  vânătoarea  de  mistreţi  nu  e  pentru  femei,  iar  mama  i-a  promis  doar  că,  atunci  când  va  fi  mai 
mare,  s-ar  putea  să  aibă  propriul  ei  şoim.  Acum  era  mai  mare,  dar  dacă  ar  avea  un  şoim,  l-ar 
mânca. 

-  Ce  ştii  tu  despre  vânătoarea  de  mistreţi?  o  întrebă  Plăcintă  Fierbinte. 

-  Mai  multe  decât  tine. 

Gendry  nu  avea  nici  un  chef  să  asculte  cioro-văielile  lor. 

-  Tăceţi,  amândoi.  Trebuie  să  mă  gândesc  ce  să  fac.  întotdeauna  părea  chinuit  când  încerca 
să  gândească,  de  parcă  l-ar  fi  durut  îngrozitor. 

-  Predă-te,  spuse  Lommy. 

-  Ţi-am  spus  să  termini  cu  predatul.  Nu  ştim  cine  e  acolo.  Poate  că  vom  fura  nişte 
mâncare. 

-  Lommy  ar  fi  putut  să  fure,  dacă  nu  era  piciorul,  spuse  Plăcintă  Fierbinte.  In  oraş  a  fost 

hoţ. 

-  Un  hoţ  nepriceput,  răspunse  Arya,  altfel  nu  l-ar  fi  prins. 
Gendry  privi  soarele,  mijindu-şi  ochii. 

-  Seara  e  cel  mai  bun  moment  să  ne  furişăm  înăuntru.  Voi  merge  să  dau  o  raită  când  se 
întunecă. 

-  Nu,  mă  duc  eu,  spuse  Arya.  Tu  faci  prea  multă  gălăgie. 
Gendry  făcu  din  nou  acea  mutră  chinuită. 

-  Vom  merge  amândoi. 

-  Arry  ar  trebui  să  meargă,  interveni  Lommy.  Se  furişează  mai  bine  decât  tine. 

-  Vom  merge  amândoi,  am  spus. 

-  Şi  dacă  nu  vă  întoarceţi?  Plăcintă  Fierbinte  nu  mă  poate  duce  singur,  ştiţi  că  nu  poate... 

-  Şi  sunt  lupi,  adăugă  Plăcintă  Fierbinte.  I-am  auzit  noaptea  trecută,  când  am  stat  de 
veghe.  Păreau  aproape. 

Arya  îi  auzise  şi  ea.  Adormise  între  crengile  unui  ulm,  dar  urletul  lupilor  o  trezise.  A  rămas 
trează  o  oră  bună,  ascultându-i,  cu  fiori  pe  şira  spinării. 

-  Şi  nici  măcar  nu  ne  laşi  să  facem  foc  ca  să-i  ţinem  la  distanţă,  se  plânse  Plăcintă 
Fierbinte.  Nu-i  corect  să  ne  laşi  pradă  lupilor. 

-  Nu  vă  lasă  nimeni,  spuse  Gendry  în  silă.  Lommy  are  suliţa,  dacă  vin  lupii,  iar  tu  vei  fi  cu 
el.  Mergem  doar  să  vedem,  atâta  tot.  Ne  întoarcem. 

-  Oricine  ar  fi,  ar  trebui  să  vă  predaţi,  se  văicări  Lommy.  Am  nevoie  de  o  poţiune  pentru 
picior,  mă  doare  rău. 


-  Dacă  vedem  vreo  poţiune  pentru  picior,  o  să  ţi-o  aducem,  răspunse  Gendry.  Arry,  hai  să 
mergem.  Vreau  să  ajungem  în  apropiere  înainte  să  apună  soarele.  Plăcintă  Fierbinte,  tu  ţine-o  pe 
Nevăstuică  aici.  Nu  vreau  să  se  ia  după  noi. 

-  Data  trecută  m-a  lovit. 

-  O  să  te  lovesc  eu  dacă  n-o  ţii  aici.  Fără  să  mai  aştepte  un  răspuns,  Gendry  îşi  puse  coiful 
de  oţel  şi  se  îndepărtă. 

Arya  fu  nevoită  să  alerge  ca  să  ţină  pasul.  Gendry  era  cu  cinci  ani  mai  mare  şi  cu  treizeci  de 
centimetri  mai  înalt  decât  ea,  şi  mai  era  şi  lung  de  picioare.  O  vreme,  Gendry  nu  spuse  nimic, 
doar  îşi  croia  drum  printre  copaci,  cu  un  aer  furios,  făcând  prea  multă  gălăgie.  Dar,  în  cele  din 
urmă,  se  opri  şi  spuse: 

-  Cred  că  Lommy  o  să  moară. 

Arya  nu  fu  surprinsă.  Kurz  murise  şi  el  din  cauza  rănii,  şi  fusese  mult  mai  rezistent  decât 
Lommy.  Ori  de  câte  ori  era  rândul  Aryei  să  ajute  la  cărat,  simţea  cât  de  caldă  îi  era  pielea  şi 
mirosea  duhoarea  pe  care  o  răspândea  piciorul  lui. 

-  Poate  că  vom  găsi  un  maester... 

-  Maesteri  se  găsesc  numai  în  castele,  şi  chiar  dacă  ai  găsi  vreunul,  nu  şi-ar  murdări 
mâinile  cu  unul  ca  Lommy.  Gendry  îşi  feri  capul  de  o  ramură  joasă. 

-  Nu-i  adevărat. 

Maester  Luwin  ar  fi  ajutat  pe  oricine  ar  fi  venit  la  el,  era  sigură. 

-  O  să  moară,  şi  cu  cât  moare  mai  repede,  cu  atât  mai  bine  pentru  noi  ceilalţi.  Ar  trebui  să- 
1  abandonăm,  aşa  cum  spune  el.  Dacă  am  fi  răniţi  tu  sau  eu,  ştii  că  ne-ar  părăsi.  Coborâră  o  pantă 
abruptă  şi  se  căţărară  pe  partea  cealaltă,  agăţându-se  cu  mâinile  de  rădăcini.  M-am  săturat  să-1 
car  şi  m-am  săturat  de  toată  trăncăneala  lui  despre  capitulare.  Dacă  ar  putea  sta  în  picioare,  i-aş 
da  un  pumn  între  dinţi.  Lommy  nu  foloseşte  nimănui.  Nici  fata  aia  plângăcioasă  nu  e  bună  de 
nimic. 

-  Las-o  pe  Nevăstuică  în  pace,  e  doar  speriată  şi  înfometată,  atâta  tot.  Arya  aruncă  o 
privire  înapoi,  dar  de  data  aceasta  fetiţa  nu  îi  urmărea.  Probabil  că  Plăcintă  Fierbinte  o  ţinea  bine, 
aşa  cum  îi  spusese  Gendry. 

-  Nu  e  bună  de  nimic,  repetă  Gendry.  Ea,  Plăcintă  Fierbinte  şi  Lommy  ne  încetinesc  şi  din 
cauza  lor  o  să  murim.  Tu  eşti  singurul  din  toată  trupa  care  e  bun  de  ceva.  Chiar  dacă  eşti  fată. 

Arya  încremeni. 

-  Nu  sunt  fată! 

-  Ba  da,  eşti.  Crezi  că  sunt  la  fel  de  prost  ca  ei? 

-  Nu,  eşti  şi  mai  prost.  Rondul  de  Noapte  nu  primeşte  fete,  toată  lumea  ştie  asta. 

-  Este  adevărat,  nu  ştiu  de  ce  te-a  adus  Yoren,  dar  trebuie  să  fi  avut  vreun  motiv.  Totuşi, 
eşti  fată. 

-  Nu  sunt! 

-  Atunci  scoate-ţi  puţa  şi  fă  pipi.  Haide. 

-  Nu  simt  nevoia  să  fac  pipi.  Dacă  aş  vrea,  aş  putea. 


-  Mincinoase  Nu  poţi  să-ţi  scoţi  puţa  pentru  că  nu  ai  aşa  ceva.  înainte,  când  eram  treizeci, 
n-am  observat,  dar  mereu  mergi  în  pădure  să  te  uşurezi.  Nu-1  vezi  pe  Plăcintă  Fierbinte  să  facă 
asta,  şi  nici  pe  mine.  Dacă  nu  eşti  fată,  poate  că  eşti  vreun  eunuc. 

-  Eunuc  eşti  tu. 

-  Ştii  că  nu  sunt,  zâmbi  Gendry.  Vrei  să-mi  scot  puţa  şi  să-ţi  dovedesc?  N-am  nimic  de 
ascuns. 

-  Ba  da,  ai,  izbucni  Arya,  înnebunită  să  schimbe  subiectul  despre  penisul  pe  care  nu-1 
avea.  Mantiile  aurii  au  fost  pe  urma  ta  la  han,  şi  nu  vrei  să  spui  de  ce. 

-  Aş  vrea  să  ştiu  şi  eu,  cred  că  Yoren  ştia,  dar  nu  mi-a  spus  niciodată.  De  ce  crezi  totuşi  că 
mă  urmăreau? 

Arya  îşi  muşcă  buza.  îşi  aminti  ce  spusese  Yoren  în  ziua  în  care  i-a  tăiat  părul.  Ăştia, 
jumătate  dintre  ei,  te-ar  da  pe  mâna  reginei  cât  ai  zice  peşte,  pentru  o  favoare  şi  poate  pentru 
câţiva  arginţi.  Cealaltă  jumătate  ar  face  la  fel,  numai  că  te-ar  viola  mai  întâi.  Dar  Gendry  era 
altfel,  regina  îl  voia  şi  pe  el. 

-  Iţi  spun  dacă  îmi  spui  şi  tu,  zise  ea  obosită. 

-  Arry,  ţi-aş  spune  dacă  aş  şti...  Chiar  aşa  te  cheamă  sau  ai  nume  de  fată? 

Arya  fixă  cu  privirea  rădăcina  noduroasă  de  sub  picioarele  ei.  îşi  dădea  seama  că  se  sfârşise 
cu  prefăcătoria.  Gendry  ştia,  iar  ea  nu  avea  nimic  în  pantaloni  ca  să-1  convingă  de  contrariul. 
Putea  să  tragă  Acul  din  teacă  şi  să-1  doboare  acolo  unde  stătea,  sau  să  se  încreadă  în  el.  Nu  era 
sigură  că  ar  fi  în  stare  să-1  ucidă,  chiar  dacă  ar  încerca;  avea  şi  el  propria  lui  sabie,  şi  era  cu  mult 
mai  puternic.  Tot  ceea  ce  îi  rămăsese  era  adevărul. 

-  Lommy  şi  Plăcintă  Fierbinte  nu  trebuie  să  afle,  zise  Arya. 

-  Nu  vor  afla,  jură  Gendry.  Nu  de  la  mine. 

-  Arya.  Fata  îşi  ridică  ochii,  privindu-1.  Numele  meu  este  Arya.  Din  Casa  Stark. 

-  Din  Casa...  Ii  luă  o  clipă  până  ce  reuşi  să  continue.  Mâna  Regelui  purta  numele  de  Stark. 
Cel  pe  care  l-au  ucis  ca  fiind  trădător. 

-  N-a  fost  niciodată  trădător.  A  fost  tatăl  meu.  Gendry  făcu  ochii  mari. 

-  Aşadar,  de  aceea  ai  crezut...  Arya  încuviinţă. 

-  Yoren  mă  ducea  acasă,  la  Winterfell. 

-  Eu...  Păi  atunci  eşti  de  viţă  nobilă...  eşti  o  doamnă... 

Arya  îşi  opri  privirea  la  hainele  ei  zdrenţuite  şi  la  picioarele  goale,  crăpate  şi  bătătorite.  îşi 
văzu  mizeria  de  sub  unghii,  crusta  de  pe  coate  şi  zgârieturile  de  pe  mâini.  Septa  Mordane  nici 
măcar  nu  m-ar  recunoaşte,  sunt  sigură.  Poate  Şansa,  dar  ea  s-ar  preface  că  nu  mă  recunoaşte. 

-  Mama  mea  este  o  doamnă,  la  fel  şi  sora  mea,  dar  eu  nu  am  fost  niciodată. 

-  Ba  da,  ai  fost.  Eşti  fiica  unui  lord  şi  ai  locuit  într-un  castel,  nu-i  aşa?  Şi  tu...  Zei,  aveţi 
milă,  eu  niciodată...  Dintr-odată,  Gendry  părea  şovăitor,  aproape  temător.  Toată  discuţia  aceea 
despre  penisuri.  N-ar  fi  trebuit  să  spun  aşa  ceva.  Şi  am  urinat  în  faţa  ta  şi  aşa  mai  departe.  Eu...  te 
rog  să  mă  ierţi,  stăpână. 

-  încetează!  şuieră  Arya.  Oare  îşi  bătea  joc  de  ea? 

-  Ştiu  să  mă  port,  stăpână,  răspunse  Gendry,  încăpăţânat  ca  întotdeauna.  Ori  de  câte  ori 
fetele  de  neam  intrau  în  prăvălie  cu  taţii  lor,  stăpânul  meu  îmi  spunea  că  trebuie  să  plec 
genunchiul  şi  să  vorbesc  numai  când  mi  se  adresează,  şi  să  le  spun  stăpână. 


-  Dacă  începi  să-mi  spui  stăpână,  până  şi  Plăcintă  Fierbinte  îşi  va  da  seama.  Şi  ar  fi  mai 
bine  şi  să  continui  să  faci  pipi  în  acelaşi  fel. 

-  Cum  porunceşti,  stăpâni 

Arya  îi  lovi  pieptul  cu  ambele  mâini.  Gendry  se  împiedică  de  o  piatră  şi  căzu  cu  o 
bufnitură. 

-  Ce  fel  de  fiică  de  lord  mai  eşti?  întrebă  el  râzând. 

-  Aşa  îl  lovi  în  şold  cu  piciorul,  dar  nu  reuşi  decât  să-1  facă  să  râdă  şi  mai  tare.  Râzi  cât 
vrei,  eu  mă  duc  să  văd  cine  e  în  sat.  Soarele  coborâse  deja  în  spatele  copacilor,  înserarea  se  va 
lăsa  într-o  clipită.  De  data  aceasta,  Gendry  fu  cel  nevoit  să  ţină  pasul  cu  ea. 

-  Simţi  mirosul?  îl  întrebă  ea.  El  adulmecă. 

-  Peşte  stricat? 

-  Ştii  că  nu. 

-  Am  face  mai  bine  să  avem  grijă.  Eu  dau  un  ocol  pe  la  vest,  să  văd  dacă  e  vreun  drum. 
Trebuie  să  fie,  dacă  ai  văzut  o  căruţă.  Tu  ia-o  pe  mal.  Dacă  ai  nevoie  de  ajutor,  latră  ca  un  câine. 

-  E  o  prostie.  Dacă  am  nevoie  de  ajutor,  o  să  strig  ajutor. 

Arya  se  îndepărtă,  călcând  iarba  cu  picioarele  goale,  fără  zgomot.  Când  privi  înapoi,  peste 
umăr,  Gendry  o  urmărea  cu  acea  privire  chinuită  care  însemna  că  gândea.  Probabil  se  gândeşte 
că  nu  ar  trebui  să  lase  o  fată  nobilă  să  fure  mâncare.  Arya  ştia  că  Gendry  se  va  purta  prosteşte 
acum. 

Mirosul  devenea  tot  mai  puternic  pe  măsură  ce  se  apropia  de  sat.  Nu-i  mirosea  a  peşte 
stricat.  Duhoarea  era  mai  puternică,  mai  dezgustătoare.  îşi  încreţi  nasul. 

Din  locul  unde  copacii  începură  să  se  rărească,  se  folosi  de  vegetaţia  mică,  alunecând  de  la 
o  tufă  la  alta,  tăcută  ca  o  umbră.  La  fiecare  câţiva  paşi  se  oprea  să  asculte.  A  treia  oară,  auzi  caii 
şi  glasul  unui  om.  Iar  mirosul  era  tot  mai  puternic.  Miros  de  om  mort,  asta  era.  Mai  simţise  acest 
miros,  cu  Yoren  şi  cu  ceilalţi. 

Un  desiş  compact  de  mur  creştea  la  sud  de  oraş.  Când  ajunse  lângă  el,  umbrele  lungi  ale 
asfinţitului  începuseră  să  se  estompeze  şi  se  zăreau  felinarele.  Vedea  acoperişurile  de  paie  chiar 
în  spatele  tufişului.  Continuă  să  se  furişeze  până  ce  descoperi  o  spărtură  şi  se  strecură  înăuntru, 
pe  burtă,  rămânând  bine  ascunsă  până  când  zări  de  unde  venea  mirosul. 

Lângă  apele  ce  clipoceau  domol  ale  Ochiului  Zeilor  era  ridicată  o  spânzurătoare  din  lemn 
verde,  neprelucrat,  de  care  atârnau,  legănându-se,  rămăşiţe  care  cândva  fuseseră  oameni,  cu 
picioarele  în  lanţuri.  Ciorile  le  ciuguleau  carnea,  zburând  de  la  un  cadavru  la  altul.  Pentru  fiecare 
cioară  erau  câte  o  sută  de  muşte.  Când  vântul  suflă  dinspre  lac,  trupul  cel  mai  apropiat  se  răsuci 
în  lanţuri,  mişcându-se  foarte  încet.  Ciorile  îi  mâncaseră  aproape  toată  faţa  şi  mai  fusese  şi 
altceva  prin  preajmă,  ceva  mult  mai  mare.  Gâtul  şi  pieptul  îi  erau  sfâşiate,  iar  din  locul  unde 
cândva  fusese  burta,  atârnau,  sclipind,  intestine  verzi  şi  panglici  de  carne  zdrenţuită.  Un  braţ 
fusese  smuls  chiar  din  umăr.  Arya  văzu  oasele  la  câţiva  metri  depărtare,  mâncate  şi  sfărâmate, 
curăţate  de  carne. 

Se  forţă  să  se  uite  la  omul  de  alături,  la  cel  de  dincolo  de  el  şi  la  cel  de  mai  departe, 
spunându-şi  că  e  tare  ca  o  stâncă.  Toate  cadavrele  erau  atât  de  distruse  şi  de  putrezite,  încât  la 
început  nu  şi-a  dat  seama  că  oamenii  fuseseră  dezbrăcaţi  înainte  de  a  fi  spânzuraţi.  Nu  arătau  ca 
nişte  oameni  goi,  de  fapt  nu  semănau  defel  cu  nişte  oameni.  Ciorile  le  mâncaseră  ochii  şi,  în 


unele  cazuri,  feţele.  Din  cel  de-al  şaselea  din  lungul  şir  de  cadavre  nu  mai  rămăsese  decât  un 
singur  picior,  încâlcit  încă  în  lanţuri,  bălăbănindu-se  la  fiecare  suflare  de  vânt. 

Teama  taie  mai  adânc  decât  o  sabie.  Morţii  nu-i  puteau  face  nici  un  rău,  dar  cei  care  i-au 
ucis  puteau. 

Mult  în  spatele  spânzurătorii,  doi  bărbaţi  în  zale  stăteau  sprijiniţi  în  suliţe,  în  faţa  unei 
clădiri  lungi,  joase,  aflate  lângă  apă,  cea  cu  acoperişul  de  ţiglă.  O  pereche  de  stâlpi  înalţi  fuseseră 
înfipţi  în  pământul  mlăştinos  din  faţa  casei,  cu  flamuri  atârnând  din  fiecare  catarg.  Una  era  roşie 
şi  cealaltă  mai  palidă,  galbenă  poate,  dar  amândouă  erau  mototolite  şi  pline  de  praf,  astfel  că 
Arya  nu  putea  fi  sigură  că  flamura  roşie  era  a  Lannisterilor.  Nu  e  nevoie  să  văd  leul,  pot  vedea 
toţi  morţii,  cine  altcineva  ar  putea  fi  în  afară  de  Lannisteri? 

Pe  urmă  se  auzi  un  strigăt. 

Cei  doi  lăncieri  se  întoarseră  la  auzul  ţipătului  şi  un  al  treilea  bărbat  îşi  făcu  apariţia, 
îmbrâncind  un  prizonier  în  faţa  lui.  Era  prea  întuneric  ca  să  distingă  chipuri,  dar  prizonierul  purta 
un  coif  strălucitor  de  oţel,  iar  când  Arya  văzu  coarnele,  ştiu  că  era  Gendry.  Tu,  prostule  prost, 
prost,  PROST!  gândi  ea.  Dacă  ar  fi  fost  în  faţa  ei,  l-ar  fi  lovit  din  nou. 

Străjerii  vorbeau  zgomotos,  dar  Arya  era  prea  departe  ca  să  distingă  ce  spuneau,  mai  cu 
seamă  cu  ciorile  flecărind  şi  fâlfâindu-şi  aripile  atât  de  aproape.  Unul  dintre  lăncieri  smulse 
coiful  de  pe  capul  lui  Gendry  şi  îi  puse  o  întrebare,  dar  probabil  nu-i  plăcu  răspunsul,  căci  îl  lovi 
peste  faţă  cu  capătul  suliţei  şi  îl  doborî  la  pământ.  Cel  care  îl  capturase  îl  lovi  cu  piciorul,  în  timp 
ce  al  doilea  lăncier  proba  coiful  cu  coarne.  In  cele  din  urmă,  îl  ridicară  în  picioare  şi  îl  îmbrânciră 
către  hambar.  Când  deschiseră  uşile  masive  de  lemn,  un  băieţel  ţâşni  afară,  dar  unul  dintre 
străjeri  îl  înhaţă  de  braţ  şi  îl  azvârli  înapoi  înăuntru.  Arya  auzi  planşete  venind  din  clădire  şi  pe 
urmă  un  ţipăt,  atât  de  puternic  şi  plin  de  suferinţă  încât  îşi  muşcă  buza. 

Străjerii  îl  împinseră  pe  Gendry  înăuntru,  împreună  cu  băiatul,  şi  zăvorâră  uşile  în  urma  lor. 
Abia  atunci,  o  pală  de  vânt  veni  vâjâind  dinspre  lac,  iar  flamurile  începură  să  se  mişte  şi  să  se 
ridice.  Cel  de  pe  catargul  înalt  avea,  aşa  cum  se  temuse,  însemnul  leului  auriu.  Pe  celălalt,  trei 
siluete  negre,  lucioase,  alergau  pe  un  câmp  galben  ca  untul.  Câini,  gândi  Arya.  Mai  văzuse  acei 
câini,  dar  unde? 

Nu  avea  importanţă.  Singurul  lucru  care  conta  era  că  îl  capturaseră  pe  Gendry.  Chiar  dacă 
băiatul  era  încăpăţânat  şi  prost,  Arya  trebuia  să-1  elibereze.  Se  întreba  dacă  ştiau  că  era  căutat  de 
regină. 

Unul  dintre  străjeri  îşi  scoase  coiful  şi  în  locul  lui  şi-1  puse  pe  al  lui  Gendry.  O  înfuria  să-1 
vadă  pur-tându-1,  dar  ştia  că  nu  putea  face  nimic  ca  să-1  împiedice.  I  se  păru  că  aude  din  nou 
ţipete,  înăbuşite  de  ziduri,  din  hambarul  fără  ferestre,  dar  nu  putea  fi  sigură. 

Rămase  pe  loc  destul  ca  să  vadă  paza  schimbân-du-se  şi  încă  mult  mai  multă  vreme  după 
aceea.  Oamenii  veneau  şi  plecau.  îşi  duceau  caii  jos,  la  pârâu,  să-i  adape.  Un  grup  de  vânătoare 
se  întoarse  din  pădure,  ducând  un  stârv  de  cerb,  atârnat  de  un  ţăruş.  Ii  privi  cum  îl  spală  şi-1 
curăţă  de  intestine  şi  cum  fac  un  foc  pe  partea  cealaltă  a  pârâului,  iar  mirosul  de  carne  friptă  se 
amesteca  ciudat  cu  duhoarea  descompunerii. 

Stomacul  gol  i  se  întoarse  pe  dos  şi  avu  impresia  că  o  să  vomite.  Perspectiva  mâncării 
scoase  şi  alţi  oameni  din  case,  aproape  toţi  înveşmântaţi  în  zale  sau  piele  fiartă.  Când  cerbul  fu 
gata,  porţiile  cele  mai  alese  fură  duse  într-una  dintre  case. 


Arya  se  gândi  că,  la  adăpostul  nopţii,  ar  putea  să  se  apropie  târâş  şi  să-1  elibereze  pe 
Gendry,  dar  străjile  aprinseră  torţe  de  la  focul  pentru  gătit.  Un  scutier  le  aduse  carne  şi  pâine 
celor  doi  străjeri  care  păzeau  hambarul,  iar  mai  târziu,  alţi  doi  li  se  alăturară  şi  trecură  cu  toţii  din 
mână  în  mână  o  ploscă  cu  vin.  Când  plosca  se  goli,  ceilalţi  plecară,  dar  cei  doi  străjeri  rămaseră 
pe  loc,  sprijiniţi  în  suliţe. 

Braţele  şi  picioarele  Aryei  erau  înţepenite  când,  în  sfârşit,  se  strecură  din  mărăciniş  în 
întunericul  pădurii.  Era  o  noapte  neagră,  cu  o  lună  firavă,  argintie,  ce  apărea  şi  dispărea,  după 
cum  treceau  norii.  Tăcută  ca  o  umbră,  îşi  spuse  în  timp  ce  înainta  printre  copaci.  Pe  un  asemenea 
întuneric,  nu  îndrăznea  să  alerge,  de  teamă  să  nu  se  împiedice  de  vreo  rădăcină  sau  să  nu  se 
rătăcească.  La  stânga  ei,  Ochiul  Zeilor  spăla  liniştit  ţărmul.  La  dreapta,  vântul  vâjâia  printre 
ramuri,  iar  frunzele  se  agitau  şi  foşneau.  In  depărtare,  auzi  urletul  lupilor. 

Lommy  şi  Plăcintă  Fierbinte  fură  cât  p-aci  să  facă  pe  ei  când  Arya  se  ivi  dintre  copaci,  în 
spatele  lor. 

-  Linişte,  le  spuse,  cuprinzând-o  cu  un  braţ  pe  Nevăstuică,  atunci  când  fetiţa  se  apropie  în 
goană. 

Plăcintă  Fierbinte  se  holbă  la  ea  cu  ochii  mari. 

-  Am  crezut  că  ne-aţi  părăsit.  Avea  spada  în  mână,  cea  pe  care  Yoren  o  luase  de  la  omul  cu 
mantia  aurie.  M-am  speriat  că  eşti  un  lup. 

-  Unde  e  Taurul?  întrebă  Lommy. 

-  L-au  prins,  şopti  Arya.  Trebuie  să-1  eliberăm.  Plăcintă  Fierbinte,  trebuie  să  mă  ajuţi.  Ne 
vom  furişa  şi  vom  omorî  străjile,  apoi  eu  voi  deschide  uşa. 

Plăcintă  Fierbinte  şi  Lommy  schimbară  o  privire. 

-  Câţi  sunt? 

-  N-am  putut  să  număr,  recunoscu  Arya.  Cel  puţin  douăzeci,  dar  numai  doi  sunt  la  uşă. 
Plăcintă  Fierbinte  arăta  de  parcă  îi  venea  să  plângă. 

-  Nu  ne  putem  lupta  cu  douăzeci. 

-  Tu  trebuie  să  te  lupţi  doar  cu  unul.  Eu  mă  ocup  de  celălalt,  îl  vom  scoate  afară  pe  Gendry 
şi  vom  fugi. 

-  Ar  trebui  să  ne  predăm,  spuse  Lommy.  Mergeţi  înăuntru  şi  predaţi-vă  pur  şi  simplu. 
Arya  clătină  din  cap  cu  încăpăţânare. 

-  Atunci  lasă-1  acolo,  Arry,  se  rugă  Lommy.  Nu  ştiu  despre  noi  ceilalţi.  Dacă  ne 
ascundem,  vor  pleca,  ştii  că  vor  pleca.  Nu  e  vina  noastră  că  Gendry  a  fost  capturat. 

-  Eşti  prost,  Lommy,  spuse  Arya  cu  furie.  Vei  muri  dacă  nu  îl  eliberăm  pe  Gendry.  Cine  o 
să  te  care? 

-  Tu  şi  Plăcintă  Fierbinte. 

-  Tot  timpul,  fără  nimeni  care  să  ne  ajute?  Nu  vom  reuşi  niciodată.  Gendry  era  cel 
puternic.  Oricum,  nu-mi  pasă  ce  spui.  Mă  întorc  după  el.  Se  uită  la  Plăcintă  Fierbinte:  Vii? 

Plăcintă  Fierbinte  se  uită  la  Lommy,  la  Arya,  apoi  din  nou  la  Lommy. 

-  Vin,  spuse  el  nehotărât. 

-  Lommy,  tu  ai  grijă  ca  Nevăstuică  să  rămână  aici.  Lommy  o  înhaţă  pe  fetiţă  de  mână  şi  o 
trase  mai 

aproape. 


-  Şi  dacă  vin  lupii? 

-  Te  predai,  sugeră  Arya. 

Li  se  păru  că  le-a  luat  ore  să-şi  croiască  drum  înapoi  către  sat.  Plăcintă  Fierbinte  se  tot 
împiedica  în  întuneric  şi  se  rătăcea,  iar  Arya  era  nevoită  să  îl  aştepte  şi  să  se  întoarcă  după  el.  In 
cele  din  urmă,  îl  luă  de  mână  şi  îl  conduse  printre  copaci. 

-  Tu  doar  taci  şi  urmează-mă.  Când  zăriră  pe  cer  primele  sclipiri  palide  ale  focurilor  din 
sat,  Arya  spuse:  De  cealaltă  parte  a  tufişurilor  atârnă  cadavre,  dar  n-ai  de  ce  să  te  sperii,  doar  ţine 
minte  că  teama  taie  mai  adânc  decât  o  sabie.  Trebuie  să  mergem  foarte  încet  şi  în  deplină  linişte. 
Plăcintă  Fierbinte  dădu  aprobator  din  cap. 

Arya  se  furişă  prima  pe  sub  mărăciniş  şi  îl  aşteptă  pe  partea  cealaltă,  ghemuită.  Plăcintă 
Fierbinte  se  ivi,  palid  şi  gâfâind,  cu  faţa  şi  braţele  brăzdate  de  zgârieturi  lungi,  însângerate.  Dădu 
să  spună  ceva,  dar  Arya  îi  duse  un  deget  la  buze.  Pe  mâini  şi  pe  genunchi,  se  târâră  de-a  lungul 
spânzurătorii,  pe  sub  cadavrele  legănate  de  vânt.  Plăcintă  Fierbinte  nu  privi  în  sus  nici  măcar  o 
dată,  nici  nu  scoase  vreun  sunet. 

Până  când  cioara  ateriza  pe  spatele  lui,  şi  atunci  scoase  un  geamăt  înfundat. 

-  Cine-i  acolo?  răsună  un  glas  din  întuneric.  Plăcintă  Fierbinte  sări  în  picioare. 

-  Mă  predau!  îşi  scoase  sabia,  în  timp  ce  zeci  de  ciori  se  ridicară  ţipând  şi  începând  să  se 
agite  în  jurul  cadavrelor.  Arya  îl  apucă  de  picior  şi  încercă  să-1  tragă  în  jos,  dar  Plăcintă 
Fierbinte  se  eliberă  şi  alergă  înainte,  fluturându-şi  braţele.  Mă  predau,  mă  predau! 

Arya  săltă  în  sus  şi  trase  Acul  din  teacă,  dar  era  deja  înconjurată.  II  lovi  pe  cel  mai  apropiat, 
dar  acesta  o  imobiliza  cu  braţul  înveşmântat  în  oţel,  iar  un  altul  se  aruncă  asupra  ei  şi  o  doborî  la 
pământ,  în  timp  ce  un  al  treilea  îi  luă  sabia  din  mână.  Când  încercă  să-1  muşte,  dinţii  i  se 
încleştară  pe  zalele  de  oţel  reci  şi  murdare. 

-  Oho,  unul  sălbatic,  spuse  omul  râzând.  Lovitura  pumnului  său  înmănuşat  în  fier  aproape 
că  îi  zbură  capul. 

Bărbaţii  începură  să  discute,  în  timp  ce  ea  zăcea,  în  dureri,  dar  nu  putea  înţelege  cuvintele. 
Urechile  îi  ţiuiau.  Când  încercă  să  se  îndepărteze  târâş,  pământul  se  mişcă  sub  ea.  Au  luat  Acul. 
Ruşinea  îi  provoca  mai  multă  suferinţă  decât  durerea,  iar  durerea  o  chinuia  cumplit.  Jon  îi  dăduse 
sabia.  Syno  o  învăţase  cum  s-o  folosească. 

In  cele  din  urmă,  cineva  o  înşfacă  de  pieptul  vestei  şi  o  ridică  în  genunchi.  Plăcintă 
Fierbinte  era  şi  el  îngenuncheat  în  faţa  celui  mai  înalt  bărbat  pe  care  Arya  îl  văzuse  vreodată,  un 
monstru  din  poveştile  Bătrânei  Nan.  Nu  reuşise  să  vadă  de  unde  apăruse  uriaşul.  Pe  cămaşa 
galbenă,  decolorată,  se  zăreau  doi 

câini  alergând,  iar  chipul  bărbatului  era  parcă  cioplit  în  piatră.  Dintr-odată,  Arya  îşi  aminti 
unde  mai  văzuse  câinii  aceia.  In  seara  turnirului,  la  Debarcaderul  Regelui,  toţi  cavalerii  îşi 
atârnaseră  scuturile  în  faţa  pavilioanelor.  „Acela  apaţine  fratelui  Câinelui",  i-a  destăinuit  Şansa 
când  au  trecut  pe  lângă  câinii  negri  pe  fond  galben.  „E  chiar  mai  mare  decât  Hodor,  vei  vedea.  I 
se  spune  Muntele  care  Călăreşte". 

Arya  îşi  lăsă  capul  să  cadă,  doar  pe  jumătate  conştientă  de  ceea  ce  se  petrecea  în  jurul  ei. 
Plăcintă  Fierbinte  se  tot  preda.  Muntele  spuse: 

-  Ne  vei  duce  la  ceilalţi,  şi  se  îndepărtă.  In  clipa  următoare,  Arya  trecea  clătinându-se  pe 
picioare  pe  lângă  oamenii  morţi  în  spânzurătoarea  lor,  în  vreme  ce  Plăcintă  Fierbinte  le  spunea 


celor  care  i-au  luat  ostatici  că  le  va  face  plăcinte  şi  tarte  dacă  nu-i  vor  face  nici  un  rău.  Patru 
bărbaţi  mergeau  cu  ei.  Unul  ducea  o  torţă,  altul  o  sabie  lungă,  doi  aveau  suliţe. 
II  găsiră  pe  Lommy  acolo  unde  l-au  lăsat,  sub  stejar. 

-  Mă  predau!  strigă  el  de  îndată  ce  îi  văzu.  îşi  azvârli  sabia  şi  ridică  mâinile,  pline  de  pete 
verzi  de  vopsea  veche.  Mă  predau.  Vă  rog. 

Bărbatul  cu  torţa  scotoci  pe  sub  copaci. 

-  Eşti  ultimul?  Băiatul  brutar  zicea  că  mai  e  o  fată. 

-  A  fugit  când  v-a  auzit  venind,  spuse  Lommy.  Faceţi  mult  zgomot.  Iar  Arya  gândi:  Fugi, 
Nevăstuică,  fugi  cât  poţi  de  departe,  fugi  şi  ascunde-te  şi  să  nu  te  întorci  niciodată. 

-  Spune -ne  unde  putem  să-1  găsim  pe  acel  fiu  de  târfă,  Dondarrion,  şi  vei  căpăta  o  masă 
fierbinte. 

-  Cine?  întrebă  Lommy  nedumerit. 

-  Ţi-am  spus,  ăştia  nu  ştiu  mai  mult  decât  târfele  alea  din  sat.  Am  pierdut  vremea. 
Unul  dintre  lăncieri  se  apropie  de  Lommy. 

-  Ai  ceva  la  picior,  băiete? 

-  M-am  lovit. 

-  Poţi  să  umbli?  Părea  îngrijorat. 

-  Nu,  răspunse  Lommy.  Trebuie  să  mă  căraţi. 

-  Aşa  crezi? 

Bărbatul  ridică  neglijent  suliţa  şi  înfipse  vârful  în  gâtul  moale  al  băiatului.  Lommy  nici 
măcar  nu  mai  apucă  să  se  predea  din  nou.  Se  chirci  o  dată  şi  asta  a  fost  tot.  Când  omul  scoase 
sabia,  sângele  ţâşni  într-o  cascadă  întunecată. 

-  Să-1  cărăm,  zicea,  bolborosi  el  chicotind. 


TYRION 


îl  preveniseră  să  se  îmbrace  bine.  Tyrion  Lannister  le  ascultase.  Purta  pantaloni  groşi, 
căptuşiţi,  pieptar  de  lână  şi,  peste  toate  acestea,  aruncase  o  mantie  de  blană  pe  care  o  dobândise 
la  Munţii  Lunii.  Mantia  era  nefiresc  de  lungă,  croită  pentru  un  om  de  două  ori  mai  înalt  decât  el. 
Când  nu  era  călare,  singura  modalitate  de-a  o  purta  era  să  şi-o  înfăşoare  de  mai  multe  ori  în  jurul 
trupului,  ceea  ce  îl  făcea  să  semene  cu  o  minge  de  blană  dungată. 

Chiar  şi  aşa,  se  bucura  că  le  ascultase.  Frigul  din  beciul  lung  şi  umed  îţi  pătrundea  până-n 
oase.  Timett  alesese  să  se  retragă  înapoi  în  beci  după  ce  intraseră  în  contact  cu  frigul  de 
dedesubt.  Se  aflau  undeva  sub  dealul  Rhaenys,  sub  Castelul  Alchimiştilor.  Zidurile  umede  de 
piatră  erau  împroşcate  cu  silitră,  şi  singura  lumină  venea  de  la  lampa  de  ulei  din  fier  şi  sticlă  pe 
care  Hallyne  Piromantul  o  ducea  cu  atâta  grijă. 

Cu  grijă,  într-adevăr,  iar  acestea  trebuie  să  fie  vase  cu  ghimbir.  Tyrion  ridică  unul,  pentru  a- 
1  inspecta. 

Era  rotund  şi  rumen,  un  grepfrut  dolofan,  de  lut,  puţin  cam  mare  pentru  mâna  lui,  dar  care 
s-ar  potrivi  tocmai  bine  în  mâna  unui  om  obişnuit,  ştia  asta.  Vasul  era  subţire,  atât  de  fragil  încât 
chiar  şi  el  fusese  avertizat  să  nu-1  strângă  prea  tare,  ca  să  nu-1  zdrobească  în  pumn.  Lutul  era 
aspru  la  pipăit,  grunjos.  Hallyne  îi  spusese  că  anume  era  făcut  aşa. 

-  Un  vas  neted  alunecă  mai  uşor  din  mâna  unui  om. 

Focul  sălbatic  se  prelinse  încet  către  buza  vasului  când  Tyrion  îl  înclină  ca  să  arunce  o 
privire  înăuntru.  Culoarea  era  un  fel  de  verde  întunecat,  după  cum  ştia,  dar  lumina  slabă  făcea 
acest  lucru  imposibil  de  confirmat. 

-  Gros,  remarcă  el. 

-  Asta  e  din  cauza  frigului,  stăpâne,  spuse  Hallyne,  un  bărbat  palid,  cu  mâini  moi,  umede, 
şi  purtări  slugarnice.  Era  îmbrăcat  în  haine  cu  dungi  negre  şi  roşii,  căptuşite  cu  zibelină,  dar 
blana  arăta  peticită  şi  mâncată  de  molii.  Pe  măsură  ce  se  încălzeşte,  substanţa  curge  mai  uşor,  ca 
uleiul  de  lampă. 

Substanţa  era  termenul  folosit  de  alchimişti  pentru  focul  sălbatic.  De  asemenea,  îşi  spuneau 
unii  altora  înţelepţi,  ceea  ce  Tyrion  găsea  că  e  aproape  la  fel  de  sâcâitor  ca  şi  obiceiul  lor  de  a 
face  aluzie  la  vastele  cunoştinţe  pe  care  voiau  să-1  facă  să  creadă  că  le  deţin.  Cândva,  fuseseră  o 
ghildă  puternică,  dar  în  secolele  din  urmă,  Maesterii  Citadelei  îi  înlocuiseră  pe  alchimişti  aproape 
peste  tot.  Acum  mai  rămăseseră  doar  câţiva  din  vechiul  ordin,  şi  nici  măcar  nu  se  mai  prefăceau 
că  transformă  metalele,  dar  puteau  să  facă  focul  sălbatic. 

-  Apa  nu-1  poate  stinge,  mi  s-a  spus. 

-  Aşa  este.  Odată  aprinsă,  substanţa  va  arde  năprasnic  până  ce  nu  mai  rămâne  nimic.  Mai 
mult,  se  infiltrează  în  pânză,  lemn,  piele,  chiar  şi  oţel,  astfel  că  acestea  se  aprind  şi  ele. 

Tyrion  îşi  aminti  de  preotul  roşu,  Thoros  din  Myr,  şi  de  sabia  lui  sclipitoare.  Chiar  şi  un 
strat  subţire  de  foc  sălbatic  poate  arde  timp  de  o  oră.  Thoros  avea  nevoie  mereu  de  o  sabie  nouă 
după  o  încăierare,  dar  Robert  ţinuse  la  el  şi  fusese  mereu  gata  să-i  ofere  bucuros  una. 

-  De  ce  nu  se  infiltrează  şi  în  lut? 

-  O,  ba  da,  răspunse  Hallyne.  Există  o  pivniţă,  sub  aceasta,  unde  depozităm  vasele  mai 
vechi.  Cele  de  pe  vremea  Regelui  Aerys.  Era  capriciul  lui  să  aibă  vase  făcute  în  formă  de  fructe. 
Fructe  foarte  periculoase,  într-adevăr,  stăpâne,  şi,  hmm,  mai  coapte  acum  ca  oricând,  dacă 
înţelegi  ce  vreau  să  zic.  Le-am  sigilat  cu  ceară  şi  am  umplut  pivniţa  de  jos  cu  apă,  dar  chiar  şi 


aşa...  In  mod  normal  ar  fi  trebuit  distruse,  dar  atât  de  mulţi  dintre  maesterii  noştri  au  fost  ucişi  în 
timpul  Jafului  de  la  Debarcaderul  Regelui,  încât  cele  câteva  ajutoare  care  au  rămas  au  fost 
incapabile  să  îndeplinească  această  misiune.  Iar  multe  dintre  proviziile  pe  care  le-am  făcut  pentru 
Aerys  s-au  pierdut.  Numai  anul  trecut  două  sute  de  vase  au  fost  descoperite  într-o  magazie  de 
sub  Marele  Sept  al  lui  Baelor.  Nimeni  nu  şi-a  putut  aminti  cum  au  ajuns  acolo,  dar  sunt  sigur  că 
nu  trebuie  să-ţi  spun  că  înaltul  Septon  şi-a  ieşit  din  minţi  de  spaimă.  M-am  îngrijit  personal  să  fie 
mutate  cu  mare  atenţie.  Am  pus  să  se  umple  carele  cu  nisip  şi  i-am  trimis  cu  ele  pe  cei  mai  mulţi 
dintre  slujitorii  noştri  capabili.  Am  lucrat  numai  noaptea,  am... 

-  ...  aţi  făcut  o  treabă  nemaipomenită,  nu  am  nici  o  îndoială.  Tyrion  puse  vasul  înapoi 
printre  celelalte.  Acopereau  rafturile,  aşezate  ordonat  pe  patru  rânduri  ce  se  pierdeau  în 
întunecimea  subterană.  Şi  mai  erau  şi  alte  rafturi  dincolo  de  ele,  multe  alte  rafturi.  Aceste,  ah, 
fructe  ale  răposatului  Rege  Aerys,  pot  fi  folosite? 

-  O,  da,  cu  siguranţă...  Dar  cu  grijă,  stăpâne,  cu  foarte  mare  grijă.  Cu  trecerea  anilor, 
substanţa  devine  tot  mai,  hmm,  instabilă,  să  spunem.  O  flacără  cât  de  mică  o  poate  aprinde.  Orice 
scânteie.  Prea  multă  căldură,  şi  vasele  se  aprind  de  la  sine.  Nu  e  înţelept  să  le  laşi  la  soare,  nici 
măcar  pentru  scurt  timp.  Odată  focul  aprins,  căldura  face  substanţa  să  se  extindă  cu  violenţă,  iar 
vasele  se  fac  ţăndări  cât  ai  clipi.  Dacă  se  întâmplă  ca  în  apropiere  să  se  afle  alte  vase,  se  vor 
aprinde  şi  acelea,  şi  astfel... 

-  Câte  vase  avem  în  prezent? 

-  în  dimineaţa  aceasta,  înţeleptul  Munciter  mi-a  spus  că  avem  şapte  mii  opt  sute  patruzeci. 
Această  socoteală  include,  desigur,  şi  cele  patru  mii  de  vase  de  pe  vremea  Regelui  Aerys. 

-  Fructele  noastre  răscoapte?  Hallyne  clătină  din  cap. 

-  înţeleptul  Malliard  crede  că  vom  fi  capabili  să  livrăm  zece  mii  de  vase  în  cap,  aşa  cum  i  s- 
a  promis  reginei.  Sunt  de  aceeaşi  părere. 

Piromantul  părea  neruşinat  de  mulţumit  de  această  perspectivă. 

Cu  condiţia  ca  duşmanii  noştri  să  ne  acorde  acest  răgaz.  Alchimiştii  păstrau  cu  sfinţenie 
secretul  reţetei  pentru  focul  sălbatic,  dar  Tyrion  ştia  că  era  un  proces  laborios,  periculos  şi 
îndelungat.  Presupuse  că  promisiunea  celor  zece  mii  de  vase  era  o  lăudăroşenie  fantezistă,  ca 
aceea  a  stegarului  care  jură  să-i  aducă  lordului  său  zece  mii  de  oşteni,  dar  în  ziua  bătăliei  apare 
cu  o  sută  doi.  Dacă  ne-ar  putea  da,  într-adevăr,  zece  mii... 

Nu  ştia  dacă  trebuia  să  fie  încântat  sau  îngrozit.  Poate  câte  puţin  din  amândouă. 

-  Sper  că  fraţii  tăi  de  ghildă  nu  se  avântă  în  acţiuni  pripite,  Inţeleptule.  Nu  vrem  zece  mii 
de  vase  de  foc  sălbatic  stricat,  nici  măcar  unul...  şi,  cu  siguranţă,  nu  vrem  nici  un  fel  de  incidente. 

-  Nu  vor  fi  nici  un  fel  de  incidente,  stăpâne.  Substanţa  este  preparată  de  cele  mai  pricepute 
ajutoare,  în  mai  multe  celule  cu  totul  din  piatră,  iar  fiecare  vas  este  luat  de  un  ucenic  şi  adus  aici, 
jos,  în  clipa  în  care  este  gata.  Deasupra  fiecărei  celule  de  lucru  se  află  o  încăpere  plină  cu  nisip. 
S-a  făcut  o  vrajă  protectoare  asupra  podelelor,  hmm,  foarte  puternică.  Orice  foc  în  celula  de 
dedesubt  face  podeaua  să  se  prăbuşească,  iar  nisipul  stinge  văpaia  pe  loc. 

-  Ca  să  nu  pomenim  de  ajutoare  neglijente.  Prin  vrajă,  Tyrion  îşi  imagina  că  Hallyne  voia 
să  spună  truc  inteligent.  Se  gândi  că  i-ar  plăcea  să  viziteze  una  dintre  aceste  celule  acoperite,  să 
vadă  cum  funcţionează,  dar  nu  era  momentul  potrivit.  Poate  dacă  războiul  va  fi  câştigat. 


-  Confraţii  mei  nu  sunt  niciodată  neglijenţi,  insistă  Hallyne.  Dacă  aş  putea  fi,  hmm, 
sincer... 

-  O,  te  rog. 

-  Substanţa  îmi  curge  prin  vene  şi  trăieşte  în  inima  oricărui  alchimist.  Noi  îi  respectăm 
puterea.  Dar  soldatul  de  rând,  hmm,  echipajul  unuia  dintre  aruncătoarele  de  flăcări  ale  reginei,  să 
zicem,  în  entuziasmul  necugetat  al  luptei...  Orice  mică  greşeală  poate  provoca  o  catastrofă.  Nu  e 
niciodată  prea  mult  să  repeţi  asta.  Tata  i-a  spus-o  adesea  Regelui  Aerys,  iar  tatăl  lui  i-a  spus 
bătrânului  Rege  Jaehaerys. 

-  Probabil  că  au  ascultat,  zise  Tyrion.  Dacă  ar  fi  dat  foc  oraşului,  mi-ar  fi  povestit  cineva. 
Aşadar,  sfatul  tău  este  să  fim  cât  se  poate  de  atenţi. 

-  Foarte  atenţi,  răspunse  Hallyne.  Fiţi  foarte  atenţi. 

-  Vase  dintr- astea  de  lut...  aveţi  o  cantitate  mare? 

-  Avem  stăpâne,  şi  mulţumesc  de  întrebare. 

-  Atunci  nu  te  deranjează  dacă  iau  câteva?  Câteva  mii. 

-  Câteva  mii? 

-  Sau  de  câte  se  poate  lipsi  ghilda  ta,  fără  să  încurce  producţia.  Mă  refer  la  vase  goale,  se 
înţelege.  Trimi-te-le  căpitanilor  de  la  fiecare  poartă  a  oraşului. 

-  Aşa  voi  face,  stăpâne,  dar  de  ce?... 
Tyrion  îi  zâmbi. 

-  Când  îmi  spui  să  mă  îmbrac  gros,  mă  îmbrac  gros.  Când  îmi  spui  să  fiu  atent,  ei  bine... 
Ridică  din  umeri.  Am  văzut  destul.  Poate  că  vei  fi  atât  de  bun  să  mă  conduci  înapoi  la  lectica 
mea. 

-  Va  fi  marea  mea,  hmm,  plăcere,  stăpâne.  Hallyne  ridică  lampa  şi  o  luă  înainte  pe  scări.  A 
fost  frumos  din  partea  ta  să  ne  vizitezi.  O  mare  onoare,  hmm.  A  trecut  prea  mult  timp  de  când 
Mâna  Regelui  nu  ne-a  mai  onorat  cu  prezenţa.  N-am  mai  primit  o  asemenea  vizită  de  la  Lordul 
Rossart,  iar  el  era  o  excepţie.  Asta  a  fost  pe  vremea  Regelui  Aerys.  Regele  Aerys  era  foarte 
interesat  de  munca  noastră. 

Regele  Aerys  v-a  folosit  pentru  a  prăji  carnea  duşmanilor  săi  Fratele  lui,  Jaime,  îi  istorisise 
câteva  poveşti  despre  Regele  Nebun  şi  favoriţii  săi,  alchimiştii.  Joffrey  va  fi  şi  el  interesat,  sunt 
convins.  Motiv  pentru  care  am  să-1  ţin  departe  de  voi 

-  Marea  noastră  speranţă  este  să  avem  parte  de  vizita  regelui  în  persoană,  în  Castelul 
Alchimiştilor.  Am  vorbit  despre  asta  cu  nobila  ta  soră.  Un  mare  ospăţ... 

Se  făcea  tot  mai  cald,  pe  măsură  ce  urcau. 

-  înălţimea  Sa  a  interzis  toate  ospeţele  până  când  războiul  va  fi  câştigat.  La  insistenţele 
mele.  Regele  nu  consideră  că  e  potrivit  un  ospăţ  cu  bucate  alese  când  oamenii  lui  duc  lipsă  de 
pâine. 

-  Un  gest,  hmm,  cât  se  poate  de  drăgăstos,  stăpâne.  Poate  că,  în  schimb,  câţiva  dintre  noi  îi 
vor  face  o  vizită  regelui  la  Fortăreaţa  Roşie.  O  mică  demonstraţie  a  puterilor  noastre,  cum  ar 
veni,  ca  să-1  abatem  pe  Rege  pentru  o  seară  de  la  multele  sale  griji.  Focul  sălbatic  e  doar  unul 
dintre  secretele  extraordinare  ale  ordinului  nostru  străvechi.  Multe  şi  fermecătoare  sunt  lucrurile 
pe  care  vi  le-am  putea  arăta. 


-  Voi  discuta  asta  cu  sora  mea.  Tyrion  nu  avea  nimic  împotriva  câtorva  trucuri  de  magie, 
dar  faptul  că  lui  Joff  îi  plăcea  atât  de  mult  să  vadă  oamenii  luptându-se  până  la  moarte  era  o 
încercare  suficientă,  şi  nu  avea  de  gând  să-i  permită  băiatului  să  probeze  posibilitatea  de  a-i  arde 
de  vii. 

Când,  în  cele  din  urmă,  ajunseră  în  capul  scărilor,  Tyrion  îşi  scutură  pelerina  de  blană  de  pe 
umeri  şi  şi-o  puse  peste  braţ.  Castelul  Ghildei  Alchimiştilor  era  o  clădire  impunătoare,  din  piatră 
neagră,  dar  Hallyne  îl  conduse  prin  tunelurile  întortocheate  până  ce  ajunseră  la  Galeria  Torţelor 
de  Fier,  o  sală  lungă,  răsunătoare,  unde  coloane  de  foc  verde  dansau  în  jurul  coloanelor  negre  de 
metal,  înalte  de  zece  picioare.  Flăcări  fantomatice  îşi  oglindeau  sclipirile  pe  marmura  neagră  şi 
lustruită  de  pe  ziduri  şi  podele,  şi  inundau  încăperea  într-o  strălucire  de  smarald.  Tyrion  ar  fi  fost 
mai  impresionat  dacă  n-ar  fi  ştiut  că  torţele  imense  de  fier  au  fost  aprinse  doar  în  dimineaţa 
aceea,  în  cinstea  vizitei  sale,  şi  vor  fi  stinse  în  clipa  în  care  uşile  se  vor  închide  în  urma  lui.  Focul 
sălbatic  era  prea  scump  ca  să  fie  risipit. 

Ieşiră  la  lumină  în  capul  scărilor  largi,  curbate,  care  dădeau  în  centrul  Străzii  Surorilor, 
lângă  poalele  Dealului  Visenya.  îşi  luă  rămas-bun  de  la  Hallyne  şi  coborî  împleticindu-se  către 
locul  unde  Timett,  fiul  lui  Timett,  îl  aştepta  cu  escorta  sa  de  Oameni  Arşi.  Având  în  vedere 
obiectivul  de  astăzi,  păruse  singura  opţiune  potrivită  pentru  a  fi  păzit.  In  plus,  cicatricile  lor 
inspirau  teroare  prostimii  din  oraş.  Era  tot  ce  trebuia  în  zilele  astea.  Doar  cu  trei  zile  în  urmă,  o 
altă  gloată  se  adunase  la  porţile  Fortăreţei  Roşii,  scandând  după  mâncare.  Joff  i-a  întâmpinat  cu  o 
furtună  de  săgeţi,  omorând  patru  dintre  ei,  şi  pe  urmă  le-a  strigat  că  aveau  permisiunea  să-şi 
mănânce  morţii.  Făcându-ne  astfel  şi  mai  mulţi  prieteni. 

Tyrion  fu  surprins  să-1  vadă  şi  pe  Bronn  lângă  lectică. 

-  Ce  faci  aici? 

-  Iţi  aduc  mesajele,  răspunse  Bronn.  Mâna  de  Fier  te  vrea  de  urgenţă  la  Poarta  Zeilor.  Nu 
mi-a  spus  de  ce.  Şi  ai  fost  chemat  şi  la  Maegor. 

-  Chemat?  Tyrion  cunoştea  o  singură  persoană  care  ar  fi  putut  folosi  acel  cuvânt.  Şi  ce 
vrea  Cersei  de  la  mine? 

Bronn  ridică  din  umeri. 

-  Regina  îţi  porunceşte  să  te  întorci  la  castel  îndată  şi  să  i  te  înfăţişezi  în  camerele  ei. 
Ţâncul  acela  de  văr  al  tău  a  transmis  mesajul.  Are  patru  fire  de  mustaţă  şi  se  crede  bărbat. 

-  Patru  fire  şi  titlul  de  cavaler.  Acum  e  Ser  Lancel,  nu  uita.  Tyrion  ştia  că  Ser  Jacelyn  nu  ar 
fi  trimis  după  el  decât  dacă  problema  era  importantă.  Mai  bine  merg  să  văd  ce  vrea  Bywater. 
Informeaz-o  pe  sora  mea  că  o  voi  vizita  la  întoarcere. 

-  Surorii  tale  n-o  să-i  placă  asta,  îl  preveni  Bronn. 

-  Bine.  Cu  cât  Cersei  aşteaptă  mai  mult,  cu  atât  va  deveni  mai  nervoasă,  iar  mânia  o  face 
proastă.  O  prefer  nervoasă  şi  proastă  decât  liniştită  şi  vicleană.  Tyrion  îşi  azvârli  pelerina 
împăturită  în  lectică,  iar  Timett  îl  ajută  să  se  urce  după  ea. 

Piaţa  din  interiorul  Porţii  Zeilor,  care  în  vremuri  obişnuite  ar  fi  fost  înţesată  de  ţărani  care 
vindeau  legume,  era  aproape  goală  când  o  traversă  Tyrion.  Ser  Jacelyn  îl  întâmpină  la  poartă, 
ridicându-şi  mâna  de  fier,  într-un  salut  scurt. 

-  Stăpâne,  vărul  tău,  Cleos  Frey,  se  află  aici,  venit  din  Riverrun  sub  un  steag  de  pace,  cu  o 
scrisoare  de  la  Robb  Stark. 


-  Condiţii  de  pace? 

-  Aşa  spune. 

-  Dragul  meu  văr!  Condu-mă  la  el. 

Mantiile  aurii  îl  închiseseră  pe  Ser  Cleos  într-o  cameră  de  strajă,  fără  ferestre,  în  casa  porţii. 
Când  Tyrion  intră,  acesta  se  ridică. 

-  Tyrion,  e  minunat  să  te  văd. 

-  Acesta  e  un  lucru  pe  care  nu-1  aud  prea  des,  vere. 

-  Cersei  a  venit  cu  tine? 

-  Sora  mea  are  altceva  de  făcut.  Asta  e  scrisoarea  lui  Stark?  O  smulse  de  pe  masă.  Ser 
Jacelyn,  poţi  să  ne  laşi  singuri. 

Bywater  făcu  o  plecăciune  şi  ieşi. 

-  Mi  s-a  cerut  să  duc  oferta  în  faţa  Reginei  Regente,  zise  Ser  Cleos  în  timp  ce  uşa  se 
închise. 

-  O  vei  duce.  Tyrion  se  uită  peste  harta  trimisă  de  Robb  Stark  împreună  cu  scrisoarea. 
Toate  la  timpul  lor,  vere.  Ia  loc.  Odihneşte-te.  Eşti  slab  şi  tras  la  faţă.  De  fapt,  arăta  mai  rău  de 
atât. 

-  Da.  Ser  Cleos  se  făcu  mic  pe  bancă.  In  ţările  riverane  merge  prost,  Tyrion.  In  jurul 
Ochiului  Zeilor  şi  de-a  lungul  drumului  regelui,  în  special.  Lorzii  riverani  incendiază  recoltele, 
încercând  să  ne  înfometeze,  iar  soldaţii  tatălui  tău  pârjolesc  fiecare  sat  pe  care  îl  cuceresc  şi  trec 
oamenii  prin  sabie. 

Aşa  se  proceda  în  timp  de  război.  Oamenii  de  rând  erau  măcelăriţi,  în  timp  ce  nobilii  erau 
ţinuţi  pentru  răscumpărare.  Să-mi  aduc  aminte  să  le  mulţumesc  zeilor  pentru  că  m-am  născut 
Lannister. 

Ser  Cleos  îşi  trecu  o  mână  prin  părul-i  subţire,  castaniu. 

-  Chiar  şi  cu  un  steag  de  pace,  am  fost  atacaţi  de  două  ori.  Lupi  în  zale,  gata  să  devoreze 
pe  oricine  e  mai  slab  decât  ei.  Doar  zeii  ştiu  de  ce  parte  au  fost  la  început,  însă  acum  sunt  doar  de 
partea  lor.  Am  pierdut  trei  oameni  şi  am  avut  de  două  ori  mai  mulţi  răniţi. 

-  Ce  veşti  ai  despre  duşmanii  noştri?  Tyrion  îşi  îndreptă  din  nou  atenţia  către  condiţiile 
transmise  de  Stark.  Băiatul  nu  vrea  prea  multe.  Doar  o  jumătate  din  regat,  eliberarea 
prizonierilor,  ostaticilor,  sabia  tatălui  său...  O,  da,  şi  pe  surorile  lui. 

-  Băiatul  stă  fără  să  facă  nimic  la  Riverrun,  zise  Ser  Cleos.  Cred  că  se  teme  să-1  înfrunte 
pe  tatăl  tău  pe  câmpul  de  luptă.  Puterea  îi  slăbeşte  cu  fiecare  zi.  Lorzii  riverani  au  plecat  să-şi 
apere  propriile  pământuri. 

Asta  are  de  gând  tata?  Tyrion  rulă  harta  lui  Stark. 

-  Aceste  condiţii  nu  vor  fi  îndeplinite  niciodată. 

-  Cel  puţin  consimţi  să  schimbi  fetele  Stark  pentru  Tion  şi  Willem?  întrebă  Ser  Cleos 
plângător. 

Tion  Frey  era  fratele  lui  mai  mic,  îşi  aminti  Tyrion. 

-  Nu,  răspunse  el  cu  blândeţe,  dar  vom  propune  propriul  nostru  schimb  de  prizonieri.  Lasă- 
mă  să  mă  consult  cu  Cersei  şi  cu  consiliul.  Te  vom  trimite  înapoi  la  Riverrun  cu  condiţiile 
noastre. 

Evident,  perspectiva  nu-1  încânta. 


-  Stăpâne,  nu  cred  că  Lordul  Stark  va  capitula  cu  uşurinţă.  Lady  Catelyn  este  cea  care 
doreşte  această  pace,  nu  băiatul. 

-  Lady  Catelyn  îşi  vrea  fiicele.  Tyrion  coborî  de  pe  banchetă,  cu  scrisoarea  şi  harta  în 
mâini.  Ser  Jacelyn  se  va  îngriji  să  ai  mâncare  şi  foc.  Se  vede  că  ai  neapărat  nevoie  de  somn,  vere. 
Voi  trimite  după  tine  când  vom  şti  mai  multe. 

II  descoperi  pe  Ser  Jacelyn  pe  metereze,  urmărind  mai  multe  sute  de  noi  recruţi  antrenându- 
se  pe  câmpul  de  dedesubt.  Cu  atât  de  mulţi  refugiaţi  la  Debarcaderul  Regelui,  nu  duceau  lipsă  de 
bărbaţi  dornici  să  intre  în  Garda  Oraşului  pentru  a  avea  stomacul  plin  şi  un  pat  de  paie  în  barăci, 
dar  Tyrion  nu-şi  făcea  iluzii  despre  modul  cum  aceşti  apărători  zdrenţuiţi  vor  lupta  dacă  se  va 
ajunge  la  război. 

-  Ai  făcut  bine  că  ai  trimis  după  mine,  spuse  Tyrion.  O  să-1  las  pe  Ser  Cleos  în  mâinile 
tale.  Vezi  să  aibă  parte  de  toată  ospitalitatea. 

-  Şi  cei  din  escorta  sa?  vru  să  ştie  comandantul. 

-  Dă-le  mâncare  şi  îmbrăcăminte  curată  şi  găseşte  un  maester  să  vadă  de  rănile  lor.  Nu  vor 
pune  piciorul  în  oraş,  s-a  înţeles?  N-ar  fi  bine  ca  adevărul  despre  condiţiile  de  la  Debarcaderul 
Regelui  să  ajungă  la  Robb  Stark,  la  Riverrun. 

-  S-a  înţeles  foarte  bine,  stăpâne. 

-  O,  şi  încă  un  lucru.  Alchimiştii  vor  trimite  o  cantitate  mare  de  vase  de  lut  la  fiecare  poartă 
a  oraşului.  Le  vei  folosi  ca  să  antrenezi  oamenii  care  se  vor  ocupa  de  aruncătoarele  de  flăcări. 
Umple  vasele  cu  Vopsea  verde  şi  antrenează-i  la  încărcat  şi  la  ochit.  Oricine  e  împroşcat  va  fi 
înlocuit.  Când  s-au  învăţat  cu  vasele  cu  vopsea,  înlocuieşte-le  cu  ulei  de  lampă  şi  pune-i  să  înveţe 
să  aprindă  vasele  şi  să  le  arunce  cât  sunt  încă  în  flăcări.  După  ce  au  învăţat  să  facă  asta  fără  să  se 
ardă,  s-ar  putea  să  fie  gata  pentru  focul  sălbatic. 

Ser  Jacelyn  se  scarpină  pe  obraz  cu  mâna  de  fier. 

-  înţelepte  măsuri.  Deşi  nu-mi  place  acea  urină  a  alchimiştilor. 

-  Nici  mie,  dar  folosesc  ceea  ce  mi  se  dă.  Odată  revenit  în  lectică,  Tyrion  Lannister  trase 
draperiile  şi  îşi  înghesui  o  pernă  sub  cot.  Lui  Cersei  nu-i  va  plăcea  să  afle  că  a  interceptat 

scrisoarea  lui  Stark,  dar  tatăl  lui  îl  trimisese  aici  să  conducă,  nu  să-i  facă  lui  Cersei  pe  plac. 

I  se  părea  că  Robb  Stark  le  dăduse  o  şansă  de  aur.  Băiatul  putea  să  aştepte  la  Riverrun, 
visând  o  pace  uşoară.  Tyrion  le  va  răspunde  cu  propriile  condiţii,  dându-i  Regelui  Nordului 
destul  din  ceea  ce  voia  ca  să-i  întreţină  speranţele.  Ser  Cleos  putea  să-şi  tocească  fundul  osos  de 
Frey  mergând  călare  încoace  şi  încolo  cu  oferte  şi  contraoferte.  In  tot  acest  timp,  vărul  lor,  Ser 
Stafford,  va  antrena  şi  va  înarma  noua  oaste  pe  care  o  ridicase  la  Casterly  Rock.  Când  va  fi  gata, 
el  şi  Lordul  Tywin  puteau  să  strivească  între  ei  clanurile  Tully  şi  Stark. 

Acum,  de-ar  fi  fraţii  lui  Robert  atât  de  îndatoritori!  Aşa  greoi  cum  înainta,  Renly  Baratheon 
continua  să  se  strecoare  spre  nord  şi  spre  est,  cu  imensa  lui  oaste  a  sudului  şi  cu  greu  trecea  o 
noapte  fără  ca  Tyrion  să  se  teamă  că  va  fi  trezit  de  vestea  că  Lordul  Stannis  îşi  conducea  flota  în 
susul  Apei  Negre.  Ei  bine,  s-ar  părea  că  am  provizii  frumuşele  de  foc  sălbatic,  şi  totuşi... 

Gândurile  îi  fură  întrerupte  de  zarva  ce  se  auzea  de  pe  stradă.  Tyrion  privi  afară  cu  grijă, 
printre  draperii.  Treceau  prin  Piaţa  Cizmarilor,  unde  o  mulţime  considerabilă  se  adunase  în 
spatele  marchizelor  de  lemn  să  asculte  vorbele  sforăitoare  ale  unui  profet.  O  robă  de  lână 
nevopsită,  încinsă  la  brâu  cu  o  sfoară  de  cânepă,  îl  desemnau  drept  unul  dintre  fraţii  cerşetori. 


-  Depravare!  striga  omul  cu  glas  ascuţit.  Iată  avertismentul!  Feriţi- vă  de  pedeapsa  Tatălui! 
Arătă  către  rana  roşie,  tulbure,  de  pe  cer.  Din  această  poziţie,  castelul  îndepărtat  de  pe 

Dealul  înalt  al  lui  Aegon  se  afla  exact  în  spatele  lui,  cu  cometa  atârnând,  prevestitoare  de  rele, 
deasupra  turnurilor.  O  alegere  inteligentă  a  decorului,  reflectă  Tyrion. 

-  Am  devenit  fuduli,  trufaşi,  ticăloşi,  continua  profetul.  Fraţii  se  împerechează  cu  surorile 
în  paturile  regilor,  iar  roadele  incestului  lor  ţopăie  prin  palat,  în  cântecul  de  fluier  al  unui  diavol 
împieliţat.  Până  şi  înaltul  Septon  a  uitat  de  zei!  Se  îmbăiază  în  ape  înmiresmate,  se  veseleşte  şi  se 
îmbuibă  cu  mrene,  în  timp  ce  poporul  lui  flămânzeşte!  Trufia  e  pusă  înaintea  rugăciunii,  viermii 
domnesc  în  castelele  noastre  şi  aurul  e  totul...  Dar  s-a  terminat! Vara.  Putredă  e  pe  sfârşite,  iar 
Regele  Desfrânat  este  adus  la  judecată!  Când  mistreţul  1-a  sfâşiat,  o  duhoare  grea  s-a  ridicat 
către  cer,  iar  din  pântecele  lui  au  ieşit  şerpi,  sâsâind  şi  muşcând!  îşi  întinse  din  nou  degetul  osos 
în  direcţia  cometei  şi  a  castelului:  Iată,  vine  vestitorul!  Cură-ţaţi-vă,  strigă  zeii,  altfel  veţi  fi 
curăţaţi!  Scăldaţi-vă  în  vinul  dreptăţii,  sau  vă  voi  scălda  în  foc!  Foc! 

-  Foc!  repetară  alte  glasuri,  dar  huiduielile  batjocoritoare  le  acoperiră  aproape  cu  totul. 
Asta  îl  consolă  pe  Tyrion.  Dădu  ordin  să  pornească  mai  departe,  iar  lectica  se  legănă  ca  o 

corabie  pe  o  mare  dezlănţuită,  în  timp  ce  Oamenii  Arşi  îşi  croiau  drum  prin  mulţime.  într-adevăr, 
diavol  împe-liţat.  Nefericitul  avea  într-adevăr  dreptate  în  privinţa  septonului,  fără  doar  şi  poate. 
Ce  spusese  Băiatul  Lunii  despre  el  mai  deunăzi?  Un  om  pios,  care  îi  slăveşte  pe  Cei  Şapte  cu 
atâta  ardoare  încât  mănâncă  pentru  fiecare  dintre  ei  câte  un  fel,  ori  de  câte  ori  se  aşează  la  masă. 
Amintindu-şi  gluma  bufonului,  Tyrion  zâmbi. 

Fu  bucuros  să  ajungă  la  Fortăreaţa  Roşie  fără  alte  incidente.  în  timp  ce  urca  scările  către 
camerele  sale,  Tyrion  se  simţi  ceva  mai  încrezător  decât  de  dimineaţă.  Timp,  asta  e  tot  ce  îmi 
trebuie  cu  adevărat,  timp  săpun  toate  piesele  cap  la  cap.  Când  lanţul  va  fi  gata...  Deschise  uşa 
solariului. 

Cersei  se  întoarse  de  lângă  fereastră,  cu  fustele  ră-sucindu-se  în  jurul  şoldurilor  ei  înguste. 

-  Cum  îndrăzneşti  să-mi  ignori  chemarea? 

-  Cine  ţi-a  dat  voie  în  turnul  meu? 

-  Turnul  tău?  Acesta  este  castelul  regal  al  fiului  meu. 

-  Aşa  am  auzit.  Tyrion  nu  era  amuzat.  Pe  Crawn  l-ar  amuza  şi  mai  puţin.  Insă  astăzi  erau 
de  strajă  Fraţii  Lunii.  întâmplător,  eram  pe  cale  să  vin  la  tine. 

-  Chiar  aşa? 

Trânti  uşa  în  spatele  lui. 

-  îmi  pui  vorbele  la  îndoială? 

-  întotdeauna,  şi  pe  bună  dreptate. 

-  Sunt  jignit.  Tyrion  se  îndreptă  cu  pas  legănat  către  bufet,  să-şi  toarne  o  cupă  de  vin.  Nu 
cunoştea  o  metodă  mai  bună  să  i  se  facă  sete  decât  să  stea  de  vorbă  cu  Cersei.  Dacă  aş  fi  vrut  să 
te  ofensez,  aş  fi  ştiut  cum  s-o  fac. 

-  Ce  vierme  dezgustător  eşti!  Myrcella  este  singura  mea  fiică.  Chiar  ţi-ai  imaginat  că  ţi-aş 
îngădui  s-o  vinzi  ca  pe  un  sac  de  ovăz? 

Myrcella,  gândi  el.  Ei  bine,  oul  acela  a  scos  pui.  Să  vedem  ce  culoare  are. 


-  Nicidecum  un  sac  de  ovăz.  Myrcella  e  prinţesă.  Unii  ar  spune  că  pentru  asta  s-a  născut. 
Sau  intenţionai  s-o  măriţi  cu  Tommen? 

Palma  lui  Cersei  lovi  cu  putere,  doborând  cupa  cu  vin  din  mâna  lui  Tyrion  şi  vărsând-o  pe 
podea. 

-  Frate  sau  nu,  am  să  pun  să-ţi  smulgă  limba  pentru  asta.  Eu  sunt  regenta  lui  Joffrey,  nu  tu, 
eu  sunt  cea  care  spune  că  Myrcella  nu  va  fi  expediată  la  acest  bărbat  din  Dome,  aşa  cum  am  fost 
eu  trimisă  la  Robert  Baratheon. 

Tyrion  îşi  scutură  picăturile  de  vin  de  pe  degete  şi  oftă. 

-  De  ce  nu?  Ar  fi  mult  mai  apărată  în  Dorne  decât  este  aici. 

-  Eşti  complet  naiv  sau  pur  şi  simplu  pervers?  Ştii  la  fel  de  bine  ca  mine  că  familia  Martell 
nu  are  nici  un  motiv  să  ne  iubească. 

-  Familia  Martell  are  toate  motivele  să  ne  urască.  Cu  toate  acestea,  mă  aştept  să  fie  de 
acord.  Nemulţumirea  Prinţului  Doran  faţă  de  Casa  Lannister  merge  doar  cu  o  generaţie  în  urmă, 
dar  cei  din  Dorne  se  războiesc  cu  Capătul  Furtunii  şi  Highgarden  de  o  mie  de  ani,  iar  Renly  a  luat 
de  bună  supunerea  celor  din  Dorne.  Myrcella  are  nouă  ani.  Trystane  Martell,  unsprezece.  Am 
propus  să  se  căsătorească  atunci  când  ea  împlineşte  paisprezece  ani.  Până  atunci,  Myrcella  va  fi 
oaspete  de  seamă  la  Sunspear,  sub  protecţia  Prinţului  Doran. 

-  Ostatică,  spuse  Cersei,  strângând  din  buze. 

-  Un  oaspete  de  seamă,  insistă  Tyrion,  şi  bănuiesc  că  Martell  o  va  trata  pe  Myrcella  cu  mai 
multă  blândeţe  decât  a  tratat-o  Joffrey  pe  Şansa  Stark.  Mă  gândesc  să-1  trimit  pe  Ser  Arys 
Oakheart  cu  ea.  Având  ca  scut  de  nădejde  un  cavaler  din  Garda  Regelui,  nimeni  nu  va  putea  să 
uite  cine  sau  ce  este  ea. 

-  Slab  ajutor.  Ser  Arys  îi  va  veni  de  hac  dacă  Do-ran  Martell  hotărăşte  că  moartea  fiicei 
mele  ar  spăla  moartea  surorii  lui. 

-  Martell  e  prea  onorabil  ca  să  ucidă  o  fetiţă  de  nouă  ani,  mai  cu  seamă  una  atât  de  dulce  şi 
de  nevinovată  ca  Myrcella.  Atâta  timp  cât  se  află  la  el,  poate  fi  sigur  că  ne  vom  ţine  de  cuvânt, 
iar  condiţiile  sunt  prea  generoase  ca  să  fie  refuzate.  Myrcella  este  cea  mai  mică  parte.  I-am  oferit, 
de  asemenea,  un  loc  în  consiliu,  nişte  castele  la  Hotare,  i-am  promis  că  i-1  voi  da  pe  ucigaşul 
surorii  sale.... 

-  Prea  mult.  Cersei  se  îndepărtă  de  el,  agitată  ca  o  leoaică,  cu  fustele  învolburate. 

-  Vorbim  despre  Prinţul  din  Dorne.  Dacă  i-aş  oferi  mai  puţin,  m-ar  scuipa  în  faţă. 

-  Prea  mult!  insistă  Cersei,  întorcându-se  valvârtej. 

-  Tu  ce  i-ai  fi  oferit,  gaura  dintre  picioare?  întrebă  Tyrion  scânteind  de  mânie. 
De  data  aceasta  văzu  palma  apropiindu-se.  Capul 

i  se  răsuci,  cu  un  pocnet. 

-  Dulce,  dulce  surioară,  zise  el.  Iţi  jur,  asta  a  fost  ultima  oară  când  m-ai  lovit. 
Sora  lui  izbucni  în  râs. 

-  Nu  mă  ameninţa,  micuţule.  Crezi  că  scrisoarea  tatei  te  ţine  la  adăpost?  O  bucată  de  hârtie. 
Şi  Eddard  Stark  a  avut  o  bucată  de  hârtie,  şi  tare  i-a  mai  fost  de  folos. 

Eddard  Stark  n-a  avut  Garda  Oraşului,  gândi  Tyrion,  nici  oamenii  clanului  meu,  nici 
mercenarii  angajaţi  de  Bronn.  Eu  îi  am.  Sau  cel  puţin  aşa  spera. 


încrezându-se  în  Varys,  în  Ser  Bywater,  în  Bronn,  Lordul  Stark  avusese  probabil  şi  el 
iluziile  sale.  Cu  toate  acestea,  nu  spuse  nimic.  Un  om  înţelept  nu  turna  foc  sălbatic  într-un 
mangal  aprins.  In  schimb,  îşi  puse  altă  cupă  cu  vin. 

-  Cât  de  protejată  crezi  că  va  fi  Myrcella  dacă  Debarcaderul  Regelui  cade?  Renly  şi 
Stannis  îi  vor  pune  capul  pe  zid  lângă  al  tău. 

Şi  Cersei  începu  să  plângă.  Tyrion  Lannister  n-ar  fi  putut  fi  mai  uluit  nici  dacă  Aegon 
Cuceritorul  în  persoană  ar  fi  năvălit  în  cameră,  călare  pe  un  dragon  şi  jonglând  cu  tarte  cu 
lămâie.  Nu-şi  mai  văzuse  sora  plângând  de  când  copilăriseră  împreună  la  Casterly  Rock.  Cu 
stângăcie,  făcu  un  pas  către  ea.  Când  sora  ta  plânge,  e  firesc  să  o  linişteşti,  dar  aceasta  era  Cersei! 
întinse  o  mână  nesigură  către  umărul  ei. 

-  Nu  mă  atinge!  strigă  ea  ferindu-se.  N-ar  fi  trebuit  ca  asta  să-1  rănească.  Şi  totuşi  1-a  rănit, 
mai  mult  decât  orice  palmă.  Roşie  la  faţă,  la  fel  de  furioasă  pe  cât  era  de  îndurerată,  Cersei 
gâfâia.  Nu  te  uita  la  mine...  Nu  aşa...  Nu  tu. 

Politicos,  Tyrion  se  întoarse  cu  spatele. 

-  N-am  avut  de  gând  să  te  sperii.  Iţi  promit,  Myrcella  nu  va  păţi  nimic. 

-  Mincinosule,  zise  ea,  în  spatele  lui.  Nu  sunt  copil,  să  fiu  mângâiată  cu  vorbe  goale.  Mi-ai 
spus  şi  că-1  vei  elibera  pe  Jaime.  Ei  bine,  unde  este? 

-  In  Riverrun,  îmi  închipui.  La  adăpost  şi  bine  păzit,  până  ce  voi  găsi  o  cale  să-1  eliberez. 
Cersei  pufni. 

-  Ar  fi  trebuit  să  mă  nasc  bărbat.  N-aş  avea  nevoie  de  nici  unul  dintre  voi.  N-aş  fi  îngăduit 
ca  nimic  din  toate  acestea  să  se  întâmple.  Cum  a  putut  Jaime  să  se  lase  capturat  de  acel  băiat?  Şi 
tata,  am  avut  încredere  în  el,  proasta  de  mine,  dar  unde  e  el  acum,  când  e  nevoie  de  el?  Ce  face? 

-  Război. 

-  Din  spatele  zidurilor  de  la  Harrenhal,  spuse  ea  înciudată.  Un  mod  ciudat  de  a  lupta.  Pare 
mai  degrabă  că  se  ascunde. 

-  Fii  mai  atentă. 

-  Cum  altfel  ai  numi  tu  asta?  Tata  stă  într-un  castel,  iar  Robert  Stark  într-altul,  şi  nimeni 
nu  face  nimic. 

-  Există  moduri  şi  moduri  de  a  sta,  sugeră  Tyrion.  Fiecare  aşteaptă  ca  celălalt  să  facă  o 
mişcare,  dar  leul  stă  liniştit,  stăpân  pe  sine,  cu  coada  zvâcnind,  în  timp  ce  prada,  cu  inima  cât  un 
purice,  îngheaţă  de  frică.  Oricum  ar  sări,  leul  o  va  prinde,  şi  prada  ştie  asta. 

-  Şi  tu  eşti  chiar  sigur  că  tata  este  un  leu?  Tyrion  rânji. 

-  Leul  e  pe  toate  flamurile  noastre.  Cersei  ignoră  gluma. 

-  Dacă  tata  ar  fi  luat  ostatic,  Jaime  nu  ar  sta  deoparte  nepăsător.  Ţi-o  jur. 

Jaime  şi-ar  face  oastea  ţăndări  de  zidurile  River-runuluiy  şi  n-ar  avea  nici  o  şansă.  N-a  avut 
niciodată  pic  de  răbdare,  nu  mai  multă  decât  tine,  surioară. 

-  Nu  putem  fi  cu  toţii  atât  de  viteji  ca  Jaime,  dar  sunt  şi  alte  căi  de  a  câştiga  un  război. 
Harrenhalul  e  puternic  şi  bine  amplasat. 

-  Iar  Debarcaderul  Regelui  nu  este,  după  cum  ştim  foarte  bine  amândoi.  In  timp  ce  tata  se 
joacă  de-a  leul  şi  căprioara  cu  băiatul  Stark,  Renly  înaintează  pe  drumul  regelui.  De  acum,  ar 
putea  să  ajungă  la  porţi  în  orice  clipă! 


-  Oraşul  nu  va  cădea  într-o  singură  zi.  De  la  Har-renhal,  pe  drumul  regelui,  se  ajunge 
repede  şi  direct.  Renly  nici  nu  va  apuca  să-şi  desfăşoare  dispozitivele  de  asediu,  că  tata  îl  va  lovi 
din  spate.  Oastea  lui  va  fi  ciocanul,  zidurile  oraşului,  nicovala.  O  privelişte  încântătoare. 

Ochii  verzi  ai  lui  Cersei  îl  sfredeliră,  precauţi,  dar  dornici  de  asigurările  cu  care  el  o  hrănea. 

-  Şi  dacă  Robb  Stark  înaintează? 

-  Harrenhalul  e  destul  de  aproape  de  vadurile  Tridentului  ca  Roose  Bolton  să  nu-şi  poate 
aduce  infanteria  de  la  nord  pentru  a  se  alătura  călăreţilor  Tânărului  Lup.  Stark  nu  se  poate 
apropia  de  Debarcaderul  Regelui  fără  să  aibă  mai  întâi  Harrenhalul  şi,  chiar  împreună  cu  Bolton, 
nu  e  destul  de  puternic  pentru  asta.  Tyrion  se  strădui  să  afişeze  cel  mai  cuceritor  zâmbet.  Intre 
timp,  tata  trăieşte  pe  spinarea  ţărilor  riverane,  în  timp  ce  unchiul  nostru  Stafford  adună  noi  recruţi 
la  Casterly  Rock. 

Cersei  îl  privi  cu  suspiciune. 

-  De  unde  ştii  tu  toate  astea?  Ţi-a  destăinuit  tata  intenţiile  lui  înainte  de  a  te  trimite  aici? 

-  Nu.  M-am  uitat  la  hartă.  Privirea  ei  deveni  dispreţuitoare. 

-  Ai  născocit  fiecare  cuvânt  în  capul  tău  ăla  grotesc,  nu-i  aşa,  Pezevenghiule? 
Tyrion  ţâţâi. 

-  Dulce  surioară,  te  întreb  eu,  dacă  n-am  fi  pe  cale  să  câştigăm,  ar  cere  clanul  Stark  pacea? 
Scoase  scrisoarea  adusă  de  Ser  Cleos  Frey.  Uite,  Tânărul  Lup  ne-a  transmis  condiţiile  lui. 
Condiţii  inacceptabile,  desigur,  dar  e  un  început.  Vrei  să  le  vezi? 

-  Da.  Intr-o  clipă,  era  din  nou  regină.  Cum  ai  ajuns  în  posesia  lor?  Ar  fi  trebuit  să  ajungă  la 

mine. 

-  Pentru  ce  altceva  există  Mâna,  dacă  nu  să-ţi  înmâneze  una-alta?  Tyrion  îi  dădu 
scrisoarea.  Obrazul  încă  îi  pulsa  în  locul  unde  palma  lui  Cersei  îşi  lăsase  amprenta.  Poate  să-mi 
jupoaie  jumătate  din  faţă,  va  fi  un  preţ  mic  de  plătit  pentru  consimţământul  ei  la  căsătoria  din 
Dorne.  Acum  ar  putea  obţine  asta,  aşa  simţea. 

Şi  anumite  informaţii...  Ei  bine,  asta  era  cireaşă  de  pe  tort. 


BRAN 


Dansatoarea  era  îmbrăcată  în  veşminte  pentru  cai,  din  lână  albă,  cu  blazonul  lupului 
străvechi,  cenuşiu,  al  Casei  Stark,  în  timp  ce  Bran  purta  pantaloni  gri  şi  o  jiletcă  albă,  cu 
mânecile  şi  gulerul  dichisite  cu  blană  argintie  de  veveriţă.  In  dreptul  inimii  avea  broşa  lui  în 
formă  de  cap  de  lup,  din  argint  şi  jasp  lustruit.  Ar  fi  preferat  să-1  aibă  pe  Vara  la  piept  în  locul 
unui  lup  de  argint,  dar  Ser  Rodrick  fusese  de  neclintit. 

Treptele  abrupte  de  piatră  făcură  iapa  să  şovăie  doar  o  clipă.  Când  Bran  îi  dădu  pinteni,  le 
urcă  uşor.  In  spatele  uşilor  largi  din  stejar  şi  fier,  opt  rânduri  lungi  de  mese  aşezate  pe  capre  de 
lemn  umpleau  Sala  Mare  a  Winterfellului,  patru  pe  fiecare  parte  a  culoarului  central.  Oamenii  se 
îngrămădeau  pe  bănci,  umăr  lângă  umăr. 

-  Stark!  strigară  oamenii,  când  Bran  trecu  la  trap  ridicându-se  în  picioare.  Winterfell! 
Winterfell! 

Era  destul  de  mare  ca  să  ştie  că  nu  pentru  el  strigau  de  fapt  -  aclamau  recolta,  pe  Robb  şi 
victoriile  lui, 

pe  nobilul  său  tată  şi  pe  bunicul  său,  şi  toată  familia  Stark,  cu  o  istorie  de  opt  mii  de  ani. 
Totuşi,  îi  creştea  inima  în  piept  de  mândrie.  Cât  timp  a  străbătut  călare  toată  lungimea  acelei  săli, 
a  uitat  că  e  infirm.  Totuşi,  când  a  ajuns  la  platformă,  cu  toţi  ochii  aţintiţi  asupra  lui,  Osha  şi 
Hodor  i-au  desfăcut  cataramele  şi  curelele,  l-au  ridicat  de  pe  spatele  Dansatoarei  şi  l-au  dus  pe 
braţe  până  la  tronul  înaintaşilor  săi. 

Ser  Rodrik  era  aşezat  la  stânga  lui  Bran,  cu  fiica  sa,  Beth,  alături.  Rickon  stătea  la  dreapta, 
cu  chica  lui  de  păr  zburlit,  castaniu-roşcat,  atât  de  lung  încât  îi  mătura  capa  din  blană  de  hermină. 
Refuzase  să  se  lase  tuns  de  când  mama  lor  nu  mai  era.  Ultima  fată  care  încercase  fusese  răsplătită 
cu  o  muşcătură. 

-  Am  vrut  şi  eu  să  călăresc,  zise  el,  în  timp  ce  Hodor  scotea  iapa  afară.  Călăresc  mai  bine 
decât  tine. 


-  Ba  nu,  aşa  că  tacă-ţi  gura,  îi  răspunse  fratelui  său.  Ser  Rodrik  strigă  să  se  facă  linişte. 
Bran  îşi  ridică  glasul.  Le  ură  bun  venit  în  numele  fratelui  său,  Regele  Nordului,  şi  îi  rugă  să 
mulţumească  zeilor  vechi  şi  noi  pentru  victoriile  lui  Robb  şi  pentru  darul  recoltei.  Fie  să  mai 
avem  parte  de  încă  o  sută,  îşi  termină  el  discursul,  ridicând  pocalul  de  argint  al  tatălui  său. 

-  încă  o  sută! 

Căni  cositorite,  cupe  de  lut  şi  cornuri  de  băut  întărite  cu  benzi  de  fier  se  ciocniră.  Vinul  lui 
Bran  era  îndulcit  cu  miere  şi  aromat  cu  scorţişoară  şi  cui-şoare,  dar  era  mai  tare  decât  cel  cu  care 
era  obişnuit.  In  timp  ce-1  înghiţea,  îi  simţea  degetele  fierbinţi,  perfide,  şerpuindu-i  prin  piept. 
Când  aşeză  jos  pocalul,  i  se  învârtea  capul. 

-  Te-ai  descurcat  bine,  Bran,  îi  spuse  Ser  Rodrik.  Lordul  Eddard  ar  fi  fost  cât  se  poate  de 
mândru  de  tine.  In  josul  mesei,  Maester  Luwin  clătină  aprobator  din  cap,  în  timp  ce  servitorii 
începeau  să  aducă  mâncarea. 

Bran  nu  mai  văzuse  asemenea  mâncăruri,  fel  după  fel,  atât  de  multe  încât  nu  reuşea  să  ia 
mai  mult  de  o  înghiţitură  sau  două  din  fiecare.  Erau  bucăţi  mari  de  carne  de  zimbru,  fripte  cu 
praz,  plăcinte  de  căprioară  împănate  cu  morcovi,  şuncă  şi  ciuperci,  cotlet  de  berbec  cu  sos  de 
miere  şi  cuişoare,  raţă  cu  cimbru,  mistreţ  cu  ardei,  raţă,  frigărui  de  porumbel,  clapon,  tocană  de 
vită  cu  orz,  supă  rece  de  fructe.  Lordul  Wyman  adusese  douăzeci  de  butoaie  cu  peşte  de  la  Portul 
Alb,  conservate  cu  sare  şi  alge  de  mare,  peşti  albi  şi  melci,  crabi  şi  midii,  moluşte,  hering,  cod, 
somon,  homar  şi  mreană.  Aveau  pâine  neagră,  prăjituri  cu  miere  şi  biscuiţi  de  ovăz,  napi,  mazăre 
şi  sfeclă,  fasole  şi  dovleci  şi  cepe  mari,  uriaşe,  mere  coapte  şi  tarte  cu  fructe  de  pădure  şi  pere 
fierte  în  vin  tare.  Pe  fiecare  masă  erau  aşezate  roţi  de  brânză  albă,  iar  sarea,  carafele  de  vin  fiert 
şi  de  bere  rece  de  toamnă  circulau  din  mână  în  mână. 

Muzicanţii  Lordului  Wyman  cântau  frumos,  vitejeşte,  dar  harpa,  scripca  şi  cornul  fură 
curând  înecate  de  valul  de  vorbe  şi  râsete,  de  zornăitul  cupelor  şi  al  farfuriilor  şi  de  câinii  de 
vânătoare  care  mârâiau,  luptându-se  pentru  resturile  de  la  masă. 

Cântăreţul  dădu  glas  unor  cântece  minunate  -  Lăn-cierii  de  Fier,  Arderea  corăbiilor  şi  Ursul 
şi  Zâna  Fecioară  -,  dar  numai  Hodor  părea  să-1  asculte.  Stătea  lângă  flautist,  ţopăind  de  pe  un 
picior  pe  altul. 

Zgomotul  se  intensifică,  până  ce  deveni  un  vuiet  continuu,  o  imensă,  ameţitoare  beţie  de 
sunete.  Ser  Rodrik  vorbea  cu  Maester  Luwin  peste  capul  buclat  al  lui  Beth,  în  timp  ce  Rickon 
striga  voios  către  Walderi.  Bran  nu  îi  dorise  pe  băieţii  Frey  la  masa  de  onoare,  dar  Maester  i-a 
amintit  că  în  curând  vor  fi  rude.  Robb  urma  să  se  însoare  cu  una  dintre  mătuşile  lui,  iar  Arya  se 
va  mărita  cu  unul  dintre  unchi. 

-  Nu  va  face  asta  niciodată,  a  spus  Bran,  nu  Arya,  dar  Maester  Luwin  fusese  de  neclintit, 
aşa  că  acum  Walderii  se  aflau  la  masă,  lângă  Rickon. 

Slujitorii  îi  aduceau  mai  întâi  lui  Bran  fiecare  fel,  ca  să  poată  să-şi  ia  partea  stăpânului, 
dacă  voia.  Când  ajunseră  la  raţă,  Bran  nu  mai  putea  mânca.  După  aceea,  clătină  doar  din  cap, 
aprobând  pe  rând  fiecare  fel  şi  făcând  servitorilor  semn  cu  mâna  să  se  îndepărteze.  Dacă  felul 
respectiv  avea  un  miros  deosebit  de  rafinat,  îl  trimitea  la  unul  dintre  lorzii  de  pe  platformă,  un 
gest  de  prietenie  şi  bunăvoinţă  pe  care  Maester  Luwin  îi  spusese  că  trebuia  să-1  facă.  Trimise 
nişte  somon  sărmanei  Lady  Hornwood,  mistreţul  gălăgioşilor  Umberi,  gâscă  în  sos  de  mure  lui 
Cley  Cerwyn  şi  un  homar  uriaş  lui  Joseth,  căpitanul  cavaleriei,  care  nu  era  nici  lord,  nici  oaspete, 


dar  se  ocupase  de  dresarea  Dansatoarei  şi  i-a  oferit  lui  Bran  posibilitatea  să  călărească.  Le  trimise 
dulciuri  lui 

Hodor  şi  Bătrânei  Nan,  fără  nici  un  motiv,  dar  îi  iubea.  Ser  Rodrik  îi  reaminti  să  trimită 
ceva  fraţilor  săi  vitregi,  astfel  că  îi  trimise  Micului  Walder  nişte  sfeclă  fiartă  şi  Marelui  Walder 
napi  cu  unt. 

Pe  băncile  de  jos,  bărbaţii  din  Winterfell  se  amestecau  cu  oamenii  de  rând  din  oraşul  iernii, 
cu  prietenii  din  fortăreţele  apropiate  şi  escortele  oaspeţilor  de  seamă.  Bran  nu  mai  văzuse  unele 
feţe,  pe  altele  le  ştia  ca  pe  propriul  său  chip,  şi  totuşi  îi  păreau  cu  toţii  la  fel  de  străini.  Ii  privea 
parcă  din  depărtare,  ca  şi  cum  s-ar  fi  aflat  la  fereastra  camerei  sale,  uitându-se  în  jos,  la  curtea  de 
dedesubt,  văzând  totul  şi  în  acelaşi  timp  aproape  nimic. 

Osha  înainta  printre  mese,  turnând  bere.  Unul  dintre  oamenii  lui  Leobald  Tallhart  îşi 
strecură  o  mână  sub  fustele  ei,  iar  ea  sparse  carafa  în  capul  lui,  în  hohotele  de  râs  ale  celorlalţi. 
Insă  Mikken  îşi  coborî  mâna  peste  corsetul  unei  femei,  iar  pe  ea  nu  părea  că  o  deranjează.  Bran  îl 
privi  pe  Farlen  făcând-o  pe  căţeaua  sa  roşcată  să  cerşească  oase  şi  îi  zâmbi  Bătrânei  Nan  care 
apuca  o  coajă  de  plăcintă  fierbinte  cu  degetele-i  zbârcite.  Pe  platformă,  Lordul  Wyman  atacă  un 
platou  aburind  cu  mrene,  de  parcă  ar  fi  fost  o  oaste  duşmană.  Era  atât  de  gras,  încât  Ser  Rodrik 
poruncise  să  i  se  facă  un  scaun  special,  destul  de  larg  pentru  el,  însă  râdea  zgomotos  şi  foarte  des, 
aşa  că  Bran  îl  simpatiza.  Biata  Lady  Hornwood  stătea  lângă  el,  lividă,  cu  faţa  ca  o  mască  de 
piatră,  ciugulind  apatică  din  mâncare.  La  capătul  opus  al  mesei  de  onoare,  Hother  şi  Mors  se 
jucau  un  joc,  ciocnindu-şi  cu  putere  cornurile  cu  băutură,  de  parcă  ar  fi  fost  nişte  cavaleri  care  se 
întreceau  în  turnir. 

Eprea  zăpuşeală  aici  şi  prea  mult  zgomot  şi  se  îmbată  cu  toţii  Bran  avea  mâncărimi  sub 
hainele  de  lână  gri  cu  alb  şi  îşi  dori  dintr-odată  să  se  afle  oriunde  altundeva  decât  aici.  In  pădurea 
zeilor  e  răcoare  acum.  Aburii  se  ridică  din  iazurile  fierbinţi  şi  frunzele  roşii  ale  copacilor  inimii 
foşnesc.  Mirosurile  sunt  mai  puternice  decât  aici  şi  în  scurt  timp  luna  va  răsări  şi  fratele  meu  va 
cânta. 

-  Bran?  îi  vorbi  Ser  Rodrik.  Văd  că  nu  mănânci.  Visul  cu  ochii  deschişi  fusese  atât  de  viu 
preţ  de 

o  clipă,  încât  Bran  uitase  unde  se  află. 

-  O  să  mai  mănânc  mai  târziu,  răspunse  el.  Mi-e  stomacul  plin  până  la  refuz. 
Mustaţa  albă  a  bătrânului  cavaler  se  înroşise  de  la  vin. 

-  Te-ai  descurcat  bine,  Bran.  Şi  aici  şi  la  audienţe.  Cred  că,  într-o  bună  zi,  vei  fi  un  lord 
foarte  bun. 

Vreau  să  fiu  cavaler.  Bran  luă  încă  o  sorbitură  din  vinul  aromat,  îndulcit  cu  miere,  din 
pocalul  tatălui  său,  recunoscător  că  se  poate  agăţa  de  ceva.  Intr-o  parte  a  pocalului  se  înălţa  capul 
lipsit  de  viaţă  al  unui  lup  străvechi  care-şi  arăta  colţii.  Simţea  apăsarea  botului  de  argint  în  palmă 
şi  îşi  aminti  ultimul  prilej  cu  care-şi  văzuse  tatăl  bând  din  acel  pocal. 

Fusese  în  seara  ospăţului  dat  în  onoarea  Regelui  Robert,  când  acesta  şi-a  adus  curtea  regală 
la  Winterfell.  Vara  încă  domnea  acolo.  Părinţii  lui  au  împărţit  atunci  platforma  cu  Robert  şi 
regina  lui,  cu  fraţii  ei  alături.  Unchiul  Benjen  a  fost  şi  el  acolo,  îmbrăcat  în  negru  din  cap  până-n 
picioare.  Bran,  fraţii  şi  surorile  lui  stăteau  cu  copiii  regelui,  Joffrey,  Tommen  şi  prinţesa 
Myrcella,  care  şi-au  petrecut  tot  timpul  uitându-se  la  Robb  cu  ochi  plini  de  admiraţie.  Arya  se 


strâmba  peste  masă  când  nu  se  uita  nimeni,  Şansa  asculta  fermecată  cântecele  cu  cavaleri  ale 
înaltului  harpist,  iar  Rickon  întreba  întruna  de  ce  Jon  nu  se  afla  acolo. 

-  Fiindcă  este  bastard,  a  fost  nevoit  să-i  şoptească  până  la  urmă. 

Iar  acum  nici  unul  nu  mai  este.  Era  ca  şi  cum  un  zeu  crud  întinsese  o  mână  uriaşă  şi  îi  luase 
pe  toţi,  fetele  în  captivitate,  Jon  la  Zid,  Robb  şi  mama  lui  la  război,  Regele  Robert  şi  tatăl  său  în 
mormânt,  unde  era  probabil  şi  unchiul  Benjen... 

Până  şi  pe  băncile  de  jos  erau  oameni  noi  la  mese.  Jory  murise,  la  fel  şi  Tom  Grăsanul, 
Porther,  Alyn,  Desmond,  Hullen,  care  fusese  maestru  de  echitaţie,  Harwin,  fiul  lui,  şi  toţi  cei  care 
plecaseră  spre  sud,  alături  de  tatăl  său,  până  şi  Septa  Mordane  şi  Vayon  Poole.  Ceilalţi  plecaseră 
la  război,  cu  Robb,  şi  s-ar  putea  să  moară  şi  ei  în  curând,  din  câte  ştia  Bran.  Ii  simpatiza  destul  de 
mult  pe  Poxy  Tyn,  pe  Skittrick  şi  pe  ceilalţi  nou-veniţi,  însă  îi  era  dor  de  vechii  săi  prieteni. 

îşi  plimbă  privirea  pe  deasupra  băncilor,  la  toate  chipurile,  vesele  şi  triste,  şi  se  întrebă  cine 
va  lipsi  la  anul  şi  în  anul  următor.  Ii  venea  să  plângă,  dar  nu  avea  voie.  Era  un  Stark  de 
Winterfell,  fiul  tatălui  şi  urmaşul  fratelui  său  şi,  azi-mâine,  bărbat  în  toată  firea. 

In  josul  sălii,  uşile  se  deschiseră  şi  o  pală  de  aer  rece  făcu  torţele  să  se  aprindă  mai 
strălucitoare  preţ  de  o  clipă.  Burtă  de  Bere  conduse  doi  dintre  noii  musafiri  în  sala  de  ospeţe. 

-  Lady  Meera  din  Casa  Reed,  zbieră  străjerul  durduliu  peste  hărmălaie.  împreună  cu  fratele 
ei,  Jojen,  de  la  Rondul  Greywater. 

Oamenii  îşi  ridicară  privirile  de  la  cupele  şi  bucatele  lor,  ca  să-i  privească  pe  nou-veniţi. 
Bran  îl  auzi  pe  Walder  cel  Mic  şoptindu-i  lui  Walder  cel  Mare,  aflat  lângă  el: 

-  Mâncători  de  broaşte. 

Ser  Rodrik  se  ridică  în  picioare. 

-  Fiţi  bineveniţi,  prieteni,  şi  poftiţi  alături  de  noi  la  acest  ospăţ.  Servitorii  se  grăbiră  să 
lungească  masa  de  pe  platformă,  aducând  noi  mese  şi  scaune. 

-  Cine  sunt  ei?  întrebă  Rickon. 

-  Oamenii  nămolului,  zise  Micul  Walder  cu  dispreţ.  Sunt  tâlhari  şi  laşi  şi  au  dinţii  verzi 
pentru  că  mănâncă  broaşte. 

Maester  Luwin  se  ghemui  lângă  Bran,  să-i  şoptească  un  sfat  la  ureche: 

-  Oameni  ai  nămolului.  Pe  aceştia  trebuie  să-i  întâmpini  cu  căldură.  Nu  mă  aşteptam  să-i 
văd  aici,  dar...  ştii  cine  sunt? 

Bran  încuviinţă: 

-  Oameni  ai  lacurilor,  de  la  Gât. 

-  Howland  Reed  a  fost  foarte  bun  prieten  cu  tatăl  tău,  îi  şopti  Ser  Rodrik.  Ăştia  doi  sunt  ai 
lui,  s-ar  părea. 

In  timp  ce  nou-veniţii  străbăteau  sala,  Bran  observă  că  printre  ei  se  afla,  într-adevăr,  o  fată, 
deşi  după  veşminte  nu  şi-ar  fi  putut  da  seama.  Avea  pantaloni  din  piele  de  miel,  înmuiată  de  atâta 
purtat,  şi  o  vestă  cu  solzi  de  oţel.  Deşi  era  de-o  seamă  cu  Robb,  era  slabă  ca  un  băiat,  cu  părul 
lung,  castaniu,  legat  la  ceafă  şi  cu  sânii  abia  mijiţi.  Un  năvod  împletit  îi  atârna  de  unul  dintre 
şoldurile  zvelte,  un  cuţit  lung  de  bronz,  de  celălalt,  sub  braţ  ducea  un  vechi  coif  de  fier,  pătat  de 
rugină,  iar  pe  spate  avea  prins  un  harpon  şi  un  scut  de  piele. 

Fratele  ei  era  cu  mulţi  ani  mai  mic  şi  nu  purta  nici  un  fel  de  arme.  Toate  veşmintele  lui  erau 
verzi,  până  şi  cizmele  de  piele,  şi  când  acesta  se  apropie,  Bran  observă  că  avea  ochii  de  culoarea 


muşchilor,  deşi  dinţii  săi  erau  la  fel  de  albi  ca  ai  oricui.  Amândoi  fraţii  Reed  erau  zvelţi,  supli  ca 
nişte  săbii  şi  puţin  mai  înalţi  decât  Bran.  îşi  plecară  genunchii  în  faţa  platformei. 

-  Lorzi  ai  Casei  Stark,  spuse  fata.  Au  trecut  anii  cu  sutele  şi  miile  de  când  poporul  meu  a 
jurat  pentru  prima  dată  loialitate  faţă  de  Regele  Nordului.  Nobilul  meu  tată  ne-a  trimis  aici  să  ne 
reînno im  jurământul,  în  numele  tuturor  supuşilor  noştri. 

Se  uită  la  mine,  îşi  dădu  seama  Bran.  Trebuie  să  dau  un  răspuns. 

-  Fratele  meu,  Robb,  luptă  la  sud,  spuse  Bran,  dar  poţi  să  rosteşti  cuvintele  în  faţa  mea, 
dacă  doreşti. 

-  Jurăm  credinţă  faţă  de  Winterfell.  Credinţa  ţinutului  Greywater.  Vatra,  inima  şi  recoltele 
ţi  le  încredinţăm  ţie,  stăpâne.  Săbiile,  suliţele  şi  săgeţile  noastre  sunt  la  porunca  ta.  Ai  milă  de  cei 
slabi,  ajută-i  pe  cei  neajutoraţi,  fă  dreptate  tuturor  şi  nu  te  vom  trăda  niciodată. 

-Jur,  pe  pământ  şi  pe  apă,  spuse  băiatul  în  verde. 

-  Jur,  pe  bronz  şi  pe  fier,  spuse  sora  lui. 

-  Jurăm  pe  gheaţă  şi  pe  foc,  sfârşiră  într-un  glas.  Bran  îşi  căuta,  bâjbâind,  cuvintele. 
Trebuia  oare 

să  facă  şi  el  un  jurământ  în  faţa  lor?  Nu  îl  învăţase  nimeni  jurământul  lor. 

-  Fie  ca  iernile  voastre  să  fie  scurte  şi  verile  roditoare,  zise  el.  Acesta  era  un  lucru  care  de 
obicei  era  bine  să  fie  spus.  Ridicaţi-vă.  Eu  sunt  Brandon  Stark. 

Fata,  Meera,  se  ridică  în  picioare  şi  îl  ajută  şi  pe  fratele  ei  să  se  ridice.  Băiatul  se  holba 
încontinuu  la  Bran. 

-  Iţi  aducem  daruri,  peşte,  broaşte  şi  păsări,  spuse 
el,' 

-  Vă  mulţumesc.  Bran  se  întreba  dacă  va  trebui  să  mănânce  din  ele  ca  să  fie  politicos. 

-  Eu  vă  ofer  carnea  şi  miedul  Winterfellului.  încercă  să-şi  amintească  tot  ce  învăţase 
despre  oamenii  lacurilor  care  locuiau  printre  mlaştinile  de  la  Gât  şi  rareori  îşi  părăseau 
pământurile  lor  nămoloase.  Un  popor  sărac  de  pescari  şi  vânători  de  broaşte  care  trăiau  în  case  de 
stuf  şi  trestii  împletite,  pe  insule  plutitoare,  ascunse  în  adâncurile  smârcurilor.  Se  spunea  că  sunt 
oameni  laşi,  care  luptă  cu  arme  otrăvite  şi  preferă  să  se  ascundă  de  inamici  decât  să-i  înfrunte  în 
luptă  deschisă.  Şi  totuşi,  Howland  Reed  fusese  unul  dintre  cei  mai  de  nădejde  camarazi  ai  tatălui 
său  în  timpul  războiului  pentru  coroana  lui  Robert,  înainte  ca  Bran  să  se  fi  născut. 

Băiatul,  Jojen,  îşi  roti  ochii  prin  sală  cu  curiozitate  şi  se  aşeză. 

-  Unde  sunt  lupii  străvechi? 

-  In  pădurea  zeilor,  răspunse  Rickon.  Lăţosul  a  fost  rău. 

-  Fratele  meu  ar  vrea  să-i  vadă,  zise  fata.  Walder  cel  Mic  glăsui  cu  voce  tare: 

-  Ar  face  mai  bine  să  nu-i  vadă,  altfel  îl  vor  muşca. 

-  N-o  să-1  muşte  dacă  sunt  eu  aici.  Bran  era  încântat  că  voiau  să  vadă  lupii.  Lupul  Vara  nu 
i-ar  muşca  oricum,  iar  pe  Lăţos  îl  va  ţine  la  distanţă.  Aceşti  oameni  ai  nămolului  îi  stârneau 
curiozitatea.  Nu-şi  amintea  să  mai  fi  văzut  unul  vreodată.  De-a  lungul  anilor,  tatăl  lui  trimisese 
scrisori  către  Lordul  de  Greywater,  dar  nici  unul  dintre  oamenii  lacurilor  nu  venise  vreodată  la 
Winterfell.  I-ar  fi  plăcut  să  stea  mai  mult  de  vorbă  cu  ei,  dar  Sala  Mare  era  atât  de  gălăgioasă, 
încât  era  dificil  să  auzi  pe  cineva  care  nu  era  chiar  lângă  tine. 

Ser  Rodrik  era  lângă  Bran. 


-  Chiar  mănâncă  broaşte?  îl  întrebă  pe  bătrânul  cavaler. 

-  Da,  răspunse  Ser  Rodrik.  Broaşte  şi  peşte,  lei-şo-pârle  şi  tot  felul  de  păsări. 

Poate  că  nu  au  oi  şi  vite,  gândi  Bran.  Le  porunci  servitorilor  să  aducă  cotletele  de  berbec  şi 
o  felie  de  carne  de  zimbru  şi  să  le  umple  străchinile  de  lemn  cu  tocană  de  vită  cu  orz.  Aveau 
aerul  că  le  plăcea  foarte  mult.  Fata  observă  că  se  uita  la  ea  şi  zâmbi.  Bran  roşi  şi  îşi  feri  privirea. 

Mult  mai  târziu,  după  ce  dulciurile  fuseseră  servite  şi  stropite  cu  galoane  de  vin  de  vară, 
mâncarea  fu  luată  şi  mesele  fură  din  nou  aşezate  la  perete,  ca  să  se  facă  loc  pentru  dans.  Muzica 
se  dezlănţui,  intrară  tobele,  iar  Hother  Umber  aduse  un  corn  imens  de  vânătoare,  curbat,  bandat 
cu  argint.  Când  cântăreţul  ajunse  la  partea  din  Noaptea  ce  s-a  sfârşit  în  care  Rondul  de  Noapte 
pleca  la  drum  să-i  înfrunte  pe  ceilalţi  în  Bătălia  pentru  Răsăritul  Soarelui,  scoase  un  astfel  de 
strigăt,  încât  toţi  câinii  se  puseră  pe  lătrat. 

Doi  bărbaţi  de  la  Glover  începură  să  cânte  la  cimpoi,  un  sunet  ascuţit,  ameţitor,  de  buhai  şi 
de  harpă  de  lemn.  Mors  Umber  sări  primul  în  picioare,  înhaţă  de  braţ  o  slujitoare  care  trecea  pe 
acolo,  do-borându-i  carafa  cu  vin  din  mână.  Carafa  căzu  şi  se  făcu  ţăndări  de  podea.  Printre  paie, 
oase  şi  bucăţi  de  pâine  împrăştiate  pe  duşumea,  o  învârti,  o  suci  şi  o  aruncă  în  aer.  Fata  ţipă  şi 
hohoti,  roşindu-se  când  fusta  i  se  răsuci  şi  i  se  ridică. 

Curând  li  se  alăturară  şi  alţii.  Hodor  începu  să  danseze  de  unul  singur,  în  timp  ce  Lordul 
Wyman  o  invită  pe  micuţa  Beth  Cassel  să-i  fie  parteneră.  In  ciuda  dimensiunilor  sale,  lordul  se 
mişca  graţios.  Când  obosi,  Cley  Cerwyn  îi  luă  locul  şi  dansă  cu  fata. 

Ser  Rodrik  se  apropie  de  Lady  Hornwood,  dar  ea  se  scuză  şi  ceru  permisiunea  să  plece. 
Bran  privi  suficient  de  mult  ca  să  fie  politicos  şi  pe  urmă  îl  chemă  pe  Hodor.  Era  înfierbântat  şi 
obosit,  îmbujorat  de  vin  şi  dansul  îl  întrista.  Era  un  alt  lucru  pe  care  el  nu-1  va  putea  face 
niciodată. 

-  Vreau  să  plec. 

-  Hodor,  îi  strigă  Hodor,  îngenunchind.  Maester  Luwin  şi  Cap  de  Paie  îl  ridicară  în  coş. 
Oamenii  din  Winterfell  văzuseră  această  imagine  de  zeci  de  ori,  dar,  fără  îndoială,  părea 

ceva  ciudat  pentru  oaspeţi,  dintre  care  unii  se  dovediră  mai  mult  curioşi  decât  politicoşi.  Bran 
simţea  privirile  aţintite  asupra  lui. 

Preferară  să  iasă  prin  spate  decât  să  traverseze  întreaga  sală,  iar  când  trecură  prin  uşa 
lordului,  Bran  îşi  feri  capul.  Ieşiţi  din  Sala  Mare  în  galeria  prost  luminată,  dădură  peste  Joseth, 
căpitanul  cavaleriei,  ocupat  cu  un  alt  fel  de  călărit.  Avea  cu  el  o  femeie  pe  care  Bran  nu  o 
cunoştea,  lipită  de  perete,  cu  fustele  în  jurul  taliei.  Chicotea,  până  în  clipa  când  Hodor  s-a  oprit  să 
privească.  Atunci  începu  să  ţipe. 

-  Lasă-i  în  pace,  Hodor,  fu  nevoit  Bran  să-i  spună.  Du-mă  în  dormitor. 

Hodor  îl  urcă  pe  treptele  întortocheate  către  turnul  său  şi  îngenunche  lângă  una  dintre 
barele  de  fier  pe  care  Mikken  le  fixase  în  zid.  Bran  le  folosi  ca  să  se  deplaseze  singur  până  la  pat, 
iar  Hodor  îi  scoase  cizmele  şi  pantalonii. 

-  Acum  te  poţi  întoarce  la  ospăţ,  dar  nu-i  lua  in 
seamă  pe  Joseth  şi  pe  acea  femeie,  zise  Bran. 

-  Hodor,  răspunse  Hodor,  legănându-şi  capul.  Când  stinse  lumânarea  de  lângă  pat, 
întunericul 


îl  acoperi  ca  o  pătură  moale,  îmbietoare.  Sunetul  îndepărtat  al  muzicii  pătrundea  prin 
ferestrele  acoperite  de  obloane. 

Pe  neaşteptate,  îi  reveni  în  minte  ceva  ce-i  spusese  tatăl  lui  odată,  pe  când  era  mic.  II 
întrebase  pe  Lordul  Eddard  dacă  în  Garda  Regelui  se  aflau  într-adevăr  cei  mai  de  soi  cavaleri  din 
Cele  Şapte  Regate. 

-  Nu  mai  este  aşa,  i-a  răspuns  acesta,  dar  cândva  erau  o  minunăţie,  o  lecţie  strălucitoare 
dată  lumii. 

-  A  existat  vreunul  care  să  fie  cel  mai  bun  dintre  toţi? 

-  Cel  mai  bun  cavaler  pe  care  l-am  cunoscut  a  fost  Ser  Arthur  Dayne,  cel  care  a  luptat  cu  o 
sabie  pe  nume  Răsărit,  făurită  din  inima  unei  stele  căzătoare.  L-au  numit  Sabia  Dimineţii  şi  m-ar 
fi  omorât  dacă  n-ar  fi  fost  Helward  Reed. 

Tatăl  său  s-a  întristat  apoi  şi  nu  a  mai  vrut  să  spună  nimic.  Bran  îşi  dorea  acum  să-1  fi 
întrebat  ce  a  vrut  să  spună. 

Adormi  cu  mintea  plină  de  cavaleri  în  armuri  strălucitoare,  luptându-se  cu  săbii  cu  sclipiri 
de  stele,  dar  când  începu  să  viseze,  se  afla  din  nou  în  pădurea  zeilor.  Mirosurile  din  bucătărie  şi 
din  Sala  Mare  erau  atât  de  puternice  încât  i  se  părea  că  se  afla  şi  acum  la  ospăţ.  Dădu  târcoale  pe 
sub  copaci,  urmat  îndeaproape  de  fraţii  lui.  Noaptea  aceasta  era  sălbatic  de  vie,  plină  de  urletele 
haitei  oamenilor,  în  joaca  lor.  Sunetele  îl  agitau.  Ii  venea  să  fugă,  să  vâneze,  îi  venea  să... 

Un  zăngănit  de  fier  îl  făcu  să-şi  ciulească  urechile.  II  auziră  şi  fraţii  lui.  Porniră  în  goană, 
prin  tufişuri,  în  direcţia  sunetului.  Săltând  peste  luciul  liniştit  al  apei,  în  urma  bătrânului  lup  alb, 
simţi  mirosul  unui  străin,  miros  de  om,  amestecat  cu  mirosul  de  piele,  pământ  şi  fier. 

Intruşii  pătrunseseră  câţiva  metri  în  pădure  când  dădu  peste  ei,  o  femeie  cu  un  bărbat  tânăr, 
fără  urmă  de  teamă,  chiar  şi  atunci  când  el  le  arătă  albul  dinţilor.  Fratele  lui  mârâia  înfundat,  şi 
totuşi  cei  doi  nu  fugiră. 

-  Iată-i!  spuse  femeia.  Meera,  şoptea  o  parte  a  lui,  o  fărâmă  din  băiatul  adormit  pierdut  în 
visul  de  lup.  Ştiai  că  sunt  atât  de  mari? 

-  Vor  fi  şi  mai  mari  când  vor  creşte,  răspunse  tânărul  bărbat,  privindu-i  cu  ochi  mari,  verzi 
şi  neînfricaţi.  Cel  negru  e  plin  de  teamă  şi  furie,  dar  cel  cenuşiu  e  puternic,  mai  puternic  decât  îşi 
dă  seama...  II  simţi,  surioară? 

-  Nu,  spuse  ea,  întinzând  o  mână  către  plăselele  cuţitului  mare  pe  care  îl  purta.  Fii  atent, 

Jojen. 

-  Nu-mi  va  face  nici  un  rău.  Aceasta  nu  e  ziua  în  care  voi  muri.  Flăcăul  se  apropie  de  el, 
fără  teamă,  şi  îi  atinse  botul,  o  atingere  uşoară  ca  un  vânt  de  vară.  Totuşi,  la  atingerea  acelor 
degete,  pădurea  se  destramă  şi  pământul  se  transformă  în  fum  sub  picioarele  lui  şi  Bran  începu  să 
se  învârtă,  râzând,  şi  pe  urmă  se  răsucea  şi  cădea,  cădea,  cădea... 


CATELYN 


In  timp  ce  dormea  în  mijlocul  stepelor  deluroase,  Catelyn  visă  că  Bran  era  din  nou  întreg, 
că  Arya  şi  Şansa  se  ţineau  de  mâini,  că  Rickon  era  încă  un  prunc  la  sânul  mamei  sale.  Robb,  fără 
coroană,  se  juca  cu  o  sabie  de  lemn  şi  când  adormiră  cu  toţii,  îl  găsi  pe  Ned  în  patul  ei,  zâmbind. 

Un  vis  dulce,  dulce  şi  întrerupt  prea  curând.  Zorile  se  iviră  crude,  un  pumnal  de  lumină.  Se 
trezi  bolnavă,  singură  şi  obosită,  obosită  de  drum,  obosită  de  durere,  obosită  de  îndatoriri.  Vreau 
să  plâng,  gândi  ea.  Vreau  să  fiu  mângâiată.  Am  obosit  să  fiu  puternică,  vreau  să  fiu  măcar  o  dată 
nesăbuită  şi  speriată.  Doar  pentru  puţin  timp,  atâta  tot...  O  zi,  o  oră... 

In  preajma  cortului  ei,  oamenii  se  agitau.  Auzi  nechezatul  cailor,  îl  auzi  pe  Shadd 
plângându-se  că-1  doare  spatele,  pe  Ser  Wendel  întrebând  despre  arcul  lui.  Catelyn  şi-ar  fi  dorit 
să  dispară  cu  toţii.  Erau  oameni  de  treabă,  credincioşi,  dar  se  săturase  de  toţi.  O  chinuia  dorul  de 
copiii  ei.  Intr-o  zi,  îşi  promise 

în  timp  ce  zăcea  în  pat,  într-o  zi  îşi  va  îngădui  să  fie  mai  puţin  puternică. 

Dar  nu  astăzi.  Nu  se  putea  astăzi. 

Imbrăcându-se  pe  bâjbâite,  degetele  îi  erau  parcă  mai  neîndemânatice  decât  de  obicei. 
Bănuia  că  ar  trebui  să  fie  recunoscătoare  că  îşi  putea  folosi  mâinile.  Pumnalul  fusese  din  oţel 
Valyrian,  iar  oţelul  Valy-rian  muşcă  adânc  şi  puternic.  Nu  trebuia  decât  să  se  uite  la  cicatrici  ca 
să-şi  aducă  aminte. 

Afară,  Shadd  amesteca  ovăz  într-un  cazan,  în  timp  ce  Ser  Wendel  Manderly  şedea 
întinzând  coarda  arcului. 

-  Doamna  mea,  spuse  Ser  Wendel  când  apăru  Catelyn.  Prin  păşunea  asta  sunt  păsări.  Ţi- 
ar  plăcea  să  frigem  o  prepeliţă,  să  o  mănânci  în  dimineaţa  aceasta? 

-  Ovăzul  şi  pâinea  sunt  suficiente...  pentru  noi  toţi,  presupun.  Mai  avem  multe  leghe  de 
mers,  Ser  Wendel. 

-  Cum  ţi-e  voia,  doamna  mea.  Faţa  umflată  a  cavalerului  părea  mâhnită,  iar  vârfurile 
mustăţii  sale  lungi  şi  pleoştite  zvâcniră  dezaprobator. 

-  Ovăz  şi  pâine,  ce  ar  putea  fi  mai  bun?  Era  unul  dintre  cei  mai  graşi  oameni  pe  care  îi 
cunoscuse  vreodată  Catelyn,  dar  oricât  de  mult  îşi  iubea  mâncarea,  onoarea  şi-o  iubea  şi  mai 
mult. 

-  Am  găsit  nişte  urzici  şi  am  făcut  un  ceai,  anunţă  Shadd.  Doamna  mea  doreşte  o  ceaşcă? 

-  Da,  mulţumesc. 

Legănă  ceaiul  în  mâinile  pline  de  cicatrici  şi  suflă  ca  să-1  răcească.  Shadd  era  unul  dintre 
oamenii  Win-terfellului.  Robb  trimisese  douăzeci  dintre  cei  mai  buni  oameni  ai  săi  să  o  escorteze 
până  la  Renly.  Trimisese  şi  cinci  lorzi,  ale  căror  nume  şi  rang  aveau  să  dea  greutate  şi 
solemnitate  misiunii  ei.  In  timp  ce  înaintau  către  sud,  ţinându-se  departe  de  cetăţi  şi  oraşe, 
văzuseră  de  mai  multe  ori  grupuri  de  oameni  în  zale  şi  zăriseră  fum  la  orizontul  dinspre  răsărit, 
dar  nimeni  nu  îndrăznise  să  se  atingă  de  ei.  Erau  prea  slabi  ca  să  reprezinte  o  ameninţare,  prea 
mulţi  ca  să  fie  o  pradă  uşoară.  Odată  trecuţi  de  Apa  Neagră,  lăsaseră  în  urmă  ce  era  mai  rău.  In 
ultimele  patru  zile  nu  mai  văzuseră  semne  de  război. 

Catelyn  nu  dorise  această  misiune.  Ii  spusese  lui  Robb,  când  se  afla  încă  la  Riverrun: 


-  Când  l-am  văzut  pe  Renly  ultima  oară,  era  un  băiat  de  vârsta  lui  Bran.  Nu-1  cunosc, 
trimite  pe  altcineva.  Locul  meu  este  aici,  cu  tata,  câte  zile  i-au  mai  rămas  de  trăit. 

Fiul  ei  o  privise  nemulţumit. 

-  Nu  există  altcineva.  Eu  nu  mă  pot  duce.  Tatăl  tău  e  prea  bolnav.  Peştele  Negru 
reprezintă  ochii  şi  urechile  mele,  nu-mi  permit  să-1  pierd.  De  fratele  tău  am  nevoie  ca  să  se 
ocupe  de  Riverrun  când  noi  plecăm  în  marş. 

-  Plecaţi  în  marş?  Nimeni  nu-i  spusese  o  vorbă  despre  aşa  ceva. 

-  Nu  pot  sta  la  Riverrun  aşteptând  pacea.  Asta  dă  impresia  că  mă  tem  să  intru  din  nou  pe 
câmpul  de  luptă.  Când  nu  sunt  bătălii,  oamenii  încep  să  se  gândească  la  casă  şi  la  recoltă.  Tata 
mi-a  spus  asta. 

Chiar  şi  oamenii  mei  din  Nord  încep  să  devină  neliniştiţi. 

Oamenii  mei  din  Nord,  gândise  ea.  începe  să  vorbească  deja  ca  un  rege. 

-  Nimeni  n-a  murit  până  acum  de  nelinişte,  dar  pripa  e  altă  treabă.  Am  semănat  seminţe, 
lasă-le  să  crească. 

Robb  şi-a  scuturat  capul  cu  încăpăţânare. 

-  Am  azvârlit  nişte  seminţe  în  vânt.  Dacă  sora  ta,  Lysa,  avea  de  gând  să  vină  să  ne  ajute, 
am  fi  aflat  până  acum.  Câte  păsări  am  trimis  la  Eyre,  patru?  Şi  eu  vreau  pace,  dar  de  ce  ar  trebui 
să-mi  dea  Lannisterii  ceva,  dacă  tot  ceea  ce  fac  este  să  stau  aici  în  timp  ce  armata  se  topeşte  în 
jurul  meu,  la  fel  de  repede  ca  o  ninsoare  de  vară? 

-  Aşadar,  decât  să  pari  laş,  preferi  să  dansezi  cum  îţi  cântă  Lordul  Tywin?  i-o  trântise 
Catelyn.  Vrea  ca  tu  să  intri  în  Harrenhal,  întreabă- 1  pe  unchiul  tău  Brynden  dacă... 

-  N-am  spus  nimic  despre  Harrenhal,  i-a  răspuns  Robb.  Acum  spune-mi,  te  duci  la  Renly 
pentru  mine,  sau  trebuie  să-1  trimit  pe  Marelejon? 

Această  amintire  îi  aduse  un  zâmbet  palid  pe  faţă.  Un  şiretlic  atât  de  evident,  dar  abil 
pentru  un  băiat  de  cincisprezece  ani.  Robb  ştia  cât  de  nepotrivit  era  un  om  ca  Marelejon  Umber 
pentru  a  trata  cu  Renly  Baratheon,  şi  era  conştient  că  ştia  şi  ea.  Ce  altceva  ar  fi  putut  să  facă 
decât  să  consimtă,  rugându-se  ca  tatăl  ei  să  trăiască  până  ce  se  va  întoarce?  Dacă  Lordul  Hoster 
ar  fi  fost  sănătos,  s-ar  fi  dus  el  însuşi,  Catelyn  ştia  asta.  Totuşi,  despărţirea  a  fost  grea,  grea.  Nici 
măcar  nu  a  recunoscut-o  când  a  venit  să-şi  ia  rămas  bun. 

-  Minisa,  i-a  spus  el,  unde  sunt  copiii?  Mica  mea  Cat,  dulcea  mea  Lysa...  Catelyn  1-a 
sărutat  pe  frunte  şi  i-a  spus  că  fetiţele  lui  sunt  bine. 

-  Să  mă  aştepţi,  stăpânul  meu,  i-a  spus  Catelyn,  când  ochii  bătrânului  s-au  închis.  Te-am 
aşteptat,  o,  de  atâtea  ori.  Acum  e  rândul  tău  să  mă  aştepţi. 

Soarta  mă  conduce  spre  sud  şi  iarăşi  spre  sud,  gândi  Catelyn  sorbindu-şi  ceaiul  amar,  când 
către  nord  ar  trebui  să  mă  duc,  către  nord,  spre  casă.  Le  scrisese  lui  Bran  şi  lui  Rickon  în  ultima 
seară  de  la  Riverrun.  Nu  vă  uit,  iubiţii  mei,  trebuie  să  mă  credeţi.  Numai  că  fratele  vostru  are 
nevoie  de  mine  mai  mult. 

-  Ar  trebui  să  ajungem  mai  sus  de  râul  Mander  astăzi,  doamna  mea,  anunţă  Ser  Wendel  în 
timp  ce  Shadd  învârtea  în  terci.  Lordul  Renly  nu  poate  fi  departe,  dacă  e  adevărat  ce  se  zice. 

Şi  ce-i  voi  spune  când  îl  voi  găsi?  Că  fiul  meu  nu-1  consideră  un  rege  adevărat?  Nu-i 
surâdea  această  întâlnire.  Aveau  nevoie  de  prieteni,  nu  de  şi  mai  mulţi  duşmani,  dar  Robb  n-ar 


pleca  niciodată  genunchiul  în  faţa  unui  om  despre  care  considera  că  nu  avea  dreptul  să  fie  pe 
tron. 

Castronul  ei  era  gol,  deşi  abia  dacă-şi  amintea  să  fi  gustat  terciul.  II  aşeză  deoparte. 

-  E  timpul  să  plecăm.  Cu  cât  vorbea  mai  repede  cu  Renly,  cu  atât  mai  curând  se  putea 
întoarce  acasă,  încalecă  prima  şi  porni  în  capul  coloanei.  Hal  Mollen  mergea  alături  de  ea, 
purtând  flamura  Casei  Stark,  lupul  străvechi,  cenuşiu,  pe  un  fond  alb  ca  zăpada. 

Se  aflau  încă  la  o  jumătate  de  zi  distanţă  de  tabăra  lui  Renly  când  au  fost  luaţi  în  primire. 
Robert  Flint  plecase  înainte  să  cerceteze  şi  se  întoarse  în  goană  cu  vorbă  despre  ochi  îndepărtaţi 
care-i  urmăreau  de  pe  acoperişul  unei  mori  de  vânt.  Când  grupul  lui  Catelyn  ajunse  la  moară, 
omul  era  de  mult  plecat.  înaintară,  străbătând  aproape  o  milă,  când  călăreţii  lui  Renly  se 
năpustiră  asupra  lor,  douăzeci  de  oameni  în  zale,  conduşi  de  un  cavaler  cu  barba  albă,  cu  gaiţe 
albastre  pe  cămaşă. 

Când  îi  observă  flamurile,  se  apropie  de  ea,  singur. 

-  Doamna  mea,  îi  spuse.  Sunt  Ser  Colen  de  Green-pools,  la  dispoziţia  ta.  Ţinuturile  pe  care 
le  străbaţi  sunt  periculoase. 

-  Treburile  noastre  sunt  de  primă  importanţă,  îi  răspunse  Catelyn.  Vin  ca  mesager  din 
partea  fiului  meu,  Robb  Stark,  Regele  Nordului,  să  tratez  cu  Renly  Baratheon,  Regele  Sudului. 

-  Regele  Renly  este  stăpânul  uns  şi  încoronat  al  Celor  Şapte  Regate,  doamna  mea,  îi 
replică  Ser  Colen  suficient  de  curtenitor.  înălţimea  Sa  şi-a  aşezat  tabăra,  cu  oastea,  lângă  Podul 
Amar,  unde  drumul  rozelor  trece  prin  Mander.  Voi  fi  deosebit  de  onorat  să  te  conduc  la  el. 
Cavalerul  ridică  o  mână  acoperită  de  zale  şi  oamenii  săi  formară  o  coloană  dublă,  flancân-d-o  pe 
Catelyn  şi  suita  sa.  Să  mă  conduci  sau  să  mă  capturezi?  se  întrebă  ea.  Nu  avea  altceva  de  făcut 
decât  să  se  încreadă  în  onoarea  lui  Ser  Colen  şi  a  Lordului  Renly. 

Văzură  fumul  focurilor  din  tabără  când  se  aflau  încă  la  o  distanţă  de  o  oră  de  râu.  Pe  urmă 
sunetul  străbătu  până  la  ei,  peste  fermă,  peste  câmp  şi  peste  coline,  vag  ca  murmurul  unei  mări 
îndepărtate,  dar  învolburându-se  pe  măsură  ce  se  apropiau.  Când  zăriră  apele  tulburi  ale  râului 
Mander  sclipind  în  soare,  puteau  distinge  glasurile  oamenilor,  zăngănind  oţelului,  nechezatul 
cailor.  Cu  toate  acestea,  nici  sunetul,  nici  fumul  nu  i-au  pregătit  pentru  ceea  ce  însemna  oastea 
propriu-zisă. 

Mii  de  focuri  umpleau  văzduhul  de  o  negură  palidă,  fumurie.  Doar  rândurile  cavaleriei  se 
întindeau  pe  mai  multe  leghe.  Cu  siguranţă  tăiaseră  o  pădure  întreagă  ca  să  facă  parii  înalţi  care 
susţineau  flamurile.  Maşini  imense  de  atac  erau  aliniate  pe  marginea  ierboasă  a  drumului  rozei, 
catapulte  şi  trebuşete  şi  berbeci  pe  roţi,  mai  înalţi  decât  un  om  călare.  Vârfurile  de  oţel  ale 
lăncilor  erau  învăpăiate  de  lumina  soarelui,  de  parcă  sângerau  deja,  în  timp  ce  pavilioanele 
cavalerilor  şi  lorzilor  de  rang  înalt  răsăreau  din  iarbă  ca  nişte  ciuperci  mătăsoase.  Catelyn  văzu 
oameni  cu  suliţe  şi  oameni  cu  săbii,  oameni  cu  coifuri  de  oţel  şi  cămăşi  de  zale,  slugi,  arcaşi 
împodobindu-şi  arcurile,  căruţaşi  conducând  căruţe,  porcari  mânând  porci,  paji  ducând  mesaje, 
scutieri  ascuţind  săbii,  cavaleri  călare,  grăjdari  ducând  de  căpăstru  cai  nărăvaşi  de  luptă. 

-  Sunt  înspăimântător  de  mulţi  oameni,  remarcă  Ser  Wendel  Manderly  în  timp  ce  traversau 
vechiul  arc  de  piatră  de  la  care  îşi  căpătase  numele  Podul  Amar. 

-  Aşa  e,  îl  aprobă  Catelyn. 


După  toate  aparenţele,  aproape  toată  cavaleria  sudului  se  adunase  la  chemarea  lui  Renly. 
Trandafirul  auriu  al  cetăţii  Highgarden  era  peste  tot,  cusut  în  partea  dreaptă  pe  pieptul  soldaţilor 
şi  servitorilor,  fluturând  şi  fâlfâind  pe  steagurile  din  mătase  verde  care  împodobeau  lăncile  şi 
suliţele,  pictat  pe  scuturile  atârnate  în  faţa  pavilioanelor  ocupate  de  fiii,  fraţii,  verii  şi  unchii 
Casei  Tyrell.  Catelyn  observă  şi  vulpea  şi  florile  Casei  Florent,  merele  verzi  şi  roşii  ale  Casei 
Fossoway,  vânătorul  călare  al  Lordului  Tarly,  frunzele  de  stejar  ale  familiei  Oakheart,  cocorii 
Casei  Crane,  fluturii  negri  cu  portocaliu  ai  familiei  Mullendor. 

Dincolo  de  Mander,  lorzii  furtunii  îşi  ridicaseră  stindardele  -  stegarii  lui  Renly,  devotaţi 
casei  Bara-theon  şi  Capătului  Furtunii.  Catelyn  recunoscu  privighetorile  lui  Bryce  Caron,  penele 
de  gâscă  ale  lui  Penrose  şi  ţestoasa  de  mare  a  Lordului  Estermont,  verde  pe  fond  verde.  Cu  toate 
acestea,  pe  lângă  fiecare  scut  cunoscut  mai  erau  alte  zece  care-i  erau  străine,  purtate  de  lorzi 
mărunţi,  juraţi  stegarilor,  şi  de  cavaleri  rătăcitori  şi  călăreţi  liberi  care  se  înghesuiseră  să  vină  să- 
1  facă  pe  Renly  Baratheon  rege  în  fapt,  nu  numai  cu  numele. 

Stindardul  lui  Renly  flutura  sus,  deasupra  tuturor  celorlalte.  Din  vârful  celui  mai  înalt  turn 
de  atac,  o  construcţie  colosală  din  stejar,  pe  roţi,  acoperită  cu  piei  netăbăcite,  flutura  cel  mai  mare 
drapel  de  luptă  pe  care  Catelyn  îl  văzuse  vreodată  -  o  pânză  destul  de  mare  ca  să  acopere  mai 
multe  săli,  cu  cerbul  încoronat  al  Casei  Baratheon,  negru  pe  fundalul  de  aur  strălucitor,  săltând 
mândru  şi  înalt. 

-  Doamna  mea,  auzi  zgomotul?  o  întrebă  Hallis  Mollen  apropiindu-se  călare. 
Catelyn  ascultă.  Strigăte  şi  cai  nechezând,  zăngănit  de  arme  şi... 

-  Urale,  spuse  ea.  înaintau  pe  o  pantă  domoală  către  un  şir  de  pavilioane  viu  colorate  de  pe 
colină.  Trecând  printre  ele,  îmbulzeala  devenea  tot  mai  mare,  sunetul  tot  mai  puternic.  Şi  apoi 
Catelyn  văzu.  Mai  jos,  sub  parapetele  de  piatră  şi  lemn  ale  micului  castel,  avea  loc  o  busculadă. 

Era  un  teren  viran,  în  jurul  căruia  fuseseră  ridicate  garduri,  galerii  şi  bariere  mobile.  Sute  de 
oameni  se  adunaseră  să  privească,  poate  mii.  După  aspectul  terenului,  distrus,  noroios  şi  presărat 
cu  bucăţi  de  armuri  zimţate  şi  suliţe  rupte,  se  luptau  de  mai  bine  de  o  zi,  dar  acum  sfârşitul  era 
aproape.  Mai  puţin  de  douăzeci  de  cavaleri  rămăseseră  călare,  atacându-se  şi  ciopârţindu-se  între 
ei,  în  timp  ce  privitorii  şi  luptătorii  căzuţi  îi  aclamau.  Văzu  doi  cai  de  luptă  cu  armuri  ciocnindu- 
se  în  plin,  prăbuşindu-se  într-un  amestec  de  oţel  şi  carne. 

-  Un  turnir,  declară  Hal  Mollen.  Avea  o  predilecţie  pentru  a  anunţa  ceea  ce  se  vedea  cu 
ochiul  liber. 

-  O,  minunat,  spuse  Wendel  Manderly  în  timp  ce  un  cavaler  într-o  mantie  în  culorile 
curcubeului 

se  răsuci  pentru  a  izbi  cu  dosul  palmei,  cu  o  secure  cu  mânerul  lung,  un  bărbat  care  îl 
urmărea.  Scutul  se  făcu  fărâme,  iar  bărbatul  se  clătină  în  şa. 
îmbulzeala  din  faţa  lor  le  făcea  înaintarea  dificilă. 

-  Doamnă  Stark,  zise  Ser  Colen,  dacă  oamenii  tăi  ar  fi  atât  de  buni  să  aştepte  aici,  te-aş 
duce  înaintea  regelui. 

-  Cum  spui. 

Catelyn  dădu  ordinul,  deşi  fu  nevoită  să  ridice  glasul  ca  să  fie  auzită  peste  hărmălaia 
turnirului.  Ser  Colen  îşi  conduse  calul  încet  prin  mulţime,  cu  Catelyn  în  urma  lui.  Un  murmur  se 
ridică  dinspre  gloată  când  un  bărbat  cu  barba  roşcată,  fără  coif,  cu  un  grifon  pe  scut,  căzu  la 


pământ  în  faţa  unui  cavaler  voinic,  în  armură  albastră.  Sabia  lui  era  de  culoarea  cobaltului,  la  fel 
şi  buzduganul  pe  care  îl  mânuia  cu  un  efect  atât  de  puternic,  şi  calul  ce  purta  pe  veşminte 
însemnele  heraldice  ale  Casei  Tarth,  soarele  şi  luna. 

-  Ronnet  cel  Roşu  a  căzut,  blestemaţi  fie  zeii,  înjură  el. 

-  Loras  ajunge  pentru  acel  albastru...,  răspunse  un  tovarăş,  înainte  ca  vuietul  să-i  înece 
restul  cuvintelor. 

încă  un  om  era  căzut,  prins  sub  calul  său  rănit,  ambii  urlând  de  durere.  Scutierii  alergară  să 
le  vină  în  ajutor. 

Asta  e  o  nebunie,  gândi  Catelyn.  Duşmani  adevăraţi  în  toate  părţile  şi  jumătate  din  regat  în 
flăcări,  iar  Renly  şade  aici  şi  se  joacă  de-a  războiul  ca  un  bâieţandru  cu  prima  lui  sabie  de  lemn. 

Doamnele  din  galerie  şi  lorzii  erau  captivaţi  de  încăierare  la  fel  de  mult  ca  şi  oamenii  de  pe 
teren.  Catelyn  îi  cercetă  cu  atenţie.  Tatăl  ei  tratase  adesea  cu  lorzii  sudului  şi  nu  puţini  fuseseră 
oaspeţi  la  Riverrun.  II  recunoştea  pe  Lordul  Mathis  Rowan,  mai  voinic  şi  mai  înfloritor  ca 
oricând,  cu  copacul  auriu  al  Casei  sale  desfăşurat  pe  jiletca-i  albă.  Ceva  mai  jos  stătea  Lady 
Oakheart,  firavă  şi  delicată,  iar  la  stânga  ei  era  Lordul  Randyll  Tarly  de  Horn  Hill,  cu  sabia  lui 
mare  cu  două  tăişuri,  Blestemul  Inimii,  rezemată  de  spătarul  scaunului.  Pe  alţii  îi  cunoştea  doar 
după  blazoane,  iar  pe  câţiva  nu  îi  ştia  deloc. 

In  mijlocul  lor,  privind  şi  râzând,  cu  tânăra  sa  regină  alături,  stătea  o  fantomă  cu  o  coroană 
de  aur. 

Nu  e  de  mirare  că  lorzii  se  adună  în  jurul  lui  cu  atâta  ardoare,  gândi  ea,  e  Robert  renăscut. 
Renly  era  frumos,  aşa  cum  frumos  fusese  Robert,  cu  picioare  lungi  şi  umeri  largi,  cu  acelaşi  păr 
negru  ca  tăciunele,  moale  şi  drept,  aceiaşi  ochi  de  un  albastru  intens,  acelaşi  zâmbet  degajat. 
Cununa  subţire  care-i  înconjura  fruntea  părea  că  i  se  potriveşte  de  minune.  Era  din  aur  moale,  un 
cerc  de  trandafiri,  lucraţi  cu  măiestrie;  în  faţă  se  ridica  un  cap  de  cerb  din  jad  verde  închis,  cu 
ochi  de  aur  şi  coarne  de  aur. 

Cerbul  încoronat  împodobea  şi  tunica  verde  de  catifea  a  regelui,  cusut  cu  fir  de  aur  pe 
piept;  blazonul  Casei  Baratheon,  în  culorile  Cetăţii  Highgarden.  Fata  cu  care  împărţea  jilţul  era 
tot  din  Highgarden:  tânăra  lui  regină,  Margaery,  fiica  Lordului  Mace  Tyrell.  Căsătoria  lor  era 
liantul  care  ţinea  marea  alianţă  a  sudului,  şi  Catelyn  ştia  asta.  Renly  avea  douăzeci  şi  unu  de  ani, 
fata  nu  era  mai  mare  decât  Robb,  foarte  drăguţă,  cu  ochi  blânzi  de  căprioară  şi  cu  o  coamă  de  păr 
castaniu,  ondulat,  care-i  cădea  pe  umeri  în  bucle  domoale.  Avea  zâmbetul  sfios  şi  dulce. 

Pe  câmpul  de  luptă,  un  alt  om  căzu  de  pe  cal  în  faţa  unui  cavaler  cu  mantia  în  culorile 
curcubeului,  iar  regele  îl  aclamă,  alături  de  ceilalţi. 

-  Loras!  îl  auzi  Catelyn  strigând.  Loras  High-garden!  Regina  bătu  din  palme  emoţionată. 
Catelyn  se  întoarse  să  vadă  sfârşitul  scenei.  Doar  patru  bărbaţi  mai  rămăseseră  acum  în 

luptă  şi  nu  era  greu  de  ghicit  cine  era  preferatul  regelui  şi  al  mulţimii.  Nu-1  întâlnise  niciodată  pe 
Loras  Tyrell,  dar  chiar  şi  în  îndepărtatul  nord  se  auzeau  poveşti  despre  bărbăţia  tânărului  Cavaler 
al  Florilor.  Ser  Loras  călărea  un  armăsar  alb,  înalt,  în  zale  argintii  şi  lupta  cu  o  secure  cu  mâner 
lung.  Coiful  îi  era  brăzdat  la  mijloc  de  o  creastă  de  trandafiri  aurii. 

Doi  dintre  ceilalţi  supravieţuitori  făcuseră  cauză  comună.  Se  năpustiră  cu  caii  spre 
cavalerul  în  armura  de  culoarea  cobaltului.  Când  se  apropiară  din  ambele  părţi,  cavalerul  albastru 
îşi  struni  calul,  izbindu-1  pe  unul  dintre  bărbaţi  direct  în  faţă  cu  scutul  său  despicat,  în  timp  ce 


calul  negru  al  acestuia  îl  pocni  pe  celălalt  cu  potcoava  de  oţel.  Intr-o  clipită,  unul  dintre  luptători 
era  doborât  de  pe  cal,  iar  celălalt  se  clătina.  Cavalerul  albastru  îşi  lăsă  scutul  zdrobit  să  cadă  la 
pământ,  pentru  a-şi  elibera  braţul  stâng,  şi  pe  urmă  Cavalerul  Florilor  se  năpusti  asupra  lui. 
Povara  armurii  nu  diminua  defel  graţia  şi  rapiditatea  cu  care  se  mişca  Ser  Loras,  cu  mantia 
învolburată,  în  culorile  curcubeului. 

Calul  alb  şi  calul  negru  se  rotiră  ca  doi  îndrăgostiţi  la  dansul  recoltei,  călăreţii  oferindu-şi 
arme  în  loc  de  sărutări.  Securea  lungă  străluci  şi  buzduganul  se  răsuci.  Ambele  arme  erau  boante, 
dar  cu  toate  acestea  zăngăneau  îngrozitor.  Fără  scut,  cavalerul  albastru  lua  loviturile  în  plin.  Ser 
Loras  îşi  revărsa  loviturile  asupra  capului  şi-a  umerilor  săi,  în  timp  ce  mulţimea  striga 
Highgarden!.  Celălalt  îi  răspundea  cu  buzduganul,  dar  de  fiecare  dată  când  măciuca  se  apropia, 
lovind  cu  putere,  Ser  Loras  aşeza  în  faţa  ei  scutul  său  verde,  zdrobit,  cu  blazonul  celor  trei 
trandafiri  aurii.  Când  securea  izbi  din  spate  mâna  cavalerului  albastru,  zburându-i  buzduganul, 
mulţimea  începu  să  urle  ca  un  animal.  Cavalerul  Florilor  ridică  securea  pentru  lovitura  finală. 

Cavalerul  albastru  atacă.  Armăsarii  se  ciocniră,  securea  tocită  lovi  în  platoşa  albastră, 
zgâriată,  dar,  cumva,  cavalerul  albastru  reuşi  să  prindă  mânerul  între  degetele  acoperite  de 
mănuşa  de  oţel.  O  smulse  din  mâna  lui  Ser  Loras  şi,  dintr-odată,  cei  doi  se  luptau  călare,  corp  la 
corp,  şi  o  clipă  mai  târziu  se  prăbuşeau.  In  timp  ce  caii  se  depărtară  unul  de  altul,  cei  doi  căzură 
la  pământ,  cu  o  putere  zdrobitoare.  Loras  Tyrell,  dedesubt,  prelua  forţa  impactului.  Cavalerul 
albastru  scoase  un  pumnal  şi  deschise  viziera  lui  Tyrell.  Vuietul  mulţimii  era  atât  de  puternic 
încât  Catelyn  nu  putu  să  audă  ce  a  spus  Ser  Loras,  dar  văzu  cuvântul  conturându-se  pe  buzele 
sale  însângerate:  Capitulez. 

Cavalerul  albastru  se  ridică  în  picioare,  clătinân-du-se,  şi  îşi  ridică  pumnalul  în  direcţia  lui 
Renly  Baratheon,  salutul  unui  campion  către  regele  său.  Scutierii  năvăliră  în  arenă  pentru  a-1 
ajuta  pe  cavalerul  înfrânt  să  se  ridice  în  picioare.  Când  îi  scoaseră  coiful  de  pe  cap,  Catelyn  fu 
uluită  să  vadă  cât  de  tânăr  era.  Nu  putea  fi  mai  mare  decât  Robb  cu  mai  mult  de  doi  ani.  Băiatul 
ar  fi  putut  fi  la  fel  de  drăgălaş  ca  şi  sora  lui,  dar  buza  spartă,  ochii  chiorâşi  şi  sângele  şiroind  prin 
părul  său  încâlcit  făceau  îndoielnică  această  asemănare. 

-  Apropie-te,  îi  strigă  Regele  Renly  campionului.  Se  îndreptă  şchiopătând  către  galerie. 
Văzută  de 

aproape,  strălucitoarea  armură  albastră  nu  mai  părea  magnifică;  avea  pretutindeni 
zgârieturi,  urme  de  buzdugane  şi  de  ciocane  de  război,  scobituri  lăsate  de  săbii,  fisuri  în  platoşa 
şi-n  coiful  emailate.  Mantia  îi  atârna  în  zdrenţe.  După  felul  în  care  se  mişca,  omul  din  spatele 
armurii  nu  era  mai  puţin  dărâmat.  Câteva  glasuri  îl  aclamară  strigând  Tarth!  şi,  lucru  curios,  O 
Frumuseţe!  O  Frumuseţe!,  dar  cei  mai  mulţi  rămaseră  tăcuţi.  Cavalerul  albastru  îngenunche 
înaintea  regelui. 

-  înălţimea  Ta,  spuse  el  cu  glasul  înăbuşit  de  coif. 

-  Eşti  tot  ceea  ce  nobilul  tău  tată  a  spus  că  eşti,  răsună  glasul  lui  Renly  peste  câmpul  de 
luptă.  L-am  văzut  pe  Ser  Loras  doborât  de  pe  cal  o  dată  sau  de  două  ori,  dar  niciodată  chiar  în 
maniera  asta. 

-  Asta  n-a  fost  o  doborâre  de  pe  cal  cum  se  cuvine,  se  plânse  un  arcaş  beat  din  apropiere,  cu 
trandafirul  Casei  Tyrell  cusut  pe  pieptar.  Un  truc  mârşav,  să-1  tragă  pe  flăcău  jos  de  pe  cal. 

Gloata  începu  să-şi  dea  drumul  la  gură. 


-  Ser  Colen,  îşi  întrebă  Catelyn  escorta,  cine  e  omul  şi  de  ce  au  atâta  aversiune  faţă  de  el? 
Ser  Colen  se  încruntă. 

-  Pentru  că  nu  e  bărbat,  doamna  mea.  Aceea  este  Brienne  din  Tarth,  fiica  Lordului  Selwyn, 
Luceafărul  de  Seară. 

-  Fiica?  Era  oripilată. 

-  Brienne  cea  Frumoasă,  îi  spun  oamenii,  deşi  nu  pentru  chipul  ei,  dacă  nu  vor  să  fie 
chemaţi  să  apere  acele  cuvinte  cu  trupurile  lor. 

II  auzi  pe  Regele  Renly  declarând-o  pe  Lady  Brienne  de  Tarth  învingătoarea  marii  bătălii 
de  la  Podul  Amar,  ultima  rămasă  pe  cal  dintr-o  sută  şaisprezece  cavaleri. 

-  In  calitate  de  campion,  poţi  să-mi  ceri  orice  favoare  vrei.  Dacă  stă  în  puterile  mele,  îţi 
aparţine. 

-  înălţimea  Ta,  răspunse  Brienne.  Cer  onoarea  de  a  avea  un  loc  în  rândul  Gărzii 
Curcubeului.  Aş  vrea  să  fiu  unul  dintre  cei  şapte  străjeri  ai  tăi,  să-ţi  închin  viaţa  mea  şi  să  merg 
oriunde  mergi  tu,  să  călăresc  alături  de  tine  şi  să  te  păzesc  de  toate  relele. 

-  Bine,  zise  el.  Ridică-te  şi  scoate-ţi  coiful.  Fata  făcu  aşa  cum  i-a  cerut.  Şi,  când  îşi  scoase 
coiful,  Catelyn  înţelese  vorbele  lui  Ser  Colen. 

Frumoasa  îi  spuneau...  în  batjocură.  Părul  de  sub  vizieră  era  un  cuib  de  veveriţe  din  paie 
murdare,  iar  chipul...  Ochii  erau  mari  şi  foarte  albaştri,  ochi  de  fetişcană,  încrezători  şi 
nevinovaţi,  dar  restul...  Avea  trăsături  largi  şi  grosolane,  dinţi  proeminenţi  şi  strâmbi,  gura  prea 
mare,  buzele  atât  de  groase  încât  păreau  umflate.  O  mie  de  pistrui  îi  pătau  obrajii  şi  fruntea,  iar 
nasul  îi  fusese  spart  de  nenumărate  ori.  Inima  lui  Catelyn  se  umplu  de  milă.  Există  vreo  fiinţă 
mai  nefericită  decât  o  femeie  urâtă? 

Şi  totuşi,  când  Renly  dădu  la  o  parte  mantia  sfâşiată  şi  îi  legă  în  loc  o  mantie-curcubeu, 
Brienne  din  Tarth  nu  părea  nefericită.  Zâmbetul  îi  lumină  faţa  şi  glasul  îi  răsuna  puternic  şi 
mândru  când  spuse: 

-  Viaţa  mea  pentru  a  ta,  înălţimea  Ta.  De  azi  înainte  sunt  scutul  tău,  jur  pe  zeii  vechi  şi  noi. 
Era  dureros  să  vezi  felul  în  care  se  uita  la  rege  -  îl  privea  de  sus  în  jos,  fiind  cu  mai  mult  de  o 
palmă  mai  înaltă,  deşi  Renly  era  aproape  al  fel  de  înalt  cum  fusese  fratele  său. 

-  înălţimea  Ta!  Ser  Colen  de  Greenpools  coborî  de  pe  cal,  apropiindu-se  de  galerie.  Iţi  cer 
permisiunea.  Aşeză  jos  un  genunchi.  Am  onoarea  să  ţi-o  aduc  pe  Lady  Catelyn  Stark,  trimisă  ca 
mesager  al  fiului  său,  Robb,  Lord  de  Winterfell. 

-  Lord  de  Winterfell  şi  Rege  al  Nordului,  ser,  îl  corectă  Catelyn.  Descăleca  şi  înainta  lângă 
Ser  Colen. 

Regele  Renly  părea  surprins. 

-  Lady  Catelyn?  Ne  face  o  deosebită  plăcere.  Se  întoarse  către  tânăra  sa  regină:  Margaery, 
draga  mea,  aceasta  este  Lady  Catelyn  Stark  de  Winterfell. 

-  Eşti  cât  se  poate  de  binevenită  aici,  Lady  Stark,  zise  fata,  plină  de  dulce  curtoazie.  Regret 
pierderea  pe  care  ai  suferit-o. 

-  Eşti  amabilă,  răspunse  Catelyn. 

-  Doamna  mea,  îţi  jur,  voi  avea  grijă  ca  Lannister  să  răspundă  pentru  uciderea  soţului  tău, 
declară  regele.  Când  voi  ocupa  Debarcaderul  Regelui,  îţi  voi  trimite  capul  lui  Cersei. 

Şi  asta  mi-1  va  aduce  pe  Ned  înapoi?  se  întrebă  ea. 


-  Va  fi  îndeajuns  ca  să  ştiu  că  s-a  făcut  dreptate,  stăpâne. 

-  înălţimea  Ta,  o  corectă  aspru  Brienne  cea  Albastră.  Şi  ar  trebui  să  îngenunchezi  când  te 
înfăţişezi  înaintea  regelui. 

-  Diferenţa  dintre  stăpân  şi  înălţime  este  mică,  doamna  mea,  răspunse  Catelyn.  Lordul 
Renly  poartă  coroană,  ca  şi  fiul  meu.  Dacă  doreşti,  putem  să  stăm  aici,  în  noroi,  şi  să  dezbatem 
ce  onoruri  şi  ce  titluri  se  cuvin  fiecăruia,  dar  mi  se  pare  că  avem  probleme  mai  urgente  de 
discutat. 

Câţiva  dintre  lorzii  lui  Renly  începură  să  zbiere  la  auzul  acestor  vorbe,  dar  regele  râse  doar. 

-  Bine  zis,  doamna  mea.  Va  fi  timp  destul  pentru  politeţuri  când  războiul  se  va  sfârşi. 
Spune-mi,  când  are  de  gând  fiul  tău  să  se  îndrepte  împotriva  Harren-halului? 

Până  ce  va  afla  dacă  regele  îi  era  prieten  sau  duşman,  Catelyn  nu  voia  să-i  dezvăluie  nici 
cea  mai  mică  parte  din  intenţiile  lui  Robb. 

-  Nu  sunt  membră  a  consiliilor  de  război  ale  fiului  meu,  stăpâne. 

-  Atâta  timp  cât  îmi  lasă  şi  mie  câţiva  Lannisteri,  n-am  să  mă  plâng.  Ce-a  făcut  cu 
Regicidul? 

-  Jaime  Lannister  e  ţinut  ostatic  la  Riverrun. 

-  E  încă  în  viaţă?  Lordul  Mathis  Rowan  părea  dezamăgit. 
Năucit,  Renly  spuse: 

-  Se  pare  că  lupul  străvechi  este  mai  blând  decât  leul. 

-  Mai  blând  decât  Lannisterii,  murmură  Lady  Oakheart  cu  un  zâmbet  amar,  înseamnă  mai 
uscat  ca  marea. 

-  Eu  numesc  asta  slăbiciune.  Lordul  Randyll  Tartly  avea  o  barbă  scurtă,  ţepoasă,  şi 
renumele  că  vorbea  pe  şleau.  Fără  să  te  jignesc,  Lady  Stark,  dar  ar  fi  fost  mult  mai  nimerit  ca 
Lordul  Robb  să  vină  personal  să  aducă  regelui  omagiile  sale  decât  să  se  ascundă  după  fustele 
mamei. 

-  Regele  Robb  duce  un  război,  răspunse  Catelyn  cu  glacială  politeţe,  nu  se  joacă  la 
turniruri. 

Renly  rânji, 

-  Las-o  mai  moale,  Lord  Randyll,  mă  tem  că  exagerezi.  Făcu  semn  unui  slujitor  îmbrăcat 
în  livreaua  Capătului  Furtunii.  Găseşte  un  loc  pentru  însoţitorii  doamnei  şi  vezi  să  aibă  tot  ce  le 
trebuie.  Lady  Catelyn  va  sta  în  propriul  meu  pavilion.  De  vreme  ce  Lordul  Caswell  a  fost  atât  de 
bun  să  mă  lase  să-i  folosesc  castelul,  nu  am  nevoie  de  el.  Doamna  mea,  după  ce  te  odihneşti,  voi 
fi  onorat  să  te  avem  alături  la  ospăţul  pe  care  îl  dă  Lordul  Caswell  în  această  seară.  Un  ospăţ  de 
adio.  Mă  tem  că  domnia  sa  e  nerăbdător  să  vadă  plecată  hoarda  mea  înfometată. 

-  Nu-i  adevărat,  înălţimea  Ta,  protestă  un  tânăr  subţire  care  trebuia  să  fie  Caswell.  Ce  este 
al  meu  îţi  aparţine. 

-  Ori  de  câte  ori  cineva  îi  spunea  asta  fratelui  meu  Robert,  el  o  lua  de  bună,  răspunse 
Renly.  Fiice  ai? 

-  Da,  înălţimea  Ta,  două. 


-  Atunci  mulţumeşte  zeilor  că  nu  sunt  Robert.  Dulcea  mea  regină  este  singura  femeie  pe 
care  o  doresc.  Renly  întinse  mâna  să  o  ajute  pe  Margaery  să  se  ridice  în  picioare.  Vom  mai 
discuta  după  ce  te-ai  odihnit,  Lady  Catelyn. 

Renly  îşi  conduse  soţia  înapoi  către  castel,  în  timp  ce  slujitorul  lui  o  îndrumă  pe  Catelyn 
spre  pavilionul  de  mătase  al  regelui. 

-  Dacă  ai  nevoie  de  ceva,  nu  trebuie  decât  să  ceri,  doamna  mea. 

Catelyn  nici  nu-şi  putea  imagina  de  ce  anume  ar  mai  putea  avea  nevoie  în  afară  de  lucrurile 
care-i  fuseseră  deja  puse  la  dispoziţie.  Pavilionul  era  mai  mare  decât  sălile  principale  ale  multor 
hanuri  şi  aveau  tot  confortul:  somiere  cu  pene  şi  blănuri  de  învelit,  o  cadă  din  lemn  şi  aramă, 
suficient  de  mare  pentru  două  persoane,  mangaluri  ca  să  îndepărteze  frigul  nopţii,  scaune  din 
piele,  o  masă  de  scris  cu  pene  de  gâscă  şi  călimări,  castroane  cu  piersici,  prune  şi  pere,  o  carafă 
cu  vin  lângă  un  set  de  cupe  de  argint,  cufere  de  cedru,  înţesate  cu  hainele,  cărţile,  hărţile  şi 
jocurile  lui  Renly,  o  harpă  înaltă  şi  o  tolbă  cu  săgeţi,  o  pereche  de  şoimi  de  vânătoare  cu  cozile 
roşii,  un  veritabil  depozit  de  arme  mici.  Nu  se  zgârceşte  la  nimic  acest  Renly,  gândi  Catelyn, 
privind  de  jur-împrejur.  Nu  e  de  mirare  că  oastea  lui  înaintează  atât  de  încet. 

Chiar  la  intrare,  armura  lui  stătea  de  strajă,  o  platoşă  verde-pădure,  cu  accesoriile  gravate 
cu  aur,  cu  coiful  încoronat  cu  o  pereche  imensă  de  coarne  aurii.  Oţelul  era  atât  de  bine  şlefuit 
încât  Catelyn  se  vedea  oglindită  pe  suprafaţa  lucioasă  a  platoşei,  privindu-se  ca  din  adâncurile 
unui  iaz  verde,  adânc.  Chipul  unei  femei  înecate,  gândi  Catelyn.  Te  poţi  îneca  în  durere?  Se 
întoarse  brusc,  furioasă  pe  propria  ei  slăbiciune.  Nu  avea  timp  să-şi  permită  luxul  de  a  se 
autocom-pătimi.  Trebuia  să-şi  spele  praful  de  pe  păr  şi  să  se  schimbe  într-o  rochie  potrivită 
pentru  ospăţul  unui  rege. 

Ser  Wendel  Manderly,  Lucas  Blackwood,  Ser  Per-wyn  Frey  şi  ceilalţi  companioni  de 
obârşie  nobilă  o  însoţiră  la  castel.  Sala  mare  a  fortăreţei  Lordului  Caswell  putea  fi  numită  mare 
cu  indulgenţă,  dar  se  găsea  loc  pe  băncile  înţesate  pentru  oamenii  lui  Catelyn,  printre  cavalerii  lui 
Renly.  Lui  Catelyn  îi  fu  rezervat  un  loc  între  Lordul  Mathis  Rowan,  cel  cu  faţa  roşie,  şi  jovialul 
Ser  Jon  Fossoway.  Ser  Jon  făcea  glume,  în  timp  ce  Lordul  Mathis  se  interesă  politicos  de  starea 
de  sănătate  a  tatălui  ei,  a  fratelui  şi  a  copiilor. 

Brienne  de  Tarth  fusese  aşezată  în  celălalt  capăt  al  mesei  de  onoare.  Nu  se  îmbrăcase  ca  o 
femeie,  ci  alesese  straiele  de  cavaler:  o  jiletcă  de  catifea,  cu  blazonul  în  pătrate  trandafirii  şi 
azurii,  pantaloni  şi  cizme  şi  o  centură  de  sabie  din  piele  fină,  iar  noua  sa  mantie-curcubeu  i  se 
revărsa  pe  spate.  Totuşi,  nici  un  fel  de  veşminte  nu  puteau  să-i  mascheze  urâţenia:  mâinile 
imense,  acoperite  de  pistrui,  faţa  mare  şi  lătăreaţă,  dinţii  ieşiţi  în  afară.  Fără  armură,  trupul  ei 
părea  dizgraţios,  cu  şolduri  largi  şi  picioare  groase,  adus  de  spate  şi  cu  umeri  musculoşi,  dar  nici 
urmă  de  sân.  Şi  era  limpede  din  fiecare  mişcare  a  ei  că  Brienne  ştia  asta  şi  suferea.  Vorbea  numai 
când  era  întrebată  şi  rareori  îşi  ridica  privirea  din  farfurie. 

Mâncare  era  din  belşug.  Războiul  nu  afectase  bogăţia  legendară  a  cetăţii  Highgarden.  In 
timp  ce  barzii  cântau  şi  acrobaţii  se  dădeau  de-a  dura,  începură  să  aducă  pere  înmuiate  în  vin  şi 
trecură  la  peşte  cu  cimbru,  rulat  prin  sare  şi  prăjit,  şi  clapon  umplut  cu  ceapă  şi  cu  ciuperci.  Mai 
erau  felii  mari  de  pâine  neagră,  mormane  de  napi  şi  porumb  dulce  şi  mazăre,  jamboane  imense  şi 
carne  de  gâscă  friptă  şi  străchini  de  lemn  pline  de  tocană  de  vânat  cu  bere  şi  orz.  Ca  desert, 
servitorii  Lordului  Caswell  aduseră  tăvi  cu  pateuri  din  bucătăriile  castelului,  lebede  de  frişca  şi 


unicorni  din  zahăr,  prăjituri  cu  lămâie  în  formă  de  trandafiri,  biscuiţi  cu  miere  şi  tarte  cu  mure, 
cro-chete  cu  mere  şi  roţi  de  brânză  untoasă. 

Mâncărurile  bogate  îi  făcură  greaţă  lui  Catelyn,  dar  nu  se  cuvenea  să  dea  dovadă  de 
slăbiciune  când  atât  de  multe  depindeau  de  tăria  ei.  Mancă  cumpătat,  uitându-se  la  bărbatul 
acesta  care-şi  spunea  rege.  Renly  şedea  la  masă  cu  tânăra  lui  soţie  şi  cu  fratele  ei  în  dreapta.  In 
afară  de  bandajul  din  pânză  albă  pe  care  îl  avea  în  jurul  frunţii,  Ser  Loras  nu  părea  să  fie  grav 
afectat  de  accidentele  zilei.  Era,  într-adevăr,  frumos,  aşa  cum  bănuise  Catelyn.  Când  nu  erau 
sticloşi,  ochii  săi  erau  vii  şi  inteligenţi,  părul  îi  era  o  revărsare  de  bucle  rebele,  castanii,  pe  care 
orice  fecioară  le-ar  fi  invidiat.  îşi  înlocuise  mantia  zdrenţuită  de  la  turnir  cu  una  nouă,  din  aceeaşi 
mătase  strălucitoare  ca  a  Gărzii  Curcubeului  aflate  în  slujba  lui  Renly,  prinsă  cu  trandafirul  auriu 
al  casei  Highgarden. 

Din  când  în  când,  Regele  Renly  îi  vâra  în  gură  lui  Margaery  cu  vârful  pumnalului,  bucăţele 
de  mâncăruri  alese,  sau  se  apleca  să-i  aşeze  un  sărut  uşor  pe  obraz,  dar  Ser  Loras  era  cel  cu  care 
împărţea  cele  mai  multe  glume  şi  confidenţe.  Regele  mânca  şi  bea  cu  plăcere,  era  evident,  deşi 
nu  părea  nici  gurmand,  nici  beţiv.  Râdea  des  şi  cu  poftă  şi  vorbea  cordial  cu  lorzii  de  obârşie 
nobilă  şi  cu  slujitorii  de  rând  deopotrivă. 

Unii  dintre  oaspeţii  săi  erau  mai  puţin  moderaţi.  Beau  prea  mult  şi  se  grozăveau  prea 
zgomotos,  după  gustul  ei.  Fiii  Lordului  Willum,  Josia  şi  Elyas,  discutau  aprins  despre  cine  va 
trece  primul  de  zidurile  de  la  Debarcaderul  Regelui.  Lordul  Varner  legăna  în  poală  o  servitoare, 
sărutând-o  pe  gât  în  timp  ce  o  mână  îi  aluneca  pe  corsetul  fetei.  Guyard  cel  Verde,  care  se  visa 
cântăreţ,  ciupea  corzile  unei  harpe,  ofe-rindu-le  o  strofă  despre  legatul  cozilor  de  lei  cu 

noduri,  din  care  o  parte  rima.  Ser  Mark  Mullendore  aduse  o  maimuţă  neagră  cu  alb  şi  o 
hrăni  cu  bucăţele  de  mâncare  din  propria  lui  farfurie,  în  timp  ce  Ser  Tanton  al  Mărului  Roşu 
Fossoway  se  urcă  pe  masă  şi  jură  că-1  va  omorî  pe  Sandor  Clegane  într-o  luptă  corp  la  corp. 
Jurământul  ar  fi  putut  fi  privit  cu  mai  multă  solemnitate  dacă  Ser  Tanton  nu  ar  fi  stat  cu  un  picior 
într-un  castron  cu  supă  pe  când  îl  făcea. 

Culmea  nebuniei  fu  atinsă  când  un  bufon  dolofan  ieşi  săltând  dintr-o  cutie  de  tinichea,  cu 
un  cap  de  leu  din  pânză,  şi  îl  fugări  pe  pitic  în  jurul  meselor,  co-tonogindu-1  peste  cap  cu  o 
băşică.  In  cele  din  urmă,  Regele  Renly  ceru  să-i  spună  de  ce  îl  bătea  pe  fratele  său. 

-  De  ce,  înălţimea  Ta?  Sunt  Regicidul,  răspunse  bufonul. 

-  E  Regicidul,  nebunul  nebunilor,  spuse  Renly,  şi  sala  răsună  de  hohote  de  râs. 
Lordul  Rowan,  aşezat  lângă  ea,  nu  se  alătură  distracţiei. 

-  Sunt  cu  toţii  atât  de  tineri,  spuse  el. 

Era  adevărat.  Cavalerul  Florilor  nu  ajunsese  la  cea  de-a  doua  aniversare  a  sa  când  Robert  1- 
a  ucis  pe  Prinţul  Rhaegar,  la  Trident.  Doar  puţini  dintre  ceilalţi  fuseseră  cu  mult  mai  mari. 
Fuseseră  prunci  pe  vremea  Jafului  de  la  Debarcaderul  Regelui,  şi  doar  nişte  băieţandri  când 
Balon  Greyjoy  a  ridicat  Insulele  de  Fier  la  răzmeriţă.  Sunt  încă  neînsângeraţi,  gândi  Catelyn  în 
timp  ce-1  privea  pe  Lordul  Bryce  îndemnându-1  pe  Ser  Robar  să  jongleze  cu  o  pereche  de 
pumnale. 

Pentru  ei  totul  e  încă  un  joc,  un  turnir,  şi  tot  ceea  ce  văd  este  şansa  de  a  ajunge  la  glorie, 
onoare  şi  trofee.  Sunt  băieţandri  îmbătaţi  de  cântece  şi  poveşti  şi,  asemenea  băieţandrilor,  se  cred 
nemuritori. 


-  Războiul  îi  va  îmbătrâni,  spuse  Catelyn,  aşa  cum  ne-a  îmbătrânit  pe  noi.  Fusese  doar  o 
fetişcană  când  Robert,  Ned  şi  Jon  Arryn  şi-au  ridicat  flamurile  împotriva  lui  Aerys  Targaryen,  iar 
când  războiul  s-a  sfârşit,  era  femeie.  Ii  compătimesc. 

-  De  ce?  o  întrebă  Lordul  Rowan.  Uită-te  la  ei.  Sunt  tineri,  puternici,  plini  de  viaţă  şi  de 
voioşie.  Şi  poftă  trupească,  da,  atât  de  multă  încât  nu  ştiu  cum  s-o  folosească.  Mulţi  bastarzi  vor 
fi  zămisliţi  în  noaptea  asta,  ţi-o  jur.  De  ce  să-i  compătimeşti? 

-  Pentru  că  nu  va  dura,  răspunse  Catelyn  cu  tristeţe.  Pentru  că  sunt  cavalerii  verii  şi  iarna 
se  apropie. 

-  Lady  Catelyn,  te  înşeli.  Brienne  o  privi  cu  ochii  săi  la  fel  de  albaştri  ca  armura  pe  care  o 
purta.  Iarna  nu  va  veni  niciodată  pentru  unii  ca  noi.  De  vom  muri  în  luptă,  cu  siguranţă  vor  cânta 
despre  noi,  iar  în  cântece  este  întotdeauna  vară.  In  cântece,  toţi  cavalerii  sunt  galanţi,  toate 
fecioarele  sunt  frumoase  şi  soarele  străluceşte  întotdeauna. 

Iarna  vine  pentru  noi  toţi,  gândi  Catelyn.  Pentru  mine  a  venit  când  a  murit  Ned.  Va  veni  şi 
pentru  tine,  copilă,  şi  mai  curând  decât  ai  vrea.  Nu  avu  inima  să  spună  asta. 
Regele  o  scoase  din  încurcătură: 

-  Catelyn,  o  strigă  Renly,  simt  nevoia  să  iau  puţin  aer.  Vii  cu  mine  la  o  plimbare? 
Catelyn  se  ridică  îndată. 

-  Aş  fi  onorată. 

Brienne  era  şi  ea  în  picioare. 

-  înălţimea  Ta,  dă-mi  doar  o  clipă  să-mi  îmbrac  zalele.  N-ar  trebui  să  ieşi  fără  protecţie. 
Regele  Renly  zâmbi. 

-  Dacă  nu  sunt  în  siguranţă  în  inima  castelului  Lordului  Caswell,  înconjurat  de  oastea  mea, 
o  sabie  în  plus  nu  va  conta...  Nici  măcar  sabia  ta,  Brienne.  Aşază-te  şi  mănâncă.  Dacă  voi  avea 
nevoie,  am  să  trimit  după  tine. 

Cuvintele  regelui  o  loviră  parcă  mai  puternic  decât  toate  loviturile  pe  care  le  primise  în 
după-amia-za  aceea. 

-  Cum  ţi-e  voia,  înălţimea  Ta. 

Brienne  se  aşeză,  cu  ochii  plecaţi.  Renly  o  luă  pe  Catelyn  de  braţ  şi  o  conduse  afară  din 
sală,  trecând  pe  lângă  un  străjer  care  stătea  pleoştit  şi  care  se  îndreptă  atât  de  repede  încât 
aproape  că-şi  scăpă  suliţa.  Renly  îl  bătu  pe  umăr  şi  luă  totul  în  glumă. 

-  Pe  aici,  doamna  mea.  Regele  o  duse,  printr-o  uşă  joasă,  într-un  turn  cu  scări.  In  timp  ce 
începură  să  urce,  spuse:  întâmplător,  Ser  Barristan  Selmy  se  află  la  Riverrun,  cu  fiul  tău? 

-  Nu,  răspunse  ea  nedumerită.  Nu  mai  e  cu  Joffrey?  Era  Lordul  Comandant  al  Gărzii 
Regale. 

Renly  clătină  din  cap. 

-  Lannisterii  i-au  spus  că  e  prea  bătrân  şi  i-au  dat  Câinelui  mantia  sa.  Am  auzit  că  a  părăsit 
Debarcaderul  Regelui  jurând  să  se  pună  în  slujba  adevăratului  rege. 

Mantia  aceea  pe  care  a  cerut-o  astăzi  Brienne  era  cea  pe  care  o  păstram  pentru  Selmy,  în 
speranţa  că-şi  va  pune  sabia  în  slujba  mea.  Când  nu  a  apărut  la  Highgarden,  m-am  gândit  că 
poate  a  plecat  la  Riverrun. 

-  Noi  nu  l-am  văzut. 


-  Era  bătrân,  într-adevăr,  dar  încă  de  nădejde.  Sper  că  nu  i  s-a  întâmplat  nimic  rău. 
Lannisterii  sunt  nişte  mari  nătărăi.  Mai  urcară  câteva  trepte.  In  noaptea  morţii  lui  Robert,  i-am 
oferit  soţului  tău  o  sută  de  oşteni  şi  l-am  îndemnat  să-1  ia  pe  Joffrey  sub  oblăduirea  lui.  De  m-ar 
fi  ascultat,  astăzi  ar  fi  fost  regent  şi  nu  mai  era  nevoie  ca  eu  să  revendic  tronul. 

-  Ned  te-a  refuzat.  Catelyn  ştia. 

-  Ajurat  să-i  apere  pe  copiii  lui  Robert,  spuse  Renly.  N-am  avut  puterea  să  acţionez  de 
unul  singur;  aşadar,  când  Lordul  Eddard  m-a  refuzat,  n-am  avut  de  ales  decât  să  fug.  Dacă  aş  fi 
rămas,  ştiam  că  regina  ar  fi  avut  grijă  să  nu-i  supravieţuiesc  prea  mult  timp  fratelui  meu. 

Dacă  ai  fi  rămas  şi  i-ai  fi  acordat  lui  Ned  sprijinul,  poate  că  ar  fi  fost  încă  în  viaţă,  gândi 
Catelyn  cu  amărăciune. 

-  Mi-a  plăcut  destul  de  mult  soţul  tău,  doamna  mea.  Ii  era  prieten  devotat  lui  Robert,  ştiu 
asta,  dar  nu  voia  să  asculte  şi  nu  voia  să  se  plece.  Uite,  vreau  să-ţi  arăt  ceva. 

Ajunseseră  în  capul  scărilor.  Renly  deschise  o  uşă  de  lemn  şi  păşiră  afară,  pe  acoperiş. 
Fortăreaţa  Lordului  Caswell  nu  era  nici  pe  departe  destul  de  înaltă  ca  să  poată  fi  numită  turn,  dar 
ţinutul  era  întins  şi  neted,  iar  Catelyn  putu  vedea  la  leghe  depărtare,  în  toate  direcţiile.  Oriîncotro 
privea,  vedea  focuri.  Acopereau  pământul  ca  nişte  stele  căzătoare  şi,  asemenea  stelelor,  erau 
nesfârşite. 

-  Numără-le,  dacă  vrei,  doamna  mea,  şopti  Renly.  Vei  număra  până  când  se  luminează  de 
ziuă  dinspre  răsărit.  Mă  întreb  câte  focuri  ard  în  preajma  River-runului  în  seara  aceasta. 

Catelyn  auzea  sunetul  îndepărtat  al  unei  muzici,  purtat  de  vânt  dinspre  Sala  Mare, 
furişându-se  prin  noapte.  Nu  îndrăznea  să  numere  stelele. 

-  Am  auzit  că  fiul  tău  a  traversat  Gâtul  cu  douăzeci  de  mii  de  oşteni  după  el,  continuă 
Renly.  Acum,  că  lorzii  Tridentului  sunt  cu  el,  s-ar  putea  să  conducă  patruzeci  de  mii. 

Nu,  gândi  ea,  nici  pe  departe  atât  de  mulţi,  am  pierdut  oameni  în  lupta,  iar  pe  alţii  la  seceriş. 

-  Am  de  două  ori  mai  mulţi  aici,  spuse  Renly,  iar  aceasta  e  doar  o  parte  din  puterea  mea. 
Mace  Tyrell  a  rămas  la  Highgarden  cu  alţi  zece  mii,  am  o  garnizoană  puternică  la  Capătul 
Furtunii  şi  foarte  curând  cei  din  Dorne  mi  se  vor  alătura  cu  toată  puterea  lor.  Şi  nu-1  uita  pe 
fratele  meu  Stannis,  care  stăpâneşte  Piatra  Dragonului  şi  îi  are  sub  comanda  sa  pe  lorzii  mării 
înguste. 

-  S-ar  părea  că  tu  eşti  cel  care  1-a  uitat  pe  Stannis,  spuse  Catelyn,  mai  tăios  decât 
intenţionase. 

-  Pretenţiile  sale,  vrei  să  spui?  Renly  începu  să  râdă.  Să  vorbim  deschis,  doamna  mea. 
Stannis  ar  fi  un  rege  îngrozitor.  Şi  nici  nu  are  şanse  să  devină  rege. 

Oamenii  îl  respectă,  chiar  se  tem  de  el,  dar  foarte  puţini  l-au  iubit  vreodată. 

-  Totuşi,  e  fratele  tău  mai  mare.  Dacă  ar  fi  ca  vreunul  dintre  voi  să  aibă  dreptul  să  stea  pe 
Tronul  de  Fier,  acela  trebuie  să  fie  Lordul  Stannis. 

Renly  ridică  din  umeri. 

-  Spune -mi  ce  drept  a  avut  vreodată  fratele  meu  Robert  asupra  Tronului  de  Fier?  Nu 
aşteptă  răspunsul  O,  se  vorbea  despre  legăturile  de  sânge  dintre  Baratheon  şi  Targaryen,  despre 
căsătorii  de-acum  o  sută  de  ani,  de  fii  mezini  şi  fiice  mai  mari.  In  afară  de  Maesteri,  pe  nimeni  nu 
interesează  nimic  din  toate  acestea.  Robert  şi-a  câştigat  tronul  cu  ciocanul  de  război.  îşi  roti 
braţul  pe  deasupra  focurilor  de  tabără  care  ardeau  din  zare-n  zare.  Ei  bine,  iată  drepturile  mele,  la 


fel  de  întemeiate  precum  au  fost  vreodată  ale  lui  Robert.  Dacă  fiul  tău  mă  sprijină,  aşa  cum  1-a 
sprijinit  pe  Robert  tatăl  său,  nu  mă  va  găsi  lipsit  de  mărinimie.  Ii  voi  confirma  bucuros  toate 
pământurile,  titlurile  şi  onorurile.  Poate  domni  la  Winter-fell,  dacă  vrea.  Poate  chiar  să  continue 
să-şi  spună  Regele  Nordului,  dacă  pofteşte,  atâta  timp  cât  îşi  pleacă  genunchiul  şi  mă  recunoaşte 
drept  suveran.  Rege  e  doar  un  cuvânt,  dar  credinţă,  loialitate,  supunere,  acestea  trebuie  să-mi 
revină  mie. 

-  Şi  dacă  nu  ţi  le  va  da,  stăpâne? 

-  Am  de  gând  să  fiu  rege,  doamna  mea,  şi  nu  al  unui  regat  fărâmiţat.  Nu  pot  s-o  spun  mai 
răspicat.  Acum  trei  sute  de  ani,  un  rege  Stark  a  îngenuncheat  în  faţa  lui  Aegon  Dragonul  când  a 
văzut  că  nu  poate 

spera  să  triumfe.  Asta  a  fost  înţelepciune.  Şi  fiul  tău  trebuie  să  fie  înţelept.  Când  mi  se  va 
alătura,  acest  război  va  fi  ca  şi  terminat.  Noi...  Renly  se  întrerupse  dintr-odată.  Asta  ce  mai  e? 

Zornăitul  lanţurilor  vesti  ridicarea  barierei-ghi-lotină.  Jos,  în  curtea  de  dedesubt,  un  călăreţ 
cu  un  coif  înaripat  îşi  zori  calul  înspumat  pe  sub  ţepuşe. 

-  Chemaţi  regele,  strigă  el.  Renly  sări  pe  un  crenel. 

-  Sunt  aici,  ser. 

-  înălţimea  Ta.  Călăreţul  dădu  pinteni  calului  şi  se  apropie.  Am  venit  cât  de  iute  am  putut. 
De  la  capătul  Furtunii.  Suntem  asediaţi,  înălţimea  Ta.  Ser  Cortnay  îi  apără,  dar... 

-  Dar...  e  imposibil.  Aş  fi  aflat  dacă  Lordul  Tywin  ar  fi  plecat  de  la  Harrenhal. 

-  Nu  sunt  Lannisterii,  stăpânul  meu.  La  porţi  este  Lordul  Stannis.  Regele  Stannis  îşi  zice 
acum. 


JON 


Rafalele  de  ploaie  biciuiau  faţa  lui  Jon,  în  timp  ce  traversa,  dând  pinteni  calului,  pârâul 
umflat.  Alături  de  el,  Lordul  Comandant  Mormont  îşi  scutură  gluga  pelerinei,  mormăind 
înjurături  la  adresa  vremii.  Corbul  îi  stătea  pe  umăr,  cu  penele  zburlite,  la  fel  de  ud  şi  de 
morocănos  ca  şi  Bătrânul  Urs.  O  pală  de  vânt  împrăştie  în  jurul  lor  frunze  ude,  legănându-se  ca 
un  cârd  de  păsări  moarte.  Pădurea  bântuită,  gândi  Jon  cu  tristeţe.  Pădurea  înecată,  mai  degrabă. 

Spera  că  Sam  rezista,  în  spatele  coloanei.  Nu  era  un  bun  călăreţ  nici  pe  vreme  bună,  iar 
după  şase  zile  de  ploaie  pământul  era  nesigur,  numai  noroi  moale  şi  pietre  ascunse.  Când  vântul 
bătea,  le  arunca  apa  drept  în  ochi.  Zidul  se  scurgea,  probabil,  către  sud,  gheaţa  se  topea, 
amestecându-se  cu  ploaia  caldă,  pentru  a  se  revărsa  în  râuri  şi  perdele  de  apă.  Probabil  că  Pyp  şi 
Toad  stăteau  la  masă,  lângă  foc,  în  sufragerie,  bând  vin  fiert  cu  mirodenii.  Jon  îi  invidia.  Haina 
udă  de  lână  atârna  pe  el,  îmbibată,  provocându-i  mâncărimi, 

gâtul  şi  umerii  îl  dureau  îngrozitor  din  cauza  greutăţii  zalelor  şi  a  săbiei  şi  se  săturase  de 
cod  în  saramură,  vită  în  saramură  şi  brânză  uscată. 

Undeva,  în  faţă,  un  corn  scoase  un  sunet  tremurat,  pe  jumătate  înecat  de  răpăitul  constant  al 

ploii. 

-  Cornul  lui  Buckwell,  anunţă  Bătrânul  Urs.  Zeii  sunt  buni,  Craster  e  încă  acolo.  Corbul 
bătu  o  singură  dată  din  aripile-i  imense,  croncănind:  Bob,  şi  îşi  zburli  din  nou  penele. 

Jon  îi  auzise  adesea  pe  fraţii  în  negru  spunând  poveşti  despre  Craster  şi  fortăreaţa  lui. 
Acum  o  va  vedea  cu  ochii  lui.  După  şapte  sate  goale,  se  temuseră  cu  toţii  că  o  vor  găsi  pustie  şi 
lipsită  de  viaţă  ca  şi  celelalte,  dar  se  părea  că  vor  fi  scutiţi  de  asta.  Poate  că  Bătrânul  Urs  va 
primi,  în  sfârşit,  unele  răspunsuri,  gândi  el.  Oricum,  vom  scăpa  de  ploaie. 

Thoren  Smallwood  jurase  că  Craster  era  un  prieten  al  Rondului,  în  ciuda  reputaţiei  sale 
dubioase. 


-  Omul  e  pe  jumătate  nebun,  n-am  să  neg  asta,  îi  spusese  Bătrânului  Urs,  dar  şi  tu  ai  fi  la 
fel  dacă  ţi-ai  petrece  toată  viaţa  în  pădurea  asta  blestemată.  Chiar  şi  aşa,  n-a  alungat  niciodată  un 
drumeţ  de  lângă  focul  lui,  şi  nici  nu-1  iubeşte  pe  Mance  Rayder.  Ne  va  da  un  sfat  bun. 

Atâta  timp  cât  ne  oferă  o  mâncare  caldă  şi  şansa  de  a  ne  usca  hainele,  voi  fi  mulţumit. 
Dywen  spunea  că  Craster  era  un  ucigaş,  un  mincinos,  un  violator  şi  un  laş  şi  bănuia  că  făcea 
negoţ  cu  sclavi  şi  demoni. 

-  Şi  mai  rău,  adăugase  bătrânul  pădurar  scrâşnin-du-şi  dinţii.  Omul  ăla  are  un  miros  rece,  e 
adevărat. 

-  Jon,  porunci  Lordul  Mormont,  du-te  înapoi  de-a  lungul  coloanei  şi  dă  de  ştire.  Şi 
reaminteşte-le  ofiţerilor  că  nu  vreau  să  avem  necazuri  cu  nevestele  lui  Craster.  Să  facă  bine  să-şi 
ţină  mâinile  acasă  şi  să  le  vorbească  acestor  femei  doar  atât  cât  e  necesar. 

-  Am  înţeles,  stăpâne. 

Jon  îşi  întoarse  calul  pe  drumul  pe  care  veniseră.  Era  plăcut  să  nu-1  mai  bată  ploaia  în  faţă, 
chiar  dacă  doar  pentru  scurt  timp.  Toţi  cei  pe  lângă  care  trecea  parcă  plângeau.  Coloana  se 
întindea  pe  o  jumătate  de  milă  de  pădure. 

In  mijlocul  convoiului  de  bagaje  Jon  trecu  pe  lângă  Samwell  Tarly  prăbuşit  în  şa,  sub  o 
pălărie  largă,  pleoştită.  Călărea  un  cal  de  tracţiune  şi  îi  conducea  pe  ceilalţi.  Ropotul  ploii  pe 
acoperitoarele  coliviilor  făcea  corbii  să  cârâie  şi  să  bată  din  aripi. 

-  Pune  o  vulpe  cu  ei  înăuntru,  strigă  Jon. 

Apa  se  scurse  de  pe  borul  pălăriei  lui  Sam  când  îşi  înălţă  capul. 

-  O,  Jon.  Nu,  corbii  doar  urăsc  ploaia,  ca  şi  noi. 

-  Cum  eşti,  Sam? 

-  Ud.  Grăsanul  reuşi  să  schiţeze  un  zâmbet.  Totuşi,  încă  n-am  murit. 

-  Bine.  Fortăreaţa  lui  Craster  e  chiar  în  faţa  noastră.  Dacă  zeii  sunt  buni,  ne  va  lăsa  să 
înnoptăm  la  căldură. 

Sam  privi  neîncrezător. 

-  Edd  cel  Trist  spune  că  Craster  e  un  sălbatic  înspăimântător.  Se  căsătoreşte  cu  fiicele  sale 
şi  nu  respectă  nici  un  fel  de  legi,  în  afară  de  cele  pe  care  le 

face  el.  Iar  Dywen  i-a  spus  lui  Grenn  că  în  vene  îi  curge  sânge  negru.  Mama  lui,  o 
sălbatică,  s-a  culcat  cu  un  cercetaş,  aşa  că  el  e  un  bas...  Dintr-odată,  îşi  dădu  seama  ce  era  să 
spună. 

-  Un  bastard,  zise  Jon  râzând.  Poţi  s-o  spui,  Sam.  Am  mai  auzit  cuvântul  ăsta.  Dădu  pinteni 
căluţului  său  cu  mersul  apăsat.  Trebuie  să-1  ajung  pe  Ser  Ottyn.  Ai  grijă  cu  femeile  lui  Craster. 
De  parcă  Samwell  Tarly  ar  fi  avut  nevoie  de  un  asemenea  avertisment.  Vorbim  mai  târziu,  după 
ce  poposim. 

Jon  îi  duse  vestea  lui  Ser  Ottyn  Wythers,  care  mergea  împreună  cu  ariergarda.  Mic,  cu  faţa 
stafidită,  de  o  vârstă  cu  Mormont,  ser  Ottyn  avea  mereu  un  aer  obosit,  chiar  şi  la  Castelul  Negru, 
iar  ploaia  îl  bătuse  fără  milă. 

-  Veşti  binevenite,  spuse  el.  Umezeala  asta  mi-a  pătruns  până-n  oase  şi  fiecare  rană  a  mea 
se  plânge  de  durere. 

La  întoarcere,  Jon  se  îndepărtă  de  coloană  şi-o  luă  pe-o  scurtătură,  prin  desişul  pădurii. 
Sunetele  făcute  de  oameni  şi  de  cai  se  diminuară,  înghiţite  de  umeda  sălbăticie  verde,  şi  curând 


nu  mai  auzea  decât  ropotul  liniştit  al  ploii  pe  frunze,  pe  copaci  şi  pe  pietre.  Era  pe  la  prânz,  dar 
pădurea  părea  întunecată,  ca  în  amurg.  Jon  îşi  croi  drum  printre  pietre  şi  băltoace,  printre  stejarii 
mari,  santinele  gri-verzui  şi  copaci  de  fier  cu  scoarţa  neagră.  Pe  alocuri,  crengile  formau  o  boltă 
şi  Jon  avu  parte  de  un  scurt  răgaz,  ferit  de  ploaia  care  răpăia.  Când  trecu  pe  lângă  un  castan  lovit 
de  trăsnet,  năpădit  de  trandafiri  albi,  auzi  un  foşnet  în  tufişuri. 

-  Nălucă!  Strigă  el.  Nălucă,  la  mine. 

Insă  cel  care  ieşi  din  tufişuri  fu  Dywen,  ducând  în  zigzag  un  cal  zburlit,  gri,  cu  Grenn 
călare  lângă  el.  Bătrânul  Urs  îşi  desfăşurase  cercetaşii  de  o  parte  şi  de  alta  a  coloanei  principale, 
să  le  protejeze  marşul  şi  să-i  avertizeze  dacă  se  apropia  vreun  inamic,  şi  nici  măcar  în  privinţa  lor 
nu-şi  asumase  nici  un  risc,  trimiţându-i  doi  câte  doi. 

-  A,  tu  erai,  Lord  Snow.  Dywen  afişă  un  zâmbet  de  stejar,  cu  dinţii  săi  strâmbi,  ciopliţi  din 
lemn.  Credeam  că  eu  şi  băiatul  am  dat  peste  vreunul  dintre  Ceilalţi.  Ţi-ai  pierdut  lupul? 

-  A  plecat  să  vâneze. 

Nălucă  nu  suporta  să  meargă  cu  coloana,  dar  nu  putea  fi  departe.  Când  poposeau  ca  să 
înnopteze,  îşi  găsea  drumul  până  la  cortul  Lordului  Comandant. 

-  Să  pescuiască,  mai  degrabă,  pe  umezeala  asta,  zise  Dywen. 

-  Mama  mea  spunea  mereu  că  ploaia  e  bună  pentru  recolte,  interveni  Grenn,  încurajator. 

-  Da,  o  recoltă  bună  de  mucegai,  răspunse  Dywen.  Cel  mai  bun  lucru  legat  de  ploaie  e  că 
scuteşte  omul  să  mai  facă  baie.  Cloncăni  din  dinţii  săi  de  lemn. 

-  Buckwell  1-a  găsit  pe  Craster,  le  spuse  Jon. 

-  II  pierduse?  chicoti  Dywen.  Vezi  să  nu  dai  târcoale  pe  lângă  soţiile  lui  Craster,  mă  auzi? 
Jon  zâmbi. 

-  Le  vrei  numai  pentru  tine,  Dywen?  Dywen  îşi  clănţăni  din  nou  dinţii: 

-  Poate  că  da.  Craster  are  zece  degete  şi  un  singur  penis,  aşa  că  nu  numără  decât  până  la 
unsprezece.  N-ar  rata  ocazia  să-şi  găsească  o  pereche. 

-  Câte  soţii  are,  de  fapt?  întrebă  Grenn. 

-  Mai  multe  decât  vei  avea  tu  vreodată,  frăţioare.  Ei,  nu  e  aşa  de  greu  când  ţi  le  creşti 
singur.  Uite-ţi  animalul,  Snow. 

Nălucă  tropăia  pe  lângă  calul  lui  Jon,  cu  coada  în  sus,  cu  blana  albă  zburlită  în  bătaia  ploii. 
Se  mişca  atât  de  silenţios,  încât  Jon  n-ar  fi  putut  să  spună  exact  când  a  apărut.  Calul  lui  Grenn  se 
sperie  când  îi  simţi  mirosul.  Chiar  şi  acum,  după  mai  mult  de  un  an,  caii  erau  agitaţi  în  prezenţa 
lupului. 

-  Cu  mine,  Nălucă!  Jon  dădu  pinteni  calului,  spre  Fortăreaţa  lui  Craster. 

Nu-şi  închipuise  niciodată  că  va  vedea  chiar  un  castel  de  piatră  în  capătul  îndepărtat  al 
Zidului,  dar  îşi  imaginase  un  fel  de  castel  de  pământ  cu  curte  interioară,  cu  palisadă  şi  cu  donjon 
din  lemn.  In  schimb,  găsiră  un  morman  de  gunoi,  o  cocină,  un  ţarc  de  oi  gol  şi  un  castel  din 
chirpici,  fără  ferestre,  care  nu-şi  merita  nici  pe  departe  numele.  Era  lung  şi  scund,  sprijinit  cu 
buşteni  şi  acoperit  cu  iarbă.  Construcţia  era  aşezată  în  vârful  unei  ridicaturi  prea  mici  ca  să  fie 
numită  deal,  înconjurată  de  o  întăritură  de  pământ.  Râuleţe  maronii  curgeau  în  josul  pantei  - 
acolo  unde  ploaia  săpase  şanţuri  în  zidul  de  apărare  -,  văr-sându-se  în  pârâul  repede  care  cotea 
către  nord,  cu  apele  sale  tulburi  transformate  de  ploaie  într-un  şuvoi  întunecos. 


In  partea  de  sud-vest,  găsi  o  poartă  deschisă,  flancată  de  două  cranii  de  animale,  ridicate  pe 
ţăruşi  înalţi,  un  urs,  într-o  parte,  un  berbec  în  cealaltă.  Ală-turându-se  coloanei  şi  trecând  poarta 
călare,  Jon  observă  că  din  craniul  ursului  atârnau  încă  bucăţi  de  carne.  In  interior,  cercetaşii  lui 
Jarman  Buckwell  şi  oamenii  din  avangarda  lui  Thoren  Smallwood  priponeau  caii  şi  se  chinuiau 
să  ridice  corturile.  O  ceată  de  purcei  râmau  în  cocină,  în  jurul  unor  scroafe  imense,  trei  la  număr. 
In  apropiere,  o  fetiţă  scotea  morcovi  dintr-o  grădină,  goală,  în  ploaie,  în  timp  ce  două  femei  legau 
un  porc  pentru  tăiere.  Ţipetele  animalului  erau  ascuţite  şi  îngrozitoare,  aproape  umane  în 
disperarea  lor.  Câinii  de  vânătoare  ai  lui  Chett  lătrară  sălbatic,  în  replică,  mârâind  şi  arătându-şi 
colţii,  în  ciuda  înjurăturilor  lui,  în  timp  ce  o  pereche  de  câini  ai  lui  Craster  lătrau  la  ei.  Când  îl 
văzură  pe  Nălucă,  unii  dintre  câini  se  opriră  şi  o  luară  la  fugă,  în  timp  ce  alţii  începură  să  mârâie. 
Lupul  străvechi  îi  ignoră,  la  fel  şi  Jon. 

Ei  bine,  treizeci  dintre  noi  vor  sta  la  căldură  şi  se  vor  usca,  gândi  Jon  după  ce  studie  cu 
atenţie  castelul.  Poate  chiar  cincizeci.  Locul  era  mult  prea  mic  pentru  a  adăposti  două  sute  de 
oameni,  aşa  că  majoritatea  vor  fi  nevoiţi  să  rămână  afară.  Şi  unde  să-i  aşeze?  Ploaia  transformase 
jumătate  din  curtea  zidită  în  băltoace  adânci  până  la  glezne,  iar  cealaltă  jumătate  era  plină  de 
noroi.  Aveau  în  faţă  încă  o  noapte  mohorâtă. 

Lordul  Comandant  îi  încredinţa  calul  lui  Edd  cel  Trist.  Când  Jon  descăleca,  Edd  curăţa 
noroiul  de  pe  copitele  calului  său. 

-  Lordul  Mormont  e  în  castel,  îl  anunţă  el.  A  spus  să  i  te  alături.  Mai  bine  lasă-1  pe  lup 
afară,  pare  destul  de  înfometat  ca  să-1  mănânce  pe  unul  dintre  copiii  lui  Craster.  Adevărul  e  că  şi 
mie  îmi  e  destul  de  foame  ca  să-1  mănânc  pe  unul  dintre  copiii  lui  Craster,  numai  să-mi  fie  servit 
fierbinte.  Hai,  du-te,  mă  ocup  eu  de  calul  tău.  Dacă  înăuntru  e  cald  şi  uscat,  să  nu-mi  spui.  Eu  n- 
am  fost  invitat.  îndepărtă  o  plăcintă  de  noroi  ud  de  pe  o  potcoavă.  Noroiul  ăsta  nu  ţi  se  pare  că 
seamănă  cu  rahatul?  S-ar  putea  ca  tot  dealul  să  fie  făcut  din  rahatul  lui  Craster? 

Jon  zâmbi. 

-  Păi  am  auzit  că  e  aici  de  multă  vreme. 

-  Nu  mă  înveseleşti.  Du-te  să  te  întâlneşti  cu  Bătrânul  Urs. 

-  Nălucă,  stai,  ordonă  el. 

Uşa  de  la  intrarea  în  Fortăreaţa  lui  Craster  era  făcută  din  două  clape  din  blană  de  căprioară. 
Jon  se  strecură  printre  ele,  aplecându-se  ca  să  treacă  pe  sub  pragul  scund  de  sus.  Castelul  duhnea 
a  funingine,  a  balegă  şi  a  câine  ud.  Aerul  era  greu  de  fum,  dar,  cumva,  tot  umed.  Ploaia  se 
prelingea  prin  gaura  pentru  fum  din  acoperiş.  Era  o  singură  încăpere,  cu  un  pod  de  dormit 
deasupra,  la  care  se  ajungea  pe  două  scări  şubrede. 

Jon  îşi  aminti  cum  se  simţise  în  ziua  când  au  părăsit  Zidul,  emoţionat  ca  o  fecioară,  dar 
nerăbdător  să  întrezărească  minunile  şi  misterele  din  spatele  fiecărui  nou  orizont.  Ei  bine,  iată 
una  dintre  minuni,  îşi  spuse,  stând  şi  privind  încăperea  sordidă,  urât  mirositoare.  Fumul  înţepător 
îl  făcea  să  lăcrimeze.  Păcat  că  Pyp  şi  Tad  nu  pot  vedea  ce  pierd. 

Craster  stătea  lângă  foc,  singurul  om  care  se  bucura  de  propriul  scaun.  Până  şi  Lordul 
Comandant  Mormont  fusese  nevoit  să  se  aşeze  pe  o  banchetă  comună,  cu  corbul  bodogănind  pe 
umăr.  Jarman  Buck-well  stătea  în  spate,  picurând  din  zalele  bălţate  şi  veşmintele  ude  din  piele 
lucioasă,  alături  de  Thoren  Smallwood,  îmbrăcat  cu  platoşa  şi  pelerina  cu  zibe-lină  a  răposatului 
Ser  Jaremy. 


Vesta  din  blană  de  oaie  şi  mantia  din  piei  cusute  ale  lui  Craster  contrastau  prin  aspectul  lor 
ponosit,  dar,  în  jurul  încheieturii  groase,  avea  o  brăţară  ce  strălucea  ca  aurul.  Părea  un  om 
puternic,  deşi  era  acum  în  amurgul  vieţii,  cu  coama  de  păr  cenuşiu  încărunţind.  Un  nas  plat  şi  o 
gură  căzută  îi  confereau  o  înfăţişare  crudă,  iar  una  dintre  urechi  îi  lipsea.  Aşadar,  este  un  sălbatic, 
îşi  aminti  Jon.  Ca  în  poveştile  Bătrânei  Nan  despre  oamenii  sălbatici  care  beau  sânge  din  craniile 
oamenilor.  Craster  bea,  se  pare,  o  bere  gălbuie,  apoasă,  dintr-o  cupă  cioplită  în  piatră.  Poate  că  el 
nu  auzise  poveştile. 

-  Nu  l-am  mai  văzut  pe  Benjen  Stark  de  trei  ani,  îi  spuse  lui  Mormont.  Şi,  la  drept  vorbind, 
nu  mi-a  lipsit  defel. 

O  jumătate  de  duzină  de  căţei  negri  şi  vreo  doi  porci  ciudaţi  se  strecurau  printre  bănci,  în 
timp  ce 

câteva  femei  înveşmântate  în  piei  zdrenţuite  de  căprioară  împărţeau  cornuri  de  băut  pline 
cu  bere,  aţâţau  focul  şi  tăiau  morcovi  şi  ceapă  într-un  ceaun. 

-  Ar  fi  trebuit  să  treacă  pe  aici  anul  trecut,  zise  Thoren  Smallwood.  Un  câine  veni 
adulmecând  în  jurul  său.  II  alungă,  lovindu-1  cu  piciorul,  iar  câinele  schelălăi. 

Lordul  Mormont  spuse: 

-  Ben  îl  căuta  pe  Ser  Waymar  Royce,  care  a  dispărut  cu  Gared  şi  cu  tânărul  Will. 

-  Da,  mi-i  amintesc  pe  ăia  trei.  Lordul  nu  era  mai  în  vârstă  decât  căţeluşii  ăştia.  Prea 
mândru  ca  să  doarmă  sub  acoperişul  meu,  cu  mantia  lui  de  zibelină  şi  cu  armura  din  oţel  negru. 
Soţiile  mele  îl  priveau  şi  ele  cu  ochi  bovini.  Privi  cu  coada  ochiului  către  cea  mai  apropiată  dintre 
femei.  Gared  zicea  că  urmăreau  tâlhari.  I-am  spus  că  ar  fi  mai  bine  să  nu-i  prindă,  cu  un 
comandant  atât  de  ageamiu.  Gared  nu  era  chiar  atât  de  rău  pentru  o  cioară.  Omul  ăla  avea  mai 
puţine  urechi  decât  mine.  I  le-a  luat  gerul,  la  fel  ca  pe  a  mea.  Craster  începu  să  râdă.  Acum  aud 
că  nu  mai  are  nici  cap.  I  l-o  fi  luat  gerul  şi  pe  el? 

Jon  îşi  aminti  un  şuvoi  de  sânge  roşu  pe  zăpada  imaculată  şi  felul  în  care  Theon  Greyjoy  a 
lovit  cu  piciorul  capul  omului  mort.  Era  un  dezertor.  Pe  drumul  de  întoarcere  spre  Winterfell,  Jon 
şi  Robb  s-au  luat  la  întrecere  şi  au  găsit  şase  pui  de  lupi  străvechi  în  zăpadă.  Cu  o  mie  de  ani  în 
urmă. 

-  Când  Ser  Wyman  a  plecat  de  la  tine,  încotro  se  îndrepta? 
Craster  dădu  din  umeri. 

-  Se  face  că  am  lucruri  mai  bune  de  făcut  decât  să  le  ţin  ciorilor  socoteala  de  unde  vin  şi 
unde  se  duc.  Bău  o  duşcă  de  bere  şi  puse  cupa  deoparte.  N-am  mai  avut  strop  de  vin  bun,  de  la 
sud,  de  un  car  de  vreme.  Mi-ar  prinde  bine  nişte  vin  şi  o  secure  nouă.  A  mea  nu  mai  taie,  nu  se 
poate  aşa  ceva,  trebuie  să-mi  apăr  femeile.  Privi  de  jur-împrejur,  la  soţiile  sale  care  roboteau. 

-  Sunteţi  puţini  aici,  şi  izolaţi,  spuse  Mormont.  Dacă  vrei,  îţi  dau  nişte  oameni  să  te 
escorteze  către  sud,  la  Zid. 

Corbului,  se  pare,  îi  plăcea  cuvântul;  Zid,  ţipă  el,  desfăcându-şi  aripile  negre  ca  un  guler 
înalt,  la  ceafa  lui  Mormont. 

Gazda  zâmbi  maliţios,  dezvelindu-şi  gura  plină  de  dinţi  stricaţi. 

-  Şi  ce-ai  vrea  să  facem  acolo,  să  te  servim  la  cină?  Suntem  oameni  liberi.  Craster  nu 
slujeşte  pe  nimeni. 


-  Vremurile  sunt  potrivnice,  nu  e  bine  să  locuieşti  singur  în  sălbăticie.  Se  ridică  vânturile 

reci. 

-  Poa'  să  se  ridice.  Rădăcinile  mele  sunt  înfipte  adânc.  Craster  apucă  de  mână  o  femeie 
care  trecea  pe  lângă  el.  Spune-i,  nevastă.  Spune-i  Lordului  Cioară  cât  de  mulţumiţi  suntem. 

Femeia  îşi  umezi  buzele  subţiri. 

-  Asta  e  casa  noastră.  Craster  ne  apără.  Mai  bine  să  murim  în  libertate  decât  să  trăim  în 
sclavie. 

Sclavie,  repetă  corbul.  Mormont  se  aplecă  în  faţă. 

-  Fiecare  sat  prin  care  am  trecut  era  părăsit.  Voi  sunteţi  primele  fiinţe  vii  pe  care  le-am 
văzut  de  când  am  plecat  de  la  Zid.  Oamenii  au  dispărut...  Nu  ştiu  dacă  au  murit,  dacă  au  plecat 
sau  au  fost  luaţi  ostatici.  La  fel  şi  animalele.  N-a  mai  rămas  nimic.  Şi,  mai  devreme,  am  găsit 
trupurile  a  doi  dintre  cercetaşii  lui  Ben  Stark  la  doar  câteva  leghe  de  Zid.  Erau  palizi  şi  reci, 
aveau  mâinile  şi  picioarele  negre  şi  răni  care  nu  sângerau.  Totuşi,  când  i-am  dus  înapoi  la 
Castelul  Negru,  s-au  ridicat  într-o  noapte  şi  au  ucis.  Unul  1-a  omorât  pe  Ser  Jaremy  Rykker,  iar 
celălalt  a  venit  să  mă  omoare  pe  mine,  ceea  ce-mi  arată  că  şi-au  amintit  câte  ceva  din  ceea  ce 
ştiau  atunci  când  erau  în  viaţă,  dar  nu  le  mai  rămăsese  pic  de  îndurare  omenească. 

Gura  femeii  rămase  deschisă,  o  grotă  rozalie,  umedă,  dar  Craster  scoase  doar  un  mârâit: 

-  Aici  nu  avem  asemenea  probleme...  şi  ţi-aş  fi  recunoscător  dacă  n-ai  spune  astfel  de 
poveşti  sub  acoperişul  meu.  Sunt  un  om  credincios  şi  zeii  mă  apără.  Dacă  acele  creaturi  ar  veni  la 
mine,  aş  şti  cum  să  le  trimit  înapoi  în  mormânt.  Deşi  mi-ar  fi  de  folos  o  secure  nouă,  ascuţită.  îşi 
trimise  femeia  la  treabă,  cu  o  palmă  peste  picior,  strigând:  Mai  adu  bere,  şi  mişcă-te  repede. 

-  Poate  că  n-ai  probleme  cu  morţii,  spuse  Jarman  Buckwell,  dar  ce  te  faci  cu  viii,  stăpâne? 
Ce  te  faci  cu  regele? 

Rege,  strigă  corbul  lui  Mormont,  Rege,  rege,  rege. 

-  Acel  Mance  Rayder?  Craster  scuipă  în  foc.  Regele  de  dincolo  de  Zid?  Ce  să  vrea 
oamenii  liberi  cu  regii?  îşi  îndreptă  privirea  către  Mormont.  Aş  putea  să-ţi  spun  multe  despre 
Rayder  şi  faptele  sale,  dacă  aş  vrea.  Satele  astea  goale  sunt  toate  mâna  lui.  Ai  fi  găsit  părăsit  şi 
acest  castel  dacă  aş  fi  fost  omul  să  mă  ploconesc  la  unul  ca  el.  Trimite  un  călăreţ,  îmi  spune  că 
trebuie  să-mi  părăsesc  propria  fortăreaţă  şi  să  vin  târâş  la  picioarele  sale.  I-am  trimis  omul 
înapoi,  dar  i-am  păstrat  limba.  E  prinsă  de  peretele  de  colo.  Făcu  un  semn  cu  mâna.  Poate  că  ţi-aş 
spune  unde  să-1  cauţi  pe  Mance  Rayder.  Dacă  aş  avea  chef.  Din  nou,  zâmbetul  sumbru.  Dar  vom 
avea  timp  cu  toţii  pentru  asta.  Pesemne  că  vreţi  să  dormiţi  sub  acoperişul  meu  şi  să-mi  mâncaţi 
toţi  porcii. 

-  Un  acoperiş  ar  fi  cât  se  poate  de  binevenit,  stăpâne,  răspunse  Mormont.  Am  avut  parte 
de  un  drum  greu  şi  de  prea  multă  umezeală. 

-  Atunci  veţi  poposi  aici  pentru  o  noapte.  Nu  mai  mult.  Nu-mi  plac  ciorile  într-atât.  Podul 
e  pentru  mine  şi  ai  mei,  dar  veţi  avea  tot  spaţiul  de  pe  podea  pe  care-1  doriţi.  Am  carne  şi  bere 
pentru  douăzeci,  nu  mai  mult.  Celelalte  ciori  negre  ale  tale  să-şi  ciugulească  grăunţele  lor. 

-  Avem  propriile  noastre  provizii,  domnul  meu,  răspunse  Bătrânul  Urs.  Ne-ar  face  plăcere 
să  împăr-ţim  cu  tine  mâncarea  şi  vinul  nostru. 

Craster  îşi  şterse  gura  căzută  cu  dosul  mâinii  sale  păroase. 


-  Voi  gusta  din  vinul  tău,  Lordule  Cioară,  asta  da.  Şi  încă  un  lucru.  Dacă  pune  cineva  mâna 
pe  soţiile  mele,  şi-o  va  pierde. 

-  Casa  ta,  regulile  tale,  zise  Thoren  Smallwood,  iar  Lordul  Mormont  încuviinţă  băţos,  deşi 
nu  părea  prea  încântat. 

-  Atunci,  ne-am  înţeles,  mârâi  Craster.  N-aveţi  cumva  un  om  care  ştie  să  deseneze  o  hartă? 

-  Sam  Tarly  ştie.  Jon  înainta  şi  adăugă:  Sam  iubeşte  hărţile. 
Mormont  îi  făcu  semn  să  se  apropie. 

-  Trimite- 1  aici  după  ce  a  mâncat.  Spune-i  să-şi  aducă  o  pană  şi  pergament.  Şi  găseşte- 1  şi 
pe  Tollett.  Spune-i  să-mi  aducă  securea.  Un  dar  pentru  gazda  noastră. 

-  Cine  mai  e  şi  ăsta?  întrebă  Craster  înainte  ca  Jon  să  apuce  să  plece.  Arată  ca  un  Stark. 

-  E  slujitorul  şi  scutierul  meu,  Jon  Snow. 

-  Bastard,  nu-i  aşa?  Craster  îl  privi  pe  Jon  de  sus  până  jos.  Dacă  omul  vrea  să  se  culce  cu  o 
femeie,  mi  se  pare  că  ar  trebui  să-şi  ia  nevastă.  Asta  fac  eu.  Ii  făcu  semn  lui  Jon  că  e  liber  să 
plece.  Ei  bine,  fugi  şi  fă-ţi  treaba,  bastardule,  şi  vezi,  securea  aia  să  fie  nouă  şi  ascuţită,  n-am 
nevoie  de  oţel  tocit. 

Jon  Snow  făcu  o  plecăciune  ceremonioasă  şi  se  îndepărtă.  Ser  Ottyn  Wythers  tocmai  intra 
şi  aproape  că  se  ciocniră  în  dreptul  uşii  acoperite  cu  blană  de  căprioară.  Afară,  ploaia  parcă  se 
mai  domolise.  Pretutindeni  în  interiorul  cetăţii  fuseseră  ridicate  corturi.  Sub  copaci,  Jon  putea 
zări  vârfurile  altora. 

Edd  cel  trist  hrănea  caii. 

-  Dă-i  sălbaticului  o  secure,  de  ce  nu?  Făcu  semn  către  arma  lui  Mormont,  o  secure  de 
luptă  cu  coada  scurtă,  cu  ornamente  încrustate  pe  lama  din  oţel  negru.  Ţi-o  va  da  înapoi,  îţi  jur. 
împlântată  în  craniul  Bătrânului  Urs,  probabil.  De  ce  să  nu  le  dăm  toate  securile  şi  toate  topoarele 
noastre?  Nu-mi  place  cum  zăngăne  şi  zornăie  când  mergem.  Am  călători  mai  repede  fără  ele, 
direct  prin  poarta  iadului.  Mă  întreb,  oare  plouă  în  iad?  Poate  lui  Craster  i-ar  plăcea  în  schimb  o 
pălărie  drăguţă.  Jon  zâmbi. 

-  Vrea  o  secure.  Şi  vin. 

-  Vezi,  Bătrânul  Urs  e  deştept.  Dacă  reuşim  să-1  îmbătăm  bine  pe  ticălos,  poate  că  ne  va 
tăia  doar  o  ureche  când  va  încerca  să  ne  omoare  cu  securea  aia.  Am  două  urechi,  dar  un  singur 
cap. 

-  Smallwood  zice  că  Craster  e  prietenul  Rondului. 

-  Ştii  care  e  diferenţa  dintre  un  sălbatic  care  e  prietenul  Rondului  şi  unul  care  nu  este? 
întrebă  scutierul  încăpăţânat.  Duşmanii  noştri  ne  lasă  trupurile  pradă  ciorilor  şi  lupilor.  Prietenii 
noştri  ne  îngroapă  în  gropi  ascunse.  Mă  întreb  de  cât  timp  e  ţintuit  ursul  acela  la  poartă  şi  ce  avea 
Craster  acolo  înainte  să  venim  noi  hăulind.  Edd  privi  securea  plin  de  îndoieli,  cu  ploaia  şiroindu-i 
pe  faţa  prelungă.  E  uscat  acolo,  înăuntru. 

-  Mai  uscat  decât  aici,  afară. 

-  Dacă  mă  pitesc  pe  urmă,  nu  prea  aproape  de  foc,  probabil  că  nu  mă  va  observa  până 
dimineaţă.  Cei  dinăuntru  vor  fi  primii  pe  care  îi  va  omorî,  dar  cel  puţin  vom  muri  uscaţi. 

Jon  nu-şi  putu  stăpâni  râsul. 

-  Craster  e  unul  singur,  noi  suntem  două  sute.  Mă  îndoiesc  că  va  omorî  pe  cineva. 


-  Mă  faci  să  râd,  zise  Edd  pe  un  ton  morocănos.  Şi,  în  plus,  sunt  multe  de  spus  despre  o 
secure  bună,  ascuţită.  N-aş  suporta  să  fiu  ucis  cu  o  ghioagă,  am  văzut  odată  un  om  lovit  în  frunte 
cu  ghioaga.  Pielea  nici  nu  i-a  crăpat,  dar  capul  devenise  o  masă  vâscoasă  şi  se  umflase  cât  un 
dovleac,  numai  că  era  roşu  aprins.  Un  om  arătos,  dar  a  murit  urât.  E  bine  că  nu  le  dăm  ghioage. 
Edd  se  îndepărtă,  clătinând  din  cap,  cu  pelerina  neagră  şi  udă  şiroind  în  urma  lui. 

Jon  termină  de  hrănit  caii  fără  a  înceta  să  se  gândească  la  cina  proprie.  Se  întreba  unde  îl 
poate  găsi  pe  Sam,  când  auzi  un  strigăt  înspăimântat: 
-Lup! 

Ocoli  în  goană  castelul,  în  direcţia  de  unde  venea  ţipătul,  afundându-şi  cizmele  în  pământ. 
Una  dintre  femeile  Craster  era  lipită  cu  spatele  de  zidul  împroşcat  cu  noroi  al  fortăreţei. 

-  La  o  parte!  îi  striga  lui  Nălucă.  Stai  la  o  parte!  Nălucă  avea  un  iepure  în  gură  şi  un  altul, 
mort  şi  plin  de  sânge,  pe  pământ,  în  faţa  lui.  Ia-1  de-aici,  stăpâne,  se  rugă  ea  când  îl  văzu  pe  Jon. 

-  N-o  să-ţi  facă  nici  un  rău.  îşi  dădu  seama  îndată  ce  se  întâmplase.  O  cuşcă  de  lemn,  cu 
stinghiile  sfărâmate,  zăcea  răsturnată  în  iarba  udă.  Probabil  că  i-a  fost  foame.  N-am  prea  văzut 
vânat. 

Jon  fluieră.  Lupul  înhăţase  un  iepure,  zdrobindu-i  oasele  mici  între  dinţi,  şi  se  aşezase  peste 
el.  Femeia  le  arunca  priviri  neliniştite.  Era  mai  tânără  decât  i  se  păruse  la  început.  O  fată  de 
cincisprezece  ani,  după  părerea  lui,  cu  părul  negru,  pe  care  ploaia  i-1  lipise  de  faţa  suptă,  cu 
picioarele  goale,  pline  de  noroi  până  la  glezne.  Trupul  fetei,  ascuns  sub  pieile  cusute,  dădea 
semne  că  e  în  primele  luni  de  sarcină. 

-  Eşti  una  dintre  fiicele  lui  Craster?  o  întrebă  el. 

îşi  aşeză  o  mană  peste  pântece. 

-  Nevastă,  acum.  Indepărtându-se  de  lup,  înge-nunche  tristă  lângă  cuşca  sfărâmată. 

-  Aveam  de  gând  să-i  cresc.  Nu  mai  avem  nici  o  oaie. 

-  Rondul  te  va  despăgubi  pentru  ei.  Jon  nu  avea  nici  un  ban  al  său,  altfel  i-ar  fi  oferit,  deşi 
nu  era  sigur  la  ce  ar  folosi  câteva  monede  de  aramă  sau  chiar  de  argint  dincolo  de  Zid.  Voi  vorbi 
cu  Lordul  Mormont  mâine  dimineaţă. 

Fata  îşi  şterse  mâinile  de  fustă. 

-  Stăpâne... 

-  Nu  sunt  nici  un  stăpân. 

Dar  alţii  începură  să  mişune  prin  preajmă,  atraşi  de  ţipătul  femeii  şi  de  pârâitul  cuştii  pentru 
iepuri. 

-  Să  nu-1  crezi,  fetiţo,  strigă  Lark  Sisterman,  e  o  javră  de  cercetaş.  Acela  este  Lordul  Snow 
însuşi. 

-  Bastard  al  Winterfellului  şi  frate  al  regilor,  glumi  Chett,  care-şi  lăsase  câinii  de  vânătoare 
ca  să  vadă  ce  era  cu  zarva  aceea. 

-  Lupul  te  priveşte  înfometat,  fetiţo,  zise  Lark.  S-ar  putea  să  poftească  la  bucăţica  aceea 
fragedă  din  pântecele  tău. 

Pe  Jon  nu  îl  amuza. 

-  O  sperii. 


-  Mai  degrabă  o  avertizez.  Rânjetul  lui  Chett  era  la  fel  de  urât  ca  şi  abcesul  care-i  acoperea 
toată  faţa. 

-  N-avem  voie  să  vorbim  cu  voi,  îşi  aminti  fata  dintr-odată. 

-  Aşteaptă,  zise  Jon,  dar  prea  târziu.  Fata  ţâşni,  luând-o  la  fugă. 

Lark  întinse  mâna  după  cel  de-al  doilea  iepure,  dar  Nălucă  fu  mai  rapid.  Când  lupul  îşi 
dezveli  colţii,  Sisterman  alunecă  pe  noroi  şi  căzu  în  fundul  său  osos.  Ceilalţi  izbucniră  în  râs. 
Lupul  luă  în  gură  iepurele  şi  i-1  aduse  lui  Jon. 

-  Nu  era  nevoie  s-o  speriaţi  pe  fată,  le  spuse. 

-  N-o  să  ne  lăsăm  certaţi  de  tine,  bastardule.  Chett  îl  considera  vinovat  pe  Jon  de  pierderea 
poziţiei  sale  comode  alături  de  Maester  Aemon,  şi  pe  bună  dreptate.  Dacă  nu  i-ar  fi  vorbit  lui 
Aemon  despre  Sam  Tarly,  Chett  ar  îngriji  şi  acum  un  bătrân  orb  în  loc  de  o  haită  de  câini  răi  de 
vânătoare.  Oi  fi  tu  favoritul  Lordului  Comandant,  dar  nu  eşti  Lordul  Comandant  în  persoană...  Şi, 
dacă  nu  ţi-ar  fi  mereu  în  preajmă  monstrul  ăla  al  tău,  n-ai  vorbi  aşa  de-al  naibii  de  obraznic. 

-  N-am  să  mă  pun  cu  un  frate  cât  timp  suntem  dincolo  de  Zid,  răspunse  Jon,  cu  vocea  mai 
calmă  decât  se  simţea. 

Lark  plecă  un  genunchi. 

-  Se  teme  de  tine,  Chett.  La  Surori  avem  un  nume  pentru  cei  ca  el. 

-  Ştiu  toate  numele.  Nu  te  obosi.  Se  îndepărtă,  cu  Nălucă  alături.  Ploaia  se  domolise,  iar 
când  ajunse  la  poartă,  ploua  mocnit.  în  curând  asupra  lor  se  va  lăsa  asfinţitul,  urmat  de  încă  o 
noapte  întunecată,  umedă  şi  mohorâtă.  Norii  ascundeau  luna  şi  stelele  şi  Torţa  lui  Mormont,  iar 
pădurile  deveniră  negre  ca  smoala.  Fiecare  urinat  era  o  aventură,  chiar  dacă  nu  de  felul  celei  pe 
care  şi-o  imaginase  Jon  cândva. 

Afară,  sub  copaci,  nişte  cercetaşi  găsiră  destul  lemn  vechi  şi  uscat  ca  să  poată  face  un  foc  la 
poalele  unui  povârniş.  Alţii  ridicaseră  corturi  sau  îşi  încropiseră  adăposturi  întinzându-şi  mantiile 
peste  crengile  mai  joase.  Uriaşul  se  înghesuise  în  scorbura  unui  stejar  uscat. 

-  Cum  îţi  place  castelul  meu,  Lord  Snow? 

-  Pare  confortabil.  Ştii  cumva  unde  e  Sam? 

-  Ţine-o  în  direcţia  în  care  mergeai.  Dacă  ajungi  la  pavilionul  lui  Ser  Ottyn,  ai  mers  prea 
departe.  Uriaşul  zâmbi.  Dacă  nu  cumva  Sam  şi-a  găsit  şi  el  un  copac.  Ce  mai  copac  ar  fi  acela! 

In  cele  din  urmă,  cel  care  îl  găsi  pe  Sam  fu  Nălucă.  Lupul  ţâşni  în  faţă  ca  un  arc  din 
arbaletă.  Sub  o  ridi-cătură  de  pietre  care  îl  adăpostea  oarecum  de  ploaie,  Sam  hrănea  corbii.  Când 
se  mişcă,  cizmele  îi  pleoscăiră. 

-  Picioarele  îmi  sunt  destul  de  ude,  recunoscu  el  nefericit.  Când  m-am  dat  jos  de  pe  cal, 
am  călcat  într-o  groapă  şi  am  intrat  în  ea  până  la  genunchi. 

-  Scoate-ţi  cizmele  şi  usucă-ţi  ciorapii.  Am  să  caut  nişte  lemn  uscat.  Dacă  sub  piatră 
pământul  nu  e  ud,  s-ar  putea  să  reuşim  să  aprindem  un  foc.  Jon  îi  arătă  lui  Sam  iepurele.  Şi  ne 
vom  ospăta. 

-  Nu  te  duci  în  castelul  Lordului  Mormont? 

-  Nu,  dar  te  vei  duce  tu.  Bătrânul  Urs  vrea  să-i  faci  o  hartă.  Craster  spune  că  ni-1  va  găsi  pe 
Mance  Rayder. 

-  Oh.  Sam  nu  părea  nerăbdător  să-1  întâlnească  pe  Craster,  chiar  dacă  asta  însemna  un  foc 
primitor. 


-  Totuşi,  a  spus  să  mănânci  mai  întâi.  Usucă-ţi  picioarele.  Jon  se  apucă  să  adune  lemne, 
săpând  sub  frunzele  moarte  după  lemnul  mai  uscat  de  dedesubt  şi  dând  la  o  parte  straturile  de 
crengi  îmbibate  de  apă,  până  ce  găsi  lemne  bune  de  foc.  Chiar  şi  după  aceea,  dură  parcă  o 
veşnicie  până  ce  se  o  scânteie  se  aprinse,  îşi  atârnă  coiful  pe  o  piatră,  făcând  un  mic  alcov  ferit, 
ca  să  ferească  de  ploaie  foculeţul  care  fumega. 

Când  se  aşeză  în  genunchi  ca  să  jupoaie  iepurele,  Sam  îşi  scoase  cizmele. 

-  Cred  că-mi  cresc  muşchi  printre  degete,  zise  el  cu  tristeţe,  mişcându-şi  degetele  în  cauză. 
Iepurele  va  fi  bun  la  gust,  nici  măcar  nu  mă  deranjează  sângele  şi  toate  celelalte.  Privi  într-o 
parte.  Ei  bine,  doar  puţin... 

Jon  despică  iepurele,  împrejmui  focul  cu  câteva  pietre  şi  legănă  mâncarea  deasupra  lor. 
Iepurele  fusese  un  animal  costeliv,  dar  pe  măsură  ce  se  frigea,  răspândea  mirosul  unui  ospăţ 
regal.  Alţi  cercetaşi  le  aruncau  priviri  invidioase.  Până  şi  Nălucă  îşi  ridică  privirea  înfometat, 
adulmecând,  cu  flăcările  licărind  în  ochii  săi  întunecaţi. 

-  Tu  pe  al  tău  l-ai  mâncat,  îi  aminti  Jon. 

-  Craster  este  atât  de  sălbatic  precum  spun  cerce-taşii?  întrebă  Sam.  Iepurele  era  o  idee 
nefăcut,  dar  avea  un  gust  minunat.  Cum  arată  castelul  lui? 

-  Un  morman  de  gunoi  cu  acoperiş  şi  groapa  pentru  foc.  Jon  îi  spuse  lui  Sam  ce  văzuse  şi 
ce  auzise  în  Fortăreaţa  lui  Craster. 

Când  termină  de  povestit,  afară  era  întuneric  şi  Sam  se  lingea  pe  degete. 

-  A  fost  bun,  dar  acum  aş  dori  o  ciozvârtă  de  miel.  Un  picior  întreg,  doar  pentru  mine,  cu 
sos  de  mentă,  miere  şi  cuişoare.  Ai  văzut  vreun  miel? 

-  Am  văzut  un  ţarc,  dar  nici  o  oaie. 

-  Cum  îşi  hrăneşte  toţi  oamenii? 

-  Nu  văd  nici  un  om.  E  doar  Craster  cu  femeile  lui,  şi  câteva  fetiţe.  Mă  mir  că  e  în  stare  să- 
şi  întreţină  domeniul.  Apărarea  lui  nu  era  nimic  demn  de  pomenit,  doar  un  şanţ  cu  noroi.  Mai 
bine  te-ai  duce  sus,  pe  deal,  şi  i-ai  desena  harta.  Ştii  pe  unde  s-o  apuci? 

-  Dacă  nu  cad  în  noroi.  Sam  se  căzni  să-şi  vâre  din  nou  picioarele  în  cizme,  adună  pene  de 
gâscă  şi  pergament  şi  porni  vitejeşte  în  noapte,  cu  ploaia  ră-păindu-i  pe  pelerină  şi  pe  pălăria 
pleoştită. 

Nălucă  îşi  aşeză  capul  pe  labe  şi  se  culcă  lângă  foc.  Jon  se  întinse  lângă  el,  recunoscător 
pentru  căldura  pe  care  i-o  oferea.  Era  rece  şi  ud,  dar  nu  atât  de  rece  şi  de  ud  precum  fusese  cu 
scurt  timp  în  urmă.  Poate  că  diseara  Bătrânul  Urs  va  afla  ceva  ce  ne  va  conduce  la  unchiul 
Benjen. 

Se  trezi  cu  imaginea  propriei  răsuflări  răspândind  aburi  în  aerul  rece  al  dimineţii.  La  fiecare 
mişcare,  oasele  îl  dureau.  Nălucă  dispăruse,  focul  era  stins.  Jon  întinse  mâna  să  dea  jos  pelerina 
pe  care  o  atârnase  peste  piatră  şi  o  găsi  ţeapănă  şi  îngheţată.  Se  strecură  pe  sub  ea  şi  se  ridică  în 
picioare,  descoperind  o  pădure  transformată  în  cristal. 

Lumina  palidă  şi  trandafirie  a  dimineţii  arunca  sclipiri  pe  frunze,  pe  ramuri  şi  pe  pietre. 
Fiecare  fir  de  iarbă  era  cioplit  din  smarald,  fiecare  picătură  de  apă  era  preschimbată  într-un 
diamant.  Flori  şi  ciuperci  deopotrivă  erau  înveşmântate  în  straie  de  gheaţă.  Până  şi  băltoacele  de 


noroi  erau  acoperite  de  un  luciu  maroniu,  strălucitor.  Prin  frunzişul  sclipitor,  corturile  negre  ale 
fraţilor  săi  aveau  un  lustru  delicat  de  gheaţă. 

Aşadar,  dincolo  de  Zid  există,  până  la  urmă,  magie.  Se  pomeni  gândindu-se  la  surorile  sale, 
poate  fiindcă  le  visase  noaptea  trecută.  Şansa  ar  spune  că  este  o  vrajă  şi  ochii  ei  plini  de  uimire  s- 
ar  umple  de  lacrimi,  dar  Arya  ar  alerga  râzând  şi  ţipând,  dornică  să  atingă  totul. 

-  Lord  Snow?  se  auzi  strigat.  Dulce  şi  blajin.  Se  întoarse. 

Ghemuită  în  vârful  pietrei  care-1  adăpostise  pe  el  în  timpul  nopţii  era  îngrijitoarea  de 
iepuri,  înveşmântată  într-o  pelerină  neagră,  atât  de  largă  încât  se  pierdea  în  ea.  Pelerina  lui  Sam, 
îşi  dădu  seama  Jon.  De  ce  poartă  pelerina  lui  Sam? 

-  Grăsanul  mi-a  spus  că  te  găsesc  aici,  stăpâne,  zise 
ea. 

-  Am  mâncat  iepurele,  de  asta  ai  venit?  Recunoaşterea  acestui  fapt  îl  făcu  să  se  simtă, 
prosteşte,  vinovat. 

-  Bătrânul  Lord  Corb,  el  cu  pasărea  lui  vorbitoare,  i-a  dat  lui  Craster  o  arbaletă  care 
valorează  cât  o  sută  de  iepuri.  Braţele  i  se  închiseră  peste  pântecele  umflat.  E  adevărat,  stăpâne? 
Eşti  frate  cu  regele? 

-  Frate  vitreg,  recunoscu  el.  Sunt  bastardul  lui  Ned  Stark.  Fratele  meu  Robb  este  Regele 
Nordului.  De  ce  te  afli  aici? 

-  Grăsanul,  Sam,  mi-a  zis  să  vin  la  tine.  Mi-a  dat  pelerina  sa,  ca  nimeni  să  nu  poată  spune 
că  n-am  ce  căuta  aici. 

-  N-o  să  se  supere  Craster  pe  tine? 

-  Aseară  tata  a  băut  foarte  mult  din  vinul  de  la  Lordul  Cioară.  Va  dormi  aproape  toată 
ziua.  Răsuflarea  fetei  îngheţă  aerul  în  cristale  mici,  fără  astâmpăr.  Se  spune  că  regele  face 
dreptate  şi  îi  apără  pe  cei  slabi.  începu  să  coboare,  cu  greutate,  de  pe  bolovan,  dar  gheaţa  îl 
făcuse  alunecos  sub  piciorul  ei.  Jon  o  prinse  înainte  de-a  cădea  şi  o  ajută  să  coboare.  Femeia 
îngenunche  pe  pământul  îngheţat:  Stăpâne,  te  rog... 

-  Nu  mă  ruga  nimic.  Intoarce-te  la  castelul  tău,  n-ar  trebui  să  te  afli  aici.  Ni  s-a  poruncit 
să  nu  vorbim  cu  femeile  lui  Craster. 

-  Nu  trebuie  să  vorbeşti  cu  mine,  stăpâne.  Ia-mă  doar  cu  tine  când  vei  pleca,  e  tot  ce-ţi 

cer. 

Tot  ce-mi  cere,  gândi  el.  Ca  şi  cum  ar  fi  o  nimica  toată. 

-  Voi...  voi  fi  soţia  ta,  dacă  vrei.  Tata  are  acum  nouăsprezece,  una  mai  puţin  n-o  să-1 
deranjeze  nici  un  pic. 

-  Fraţii  în  negru  au  legământ  să  nu-şi  ia  niciodată  soţii,  nu  ştii  asta?  Şi,  în  plus,  suntem 
oaspeţi  în  casa  tatălui  tău. 

-  Nu  tu,  răspunse  fata.  Am  fost  atentă.  Tu  n-ai  mâncat  la  masa  lui,  nici  nu  ai  dormit  lângă 
foc.  Nu  te-a  tratat  ca  pe  un  oaspete,  aşa  că  nu  ai  nici  o  obligaţie  faţă  de  el.  Pentru  copil  trebuie  să 
plec. 

-  Nici  măcar  nu  ştiu  cum  te  cheamă. 

-  Micsandra,  aşa  îmi  spune,  de  la  numele  florii. 


-  E  frumos.  îşi  aminti  cum  Şansa  îi  spusese  odată  că  asta  ar  trebui  să  spună  ori  de  câte  ori 
o  femeie  îşi  rostea  numele.  N-o  putea  ajuta,  dar  poate  că  politeţea  i-ar  face  plăcere.  Craster  te 
sperie,  Micsanda? 

-  Pentru  copil,  nu  pentru  mine.  Dacă  e  fată,  nu  e  atât  de  rău.  Va  creşte  câţiva  ani  şi  apoi  o 
va  lua  de  nevastă.  Dar  Nella  zice  că  va  fi  băiat,  iar  ea  a  avut  şase  copii  şi  se  pricepe.  Craster  dă 
băieţii  zeilor.  Cum  vine  gerul  alb,  cum  îi  dă,  şi  în  ultimul  timp  vine  tot  mai  des.  De-asta  a  început 
să  le  dea  zeilor  oi,  deşi  îi  place  să  mănânce  carne  de  oaie.  Numai  că  acum  nu  mai  avem  nici  oi. 
Vor  urma  câinii,  până  ce...  îşi  plecă  ochii  şi  îşi  mângâie  pântecele. 

-  Care  zei?  Jon  îşi  amintea  că  nu  văzuseră  nici  un  băiat  în  fortăreaţa  lui  Craster,  şi  nici 
bărbaţi,  în  afară  de  Craster. 

-  Zeii  îngheţaţi,  răspunse  ea.  Cei  din  noapte.  Umbrele  albe. 

Şi  dintr-odată,  Jon  se  văzu  din  nou  în  Turnul  Lordului  Comandant.  O  mână  retezată  se 
căţăra  pe  gamba  sa  şi,  când  a  îndepărtat-o  cu  vârful  săbiei,  a  căzut,  cu  degetele  deschizându-se  şi 
închizându-se.  Mortul  s-a  ridicat  în  picioare,  cu  ochii  albaştri  strălucind  pe  chipul  spintecat  şi 
umflat.  Fâşii  de  carne  sfârtecată  îi  atârnau  din  imensul  pântece  rănit,  dar  nu  era  strop  de  sânge. 

-  Ce  culoare  au  ochii  lor?  o  întrebă. 

-  Albaştri.  Strălucitori  ca  stelele  şi  la  fel  de  reci.  La  văzut,  îşi  spuse.  Craster  a  minţit 

-  Mă  iei  cu  tine?  Numai  până  la  Zid... 

-  Noi  nu  mergem  spre  Zid.  Mergem  spre  nord,  după  Mance  Rayder  şi  după  Ceilalţi,  aceste 
umbre  albe  şi  creaturile  lor.  Ii  căutăm,  Micsandra.  Copilul  tău  nu  va  fi  în  siguranţă  cu  noi. 

Teama  i  se  citea  pe  chip. 

-  Dar  te  vei  întoarce.  Când  lupta  se  va  termina,  veţi  trece  din  nou  pe  aici. 

-  S-ar  putea.  Dacă  va  mai  fi  vreunul  dintre  noi  în  viaţă.  Asta  decide  Bătrânul  Urs,  cel  pe 
care  îl  numeşti  Lordul  Cioară.  Nu  sunt  decât  cavalerul  lui.  Eu  nu  aleg  drumul,  eu  merg. 

-  Nu.  Auzea  înfrângerea  din  glasul  ei.  Iartă-mă  că  te-am  deranjat,  stăpâne.  Eu  doar...  Se 
spune  că  regele  ocroteşte  oamenii  şi  am  crezut... 

Fugi,  disperată,  cu  pelerina  lui  Sam  fluturând  în  urma  ei,  ca  nişte  aripi  negre,  uriaşe.  Jon  o 
privi  înde-părtându-se,  iar  bucuria  stârnită  de  frumuseţea  fragilă  a  dimineţii  dispăruse.  La  naiba 
cu  ea,  gândi  el  înciudat,  şi  la  naiba  cu  Sam,  care  mi-a  trimis-o.  Ce-şi  închipuia  că  pot  face  pentru 
ea?  Suntem  aici  să  ne  luptăm  cu  sălbaticii,  nu  să-i  salvăm. 

Alţi  oameni  ieşeau  târâş  din  adăposturile  lor,  căs-când  şi  întinzându-se.  Vraja  pălise  deja, 
strălucirea  de  gheaţă  redevenind  picături  obişnuite  de  rouă  în  lumina  soarelui  ce  răsărea.  Cineva 
aprinsese  un  foc.  Jon  simţea  miros  de  lemn  ars,  purtat  de  vânt  printre  copaci,  şi  mireasmă 
afumată  de  slănină.  îşi  scoase  pelerina  şi  o  lovi  de  piatră,  scuturând-o  de  crusta  subţire  de  gheaţă 
care  se  formase  peste  noapte,  pe  urmă  îşi  luă  Gheara  Lungă  şi  îşi  trecu  braţul  printr-o  curea.  La 
câţiva  metri  mai  departe,  se  uşura  într-un  tufiş  îngheţat.  Urina  făcu  aburi  în  aerul  rece,  topind 
gheaţa  în  locul  unde  cădea.  Pe  urmă  îşi  legă  pantalonii  negri  de  lână  şi  o  luă  pe  urma  mirosurilor. 

Grenn  şi  Dywen  erau  printre  fraţii  care  se  adunaseră  în  jurul  focului.  Hake  îi  dădu  lui  Jon  o 
coajă  de  pâine  umplută  cu  slănină  prăjită  şi  bucăţi  mari  de  peşte  sărat,  încălzit  în  grăsime.  O 
înfulecă  în  timp  ce-1  asculta  pe  Dywer  fălindu-se  că  în  noaptea  aceea  a  avut  trei  dintre  femeile 
lui  Craster. 

-  Nu-i  adevărat,  zise  Grenn  privindu-1  încruntat.  Aş  fi  văzut. 


Dywen  îl  plesni  peste  ureche  cu  dosul  palmei. 

-  Tu?  Să  vezi?  Eşti  orb  ca  Maester  Aemon.  Nici  măcar  n-ai  văzut  ursul  ăla. 

-  Care  urs?  A  fost  un  urs? 

-  întotdeauna  e  un  urs,  afirmă  Edd  cel  Trist,  cu  tonul  său  obişnuit  de  posomorâtă 
resemnare.  Unul  mi-a  omorât  fratele  când  eram  mic.  După  aceea  i-am  purtat  dinţii  în  jurul 
gâtului,  înşiraţi  pe  o  curea  de  piele.  Şi  erau  dinţi  buni,  mai  buni  ca  ai  mei.  N-am  avut  decât 
necazuri  cu  dinţii  mei. 

-  Sam  a  dormit  în  castel  noaptea  trecută?  îl  întrebă  Jon. 

-  Nu  l-aş  numi  dormit.  Pământul  a  fost  tare,  paiele  urât  mirositoare,  iar  fraţii  mei  sforăie 
îngrozitor. 

Poţi  vorbi  de  urşi,  dacă  vrei,  nimeni  nu  mârâie  atât  de  fioros  ca  Brown  Bernarr.  Totuşi,  mi- 
a  fost  cald.  Nişte  câini  s-au  căţărat  pe  mine  în  timpul  nopţii.  Pelerina  îmi  era  aproape  uscată  când 
unul  dintre  ei  a  făcut  pe  ea.  Sau  poate  că  a  fost  Brown  Bernarr.  Ai  observat  că  ploaia  s-a  oprit  în 
clipa  când  am  avut  un  acoperiş  deasupra  capului?  Acum,  că  sunt  iar  afară,  va  porni  din  nou. 
Zeilor  şi  câinilor  deopotrivă  le  face  plăcere  să  mă  ude. 

-  Mai  bine  mă  duc  să  văd  de  Lordul  Mormont,  zise  Jon. 

Poate  că  ploaia  se  oprise,  dar  împrejmuirea  era  şi  acum  o  mocirlă  de  noroi  alunecos.  Fraţii 
în  negru  îşi  strângeau  corturile,  îşi  hrăneau  caii  şi  mestecau  felii  de  carne  sărată  de  vită. 
Cercetaşii  lui  Jarman  Buck-well  îşi  strângeau  curelele  la  şei  înainte  de-a  porni  la  drum. 

-  Jon,  îl  salută  Buckwell  de  pe  cal.  Ascute  bine  sabia  aia  a  ta.  Vom  avea  nevoie  de  ea  cât 
de  curând. 

Castelul  lui  Craster  era  întunecos  după  lumina  de  afară,  torţele  nopţii  se  stinseseră  şi  era 
greu  să-ţi  dai  seama  că  soarele  răsărise.  Corbul  Lordului  Mormont  fu  primul  care-1  ochi  când 
intră.  Dădu  de  trei  ori  leneş  din  imensele-i  aripi  negre  şi  se  cocoţă  pe  teaca  săbiei  Gheară  Lungă. 
Grăunţe?  începu  să  ciugulească  o  şuviţă  din  părul  lui  Jon. 

-  Ignoră  nenorocita  aia  de  pasăre  cerşetoare,  Jon,  tocmai  a  mâncat  jumătate  din  slănina 
mea.  Bătrânul  Urs  era  aşezat  la  masa  lui  Craster,  mâncând,  împreună  cu  ceilalţi  soldaţi,  pâine 
prăjită,  slănină  şi  cârnaţi  din  măruntaie  de  oaie.  Noua  secure  a  lui  Craster  era  pe  masă,  cu 
încrustaţiile  din  aur  strălucind  palid  în  lumina  torţelor.  Stăpânul  ei  era  tolănit,  fără  vlagă,  în  podul 
de  dormit  de  deasupra,  dar  femeile  erau  toate  în  picioare,  umblând  de  colo-colo  şi  servind.  Cum 
va  fi  ziua  de  azi? 

-  Rece,  dar  ploaia  s-a  oprit. 

-  Foarte  bine.  Vezi  să  mi  se  pregătească  şi  să  mi  se  înşeueze  caii.  Am  de  gând  să  plecăm 
într-o  oră.  Ai  mâncat?  Craster  serveşte  mâncare  simplă,  dar  din  belşug. 

Nu  voi  mânca  din  mâncarea  lui  Craster,  decise  Jon  într-o  clipă. 

-  Am  luat  micul  dejun  cu  oamenii  mei,  stăpâne.  Jon  alungă  corbul  de  pe  Gheara  Lungă. 
Pasărea  sări  înapoi  pe  umărul  lui  Mormont,  unde  se  găinată  instantaneu. 

-  Ar  fi  trebuit  să  faci  asta  pe  Snow,  în  loc  să  te  păstrezi  pentru  mine,  bombăni  Bătrânul 
Urs.  Corbul  croncăni. 

II  găsi  pe  Sam  în  spatele  castelului,  lângă  cuşca  sfărâmată  a  iepurilor,  cu  Micsandra.  II  ajuta 
să-şi  îmbrace  pelerina,  dar  când  îl  văzu  pe  Jon,  se  dădu  la  o  parte.  Sam  îi  aruncă  o  privire  plină 
de  reproş. 


-  Credeam  că  o  s-o  ajuţi. 

-  Şi  cum  era  să  fac  asta?  întrebă  Jon  tăios.  S-o  iau  cu  noi,  îmbrăcată  în  pelerina  ta?  Ni  s-a 
poruncit  să  nu... 

-  Ştiu,  răspunse  Sam  cu  un  aer  vinovat,  dar  fata  se  teme.  Ştiu  cum  e  să-ţi  fie  frică.  I-am 
spus...  înghiţi. 

-  Ce?  Că  o  s-o  luăm  cu  noi? 

Faţa  dolofană  a  lui  Sam  roşi,  un  roşu  aprins. 

-  La  întoarcere.  Nu  putea  să-1  privească  pe  Jon  în  ochi.  Aşteaptă  un  copil. 

-  Sam,  ţi-ai  pierdut  minţile  cu  totul?  S-ar  putea  să  nu  ne  întoarcem  pe  drumul  ăsta.  Şi, 
dacă  o  vom  face,  crezi  că  Bătrânul  Urs  o  să  te  lase  să  iei  una  dintre  soţiile  lui  Craster? 

-  M-am  gândit...  că  poate  până  atunci  aş  găsi  o  soluţie... 

-  N-am  timp  de  aşa  ceva.  Am  de  pregătit  şi  de  înşeuat  caii.  Jon  se  îndepărtă,  la  fel  de 
tulburat  pe  cât  era  de  furios.  Inima  lui  Sam  era  mare,  ca  şi  trupul  lui,  dar  oricât  de  citit  era,  uneori 
era  la  fel  de  nătărău  ca  Grenn.  Era  imposibil  şi,  în  plus,  dezonorant.  Atunci,  de  ce  mă  simt 
ruşinat? 

Jon  îşi  ocupă  poziţia  obişnuită  lângă  Mormont,  în  timp  ce  Rondul  de  Noapte  se  desfăşură 
pe  lângă  craniile  de  la  poarta  lui  Craster.  Porniră  spre  nord-vest,  de-a  lungul  unei  cărări 
întortocheate.  Gheaţa  topită  picura  în  jurul  lor,  un  fel  de  ploaie  mai  domoală,  cu  propria-i  muzică 
dulce.  La  nord  de  castel,  pârâul  se  revărsase,  acoperit  de  frunze  şi  bucăţi  de  lemn,  dar  cercetaşii 
găsiseră  vadul  şi  coloana  putu  să-1  traverseze.  Apa  era  adâncă  până  la  burta  calului.  Nălucă  trecu 
râul  înot,  oprindu-se  pe  mal,  cu  stropi  maronii  picurându-i  din  blana  albă.  Când  se  scutură, 
împrăştie  noroi  şi  apă  în  toate  direcţiile.  Mormont  nu  spuse  nimic,  dar,  de  pe  umărul  său,  corbul 
cârâi. 

-  Stăpâne,  îi  şopti  Jon,  când  pădurea  se  închise  din  nou  în  jurul  lor.  Craster  nu  are  oi.  Nici 

fii. 

Mormont  nu  răspunse. 

-  La  Winterfell,  una  dintre  slujitoare  ne-a  spus  poveşti,  continuă  Jon.  Zicea  că  există 
sălbatici  care  se  culcă  cu  Ceilalţi,  ca  să  dea  naştere  unor  copii  pe  jumătate  oameni. 

-  Poveşti  de  spus  în  faţa  focului.  Craster  îţi  pare  pe  jumătate  om? 
Intr-o  sută  de  feluri. 

-  Ii  dă  pădurii  pe  fiii  săi.  O  lungă  tăcere.  Pe  urmă:  -Da. 
Şi  Da  îngână  şi  corbul,  umflându-se  în  pene.  Da,  da,  da. 

-  Ştiai? 

-  Mi-a  spus  Smallwood.  Cu  multă  vreme  în  urmă.  Toţi  cercetaşii  ştiu,  deşi  puţini  vorbesc 
despre  asta. 

-  Unchiul  meu  ştia? 

-  Toţi  cercetaşii,  repetă  Mormont.  Tu  crezi  c-ar  trebui  să-1  opresc.  Să-1  omor,  dacă  e 
nevoie.  Bătrânul  Urs  oftă.  De-ar  vrea  numai  să  se  scape  de  câteva  guri  de  hrănit,  i-aş  trimite 
bucuros  pe  Yoren  şi  Conwy  să-i  adune  pe  băieţi.  I-am  creşte  ca  fraţi  în  negru  şi  Rondul  ar  fi  cu 
atât  mai  puternic.  Dar  sălbaticii  slujesc  zei  mai  cruzi  decât  slujim  tu  sau  eu.  Aceşti  băieţi  sunt 
ofrandele  lui  Craster.  Rugăciunile  lui,  dacă  vrei. 

Iar  soţiile  lui  trebuie  să-i  ofere  altfel  de  rugăciuni,  gândi  Jon. 


-  Cum  ai  ajuns  să  afli  asta?  îl  întrebă  Bătrânul  Urs.  De  la  una  dintre  soţiile  lui  Craster? 

-  Da,  stăpâne,  mărturisi  Jon.  Aş  prefera  să  nu-ţi  spun  care.  Era  înspăimântată  şi  avea 
nevoie  de  ajutor. 

-  Lumea  largă  e  plină  de  oameni  care  au  nevoie  de  ajutor,  Jon.  Ar  fi  bine  ca  unii  să 
găsească  curajul  să  se  ajute  pe  ei  înşişi.  Craster  zace  tolănit  în  pod  chiar  şi  acum,  duhnind  a  vin  şi 
fără  simţire.  Dedesubt,  pe  masa  lui,  se  află  o  secure  nouă,  ascuţită.  Dac-aş  fi  eu  acolo,  aş  numi-o 
„Răspunsul  la  Rugăciune"  şi  i-aş  pune  capăt. 

Da.  Jon  se  gândea  la  Micsandra.  La  ea  şi  la  surorile  ei.  Erau  nouăsprezece  la  număr  şi 
Craster  era  unul  singur,  dar... 

-  Dar  ar  fi  o  zi  nefastă  pentru  noi  dacă  Craster  ar  muri.  Unchiul  tău  ţi-ar  putea  povesti 
despre  vremurile  când  Fortăreaţa  lui  Craster  făcea  diferenţa  dintre  viaţă  şi  moarte  pentru 
cercetaşii  noştri. 

-  Tata...  Şovăi. 

-  Continuă,  Jon.  Spune  ce  ai  vrut  să  spui. 

-  Tata  mi-a  spus  odată  că  unii  oameni  nu  merită  să  existe,  sfârşi  Jon.  Un  stegar  care  e 
brutal  sau  nedrept  îşi  dezonorează  lordul  la  fel  cum  se  dezonorează  pe  sine. 

-  Craster  e  propriul  său  stăpân.  Nu  ne-a  făcut  nici  un  jurământ.  Nici  nu  se  supune  legilor 
noastre.  Ai  inima  nobilă,  dar  ascultă  la  mine.  Nu  putem  îndrepta  lumea.  Nu  acesta  este  rolul 
nostru.  Rondul  de  Noapte  are  de  purtat  alte  bătălii. 

Alte  bătălii.  Da,  trebuie  să  ţin  minte. 

-  Jarman  Buckwell  mi-a  spus  că  s-ar  putea  să  am  nevoie  de  sabia  mea  cât  de  curând. 

-  Chiar  aşa?  Mormont  nu  părea  încântat.  Craster  a  spus  multe  şi  încă  altele  aseară,  şi  mi-a 
confirmat  destule  dintre  temeri,  ca  să  mă  condamne  la  o  noapte  fără  somn  pe  podeaua  sa.  Mance 
Rayder  îşi  adună  oamenii  la  Ghearele  îngheţate.  De  aceea  satele  sunt  goale.  E  aceeaşi  poveste  pe 
care  Ser  Denys  Mallister  a  auzit-o  de  la  sălbaticii  capturaţi  la  Gorge,  dar  Craster  a  adăugat  şi 
unde,  iar  asta  are  mare  însemnătate. 

-  Ridică  un  oraş  sau  o  armată? 

-  Tocmai  asta  e  întrebarea.  Câţi  sălbatici  sunt?  Câţi  bărbaţi  apţi  de  luptă?  Nimeni  nu  ştie  cu 
exactitate.  Ghearele  îngheţate,  uite  un  loc  aspru,  neprimitor,  o  sălbăticie  de  piatră  şi  gheaţă.  Nu 
vor  mai  susţine  mult  timp  un  număr  mare  de  oameni.  Nu  văd  decât  un  singur  scop  al  acestei 
adunări:  Mance  Rayder  are  de  gând  să  lovească  la  sud  Cele  Şapte  Regate. 

-  Sălbaticii  au  mai  invadat  regatul.  Jon  auzise  poveştile  de  la  Bătrâna  Nan  şi  de  la  Maester 
Luwin,  la  Winterfell.  Raymun  Barbă-Roşie  i-a  condus  la  sud  pe  vremea  stră-străbunicului  meu 
şi,  înainte  de  el,  a  mai  fost  un  rege  pe  nume  Bael  Bardul. 

-  Da,  şi  mult  înaintea  lor  a  venit  Lordul  cu  Coarne  şi  regii  fraţi  Gendel  şi  Gorne,  iar  în 
vremurile  străvechi,  Joramun,  care  a  suflat  în  Cornul  Iernii  şi  a  trezit  uriaşii  din  pământ.  Fiecare 
dintre  ei  şi-a  zdrobit  puterea  de  Zid  sau  a  fost  zdrobit  de  puterea  îndepărtatului  Winterfell.  Dar 
Rondul  de  Noapte  este  doar  o  umbră  a  ceea  ce  a  fost,  şi  cine  rămâne  să  înfrunte  sălbaticii  în  afară 
de  noi?  Lordul  de  Winterfell  a  murit  şi  moştenitorul  lui  şi-a  desfăşurat  oastea  la 

sud,  să  se  lupte  cu  Lannisterii.  Sălbaticii  s-ar  putea  să  nu  mai  aibă  o  asemenea  ocazie.  L-am 
cunoscut  pe  Mance  Rayder,  Jon.  E  un  sperjur,  da,  dar  are  ochi  de  văzut  şi  nimeni  n-a  îndrăznit 
vreodată  să-1  numească  slab  de  înger. 


-  Ce  vom  face?  întrebă  Jon. 

-  II  vom  găsi,  zise  Mormont.  Ne  vom  lupta  cu  el.  II  vom  opri. 

Trei  sute,  gândi  Jon,  împotriva  furiei  sălbaticilor.  Degetele  i  se  închiseră  şi  i  se  deschiseră. 


THEON 


Era,  fără  îndoială,  o  frumuseţe.  Dar  primul  născut  e  întotdeauna  frumos,  gândi  Theon 
Greyjoy. 

-  Ei,  iată  o  fetiţă  drăgălaşă,  zise  un  glas  de  femeie  în  spatele  lui.  Lordului  îi  place  să  o 
privească,  nu-i  aşa? 

Theon  se  întoarse  pentru  a-i  arunca  femeii  o  privire  cercetătoare.  Ii  plăcea  ceea  ce  vedea.  O 
femeie  a  Insulei  de  Fier,  zveltă,  cu  picioare  lungi,  cu  părul  negru  tuns  scurt  şi  pielea  bătătorită  de 
vânt,  mâini  puternice  şi  sigure  şi  un  pumnal  la  cingătoare.  Avea  nasul  prea  mare  şi  prea  ascuţit 
pentru  faţa-i  subţire,  dar  zâmbetul  compensa  acest  neajuns.  Era,  după  părerea  lui,  cu  câţiva  ani 
mai  mare  decât  el,  dar  nu  avea  mai  mult  de  douăzeci  şi  cinci  de  ani.  Se  mişca  de  parcă  ar  fi  fost 
obişnuită  să  aibă  o  punte  sub  picioare. 


-  Da,  e  o  imagine  dulce,  îi  răspunse,  deşi  nici  pe  jumătate  atât  de  dulce  ca  tine. 

-  Oho!  Fata  zâmbi  larg.  Ar  trebui  să  am  grijă.  Lordul  acesta  are  limba  de  miere. 

-  Gust-o  şi  vezi. 

-  Aşa  se  face,  aşadar?  răspunse  ea  privindu-1  cu  îndrăzneală.  In  Insulele  de  Fier  existau 
femei  -  nu  multe,  dar  erau  câteva  -  care  se  îmbarcau  pe  corăbiile  lungi,  cu  bărbaţii  lor,  şi  se 
spunea  că  sarea  şi  marea  le  schimba,  le  dădea  pofte  bărbăteşti.  Ai  fost  atât  de  mult  timp  plecat  pe 
mare,  domnul  meu?  Sau  acolo  de  unde  vii  nu  au  fost  femei? 

-  Au  fost  destule,  dar  nici  una  ca  tine. 

-  Şi  de  unde  ştii  tu  cum  sunt  eu? 

-  Ochii  mei  îţi  pot  vedea  chipul.  Urechile  mele  îţi  pot  auzi  râsul,  şi  mădularul  mi  s-a 
întărit  ca  un  catarg  de  dragul  tău. 

Femeia  se  apropie  şi  îşi  apăsă  o  mână  pe  pantalonii  lui,  în  faţă. 

-  Ei  bine,  nu  eşti  mincinos,  zise  ea,  strângându-1  prin  pânza  pantalonilor.  Cât  de  tare  te 
doare? 

-  Cumplit. 

-  Bietul  de  tine.  Ii  dădu  drumul  şi  făcu  un  pas  înapoi.  Din  întâmplare,  sunt  femeie 
căsătorită  şi  sunt  însărcinată. 

-  Zeii  sunt  buni.  Aşa,  nu  e  nici  o  şansă  să-ţi  fac  un  bastard. 

-  Oricum,  soţul  meu  nu  ti-ar  mulţumi. 

-  Nu,  dar  poate  mi-ai  mulţumi  tu. 

-  Şi  de  ce  aş  face-o?  Am  mai  avut  şi  alţi  lorzi.  Sunt  la  fel  ca  orice  alt  bărbat. 

-  Ai  avut  vreodată  un  prinţ?  o  întrebă  el.  Când  vei  fi  bătrână  şi  căruntă,  şi  sânii  îţi  vor 
atârna  mai  jos  de  burtă,  le  vei  putea  spune  nepoţilor  că  ai  iubit,  cândva,  un  rege. 

-  O,  acum  vorbim  despre  dragoste?  Şi  eu  care  credeam  că  era  vorba  doar  de  mădulare. 
După  dragoste  tânjeşti? 

Decise  că-i  place  tânăra,  oricine  ar  fi.  Spiritul  ei  ascuţit  era  o  binevenită  pauză  de  la  umeda 
mohoreală  din  Pyke. 

-  Să-mi  numesc  corabia  după  tine,  să-ţi  cânt  din  harpă  şi  să  te  ţin  în  turnul  castelului  meu, 
acoperită  de  bijuterii,  ca  o  prinţesă  dintr-un  cântec? 

-  Ar  trebui  să-ţi  numeşti  corabia  după  mine,  zise  ea  ignorând  toate  celelalte.  Eu  am 
construit-o. 

-  Sigrin  a  construit-o,  constructorul  de  corăbii  al  tatălui  meu. 

-  Eu  sunt  Esgred,  fiica  lui  Ambrode  şi  soţia  lui  Sigrin. 

Nu  ştiuse  că  Ambrode  avea  o  fiică,  sau  Sigrin  o  nevastă,  dar  îl  întâlnise  pe  mai  tânărul 
constructor  de  corăbii  o  singură  dată,  iar  pe  cel  bătrân  abia  dacă  şi-1  amintea.  Te  iroseşti  pentru 
Sigrin. 

-  Oho,  Sigrin  mi-a  spus  că  nava  lui  e  irosită  pe  tine. 
Theon  se  zbârli. 

-  Ştii  cine  sunt  eu? 

-  Prinţul  Theon  din  Casa  Greyjoy.  Cine  altul?  Spune-mi  adevărul,  stăpâne,  cât  de  mult  îţi 
place  noua  ta  fecioară?  Sigrin  ar  vrea  să  ştie. 


Corabia  lungă  era  atât  de  nouă  încât  mirosea  încă  a  smoală  şi-a  răşină.  Unchiul  său,  Aeron, 
urma  să  o  binecuvânteze  a  doua  zi,  dar  Theon  venise  de  la  Pyke  să  arunce  o  privire  înainte  de  a  fi 
lansată  la  apă.  Nu  era  la  fel  de  mare  ca  Marele  Kraken,  corabia  Lordului  Balon,  sau  Victoria  de 
Fier  a  unchiului  său,  dar  părea  ageră  şi  încântătoare,  chiar  aşa,  stând  în  leagănul  său  de  lemn,  pe 
malul  apei,  lungă  de  o  sută  de  picioare,  cu  un  singur  catarg  înalt,  cu  cincizeci  de  vâsle  şi  puntea 
destul  de  mare  pentru  o  sută  de  oameni...  şi,  la  prora,  berbecele  mare  de  fier,  în  forma  unui  cap 
de  săgeată. 

-  Sigrin  a  făcut  o  treabă  bună,  recunoscu  el.  E  atât  de  rapidă  pe  cât  pare? 

-  Mai  rapidă  -  pentru  un  stăpân  care  ştie  cum  să  o  mânuiască. 

-  Au  trecut  câţiva  ani  de  când  am  navigat  pe  o  corabie.  Şi,  la  drept  vorbind,  n-am  fost 
niciodată  căpitan.  Totuşi,  sunt  un  Greyjoy  şi  un  om  de  fier.  Am  marea  în  sânge. 

-  Şi  sângele  tău  va  fi  în  mare,  dacă  navighezi  la  fel  cum  vorbeşti,  îi  zise  ea. 

-  Nu  m-aş  purta  niciodată  urât  cu  o  fecioară  atât  de  frumoasă. 

-  Fecioară  frumoasă.  începu  să  râdă.  Asta  e  o  târfă  a  mării. 

-  Iată,  acum  ai  botezat-o.  Târfa  Mării. 

Asta  o  amuza.  Ii  vedea  sclipirea  din  ochii  întunecaţi. 

-  Şi  ziceai  că-i  vei  da  numele  meu,  zise  ea  pe  ton  de  reproş. 

-  Da.  O  apucă  de  mână.  Ajută-mă,  doamna  mea.  In  ţinuturile  verzi  există  credinţa  că  o 
femeie  însărcinată  aduce  noroc  pentru  cel  care  se  culcă  cu  ea. 

-  Şi  ce  ştiu  ei  despre  corăbii,  în  ţinuturile  verzi?  Sau  despre  femei,  dacă  veni  vorba.  In 
plus,  cred  că  ai  inventat  asta. 

-  Dacă  mărturisesc,  o  să  mă  mai  iubeşti? 

-  Să  te  mai  iubesc?  Dar  când  te-am  iubit? 

-  Niciodată,  recunoscu  el,  dar  încerc  să  repar  acest  neajuns,  draga  mea  Esgred.  Vântul 
suflă  rece.  Vino  pe  corabia  mea  şi  lasă-mă  să  te  încălzesc.  Mâine  dimineaţă,  unchiul  meu  Aeron 
va  turna  apă  de  mare  pe  prora  corăbiei  şi  va  murmura  o  rugăciune  către  Zeul  înecat,  dar  aş 
prefera  s-o  binecuvântez  cu  laptele  meu  şi-al  tău. 

-  Zeului  înecat  s-ar  putea  să  nu-i  fie  pe  plac. 

-  La  naiba  cu  Zeul  înecat.  Dacă  ne  deranjează,  îl  voi  îneca  din  nou.  In  două  săptămâni 
plecăm  la  război.  Vrei  să  mă  trimiţi  la  luptă  plin  de  dor  şi  de  nesomn? 

-  Bucuroasă. 

-  O  fată  crudă.  Corabia  mea  are  numele  potrivit.  Dacă  o  voi  conduce  către  stânci,  în 
neatenţia  mea,  va  trebui  să  ai  mustrări  de  conştiinţă. 

-  Ai  de  gând  să  o  cârmuieşti  cu  asta?  Esgred  îi  frecă  din  nou  pantalonii  şi  zâmbi,  trecându- 
şi  un  deget  peste  conturul  de  fier  al  bărbăţiei  sale. 

-  Intoarce-te  cu  mine  la  Pyke,  zise  el  pe  neaşteptate,  gândind:  Ce-ar  zice  Lordul  Balon?  Şi 
de  ce  i-ar  păsa?  Sunt  om  în  toată  firea,  dacă  vreau  să-mi  aduc  o  fâtucă  să  mă  culc  cu  ea,  e  numai 
treaba  mea. 

-  Şi  ce  aş  putea  să  fac  eu  la  Pyke?  Mâna  îi  rămase  acolo  unde  era. 

-  In  seara  asta,  tata  îşi  va  ospăta  căpitanii. 

Ii  ospăta  în  fiecare  seară,  cât  timp  aşteptau  să  sosească  ultimii  soldaţi  rătăciţi,  dar  Theon 
considera  necesar  să-i  spună  toate  astea. 


-  Mă  faci  căpitanul  tău  în  noaptea  asta,  prinţul  meu?  Avea  zâmbetul  cel  mai  păcătos  pe 
care-1  văzuse  vreodată  la  o  femeie. 

-  S-ar  putea,  dacă  aş  şti  că  mă  aduci  în  siguranţă  la  mal. 

-  Ei  bine,  vom  vedea  care  capăt  al  vâslei  intră  în  mare,  şi  nu  se  pricepe  nimeni  mai  bine 
ca  mine  la  funii  şi  la  noduri.  Cu  o  singură  mână,  îi  desfăcu  pantalonii,  pe  urmă  zâmbi  şi  se 
îndepărtă  uşor  de  el.  Păcat  că  sunt  femeie  măritată  şi  însărcinată. 

îmbujorat,  Theon  se  legă  înapoi  la  pantaloni. 

-  Trebuie  să  mă  întorc  la  castel.  Dacă  nu  vii  cu  mine,  s-ar  putea  să  mă  rătăcesc  de  durere 
şi  toate  insulele  vor  rămâne  mai  sărace. 

-  Nu  putem  lăsa  să  se  întâmple  aşa  ceva,  dar  nu  am  cal,  stăpâne. 

-  Ai  putea  lua  calul  scutierului  meu. 

-  Şi  să-1  las  pe  bietul  tău  scutier  să  bată  drumul  până  la  Pyke  pe  jos? 

-  Atunci  urcă  şi  tu  pe  calul  meu. 

-  Ţi-ar  plăcea  ţie  asta.  Acelaşi  zâmbet.  Dar  aş  sta  în  spatele  tău  sau  în  faţă? 

-  Unde  ţi-ar  plăcea  ţie. 

-  Mie  îmi  place  deasupra.  Unde  a  fost  fata  asta  până  acum? 

-  Castelul  tatălui  meu  e  întunecos  şi  rece.  Are  nevoie  de  Esgred  să-i  aprindă  focurile. 

-  Lordul  are  limba  de  miere. 

-  Nu  de  aici  am  început?  Esgred  ridică  mâinile. 

-  Şi  acolo  unde  vom  încheia,  Esgred  e  a  ta,  dulce  prinţ.  Du-mă  la  castelul  tău.  Vreau  să 
văd  turnurile  tale  semeţe  înălţându-se  din  mare. 

-  Mi-am  lăsat  calul  la  han.  Vino. 

Merseră  de-a  lungul  plajei  împreună,  iar  când  Theon  o  apucă  de  braţ,  ea  nu  se  retrase.  Ii 
plăcea  mersul  ei,  avea  un  soi  de  îndrăzneală,  puţin  ştrengăresc,  puţin  legănat,  ceea  ce  sugera  că 
era  la  fel  de  îndrăzneaţă  şi  în  aşternut. 

Lordsport  era  mai  înţesat  ca  niciodată  de  corăbii  lungi  care  mărgineau  ţărmul  pietros  şi 
pluteau  ancorate  departe  de  dig.  Oamenii  de  fier  nu  plecau  genunchiul  prea  des,  nici  cu  prea 
mare  uşurinţă,  dar  Theon  observă  că  vâslaşii  şi  orăşenii  deopotrivă  rămâneau  tăcuţi  când  treceau 
pe  lângă  ei,  şi  îl  salutau,  înclinând  capul  cu  respect.  Au  învăţat  în  sfârşit  cine  sunt,  gândi  el.  Era 
şi  timpul 

Lordul  Goodbrother  de  la  Great  Wyk  sosise  cu  o  seară  înainte,  cu  grosul  flotei  sale, 
aproape  patruzeci  de  corăbii  lungi.  Oamenii  lui  erau  peste  tot,  fă-cându-se  remarcaţi  prin  eşarfele 
lor  dungate  din  păr  de  capră.  Când  venea  vorba  despre  han,  se  spunea  că  băieţii  imberbi  cu  eşarfe 
se  culcau  cu  târfele  lui  Otter  Gimpknee's  până  când  le  crăcănau.  Din  partea  lui  Theon,  n-aveau 
decât.  Insă  el  spera  să  nu  vadă  vreodată  un  bârlog  de  târfe  atât  de  infect.  Tovarăşa  lui  de  drum 
era  mai  pe  gustul  lui.  Faptul  că  era 

căsătorită  cu  constructorul  de  corăbii  al  tatălui  său  şi  era  însărcinată  o  făcea  şi  mai 
interesantă. 

-  A  început  nobilul  meu  prinţ  să-şi  aleagă  echipajul?  întrebă  Esgred  în  timp  ce  se  îndreptau 
către  grajd.  Ho,  Dinte -Albastru,  îi  strigă  unui  navigator,  un  bărbat  înalt,  cu  un  pieptar  din  blană 
de  urs  şi  coif  cu  aripi  de  corb.  Ce-ţi  face  soaţa? 


-  E  cu  burta  la  gură,  şi  cică  aşteaptă  gemeni. 

-  Atât  de  curând?  Esgred  zâmbi,  acel  zâmbet  neruşinat.  Ţi-ai  vârât  repede  vâsla  în  apă. 

-  Da,  şi  am  vâslit,  am  vâslit  şi  iar  am  vâslit,  hohoti  bărbatul. 

-  Un  om  voinic,  remarcă  Theon.  Era  Dinte- Albastru,  nu-i  aşa?  Ar  trebui  să-1  aleg  pentru 
Târfa  Mării? 

-  Doar  dacă  vrei  să-1  jigneşti.  Dinte- Albastru  are  propria  lui  corabie. 

-  Am  fost  plecat  prea  mult  timp  ca  să  pot  deosebi  un  om  de  altul,  recunoscu  Theon. 
Căutase  câţiva  dintre  prietenii  cu  care  se  jucase  în  copilărie,  dar  erau  cu  toţii  plecaţi,  morţi,  sau  îi 
deveniseră  străini.  Unchiul  meu,  Victarion,  mi-a  împrumutat  cârmaciul  lui. 

-  Rymolf  Stormdrunk?  Un  bărbat  de  treabă,  când  e  treaz.  Văzu  şi  alţi  cunoscuţi  şi  îi  strigă 
în  trecere:  Uller,  Quarl!  Unde  e  frate-tău,  Skyte? 

-  Mă  tem  că  Zeul  înecat  a  avut  nevoie  de  un  vâslaş  puternic,  răspunse  bărbatul  îndesat,  cu 
şuviţe  albe  în  barbă. 

-  Vrea  să  spună  că  Eldiss  a  băut  prea  mult  vin  şi  i-a  plesnit  burtoiul,  zise  tânărul  cu  obrajii 
rozalii  de  lângă  el. 

-  Ce-i  mort  nu  va  muri  niciodată,  zise  Esgred. 

-  Ce-i  mort  nu  va  muri  niciodată.  Theon  murmură  cuvintele  împreună  cu  ei. 

-  Se  pare  că  te  cunoaşte  multă  lume,  îi  zise  el,  după  ce  bărbaţii  trecură. 

-  Orice  bărbat  o  iubeşte  pe  nevasta  constructorului  de  corăbii.  Ar  face  bine  s-o  iubească, 
dacă  nu  vrea  să  i  se  înece  corabia.  Dacă  ai  nevoie  de  oameni  să  tragă  la  vâsle,  poţi  găsi  mai  răi 
decât  ăştia  trei. 

-  Lordsport  nu  duce  lipsă  de  braţe  puternice.  Theon  se  gândise  destul  de  mult  la  asta. 
Luptători 

voia  el,  şi  oameni  care  să-i  fie  credincioşi  lui  şi  nu  nobilului  său  tată  sau  unchilor  săi. 
Deocamdată  juca  rolul  unui  prinţ  ascultător,  aşteptând  ca  Lordul  Balon  să-şi  dezvăluie  planurile 
în  întregime.  Dacă  se  dovedea  că  nu-i  plac  acele  planuri  sau  rolul  pe  care-1  avea  dejucat,  ei  bine, 
atunci... 

-  Puterea  nu  e  totul.  Vâslaşii  unei  corăbii  lungi  trebuie  să  se  mişte  ca  unul  dacă  vrei  să  ai 
cea  mai  bună  viteză.  Dacă  eşti  chibzuit,  alege  oameni  care  au  mai  vâslit  împreună. 

-  înţelept  sfat.  Poate  că  mă  ajuţi  să-i  aleg.  Să  creadă  că  am  nevoie  de  înţelepciunea  ei, 
femeilor  le  place  asta. 

-  S-ar  putea,  dacă  te  porţi  frumos. 

-  Cum  altfel? 

Theon  grăbi  pasul  când  se  apropiară  de  Myraham,  legănându-se,  înaltă  şi  goală,  lângă  chei. 
Căpitanul  ei  încercase  să  plece  acum  două  săptămâni,  dar  Lordul  Balon  nu  1-a  lăsat.  Nici  uneia 
dintre  corăbiile  de  negoţ  care  ancoraseră  la  Lordsport  nu  îi  fusese  îngăduit  să  mai  plece;  tatăl  lui 
voia  să  nu  ajungă  nici  o  vorbă  pe  continent  despre  faptul  că-şi  adună  oastea,  până  ce  nu  era  gata 
de  atac. 

-  Stăpâne!  strigă  un  glas  tânguitor  de  pe  teuga  corăbiei.  Fata  căpitanului  era  aplecată  peste 
parapet,  uitându-se  lung  după  el.  Tatăl  ei  îi  interzisese  să  vină  pe  ţărm,  dar  ori  de  câte  ori  Theon 


venea  la  Lordsport,  o  zărea  umblând  pe  punte,  de  colo-colo.  Stăpâne,  o  clipă!  strigă  după  el. 
Dacă  eşti  bun,  stăpâne... 

-  A  fost?  întrebă  Esgred,  în  timp  ce  Theon  o  zorea  pe  lângă  corabie.  A  fost  bună,  stăpâne? 
Nu  avea  nici  un  rost  să  facă  pe  sfiosul. 

-  O  vreme.  Acum  vrea  să  fie  nevasta  mea  de  sare. 

-  Oho!  Păi  ar  avea  parte  de  ceva  sare,  nu  încape  îndoială.  Prea  moale  şi  fără  haz  fata  asta. 
Sau  mă  înşel? 

-  Nu  te  înşeli.  Moale  şi  fără  haz.  Exact.  Cum  îşi  dăduse  seama? 

Ii  spusese  lui  Wex  să-1  aştepte  la  han.  Sala  de  mese  era  atât  de  aglomerată  încât  Theon  fu 
nevoit  să  se  înghesuie  pe  uşă.  Nu  era  chip  să  găseşti  vreun  loc  la  masă  sau  pe  bancă.  Şi  scutierul 
nu  era  de  găsit. 

-  Wex,  strigă  el  peste  hărmălaie.  Dacă  e  sus  cu  vreuna  dintre  târfele  alea  netrebnice,  îl 
jupoi  de  viu,  gândea  Theon  când,  în  sfârşit,  îl  zări  pe  băiat  jucând  zaruri  lângă  cămin...  şi 
câştigând,  după  cum  arăta  grămada  de  monede  din  faţa  lui. 

-  E  timpul  de  plecare,  anunţă  Theon. 

Când  văzu  că  băiatul  nu-i  acordă  nici  o  atenţie,  îl  apucă  de  ureche  şi  îl  trase  de  la  joc.  Wex 
înşfacă  un  pumn  de  monede  şi  îl  urmă  fără  să  scoată  o  vorbă. 

Acesta  era  unul  dintre  lucrurile  care  îi  plăceau  cel  mai  mult  la  el.  Majoritatea  scutierilor 
aveau  gura  mare,  dar  Wex  se  născuse  mut,  ceea  ce  nu-1  împiedica  să  fie  isteţ,  ca  orice  băiat  de 
doisprezece  ani.  Era  fiul  unui  om  de  rând,  unul  dintre  fraţii  vitregi  ai  lui  Botley.  Theon  plătise  o 
parte  din  preţul  calului  său  luându-1  ca  scutier. 

Când  Wex  o  văzu  pe  Esgred,  făcu  ochii  mari.  Ai  zice  că  n-a  mai  văzut  niciodată  o  femeie, 
gândi  Theon. 

-  Esgred  vine  cu  mine  la  Pyke.  Pune  şaua  pe  cai,  şi  mişcă-te  repede. 

Băiatul  venise  pe  un  căluţ  costeliv  din  grajdul  Lordului  Balon,  dar  calul  lui  Theon  era  cu 
totul  altfel. 

-  De  unde  ai  găsit  armăsarul  ăsta?  întrebă  Esgred  când  îl  văzu,  dar  după  râsul  ei,  Theon  îşi 
dădea  seama  că  era  impresionată. 

-  L-a  adus  Lordul  Botley  la  Lannisport,  anul  trecut,  dar  s-a  dovedit  a  fi  un  cal  prea  bun 
pentru  el,  aşa  că  s-a  hotărât  să-1  vândă. 

Insulele  de  Fier  erau  prea  răzleţe  şi  prea  stâncoase  ca  să  poţi  creşte  acolo  cai  buni. 
Majoritatea  insularilor  erau  în  cel  mai  bun  caz  călăreţi  mediocri,  care  se  simţeau  mai  în  largul  lor 
pe  puntea  unei  corăbii  decât  în  şa.  Până  şi  lorzii  călăreau  cai  mici  sau  ponei  lăţoşi  din  Harlaw,  iar 
carele  cu  boi  erau  mai  frecvente  decât  căruţele.  Oamenii  de  rând,  prea  săraci  ca  să  aibă  fie  una, 
fie  alta,  îşi  trăgeau  singuri  plugurile  peste  pământul  pietros,  neroditor. 

Dar  Theon  petrecuse  zece  ani  la  Winterfell  şi  nu  avea  de  gând  să  plece  la  război  fără  un  cal 

bun. 

Judecata  greşită  a  Lordului  Botley  fusese  norocul  lui:  un  armăsar  la  fel  de  ager  pe  cât  era  de 
negru,  mai  mare  decât  un  cal  de  povară,  chiar  dacă  nu  la  fel  de  mare  ca  majoritatea  cailor  de 
luptă,  întrucât  Theon  nu  era  nici  el  la  fel  de  voinic  ca  marea  parte  a  cavalerilor,  calul  i  se  potrivea 
de  minune.  Ochii  animalului  aruncau  văpăi.  Când  şi-a  întâlnit  noul  stăpân,  şi-a  strâns  buzele  şi  a 
încercat  să-1  muşte  de  faţă. 


-  Are  un  nume?  îl  întrebă  Esgred,  în  timp  ce  Theon  încăleca. 

-  Zâmbitorul.  Ii  întinse  o  mână  şi  o  ridică  în  faţa  lui,  unde  putea  s-o  cuprindă  în  braţe,  în 
timp  ce  călăreau.  Am  cunoscut  cândva  un  om  care  mi-a  spus  că  zâmbesc  când  nu  trebuie. 

-  E  adevărat? 

-  Doar  din  perspectiva  celor  care  nu  zâmbesc  deloc.  Se  gândea  la  tatăl  său  şi  la  unchiul 
Aeron. 

-  Acum  zâmbeşti,  nobilul  meu  prinţ? 

-  O,  da.  Theon  întinse  braţele  în  jurul  ei,  pentru  a  apuca  hăţurile.  Era  aproape  de  înălţimea 
lui.  Ar  fi  putut  să-şi  spele  părul,  iar  pe  frumosu-i  gât  avea  o  cicatrice  palidă,  roz,  dar  îi  plăcea 
mirosul  ei:  era  sărată,  dulce  şi  femeie.  Drumul  de  întoarcere  către  Pyke  promitea  să  fie  cu  mult 
mai  interesant  decât  drumul  până  aici. 

Când  se  îndepărtară  bine  de  Lordsport,  Theon  îi  puse  o  mână  pe  sân.  Esgred  i-o  îndepărtă. 

-  In  locul  tău  aş  ţine  ambele  mâini  pe  hamuri,  altfel  bestia  asta  neagră  a  ta  ne  va  azvârli  pe 
amândoi  şi  ne  va  omorî  cu  o  lovitură  de  picior. 

-  L-am  dezvăţat  de  asta.  Amuzat,  Theon  stătu  cuminte  o  vreme,  trăncănind  afabil  despre 
vreme  (cenuşie  şi  mohorâtă,  cum  era  de  când  sosise,  cu  ploi  frecvente)  şi  povestindu-i  despre 
oamenii  pe  care  i-a  omorât  în  Pădurea  Şoaptelor.  Când  ajunse  la  cât  de  aproape  se  aflase  de 
Regicidul  însuşi,  îşi  furişă  din  nou  o  mână  acolo  unde  fusese  mai  înainte.  Sânii  ei  erau  mici,  dar 
îi  plăcea  cât  erau  de  tari. 

-  Nu  vrei  să  faci  asta,  nobilul  meu  prinţ. 

-  O,  ba  da.  Theon  o  strânse. 

-  Scutierul  tău  te  priveşte. 

-  Să  mă  privească.  Nu  va  vorbi  niciodată  despre  asta,  ţi-o  jur. 

Esgred  îi  desfăcu  degetele  de  pe  sânul  ei.  De  data  aceasta  îl  imobiliza  cu  fermitate.  Avea 
mâini  puternice. 

-  îmi  plac  femeile  care  strâng  tare.  Esgred  pufni. 

-  Nu  mi-aş  fi  închipuit,  judecând  după  fătuca  aia  din  port. 

-  Nu  trebuie  să  mă  judeci  după  ea.  Era  singura  femeie  de  pe  vas. 

-  Povesteşte-mi  despre  tatăl  tău.  Mă  va  primi  bine  în  castelul  lui? 

-  De  ce  ar  face-o?  Nu  m-a  primit  bine  nici  pe  mine,  sânge  din  sângele  lui,  moştenitorul 
cetăţii  Pyke  şi  al  Insulelor  de  Fier. 

-  Eşti,  într-adevăr?  întrebă  ea  cu  blândeţe.  Se  spune  că  ai  unchi,  fraţi,  o  soră. 

-  Fraţii  mei  au  murit  de  mult,  iar  sora  mea...  Ei  bine,  se  spune  că  rochia  preferată  a  lui 
Asha  este  o 

haină  de  zale  care  îi  atârnă  peste  genunchi,  cu  lenjerie  din  piele  fiartă  pe  dedesubt.  Cu  toate 
acestea,  straiele  de  bărbat  n-o  vor  face  bărbat.  Voi  face  cu  ea  o  alianţă  bună  prin  căsătorie,  după 
ce  câştigăm  războiul,  dacă  voi  putea  găsi  un  bărbat  care  s-o  ia.  După  câte  îmi  amintesc,  are  un 
nas  ca  un  cioc  de  vultur,  o  recoltă  bogată  de  pistrui  şi  nu  are  pieptul  mai  dezvoltat  decât  un  băiat. 

-  Poţi  să-ţi  căsătoreşti  sora,  dar  unchii  nu,  remarcă  Esgred. 

-  Unchii...  Drepturile  lui  Theon  aveau  întâietate  faţă  de  ale  celor  trei  fraţi  ai  tatălui  său,  dar 
femeia  atinsese  un  punct  sensibil.  In  Insulele  de  Fier  era  un  lucru  obişnuit  ca  un  unchi  puternic  şi 
ambiţios  să-şi  deposedeze  de  drepturi  nepotul  slab  şi,  de  obicei,  să-1  ucidă  cu  ocazia  asta.  Dar  eu 


nu  sunt  slab,  îşi  zise  Theon,  şi  am  de  gând  să  fiu  şi  mai  puternic  când  tatăl  meu  va  muri.  Unchii 
nu  reprezintă  nici  un  pericol  pentru  mine,  afirmă  el.  Aeron  e  îmbătat  de  apă  de  mare  şi  de 
sanctuarul  lui.  Trăieşte  doar  pentru  zeul  lui... 

-  Zeul  lui?  Al  tău  nu? 

-  Şi  al  meu.  Ce  e  mort  nu  poate  muri.  Zâmbi  subţire.  Dacă  fac  paradă  de  evlavie,  aşa  cum 
mi  se  cere,  Damphair  nu-mi  va  da  bătăi  de  cap.  Iar  unchiul  meu  Victarion... 

-  Lordul  Căpitan  al  Flotei  de  Fier  şi  un  luptător  feroce.  Am  auzit  cântece  despre  el  prin 
cârciumi. 

-  In  timpul  rebeliunii  nobilului  meu  tată,  a  plecat  la  Lannisport  împreună  cu  unchiul  meu 
Euron  şi  a  incendiat  flota  Lannisterilor,  acolo  unde  era  ancorată,  îşi  aminti  Theon.  Totuşi,  planul 
a  fost  al  lui  Euron.  Victarion  e  ca  un  taur  jugănit,  puternic,  neobosit  şi  ascultător,  dar  fără  şanse 
de  a  câştiga  vreo  competiţie.  Fără  îndoială,  mă  va  sluji  cu  acelaşi  devotament  ca  şi  pe  tatăl  meu. 
Nu  are  nici  inteligenţa,  nici  ambiţia  să  pună  la  cale  vreo  trădare. 

-  Dar  Euron  Croweye  nu  duce  lipsă  de  viclenie.  Am  auzit  oamenii  povestind  lucruri 
înfricoşătoare  despre  asta. 

Theon  se  foi  în  şa. 

-  Unchiul  meu  Euron  n-a  fost  văzut  în  insule  de  aproape  doi  ani.  Poate  că  a  murit.  Dacă  e 
aşa,  s-ar  putea  să  fie  mai  bine.  Fratele  cel  mare  al  Lordului  Balon  nu  a  renunţat  niciodată  la 
Rânduiala  Veche,  nici  măcar  o  zi.  Tăcerea  lui,  cu  pânzele  sale  negre  şi  carena  sângerie,  era  rău 
famată  în  toate  porturile,  de  la  Ibben  la  Asshai,  aşa  se  spunea. 

-  S-ar  putea  să  fie  mort,  fu  de  acord  Esgred,  iar  dacă  trăieşte,  ei  bine,  a  petrecut  atât  de 
mult  timp  pe  mare  încât  aici  e  aproape  un  străin.  Oamenii  de  fier  nu  vor  aşeza  niciodată  un  străin 
pe  Scaunul  de  Stâncă. 

-  Presupun  că  nu,  răspunse  Theon,  înainte  de  a-şi  da  seama  că  pentru  unii  şi  el  e  un  străin. 
Gândul  acesta  îl  făcu  să  se  încrunte.  Zece  ani  sunt  vreme  lungă,  dar  acum  m-am  întors,  iar  tatăl 
meu  e  departe  de  a  fi  pe  moarte.  Am  destul  timp  să  arăt  cine  sunt. 

Se  gândi  din  nou  la  sânii  ispititori  ai  lui  Esgred,  dar  probabil  că  ea  nu  ar  face  decât  să-i 
îndepărteze  mâna  din  nou,  iar  toată  discuţia  asta  despre  unchii  lui  îi  stinseseră  oarecum  pasiunea. 
Era  timp  destul  pentru  astfel  de  jocuri  la  castel,  în  intimitatea  camerelor  sale. 

-  Voi  vorbi  cu  Helya  când  ajungem  la  Pyke  şi  voi  avea  grijă  să  ai  un  loc  de  cinste  la  ospăţ, 
zise  el.  Eu  trebuie  să  stau  pe  platformă,  în  dreapta  tatălui  meu,  dar  voi  coborî  să  stau  cu  tine  când 
el  va  pleca  din  sală.  Arareori  zăboveşte  mult.  Nu  mai  are  stomac  pentru  băutură  în  ultimul  timp. 

-  Lucru  trist  când  un  om  mare  îmbătrâneşte. 

-  Lordul  Balon  este  doar  tatăl  unui  om  mare. 

-  Un  lord  modest. 

-  Numai  prostul  se  înjoseşte,  când  lumea  e  plină  de  oameni  gata  să  facă  asta  pentru  el.  O 
sărută  uşor  pe  ceafă. 

-  Ce  voi  purta  la  acest  mare  ospăţ?  întinse  mâna  şi  îi  împinse  faţa. 

-  Ii  voi  cere  Helyei  să  te  îmbrace.  O  rochie  de-a  mamei  va  fi  numai  bună.  E  plecată  la 
Harlaw  şi  nu  e  aşteptată  să  se  întoarcă. 

-  Am  auzit  că  vânturile  reci  au  distrus-o.  Vei  merge  s-o  vezi?  Harlaw  e  doar  la  o  zi 
depărtare  şi  cu  siguranţă  Lady  Greyjoy  îţi  duce  dorul. 


-  Aş  vrea  să  pot.  Sunt  prea  ocupat  aici.  Tatăl  meu  se  bazează  pe  mine,  acum,  că  m-am 
întors.  Dacă  va  fi  pace,  poate... 

-  Venirea  ta  ar  putea  să  fie  pacea  ei. 

-  Acum  vorbeşti  ca  o  femeie,  se  plânse  Theon. 

-  Mărturisesc,  sunt  femeie...  Şi  însărcinată.  Cumva,  gândul  acesta  îl  excită. 

-  Aşa  spui  tu,  dar  trupul  tău  nu  arată  nici  un  semn.  Cum  poţi  dovedi?  înainte  să  te  cred,  va 
trebui  să-ţi  văd  sânii  crescând  şi  să-ţi  gust  laptele  de  mamă. 

-  Şi  ce  va  spune  soţul  meu  despre  asta?  Omul  devotat  şi  slujitorul  tatălui  tău! 

-  Ii  vom  da  atât  de  multe  corăbii  de  construit,  încât  nici  nu  va  observa  că  l-ai  părăsit. 
Esgred  începu  să  râdă. 

-  Lordul  care  a  pus  mâna  pe  mine  e  crud.  Dacă  îţi  promit  că  într-o  zi  o  să  poţi  să  priveşti 
cum  îmi  alăptez  copilul,  îmi  spui  mai  multe  despre  războiul  tău,  Theon  din  Casa  Greyjoy?  Mai 
avem  multe  leghe  şi  mulţi  munţi  de  străbătut,  şi  aş  vrea  să  aud  despre  acest  rege  lup  pe  care  l-ai 
slujit,  şi  despre  leii  de  aur  cu  care  se  luptă. 

Mereu  nerăbdător  să-i  facă  pe  plac,  Theon  se  supuse.  Restul  lungului  drum  trecu  iute,  în 
timp  ce  el  îi  umplea  drăgălaşul  cap  cu  poveşti  despre  Winter-fell  şi  despre  război.  Unele  lucruri 
pe  care  le  spunea  îl  uimeau.  E  plăcut  să-i  vorbeşti,  fie  lăudată,  reflectă  el.  Am  impresia  că  o 
cunosc  de  ani  de  zile.  Dacă  se  pricepe  la  jocurile  de  aşternut  pe  jumătate  cât  e  de  ageră  la  minte, 
va  trebui  s-o  păstrez...  Se  gândi  la  Sigrin  Constructorul  de  Corăbii,  un  om  cu  trupul  greoi,  cu 
mintea  greoaie,  cu  părul  ca  de  in  retrăgându-se  deja  de  pe  fruntea  plină  de  coşuri,  şi  clătină  din 
cap.  O  pierdere.  O  pierdere  cât  se  poate  de  tragică. 

Timpul  trecu  parcă  în  zbor  şi  marele  zid  de  apărare  al  cetăţii  Pyke  li  se  înălţa  în  faţa 
ochilor.  Porţile  erau  deschise.  Theon  dădu  pinteni  calului  şi  trecu 

poarta  într-un  trap  sprinten.  Câinii  de  vânătoare  lătrau  sălbatic  în  timp  ce  o  ajuta  pe  Esgred 
să  desca-lece.  Mai  mulţi  veniră  săltând,  dând  din  coadă.  Ţâşniră  drept  pe  lângă  Theon  şi  o 
doborâră  pe  femeie,  sărind  în  jurul  ei,  lătrând  şi  lingând-o. 

-  Jos,  strigă  Theon,  lovind  zadarnic  cu  piciorul  căţeaua  mare  şi  maro,  dar  Esgred  râdea  şi 
se  lupta  cu  ei. 

Un  grăjdar  veni  gonind  în  urma  câinilor. 

-  Ia  calul!  îi  porunci  Theon,  şi  ia  de  aici  blestemaţii  ăştia  de  câini... 

Mocofanul  nu-i  acordă  nici  o  atenţie.  Faţa  i  se  deschise,  zâmbind  larg  cu  toţi  dinţii  săi  rari 
şi  spuse: 

-  Lady  Asha.  Te-ai  întors. 

-  Aseară,  răspunse  ea.  Am  venit  cu  corabia  de  la  Great  Wyk,  cu  Lordul  Goodbrother,  şi  am 
înnoptat  la  han.  Frăţiorul  meu  a  fost  atât  de  bun  să  mă  lase  să  vin  cu  el  de  la  Lordsport.  Sărută  pe 
nas  unul  dintre  câini  şi  îi  zâmbi  lui  Theon. 

Nu  putea  decât  să  stea  şi  să  se  uite  la  ea  cu  gura  căscată.  Asha...  Nu.  Nu  putea  fi  Asha.  îşi 
dădu  seama  dintr-odată  că  în  mintea  lui  erau  două  Asha.  Una  era  fetiţa  pe  care  o  cunoscuse. 
Cealaltă,  mai  vag  imaginată,  aducea  oarecum  cu  mama  lui.  Nici  una  nu  semăna  nici  un  pic  cu 
această...  această...  această... 

-  Coşurile  mi-au  trecut  când  mi-au  crescut  sânii,  îi  explică  în  timp  ce  se  hârjonea  cu 
câinele,  dar  ciocul  de  vultur  l-am  păstrat. 


Theon  îşi  regăsi  glasul: 

-  De  ce  nu  mi-ai  spus? 

Asha  dădu  drumul  câinelui  şi  se  îndreptă. 

-  Mai  întâi  am  vrut  să  văd  cine  eşti.  Şi  am  văzut.  Se  maimuţări,  făcând  o  jumătate  de 
plecăciune.  Iar  acum,  frăţioare,  te  rog  să  mă  scuzi,  dar  trebuie  să  mă  spăl  şi  să  mă  îmbrac  pentru 
ospăţ.  Mă  întreb  dacă  mai  am  rochia  aceea  de  zale  pe  care  îmi  place  s-o  port  peste  lenjeria  din 
piele  fiartă.  Ii  aruncă  acel  zâmbet  maliţios  şi  traversă  podul  cu  mersul  care-i  plăcuse  lui  Theon 
atât  de  mult,  puţin  ştrengăresc,  puţin  legănat. 

Când  Theon  întoarse  capul,  Wex  îi  zâmbea.  II  trase  băiatului  o  palmă  peste  ureche. 

-  Asta  e  pentru  că  ţi-a  plăcut  atât  de  mult.  II  mai  trase  încă  o  palmă,  mai  tare:  Şi  asta  pentru 
că  nu  m-ai  prevenit.  Data  viitoare,  să-ţi  crească  limba. 

Camerele  sale  din  Fortăreaţa  Oaspeţilor  nu  i  se  păruseră  niciodată  atât  de  reci,  deşi  sclavii 
lăsaseră  un  mangal  arzând.  Theon  îşi  azvârli  cizmele  din  picioare,  îşi  lăsă  mantia  să  cadă  pe 
podea  şi-şi  turnă  o  cupă  de  vin,  amintindu-şi  de  fata  bleaga,  cu  genunchi  noduroşi  şi  coşuri  pe 
faţă.  Mi-a  desfăcut  pantalonii,  gândi  el  contrariat,  şi  a  spus...  O,  zei,  şi  eu  am  spus...  Oftă.  N-ar  fi 
putut  să  se  facă  de  râs  mai  îngrozitor. 

Nu,  gândi  el  apoi.  Ea  a  fost  cea  care  m-a  făcut  de  râs.  Căţeaua  afurisită  a  savurat  probabil 
fiecare  moment.  Şi  felul  cum  mă  tot  atingea  pe... 

îşi  luă  cupa  şi  se  duse  lângă  fereastră,  unde  se  aşeză  şi  bău,  privind  marea,  în  timp  ce 
soarele  se  întuneca  deasupra  cetăţii.  N-am  loc  aici,  gândi  el,  şi  motivul  e  Asha,  lua-o-ar  Ceilalţi! 
Apa  de  dedesubt  îşi  preschimbă  culoarea  din  verde  în  gri  şi  apoi  în  negru.  Auzi  o  muzică 
îndepărtată  şi  ştiu  că  era  timpul  să  se  schimbe  pentru  ospăţ. 

Theon  alese  o  pereche  de  cizme  simple  şi  haine  şi  mai  simple,  în  nuanţe  mohorâte  de  negru 
şi  gri,  potrivite  cu  starea  lui  de  spirit.  Fără  podoabe;  nu  avea  nimic  cumpărat  cu  fier.  Aş  fi  putut 
să  iau  ceva  de  la  sălbaticul  acela  pe  care  l-am  ucis  ca  să-1  salvez  pe  Bran  Stark,  dar  nu  avea  nici 
un  lucru  de  valoare.  Asta  mi-e  soarta  blestemată,  să-i  ucid  pe  cei  săraci. 

Când  Theon  intră,  sala  lungă,  plină  de  fum,  era  înţesată  de  lorzii  şi  căpitanii  tatălui  său, 
aproape  patru  sute  la  număr.  Dagmer  Cleftjaw  nu  se  întorsese  încă  de  la  Vechiul  Wyk  cu  cei  din 
casele  Stonehouse  şi  Drumms,  dar  toţi  ceilalţi  erau  de  faţă  -  clanul  Harlaw  din  Harlaw,  Blacktyde 
din  Blacktyde,  clanul  Sparr,  Merlyn  şi  Goodbrother  din  Marele  Wyk,  clanul  Saltcliffe  şi 
Sunderly  din  Saltcliffe,  casele  Botley  şi  Wynch  din  cealaltă  parte  a  Cetăţii  Pyke.  Sclavii  turnau 
bere,  muzica  răsuna,  scripci  şi  tobe.  Voinicii  dansau  dansul  degetelor,  învârtind  securi  cu  cozile 
scurte  unul  în  faţa  celuilalt.  Şmecheria  era  să  prinzi  securea  sau  să  sari  peste  ea,  fără  să  greşeşti 
pasul.  Era  numit  dansul  degetelor  pentru  că  de  obicei  se  sfârşea  prin  aceea  că  unul  dintre 
dansatori  îşi  pierdea  un  deget...  sau  două,  sau  cinci. 

Nici  dansatorii,  nici  băutorii  nu-i  acordară  prea  multă  atenţie  lui  Theon  Greyjoy  când 
înainta  cu  paşi  mari  către  platformă.  Lordul  Balon  ocupa  Jilţul  de  Piatră,  sculptat  în  forma  unui 
kraken  dintr-un  imens  bloc  de  piatră  neagră,  lucioasă.  Legenda  spunea  că  primii  oameni  l-au 
găsit  pe  ţărmul  Vechiului  Wyk,  când  au  venit  pe  Insulele  de  Fier.  La  stânga  jilţului  se  aflau 
unchii  lui  Theon.  Asha  era  instalată  la  dreapta,  pe  locul  de  onoare. 

-  Ai  întârziat,  Theon,  remarcă  Lordul  Balon. 


-  Iţi  cer  iertare.  Theon  se  aşeză  pe  scaunul  gol  de  lângă  Asha.  Inclinându-se,  îi  şuieră  la 
ureche: 

-  Stai  pe  locul  meu. 

Asha  se  întoarse  spre  el  cu  o  privire  nevinovată: 

-  Frăţioare,  cu  siguranţă  te  înşeli.  Locul  tău  este  la  Winterfell.  Zâmbetul  ei  îl  răni.  Şi  unde 
sunt  toate  hainele  tale  frumoase?  Am  auzit  că-ţi  place  să  simţi  pe  piele  mătăsurile  şi  catifeaua. 
Era  îmbrăcată  într-o  rochie  de  lână  moale,  verde,  croită  simplu,  ce  atârna  în  linii  suple,  pe  lângă 
trup. 

-  Cămaşa  ta  de  zale  trebuie  că  a  ruginit,  surioară,  i-o  întoarse  Theon.  Mare  păcat,  mi-ar 
plăcea  să  te  văd  îmbrăcată  cu  totul  în  fier. 

Asha  se  mulţumi  să  râdă. 

-  Poate  că  ţi-ar  plăcea,  frăţioare,  dacă  crezi  că  Târfa  Mărilor  poate  să  ţină  pasul  cu  Vântul 
Negru.  Unul  dintre  sclavii  tatălui  său  se  apropie,  aducând  o  carafă  cu  vin. 

-  Bei  bere  sau  vin  în  seara  asta,  Theon?  Asha  se  apropie  de  el.  Sau  încă  eşti  însetat  după 
laptele  meu  de  mamă? 

Theon  roşi. 

-  Vin,  îi  spuse  sclavului.  Asha  se  întoarse  şi  bătu  în  masă,  cerând  bere. 

Theon  rupse  o  bucată  de  pâine  în  două,  goli  o  strachină  de  lemn  şi  chemă  un  bucătar  să  o 
umple  cu  tocană  de  peşte.  Mirosul  de  smântână  grasă  îi  provoca  o  uşoară  greaţă,  dar  se  forţă  să 
mănânce.  Băuse  destul  vin  ca  să-1  ţină  pe  linia  de  plutire  preţ  de  două  feluri  de  mâncare.  Daca 
vomez,  o  sa  vomez  pe  ea. 

-  Tata  ştie  că  te-ai  căsătorit  cu  constructorul  lui  de  corăbii?  o  întrebă  pe  sora  lui. 

-  Nu  mai  mult  decât  ştie  Sigrin.  Ridică  din  umeri.  Esgred  a  fost  prima  corabie  pe  care  a 
construit-o.  I-a  dat  numele  după  mama  sa.  Mi-ar  fi  greu  să  spun  pe  cine  iubeşte  mai  mult. 

-  Fiecare  cuvânt  pe  care  mi  l-ai  spus  a  fost  o  minciună. 

-  Nu  fiecare.  Ţii  minte  când  ţi-am  spus  că-mi  place  să  fiu  deasupra?  rânji  Asha. 
Asta  nu  făcu  decât  să-1  înfurie. 

-  Toată  povestea  că  eşti  căsătorită  şi  însărcinată... 

-  O,  partea  asta  a  fost  adevărată.  Asha  sări  în  picioare.  Rolfe,  aici,  îi  strigă  unuia  dintre 
dansatorii  degetelor,  ridicând  o  mână.  Bărbatul  o  văzu,  se  răsuci  şi,  dintr-odată,  o  secure  porni  în 
zbor  din  mâna  lui,  cu  lama  strălucind  când  trecu,  învârtindu-se  ameţitor,  prin  lumina  torţelor. 
Theon  mai  apucă  să  scoată  un  oftat  înăbuşit  înainte  ca  Asha  să  prindă  securea  din  aer  şi  s-o 
împlânte  în  masă,  despicându-i  planşeta  de  lemn  în  două  şi  împroşcându-i  mantia  cu  stropi  de 
grăsime.  Iată-1  pe  nobilul  meu  soţ.  Asha  îşi  vârî  mâna  sub  rochie  şi  scoase  un  pumnal  dintre  sâni. 
Iar  aici  e  copilaşul  meu  dulce,  care  suge. 

Nu-şi  putea  imagina  cum  arăta  în  acel  moment,  dar  brusc  Theon  Greyjoy  îşi  dădu  seama  că 
Sala  Mare  răsuna  de  râsete,  toate  pe  seama  lui.  Până  şi  tatăl  său  zâmbea,  pe  toţi  zeii,  iar  unchiul 
său,  Victarion,  chicotea  zgomotos.  Singura  replică  pe  care  izbuti  în  stare  să  o  dea  fu  un  zâmbet 
îngreţoşat.  Vom  vedea  cine  râde  la  urma,  târfă! 

Asha  smulse  securea  din  masă  şi  le-o  azvârli  înapoi  dansatorilor,  în  fluierături  şi  ovaţii 
puternice. 


-  Ai  face  bine  să  iei  aminte  la  ce  ţi-am  spus  despre  alegerea  echipajului.  Un  sclav  le  oferi 
un  platou,  iar  ea  străpunse  un  peşte  sărat  şi  îl  mancă  direct  din  vârful  pumnalului.  Dacă  te-ai  fi 
ostenit  să  afli  primul  lucru  despre  Sigrin,  nu  te-aş  fi  putut  păcăli.  Ai  fost  lup  zece  ani,  ai  venit  aici 
şi  te  şi  vezi  stăpân  peste  insule,  dar  nu  ştii  nimic  şi  nu  cunoşti  pe  nimeni.  De  ce-ar  lupta  şi  ar 
muri  oamenii  pentru  tine? 

-  Sunt  prinţul  lor  de  drept,  spuse  Theon  înţepat. 

-  După  legile  ţărilor  verzi,  poate  că  eşti.  Dar  aici  ne  facem  propriile  legi,  sau  ai  uitat? 
Incruntându-se,  Theon  se  întoarse  să  se  uite  la  strachina  spartă  din  faţa  lui.  Mai  era  puţin  şi 

va  avea  tocană  în  poală.  Chemă  un  sclav  să  cureţe.  Jumătate  din  viaţă  am  aşteptat  să  mă  întorc 
acasă,  şi  pentru  ce?  Batjocură  şi  lipsă  de  consideraţie?  Acesta  nu  era  acel  Pyke  pe  care  şi- 1 
amintea.  Sau  şi- 1  amintea  oare?  Fusese  atât  de  tânăr  când  l-au  luat  ca  să-1  ţină  ostatic! 

Ospăţul  era  destul  de  sărăcăcios,  o  succesiune  de  mâncăruri  de  peşte,  pâine  neagră  şi  carne 
de  capră  fără  gust.  Lucrul  cel  mai  gustos  pe  care  Theon  îl  găsi  de  mâncat  fu  o  plăcintă  cu  ceapă. 
Berea  şi  vinul  continuară  să  curgă  mult  timp  după  ce  resturile  ultimului  fel  de  mâncare  fuseseră 
luate  de  pe  masă. 

Lordul  Balon  Greyjoy  se  ridică  din  Jilţul  de  Piatră. 

-  Terminaţi-vă  băutura  şi  veniţi  în  solariul  meu,  le  porunci  tovarăşilor  săi  de  pe  platformă. 
Avem  planuri  de  pus  la  punct. 

Ii  părăsi,  fără  alte  cuvinte,  flancat  de  doi  dintre  străjerii  lui.  Fraţii  săi  îl  urmară  la  scurt  timp, 
unul  câte  unul.  Theon  se  ridică  pentru  a  merge  după  ei. 

-  Frăţiorul  meu  se  grăbeşte  să  plece.  Asha  ridică  cornul  de  băut  şi  mai  ceru  bere. 

-  Nobilul  nostru  tată  ne  aşteaptă. 

-  Şi  ne-a  aşteptat,  timp  de  mai  mulţi  ani.  Nu-i  va  face  nici  un  rău  să  ne  mai  aştepte  puţin... 
Dar  dacă  te  temi  de  mânia  lui,  fugi  după  el,  nu  sta  pe  gânduri.  N-ar  trebui  să-ţi  fie  greu  să-i 
ajungi  din  urmă  pe  unchii  noştri.  Zâmbi.  Unul  s-a  îmbătat  cu  apă  de  mare,  iar  celălalt  este  un  bou 
jugănit,  mare  şi  cenuşiu,  atât  de  slab  la  minte  încât  probabil  se  va  rătăci. 

Theon  se  lăsă  pe  spătarul  scaunului,  plictisit. 

-  Nu  fug  după  nici  un  bărbat. 

-  După  nici  un  bărbat,  dar  după  fiece  femeie. 

-  Nu  eu  am  fost  cel  care  ţi-a  pus  mâna  pe  bărbăţie. 

-  Eu  nu  am  aşa  ceva,  ştii?  Tu  ai  pus  mâna  pe  toate  celelalte  părţi  ale  trupului  meu  destul  de 
repede. 

Putea  simţi  cum  sângele  îi  năvăleşte  în  obraji. 

-  Sunt  bărbat,  cu  pofte  de  bărbat.  Ce  fel  de  fiinţă  neomenească  eşti  tu? 

-  Doar  o  fecioară  sfioasă.  Mâna  Ashei  ţâşni  sub  masă  pentru  a-1  strânge  de  pantaloni. 
Theon  aproape  sări  din  scaun. 

-  Ce,  nu  vrei  să  te  duc  de  cârmă  în  port,  frăţioare? 

-  Căsătoria  nu  e  pentru  tine,  hotărî  Theon.  Când  voi  domni  eu,  te  voi  expedia  la  surorile 
tăcute.  Se  ridică  în  picioare,  clătinându-se,  şi  se  îndepărtă. 

Ploaia  cădea  când  ajunse  la  podul  mişcător  care  ducea  către  Turnul  Mării.  Stomacul  i  se 
zvârcolea  şi  i  se  agita,  ca  marea  de  dedesubt,  iar  vinul  îl  făcuse  nesigur  pe  picioare.  Theon 


scrâşni  din  dinţi  şi,  croin-du-şi  drum  peste  pod,  strânse  frânghia  cu  putere,  ima-ginându-şi  că 
strângea  gâtul  Ashei. 

Solariul  era  la  fel  de  umed  şi  plin  de  praf  ca  întotdeauna,  îngropat  sub  blănurile  de  focă, 
tatăl  său  stătea  lângă  mangal,  cu  fraţii  săi  de  o  parte  şi  de  alta.  Când  intră  Theon,  Victarion 
vorbea  despre  maree  şi  despre  vânturi,  dar  Lordul  Balon  îi  făcu  semn  să  tacă. 

-  Mi-am  făcut  planurile.  E  timpul  să  le  auzi. 

-  Am  unele  sugestii... 

-  Când  voi  avea  nevoie  de  sfatul  tău,  am  să  ţi- 1  cer,  îi  spuse  tatăl  său.  Am  primit  un  mesaj 
de  la  Vechiul  Wyk.  Dagmer  aduce  casele  Drumm  şi  Stonehouse.  Dacă  zeii  ne  ajută  să  avem  vânt 
prielnic,  vom  fi  pe  mare  când  sosesc  ei,  sau  tu  vei  fi.  Vreau  ca  tu  să  dai  prima  lovitură,  Theon. 
Vei  duce  opt  corăbii  lungi  la  nord... 

-  Opt.  Faţa  i  se  înroşi.  Ce  pot  spera  să  realizez  doar  cu  opt  corăbii? 

-  Vei  distruge  Ţărmul  Stâncos,  jefuind  satele  de  pescari  şi  scufundând  orice  corăbii  pe  care 
ai  ocazia  să  le  întâlneşti.  S-ar  putea  să-i  scoţi  pe  unii  dintre  lorzii  de  la  nord  din  spatele  zidurilor 
lor  de  piatră.  Aeron  te  va  însoţi.  La  fel  şi  Dagmer  Cleftjaw. 

-  Fie  ca  Zeul  înecat  să  vă  binecuvânteze  săbiile,  zise  preotul. 

Theon  se  simţea  de  parcă  ar  fi  primit  o  palmă.  Era  trimis  să  facă  o  treabă  de  tâlhar,  să  dea 
foc  colibelor  de  pescari  şi  să  le  siluiască  fiicele  urâte.  Şi  totuşi,  după  toate  aparenţele,  Lordul 
Balon  nu  avea  suficientă  încredere  în  el  nici  măcar  să  facă  atâta  lucru.  Era  suficient  de  rău  că 
trebuia  să  suporte  privirile  încruntate  şi  muştruluielile  lui  Damphair.  Cu  Dagmer  Cleftjaw  lângă 
el,  comanda  lui  va  fi  pur  formală. 

-  Asha,  fiica  mea,  continuă  Lordul  Balon  -  iar  Theon  se  întoarse  şi  văzu  că  sora  lui  se 
furişase  înăuntru  în  tăcere  -,  tu  vei  duce  treizeci  de  corăbii  lungi  cu  oameni  pe  alese  în  preajma 
Dragonului  Mării.  Vei  acosta  la  nord  de  Deepwood  Morte.  înaintează  repede  şi  castelul  s-ar 
putea  să  cadă  înainte  ca  ei  să-şi  dea  măcar  seama  că  i-ai  atacat. 

Asha  zâmbi  ca  o  pisică  în  faţa  oalei  cu  smântână. 

-  întotdeauna  mi-am  dorit  un  castel,  spuse  ea  dulce. 

-  Atunci  ia-ţi  unul. 

Theon  fu  nevoit  să-şi  muşte  limba.  Deepwood  Motte  era  fortăreaţa  Gloverilor.  Cu  Robert  şi 
Galbart  aflaţi  amândoi  în  război  la  sud,  era  lipsită  de  apărare  şi,  după  ce  castelul  va  cădea, 
oamenii  de  fier  vor  avea  un  punct  de  sprijin  în  inima  norodului.  Eu  ar  trebui  să  fiu  cel  trimis  să 
preiau  Deepwood.  Cunoştea  ceta-tea,  îi  vizitase  pe  Gloveri  de  mai  multe  ori,  cu  Eddard  Stark. 

-  Victarion,  i  se  adresă  Lordul  Balon  fratelui  său,  principalul  atac  îţi  revine  ţie.  După  ce  fiii 
mei  îşi  vor  fi  dat  loviturile,  Winterfell  va  trebui  să  răspundă.  Vei  întâmpina  puţină  rezistenţă 
când  vei  naviga  către  Saltspear  şi  către  Fever  River.  La  izvoare,  vă  veţi  afla  la  mai  puţin  de 
douăzeci  de  mile  de  Moat  Cailin.  Gâtul  este  cheia  către  regat.  Stăpânim  deja  mările  vestului. 
Cândva  am  fost  stăpâni  peste  Moat  Cailin,  puştiul  nu  va  fi  în  stare  să  recâştige  nordul,  şi  dacă  e 
destul  de  nătărău  să  încerce,  duşmanii  lui  vor  închide  capătul  dinspre  sud  al  digului  în  spatele  lui, 
iar  Robb,  băieţandrul,  se  va  pomeni  prins  ca  un  şobolan  în  capcană. 

Theon  nu  mai  putu  să  tacă. 

-  Un  plan  îndrăzneţ,  tată,  dar  lorzii  din  castelele  lor... 
Lordul  Balon  îl  întrerupse: 


-  Lorzii  au  plecat  la  sud  cu  flăcăiaşul.  Cei  care  au  rămas  în  urmă  sunt  laşi,  bătrâni  sau 
băieţandri  nepricepuţi.  Se  vor  preda  sau  vor  cădea,  unul  câte  unul.  Winterfell  ne  poate  înfrunta 
timp  de  un  an,  dar  la  ce  bun?  Restul  va  fi  al  nostru,  pădurea  şi  câmpul  şi  castelul,  iar  pe  oamenii 
din  popor  îi  vom  transforma  în  sclavii  noştri  şi  în  femeile  noastre  de  sare. 

Aeron  Damphair  ridică  braţele. 

-  Iar  apele  mâniei  se  vor  ridica  şi  Zeul  înecat  îşi  va  întinde  stăpânirea  peste  ţinuturile  verzi! 

-  Ceea  ce  e  mort  nu  poate  învia,  intona  Victarion.  Lordul  Balon  şi  Asha  îl  îngânară,  iar 
Theon  nu  avu  de  ales  decât  să  murmure  alături  de  ei.  Şi  pe  urmă  se  sfârşi. 

Afară,  ploaia  cădea  mai  puternic  ca  niciodată.  Podul  de  frânghii  se  legăna  şi  se  răsucea  sub 
picioarele  sale.  Theon  Greyjoy  se  opri  la  mijlocul  distanţei  şi  contemplă  stâncile  de  dedesubt. 
Sunetul  valurilor  era  un  vuiet  copleşitor,  iar  pe  buze  simţea  stropi  de  sare.  O  pală  neaşteptată  de 
vânt  îl  făcu  să-şi  piardă  echilibrul  şi  căzu,  clătinându-se,  în  genunchi. 

Asha  îl  ajută  să  se  ridice. 

-  Nu  rezişti  nici  la  vin,  frăţioare. 

Theon  se  sprijini  de  umărul  ei  şi  o  lăsă  să-1  conducă  peste  scândurile  alunecoase. 

-  îmi  plăceai  mai  mult  când  erai  Esgred,  îi  spuse  el,  pe  un  ton  de  reproş. 
Ea  râse. 

-  Mi  se  pare  corect.  Şi  tu  îmi  plăceai  mai  mult  când  aveai  nouă  ani. 


TYRION 


Prin  uşă  răzbătea  sunetul  dulce  al  harpei,  îngemănat  cu  trilurile  fluierelor.  Glasul 
cântăreţului  era  înăbuşit  de  pereţii  groşi,  dar  Tyrion  ştia  versurile.  Am  iubit  o  fecioară,  frumoasă 
ca  o  vară,  îşi  aminti  el,  cu  soare  în  păr... 

Ser  Meryn  Trant  păzea  uşa  reginei  în  noaptea  aceasta.  Felul  în  care  mormăi  „Stăpâne"  îi 
sună  lui  Tyrion  a  reproş,  dar  bărbatul  îi  deschise  uşa.  Cântecul  se  întrerupse  brusc  când  Tyrion 
năvăli  în  dormitorul  surorii  sale. 

Cersei  se  odihnea  sprijinită  de  un  morman  de  perne.  Avea  picioarele  goale,  părul  auriu 
răvăşit  cu  dibăcie,  iar  rochia,  o  mătase  grea,  verde  cu  auriu,  reflecta  lumina  lumânărilor  şi  sclipi 
când  femeia  îşi  ridică  privirea. 

-  Dulce  surioară,  spuse  Tyrion,  ce  frumoasă  eşti  în  seara  asta.  Se  întoarse  către  cântăreţ.  Şi 
tu  la  fel,  vere.  N-am  avut  habar  că  ai  o  voce  atât  de  încântătoare. 

La  auzul  complimentului,  Ser  Lancel  deveni  ursuz,  probabil  avea  impresia  că  e  luat  peste 
picior.  Lui  Tyrion  i  se  părea  că  flăcăul  crescuse  zece  centimetri  de  când  fusese  făcut  cavaler. 
Lancel  avea  părul  des,  de  culoarea  nisipului,  ochii  verzi  ai  Lannisterilor  şi  o  dâră  de  puf  moale, 
blond,  deasupra  buzei  superioare.  La  cei  şaisprezece  ani  ai  săi,  avea  ghinionul  să  aibă  toată 
încrederea  nestrămutată  a  tinereţii,  era  lipsit  de  orice  urmă  de  umor  sau  modestie  şi  era  frate  cu 
aroganţa  care  le  venea  atât  de  firesc  celor  născuţi  blonzi,  puternici  şi  chipeşi.  Recenta  lui  ridicare 
în  rang  îl  făcuse  şi  mai  nesuferit. 

-  înălţimea  Sa  a  trimis  după  tine?  ceru  explicaţii  băiatul. 

-  Nu,  după  câte-mi  amintesc,  recunoscu  Tyrion.  Regret  să-ţi  întrerup  spectacolul,  Lancel, 
dar  se  întâmplă  că  am  de  discutat  probleme  importante  cu  sora  mea. 

Cersei  îl  privi  cu  suspiciune. 

-  Dacă  eşti  aici  în  legătură  cu  fraţii  aceia  cerşetori,  Tyrion,  scuteşte-mă  de  reproşuri.  Nu 
accept  să  umple  străzile  cu  vorbele  lor  murdare  de  trădători.  îşi  pot  predica  unul  altuia  în  temniţă. 

-  Şi  se  pot  socoti  norocoşi  că  au  o  regină  atât  de  milostivă,  adăugă  Lancel.  Eu  le-aş  fi 
smuls  limbile. 

-  Unul  a  îndrăznit  chiar  să  spună  că  zeii  ne  pedepsesc  pentru  că  Jaime  1-a  ucis  pe 
adevăratul  rege,  afirmă  Cersei.  Nu  mă  mai  sâcâi,  Tyrion.  Ţi-am  dat  ocazia  să  te  ocupi  de 
păduchii  ăia,  dar  tu  şi  Ser  Jacelyn  al  tău  n-aţi  făcut  nimic,  aşa  că  i-am  poruncit  lui  Vylarr  să  se 
ocupe  de  problemă. 

-  Şi  aşa  a  şi  făcut.  Tyrion  fusese  deranjat  când  mantiile  roşii  au  târât  o  jumătate  de  duzină 
de  profeţi  neruşinaţi  jos,  în  temniţe,  fără  să-1  consulte,  dar  nu  erau  destul  de  importanţi  ca  să  se 
războiască  pentru  ei.  Nu  încape  îndoială  că  ne  va  prinde  bine  tuturor  puţină  linişte  pe  străzi.  Nu 
de  asta  am  venit.  Am  noutăţi  pe  care  sunt  sigur  că  eşti  curioasă  să  le  auzi,  dragă  surioară,  dar  ar  fi 
mai  bine  să  ţi  le  spun  între  patru  ochi. 


-  Prea  bine.  Harpistul  şi  flautistul  se  înclinară  şi  se  precipitară  afară  din  încăpere,  în  timp 
ce  Cersei  îi  dădu  vărului  său  un  sărut  cast  pe  obraz.  Lasă-ne  singuri,  Lancel.  Fratele  meu  este 
inofensiv  când  e  singur.  Dacă  şi-ar  fi  adus  cu  el  favoriţii,  le-am  fi  simţit  mirosul. 

Tânărul  cavaler  îi  aruncă  verişoarei  sale  o  privire  mâhnită  şi  trânti  uşa  cu  putere  în  urma 

lui. 

-  Te  informez  că  îl  pun  pe  Shagga  să  facă  baie  o  dată  la  două  săptămâni,  zise  Tyrion  după 
ce  Lancel  plecă. 

-  Eşti  foarte  mulţumit  de  tine,  nu-i  aşa?  De  ce? 

-  De  ce  nu?  răspunse  Tyrion.  Zi  şi  noapte  ciocanele  răsună  de-a  lungul  Străzii  Oţelului,  iar 
marele  lanţ  e  tot  mai  lung.  Se  trânti  pe  patul  mare,  cu  baldachin.  Acesta  e  patul  în  care  a  murit 
Robert?  Mă  miră  că-1  păstrezi. 

-  Mă  face  să  visez  frumos,  zise  ea.  Acum  scuipă  ce  ai  de  spus  şi  pleacă,  Pezevenghiule. 
Tyrion  zâmbi. 

-  Lordul  Stannis  a  plecat  de  la  Piatra  Dragonului.  Cersei  sări  în  picioare. 

-  Şi  tu  mai  stai  aici,  rânjind  ca  un  dovleac  de  Ziua  Recoltei?  Bywater  a  chemat  Garda 
Oraşului?  Trebuie  să  trimitem  o  pasăre  la  Harrenhal  îndată.  Tyrion  râdea.  Cersei  îl  înhaţă  de 
umeri  şi  îl  scutură.  încetează!  Eşti  nebun  sau  beat?  încetează! 

Tyrion  abia  reuşi  să  scoată  câteva  vorbe: 

-  Nu  pot,  gâfâi  el.  E  prea...  O,  zei,  prea  amuzant...  Stannis... 

-  Ce? 

-  Nu  vine  împotriva  noastră,  reuşi  să  articuleze  Tyrion.  A  atacat  Capătul  Furtunii.  Renly  a 
pornit  spre  el. 

Unghiile  surorii  sale  îi  săpară  dureros  în  carne.  Preţ  de  o  clipă,  ea  îl  privi  neîncrezătoare,  de 
parcă  Tyrion  ar  fi  început  să  bolborosească  într-o  limbă  necunoscută. 

-  Stannis  şi  Renly  se  luptă  între  ei?  Când  el  clătină  din  cap,  Cersei  începu  să  chicotească.  O, 
zei,  aveţi  milă,  zise  ea  cu  răsuflarea  tăiată.  încep  să  cred  că  Robert  a  fost  cel  deştept. 

Tyrion  îşi  lăsă  capul  pe  spate  şi  hohoti.  Râseră  amândoi.  Cersei  îl  împinse  jos  din  pat  şi  îl 
învârti,  îl  îmbrăţişa  chiar,  bucuroasă,  preţ  de  o  clipă,  ca  o  fetiţă.  Când  îl  lăsă  jos,  Tyrion  era 
ameţit  şi  fără  suflare.  Se  împletici  până  la  servantă  şi  întinse  o  mână,  ca  să  se  sprijine. 

-  Crezi  că  se  va  ajunge  într-adevăr  la  luptă  între  cei  doi?  Dacă  ar  putea  ajunge  la  o  anumită 
înţelegere... 

-  Nu  vor  ajunge,  zise  Tyrion.  Sunt  prea  diferiţi  şi  totuşi,  prea  asemănători,  şi  nu  s-au 
înghiţit  niciodată. 

-  Iar  Stannis  a  avut  întotdeauna  impresia  că  a  fost  văduvit  de  Capătul  Furtunii,  răspunse 
Cersei  gânditoare.  Străvechiul  scaun  al  Casei  Baratheon,  al  lui,  de  drept...  Dacă  ai  şti  de  câte  ori 
a  venit  la  Robert  cântând  acelaşi  cântec  monoton,  pe  tonul  acela  posomorât  şi  îndurerat  al  său. 
Când  Robert  i-a  dat  lui  Renly  Capătul  Furtunii,  Stannis  a  strâns  din  dinţi  atât  de  tare  încât  am 
crezut  că  o  să  i  se  sfărâme. 

-  A  luat  gestul  ca  pe  un  semn  de  dispreţ. 

-  A  fost  făcut  în  semn  de  dispreţ,  zise  Cersei. 

-  Da,  răspunse  el,  cu  respiraţia  întretăiată.  O,  zei, 


da. 

Stătea  cu  spatele  la  ea  când  umplu  două  cupe  cu  vin  roşu,  dulce,  de  Arbor.  Era  cel  mai 
simplu  lucru  din  lume  să  presare  un  pic  de  praf  fin  în  cupa  ei. 

-  Pentru  Stannis,  zise  el,  dându-i  vinul.  Inofensiv  când  sunt  singur,  da? 

-  Pentru  Renly,  răspunse  ea  râzând.  Fie  să  se  lupte  mult  şi  bine,  şi  Ceilalţi  să-i  ia  pe 
amândoi. 

Aceasta  e  Cersei,  cea  pe  care  o  vede  Jaime?  Când  zâmbea,  puteai  vedea  cât  e  de  frumoasă, 
cu  adevărat.  Am  iubit  o  fecioară,  dulce  ca  o  vară,  cu  soare  în  pâr.  Aproape  că  regreta  că  o 
otrăvea. 

Mesagerul  ei  sosi  în  dimineaţa  următoare,  pe  când  Tyrion  îşi  lua  micul  dejun.  Regina  avea 
o  indispoziţie  şi  nu  putea  să  iasă  din  camerele  ei.  Nu  poate  să  iasă  din  privată,  mai  degrabă. 
Tyrion  scoase  cuvenitele  sunete  de  compasiune  şi  îi  trimise  vorbă  lui  Cersei  să  se  odihnească 
liniştită,  el  va  trata  cu  Ser  Cleos  aşa  cum  s-au  înţeles. 

Tronul  de  Fier  al  lui  Aegon  Cuceritorul  era  o  încâlceală  de  ţepi  periculoşi  şi  de  dinţi  ascuţiţi 
de  metal,  în  aşteptarea  oricărui  nătărău  care  ar  încerca  să  stea  prea  comod,  iar  când  se  caţără  pe 
trepte,  picioarele  sfrijite  i  se  încordară,  prea  conştient  de  spectacolul  absurd  pe  care  îl  oferea. 
Totuşi,  un  singur  lucru  era  de  spus  despre  acel  scaun:  era  prea  înalt. 

Străjerii  Lannister  stăteau  tăcuţi  în  mantiile  lor  purpurii  şi  purtând  coifurile  cu  creste  în 
formă  de  lei.  Mantiile  aurii  ale  lui  Ser  Jacelyn  îi  priveau  din  partea  opusă  a  sălii.  Treptele  care 
duceau  la  tron  erau  flancate  de  Bronn  şi  Ser  Preston,  din  Garda  Regală.  Curtenii  umpleau  galeria, 
în  timp  ce  petiţionarii  se  îngrămădeau  lângă  uşile  înalte  de  stejar  şi  bronz.  Şansa  Stark  arăta 
deosebit  de  frumoasă  în  dimineaţa  aceasta,  deşi  avea  faţa  albă  ca  laptele.  Lordul  Gyles  tuşea,  iar 
bietul  văr  Tyrek  îşi  purta  mantia  de  mire  din  blană  albă  de  hermină  şi  catifea.  De  la  căsătoria  sa 
cu  micuţa  Lady  Ermesande,  cu  trei  zile  în  urmă,  ceilalţi  cavaleri  începuseră  să-i  spună  „Doica"  şi 
îl  întrebau  ce  fel  de  scutece  a  purtat  mireasa  lui  în  noaptea  nunţii. 

Tyrion  îi  privi  pe  toţi,  de  sus,  şi  descoperi  că  îi  plăcea. 

-  Să  se  apropie  Ser  Cleos  Frey.  Glasul  său  se  lovi  de  pereţii  de  piatră  şi  răsună  în  întreaga 
încăpere.  Şi  asta  îi  plăcea.  Păcat  că  Shae  nu  poate  fi  aici  să  vadă  toate  acestea,  cugetă  el.  Ea 
ceruse  să  vină,  dar  era  imposibil. 

Ser  Cleos  străbătu  tot  drumul  printre  mantiile  aurii  şi  cele  purpurii,  fără  să  se  uite  nici  în 
stânga,  nici  în  dreapta.  Când  îngenunche,  Tyrion  observă  că  vărul  său  începea  să  chelească. 

-  Ser  Cleos,  zise  Degeţel  de  la  masa  de  consiliu,  ai  mulţumirile  noastre  pentru  că  ne-ai  adus 
această  ofertă  de  pace  de  la  Lordul  Stark. 

Marele  Maester  Pycelle  îşi  drese  glasul. 

-  Regina  Regentă,  Mâna  Regelui  şi  micul  consiliu  au  analizat  condiţiile  oferite  de 
autoproclamatul  Rege  al  Nordului.  Păcat,  dar  nu  pot  fi  acceptate,  iar  tu,  ser,  trebuie  să  le  spui  asta 
acestor  nordici. 

-  Iată  condiţiile  noastre,  zise  Tyrion:  Robb  Stark  trebuie  să  lase  sabia  deoparte,  să  jure 
loialitate  şi  să  se  întoarcă  la  Winterfell.  Trebuie  să-mi  elibereze  fratele,  nevătămat,  şi  să-şi  aşeze 
oastea  sub  comanda  lui  Jaime,  să  pornească  împotriva  rebelilor  Renly  şi  Stannis  Baratheon. 
Fiecare  dintre  stegarii  lui  Stark  trebuie  să  ne  trimită  un  fiu  drept  ostatic.  O  fată  va  fi  îndeajuns, 


dacă  nu  există  nici  un  fiu.  Vor  fi  trataţi  cu  blândeţe  şi  li  se  va  acorda  un  loc  de  cinste  aici,  la 
curte,  atâta  timp  cât  taţii  lor  nu  înfăptuiesc  nici  o  nouă  trădare. 
Cleos  Frey  avea  un  aer  nefericit. 

-  Nobilă  Mână  a  Regelui,  Lordul  Stark  nu  va  accepta  niciodată  aceste  condiţii. 
Nu  ne-am  aşteptat  nici  o  clipă  să  le  accepte,  Cleos. 

-  Spune-i  că  am  ridicat  încă  o  oaste  numeroasă  la  Casterly  Rock,  că  în  curând  aceasta  va 
înainta  către  el  dinspre  vest,  în  timp  ce  nobilul  meu  tată  avansează  dinspre  est.  Spune-i  că  e 
singur,  fără  nici  o  şansă  să-şi  facă  aliaţi.  Stannis  şi  Renly  Baratheon  se  luptă  între  ei,  iar  Prinţul 
din  Dorne  a  consimţit  la  căsătoria  fiului  său  Trystane  cu  Prinţesa  Myrcella. 

Un  murmur  de  încântare  şi  consternare  deopotrivă  se  ridică  dinspre  galerie  şi  din  fundul 

sălii. 

-  Cât  despre  verii  mei,  continuă  Tyrion,  îi  oferim  pe  Harrion  Karstark  şi  Ser  Wylis 
Manderly  în  schimbul  lui  Willem  Lannister,  iar  pe  Lordul  Cerwyn  şi  pe  Ser  Donnel  Locke  pentru 
fratele  tău,  Tion.  Spune-i  lui  Stark  că  doi  Lannisteri  fac  cât  patru  oameni  ai  nordului  la  orice  oră. 
Aşteptă  ca  râsetele  să  se  potolească.  Oasele  tatălui  său  le  va  avea,  ca  o  dovadă  de  bună-credinţă 
din  partea  lui  Joffrey. 

-  Lordul  Stark  a  mai  cerut  să-i  fie  înapoiate  surorile  şi  sabia  tatălui  său,  îi  reaminti  Ser 
Cleos. 

Ser  Ilyn  Payne  amuţi,  cu  teaca  spadei  lui  Eddard  Stark  ridicată  deasupra  unui  umăr. 

-  Gheaţă,  zise  Tyrion.  O  va  primi  când  va  face  pace  cu  noi,  nu  mai  devreme. 

-  Cum  spui.  Şi  surorile  sale? 

Tyrion  aruncă  o  privire  către  Şansa  şi  se  simţi  săgetat  de  milă  când  spuse: 

-  Până  când  fratele  meu,  Jaime,  va  fi  eliberat  nevătămat,  vor  rămâne  aici,  ca  ostatice.  De  el 
depinde  cât  de  bine  sunt  tratate.  Şi,  dacă  zeii  sunt  buni,  Bywater  o  va  găsi  pe  Arya  în  viaţă, 
înainte  ca  Robb  să  afle  că  ea  lipseşte. 

-  Ii  voi  duce  mesajul  tău,  stăpâne. 

Tyrion  trase  de  una  dintre  săbiile  răsucite  care  atârnau  de  braţul  tronului.  Iar  acum,  lovitura. 

-  Vylarr,  strigă  el. 

-  Stăpâne. 

-  Oamenii  pe  care  i-a  trimis  Stark  sunt  destui  pentru  a  apăra  oasele  Lordului  Eddard,  dar 
un  Lan-nister  trebuie  să  aibă  o  escortă  Lannister,  afirmă  Tyrion.  Ser  Cleos  e  vărul  reginei  şi  al 
meu.  Vom  dormi  mai  liniştiţi  dacă  ai  grijă  să  fie  adus  teafăr  înapoi  la  Riverrun. 

-  Cum  porunceşti.  Câţi  oameni  ar  trebui  să  iau? 

-  Păi  pe  toţi. 

Vylarr  rămase  încremenit  ca  o  statuie.  Marele  Maester  Pycelle  se  ridică,  oftând: 

-  Mână  nobilă  a  Regelui,  nu  se  poate...  Tatăl  tău,  Lordul  Tywin  însuşi  a  trimis  aceşti 
oameni  de  nădejde  în  oraş,  ca  s-o  apere  pe  Regina  Cersei  şi  pe  copiii  ei... 

-  Garda  Regală  şi  Garda  Oraşului  îi  apără  destul.  Zeii  să-ţi  călăuzească  paşii  pe  drum, 
Vylarr. 

La  masa  de  consiliu,  Varys  zâmbi,  Degeţel  se  prefăcu  plictisit,  iar  Pycelle  rămase  cu  gura 
căscată  ca  un  peşte  spălăcit,  perplex.  Un  vestitor  făcu  un  pas  înainte. 


-  Dacă  cineva  mai  are  alte  probleme  de  adus  în  faţa  Mâinii  Regelui,  să  vorbească  acum  sau 
să  plece  şi  să  păstreze  tăcerea. 

-  Eu  cer  să  fiu  ascultat.  Un  bărbat  subţire,  îmbrăcat  în  negru,  îşi  croi  drum  printre  gemenii 
Redwyne. 

-  Ser  Alliser!  exclamă  Tyrion.  Ei  bine,  n-am  avut  nici  cea  mai  vagă  idee  că  ai  venit  la 
curte.  Ar  fi  trebuit  să-mi  trimiţi  vorbă! 

-  Ţi-am  trimis,  după  cum  bine  ştii.  Thorne  era  înţepător,  ca  numele  de  ghimpe  pe  care  îl 
purta,  un  bărbat  uscăţiv,  cu  trăsături  ascuţite,  de  cincizeci  de  ani,  cu  privirea  aspră,  cu  mâinile 
mari  şi  cu  părul  negru  brăzdat  de  şuviţe  cărunte.  Am  fost  uitat,  ignorat  şi  lăsat  să  aştept  ca  un 
slujitor  de  rând. 

-  Adevărat?  Bronn,  nu  e  bine  ce  s-a  întâmplat.  Ser  Alliser  şi  cu  mine  suntem  prieteni 
vechi.  Am  străbătut  Zidul  împreună. 

-  Dragă  Ser  Alliser,  murmură  Varys,  nu  trebuie  să  ne  judeci  prea  aspru.  Atât  de  mulţi 
caută  bunăvoinţa  lui  Joffrey  în  aceste  vremuri  tulburi  şi  tumultuoase. 

-  Mai  tulburi  decât  îţi  dai  seama,  eunucule. 

-  Când  ne  adresăm  lui,  îi  spunem  Lord  Eunuc,  îl  zeflemisi  Degeţel. 

-  Cum  putem  să  te  ajutăm,  bunule  frate?  îl  întrebă  Marele  Maester  Pycelle  cu  glas 
mângâietor. 

-  Lordul  Comandant  m-a  trimis  la  înălţimea  Sa  Regele,  răspunse  Thorne.  Problema  e  prea 
gravă  ca  să  fie  lăsată  pe  seama  slujitorilor. 

-  Regele  se  joacă  cu  noua  sa  arbaletă,  zise  Tyrion.  Ca  să  scape  de  Joffrey  nu  a  fost  nevoie 
decât  să-i  aducă  o  arbaletă  greoaie  din  Myr,  care  trăgea  trei  săgeţi  deodată,  iar  regele  nu  s-a  lăsat 
până  când  nu  a  încercat-o  îndată.  Poţi  să  vorbeşti  cu  slujitorii  sau  să  păstrezi  tăcerea. 

-  Cum  doreşti,  zise  Alliser,  rostind  fiecare  cuvânt  pe  un  ton  ofensat.  Am  fost  trimis  să-ţi 
spun  că  am  găsit  doi  cercetaşi,  de  mult  dispăruţi.  Erau  morţi,  dar  când  le-am  adus  trupurile  înapoi 
la  Zid,  s-au  ridicat  în  noapte.  Unul  1-a  ucis  pe  Ser  Jaremy  Rykker,  iar  celălalt  a  încercat  să-1 
omoare  pe  Lordul  Comandant. 

In  depărtare,  Tyrion  auzi  pe  cineva  râzând  pe  înfundate.  Vrea  sa-şi  bata  joc  de  mine  cu 
aiureala  asta?  Se  foi  stânjenit  şi  privi  în  jos,  către  Varys,  Degeţel  şi  Pycelle,  întrebându-se  dacă 
vreunul  dintre  ei  avea  vreo  contribuţie.  Unui  pitic  îi  plăcea  cel  mai  mult  să-şi  păstreze 
demnitatea.  Odată  ce  curtea  şi  regatul  începeau  să  râdă  de  el,  era  pierdut.  Şi  totuşi...  totuşi... 

Tyrion  îşi  aminti  o  noapte  rece,  sub  stele,  când  a  stat  lângă  Jon  Snow,  băiat  pe  atunci,  şi 
văzuseră  un  lup  mare,  alb,  în  vârful  Zidului,  la  capătul  lumii,  privind  la  întunericul  nemărginit  de 
dedesubt.  Simţise  -  ce?  -  cu  siguranţă  ceva,  o  spaimă  tăioasă  ca  vântul  îngheţat  al  nordului.  Un 
lup  uriaşe  în  noapte  şi  sunetul  îi  străbătuse  trupul  ca  un  fior. 

Nu  fi  prost,  îşi  spuse.  Lupul,  vântul,  pădurea  întu-necatânu  însemnau  nimic.  Şi  totuşi... 
începuse  să  aibă  o  simpatie  pentru  bătrânul  Jeor  Mormont  în  perioada  petrecută  la  Castelul 
Negru. 

-  Sper  că  Bătrânul  Urs  a  supravieţuit  acestui  atac. 

-  A  supravieţuit. 

-  Şi  că  fraţii  tăi  i-au  ucis  pe  acei,  ăăă,  morţi? 

-  I-au  ucis. 


-  Eşti  sigur  că  de  data  asta  sunt  morţi?  întrebă  blajin  Tyrion.  Când  Bronn  îşi  înăbuşi  un 
hohot  de  râs,  ştiu  cum  trebuia  să  continue.  Morţi  de-a  binelea? 

-  Au  fost  morţi  de  prima  dată,  se  repezi  Ser  Alli-ser.  Palizi  şi  reci,  cu  mâinile  şi  cu 
picioarele  negre.  Am  adus  mâna  lui  Jared,  smulsă  din  trupul  său  de  lupul  bastardului. 

Degeţel  se  aprinse: 

-  Şi  unde  este  această  dovadă  fermecătoare?  Ser  Alliser  se  încruntă  stânjenit. 

-  A...  a  putrezit  cât  timp  am  aşteptat  fără  să  fiu  ascultat.  Nu  a  mai  rămas  nimic  de  văzut  în 
afară  de  oase. 

Sala  răsună  de  râsete  înfundate. 

-  Lord  Baelish,  îi  strigă  Tyrion  lui  Degeţel,  fâ-i  rost  bravului  nostru  Ser  Alliser  de  o  sută  de 
lopeţi  să  le  ia  cu  el  când  se  întoarce  la  Zid. 

-  Lopeţi?  Ser  Alliser  miji  ochii,  bănuitor. 

-  Dacă  vă  veţi  îngropa  morţii,  nu  se  vor  mai  ridica,  îi  spuse  Tyrion,  şi  întreaga  adunare  râse 
cu  gura  până  la  urechi.  Lopeţile  vor  pune  capăt  necazurilor  voastre,  cu  câteva  spinări  puternice 
care  să  le  mânuiască.  Ser  Jacelyn,  vezi  ca  bunul  nostru  frate  să-şi  aleagă  oameni  din  temniţele 
oraşului. 

Ser  Jacelyn  Bywater  spuse: 

-  Cum  ţi-e  voia,  stăpâne,  dar  celulele  sunt  aproape  goale.  Yoren  a  luat  toţi  oamenii  potriviţi 
pentru  aşa  ceva. 

-  Atunci  mai  arestează  câţiva,  îi  spuse  Tyrion.  Sau  împrăştie  vorba  că  pe  Zid  se  află  pâine 
şi  napi,  şi  se  vor  duce  de  bună  voie.  Oraşul  are  prea  multe  guri  de  hrănit,  iar  Rondul  de  Noapte 
duce  mereu  lipsă  de  oameni.  La  semnalul  lui  Tyrion,  vestitorul  strigă  sfârşitul  şi  sala  începu  să  se 
golească. 

Ser  Alliser  Thorne  nu  se  lăsă  atât  de  uşor  expediat.  Aştepta  la  piciorul  Tronului  de  Fier 
când  coborî  Tyrion. 

-  Crezi  că  am  bătut  tot  drumul  de  la  East-watch-by-de-Sea  ca  să  fiu  batjocorit  de  unul  ca 
tine?  izbucni,  aţinându-i  calea.  Nu  e  nici  o  glumă.  Am  văzut  cu  ochii  mei.  Iţi  spun  că  morţii 
umblă. 

-  Ar  trebui  să  încercaţi  să-i  omorâţi  până  la  capăt.  Tyrion  îl  dădu  la  o  parte  şi  trecu. 
Ser  Alliser  îl  înhaţă  de  mânecă,  dar  Preston  Green-field  îl  împinse. 

-  Nu  te  apropia,  ser. 

Thorne  ştia  că  nu  era  cazul  să  se  pună  cu  un  cavaler  al  Gărzii  Regale. 

-  Eşti  un  nătărău,  Pezevenghiule,  strigă  Ser  Alliser  în  spatele  lui  Tyrion. 
Piticul  se  întoarse  pentru  a-1  privi  în  faţă. 

-  Eu?  Serios?  Atunci  mă  întreb  de  ce  râdeau  de  tine?  Schiţă  un  zâmbet.  Ai  venit  după 
oameni,  nu-i  aşa? 

-  Vânturile  reci  se  ridică.  Zidul  trebuie  apărat. 

-  Şi  ca  să-1  aperi  ai  nevoie  de  oameni,  ceea  ce  ţi-aş  fi  dat...  după  cum  ai  fi  putut  observa, 
dacă  urechile  tale  ar  fi  auzit  şi  altceva  în  afară  de  insulte.  Ia-i,  mulţumeşte-mi  şi  dispari  înainte  să 
fiu  nevoit  să  agit  iarăşi  furca  la  tine.  Transmite-i  salutările  mele  prieteneşti  Lordului  Mormont... 
Şi  lui  Jon  Snow,  de  asemenea. 


Bronn  îl  apucă  pe  Ser  Alliser  de  cot  şi  îl  târî  cu  forţa  afară  din  încăpere.  Marele  Maester 
Pycelle  ple  case  deja,  dar  Varys  şi  Degeţel  fuseseră  martorii  întregii  scene,  de  la  început  până  la 
sfârşit. 

-  Te  admir  tot  mai  mult,  stăpâne,  mărturisi  eunucul.  II  potoleşti  pe  băiatul  Stark  cu  oasele 
tatălui  său,  îţi  laşi  sora  fără  protectorii  ei  dintr-o  singură  mişcare  ageră.  Ii  dai  acelui  frate  în  negru 
oamenii  pe  care  îi  caută,  scapi  oraşul  de  câteva  guri  înfometate  şi  faci,  totuşi,  ca  toate  acestea  să 
pară  o  glumă,  ca  nimeni  să  nu  poată  spune  că  piticul  se  teme  de  lighioane.  O,  bine  lucrat. 

Degeţel  îşi  mângâie  barba. 

-  Chiar  ai  de  gând  să-ţi  trimiţi  departe  toate  gărzile,  Lannister? 

-  Nu,  am  de  gând  să  trimit  departe  toate  gărzile  surorii  mele. 

-  Regina  nu  va  îngădui  asta  niciodată. 

-  O,  eu  cred  că  da.  Eu  sunt  fratele  ei  şi  când  mă  vei  cunoaşte  mai  bine,  vei  afla  că  vorbesc 
cât  se  poate  de  serios. 

-  Şi  atunci  când  minţi? 

-  Mai  ales  când  mint.  Lord  Petyr,  am  impresia  că  eşti  nemulţumit  de  mine. 

-  Te  iubesc  la  fel  de  mult  ca  întotdeauna,  stăpâne.  Cu  toate  astea,  nu-mi  surâde  să  fiu  luat 
de  prost.  Dacă  Myrcella  se  căsătoreşte  cu  Trystane  Martell,  n-are  cum  să  se  mărite  cu  Robert 
Arryn,  nu-i  aşa? 

-  Nu  fără  să  provoace  un  mare  scandal,  recunoscu  Tyrion.  Regret  micul  meu  şiretlic,  Lord 
Petyr,  dar  când  am  vorbit  noi,  n-aveam  de  unde  să  ştiu  că  oferta  mea  va  fi  acceptată  de  cei  din 
Dorne. 

Degeţel  nu  era  împăcat. 

-  Nu-mi  place  să  fiu  minţit,  stăpâne.  La  următoarea  înşelătorie,  lasă-mă  deoparte. 
Numai  dacă  vei  face  şi  tu  acelaşi  lucru  pentru  mine,  gândi  Tyrion,  aruncând  o  privire  spre 

pumnalul  de  la  şoldul  lui  Degeţel. 

-  Dacă  te-am  jignit,  îmi  pare  nespus  de  rău.  Toată  lumea  ştie  cât  de  mult  te  iubim.  Şi  câtă 
nevoie  avem  de  tine. 

-  încearcă  să  nu  uiţi  asta.  Cu  aceasta,  Degeţel  plecă. 

-  Fă  cu  mine  câţiva  paşi,  Varys,  zise  Tyrion.  Ieşiră  împreună  pe  uşa  regelui,  cea  din  spatele 
tronului,  iar  papucii  eunucului  alergau  uşor  pe  pietre. 

-  Lordul  Baelish  are  dreptate,  ştii.  Regina  nu-ţi  va  îngădui  niciodată  să-i  alungi  paza. 

-  Va  îngădui.  Te  vei  ocupa  tu  de  asta. 

Pe  buzele  cărnoase  ale  lui  Varys  sclipi  un  zâmbet. 

-  Serios? 

-  O,  cu  siguranţă.  Ii  vei  spune  că  face  parte  din  strategia  mea  pentru  eliberarea  lui  Jaime. 
Varys  îşi  mângâie  obrazul  pudrat. 

-  Asta  va  presupune,  fără  îndoială,  implicarea  celor  patru  oameni  pe  care  Bronn  al  tău  i-a 
căutat  cu  atâta  sârguinţă  în  toate  locurile  rău  famate  de  la  Debarcaderul 

Regelui:  un  hoţ,  un  otrăvitor,  un  comediant  şi  un  ucigaş. 

-  Imbracă-i  cu  mantii  purpurii  şi  coifuri  cu  lei  şi  nu  se  vor  deosebi  nicidecum  de  orice  alţi 
străjeri.  Am  căutat  o  vreme  un  tertip  prin  care  să-i  aduc  la  River-run,  până  când  m-am  gândit  să-i 
ascund  la  lumina  zilei.  Vor  pătrunde  pe  poarta  principală  arborând  flamurile  Casei  Lannister  şi 


escortând  oasele  Lordului  Eddard.  Zâmbi  cu  viclenie.  Patru  oameni  singuri  vor  fi  priviţi  cu 
circumspecţie.  Patru  printre  o  sută  se  pot  pierde.  Aşa  că  trebuie  să-i  trimit  pe  adevăraţii  străjeri, 
ca  şi  pe  cei  falşi,  după  cum  îi  vei  spune  surorii  mele. 

-  Şi,  de  dragul  iubitului  ei  frate,  va  consimţi,  în  ciuda  îndoielilor  sale.  înaintară  printr-o 
colonadă  pustie.  Totuşi,  pierderea  mantiilor  sale  roşii  o  va  face  să  se  simtă  neliniştită. 

-  îmi  place  când  e  neliniştită,  zise  Tyrion. 

Ser  Cleos  Frey  plecă  chiar  în  după-amiaza  aceea,  escortat  de  Vylarr  şi  de  o  sută  de  străjeri 
Lannister,  înveşmântaţi  în  mantii  roşii.  Oamenii  trimişi  de  Robb  Stark  li  se  alăturară  la  Poarta 
Regelui,  pentru  drumul  lung  către  vest. 

Tyrion  îl  găsi  pe  Timett  în  cazarmă,  jucând  zaruri  cu  Oamenii  Arşi. 

-  Vino  la  solariul  meu  la  miezul  nopţii.  Timett  îi  aruncă  o  privire  şi  dădu  scurt  din  cap. 
Nu  era  omul  care  să  vorbească  mult. 

In  seara  aceea,  chefui  cu  Ciorile  de  Piatră  şi  cu  Fraţii  Lunii,  în  Sala  Mică,  deşi  de  data 
aceasta  se  feri  să  bea  vin.  Voia  să  fie  cât  se  poate  de  lucid. 

-  Shagga,  ce  lună  este  asta?  Incruntătura  lui  Shagga  era  feroce. 

-  Neagră,  cred. 

-  In  vest,  o  numesc  luna  trădătorului.  încearcă  să  nu  te  îmbeţi  prea  tare  în  seara  asta  şi  vezi 
să  ai  securea  ascuţită. 

-  Securea  unei  Ciori  de  Piatră  e  mereu  ascuţită,  iar  securile  lui  Shagga  sunt  mereu  cele  mai 
ascuţite.  Odată  am  tăiat  barba  unui  om,  dar  el  nu  şi-a  dat  seama  până  când  nu  a  vrut  să  şi-o 
pieptene.  Atunci  i-a  căzut. 

-  De  asta  nu  te  piepteni  tu  niciodată? 

Ciorile  de  Piatră  începură  să  râdă  în  hohote  şi  să  bată  din  picioare.  Shagga  hohotea  cel  mai 
tare  dintre  toţi. 

La  miezul  nopţii,  castelul  era  întunecat  şi  tăcut.  Cu  siguranţă,  câteva  mantii  aurii  de  pe 
ziduri  i-au  observat  când  au  părăsit  Turnul  Mâinii,  dar  nimeni  nu  ridică  glasul.  Era  Mâna  Regelui 
şi  era  treaba  lui  unde  se  afla. 

Uşa  subţire  din  lemn  crăpă  cu  un  pârâit  zgomotos  sub  călcâiul  cizmei  lui  Shagga.  Bucăţi  de 
lemn  se  împrăştiară,  iar  Tyrion  auzi  gâfâitul  de  spaimă  al  unei  femei.  Shagga  spintecă  uşa  cu  trei 
lovituri  puternice  de  topor  şi  îşi  croi  drum  printre  dărâmături.  Timett  îl  urmă,  apoi  Tyrion,  păşind 
cu  băgare  de  seamă  peste  aşchii.  Din  foc  mai  rămăseseră  doar  câţiva  tăciuni  strălucitori,  iar 
umbrele  se  întindeau  groase  deasupra  dormitorului.  Când  Timett  sfâşie  draperiile  grele  ce 
acopereau  patul,  slujitoarea  goală  îl  privi  cu  ochi  mari,  nevinovaţi. 

-  Te  rog,  stăpâne,  nu  mă  lovi.  Se  dădu  înapoi,  speriată  şi  îmbujorată,  încercând  să-şi 
acopere  farmecele  fără  a  reuşi  prea  mult. 

-  Pleacă,  îi  spuse  Tyrion.  Nu  pe  tine  te  vrem. 

-  Shagga  o  vrea  pe  această  femeie. 

-  Shagga  vrea  toate  târfele  din  acest  oraş  de  târfe,  se  plânse  Timett,  fiul  lui  Timett. 

-  Da,  zise  Shagga  cu  trufie.  Shagga  i-ar  da  un  copil  voinic. 

-  Dacă  vrea  un  copil  voinic,  va  şti  pe  cine  să  caute,  zise  Tyrion.  Timett,  condu-o  afară...  cu 
blândeţe,  te  rog. 


Omul  Ars  o  trase  pe  fată  de  pe  pat  şi  traversă  cu  ea  camera,  ba  îmbrâncind-o,  ba  târând-o. 
Fata  se  împletici  în  dreptul  uşii  sfărâmate  şi  ajunse  afară,  pe  culoar,  ajutată  de  o  lovitură  fermă 
din  partea  lui  Timett.  Deasupra  capetelor  lor,  corbii  ţipau. 

Tyrion  trase  de  pe  pat  pătura  moale,  descoperin-du-1  pe  Marele  Maester  Pycelle,  aflat 
dedesubt. 

-  Spune -mi,  Citadela  e  de  acord  să  te  culci  cu  slujnicele  depravate,  Maester? 

Bătrânul  era  la  fel  de  gol  ca  şi  fata,  deşi  priveliştea  era  mult  mai  puţin  atrăgătoare.  De  data 
aceasta,  ochii  săi  acoperiţi  de  pleoape  grele  erau  larg  deschişi. 

-  Ce...  ce  înseamnă  asta?  Sunt  om  bătrân,  slujitorul  tău  devotat... 
Tyrion  se  aşeză  pe  pat. 

-  Atât  de  devotat  încât  i-ai  trimis  lui  Doran  Mar-tell  doar  una  dintre  scrisorile  mele.  Pe 
cealaltă  i-ai  dat-o  surorii  mele. 

-  N...  nu,  scânci  Pycelle.  Nu,  e  un  neadevăr,  îţi  jur,  n-am  fost  eu  acela.  Varys,  a  fost  Varys, 
Păianjenul,  te-am  prevenit... 

-  Toţi  Maesterii  mint  atât  de  prost?  I-am  spus  lui  Varys  că  i-1  dau  Prinţului  Doran,  spre 
creştere,  pe  nepotul  meu,  Tommen.  I-am  spus  lui  Degeţel  că  intenţionez  s-o  căsătoresc  pe 
Myrcella  cu  Lordul  Robert  de  Eyrie.  N-am  spus  nimănui  că  o  ofer  celor  din  Dorne...  Acel  adevăr 
se  afla  doar  în  scrisoarea  pe  care  ţi-am  încredinţat-o  ţie. 

Pycelle  apucă  de  un  colţ  al  păturii. 

-  Păsările  s-au  pierdut,  mesajele  au  fost  furate  sau  vândute...  Varys  a  fost,  sunt  lucruri 
despre  acel  eunuc  pe  care  dacă  ţi  le-aş  spune  ţi- ar  îngheţa  sângele  în  vene... 

-  Doamna  mea  preferă  să  am  sângele  fierbinte. 

-  Să  nu  ai  nici  o  îndoială,  pentru  fiecare  secret  pe  care  eunucul  ţi- 1  şopteşte  la  ureche,  mai 
păstrează  încă  şapte.  Iar  Degeţel,  acela... 

-  Ştiu  totul  despre  Lordul  Petyr.  E  aproape  la  fel  de  nedemn  de  încredere  ca  şi  tine. 
Shagga,  taie-i  bărbăţia  şi  dă-o  la  capre. 

Shagga  ridică  securea  imensă,  cu  două  tăişuri. 

-  Nu  e  nici  o  capră,  Jumătate-de-Om! 

-  Dă-i  drumul. 

Răcnind,  Shagga  făcu  un  salt  înainte.  Pycelle  ţipă  şi  udă  patul.  Urina  ţâşni  în  toate 
direcţiile,  în  timp  ce  încerca  să  se  ferească  de  lovitură.  Sălbaticul  îl  prinse  de  capătul  bărbii  albe, 
tremurătoare,  şi  îi  tăie  trei  sferturi  din  ea  cu  o  singură  lovitură  de  secure. 

-  Timett,  crezi  că  prietenul  nostru  ar  fi  mai  săritor  fără  barba  aia  după  care  să  se  ascundă? 
Tyrion  îşi  şterse  urina  de  pe  cizme  cu  o  bucată  de  pânză. 

-  In  curând  va  spune  adevărul.  Prăpastia  goală  a  ochilor  aprinşi  ai  lui  Timett  fu  inundată  de 
întuneric. 

-  Simt  mirosul  fricii. 

Shagga  azvârli  o  mână  de  păr  pe  salteaua  de  paie  şi  înhaţă  ceea  ce  mai  rămăsese  din  barbă. 
Nu  te  mişca,  Maester,  porunci  Tyrion.  Când  Shagga  se  enervează,  îi  tremură  mâinile. 

-  Mâinile  lui  Shagga  nu  tremură  niciodată,  zise  uriaşul  indignat,  apăsând  lama  imensă,  în 
formă  de  semilună,  sub  bărbia  tremurătoare  a  lui  Pycelle  şi  răzând  un  alt  smoc  de  barbă. 


-  De  când  spionezi  pentru  sora  mea?  întrebă  Tyrion.  Respiraţia  lui  Pycelle  era  precipitată  şi 
întretăiată. 

-  Tot  ce  am  făcut  am  făcut  pentru  Casa  Lannister.  Bolta  largă  a  frunţii  bătrânului  strălucea 
de  sudoare,  iar  pe  pielea  lui  ridată  atârnau  smocuri  de  păr  alb.  Mereu...,  timp  de  ani  de  zile..., 
nobilul  tău  tată,  în-treabă-1  numai...,  am  fost  slujitorul  său  devotat...  Eu  am  fost  cel  care  i-a  cerut 
lui  Aerys  să  deschidă  porţile... 

Asta  îl  luă  pe  Tyrion  prin  surprindere.  Fusese  doar  un  băieţandru  la  Casterly  Rock  când 
oraşul  căzuse. 

-  Aşadar,  Jaful  de  la  Debarcaderul  Regelui  a  fost  tot  lucrătura  ta? 

-  Pentru  regat!  După  ce  Rhaegar  a  murit,  războiul  s-a  sfârşit.  Aerys  era  nebun,  Viserys  prea 
tânăr,  Prinţul  Aegon,  un  copil  de  ţâţă,  dar  regatul  avea  nevoie  de  un  rege...  M-am  rugat  să  fie 
nobilul  tău  tată,  dar  Robert  era  prea  puternic  şi  Lordul  Stark  s-a  mişcat  prea  iute... 

-  Pe  câţi  i-ai  trădat,  mă  întreb.  Aerys,  Eddard  Stark,  eu...  şi  Regele  Robert,  de  asemenea? 
Lordul  Arryn,  Prinţul  Rhaegar?  Unde  începe,  Pycelle?  Unde  se  termina,  ştia. 

Securea  zgârie  mărul  din  gâtul  lui  Pycelle  şi  atinse  pielea  moale,  flască  de  sub  maxilar, 
bărbierind  ultimele  fire  de  păr. 

-  Tu...  nu  ai  fost  aici,  gâfâi  Pycelle  când  lama  îi  urcă  spre  obraji.  Robert...  rănile  lui...  dacă 
le-ai  fi  văzut,  le-ai  fi  mirosit,  n-ai  fi  avut  nici  o  îndoială... 

-  O,  ştiu  că  mistreţul  a  făcut  treaba  în  locul  tău...,  dar,  dacă  ar  fi  lăsat  treaba  pe  jumătate 
neterminată,  cu  siguranţă  că  ai  fi  isprăvit-o. 

-  Era  un  rege  destrăbălat,  înfumurat,  beţiv,  afemeiat...,  ţi- ar  fi  dat  sora  la  o  parte,  propria  lui 
regină...  Te  rog...  Renly  punea  la  cale  să  o  aducă  la  curte  pe  fecioara  de  la  Highgarden,  pentru  a- 
1  ispiti  pe  fratele  său...  Martori  stau  zeii... 

-  Şi  ce  punea  la  cale  Lordul  Arryn? 

-  El  ştia,  zise  Pycelle.  Despre...  despre... 

-  Ştiu  despre  ce  ştia,  i-o  reteză  Tyrion,  care  nu  era  dornic  să  afle  şi  Shagga  şi  Timett. 

-  Avea  de  gând  să-şi  trimită  soţia  înapoi  la  Eyrie,  şi  fiul  să  fie  crescut  la  Piatra 
Dragonului...  Voia  să  acţioneze... 

-  Aşa  că  tu  l-ai  otrăvit  mai  repede. 

-  Nu,  se  împotrivi  fără  vlagă  Pycelle.  Shagga  mârâi  şi  îl  apucă  de  barbă.  Mâna  bărbatului 
era  atât  de  vânjoasă  încât  ar  fi  putut  să  zdrobească  craniul  Maes  terului  ca  pe  o  coajă  de  ou  dacă 
l-ar  fi  strâns. 

Tyrion  ţâţâi. 

-  Am  văzut  lacrimile  din  Lys  printre  poţiunile  tale.  L-ai  trimis  pe  propriul  Maester  al 
Lordului  Arryn  şi  ai  făcut  singur  preparatul  ca  să  poţi  fi  sigur  că  va  muri. 

-  O  minciună! 

-  Bărbiereşte- 1  mai  apăsat,  sugeră  Tyrion.  Pe  gât,  din  nou. 

Securea  zbură  înapoi  în  jos,  zgâriind  pielea.  O  peliculă  subţire  de  salivă  se  agită  pe  buzele 
lui  Pycelle,  în  timp  ce  gura  îi  tremura. 

-  Am  încercat  să-1  salvez  pe  Lordul  Arryn,  îţi  jur... 

-  Ai  grijă,  Shagga,  l-ai  tăiat.  Shagga  mârâi: 


-  Dolf  a  adus  pe  lume  luptători,  nu  bărbieri.  Când  simţi  sângele  prelingându-i-se  pe  gât  şi 

pe 

piept,  bătrânul  începu  să  tremure,  în  timp  ce  ultimele  puteri  îl  părăseau.  Se  împuţinase 
parcă,  era  mai  mic  şi  mai  firav  decât  fusese  când  dăduseră  buzna  peste  el. 

-  Da,  scânci  el,  da,  Colemon  începea  să  se  dezvinovăţească,  aşa  că  l-am  alungat.  Regina 
avea  nevoie  ca  Lordul  Arryn  să  fie  mort,  nu  a  spus  ea  asta,  n-ar  fi  putut,  Varys  asculta,  asculta 
mereu,  dar  când  o  priveam,  ştiam.  Totuşi,  nu  eu  am  fost  cel  care  i-a  dat  otrava,  jur.  Bătrânul 
începu  să  plângă.  Varys  îţi  va 

spune,  a  fost  servitorul  lui.  Hugh  îl  chema,  cu  siguranţă  el  a  fâcut-o,  întreab-o  pe  sora  ta, 
întreab-o.  Tyrion  era  dezgustat. 

-  Legaţi- 1  şi  luaţi- 1  de  aici,  porunci.  Azvârliţi- 1  într-una  dintre  celulele  negre. 
II  împinseră  afară,  pe  uşa  sfărâmată. 

-  Lannister,  suspină  el,  tot  ce  am  făcut  a  fost  pentru  Lannister... 

Când  dispăru,  Tyrion  cercetă  locuinţa  pe  îndelete  şi  mai  adună  câteva  vase  mici  de  pe 
rafturi.  Corbii  bolboroseau  deasupra  capului  său  în  timp  ce  lucra,  un  sunet  ciudat  de  liniştit.  Va 
trebui  să  găsească  pe  cineva  să  se  ocupe  de  păsări  până  ce  de  la  Citadelă  avea  să  fie  trimis  un  om 
care  să-1  înlocuiască  pe  Pycelle. 

El  a  fost  cel  în  care  am  sperat  să  mă  încred.  Varys  şi  Degeţel  nu  erau  nici  ei  mai  loiali, 
bănuia  Tyrion,  doar  mai  subtili  şi,  de  aceea,  mai  periculoşi.  Poate  că  modul  de  a  acţiona  al  tatălui 
său  ar  fi  fost  mai  bun:  l-ar  fi  chemat  pe  Ilyn  Payne,  ar  fi  înălţat  trei  capete  deasupra  porţilor.  Şi  ce 
mai  privelişte  încântătoare  ar  fi,  gândi  el. 

ARYA 

Teama  taie  mai  adânc  decât  o  sabie,  obişnuia  să-şi  spună  Arya,  dar  teama  nu  dispărea. 
Făcea  parte  din  viaţa  ei  de  zi  cu  zi,  ca  pâinea  uscată  şi  ca  băşicile  de  pe  degete,  după  o  zi  lungă 
de  mers  pe  drumul  aspru,  croit  de  urmele  roţilor  de  căruţă. 

Crezuse  că  ştia  ce  înseamnă  teama,  dar  în  acel  hambar  de  lângă  Ochiul  Zeilor,  învăţase  cu 
adevărat.  Opt  zile  a  zăcut  acolo  până  ce  Muntele  i-a  poruncit  să  pornească  şi  până  când,  în 
fiecare  zi,  a  văzut  pe  cineva  murind. 

Muntele  venea  în  hambar  dimineaţa,  după  ce  mânca,  şi  îl  lua  pe  unul  dintre  prizonieri  la 
interogatoriu.  Sătenii  nu  se  uitau  niciodată  la  el.  Poate  aveau  impresia  că  dacă  nu-1  luau  în 
seamă,  nu-i  va  observa  nici  el...,  dar  el  îi  vedea  şi  alegea  pe  cine  dorea.  Nu  aveau  unde  să  se 
ascundă,  ce  şiretlicuri  să  facă  şi  cum  să  se  ferească. 

O  fată  împărţi  patul  cu  un  soldat  trei  nopţi  la  rând;  Muntele  a  luat-o  în  cea  de-a  patra  zi  şi 
soldatul 

nu  a  spus  nimic.  Un  bătrân  zâmbăreţ  le  cârpea  hainele  şi  trăncănea  despre  fiul  său,  înrolat 
în  slujba  mantiilor  aurii,  la  Debarcaderul  Regelui. 

-  E  omul  regelui,  zicea,  un  bărbat  de  nădejde,  ca  şi  mine,  trup  şi  suflet  alături  de  Joffrey. 
Zicea  asta  atât  de  des  încât  începură  să-i  spună  „Trup  şi  Suflet  pentru  Joffrey"  ori  de  câte  ori 
paznicii  nu  auzeau.  „Trup  şi  Suflet"  a  fost  luat  în  cea  de-a  cincea  zi. 


O  tânără  mamă,  cu  faţa  mâncată  de  vărsat-de-vânt,  se  oferi  să  le  spună  de  bunăvoie  tot  ce 
ştia,  dacă  îi  promiteau  să  nu  se  atingă  de  fata  ei.  Muntele  o  ascultă  până  la  capăt,  iar  în  dimineaţa 
următoare  o  luă  pe  fată,  ca  să  fie  sigur  că  nu-i  va  ascunde  nimic. 

Cei  aleşi  erau  interogaţi  în  faţa  tuturor  celorlalţi  prizonieri,  ca  să  vadă  cu  toţii  ce  soartă  îi 
aşteaptă  pe  rebeli  şi  pe  trădători.  Un  bărbat  pe  care  ceilalţi  îl  numeau  Gâdilătorul  punea 
întrebările.  Avea  o  faţă  atât  de  obişnuită  şi  straie  atât  de  simple,  încât  Arrya  l-ar  fi  putut  lua  drept 
sătean  înainte  de  a-1  vedea  la  treabă. 

-  Gâdilătorul  îi  face  să  urle  atât  de  tare  încât  fac  pe  ei,  le  spuse  gârbovul  bătrân  Chiswyck. 
Era  bărbatul  pe  care  încercase  să-1  muşte,  cel  care  o  numise  mică  sălbăticiune  şi  îi  lovise  capul 
cu  pumnul  înmă-nuşat  în  zale.  Uneori  îl  ajuta  pe  Gâdilător.  Alteori  îl  ajutau  ceilalţi.  Ser  Gregor 
Clegane  însuşi  stătea  nemişcat,  privind  şi  ascultând,  până  ce  victima  murea. 

întrebările  erau  mereu  aceleaşi:  Exista  aur  ascuns  în  sat?  Argint,  pietre  preţioase?  Mai  era 
mâncare?  Unde  era  Lordul  Beric  Dondarrion?  Care  dintre  săteni  l-au  ajutat?  Când  a  plecat, 
încotro  s-a  îndreptat?  Câţi  oameni  erau  cu  el?  Câţi  cavaleri,  câţi  arcaşi,  câţi  soldaţi?  Ce  arme 
aveau?  Câţi  erau  călare?  Câţi  erau  răniţi?  Ce  alt  duşman  mai  văzuseră?  Cât  de  numeroşi?  Când? 
Ce  flamuri  arborau?  Unde  se  duceau?  Exista  aur  ascuns  în  sat?  Argint,  pietre  preţioase?  Unde  era 
Lordul  Beric  Dondarion?  Câţi  oameni  erau  cu  el?  In  cea  de-a  treia  zi,  Arrya  ar  fi  putut  pune  ea 
însăşi  întrebările. 

Găsiră  puţin  aur,  puţin  argint,  un  sac  mare  cu  monede  de  aramă,  un  pocal  încrustat  cu 
granat  pentru  care  doi  soldaţi  aproape  că  ajunseră  să  se  bată.  Aflară  că  Lordul  Beric  avea  cu  el 
zece  muritori  de  foame,  sau  o  sută  de  cavaleri  călări,  că  plecaseră  spre  vest,  spre  nord  sau  spre 
sud,  că  trecuse  lacul  cu  barca  şi  că  era  puternic  ca  un  zimbru  sau  slăbit  de  hemoragie.  Nimeni  nu 
supravieţuise  interogatoriului,  nici  bărbat,  nici  femeie,  nici  copil.  Cel  mai  puternic  a  rămas  în 
viaţă  până  la  lăsarea  serii.  Trupurile  le  erau  atârnate  dincolo  de  focuri,  pentru  lupi. 

Până  când  ajunseră  să  plece,  Arrya  ştia  că  nu  era  dansatoare  pe  apă.  Syrio  Forel  nu  i-ar  fi 
lăsat  niciodată  să-1  doboare  şi  să-i  ia  sabia,  nici  nu  ar  fi  stat  deoparte  când  l-au  ucis  pe  Lommy 
Mâini  Verzi.  Syrio  nu  ar  fi  rămas  tăcut  în  acea  casă  de  piatră,  nici  nu  s-ar  fi  amestecat  supus 
printre  ceilalţi  prizonieri.  Lupul  străvechi  era  blazonul  Casei  Stark,  dar  Arya  se  simţea  mai 
degrabă  ca  un  miel  înconjurat  de  o  turmă  de  oi.  Ii  ura  pe  săteni  pentru  lipsa  lor  de  voinţă,  aproape 
la  fel  de  mult  cum  se  ura  pe  ea  însăşi. 

Lannisterii  îi  luaseră  totul:  tată,  prieteni,  casă,  speranţă,  curaj.  Unul  îi  luase  Acul,  în  timp  ce 
altul  îi  rupsese  sabia  de  lemn  pe  genunchi.  Ii  luaseră  până  şi  secretul  stupid.  Hambarul  era  destul 
de  mare  ca  să  se  poată  furişa  într-un  colţ  să  se  uşureze  când  nu  se  uita  nimeni,  dar  pe  drum  era 
altfel.  Se  abţinu  cât  putu  mai  mult,  dar  în  cele  din  urmă  se  aşeză  pe  vine  lângă  un  tufiş  şi  îşi  dădu 
jos  pantalonii  în  faţa  tuturor.  Avea  de  ales:  asta  sau  făcea  pe  ea.  Plăcintă  Fierbinte  se  uită  la  ea  cu 
ochi  mari,  rotunzi,  dar  nimeni  altcineva  nu  se  sinchisi  să  privească.  Fete-oi  sau  băieţi-oi.  Lui  Ser 
Gregor  şi  oamenilor  lui  nu  părea  să  le  pese. 

Cei  care  îi  ţineau  ostatici  nu  le  permiteau  să  flecărească.  O  buză  spartă  o  învăţă  pe  Arya  să- 
şi  ţină  gura.  Alţii  nu  învăţară  deloc.  Un  băiat  de  trei  ani  nu  mai  înceta  să-şi  strige  tatăl,  aşa  că  i-au 
zdrobit  faţa  cu  un  buzdugan.  Pe  urmă  mama  băiatului  începu  să  plângă,  aşa  încât  Raff  cel  Dulce 
a  ucis-o  şi  pe  ea. 


Arya  îi  privea  murind  şi  nu  făcea  nimic.  La  ce  bun  să  fii  curajos?  Una  dintre  femeile  alese 
pentru  interogatoriu  încercase  să  fie  curajoasă,  dar  murise  ţipând,  ca  toţi  ceilalţi.  Nu  erau  oameni 
curajoşi  în  acel  grup,  doar  oameni  speriaţi  şi  înfometaţi.  Majoritatea  erau  femei  şi  copii.  Cei 
câţiva  bărbaţi  erau  foarte  bătrâni  sau  foarte  tineri,  ceilalţi  fuseseră  legaţi  în  lanţuri  de 
spânzurătoarea  aceea  şi  lăsaţi  pradă  lupilor  şi  ciorilor.  Gendry  fusese  cruţat  doar  pentru  că 
recunoscuse  că  şi-a  făcut  singur  coiful  cu  coarne;  fierarii  sau  ucenicii  de  fierari  erau  prea  valoroşi 
ca  să  fie  omorâţi. 

Erau  duşi  să-1  slujească  pe  Lordul  Tywin  Lannister  la  Harrenhal,  le-a  spus  Muntele. 

-  Sunteţi  trădători  şi  rebeli,  aşa  că  mulţumiţi-le  zeilor  voştri  că  Lordul  Tywin  vă  dă  această 
şansă.  E  mai  mult  decât  aţi  primi  de  la  tâlhari.  Supuneţi-vă,  slujiţi  şi  trăiţi. 

-  Nu  e  corect,  nu,  o  auzi  pe-o  bătrână  uscăţivă  plângându-i-se  alteia,  la  culcare.  N-am 
trădat  nimic,  ceilalţi  au  năvălit  şi  au  luat  ce  au  vrut,  la  fel  ca  şi  ăştia. 

-  Dar  Lordul  Beric  nu  ne-a  făcut  nici  un  rău,  şopti  prietena  sa.  Şi  preotul  acela  roşu  care  îl 
însoţea  a  plătit  pentru  tot  ce  au  luat. 

-  A  plătit?  Mi-a  luat  două  găini  şi  mi-a  dat  o  bucată  de  hârtie  cu  un  semn  pe  ea.  Pot  să 
mănânc  o  bucăţică  de  hârtie  veche  şi  zdrenţuită,  te  întreb  eu?  îmi  poate  da  ouă?  Privi  împrejur  să 
vadă  dacă  era  prin  preajmă  vreun  străjer  şi  scuipă  de  trei  ori.  Asta  e  pentru  clanul  Tully,  asta 
pentru  Lannisteri  şi  asta  pentru  clanul  Stark. 

-  E  păcat  şi  e  ruşine,  şuieră  un  bătrân.  Când  bătrânul  rege  era  încă  în  viaţă,  n-ar  fi  îngăduit 
aşa  ceva. 

-  Regele  Robert?  întrebă  Arya,  uitând  de  sine. 

-  Regele  Aerys,  fie  binecuvântat  de  zei,  răspunse  cu  voce  tare  bătrânul.  Un  străjer  se 
apropie,  ca  să-i  reducă  la  tăcere.  Bătrânul  îşi  pierdu  ambii  dinţi,  iar  în  noaptea  aceea  nu  mai  vorbi 
nimeni. 

In  afară  de  prizonieri,  Ser  Gregor  mai  ducea  cu  el  o  duzină  de  porci,  o  cuşcă  cu  găini,  o 
vacă  sfrijită  cu  lapte  şi  nouă  căruţe  de  peşte  sărat.  Muntele  şi  oamenii  lui  aveau  cai,  dar 
prizonierii  mergeau  cu  toţii  pe  jos,  iar  cei  prea  slabi  ca  să  ţină  pasul  erau  omorâţi  pe  loc,  la  fel  ca 
toţi  cei  destul  de  nechibzuiţi  care  încercau  să  fugă.  Noaptea,  străjerii  duceau  femei  în  tufişuri  şi 
majoritatea  parcă  aşteptau  asta  şi  se  supuneau  destul  de  uşor.  O  fată,  mai  drăguţă  decât  celelalte, 
era  obligată  să  meargă  cu  patru  sau  cinci  bărbaţi  în  fiecare  noapte,  până  ce-1  lovi  pe  unul  cu  o 
piatră.  Ser  Gregor  îi  puse  pe  toţi  să  se  uite  cum  îi  taie  capul  cu  o  singură  lovitură  a  săbiei  sale 
mari,  pentru  două  mâini. 

-  Lăsaţi  trupul  fetei  la  lupi,  porunci  el  când  termină  treaba,  dându-i  sabia  scutierului  său 
pentru  a  o  curăţa. 

Arya  se  uita  pieziş  la  Ac,  atârnat  la  şoldul  unui  soldat  chel,  cu  barba  neagră,  pe  nume 
Polliver.  E  bine  că  mi-au  luat-o,  gândi  ea.  Altfel  ar  fi  încercat  să-1  ucidă  pe  Ser  Gregor,  iar  el  ar 
fi  tăiat-o  în  două  şi  ar  fi  lăsat-o  şi  pe  ea  pradă  lupilor. 

Polliver  nu  era  atât  de  rău  ca  unii  dintre  ceilalţi,  deşi  îi  furase  Acul.  In  noaptea  când  a  fost 
prinsă,  oamenii  lui  Lannister  fuseseră  pentru  ea  străini  fără  nume,  cu  chipuri  asemănătoare,  cum 
le  erau  şi  coifurile,  dar  ajunsese  să-i  cunoască  pe  toţi.  Trebuia  să  ştii  cine  era  leneş,  cine  crud, 
cine  era  deştept  şi  cine  prost.  Trebuia  să  afli  că,  deşi  cel  căruia  îi  spuneau  Gură  de  Rahat  avea  cea 
mai  spurcată  limbă  pe  care  o  auzise  vreodată,  bărbatul  îţi  dădea  o  bucată  de  pâine  în  plus  dacă 


cereai,  în  timp  ce  veselul  bătrân  Chis-wyck  şi  Raff  cel  cu  vorba  dulce  ţi-ar  da  doar  un  dos  de 
palmă. 

Arya  privea,  asculta  şi  îşi  şlefuia  ura,  aşa  cum  Gendry  îşi  şlefuise  cândva  coiful  cu  coarne. 
Dunsen  purta  acum  acele  coarne  de  taur,  iar  ea  îl  ura  pentru  asta.  II  ura  pe  Polliver  pentru  Ac  şi  îl 
ura  pe  bătrânul  Chiswyck  care  credea  că  e  amuzant.  Iar  pe  Raff  cel  Dulce,  care-şi  trecuse  suliţa 
prin  gâtul  lui  Lommy,  îl  ura  şi  mai  mult.  II  ura  pe  Ser  Amory  Lorch  pent  ru  Yoren  şi  îl  ura  pe  Ser 
Meryn  Trant  pentru  Syrio,  îl  ura  pe  Câine  pentru  că  1-a  ucis  pe  Mycah,  fiul  măcelarului,  îi  ura  pe 
Ser  Ilyn  şi  pe  Prinţul  Joffrey  şi  pe  regină  de  dragul  tatălui  ei,  al  lui  Tom  Grăsanul,  al  lui 
Desmond  şi  al  celorlalţi,  chiar  şi  pentru  Lady,  lupoaica  Şansei.  Gâdilătorul  era  aproape  prea 
înfricoşător  ca  să-1  urăşti.  Uneori,  putea  aproape  să  uite  că  era  cu  ei.  Când  nu  punea  întrebări,  era 
doar  un  soldat  printre  ceilalţi,  mai  tăcut  decât  majoritatea,  cu  un  chip  ca  al  altor  o  mie  de  bărbaţi. 

In  fiecare  seară,  Arya  le  rostea  numele:  Ser  Gre-gor,  îi  şoptea  ea  pernei  de  piatră,  Dunsen, 
Polliver,  Chiswyck,  Raff  cel  Dulce,  Gâdilătorul  şi  Câinele,  Ser  Amory,  Ser  Ilyn,  Ser  Meryn, 
Regele  Joffrey,  Regina  Cersei.  La  Winterfell,  Arya  se  ruga  cu  mama  sa  în  templul  septim  şi  cu 
tatăl  său  în  pădurea  zeilor,  dar  nu  erau  zei  aici,  pe  drumul  către  Harrenhal,  iar  înşiruirea  ei  de 
nume  era  singura  rugăciune  pe  care  se  sinchisea  s-o  ţină  minte. 

In  fiecare  zi  mărşăluiau  şi  în  fiecare  seară  Arya  rostea  şirul  ei  de  nume,  până  ce,  în  sfârşit, 
copacii  începură  să  se  rărească,  cedând  locul  unui  peisaj  pestriţ  de  coline  domoale,  râuri  şerpuite 
şi  câmpuri  scăldate  în  soare,  unde  ruinele  oraşelor  arse  se  înălţau  negre,  ca  nişte  dinţi  stricaţi. 
Mai  trecu  o  zi  lungă  de  marş  până  ce  zăriră  în  depărtare  turnurile  Harren-halului,  profilându-se 
dincolo  de  apele  albastre  ale  lacului. 

Va  fi  mai  bine  după  ce  vor  ajunge  la  Harrenhal,  se  îmbărbătau  între  ei  prizonierii,  dar  Arya 
nu  era  atât  de  sigură.  îşi  aminti  poveştile  Bătrânei  Nan  despre  castelul  construit  pe  frică.  Harren 
cel  Negru  amestecase  sânge  de  om  în  mortar,  obişnuia  să  spună  Nan,  coborând  glasul,  astfel 
încât  copiii  erau  nevoiţi  să  se  aplece  mai  aproape  ca  să  audă,  dar  dragonii  lui  Aegon  i-au  pârjolit 
pe  Harren  şi  pe  toţi  fiii  săi  între  zidurile  mari  de  piatră.  Arya  îşi  muşcă  buza,  în  timp  ce  înainta 
călcând  cu  picioarele  bătătorite.  Nu  va  mai  dura  mult,  îşi  spuse,  acele  turnuri  nu  pot  fi  la  mai 
mult  de  câteva  mile  depărtare. 

Totuşi,  merseră  ziua  întreagă  şi  aproape  toată  ziua  următoare  înainte  de  a  ajunge,  în  sfârşit, 
la  marginea  oştirii  Lordului  Tywin,  care-şi  aşezase  tabăra  la  vest  de  castel,  în  mijlocul  ruinelor 
arse  ale  oraşului.  Din  depărtare,  Harrenhal  era  amăgitor,  pentru  că  era  atât  de  imens.  Zidurile  sale 
colosale  de  apărare  se  ridicau  în  spatele  lacului,  abrupte  şi  neaşteptate  ca  piscurile  unor  munţi,  în 
timp  ce,  deasupra  parapetelor,  şirurile  de  catapulte  din  lemn  şi  fier  păreau  mici  ca  nişte  gândaci. 

Duhoarea  răspândită  de  oastea  Lannisterilor  ajunse  la  Arya  cu  mult  înainte  de  a  putea  să 
desluşească  însemnele  de  pe  flamurile  care  răsăreau  de-a  lungul  ţărmului,  în  vârful  pavilioanelor 
oamenilor  vestului.  După  miros,  Arya  îşi  dădea  seama  că  Lordul  Tyrion  era  aici  de  ceva  vreme. 
Latrinele  care  înconjurau  tabăra  erau  arhipline  şi  colcăiau  de  muşte,  iar  pe  ţăruşii  ascuţiţi  care 
protejau  perimetrul  văzu  un  puf  palid,  verzui. 

Casa  porţii  de  la  Harrenhal,  în  sine  la  fel  de  impunătoare  ca  Marea  Fortăreaţă  de  la 
Winterfell,  era  pe  cât  de  masivă,  pe  atât  de  distrusă,  cu  pietrele  fisurate  şi  decolorate.  De  afară, 
doar  vârfurile  a  cinci  turnuri  imense  puteau  fi  zărite  în  spatele  zidurilor.  Cel  mai  scund  dintre  ele 
era  de  două  ori  mai  înalt  decât  cel  mai  mare  turn  din  Winterfell,  dar  nu  se  avânta  în  văzduh  ca  un 


turn  adevărat.  Arya  se  gândi  că  arătau  ca  degetele  chircite,  noduroase,  ale  unui  bătrân,  orbecăind 
după  un  nor  trecător.  îşi  aminti  că  Nan  îi  spusese  cum  se  topise  piatra  şi  cum  se  scursese,  precum 
ceara  de  lumânări,  în  jos,  pe  trepte  şi  pe  ferestre,  răspândind  o  strălucire  sângerie,  dogoritoare, 
căutându-1  pe  Harren  în  ascunzătoare.  I  se  părea  verosimil;  fiecare  turn  era  mai  grotesc  şi  mai 
diform  decât  celălalt,  zgrunţuros,  crăpat  şi  distrus. 

-  Nu  vreau  să  merg  acolo,  protestă  Plăcintă  Fierbinte  în  timp  ce  Harrenhalul  îşi  deschidea 
porţile  în  faţa  lor.  Acolo  sunt  fantome. 

Chiswyck  îl  auzi,  dar  de  data  aceasta,  se  mulţumi  să  zâmbească. 

-  Brutarule,  ai  de  ales.  Vino  să  te  alături  fantomelor,  sau  rămâi  de  unul  singur. 
Plăcintă  Fierbinte  intră,  alături  de  ceilalţi.  In  răsunătoarea  sală  de  baie  din  piatră  şi  lemn, 

ostaticii  fură  dezbrăcaţi  şi  puşi  să  se  spele  şi  să  se  frece  bine  în  căzi  pline  cu  apă  fierbinte.  Două 
bătrâne  fioroase  supravegheau  procesul,  discutând  despre  ei  fără  menajamente,  de  parcă  ar  fi  fost 
nişte  măgari  proaspăt  achiziţionaţi.  Când  veni  rândul  Aryei,  Jupâneasa  Amabel  cloncăni 
dezaprobator  la  vederea  picioarelor  sale,  în  timp  ce  Jupâneasa  Harra  îi  pipăi  bătăturile  de  pe 
degete,  dobândite  în  lungile  ore  de  exerciţii  cu  Acul. 

-  Le-a  făcut  frecând  untul,  pun  pariu,  zise  ea.  Eşti  vreo  progenitură  de  fermier,  nu-i  aşa? 
Ei,  nu  contează,  fata  mea,  ai  şansa  să  ajungi  mai  sus  în  lumea  aceasta  dacă  munceşti  din  greu. 
Dacă  nu-ţi  vei  da  silinţa,  vei  fi  bătută.  Şi  cum  îţi  zice? 

Arya  nu  îndrăznea  să-şi  spună  adevăratul  nume,  dar  nici  Any  nu  era  bun,  căci  era  un  nume 
de  băiat  şi  puteau  vedea  că  nu  era  băiat. 

-  Nevăstuică,  zise  ea,  rostind  primul  nume  de  fată  care  îi  veni  în  minte.  Lommy  îmi  zicea 
Nevăstuică. 

-  îmi  dau  seama  de  ce,  pufni  Jupâneasa  Amabel.  Părul  ăla  ca  de  sperietoare,  care  mai  e  şi 
cuib  pentru  păduchi,  pe  deasupra.  II  vom  tăia  şi  pe  urmă  treci  la  bucătărie. 

-  Aş  prefera  să  îngrijesc  caii.  Aryei  îi  plăceau  caii  şi  poate,  fiind  în  grajduri,  ar  fi  putut  să 
fure  unul  şi  să  evadeze. 

Stăpâna  Harra  o  pocni  atât  de  tare  încât  buza  umflată  i  se  sparse  din  nou. 

-  Şi  ţine-ţi  gura,  altfel  o  s-o  capeţi  şi  mai  rău.  Nu  ţi-a  cerut  nimeni  părerea. 
Sângele  din  gură  avea  un  gust  sărat,  de  metal.  Arya  plecă  privirea  fără  să  spună  nimic. 

Dacă  aş  avea  încă  Acul,  n-ar  îndrăzni  să  mă  lovească,  gândi  ea  posomorâtă. 

-  Lordul  Tywin  şi  cavalerii  lui  au  grăjdari  şi  slujitori  care  să  se  îngrijească  de  caii  lor,  n-au 
nevoie  de  una  ca  tine,  zise  Jupâneasa  Amabel.  Bucătăriile  sunt  curate  şi  îngrijite,  iar  acolo  e 
mereu  un  foc  cald,  lângă  care  poţi  dormi,  şi  mâncare  din  belşug.  Poate  te-ai  fi  descurcat  acolo, 
dar  văd  că  nu  eşti  fată  isteaţă.  Harra,  cred  că  trebuie  să  i-o  dăm  lui  Weese. 

-  Dacă  crezi  tu,  Amabel. 

Ii  dădură  o  haină  de  lână  aspră,  cenuşie,  şi  o  pereche  de  pantofi  care  nu-i  erau  buni  şi  o 
trimiseră  de  acolo. 

Weese  era  un  slujbaş  de  rând  al  Turnului  Plângător,  un  om  îndesat,  cu  un  buboi  de  nas 
cărnos  şi  un  cuib  de  furuncule  roşii,  inflamate,  într-un  colţ  al  buzelor  sale  cărnoase.  Arya  era 
printre  cei  şase  prizonieri  trimişi  la  el.  Ii  privi  de  sus  până  jos  cu  ochi  sfredelitori. 

-  Lannisterii  sunt  generoşi  cu  cei  care  îi  slujesc  bine,  o  onoare  pe  care  nimeni  de  teapa 
voastră  nu  o  merită,  dar  în  vreme  de  război  omul  se  descurcă  doar  cu  ce  are  la  îndemână.  Munciţi 


cu  râvnă  şi  vedeţi-vă  de  treabă,  şi  s-ar  putea  ca  într-o  zi  să  vă  ridicaţi  la  fel  de  sus  ca  mine.  Dar, 
dacă  vă  gândiţi  să  vă  bazaţi  pe  bunătatea  stăpânului,  la  mine  veţi  ajunge  după  ce  pleacă  el.  Păşea 
ţanţoş  dintr-o  parte  în  alta,  în  faţa  lor,  spunându-le  cum  nu  trebuie  să  se  uite  niciodată  în  ochii 
celor  de  obârşie  nobilă,  să  nu  vorbească 

neîntrebaţi,  nici  să  nu  stea  în  calea  stăpânului.  Nasul  meu  nu  mă  înşală  niciodată,  se  făli  el. 
Simt  mirosul  sfidării,  simt  mirosul  mândriei,  simt  mirosul  nesupunerii.  Dacă  simt  izul  unei 
asemenea  duhori,  veţi  da  socoteală.  Când  vă  adulmec,  nu  vreau  să  simt  altceva  decât  mirosul 
fricii. 


DAENERYS 


Pe  zidurile  Qarthului,  oamenii  băteau  gongul  vestind  sosirea  ei,  în  timp  ce  alţii  suflau  în 
cornuri  ciudate,  care  le  înconjurau  trupurile  ca  nişte  şerpi  mari  de  bronz.  O  coloană  de  oameni 
călare  pe  cămile  ieşi  din  oraş  pentru  a-i  fi  gardă  de  onoare.  Călăreţii  purtau  armuri  cu  solzi  de 
aramă,  coifuri  cu  cioc  împodobite  cu  colţi  de  aramă  şi  cu  pene  lungi,  negre,  mătăsoase,  stând 
înălţaţi  în  şeile  încrustate  cu  granate  şi  rubine.  Cămilele  erau  acoperite  cu  pături,  în  sute  de  culori 
diferite. 

-  Qarth  e  cel  mai  mare  oraş  care  a  existat  sau  va  exista  vreodată,  îi  spusese  Pyat  Pree  mai 
demult,  pe  când  se  aflau  printre  oasele  din  Vaes  Tolorro.  Este  centrul  lumii,  poarta  dintre  nord  şi 
sud,  puntea  dintre  est  şi  vest,  vechi  de  când  lumea  şi  atât  de  măreţ,  încât  Saathos  cel  înţelept  şi-a 
scos  ochii  după  ce  1-a  privit  pentru  prima  oară,  ştiind  că  tot  ceea  ce  urma  să  vadă  de  atunci 
înainte  i  se  va  părea,  prin  comparaţie,  sordid. 

Dany  considera  cuvintele  vrăjitorului  cam  exagerate,  dar  splendoarea  marelui  oraş  era  de 
netăgăduit.  Trei  ziduri  groase,  sculptate  cu  măiestrie,  înconjurau  Qarthul.  Zidul  exterior  era  din 
gresie  roşie,  înalt  de  treizeci  de  picioare  şi  decorat  cu  animale:  şerpi  târându-se,  ulii  zburând, 
peşti  înotând,  intercalaţi  cu  lupi  din  pustiul  roşu,  cu  cai  suri  şi  elefanţi  mon-struoşi.  Peretele  din 
mijloc,  înalt  de  douăzeci  de  picioare,  era  din  granit  gri,  acoperit  de  scene  de  război:  săbii 
încăierate,  scuturi  şi  suliţe,  săgeţi  în  zbor,  eroi  în  luptă,  copii  măcelăriţi  şi  ruguri  aprinse.  Zidul 
interior  era  de  cincisprezece  picioare  înălţime,  din  marmură  neagră,  cu  sculpturi  care  o  făcură  pe 
Dany  să  roşească  până  ce  şi-a  spus  că  e  o  proastă.  Nu  era  fecioară;  dacă  se  putea  uita  la  scenele 
de  măcel  de  pe  zidul  cenuşiu,  de  ce  ar  trebui  să-şi  îndepărteze  privirile  de  la  imaginile  unor 
bărbaţi  şi  femei  care-şi  ofereau  unul  altuia  plăcere? 

Porţile  exterioare  erau  bandate  cu  aramă,  cele  din  mijloc  cu  fier,  iar  cele  din  interior  erau 
ţintuite  cu  ochi  de  aur.  Toate  se  deschiseră  la  apropierea  lui  Dany.  In  vreme  ce  intra  călare  în 


oraş,  pe  calul  ei  argintiu,  copii  mici  se  repeziră  să  presare  flori  în  calea  ei.  Purtau  sandale  aurii  şi 
erau  pictaţi  în  culori  vii,  fără  nimic  altceva  pe  ei. 

Toate  culorile  care  lipseau  de  la  Vaes  Tolorro  îşi  găsiseră  drumul  către  Qarth;  clădirile  se 
îngrămădeau  în  jurul  ei,  fantastice  ca  un  vis  febril,  în  nuanţe  de  trandafiriu,  violet  şi  ocru.  Trecu 
pe  sub  un  arc  de  bronz,  construit  în  forma  unor  şerpi  care  se  împerecheau,  cu  solzi,  fulgi  delicaţi 
de  jad,  obsidian  şi  lapis  lazuli.  Turnuri  înguste  se  ridicau  mai  înalte  decât  văzuse  Dany  vreodată, 
iar  fântâni  îngrijite  construite  în  for-me  de  grifoni,  de  dragoni  şi  de  manticore  umpleau  fiecare 
piaţă. 

Qartheenii  stăteau  pe  marginea  străzilor  şi  priveau  din  balcoanele  lor  delicate  care  păreau 
prea  fragile  ca  să  le  suporte  greutatea.  Erau  oameni  înalţi,  palizi,  îmbrăcaţi  în  pânză,  satin  şi 
blănuri  de  tigru,  fiecare  fiind  un  lord  sau  o  doamnă  în  ochii  lui  Dany.  Femeile  purtau  rochii  care 
lăsau  un  sân  dezgolit,  în  timp  ce  bărbaţii  preferau  cămăşi  de  mătase  cu  şiraguri  de  mărgăritare. 
Trecând  pe  lângă  ei,  cu  haina-i  din  piele  de  leu  şi  cu  Dragonul  negru  pe  un  umăr,  Dany  se  simţea 
jerpelită  şi  barbară.  Oamenii  ei  îi  numeau  pe  Qartheeni  „Oameni  de  Lapte",  pentru  că  erau  palizi, 
iar  Khal  Drogo  visase  la  ziua  când  va  putea  pustii  marile  oraşe  din  est.  Privi  la  călăreţii  ei  de 
sânge,  cu  ochii  negri,  migdalaţi,  care  nu  lăsau  să  li  se  ghicească  gândurile.  Oare  ei  nu  văd  altceva 
decât  prada?  se  întrebă  ea.  Cât  de  sălbatici  trebuie  să  le  părem  acestor  Qartheeni! 

Pyat  Pree  conducea  micul  ei  khalasar  spre  centrul  unei  arcade  imense,  unde  se  înălţau,  pe 
coloane  de  marmură  verde  şi  albă,  eroii  străvechi  ai  oraşului,  de  trei  ori  mai  înalţi  decât  statura 
unui  om.  Trecură  printr-un  bazar  aflat  într-o  clădire  cavernoasă,  al  cărei  tavan  din  şipci  găzduia  o 
mie  de  păsări  viu  colorate.  Pe  zidurile  terasate,  deasupra  prăvăliilor,  înfloreau  arbori  şi  flori,  în 
timp  ce  dedesubt,  parcă  tot  ceea  ce  zeii  aşezaseră  în  această  lume  era  de  vânzare. 

Armăsarul  ei  se  retrase  sperios  când  prinţul  negustor  Xaro  Xhoan  Daxos  se  îndreptă  către 
ea;  caii  nu  suportau  apropierea  cămilelor,  descoperise  Dany. 

-  Dacă  vezi  aici  ceva  ce  ţi-ai  dori,  o,  prea  frumoasă  femeie  între  femei,  trebuie  doar  să  spui 
şi  va  fi  al  tău,  îi  strigă  Xaro  de  pe  şaua  sa  împodobită  cu  coarne. 

-  Qarth  însuşi  este  al  ei,  nu  are  nevoie  de  fleacuri,  vorbi  cu  glas  cântat  Pyat  Pree,  omul  cu 
buze  albastre,  din  cealaltă  parte.  Va  fi  aşa  cum  am  promis,  Khalessi.  Vino  cu  mine  la  Casa  Celor 
Nemuritori  şi  vei  bea  din  adevăr  şi  din  înţelepciune. 

-  De  ce  ar  avea  nevoie  de  Palatul  tău  de  Praf,  când  eu  îi  pot  da  lumina  soarelui,  apă  dulce  şi 
mătăsuri  în  care  să  doarmă?  îi  zise  Xaro  vrăjitorului.  Cei  Treisprezece  vor  aşeza  o  coroană  de  jad 
negru  şi  opale  de  foc  pe  frumosul  ei  cap. 

-  Singurul  palat  pe  care  îl  doresc  este  castelul  roşu  de  la  Debarcaderul  Regelui,  nobile 
Pyat.  Dany  era  circumspectă  în  privinţa  vrăjitorului,  maegi  Mirri  Maz  Duur  o  prevenise  asupra 
celor  care  se  jucau  de-a  vrăjitoria.  Şi  dacă  mai  marele  Qarthului  vrea  să-mi  facă  daruri,  să-mi  dea 
corăbii  şi  săbii,  ca  să-mi  redobândesc  ceea  ce-mi  aparţine  de  drept. 

Colţurile  buzelor  albastre  ale  lui  Pyat  se  ridicară,  într-un  zâmbet  graţios. 

-  Va  fi  aşa  cum  porunceşti,  Khaleesi.  Se  îndepărtă,  legănându-se  odată  cu  mişcarea  cămilei, 
cu  veşmintele  lungi,  împodobite  cu  mărgăritare,  fluturând  în  urma  lui. 

-  Tânăra  regină  e  înţeleaptă,  în  ciuda  anilor  săi,  îi  şopti  Xaro  Xhoan  Daxos  de  pe  şaua 
înaltă.  In  Qarth  există  o  zicală:  Casa  unui  vrăjitor  e  construită  pe  oase  şi  pe  minciuni. 


-  Atunci  de  ce  coboară  oamenii  glasul  când  vorbesc  despre  vrăjitorii  din  Qarth?  Puterea  şi 
înţelepciunea  lor  e  venerată  în  tot  estul. 

-  Cândva  au  fost  puternici,  fu  de  acord  Xaro,  dar  acum  sunt  ridicoli,  ca  acei  bătrâni  soldaţi 
lipsiţi  de  vlagă,  care  se  fălesc  cu  vitejia  lor  multă  vreme  după  ce  puterea  şi  priceperea  i-au 
părăsit.  îşi  citesc  sulurile  sfărâmate,  beau  umbra-înserârii  până  ce  li  se  al-băstresc  buzele  şi  fac 
aluzii  la  puteri  de  temut,  dar,  în  comparaţie  cu  cei  de  dinaintea  lor,  sunt  nişte  păstăi  goale. 
Darurile  lui  Pyat  Pree  se  vor  transforma  în  praf  în  mâinile  tale,  te  previn. 

Dădu  bice  cămilei  şi  se  îndepărtă. 

-  Cioara  cheamă  corbul  înapoi,  murmură  Ser  Jorah  în  Limba  Comună  din  Westeros. 
Cavalerul  exilului  mergea  călare  în  dreapta  ei,  ca  întotdeauna.  Pentru  intrarea  lor  în  Qarth,  lăsase 
deoparte  veşmintele  Dothraki  şi  îşi  puse  din  nou  platoşa,  zalele  şi  straiele  de  lână  ale  Celor  Şapte 
Regate  îndepărtate.  Ai  face  bine  să-i  eviţi  pe  amândoi,  înălţimea  Ta. 

-  Acei  bărbaţi  mă  vor  ajuta  să-mi  capăt  coroana,  răspunse  ea.  Xaro  are  o  avere  uriaşă,  iar 
Pyat  Pree... 

-  ...  se  preface  că  are  putere,  o  completă  fulgerător  cavalerul.  Pe  tunica  sa  verde-închis, 
ursul  Casei 

Mormont  stătea  pe  labele  din  spate,  negru  şi  fioros.  Jorah  nu  arăta  mai  puţin  feroce  în  timp 
ce  scruta  încruntat  mulţimea  care  umplea  bazarul.  N-aş  zăbovi  mult  aici,  regina  mea.  îmi 
displace  chiar  şi  mirosul  acestui  loc.  Dany  zâmbi. 

-  Poate  că  simţi  miros  de  cămile.  Qartheeni  au  un  miros  destul  de  dulce  pentru  nasul  meu. 

-  Mirosurile  dulci  sunt  uneori  folosite  pentru  a  le  acoperi  pe  cele  infecte. 

Marele  meu  urs,  gândi  Dany.  Sunt  regina  lui,  dar  voi  fi  mereu  şi  puiul  lui,  şi  mă  va  păzi 
întotdeauna.  O  făcea  să  se  simtă  în  siguranţă,  dar  în  acelaşi  timp  o  întrista.  Şi-ar  fi  dorit  să-1 
iubească  mai  mult  decât  îl  iubea. 

Xaro  Xhoan  Daxos  îi  oferise  lui  Dany  ospitalitatea  casei  sale  pe  timpul  cât  se  va  afla  în 
oraş.  Se  aşteptase  la  ceva  măreţ,  dar  nu  se  aşteptase  la  un  palat  mai  mare  decât  multe  târguri  la 
un  loc.  Palatul  lui  Magister  Illyrio  pare  cabana  unui  porcar  pe  lângă  acesta,  gândi  ea.  Xaro  jurase 
că  locuinţa  lui  îi  putea  găzdui  confortabil  pe  toţi  oamenii  ei,  cu  tot  cu  cai;  într-adevăr,  îi  înghiţea. 
Ii  fusese  repartizată  o  aripă  întreagă.  Urma  să  aibă  propriile  grădini,  un  bazin  din  marmură,  un 
turn  de  observaţie  şi  labirintul  vrăjitorului.  Sclavii  se  vor  ocupa  de  toate  nevoile  ei.  In  camerele 
ei,  podelele  erau  din  marmură  verde,  pereţii  erau  acoperiţi  cu  draperii  colorate  din  mătase  care 
sclipeau  la  fiecare  pală  de  vânt. 

-  Eşti  prea  generos,  îi  spuse  lui  Xaro  Xhoan  Daxos. 

-  Pentru  Mama  Dragonilor  nici  un  dar  nu  este  prea  mare.  Xaro  era  un  om  elegant,  cu  capul 
pleşuv  şi  un  nas  mare  ca  un  cioc,  acoperit  cu  opal,  rubine  şi  cu  solzi  de  jad.  Mâine,  te  vei  ospăta 
cu  păun  şi  limbă  de  ciocârlie  şi  vei  asculta  o  muzică  demnă  de  cea  mai  frumoasă  dintre  femei. 
Cei  Treisprezece  vor  veni  să-ţi  aducă  omagii,  şi  toţi  mai  marii  Qarthului. 

Toţi  mai  marii  Qarthului  vor  veni  sa-mi  vadă  dragonii,  gândi  Dany,  dar  îi  mulţumi  lui  Xaro 
pentru  amabilitate  înainte  de  a  se  despărţi  de  el.  Pyat  Pree  plecă  şi  el,  promiţând  să  le  ceară  Celor 
Nemuritori  o  audienţă. 

-  O  onoare  rară,  ca  ninsorile  de  vară. 


înainte  de  pleca,  îi  sărută  picioarele  goale  cu  buzele  sale  albăstrii  şi  o  obligă  să  accepte  un 
dar,  un  vas  cu  o  pomadă  care,  jura  el,  îi  va  permite  să  vadă  spiritele  aerului.  Ultimul  dintre 
vizitatori  care  plecă  fu  Quaithe,  prezicătoarea.  De  la  ea,  Dany  primi  doar  un  avertisment: 

-  Păzeşte-te,  spuse  femeia  cu  masca  roşie,  lăcuită. 

-  De  cine? 

-  De  toţi.  Vor  veni  zi  şi  noapte  să  vadă  minunea  care  s-a  născut  din  nou  în  lume,  şi  când 
vor  vedea,  vor  râvni.  Căci  dragonii  sunt  foc  întrupat,  iar  focul  este  putere. 

Când  plecă  şi  Quaithe,  Ser  Jorah  zise: 

-  Adevăr  grăieşte,  regina  mea...,  deşi  nici  ea  nu-mi  place  mai  mult  decât  ceilalţi. 

-  Nu  o  înţeleg. 

Pyat  şi  Xaro  o  copleşiseră  cu  promisiuni  din  clipa  în  care  i-au  zărit  dragonii,  declarându-se 
slujitorii  ei  devotaţi  în  toate,  dar  de  la  Quaithe  se  alesese  doar  cu  un  cuvânt  criptic.  Şi  o  tulbura 
faptul  că  nu  văzuse  niciodată  chipul  femeii.  Aminteşte-ţi  de  Mirri  Maz  Duur,  îşi  spuse. 
Aminteşte-ţi  trădarea.  Apoi  se  adresă  călăreţilor  ei  de  sânge: 

-  Vom  continua  să  avem  propria  noastră  pază  cât  timp  vom  sta  aici.  Vedeţi  ca  nimeni  să  nu 
intre  în  aripa  aceasta  a  castelului  fără  permisiunea  mea  şi  aveţi  grijă  ca  dragonii  să  fie  bine  păziţi. 

-  Aşa  vom  face,  Khaleesi,  răspunse  Aggo. 

-  Am  văzut  doar  acele  părţi  ale  Qarthului  pe  care  Pyat  Pree  a  vrut  să  le  vedem,  continuă 
ea.  Rakharo,  du-te  şi  vezi  restul  şi  spune-mi  ce  ai  descoperit.  Ia  cu  tine  bărbaţi  de  nădejde  -  şi 
femei,  ca  să  meargă  în  locurile  unde  bărbaţii  nu  au  acces. 

-  Cum  spui,  aşa  voi  face,  sânge  din  sângele  meu,  zise  Rakharo. 

-  Ser  Jorah,  caută  docurile  şi  vezi  ce  fel  de  corăbii  sunt  ancorate.  A  trecut  o  jumătate  de  an 
de  când  am  auzit  ultima  dată  veşti  de  la  Cele  Şapte  Regate.  Poate  că  zeii  au  trimis  aici  vreun 
căpitan  vrednic  din  Wes-teros,  cu  o  corabie  care  să  ne  ducă  acasă. 

Cavalerul  se  încruntă. 

-  Asta  nu  ar  fi  politicos.  Uzurpatorul  te-ar  ucide,  e  limpede  ca  lumina  zilei.  Mormont  îşi 
agăţă  degetele  de  cingătoare.  Locul  meu  e  aici,  lângă  tine. 

-  Mă  poate  păzi  şi  Jhogo.  Tu  cunoşti  mai  multe  limbi  decât  oricare  dintre  călăreţii  de 
sânge,  iar  clanul 

Dothraki  nu  are  încredere  în  mare  şi  în  cei  care  navighează.  Doar  tu  poţi  să  îndeplineşti 
această  misiune.  Du-te  printre  corăbii  şi  vorbeşte  cu  echipajele,  află  de  unde  sunt  şi  încotro  se 
îndreaptă,  şi  ce  fel  de  oameni  le  conduc. 

Fără  tragere  de  inimă,  exilatul  încuviinţă. 

-  Cum  spui,  regina  mea. 

După  ce  plecară  toţi,  slujitoarele  o  dezbrăcară  de  veşmintele  murdare  pe  care  le  purta,  iar 
Dany  merse  în  vârful  degetelor  spre  locul  unde  se  afla  bazinul  de  marmură,  plin  cu  peşti  aurii 
care  începură,  curioşi,  să-i  ciugulească  pielea,  gâdilând-o.  Ii  făcea  bine  să  închidă  ochii  şi  să 
plutească,  ştiind  că  putea  să  se  odihnească  după  pofta  inimii.  Se  întreba  dacă  Fortăreaţa  lui 
Aegon  avea  un  asemenea  bazin  şi  grădini  înmiresmate,  pline  de  lavandă  şi  de  mentă.  Trebuie  să 
aibă,  cu  siguranţă.  Viserys  a  spus  întotdeauna  că  Cele  Şapte  Regate  sunt  mai  frumoase  decât 
orice  alt  loc  de  pe  pământ. 


Gândul  la  casa  ei  o  nelinişti.  Dacă  iubitul  ei  soţ  ar  fi  fost  în  viaţă,  şi-ar  fi  condus  khalassarul 
peste  apele  otrăvite  şi  ar  fi  măturat  din  cale  duşmanii,  dar  puterea  lui  părăsise  această  lume. 
Călăreţii  ei  de  sânge  rămăseseră  devotaţi  pe  viaţă  şi  pricepuţi  în  luptă,  dar  în  felul  lor.  Dothrakii 
jefuiau  oraşe  şi  prădau  regate,  nu  le  conduceau.  Dany  nu  dorea  să  transforme  Debarcaderul 
Regelui  în  ruine  înnegrite,  bântuite  de  fantome.  Se  scăldase  destul  în  lacrimi.  Vreau  să  am  un 
regat  frumos,  sâ-1  umplu  de  bărbaţi  voinici,  fecioare  drăgălaşe  şi  copii  veseli.  Vreau  ca  oamenii 
mei  să  zâmbească  atunci  când  mă  văd  trecând,  aşa  cum  spunea  Viserys  că  zâmbeau  când  îl 
vedeau  pe  tatăl  meu. 

Dar  înainte  de  a  putea  face  asta,  trebuia  să  cucerească. 

Uzurpatorul  te  va  ucide,  e  limpede  ca  lumina  zilei,  spusese  Mormont.  Robert  îl  omorâse  pe 
bravul  ei  frate  Rhaegar,  şi  unul  dintre  sclavii  săi  trecuse  marea  Dothraki  să  o  otrăvească  pe  ea  şi 
pe  fiul  ei  nenăscut.  Se  spunea  că  Robert  Baratheon  era  puternic  ca  un  taur  şi  neînfricat  în  luptă, 
un  om  care  nu  iubea  nimic  mai  presus  decât  războiul.  Şi  alături  de  el  erau  marii  lorzi  pe  care 
fratele  ei  îi  numise  câinii  Uzurpatorului:  Eddard  Stark,  cu  ochii  săi  reci  şi  cu  inima  îngheţată,  şi 
Lannisterii  aurii,  tată  şi  fiu,  atât  de  bogaţi,  de  puternici  şi  de  perfizi. 

Cum  putea  spera  să  răstoarne  asemenea  oameni?  Când  Khal  Drogo  era  în  viaţă,  oamenii 
tremurau  şi  îi  făceau  daruri  ca  să-i  potolească  mânia.  Dacă  nu,  le  lua  oraşele,  bogăţiile,  nevestele 
şi  tot.  Dar  khalassarul  lui  fusese  imens,  în  timp  ce  al  ei  era  slab.  Oamenii  ei  o  urmaseră  peste 
deşertul  roşu,  când  îşi  urmărise  cometa,  şi  o  vor  urma  şi  peste  apa  otrăvită,  dar  nu  era  îndeajuns. 
S-ar  putea  ca  nici  dragonii  să  nu  fie  suficienţi.  Viserys  crezuse  că  regatul  se  va  ridica  pentru 
regele  său  de  drept...,  dar  Viserys  fusese  un  nebun,  iar  nebunii  cred  în  lucruri  nebuneşti. 

îndoielile  o  făceau  să  tremure.  Dintr-odată,  apa  i  se  păru  rece,  iar  micii  peşti  care  îi 
ciuguleau  pielea  deveniseră  sâcâitori.  Dany  se  ridică  şi  ieşi  din  bazin. 

-  Irri,  strigă  ea.  Jhiqui! 

în  timp  ce  slujnicele  o  ştergeau  şi  o  înveşmântau  într-o  rochie  de  mătase  nisipie,  gândurile 
ei  se  îndreptară  către  cei  trei  care  o  căutaseră  în  Oraşul  Oaselor.  Steaua  însângerată  m-a  condus 
la  Qarth  cu  un  scop.  Aici  voi  găsi  ceea  ce  îmi  trebuie,  dacă  am  puterea  să  iau  ceea  ce  mi  se  oferă 
şi  înţelepciunea  să  mă  feresc  de  curse  şi  capcane.  Dacă  zeii  doresc  ca  eu  să  înving,  se  vor  îngriji 
de'asta,  îmi  vor  trimite  un  semn,  iar  dacă  nu...  dacănu... 

Era  aproape  seară  şi  Dany  îşi  hrănea  dragonii  când  Irri  păşi  înăuntru,  printre  draperiile  de 
mătase,  ca  să-i  spună  că  Ser  Jorah  s-a  întors  de  la  docuri...  şi  nu  era  singur. 

-  Trimite- 1  înăuntru  cu  cine  o  fi  cel  pe  care  1-a  adus,  zise  ea  curioasă. 

Când  intrară,  Dany  era  aşezată  pe  un  maldăr  de  perne,  cu  dragonii  de  jur-împrejur.  Omul  pe 
care-1  adusese  purta  o  mantie  din  pene  verzi  şi  galbene  şi  avea  pielea  neagră  ca  antracitul 
lustruit. 

-  înălţimea  Ta,  spuse  cavalerul,  ţi- 1  aduc  pe  Qu-huru  Mo,  căpitan  al  Vântului  Cafeniu,  din 
Oraşul  Copacilor  înalţi. 

Negrul  îngenunche. 

-  Sunt  profund  onorat,  regina  mea,  zise  el,  dar  nu  în  limba  Insulelor  Verii,  pe  care  Dany 
nu  o  cunoştea,  ci  în  Valyriana  dulce  a  Celor  Nouă  Oraşe  Libere. 

-  Onoarea  e  de  partea  mea,  Quhuru  Mo,  răspunse  Dany  în  aceeaşi  limbă.  Ai  venit  din 
Insulele  Verii? 


-  Aşa  este,  înălţimea  Ta,  dar,  cu  mai  puţin  de  jumătate  de  an  în  urmă,  am  poposit  în  Oraşul 
Vechi.  De  acolo  îţi  aduc  un  dar  minunat. 

-  Un  dar? 

-  O  veste,  Mamă  neînfricată  a  Dragonilor.  Iţi  spun  că  Robert  Baratheon  e  mort. 
Dincolo  de  ziduri,  peste  Qarth,  se  lăsa  înserarea,  dar  în  inima  lui  Dany  răsărise  un  soare. 

-  Mort?  repetă  ea.  In  poala  lui  Dany,  Dragonul  negru  sâsâi  şi  în  faţa  ei  se  ridică  un  fum 
palid,  ca  un  văl.  Eşti  sigur?  Uzurpatorul  e  mort? 

-  Aşa  se  spune  în  Oraşul  Vechi,  în  Dorne  şi  în  Lys  şi  în  toate  celelalte  porturi  prin  care  am 
trecut. 

Mi-a  trimis  vin  otrăvit,  dar  eu  sunt  în  viaţă,  iar  el  este  mort. 

-  Cum  a  murit?  Pe  umăr,  palidul  Viserion  îşi  fâlfâi  aripile  de  culoarea  untului,  agitând 

aerul. 

-  Sfâşiat  de  un  mistreţ  fioros,  în  timp  ce  vâna  în  pădurea  sa  regală,  sau  cel  puţin  aşa  am 
auzit  în  Oraşul  Vechi.  Alţii  spun  că  regina  lui  1-a  trădat,  sau  fratele  său,  sau  Lordul  Stark,  care 
era  Mâna  Regelui.  Totuşi,  poveştile  se  potrivesc  într-o  privinţă:  Regele  Robert  e  mort  şi  îngropat. 

Dany  nu  văzuse  niciodată  chipul  Uzurpatorului,  dar  rareori  trecea  o  zi  fără  să  se  gândească 
la  el.  Umbra  lui  uriaşă  se  aşezase  asupra  ei  din  ceasul  în  care  s-a  născut,  de  când  a  ieşit  la  lumină, 
în  mijlocul  sângelui  şi  al  furtunii,  într-o  lume  în  care  nu  mai  avea  loc.  Iar  acum  acest  străin  de 
abanos  alungase  umbra  aceea. 

-  Băiatul  stă  acum  pe  Tronul  de  Fier,  spuse  Ser  Jorah. 

-  Regele  Joffrey  domneşte,  îl  aprobă  Quhuru  Mo,  dar  Lannisterii  conduc.  Fraţii  lui  Robert 
au  părăsit 

Debarcaderul  Regelui.  Umblă  vorba  că  au  de  gând  să  revendice  coroana.  Iar  Mâna  Regelui 
a  căzut,  Lordul  Stark,  care  a  fost  prietenul  Regelui  Robert.  A  fost  arestat  pentru  trădare. 

-  Ned  Stark  trădător?  mârâi  Ser  Jorah.  Nu  prea  se  nimereşte.  Vară  Lungă  va  reveni  înainte 
ca  cineva  să-i  mânjească  preţioasa  onoare. 

-  Ce  onoare  putea  să  aibă?  zise  Dany.  Şi-a  trădat  adevăratul  rege,  la  fel  ca  şi  aceşti 
Lannisteri.  Ii  făcea  plăcere  să  audă  cum  câinii  Uzurpatorului  se  luptau  între  ei,  deşi  nu  era 
surprinsă.  Se  întâmplase  acelaşi  lucru  când  a  murit  Drogo  al  ei  şi  marele  său  khalasar  s-a  sfâşiat 
în  bucăţi.  E  mort  şi  fratele  meu,  Viserys,  care  a  fost  adevăratul  rege,  îi  spuse  celui  venit  din 
Insula  Verii.  Khal  Drogo,  nobilul  meu  soţ,  1-a  ucis  cu  o  coroană  de  aur  topit. 

Fratele  ei  ar  fi  fost  oare  mai  înţelept  dacă  ar  fi  ştiut  că  răzbunarea  pentru  care  se  rugase  îi 
era  atât  de  la-ndemână? 

-  Atunci  îţi  împărtăşesc  durerea,  Mamă  a  Dra-gonilor,  şi  plâng  pentru  însângeratul 
Westeros,  văduvit  de  regele  său  de  drept. 

Sub  degetele  blânde  ale  lui  Dany,  Rhaegal  cel  verde  îl  privi  pe  străin  cu  ochi  de  aur  topit. 
Când  deschise  gura,  dinţii  îi  străluciră  ca  nişte  ace  negre. 

-  Când  se  întoarce  corabia  ta  la  Westeros,  căpitane? 

-  Mă  tem  că  nu  mai  devreme  de  un  an  sau  chiar  mai  mult.  De  aici,  Vântul  Cafeniu  se 
îndreptă  către  est,  să  facă  negoţ  în  jurul  Mării  de  Jad. 

-  înţeleg,  zise  Dany  dezamăgită.  Atunci  îţi  doresc  vânt  bun  şi  bun  negoţ.  Mi-ai  adus  un  dar 
de  preţ. 


-  Am  fost  răsplătit  din  belşug,  mare  regină.  Ea  rămase  nedumerită: 

-  Cum  aşa? 

Ochii  omului  străluciră. 

-  Am  văzut  dragonii.  Dany  râse. 

-  Şi  îi  vei  vedea  şi  mai  mult  într-o  bună  zi,  sper.  Vino  la  mine,  la  Debarcaderul  Regelui, 
când  voi  fi  pe  tronul  tatălui  meu,  şi  vei  primi  o  mare  răsplată. 

Bărbatul  promise  că  aşa  va  face  şi  îi  sărută  uşor  degetele,  luându-şi  rămas-bun.  Jhiqui  îl 
conduse  afară,  în  timp  ce  Ser  Jorah  Mormont  rămase  pe  loc. 

-  Khaleesi,  zise  cavalerul  când  rămaseră  singuri.  Eu  nu  aş  vorbi  atât  de  deschis  despre 
planurile  mele  dacă  aş  fi  în  locul  tău.  Acum  omul  ăsta  va  răspândi  povestea  peste  tot  unde  se  va 
duce. 

-  Foarte  bine,  răspunse  ea.  Lasă  să  ştie  întreaga  lume  care  îmi  e  scopul.  Uzurpatorul  e 
mort,  ce  contează? 

-  Nu  toate  poveştile  marinarilor  sunt  adevărate,  o  avertiză  Ser  Jorah  şi,  chiar  dacă  Robert 
ar  fi  într-adevăr  mort,  în  locul  lui  domneşte  fiul  său.  Asta  nu  schimbă  nimic,  sincer. 

-  Asta  schimbă  totul.  Dany  se  ridică  brusc.  Ţipând,  dragonii  se  descolăciră  şi  îşi  întinseră 
aripile.  Drogon  fâlfâi  şi  se  agăţă  cu  ghearele  de  arcadă.  Ceilalţi  traversară  cu  repeziciune 
podeaua,  cu  vârfurile  aripilor  frecându-se  de  marmură.  Mai  demult,  Cele  Şapte  Regate  erau 
asemenea  khalasarului  pe  care  1-a  avut 

Drogo  al  meu,  o  sută  de  mii  erau  ca  unul  sub  comanda  lui.  Acum  zboară  în  bucăţi,  la  fel 
cum  s-a  întâmplat  cu  khalasarul  meu  după  ce  khal  al  meu  a  murit. 

-  înalţii  lorzi  s-au  luptat  dintotdeauna.  Spune-mi  cine  a  câştigat  şi  am  să-ţi  spun  ce 
înseamnă.  Khaleesi,  Cele  Şapte  Regate  nu  vor  cădea  în  mâinile  tale  ca  tot  atâtea  piersici  coapte. 
Vei  avea  nevoie  de  o  flotă,  de  aur,  de  armate,  de  alianţe... 

-  Ştiu  toate  astea.  Ii  luă  mâna  într-a  ei  şi  îl  privi  în  ochii  negri,  bănuitori.  Uneori  mă 
priveşte  ca  pe  un  copil  pe  care  trebuie  să-1  apere,  iar  uneori  cape  o  femeie  cu  care  ar  vrea  să  se 
culce,  dar  oare  mă  vede  vreodată  cu  adevărat  ca  pe  regina  lui?  Nu  mai  sunt  fetiţa  speriată  pe  care 
ai  întâlnit-o  în  Pentos.  Număr  doar  cincisprezece  zile  aniversare,  e  adevărat,  dar  sunt  la  fel  de 
bătrână  ca  babele  din  dosh  khaleen  şi  la  fel  de  tânără  ca  dragonii  mei.  Jorah,  am  născut  un  copil, 
am  ars  un  khal  şi  am  traversat  pustiul  roşu  şi  Marea  Dothraki.  Sângele  meu  este  sângele 
dragonilor. 

-  La  fel  a  fost  şi  sângele  fratelui  tău,  răspunse  el  cu  încăpăţânare. 

-  Eu  nu  sunt  Viserys. 

-  Nu,  recunoscu  el.  Ai  mai  mult  din  Rhaegar,  cred,  dar  chiar  şi  Rhaegar  a  fost  ucis.  Robert 
a  dovedit  asta  la  Trident,  cu  un  simplu  ciocan  de  război.  Chiar  şi  dragonii  pot  muri. 

-  Dragonii  mor.  Se  ridică  pe  vârfuri  pentru  a-1  săruta  uşor  pe  obrazul  nebărbierit.  Dar  mor 
şi  ucigaşii  dragonilor. 


BRAN 


Meera  se  mişca  prudentă  în  cerc,  cu  năvodul  bălă-bănindu-i-se  în  mâna  stângă  şi  cu 
tridentul  în  dreapta.  Vara  o  urmărea  cu  ochii  ei  aurii,  răsucindu-se,  cu  coada  încordată  şi  ridicată. 
Pândind,  pândind... 

-  Păzea!  strigă  fata,  iar  tridentul  ţâşni. 

Lupul  trecu  pe  nesimţite  în  stânga  şi  sări,  înainte  ca  ea  să  apuce  să  scoată  tridentul.  Meera 
aruncă  năvodul,  iar  ochiurile  lui  încâlcite  se  desfăcură  în  faţa  ei.  Săritura  lupului  îl  aruncă  pe 
Bran  în  plasă.  O  trase  după  el,  în  timp  ce  o  lovea  pe  Meera  în  piept  şi  o  izbea  peste  spate.  Suliţa 
fetei  zbură,  răsucindu-se.  Iarba  umedă  îi  amortiza  căderea,  dar  se  prăbuşi  cu  un  oftat.  Lupul  se 
ghemui  deasupra  ei. 

Bran  strigă: 

-  Ai  pierdut. 

-  A  câştigat,  spuse  fratele  ei,  Jojen.  Vara  e  prins  în  capcană. 

Avea  dreptate,  vedea  şi  Bran.  Mârâind  şi  trăgând  de  năvod,  încercând  să  se  elibereze,  Vara 
nu  făcea 

decât  să  se  încâlcească  mai  tare.  Nici  nu  putea  să  treacă  prin  năvod,  muşcându-1. 

-  Lasă-1  să  iasă. 

Râzând,  fata  Reed  cuprinse  lupul  în  braţe  şi  se  rostogoli  cu  el.  Vara  scoase  un  scâncet 
jalnic,  lovind  cu  picioarele  corzile  care  i  le  ţineau  legate.  Meera  în-genunche,  desfăcu  o  legătură, 
trase  de  un  colţ,  smuci  cu  îndemânare  ici  şi  colo,  şi  dintr-odată  lupul  fu  liber. 

-  Vara,  la  mine!  Bran  îşi  desfăcu  braţele.  Pază!  spuse  el,  cu  o  clipă  înainte  ca  lupul  să  se 
arunce  asupra  lui.  Se  agăţă  cu  toată  puterea,  în  timp  ce  lupul  îl  târa  prin  iarbă.  Se  luptară,  se 
rostogoliră  şi  se  agăţară  unul  de  altul,  unul  mârâind  şi  chelălăind,  celălalt  râzând.  In  cele  din 
urmă,  Bran  se  tolăni  deasupra  lupului  plin  de  noroi. 

-  Lup  cuminte,  gâfâi  el.  Vara  îl  linse  pe  ureche.  Meera  clătină  din  cap. 

-  Nu  se  înfurie  niciodată? 

-  Cu  mine,  nu.  Bran  îl  înhaţă  de  urechi  şi  Vara  îl  apucă  fioros  cu  dinţii,  dar  totul  era  doar  o 
joacă.  Uneori  mă  trage  de  haine,  dar  nu  a  ajuns  niciodată  până  la  sânge. 

-  Sângele  tău,  vrei  să  spui.  Dacă  ar  fi  trecut  prin  năvodul  meu... 

-  Nu  ţi-ar  fi  făcut  nici  un  rău.  Ştie  că  îmi  placi.  Toţi  ceilalţi  lorzi  şi  cavaleri  plecaseră  cu  o 
zi  sau 

două  în  urmă  la  sărbătoarea  recoltei,  dar  fraţii  Reed  rămăseseră,  devenind  tovarăşii 
constanţi  ai  lui  Bran.  Jojen  era  atât  de  grav,  încât  Bătrâna  Nan  îl  numea  „Bunicuţul",  dar  Meera  îi 
amintea  lui  Bran  de  sora  lui,  Arya.  Nu  se  ferea  să  se  murdărească,  alerga,  se  lupta  şi  trăgea  cu 
suliţa  ca  un  băiat.  Totuşi,  era  mai  mare  decât  Arya.  Avea  aproape  şaisprezece  ani,  era  femeie  în 
toată  puterea.  Amândoi  fraţii  Reed  erau  mai  mari  decât  Bran,  şi  chiar  dacă  cea  de-a  noua  zi  de 
naştere  a  lui  venise  şi  trecuse  în  sfârşit,  nu-1  tratau  niciodată  ca  pe  un  copil. 


-  Mi-aş  dori  să  fiţi  voi  străjerii  noştri,  în  locul  Walderilor.  începu  să  se  târască  spre  cel  mai 
apropiat  copac.  Mersul  lui  târâş,  zvârcolit,  era  o  privelişte  dizgraţioasă,  dar  când  Meera  se 
apropie  să-1  ridice,  Bran  spuse:  Nu,  nu  mă  ajuta.  Se  rostogoli  greoi,  se  împinse  şi  se  răsuci 
înapoi,  folosindu-şi  forţa  braţelor,  până  ce  ajunse  să  stea  sprijinit  de  trunchiul  unui  frasin  uriaş. 
Vezi,  ţi-am  spus  eu.  Vara  se  întinse,  cu  capul  în  poala  lui  Bran.  N-am  mai  cunoscut  până  acum 
pe  nimeni  care  să  se  lupte  cu  năvodul,  îi  spuse  Meerei,  scărpinând  lupul  după  urechi.  Maestrul 
tău  de  arme  te-a  învăţat  să  lupţi  cu  năvodul? 

-  Tata  m-a  învăţat.  La  Greywater  nu  avem  cavaleri.  Nici  maeştri  de  arme  şi  nici  un 
maester. 

-  Cine  se  ocupă  de  corbi?  Fata  zâmbi. 

-  Corbii  nu  pot  găsi  Rondul  Greywater,  după  cum  nici  duşmanii  noştri  nu  pot. 

-  De  ce  nu? 

-  Pentru  că  se  mişcă,  îi  răspunse. 

Bran  nu  mai  auzise  niciodată  despre  un  castel  mişcător.  O  privi  cu  îndoială,  dar  nu-şi  putea 
da  seama  dacă  îl  tachina  sau  nu. 

-  Aş  vrea  să  îl  pot  vedea.  Crezi  că  nobilul  tău  tată  m-ar  lăsa  să  vin  în  vizită  când  războiul 
se  va  sfârşi? 

-  Vei  fi  primit  cu  mare  bucurie,  prinţul  meu.  Atunci  sau  acum. 

-Acum?  Bran  îşi  petrecuse  toată  viaţa  la  Winterfell.  Ardea  de  dorinţa  de  a  vedea  locuri 
îndepărtate.  Aş  putea  să-1  întreb  pe  Ser  Rodrik  când  se  întoarce. 

Bătrânul  cavaler  era  plecat  la  est,  încercând  să  facă  ordine  acolo.  Bastardul  lui  Roose 
Bolton  provocase  toate  necazurile,  punând  mâna  pe  Lady  Hornwood  la  întoarcerea  ei  de  la 
sărbătoarea  recoltei,  căsăto-rindu-se  cu  ea  chiar  în  noaptea  aceea,  deşi  era  destul  de  tânăr  ca  să-i 
fie  fiu.  Pe  urmă,  Lordul  Manderly  i-a  luat  castelul.  Ca  să  apere  proprietăţile  familiei  Hornwood 
de  clanul  Bolton,  scrisese  el,  dar  Ser  Rodrik  se  înfuriase  pe  el  aproape  la  fel  de  tare  ca  şi  pe 
bastardul  lui. 

-  Ser  Rodrik  s-ar  putea  să  mă  lase  să  mă  duc.  Maester  Luwin  nu  m-ar  lăsa  niciodată. 
Aşezat  cu  picioarele  încrucişate  sub  copacul  inimii,  Jojen  Reed  îl  privi  grav: 

-  Ar  fi  bine  dacă  ai  pleca  de  la  Winterfell,  Bran. 

-  Serios? 

-  Da.  Şi  cu  cât  mai  repede,  cu  atât  mai  bine. 

-  Fratele  meu  are  viziunea  verde,  zise  Meera.  Visează  lucruri  care  nu  s-au  întâmplat,  dar 
uneori  se  adeveresc. 

-  Nu  există  uneori,  Meera.  Privirile  li  se  întâlniră,  el  trist,  ea  sfidătoare. 

-  Spune-mi  ce  se  va  întâmpla,  zise  Bran. 

-  O  să-ţi  spun,  răspunse  Jojen,  dacă-mi  spui  şi  tu  despre  visele  tale. 

Pădurea  zeilor  se  cufundă  în  tăcere.  Bran  auzea  frunzele  foşnind  şi,  de  departe,  bălăceala 
lui  Hodor  în  iazurile  fierbinţi.  Se  gândi  la  omul  de  aur  şi  la  cioara  cu  trei  ochi,  îşi  aminti  oasele 
trosnindu-i  între  fălci  şi  gustul  de  aramă  al  sângelui. 

-  Eu  nu  visez.  Maester  Luwin  îmi  dă  prafuri  de  dormit. 

-  Iţi  sunt  de  folos? 


-  Uneori.  Meera  spuse: 

-  întreg  Winterfellul  ştie  că  te  trezeşti  noaptea  urlând  şi  năduşind,  Bran.  Şi  femeile  vorbesc 
despre  asta.  Şi  paznicii,  în  camera  lor. 

-  Spune-ne  ce  te  sperie  atât  de  tare,  zise  Jojen. 

-  Nu  vreau.  Oricum,  sunt  doar  vise.  Maester  Luwin  spune  că  visele  pot  să  însemne  ceva 
sau  nimic. 

-  Fratele  meu  visează  ca  toţi  băieţii,  şi  visele  acelea  pot  să  nu  însemne  nimic,  zise  Meera, 
dar  visele  verzi  sunt  altfel. 

Ochii  lui  Jojen  aveau  culoarea  ierbii  şi  uneori,  când  se  uita  la  tine,  vedea  parcă  altceva.  Ca 
acum. 

-  Am  visat  un  lup  înaripat,  legat  de  pământ  cu  lanţuri  gri  de  piatră,  zise  el.  A  fost  un  vis 
verde,  aşa  că  am  ştiut  că  e  adevărat.  O  cioară  încerca  să  ciugulească  lanţurile,  dar  piatra  era  prea 
dură  pentru  ciocul  ei  şi  nu  putea  decât  să  le  ciobească. 

-  Cioara  avea  trei  ochi?  Jojen  încuviinţă. 

Lupul  înălţă  capul  din  poala  lui  Bran  şi  privi  cu  ochii  săi  aurii  la  băiatul  mlaştinilor. 

-  Când  am  fost  mic,  era  să  mor  de  febra  apei  cenuşii.  Atunci  a  venit  cioara  la  mine. 

-  La  mine  a  venit  după  ce  am  căzut,  izbucni  Bran.  Dormeam  de  mult  timp.  Mi-a  spus  că 
trebuie  să  zbor  sau  să  mor,  iar  eu  m-am  trezit,  numai  că  eram  rănit  şi  nu  puteam  să  zbor. 

-  Dacă  vrei,  poţi.  Ridicându-şi  năvodul,  Meera  scutură  ultimele  ochiuri  încâlcite  şi  începu 
să  îl  aranjeze. 

-  Tu  eşti  lupul  înaripat,  Bran,  zise  Jojen.  La  început  n-am  fost  sigur,  dar  acum  sunt.  Cioara 
ne-a  trimis  aici  ca  să-ţi  sfărâmăm  lanţurile. 

-  Cioara  e  la  Greywater? 

-  Nu,  cioara  este  la  nord. 

-  La  Zid?  Bran  îşi  dorise  dintotdeauna  să  vadă  Zidul.  Jon,  fratele  lui  bastard,  era  acum 
acolo,  omul  Rondului  de  Noapte. 

-  Dincolo  de  Zid.  Meera  Reed  îşi  atârnă  năvodul  la  centură.  Când  Jojen  i-a  spus  nobilului 
nostru  tată  ce  a  visat,  ne-a  trimis  la  Winterfell. 

-  Cum  pot  sfărâma  lanţurile,  Jojen?  întrebă  Bran. 

-  Deschide  ochii. 

-  Sunt  deschişi.  Nu  vezi? 

-  Doi  sunt  deschişi.  Jojen  arătă  cu  degetul:  Unul,  doi. 

-  Dar  am  numai  doi. 

-  Ai  trei.  Cioara  ne-a  dat  al  treilea  ochi,  dar  tu  nu  vrei  să-1  deschizi.  Avea  un  fel  de  a  vorbi 
încet,  domol.  Cu  doi  ochi  îmi  vezi  chipul.  Cu  trei,  îmi  poţi  vedea  inima.  Cu  doi,  poţi  vedea 
stejarul  de  colo.  Cu  trei,  ai  putea  vedea  ghinda  din  care  a  crescut  stejarul  şi  buturuga  care  va 
deveni  într-o  zi.  Cu  doi  ochi,  nu  vezi  mai  departe  de  zidurile  tale.  Cu  trei,  ai  putea  privi  la  sud, 
până  la  Marea  Verii,  şi  la  nord,  dincolo  de  Zid. 

Lupul  se  ridică  în  picioare. 

-  Nu  am  nevoie  să  văd  atât  de  departe.  Bran  zâmbi  nervos.  M-am  săturat  să  vorbesc  despre 
ciori.  Haide  să  vorbim  despre  lupi.  Sau  despre  leii-şopârle.  Ai  vânat  vreodată  unul,  Meera?  Aici 
nu  avem. 


Meera  îşi  scoase  tridentul  din  tufişuri. 

-  Trăiesc  în  apă.  In  râuri  domoale  şi-n  mlaştini  adânci... 
Fratele  ei  o  întrerupse: 

-  Ai  visat  un  leu-şopârlă? 

-  Nu,  răspunse  Bran.  Ţi-am  spus  că  nu  vreau... 

-  Ai  visat  un  lup?  II  înfuria. 

-  Nu  sunt  obligat  să-ţi  spun  despre  visele  mele.  Sunt  prinţul  şi  sunt  un  Stark  de  Winterfell. 

-  Era  Vara? 

-  Tacă-ţi  gura! 

-  In  noaptea  sărbătorii  recoltei  ai  visat  că  erai  Vara,  în  pădurea  zeilor  nu-i  aşa? 

-  încetează!  ţipă  Bran.  Vara  alunecă  lângă  copacul  inimii,  dezvelindu-şi  dinţii  albi. 
Jojen  Reed  nu  se  sinchisi. 

-  Când  am  atins  lupul,  te-am  simţit  pe  tine  în  el.  Aşa  cum  tu  eşti  în  el  acum. 

-  Nu  se  poate.  Eram  în  pat.  Dormeam. 

-  Erai  în  pădurea  zeilor,  acoperit  de  blană  cenuşie. 

-  A  fost  doar  un  vis  urât...  Jojen  se  ridică  în  picioare. 

-  Te-am  simţit.  Te-am  simţit  căzând.  Asta  te  sperie,  prăbuşirea? 

Prăbuşirea,  gândi  Bran,  şi  omul  de  aur,  fratele  reginei,  mă  sperie  şi  el,  dar  mai  cu  seamă 
prăbuşirea.  Totuşi,  nu  spuse  asta.  Cum  ar  fi  putut?  Nu  fusese  în  stare  să-i  spună  lui  Ser  Rodrik 
sau  lui  Maester  Luwin,  şi  nu  le  putea  spune  nici  fraţilor  Reed.  Dacă  nu  va  vorbi  despre  asta, 
poate  că  va  uita.  Nu  voia  să-şi  amintească.  S-ar  putea  să  nici  nu  fie  o  amintire  adevărată. 

-  Te  prăbuşeşti  în  fiecare  noapte,  Bran?  îl  întrebă  Jojen  cu  glas  scăzut. 

Din  gâtlejul  lupului  se  ridică  un  mârâit  hodorogit,  şi  nu  era  în  joacă.  Se  apropie  tiptil, 
numai  colţi  şi  ochi  dogoritori.  Meera  păşi  între  lup  şi  fratele  ei,  cu  tridentul  în  mână. 

-  Ţine-1  pe  loc,  Bran. 

-  Jojen  îl  înfurie.  Meera  scutură  năvodul. 

-  E  furia  ta,  Bran,  zise  fratele  ei.  Teama  ta. 

-  Nu-i  adevărat.  Eu  nu  sunt  lup.  Cu  toate  acestea,  noaptea  uriaşe  împreună  cu  lupii  şi 
gustase  sânge,  în  visele  sale  cu  lupi. 

-  O  parte  din  tine  e  Vara,  şi  o  parte  din  Vara  eşti  tu.  Ştii  asta,  Bran. 

Vara  se  năpusti  înainte,  dar  Meera  îl  bloca,  împun-gându-1  cu  tridentul.  Lupul  se  răsuci 
într-o  parte,  umblând  în  cercuri,  pândind.  Meera  se  întoarse  cu  faţa  spre  el. 

-  Cheamă- 1  la  tine,  Bran. 

-  Vara!  strigă  Bran.  La  mine,  Vara!  Se  lovi  cu  palma  deschisă  peste  şold.  Simţi  furnicături 
în  mână,  dar  piciorul  său  mort  nu  simţi  nimic. 

Lupul  făcu  din  nou  un  salt  înainte,  şi  din  nou  tridentul  Meerei  ţâşni.  Lupul  se  feri,  se  răsuci. 
Tufele  foşniră  şi  o  făptură  sfrijită,  neagră,  ieşi  pe  furiş  din  spatele  copacului  inimii,  arătându-şi 
colţii.  Mirosul  era  puternic,  fratele  lui  îi  simţise  furia.  Bran  simţi  cum  i  se  ridică  părul  pe  ceafă. 
Meera  se  aşeză  în  spatele  fratelui  său,  cu  lupii  de  o  parte  şi  de  alta. 

-  Bran,  potoleşte-i. 

-  Nu  pot. 


-  Jojen,  în  copac. 

-  Nu  e  nevoie.  Azi  nu  e  ziua  în  care  voi  muri. 

-  Fă  cum  ţi-am  spus,  ţipă  ea,  iar  fratele  ei  escaladă  trunchiul,  sprijinindu-se  de  chipul  din 
copacul  inimii.  Lupii  se  apropiară.  Meera  îşi  abandonă  tridentul  şi  năvodul,  sări  în  sus  şi  se  agăţă 
de  creanga  pe  care  o  avea  deasupra  capului.  Fălcile  Lăţosului  se  închiseră  trosnind  sub  călcâiul 
ei,  în  timp  ce  ea  săltă  pe  creangă.  Vara  se  aşeză  pe  labele  din  spate  şi  urlă,  în  vreme  ce  Lăţosul 
sfâşia  năvodul,  trăgând  de  el  cu  dinţii. 

Doar  atunci  îşi  aminti  Bran  că  nu  erau  singuri,  îşi  duse  mâinile  pâlnie  la  gură: 

-  Hodor!  strigă  el.  Hodor!  Hodor!  Era.  îngrozitor  de  speriat  şi  cumva  ruşinat.  Lui  Hodor  nu- 
i  vor  face  nimic,  îşi  asigură  prietenii  cocoţaţi  în  copac. 

Trecură  doar  câteva  momente  până  ce  auziră  un  murmur  strident.  Hodor  sosi,  îmbrăcat  pe 
jumătate  şi  plin  de  noroi  de  pe  urma  vizitei  sale  la  iazurile  fierbinţi,  dar  Bran  nu  fusese  niciodată 
atât  de  fericit  că-1  vede. 

-  Hodor,  ajută-mă.  Alungă  lupii.  Alungă-i.  Hodor  se  puse  pe  treabă  bucuros,  fluturându-şi 
mâinile,  strivind  pământul  cu  picioarele-i  imense  şi  strigând  „Hodor!  Hodor!",  alergând 

mai  întâi  la  un  lup,  pe  urmă  la  celălalt.  Câinele  Lăţos  fugi  primul,  strecurându-se  înapoi  în 
frunziş  cu  un  ultim  mârâit.  Când  Vara  se  satură,  se  întoarse  la  Bran  şi  se  aşeză  lângă  el. 

Meera  nici  nu  atinse  bine  pământul  că  îşi  şi  înşfacă  tridentul  şi  năvodul.  Jojen  nu-şi  lua 
ochii  de  la  Vara. 

-  Vom  mai  discuta,  îi  promise  lui  Bran. 

Au  fost  lupii,  n-am  fost  eu.  Nu  înţelegea  de  ce  deveniseră  atât  de  sălbatici.  Poate  că 
Maester  Luwin  avea  dreptate  să-i  închidă  în  pădurea  zeilor. 

-  Hodor,  zise  el,  du-mă  la  Maester  Luwin.  Turnul  de  sub  stâncărie  era  unul  dintre  locurile 
preferate  ale  lui  Bran.  Luwin  era  un  dezordonat  incurabil,  dar  cărţile,  sulurile  şi  sticlele  lui 

aruncate  în  neorânduială  îi  erau  lui  Bran  atât  de  familiare  şi  de  liniştitoare,  ca  şi  chelia 
maesterului  şi  mânecile  largi  ale  veşmintelor  sale  largi,  cenuşii.  Şi  corbii  îi  plăceau. 

II  găsi  pe  Luwin  cocoţat  pe  taburetul  lui  înalt,  scriind.  Cu  Ser  Rodrik  plecat,  toată 
administrarea  castelului  căzuse  pe  umerii  lui. 

-  Prinţul  meu,  spuse  el  când  intră  Hodor,  ai  venit  mai  repede  la  lecţii  astăzi.  Maester 
petrecea  în  fiecare  după-amiază  mai  multe  ore  dându-le  lecţii  lui  Bran,  Rickon  şi  băieţilor 
Walder  Frey. 

-  Hodor,  stai  locului.  Bran  se  apucă  de  un  felinar  de  perete  cu  ambele  mâini  şi  se  folosi  de 
el  pentru  a  se  ridica  şi  a  ieşi  din  coş.  Rămase  o  clipă  agăţat  în  mâini,  până  ce  Hodor  îl  duse  la  un 
scaun. 

-  Meera  spune  că  fratele  ei  are  viziunea  verde.  Maester  Luwin  se  scarpină  lângă  nas  cu 
pana  de 

scris. 

-  Ştie? 

Bran  clătină  din  cap. 

-  Mi-ai  spus  despre  copiii  pădurii  că  au  viziunea,  îmi  amintesc. 

-  Unii  susţineau  că  au  această  putere.  înţelepţii  lor  erau  numiţi  clarvăzători  verzi. 

-  Era  o  magie? 


-  Poţi  să-i  spui  şi  aşa,  în  lipsa  unui  cuvânt  mai  potrivit,  dacă  vrei.  In  esenţă,  era  doar  un  alt 
fel  de  cunoaştere. 

-  Ce  era? 

Luwin  puse  jos  pana. 

-  Nimeni  nu  ştie  cu  adevărat,  Bran.  Copiii  sunt  plecaţi  din  această  lume,  şi  cu  ei, 
înţelepciunea  lor.  Era  ceva  legat  de  chipurile  din  copaci,  aşa  credem.  Primii  Oameni  credeau  că 
aceşti  clarvăzători  verzi  pot  vedea  prin  ochii  copacilor  inimii.  De  aceea  tăiau  copacii  ori  de  câte 
ori  se  luptau  cu  copiii  pădurii.  Se  presupune  despre  clarvăzătorii  verzi  că  aveau  putere  şi  asupra 
fiarelor  pădurii  şi  a  păsărilor  din  copaci.  Chiar  şi  asupra  peştilor.  Băiatul  Reed  pretinde  că  are 
asemenea  puteri? 

-  Nu,  nu  cred.  Dar  are  vise  care  uneori  se  adeveresc,  aşa  zice  Meera. 

-  Cu  toţii  avem  uneori  vise  care  se  adeveresc.  Tu  te-ai  visat  cu  nobilul  tău  tată  în  cripte 
înainte  de  a  şti  că  a  murit,  îţi  aminteşti? 

-  Şi  Rickon  la  fel.  Am  avut  acelaşi  vis. 

-  Poţi  s-o  numeşti  viziune  verde,  dacă  doreşti...  Dar  nu  uita  nici  de  toate  acele  zeci  de  mii 
de  vise  pe  care  le-aţi  visat  tu  şi  Rickon  şi  care  nu  s-au  adeverit.  Iţi  aminteşti  cumva  ce  te-am 
învăţat  despre  lanţul  pe  care  îl  poartă  fiecare  maester? 

Bran  rămase  un  moment  pe  gânduri,  încercând  să-şi  aducă  aminte. 

-  Un  maester  îşi  făureşte  lanţul  în  Citadela  Oraşului  Vechi.  Este  un  lanţ  fiindcă  te  legi  să 
slujeşti  şi  e  făcut  din  metale  diferite  pentru  că  slujeşti  regatul,  iar  regatul  are  tot  felul  de  oameni. 
De  fiecare  dată  când  înveţi  ceva,  primeşti  încă  o  za.  Fierul  negru  este  pentru  cunoaşterea 
corbilor,  argintul  pentru  arta  vindecării,  aurul  pentru  numere  şi  socoteli.  Nu  mi  le  amintesc  pe 
toate. 

Luwin  vârî  un  deget  sub  lanţ  şi  începu  să-1  răsucească,  centimetru  cu  centimetru.  Avea  un 
gât  gros  pentru  un  om  mărunt,  iar  lanţul  îi  era  strâmt,  dar  îl  răsuci  doar  din  câteva  mişcări. 

-  E  oţel  Valyrian,  spuse  el  când  zaua  din  metal  cenuşiu  închis  îi  ajunse  în  faţă.  Doar  un 
maester  dintr-o  mie  poartă  o  asemenea  za.  Asta  înseamnă  că  am  studiat  ceea  ce  Citadela  numeşte 
cele  mai  înalte  mistere  -  magia,  în  lipsa  unui  cuvânt  mai  bun.  Un  demers  fascinant,  dar  fără  prea 
mare  folos,  fapt  pentru  care  atât  de  puţini  maesteri  se  ostenesc  cu  el.  Toţi  cei  care  studiază 
misterele  înalte  îşi  încearcă  puterile,  mai  devreme  sau  mai  târziu,  cu  vrăji.  Am  cedat  şi  eu 
tentaţiei,  trebuie  să  mărturisesc.  Ei  bine,  eram  doar  un  băieţandru,  iar  ce  băieţandru  nu-şi  doreşte 
oare  în  secret  să  găsească  în  sine  puteri  ascunse?  Efortul  meu  nu  mi-a  adus  mai  mult  decât  le-a 
adus  altor  o  mie  de  băieţi  înaintea  mea  şi  altor  o  mie  de  atunci  încoace.  E  trist,  dar  magia  nu 
funcţionează. 

-  Uneori  funcţionează,  protestă  Bran.  Am  avut  acel  vis.  Şi  Rickon  la  fel.  Iar  la  răsărit 
există  magi  şi  vrăjitori... 

-  Există  oameni  care  îşi  zic  magi  şi  vrăjitori,  preciza  Maester  Luwin.  Am  avut  un  prieten 
la  Citadelă  care  putea  să  scoată  un  trandafir  din  ureche,  dar  nu  era  mai  vrăjitor  decât  mine.  O, 
fără  doar  şi  poate,  sunt  multe  lucruri  pe  care  nu  le  înţelegem.  Anii  trec  cu  sutele  şi  cu  miile,  şi  ce 
vede  omul  din  viaţă  în  afară  de  câteva  veri  şi  câteva  ierni?  Privim  munţii  şi  spunem  că  sunt 
eterni,  şi  aşa  par...,  dar  în  curgerea  timpului,  munţii  se  ridică  şi  se  prăbuşesc,  râurile  îşi  schimbă 


cursul,  stelele  cad  din  cer  şi  marile  oraşe  se  scufundă  în  mare.  Până  şi  zeii  mor,  aşa  credem.  Totul 
se  schimbă. 

-  Poate  că  magia  a  fost  cândva  o  mare  forţă  în  lume,  dar  nu  mai  este.  Puţinul  care  a  mai 
rămas  nu  e  altceva  decât  un  fum  care  zăboveşte  în  aer  după  ce  focul  imens  s-a  stins,  şi  până  şi 
acesta  piere.  Valyria  a  fost  ultimul  tăciune  aprins,  şi  Valyria  nu  mai  este.  Dragonii  nu  mai  există, 
uriaşii  au  murit,  copiii  pădurii  sunt  uitaţi,  cu  toată  ştiinţa  lor. 

-  Nu,  prinţul  meu.  Poate  că  Jojen  Reed  a  avut  un  vis  sau  două,  despre  care  crede  că  s-au 
adeverit,  dar  nu  are  viziunea  verde.  Nici  un  om  de  pe  pământ  nu  are  acea  putere. 

Aşa  i-a  spus  şi  Bran  Meerei  Reed  când  a  venit  la  el  pe  înserate  şi  s-a  aşezat  lângă  fereastră, 
privind  cum  luminile  prind  viaţă. 

-  îmi  pare  rău  de  cele  întâmplate  cu  lupii.  Vara  n-ar  fi  trebuit  să  încerce  să-i  facă  rău  lui 
Jojen,  dar  nici  Jojen  n-ar  fi  trebuit  să  spună  toate  lucrurile  acelea  despre  visele  mele.  Cioara  a 
minţit  când  a  spus  că  pot  zbura,  iar  fratele  tău  a  minţit  şi  el. 

-  Sau  poate  că  maester  al  tău  se  înşală. 

-  Nu  se  înşală.  Până  şi  tata  s-a  bizuit  pe  sfatul  lui. 

-  Tatăl  tău  1-a  ascultat,  nu  mă  îndoiesc.  Dar  în  final  a  decis  de  unul  singur.  Bran,  mă  laşi 
să-ţi  povestesc  despre  visul  pe  care  1-a  avut  Jojen  cu  tine  şi  cu  fraţii  tăi  vitregi? 

-  Walderii  nu  sunt  fraţii  mei.  Meera  nu-1  luă  în  seamă. 

-  Stăteai  la  masă,  mâncarea  ţi-a  fost  adusă  de  Maester  Luwin  în  loc  de  slujitor.  Ţi-a  servit 
bucata  de  friptură  a  regelui,  carne  crudă,  în  sânge,  dar  cu  o  aromă  de  tuturor  le  lăsa  gura  apă. 
Carnea  pe  care  le-a  servit-o  băieţilor  Frey  era  veche  şi  cenuşie,  moartă.  Totuşi,  lor  le-a  plăcut 
mâncarea  mai  mult  decât  ţie. 

-  Nu  înţeleg. 

-  Fratele  meu  zice  că  vei  înţelege.  Când  va  fi  aşa,  mai  discutăm. 

Bran  aproape  că  se  temu  să  se  aşeze  la  cină  în  seara  aceea,  dar  când  o  făcu,  în  faţa  lui  era 
plăcintă  de  porumbel.  Toţi  ceilalţi  fură  serviţi  cu  acelaşi  fel  de  mâncare  şi  nu  văzu  nimic  în 
neregulă  cu  mâncarea  servită  Walderilor.  Maester  Luwin  ştia  ce  spune,  îşi  zise.  Nimic  rău  nu 
avea  să  se  întâmple  la  Winterfell,  indiferent  ce  spunea  Jojen.  Bran  se  simţea  uşurat,  dar  şi 
dezamăgit.  Atâta  timp  cât  exista  magie,  se  putea  întâmpla  orice:  fantomele  puteau  să  umble, 
copacii  să  vorbească  şi  băieţii  infirmi  puteau  să  devină  cavaleri. 

-  Dar  nu  există,  spuse  cu  voce  tare  în  întunericul  patului  său.  Nu  există  magie  şi  poveştile 
sunt  simple  poveşti. 

Şi  nu  va  umbla  niciodată,  nici  nu  va  zbura  şi  nici  nu  va  fi  cavaler. 


TYRION 


Paiele  erau  aspre  sub  tălpile  sale  goale. 

-  Vărul  meu  a  ales  o  oră  ciudată  pentru  vizite,  îi  spuse  Tyrion  lui  Podrick  Payne,  care  era 
ameţit  de  somn,  şi  se  aşteptase,  fără  îndoială,  să  fie  bine  săpunit  fiindcă  1-a  trezit.  Condu- 1  în 
solariul  meu,  şi  spune-i  că  voi  coborî  într-o  clipă. 

Era  bine  trecut  de  miezul  nopţii,  judecă  Tyrion  după  priveliştea  neagră  de  dincolo  de 
fereastră.  Oare  Lancel  se  gândeşte  că  mă  va  găsi  somnoros  şi  cu  mintea  înceată  la  ora  aceasta?  se 
întrebă  el.  Nu,  Lancel  nici  măcar  nu  gândeşte,  asta  e  mâna  lui  Cersei.  Sora  lui  va  fi  dezamăgită. 
Chiar  şi  în  pat,  lucra  bine  dimineaţa  -citea  la  lumina  pâlpâitoare  a  lumânării,  cercetând  rapoartele 
şoptitorilor  lui  Varys  şi  cufundându-se  în  registrele  contabile  ale  lui  Degeţel,  până  ce  coloanele 
se  estompau  şi  ochii  îl  dureau. 


îşi  stropi  faţa  cu  nişte  apă  călduţă  din  ligheanul  de  lângă  pat  şi  se  aşeză  pe  vine,  fără  grabă, 
la  closet,  cu  vântul  rece  al  nopţii  pe  pielea  goală.  Ser  Lancel 

avea  şaisprezece  ani  şi  nu  era  cunoscut  pentru  răbdarea  sa.  N-avea  decât  să  aştepte  şi  să 
devină  tot  mai  nerăbdător  pe  măsură  ce  aşteaptă.  După  ce  îşi  goli  maţele,  Tyrion  se  vârî  într-o 
cămaşă  de  noapte  şi  îşi  ciufuli  cu  degetele  părul  subţire,  blond  deschis,  ca  să  arate  ca  şi  cum  ar  fi 
fost  trezit  din  somn. 

Lancel  se  plimba  prin  faţa  şemineului  plin  de  cenuşă,  înveşmântat  în  catifea  roşie,  cu 
mâneci  din  mătase  neagră,  iar  la  centură  îi  atârnau  un  pumnal  împodobit  şi  o  teacă  aurită. 

-  Vere,  îl  salută  Tyrion.  Vizitele  tale  sunt  prea  rare.  Cărui  fapt  îi  datorez  această  onoare 
nemeritată? 

-  înălţimea  Sa,  Regina  Regentă,  m-a  trimis  să-ţi  poruncesc  să-1  eliberezi  pe  Marele 
Maester  Pycelle.  Ser  Lancel  îi  arătă  lui  Tyrion  o  panglică  purpurie,  purtând  sigiliul  în  formă  de 
leu  al  lui  Cersei  imprimat  în  ceară  aurie.  Iată  mandatul. 

-  Deci  aşa.  Tyrion  îl  îndepărtă.  Sper  că  sora  mea  nu-şi  suprasolicită  puterile  atât  de  curând 
după  boală.  Ar  fi  mare  păcat  să  sufere  o  recădere. 

-  înălţimea  Sa  şi-a  revenit  complet,  spuse  scurt  Ser  Lancel. 

-  Sunt  încântat  să  aud  asta.  Deşi  nu  într-un  moment  care  îmi  convine.  Ar  fi  trebuit  să-i  dau 
o  doză  mai  mare.  Tyrion  sperase  la  câteva  zile  în  plus  fără  amestecul  lui  Cersei,  dar  nu  era  prea 
surprins  de  refacerea  ei.  Era  geamăna  lui  Jaime,  în  definitiv.  Se  strădui  să  afişeze  un  zâmbet 
plăcut.  Pod,  fă  focul,  aerul  e  prea  rece  pentru  gustul  meu.  Bei  cu  mine  o  cupă,  Lancel? 

Am  descoperit  că  vinul  acela  cald,  cu  mirodenii,  ma  ajută  să  dorm. 

-  Eu  n-am  nevoie  de  ajutor  ca  să  dorm,  răspunse  Ser  Lancel.  Am  venit  la  porunca  înălţimii 
Sale,  nu  ca  să  beau  cu  tine,  Pezevenghiule. 

Faptul  că  devenise  cavaler  îl  făcuse  pe  băiat  sa  devină  mai  îndrăzneţ,  reflectă  Tyrion  -  şi 
asta,  şi  rolul  jalnic  pe  care-1  jucase  în  uciderea  Regelui  Robert. 

-  Vinul  are  într-adevăr  pericolele  sale.  Zâmbi  şi  turnă.  Cât  despre  Marele  Maester 
Pycelle...,  daca  scumpa  mea  surioară  îşi  face  griji  pentru  el,  aş  crede  că  ar  fi  trebuit  să  vină 
singură.  In  schimb,  te  trimite  pe  tine.  Ce  să  înţeleg  din  asta? 

-  înţelege  ce  vrei,  atâta  timp  cât  îţi  eliberezi  prizonierul.  Marele  Maester  e  un  prieten  de 
nădejde  al  Reginei  Regente  şi  se  află  sub  protecţia  ei  personală.  Umbra  unui  surâs  sarcastic  jucă 
pe  buzele  flăcăului;  îi  plăcea  asta.  învaţă  de  la  Cersei.  înălţimea  Sa  nu  ar  fi  niciodată  de  acord  cu 
această  ofensă.  Iţi  reaminteşte  că  e  regenta  lui  Joffrey. 

-  După  cum  eu  sunt  mâna  lui  Joffrey. 

-  Mâna  slujeşte,  îl  informă  graţios  tânărul  cavaler.  Regina  domneşte  până  ce  regele  ajunge 
la  vârsta  maturităţii. 

-  Poate  că  ar  trebui  să  scrii  asta,  ca  să  ţin  minte  mai  bine.  Focul  trosnea  vesel.  Poţi  să  ne 
laşi,  Pod,  îi  spuse  Tyrion  slujitorului  său.  Doar  când  biatul  plecă  se  întoarse  spre  Lancel:  Mai  e  şi 
altceva? 

-  Da.  înălţimea  Sa  mă  roagă  să  te  informez  că  Ser  Jacelyn  Bywater  a  sfidat  o  poruncă 
transmisă  în  numele  regelui. 

Ceea  ce  înseamnă  că  Cersei  i-a  poruncit  deja  lui  Bywater  să-1  elibereze  pe  Pycelle  şi  a  fost 
refuzată. 


-  înţeleg. 

-  Cersei  insistă  să  fie  scos  din  încăperile  lui  şi  plasat  sub  arest  pentru  trădare.  Te  avertizez 

că... 

îşi  lăsă  deoparte  cupa  cu  vin. 

-  N-am  să  ascult  nici  un  fel  de  avertisment  de  la  tine,  băiete. 

-  Ser,  zise  Lancel  băţos.  îşi  mângâie  sabia,  probabil  ca  să-i  reamintească  lui  Tyrion  că  o 
avea.  Ai  grijă  cum  vorbeşti  cu  mine,  Pezevenghiule. 

Fără  îndoială,  intenţia  lui  fusese  să  sune  a  ameninţare,  dar  acel  tremur  ridicol  al  mustăţii 
strică  efectul. 

-  O,  lasă  sabia.  O  singură  chemare  şi  Shagga  va  năvăli  şi  te  va  ucide.  Cu  securea,  nu  cu 
plosca  de  vin. 

Lancel  roşi;  era  oare  atât  de  prost  încât  să  creadă  că  rolul  pe  care  1-a  jucat  în  moartea  lui 
Robert  a  trecut  neobservat? 
Sunt  cavaler... 

-  Am  băgat  de  seamă.  Spune-mi,  Cersei  te-a  făcut  cavaler  înainte  sau  după  ce  te-a  luat  în 
patul  ei? 

Sclipirea  din  ochii  verzi  ai  lui  Lancel  era  toată  mărturisirea  de  care  Tyrion  avea  nevoie. 
Aşadar,  Varys  spusese  adevărul.  Ei  bine,  nimeni  nu  va  putea  să  susţină  vreodată  că  sora  mea  nu- 
şi  iubeşte  familia. 

-  Ce-i?  Nu  mai  ai  nimic  de  zis?  Nici  o  ameninţare,  ser? 

-  Iţi  vei  retrage  aceste  acuzaţii  murdare,  de  nu... 

-  Te  rog.  Te-ai  gândit  vreodată  ce  va  face  Joffrcy  când  îi  voi  spune  că  i-ai  ucis  tatăl  ca  să 
te  culci  cu  mama  lui? 

-  N-a  fost  aşa,  protestă  Lancel  oripilat. 

-  Nu?  Dar  cum  a  fost,  rogu-te? 

-  Regina  mi-a  dat  vin  tare.  Propriul  tău  tată,  Lordul  Tywin,  când  am  fost  numit  cavaler, 
mi-a  spus  să  o  ascult  în  toate. 

-  Ţi-a  spus  şi  să  te  culci  cu  ea?  Uitâ-te  la  el  Nu  e  chiar  atât  de  înalt,  cu  trăsăturile  nu  atât 
de  fine,  iar  pârul  lui  e  nisipos  în  loc  să  fie  din  fir  de  aur,  şi  totuşi...,  chiar  şi  o  biată  copie  a  lui 
Jaime  e  mai  dulce  decât  un  pat  gol,  bănuiesc.  Nu,  aşa  mă  gândeam  şi  eu. 

-  N-am  avut  de  gând...  Am  făcut  doar  ce  mi-a  poruncit;  eu... 

-  ...  tu  ai  urât  fiecare  clipă,  asta  vrei  să  mă  faci  să  cred?  Un  loc  de  seamă  la  curte,  rangul 
de  cavaler,  picioarele  surorii  mele  deschise  noaptea  în  faţa  ta,  o,  da,  trebuie  că  ţi-a  fost  îngrozitor 
de  greu.  Tyrion  se  ridică  în  picioare.  Aşteaptă  aici.  înălţimea  Sa  va  dori  să  audă  asta. 

Atitudinea  sfidătoare  îl  părăsi  pe  Lancel  dintr-o-dată.  Tânărul  cavaler  căzu  în  genunchi  ca 
un  băie-ţandru  speriat. 

-  Indurare,  stăpâne,  te  implor! 

-  Păstrează-ţi  rugăminţile  pentru  Joffrey.  Ii  place  să  fie  implorat. 

-  Stăpâne,  a  fost  porunca  surorii  tale,  regina,  aşa  cum  ai  spus,  dar  înălţimea  Sa...  El  n-ar 
înţelege  niciodată... 

-  Vrei  să  mă  faci  să-i  ascund  regelui  adevărul? 


-  De  dragul  tatălui  meu.  Voi  părăsi  oraşul,  va  fi  ca  şi  cum  nu  s-a  întâmplat  niciodată!  Iţi 
jur,  voi  pune  capăt  acestei... 

Era  greu  să  nu  te  pufnească  râsul. 

-  Cred  că  nu. 

Acum  flăcăul  avea  un  aer  pierdut. 

-  Stăpâne! 

-  M-ai  auzit.  Tata  ţi-a  spus  să  fii  supus  surorii  mele?  Foarte  bine,  fii  supus.  Ţine-te 
aproape  de  ea,  păstrează-i  încrederea,  dăruieşte-i  plăcere  cât  de  des  îţi  cere.  Nu  e  nevoie  să  afle 
nimeni,  niciodată...,  atâta  timp  cât  îmi  eşti  credincios.  Vreau  să  ştiu  ce  face  Cersei.  Unde  merge, 
cu  cine  se  întâlneşte,  despre  ce  vorbeşte,  ce  planuri  pune  la  cale.  Totul.  Iar  tu  vei  fi  cel  care-mi  va 
spune,  nu-i  aşa? 

-  Da,  stăpâne.  Lancel  răspunse  fără  nici  o  clipă  de  ezitare.  Lui  Tyrion  îi  plăcu  asta.  Aşa 
voi  face,  jur.  După  cum  îmi  porunceşti. 

-  Ridică-te.  Tyrion  umplu  a  doua  cupă  cu  vin  şi  îl  forţă  s-o  ia.  Bea  pentru  înţelegerea 
noastră.  In  castel  nu  este  nici  un  mistreţ,  după  ştiinţa  mea.  Lancel  ridică  cupa  şi  bău,  chiar  dacă 
înghiţi  greu.  Zâmbeşte,  vere.  Sora  mea  e  o  femeie  frumoasă  şi  totul  e  spre  binele  regatului.  Poţi 
profita  de  situaţie.  Să  fii  cavaler  nu  înseamnă  nimic.  Dacă  eşti  isteţ,  te  voi  face  lord  în  scurt  timp. 
Tyrion  răsuci  vinul  în  cupă.  Cersei  trebuie  să  aibă  toată  încrederea  în  tine.  Du-te  înapoi  şi  spune-i 
că  o  rog  să  mă  ierte.  Spune-i  că  m-ai  speriat,  că  nu  vreau  să  avem  nici  un  conflict,  că  de  acum 
înainte  nu  voi  face  nimic  fără  consimţământul  ei. 

-  Dar...  solicitările  ei... 

-  O,  am  să  i-1  dau  pe  Pycelle. 

-  O  să  i-1  dai?  Lancel  părea  uluit.  Tyrion  zâmbi. 

-  II  voi  elibera  mâine.  Aş  putea  să  jur  că  nu  i-am  atins  nici  un  fir  de  păr  din  cap,  dar  n-ar  fi 
strict  adevărat.  In  orice  caz,  se  simte  destul  de  bine,  deşi  pentru  vigoarea  lui  n-aş  băga  mâna-n 
foc.  Celulele  negre  nu  sunt  locuri  sănătoase  pentru  un  om  de  vârsta  lui.  Cersei  îl  poate  ţine  ca  pe 
favoritul  ei  sau  îl  poate  trimite  la  Zid,  mie  mi-e  totuna,  dar  nu  vreau  să-1  văd  în  consiliu. 

-  Şi  Ser  Jacelyn? 

-  Spune-i  surorii  mele  că  crezi  că  poţi  să-1  îndepărtezi  de  mine,  cu  timpul.  Asta  ar  trebui 
s-o  mulţumească  o  vreme. 

-  Cum  spui  tu.  Lancel  îşi  termină  vinul. 

-  Un  ultim  lucru.  Cu  Regele  Robert  mort,  ar  fi  cât  se  poate  de  jenant  dacă  văduva  lui 
îndurerată  ar  rămâne  dintr-odată  însărcinată. 

-  Stăpâne,  eu...,  noi...,  regina  mi-a  poruncit  să  nu...  Urechile  i  se  înroşiră,  roşul  aprins  al 
Casei  Lannister.  îmi  revărs  sămânţa  pe  burta  ei,  stăpâne. 

-  O  burtă  încântătoare,  n-am  nici  o  îndoială.  In-moaie-o  cât  de  repede  poţi,  dar  vezi  să  nu- 
ţi  cadă  picăturile  de  rouă  în  altă  parte.  Nu  mai  vreau  nepoţi,  e  limpede? 

Ser  Lancel  făcu  o  reverenţă  încordată  şi  plecă. 

Tyrion  îşi  acordă  un  moment  de  milă  pentru  băiat.  Alt  prost  şi,  în  aceeaşi  măsură,  un  om 
slab,  dar  nu  merită  ceea  ce-i  facem  Cersei  şi  cu  mine.  Era  o  binecuvântare  faptul  că  unchiul  său, 
Kevan,  mai  avea  doi  fii:  acesta  nu  va  supravieţui,  probabil,  până  la  sfârşitul  anului.  Cersei  l-ar 


ucide  pe  loc  dacă  ar  afla  că  o  trădează  şi,  dacă  prin  aceeaşi  graţie  a  zeilor,  ea  nu  va  afla,  Lancel 
nu  va  supravieţui  zilei  în  care  Jaime  Lannister  se  va  întoarce  la  Debarcaderul  Regelui.  Singura 
problemă  va  fi  dacă  Jaime  îl  va  spinteca  într-un  acces  de  gelozie,  sau  dacă  Cersei  îl  va  omorî  în 
somn,  ca  Jaime  să  nu  afle.  Tyrion  paria  pe  Cersei. 

Era  cuprins  de  nelinişte  şi  ştia  prea  bine  că  nu  se  mai  putea  duce  la  culcare  în  noaptea 
aceasta.  Nu  aici,  în  orice  caz.  II  găsi  pe  Podrick  Payne  dormind  într-un  scaun,  în  faţa  uşii 
solariului  său,  şi  îl  scutură  de  umăr. 

-  Cheamă- 1  pe  Bronn  şi  pe  urmă  fugi  jos  la  grajduri  şi  pune  şaua  pe  doi  cai. 
Ochii  scutierului  erau  înceţoşaţi  de  somn. 

-  Cai. 

-  Animalele  acelea  mari,  cărora  le  plac  merele.  Sunt  sigur  că  ai  mai  văzut.  Patru  picioare  şi 
o  coadă.  Dar  mai  întâi  Bronn. 

Nu  trecu  mult  şi  mercenarul  apăru. 

-  Cine  te-a  călcat  pe  bătătură?  îl  întrebă. 

-  Cersei,  ca  întotdeauna.  Crezi  că  ar  fi  trebuit  să  mă  obişnuiesc  cu  senzaţia  până  acum,  dar 
nu  contează. 

Blânda  mea  surioară  m-a  confundat,  se  pare,  cu  Ned  Stark. 

-  Am  auzit  că  era  mai  înalt. 

-  Nu  după  ce  1-a  decapitat  Joff  Ar  fi  trebuit  sa  te  îmbraci  mai  gros,  e  o  noapte  friguroasă. 

-  Mergem  undeva? 

-  Toţi  mercenarii  sunt  la  fel  de  isteţi  ca  tine?  Străzile  oraşului  erau  periculoase,  dar  cu 
Bronn 

alături,  Tyrion  se  simţea  protejat.  Străjerul  îl  lăsa  sa  iasă  pe  o  poartă  dosnică  din  zidul 
dinspre  nord,  si  coborâră  pe  Aleea  Umbrelor  Negre,  până  la  poalele  Muntelui  lui  Aegon,  şi  de 
acolo  pe  Aleea  Pelerinilor,  pe  lângă  şirurile  de  ferestre  cu  obloane  şi  clădirile  înalte,  din  lemn  şi 
piatră,  ale  căror  etaje  superioare  ieşeau  atât  de  mult  deasupra  străzii  încât  aproape  ca  se  atingeau. 
Luna  parcă  îi  urmărea,  jucându-se  de-a  v-aţi  ascunselea  printre  coşurile  de  fum.  Nu  întâlniră  pe 
nimeni,  în  afară  de  o  baborniţă  singură,  care  ducea  de  coadă  o  pisică  moartă.  Le  aruncă  o  privire 
speriată,  de  parcă  s-ar  fi  temut  că  i-ar  putea  fura  mâncarea,  şi  se  furişă  în  umbră  fără  nici  un 
cuvânt. 

Tyrion  medita  la  cei  care  fuseseră  Mâini  ale  Regelui  înaintea  lui,  care  se  dovediseră 
nepotriviţi  pentru  şiretlicurile  surorii  sale.  Oameni  de  felul  acesta...,  prea  cinstiţi  ca  să  trăiască, 
prea  nobili  să  arunce  cu  noroi.  Cersei  îi  devorează  la  micul  dejun  în  fiecare  dimineaţă.  Singurul 
mod  de  a-mi  înfrânge  sora  este  să  joc  după  regulile  ei,  iar  asta  e  ceva  ce  Lordul  Stark  şi  Arryn  nu 
ar  fi  făcut  niciodată.  Nu  era  de  mirare  că  amândoi  erau  morţi,  în  timp  ce  Tyrion  Lannister  nu  se 
simţise  niciodată  mai  viu.  Poate  că  picioarele  lui  pipernicite  îl  făceau  să  semene  cu  un  bufon  la 
balul  recoltei,  dar  dansul  acesta  îl  cunoştea. 

In  ciuda  orei  înaintate,  bordelul  era  înţesat  de  lume.  Chataya  îi  întâmpină  cu  amabilitate  şi 
îi  conduse  în  sala  mare.  Bronn  se  duse  sus,  cu  o  fată  din  Dorne  cu  ochii  negri,  dar  Alayaya  era 
ocupată. 

-  Va  fi  foarte  încântată  să  ştie  că  ai  venit,  zise  Chataya.  O  să  mă  îngrijesc  să  ţi  se 
pregătească  încăperea  din  turn.  Vrea  stăpânul  meu  să  bea  o  cupă  de  vin  cât  aşteaptă? 


-  Da,  răspunse  el. 

Vinul  era  de  proastă  calitate  în  comparaţie  cu  vinurile  vechi  din  Arbor  pe  care  casa  le 
servea  de  obicei. 

-  Trebuie  să  mă  ierţi,  stăpâne,  zise  Chataya.  Nu  e  chip  să  găsesc  vin  de  calitate  în  ultima 
vreme. 

-  Mă  tem  că  nu  eşti  singura. 

Chataya  îl  mai  căina  puţin,  apoi  se  scuză  şi  plecă  pe  nesimţite.  O  femeie  frumoasă,  reflectă 
Tyrion  în  timp  ce  o  privea  îndepărtându-se.  Rareori  văzuse  eleganţă  şi  demnitate  la  o  târfă.  Dar, 
cu  siguranţă,  ea  se  vedea  mai  degrabă  ca  un  fel  de  preoteasă  decât  ca  o  prostituată.  Probabil  că 
acesta  e  secretul.  Nu  contează  atât  de  mult  ceea  ce  facem,  ci  cum  facem.  Cumva,  gândul  acesta  îl 
linişti. 

Câţiva  dintre  clienţi  îi  aruncau  priviri  piezişe.  Ultima  oară  când  îndrăznise  să  iasă,  un 
bărbat  îl  scuipase...  Ei  bine,  încercase  să-1  scuipe.  In  schimb,  îl  nimerise  pe  Bronn  şi  pe  viitor  va 
scuipa  fără  dinţi. 

-  Stăpânul  se  simte  neiubit?  Dancy  se  furişă  în  poala  lui  şi  îl  muşcă  de  ureche.  Am  un  leac 
pentru  asta. 

Zâmbind,  Tyrion  scutură  din  cap: 

-  Dulceaţă,  eşti  prea  frumoasă  ca  să  poţi  fi  descrisa  în  cuvinte,  dar  m-am  ataşat  de 
leacurile  Alayayei. 

-  Nu  le-ai  încercat  niciodată  pe  ale  mele.  Stăpânul  nu  alege  niciodată  pe  altcineva,  doar  pe 
'Yaya.  E  bună.  dar  eu  sunt  şi  mai  bună,  nu  vrei  să  vezi? 

-  Poate  data  viitoare.  Tyrion  nu  se  îndoia  de  faptul  că  Dancy  ar  fi  o  bucăţică  bună.  Cu 
nasul  cârn,  îl  avea  pe  vino-ncoa,  era  pistruiată  şi  avea  o  coamă  de  păr  roşu  care  îi  cădea  până  mai 
jos  de  talie.  Dar  la  conac  îl  aştepta  Shae. 

Chicotind,  fata  îşi  vârî  mâna  între  coapsele  lui  Tyrion  şi  îl  strânse  prin  pantaloni. 

-  Cred  că  el  nu  vrea  să  aştepte  până  data  viitoare,  anunţă  ea.  Cred  că  vrea  să  iasă  şi  să-mi 
numere  toţi  pistruii. 

-  Dancy!  Alayaya  se  ivi  în  pragul  uşii,  întunecată  şi  rece,  în  mătase  transparentă.  înălţimea 
Sa  a  venit  să  mă  viziteze  pe  mine. 

Tyrion  se  eliberă  cu  blândeţe  şi  se  ridică  în  picioare.  Dancy  nu  părea  deranjată. 

-  Data  viitoare,  îi  reaminti.  îşi  vârî  un  deget  în  gură  şi  începu  să-1  sugă. 
In  timp  ce  îl  conducea  în  sus  pe  scări,  Alayaya  spuse: 

-  Biata  Dancy!  Are  două  săptămâni  ca  să-1  facă  pe  stăpânul  meu  să  o  aleagă  pe  ea.  Altfel 
îşi  pierde  perlele  negre  în  favoarea  lui  Marei. 

Marei  era  o  fată  rece,  palidă  şi  delicată,  pe  care  Tyrion  o  observase  o  dată  sau  de  două  ori. 
Ochi  verzi  şi  piele  de  porţelan,  păr  lung,  drept,  argintiu,  foarte  frumos,  dar  mult  prea  serioasă. 

-  Urăsc  ideea  de-a  o  face  pe  biata  fată  să-şi  piardă  perlele  din  cauza  mea. 

-  Atunci,  data  viitoare  du-o  sus. 

-  Poate  că  aşa  voi  face.  Alayaya  zâmbi. 

-  Nu  prea  cred,  stăpâne. 


Are  dreptate,  gândi  Tyrion,  nu  o  voi  face.  Poate  că  Shae  e  doar  o  prostituată,  dar  îi  sunt 
credincios  în  felul  meu. 

In  încăperea  din  turn,  pe  când  deschidea  uşa  dulapului,  o  privi  pe  Alayaya  curios. 

-  Ce  faci  cât  timp  sunt  plecat? 

Ridică  braţele  şi  le  întinse,  ca  o  pisică  neagră,  mieroasă. 

-  Dorm.  Sunt  mult  mai  odihnită  de  când  ai  început  să  ne  vizitezi,  stăpâne.  Iar  Marei  ne 
învaţă  să  citim,  probabil  că  în  curând  voi  fi  în  stare  să-mi  petrec  timpul  cu  o  carte. 

-  Somnul  e  bun,  spuse  el.  Iar  cărţile  sunt  şi  mai  bune.  O  sărută  în  fugă  pe  obraz.  Pe  urmă 
îşi  văzu  de  drum  prin  gang  şi  prin  tunel. 

In  timp  ce  părăsi  grajdul  călare  pe  un  armăsar  bălţat,  Tyrion  auzi  sunetul  muzicii  rătăcind 
pe  deasupra  acoperişurilor.  Era  plăcut  să  te  gândeşti  că  oamenii  mai  cântau,  în  mijlocul 
măcelului  şi  al  foametei.  Melodii  păstrate  în  amintire  îi  răsunau  în  minte  şi, 

pentru  o  clipă,  aproape  că  o  auzi  pe  Tysha  cântan-du-i,  acum  o  veşnicie.  Zori  calul,  ca  să 
asculte.  Tona-litatea  era  greşită,  cuvintele  prea  slabe  ca  să  poată  fi  auzite.  De  fapt,  era  un  alt 
cântec,  şi  de  ce  nu?  Ino-centa,  dulcea  lui  Tysha  fusese  o  minciună  de  la  început  până  la  sfârşit, 
doar  o  târfă  pe  care  fratele  lui.  Jaime,  o  angajase  ca  să-1  facă  bărbat. 

Acum  m-am  eliberat  de  Tysha,  gândi  el.  M-a  bântuit  jumătate  din  viaţă,  dar  nu  mai  am 
nevoie  de  ea,  nu  mai  mult  decât  am  nevoie  de  Alayaya,  de  Dancy  sau  de  Marei,  sau  de  sutele  ca 
ele  cu  care  m-am  culcat  dea  lungul  anilor.  O  am  pe  Shae  acum.  Shae. 

Porţile  conacului  erau  închise  şi  zăvorâte.  Tyrion  bătu  până  ce  ochiul  de  bronz  cu 
ornamente  se  deschise  cu  o  pocnitură. 

-  Sunt  eu. 

Omul  care  îl  primi  înăuntru  era  una  dintre  cele  mai  straşnice  descoperiri  ale  lui  Varys,  un 
cuţitar  din  clanul  Braavos,  cu  o  buză  de  iepure  şi  un  ochi  inert.  Tyrion  dorise  ca  nici  un  fel  de 
tineri  străjeri  să  nu  tândălească  zi  de  zi  în  preajma  lui  Shae.  „Găseşte-mi  bărbaţi  bătrâni,  urâţi, 
plini  de  cicatrici,  de  preferinţă  impotenţi",  îi  spusese  eunucului.  „Bărbaţi  care  preferă  băieţi.  Sau 
bărbaţi  care  preferă  oi,  dacă  e  vorba  pe-aşa."  Varys  nu  reuşise  să  vină  cu  vreun  iubitor  de  oi,  dar 
găsise  un  strangulator  eunuc  şi  doi  inşi  din  Ibben,  urât  mirositori,  care  ţineau  la  securile  lor  la  fel 
de  mult  cât  ţineau  unul  la  altul.  Ceilalţi  erau  pe  cât  de  rafinaţi  puteau  fi  nişte  mercenari  care  au 
onorat  o  temniţă  cu  prezenţa  lor,  unul  mai  urât  ca  altul. 

Când  Varys  i-a  trecut  în  revistă  în  faţa  lui,  Tyrion  s-a  temut  că  a  mers  prea  departe,  dar 
Shae  nu  s-a  plâns  niciodată,  nici  măcar  cu  o  vorbă.  Şi  de  ce  sa  se  plângă?  Nu  s-a  plâns  niciodată 
de  mine,  iar  eu  sunt  mai  hidos  decât  toţi  străjerii  ei  la  un  loc.  Poate  că  nici  măcar  nu  vede 
urâţenia. 

Chiar  şi  aşa,  Tyrion  ar  fi  preferat  să-i  folosească  pe  câţiva  dintre  muntenii  clanului  său  ca 
să-i  stea  de  pază  la  conac.  Urechile  Negre  ale  lui  Chelia,  poate,  sau  Fraţii  Lunii.  Avea  mai  multă 
încredere  în  simţul  onoarei  şi  în  devotamentul  lor  de  fier  decât  în  lăcomia  unor  mercenari. 
Totuşi,  riscul  era  prea  mare.  întreg  Debarcaderul  Regelui  ştia  că  sălbaticii  erau  ai  lui.  Dacă  ar 
trimite  aici  Urechile  Negre,  ar  fi  doar  o  chestiune  de  timp  până  ce  întreg  oraşul  ar  afla  unde  îşi 
ţinea  Mâna  Regelui  concubina. 

Unul  dintre  oamenii  din  Ibben  îi  luă  calul. 

-  Ai  trezit-o?  îl  întrebă  Tyrion. 


-  Nu,  stăpâne. 

-  Bine. 

Din  focul  din  dormitor  mai  rămăseseră  doar  tăciuni,  dar  camera  era  caldă  încă.  Shae  îşi 
aruncase  păturile  şi  cearceafurile  de  pe  ea,  în  somn.  Zăcea  goală  în  patul  de  puf,  iar  palida 
strălucire  a  căminului  îi  contura  curbele  domoale  ale  trupului  fraged.  Tyrion  rămase  în  pragul 
uşii,  sorbind  priveliştea.  Mai  tânără  decât  Mareiy  mai  dulce  decât  Dancy,  mai  frumoasă  decât 
Alayaya,  e  tot  ce  îmi  trebuie  şi  mai  mult  de  atât  Cum  putea  o  târfă  să  arate  atât  de  pură,  de  suavă 
şi  de  inocentă? 

Nu  avusese  de  gând  s-o  deranjeze,  dar  şi  numai  s-o  privească  era  de  ajuns  ca  să  se  excite, 
îşi  lasa  veşmintele  să  cadă  pe  podea,  pe  urmă  se  urcă  în  pat  şi  îi  desfăcu  picioarele,  sărutând-o 
între  coapse.  She  mormăi  în  somn.  O  sărută  din  nou  şi  îi  linse  dulceaţa  secretă,  până  ce  barba  lui 
şi  pubisul  ei  erau  la  fel  de  umede.  Când  Shae  scoase  un  geamăt  dulce  şi  se  cutremură,  se  urcă 
deasupra  ei,  o  pătrunse  şi  explodă  aproape  instantaneu. 

Ochii  ei  erau  deschişi.  Zâmbi  şi  îl  mângâie  pe  cap,  şoptind: 

-  Tocmai  am  avut  cel  mai  dulce  vis,  stăpâne.  Tyrion  o  ciupi  de  sfârcul  micuţ  şi  tare  şi  îşi 
cuibări 

capul  pe  umărul  ei.  Nu  ieşi  din  ea,  şi-ar  fi  dorit  să  nu  iasă  niciodată  din  ea. 

-  Nu  e  un  vis,  îi  promise.  E  real  totul...  Eu,  piticul,  monstrul,  cel  pe  care  l-au  dispreţuit  şi  1- 
au  batjocorit,  dar  acum  am  totul,  puterea,  oraşul,  fata.  Pentru  asta  am  fost  făcut  şi,  zeii  să  mă 
ierte,  îmi  place  la  nebunie... 

Şi  ea.  Şi  ea. 


AR  YA 


Oricare  ar  fi  fost  numele  pe  care  Harren  cel  Negru  dorise  să  le  dea  turnurilor  sale  înalte, 
acestea  erau  de  mult  uitate.  Erau  numite  acum  Turnul  Groazei,  Turnul  Văduvei,  Turnul 
Plângerii,  Turnul  Fantomelor  şi  Turnul  Rugului  Regilor.  Arya  dormea  într-o  nişă  îngustă  din 
pivniţele  cavernoase  de  sub  Turnul  Plângerii,  pe  un  pat  de  paie.  Avea  apă  cu  care  să  se  spele  ori 
de  câte  ori  voia  şi  o  bucată  de  săpun.  Munca  era  grea,  dar  nu  mai  grea  decât  mersul  pe  jos, 
kilometri  în  şir,  în  fiecare  zi.  Nevăstuica  nu  era  nevoită  să  găsească  viermi  şi  gândaci  ca  să-i 
mănânce,  aşa  cum  fusese  nevoit  Arry  să  facă.  In  fiecare  zi  avea  pâine,  fiertură  de  orz  cu  bucăţele 
de  morcovi  şi  napi,  şi,  o  dată  la  două  săptămâni,  chiar  şi  o  bucăţică  de  carne. 

Plăcintă  Fierbinte  mânca  şi  mai  bine;  era  acolo  unde-i  era  locul,  la  bucătării,  o  clădire 
circulară,  de  piatră,  cu  acoperişul  boltit,  care  era  o  lume  în  sine.  Arya  mânca  la  o  masă  de 
scânduri,  în  beci,  împreună  cu  Weese  şi  cu  ceilalţi  slujitori  ai  lui,  dar  uneori  îi 

venea  rândul  să  ajute  la  servirea  mesei,  iar  ea  şi  Pla  cintă  Fierbinte  puteau  să  profite  de 
câteva  momente  în  care  să  stea  de  vorbă.  El  nu-şi  putea  aminti  niciodată  că  ea  era  acum 
Nevăstuica  şi  îi  spunea  întruna  Arry,  deşi  ştia  că  era  fată.  Odată  a  încercat  să-i  strecoare  o  tartă 
fierbinte  cu  mere,  dar  a  fost  atât  de  stângaci,  încât  doi  dintre  bucătari  l-au  văzut.  I-au  luai  tarta  şi 
l-au  bătut  cu  o  lingură  mare  de  lemn. 

Gendry  fusese  trimis  la  fierărie.  Arya  îl  vedea  rareori.  Cât  despre  cei  cu  care  lucra,  nici 
măcar  nu  voia  să  le  ştie  numele.  Asta  nu  ar  fi  făcut  decât  să  îi  aducă  mai  multă  suferinţă  când 
mureau.  Majoritatea  erau  mai  în  vârstă  decât  ea  şi  se  mulţumeau  să  o  lase  în  pace. 

Harrenhalul  era  imens,  o  mare  parte  din  el  fiind  distrus.  Lady  Whent  fusese  proprietara 
castelului,  în  calitate  de  stegar  al  Casei  Tully,  dar  folosise  doar  o  treime  -  partea  de  jos  -  şi  lăsase 
restul  în  paragină.  Acum  fugise,  şi  puţinii  slujitori  pe  care  îi  lăsase  în  urmă  nu  puteau  să  se  ocupe 
nici  pe  departe  de  nevoile  tuturor  cavalerilor,  lorzilor  şi  prizonierilor  de  rang  înalt  pe  care  îi 
adusese  Lordul  Tywin,  aşa  că  Lan-nisterii  erau  nevoiţi  să  caute  servitori,  aşa  cum  căutau  de-ale 
gurii.  Umbla  vorba  că  Lordul  Tywin  plănuia  să  readucă  Harrenhalului  gloria  şi  să-1  facă  noul  său 
scaun,  după  ce  războiul  se  va  sfârşi. 


Weese  o  folosea  pe  Arya  pentru  transmiterea  mesajelor,  la  scosul  apei  şi  la  adusul  mâncării 
şi,  uneori,  la  servitul  mesei  din  Sala  Cazărmii,  de  deasupra  depozitului  de  armament,  unde 
mâncau  soldaţii.  Dar  cea  mai  mare  parte  a  muncii  ei  o  reprezenta  curăţenia.  Primul  nivel  al 
Turnului  Plângerii  fusese  transformat  în  camere  de  depozitare  şi  grânare,  şi  două  etaje  de 
deasupra  găzduiau  o  parte  a  garnizoanei,  dar  etajele  superioare  nu  fuseseră  ocupate  de  optzeci  de 
ani.  Lordul  Tywin  poruncise  acum  să  fie  pregătite  din  nou  pentru  locuit.  Erau  de  frecat  podele, 
de  spălat  negreala  de  pe  ferestre,  de  scos  scaune  rupte  şi  paturi  putrezite.  Ultimul  etaj  era  năpădit 
de  liliecii  mari,  negri,  pe  care  Casa  Whent  îi  pusese  pe  blazon,  şi  în  pivniţă  erau  şobolani...  şi 
fantome,  ziceau  unii,  spiritele  lui  Harren  cel  Negru  şi  ale  fiilor  lui. 

Aryei  i  se  părea  o  prostie.  Harren  şi  fiii  lui  muriseră  în  Turnul  Rugului  Regelui,  de  acolo  i 
se  trăgea  numele,  aşa  că  de  ce  ar  traversa  ei  curtea  ca  s-o  bântuie  pe  ea?  Turnul  Plângerii  se 
tânguia  numai  când  vântul  bătea  dinspre  nord  şi  acesta  era  exact  sunetul  pe  care  îl  făcea  aerul 
care  sufla  prin  crăpăturile  pietrelor,  acolo  unde  se  fisuraseră  din  cauza  căldurii.  Dacă  existau 
fantome  la  Harrenhal,  pe  ea  nu  o  deranjaseră  niciodată.  De  oamenii  aflaţi  în  viaţă  se  temea, 
Weese  şi  Ser  Gregor  Clegane  şi  Lordul  Tywin  Lannister  însuşi,  care  avea  apartamentele  în 
Turnul  Rugului  Regelui,  cel  mai  înalt  şi  mai  mare  dintre  toate,  deşi  se  turtise  într-o  parte  sub 
greutatea  pietrei  acoperite  de  zgură,  ceea  ce  îl  făcea  să  arate  ca  o  lumânare  neagră,  uriaşă,  pe 
jumătate  topită. 

Se  întreba  ce  ar  fi  făcut  Lordul  Tywin  dacă  ea  ar  fi  urcat  la  el  şi  i-ar  fi  mărturisit  că  este 
Arya  Stark,  dar  ştia  că  nu  va  ajunge  niciodată  destul  de  aproape  ca  să-i  vorbească  şi,  oricum, 
dacă  ar  face-o,  el  nu  i-ar  da  crezare  şi  pe  urmă  Weese  ar  bate-o  până  la  sânge, 

Scund,  cu  umbletul  ţanţoş,  Weese  era  aproape  la  fel  de  înfricoşător  ca  şi  Ser  Gregor. 
Muntele  plesnea  oamenii  ca  pe  nişte  muşte,  dar  în  cea  mai  mare  parte  a  timpului  nici  măcar  nu 
părea  să  observe  că  musca  era  acolo.  Weese  ştia  întotdeauna  că  erai  de  faţa,  ce  făceai  şi,  uneori, 
ce  gândeai.  Lovea  la  cea  mai  mica  provocare  şi  avea  un  animal  care.  era  aproape  la  fel  de  rău  ca 
şi  el,  o  căţea  pătată,  urâtă,  care  mirosea  mai  urât  decât  oricare  câine  pe  care  îl  întâlnise  ea 
vreodată.  Odată  1-a  văzut  asmuţind  căţeaua  asupra  unui  băiat  de  la  latrine  care  îl  deranjase. 
Sfâşiase  o  bucată  mare  din  pulpa  băiatului,  în  timp  ce  Weese  râdea. 

I-au  trebuit  doar  trei  zile  ca  să  câştige  un  loc  de  onoare  în  rugăciunile  ei  din  fiecare  seară. 
Weese,  şoptea  Arya,  Dunsen,  Chiswyck,  Polliver,  Raff  cel  Dulce,  Gâdilătorul  şi  Câinele,  Ser 
Gregor,  Ser  Amo-ry,  Ser  Ilyn,  Ser  Meryn,  Regele  Joffrey,  Regina  Cersei.  Dacă  îşi  îngăduia  să 
uite  fie  şi  pe  unul  dintre  ei,  cum  să-1  găsească  vreodată  şi  să-1  ucidă? 

Pe  drum,  Arya  se  simţise  ca  o  oaie,  dar  Harren-halul  o  transformase  în  şoarece.  Era  cenuşie 
ca  un  şoarece  în  cămaşa  ei  din  lână  aspră  şi  ca  un  şoarece  umbla  prin  crăpăturile,  spărturile  şi 
găurile  întunecate  ale  castelului,  alergând  din  calea  celor  puternici. 

Uneori  se  gândea  că  sunt  cu  toţii  şoareci,  între  zidurile  acelea  groase,  chiar  şi  cavalerii  şi 
înalţii  lorzi.  Dimensiunea  castelului  îl  făcea  până  şi  pe  Gregor  Clegane  să  pară  mic.  Harrenhal 
acoperea  de  trei  ori  mai  mult  teren  decât  Winterfellul,  iar  construcţiile  sale  erau  atât  de  mari  încât 
nici  nu  puteau  fi  comparate.  Grajdurile  adăposteau  o  mie  de  cai,  pădurea  zeilor  acoperea 
douăzeci  de  acri,  bucătăriile  erau  cât  Sala  Mare  din  Winterfell,  iar  sala  mare  de  aici,  grandios 
numită  Sala  Celor  o  Mie  de  Inimi,  deşi  avea  doar  treizeci  şi  ceva  (Arya  încercase  să  le  numere  de 
două  ori,  dar  o  dată  ajunsese  la  treizeci  şi  trei,  iar  altă  dată  la  treizeci  şi  cinci),  era  atât  de 


cavernoasă  încât  Lordul  Tywin  ar  fi  putut  să  adăpostească  acolo  întreaga  sa  oştire,  deşi  nu  a  făcut 
asta  niciodată.  Zidurile,  uşile,  sălile,  treptele,  totul  era  construit  la  o  scară  neomenească, 
amintindu-i  Aryei  de  poveştile  spuse  de  Bătrâna  Nan  despre  uriaşii  care  trăiau  dincolo  de  Zid. 

Iar  lorzii  şi  doamnele  nu  observau  niciodată  micii  şoareci  gri  de  sub  picioarele  lor.  Arya 
auzea  tot  felul  de  secrete  doar  ţinând  urechile  deschise,  în  timp  ce-şi  vedea  de  treburi.  Frumuşica 
Pia  de  la  cămară  era  o  otreapă  care  căuta  să  se  apropie  de  fiecare  cavaler  din  castel.  Soţia 
temnicerului  era  însărcinată,  dar  adevăratul  tată  era  fie  Ser  Alyn  Stackspear,  fie  un  cântăreţ  pe 
nume  Whitesmile  Wat.  Lordul  Lefford  făcea  la  masă  glume  pe  seama  fantomelor,  dar  ţinea 
mereu  aprinsă  o  lumânare  lângă  pat.  Jodge,  scutierul  lui  Ser  Dunaver,  făcea  pe  el  în  somn. 
Bucătarii  îl  dispreţuiau  pe  Ser  Harys  Swyft  şi  scuipau  în  toată  mâncarea  lui.  Odată,  chiar  a  auzit- 
o  pe  servitoarea  lui  Maester  Tothmure  mărturisindu-i  fratelui  ei  despre  un  mesaj  care  spunea  că 
Joffrey  era  bastard  şi  că  nu  era 

nicidecum  regele  de  drept.  „Lordul  Tywin  i-a  cerut  să  ardă  scrisoarea  şi  să  nu  mai  spună 
asemenea  ticăloşii",  şoptise  fata. 

Fraţii  Regelui  Robert,  Stannis  şi  Renly,  se  alatu-raseră  luptei,  auzise  Arya.  „Şi  amândoi 
sunt  regi  acum",  spusese  Weese.  „Regatul  are  mai  mulţi  regi  decât  are  castelul  şobolani."  Până  şi 
oamenii  Lan-nisterilor  se  întrebau  cât  timp  va  rămâne  Joffrey  pe  Tronul  de  Fier.  „Flăcăul  nu  are 
armată,  are  doar  man-tiile  aurii,  şi  e  condus  de  un  eunuc,  de  un  pitic  şi  de  o  femeie",  îl  auzise  pe 
un  lord  mărunt  murmurând  printre  cupe.  „La  ce  sunt  buni  unii  ca  ei,  dacă  se  ajunge  la  luptă?". 
Mereu  se  vorbea  despre  Beric  Don  darrion.  Un  arcaş  gras  a  spus  odată  că  Măştile  Sân-geroase  1- 
au  ucis,  dar  ceilalţi  doar  au  râs.  „Lorch  1-a  ucis,  la  Cascadele  Repezi,  iar  Muntele  1-a  ucis  a  doua 
oară.  Să  fiu  al  naibii  dacă  nu  rămâne  mort  nici  de  data  asta." 

Arya  nu  a  aflat  cine  erau  Măştile  Sângeroase  până  în  noaptea  următoare,  când  la  Harrenhal 
sosi  cea  mai  ciudată  adunare  de  bărbaţi  pe  care  o  văzuse  vreodată.  Sub  stindardul  unei  capre 
negre  cu  coarne  însângerate,  călăreau  oameni  de  aramă  cu  clopoţei  în  plete,  lăncieri  pe  cai 
vărgaţi,  în  alb  şi  negru,  arcaşi  cu  obrajii  pudraţi,  bărbaţi  îndesaţi,  păroşi,  cu  scuturi  grosolane, 
oameni  cu  pielea  maronie  în  mantii  cu  pene,  un  bufon  mărunţel  în  haine  pestriţe,  verzi  şi  roz, 
săbieri  cu  bărbi  extravagante,  bifurcate,  vopsite  în  verde,  violet  şi  argintiu,  suliţaşi  cu  cicatrici 
colorate  care  le  acopereau  obrajii,  un  bărbat  uscăţiv  în  straie  de  septon,  unul  mai  dolofan  în 
hainele  cenuşii  de  mae-ster  şi  unul  bolnăvicios,  a  cărui  mantie  de  piele  era  mărginită  de  păr  lung, 
blond. 

In  fruntea  lor  se  afla  un  om  slab  ca  un  băţ  şi  foarte  înalt,  cu  o  faţă  trasă,  vlăguită,  alungită  şi 
mai  mult  de  barba  neagră  şi  sârmoasă  care  îi  creştea  din  bărbie  aproape  până  la  brâu.  Coiful  care 
atârna  de  cornul  de  şa  era  din  oţel  negru,  în  forma  unui  cap  de  capră.  La  gât,  purta  un  lanţ  făcut 
din  monede  de  diferite  dimensiuni,  forme  şi  metale,  iar  calul  său  era  unul  dintre  aceia  ciudaţi, 
negru  cu  alb. 

-  N-ai  vrea  să-i  cunoşti  pe  indivizii  ăştia,  Nevăs-tuică,  îi  spuse  Weese  când  a  văzut-o 
privindu-1  bărbatul  cu  coiful  în  formă  de  cap  de  capră.  Cu  Weese  erau  doi  dintre  tovarăşii  săi  de 
băutură,  oşteni  în  slujba  Lordului  Lefford. 

-  Cine  sunt?  întrebă  ea. 

Unul  dintre  soldaţi  izbucni  în  râs. 

-  Lacheii,  fetiţo.  Degetele  Caprei,  Măştile  însângerate  ale  Lordului  Tywin. 


-  Fă  numai  pe  deşteptul!  Lasă-i  s-o  jupoaie  şi  poţi  să  freci  tu  nenorocitele  de  scări,  zise 
Weese.  Sunt  mercenari,  dragă  Nevăstuică.  îşi  zic  Bravi  Camarazi.  Nu  le  spune  altfel  când  te  pot 
auzi,  altfel  o  să-ţi  facă  rău  de  tot.  Cel  cu  coiful  cu  cap  de  capră  e  căpitanul  lor,  Lordul  Vargo 
Hoat. 

-  Nu  e  nici  un  nenorocit  de  lord,  zise  cel  de-al  doilea  soldat.  L-am  auzit  pe  Ser  Amory 
spunând  asta.  E  doar  un  mercenar  bălos,  plin  de  sine. 

-  Aşa  e,  răspunse  Weese,  dar  fata  ar  face  mai  bine  să-i  spună  lord,  dacă  vrea  să  rămână 
întreagă. 

Arya  se  uită  din  nou  la  Vargo  Hoat.  Oare  câţi  monştri  are  Lordul  Tywin? 

Bravii  Camarazi  fură  cazaţi  în  Turnul  Văduvei,  aşa  că  Arya  nu  trebuia  să  le  fie  slujitoare. 
Se  bucura  de  asta;  încă  din  prima  seară  izbucni  o  bătaie  între  mercenari  şi  câţiva  dintre  oamenii 
lui  Lannister,  Scutierul  lui  Ser  Harys  Swyft  fusese  înjunghiat  si  murise,  iar  doi  dintre  oamenii 
Măştilor  însângerate  fuseseră  răniţi.  In  dimineaţa  următoare,  Lordul  Tywin  îi  spânzură  pe 
amândoi  de  casa  porţii,  împreună  cu  unul  dintre  arcaşii  Lordului  Lydden.  Weese  zicea  ca  arcaşul 
stârnise  toată  încăierarea  luându-i  în  batjocura  pe  mercenari  pe  seama  Lordului  Beric 
Dondarrion.  După  ce  spânzuraţii  încetară  să  mai  dea  din  picioare,  Vargo  Hoat  şi  Ser  Harys  se 
îmbrăţişară  şi  se  sărutată,  jurând  să  se  iubească  de-a  pururi,  în  timp  ce  Lordul  Tywin  îi  privea  de 
la  fereastră.  Aryei  i  se  păru  amuzant  felul  în  care  Vargo  Hoat  se  bâlbâia  şi  se  smiorcăia,  dar  ştia 
că  nu  era  cazul  să  râdă. 

Măştile  însângerate  nu  zăboviră  mult  la  Harren-hal,  dar  înainte  de  a  porni  din  nou  la  drum, 
Arya  îl  auzi  pe  unul  dintre  ei  povestind  cum  o  armată  a  nordului,  sub  comanda  lui  Roose  Bolton, 
ocupase  vadul  rubiniu  al  Tridentului. 

-  Dacă  trece  apa,  Lordul  Tywin  îl  va  zdrobi  din  nou,  aşa  cum  a  făcut  la  Furca  Verde,  zise 
un  arcaş  al  lui  Lannister,  dar  tovarăşii  lui  îl  luară  în  derâdere. 

-  Bolton  nu  va  trece  niciodată,  atâta  timp  cât  Tânărul  Lup  mărşăluieşte  dinspre  Riverrun,  cu 
sălbaticii  nordici  şi  cu  toţi  lupii  lui. 

Arya  nu  ştiuse  că  fratele  ei  era  atât  de  aproape.  Riverrun  era  mult  mai  aproape  decât 
Winterfell,  deşi  nu  era  sigură  unde  se  afla  faţă  de  Harrenhal.  Aş  putea  să  aflu  cumva,  ştiu  că  aş 
putea,  dac-aş  reuşi  să  scap  de  aici.  Când  se  gândi  că-1  va  revedea  pe  Robb,  Arya  fu  nevoită  să-şi 
muşte  buza.  Şi  vreau  sâ-i  văd  şi  pe  Jon,  pe  Bran  şi  pe  Rickon  şi  pe  mama.  Chiar  şi  pe  Şansa... 
Am  5-0  sărut  şi  am  s-o  rog  să  mă  ierte,  ca  o  adevărată  doamnă;  asta  îi  va  plăcea. 

Din  discuţiile  din  curte  află  că  în  camerele  superioare  ale  Turnului  Groazei  locuiau  peste 
treizeci  de  prizonieri,  luaţi  ostatici  în  timpul  bătăliei  de  la  Furca  Verde  a  Tridentului.  Majoritatea 
aveau  parte  de  libertate  de  mişcare  în  castel,  cu  condiţia  să  jure  că  nu  vor  încerca  să  fugă.  Au 
jurat  să  nu  evadeze,  îşi  zise  Arya,  dar  n-au  jurat  că  nu  mă  vor  ajuta  pe  mine  să  evadez. 

Ostaticii  mâncau  la  propria  lor  masă  în  Sala  Celor  o  Sută  de  Inimi  şi  puteau  fi  adesea  văzuţi 
prin  împrejurimi.  Patru  fraţi  îşi  făceau  împreună  antrenamentul  în  fiecare  zi,  luptându-se  cu 
stinghii  şi  cu  scuturi  din  lemn,  în  Curtea  Flowstone.  Trei  dintre  ei  erau  din  familia  Frey  de  la 
Crossing,  cel  de-al  patrulea  era  fratele  lor  bastard.  Totuşi,  erau  acolo  de  puţină  vreme;  într-o 
dimineaţă,  alţi  doi  fraţi  sosiră  sub  un  stindard  de  pace,  cu  un  cufăr  cu  aur,  şi  îi  răscumpărară  de  la 
cavalerii  care  îi  capturaseră.  Cei  şase  Frey  plecară  împreună. 


Dar  pe  nordici  nu-i  răscumpără  nimeni.  Un  lord  gras  bântuia  prin  bucătării,  îi  spusese 
Plăcinta  Fierbinte,  căutând  mereu  o  îmbucătură.  Mustaţa  îi  era  atât  de  stufoasă  încât  îi  acoperea 
gura,  iar  agrafa  cu  care  era  prinsă  mantia  lui  era  un  trident  din  argint  şi  safir.  Aparţinea  Lordului 
Tywin,  dar  tânărul  feroce,  bărbos,  căruia  îi  plăcea  să  se  plimbe  pe  crestele  zidurilor  singur,  într-o 
mantie  neagră,  ornamentată  cu  sori  albi,  fusese  luat  ostatic  de  către  un  cavaler  rătăcitor  care 
avusese  intenţia  să  se  îmbogăţească  de  pe  urma  lui.  Şansa  ar  fi  ştiut  cine  este,  atât  el  cât  şi 
grăsanul,  dar  Arya  nu  fusese  niciodată  prea  preocupată  de  titluri  şi  blazoane.  Ori  de  câte  ori 
Septa  Mordane  îi  vorbea  despre  istoria  unei  Case  sau  alta,  îi  venea  să  hoinărească,  să  viseze  şi  să 
se  întrebe  când  se  va  termina  lecţia. 

Totuşi,  pe  Lordul  Cerwyn  şi- 1  amintea.  Pământurile  sale  fuseseră  aproape  de  Winterfell, 
aşa  că  el  şi  fiul  lui,  Cley,  veneau  adesea  în  vizită.  Cu  toate  acestea,  după  voia  soartei,  era  singurul 
ostatic  care  nu  fusese  văzut  niciodată,  dormea  într-o  celulă  din  turn,  revenindu-şi  de  pe  urma 
unei  răni.  Zile  în  şir,  Arya  încercă  să-şi  imagineze  cum  ar  putea  să  se  furişeze  pe  lângă  paznicii 
uşii,  ca  să-1  vadă.  Dacă  ar  recunoaşte-o,  onoarea  l-ar  obliga  să  o  ajute.  Cu  siguranţă,  un  lord  voia 
să  primească  aur,  toţi  voiau  asta,  poate  că  va  plăti  câţiva  mercenari  de-ai  lui  Tywin  ca  să  o  ducă 
la  Riverrun.  Tatăl  ei  spunea  mereu  că  majoritatea  mercenarilor  ar  trăda  pe  oricine  pentru  aur. 

Pe  urmă,  într-o  dimineaţă,  zări  trei  femei  îmbrăcate  cu  robele  cu  glugă  ale  surorilor  tăcute 
încărcând  un  cadavru  în  căruţa  lor.  Cadavrul  era  împachetat  într-o  mantie  din  cea  mai  fină 
mătase,  împodobită  cu  blazonul  halebardei.  Când  Arya  întrebă  cine  e,  unul  dintre  străjeri  îi  spuse 
că  a  murit  Lordul  Cer-wyn.  Primi  aceste  cuvinte  ca  pe  o  lovitură  în  stomac.  Oricum,  nu  te-ar  fi 
ajutat  niciodată,  gândi  ea,  în  timp  ce  surorile  ieşeau  pe  poartă  cu  căruţa.  Nu  se  putea  ajuta  nici 
măcar  pe  sine,  şoarece  prost  ce  eşti. 

După  aceasta,  se  întoarse  la  frecat  şi  alergătură  şi  la  trasul  cu  urechea  pe  la  uşi.  Lordul 
Tywin  urma  să  plece  în  curând  spre  Riverrun,  auzise  Arya,  sau  va  merge  către  sud,  la 
Highgarden.  Nimeni  nu  s-ar  fi  aşteptat  la  asta.  Nu,  trebuia  să  apere  Debarcaderul  Regelui. 
Stannis  era  cea  mai  mare  ameninţare.  Ii  trimisese  pe  Gregar  Clegane  şi  pe  Vargo  Hoat  să-1 
distrugă  pe  Roose  Bolton  şi  să-i  scoată  pumnalul  din  spate.  Trimisese  corbi  la  Eyrie,  avea  de 
gând  să  se  însoare  cu  Lady  Lysa  Arryn  şi  să  cucerească  Valea.  Cumpărase  o  grămadă  de  argint 
ca  să  făurească  săbii  magice  care  îi  vor  ucide  pe  lupii  Stark.  Ii  scrisese  Doamnei  Stark  să  facă 
pace,  Regicidul  va  fi  în  curând  eliberat. 

Deşi  în  fiecare  zi  soseau  şi  plecau  corbi,  Lordul  Tywin  însuşi  îşi  petrecea  majoritatea 
zilelor  în  spatele  uşilor  închise,  cu  consiliul  său  de  război.  Arya  îl  zărise  de  câteva  ori,  dar  mereu 
din  depărtare  -  o  dată  plimbându-se  pe  ziduri,  însoţit  de  trei  maesteri  şi  de  prizonierul  grăsan  cu 
mustaţa  stufoasă,  o  dată  plini  bându-se  călare  cu  lorzii  lui  stegari,  să  viziteze  tabe-rele,  dar  cel 
mai  des  stând  într-o  galerie  boltita,  privind  oamenii  care  se  antrenau  jos,  în  curte.  Stătea  cu 
mâinile  încleştate  pe  mânerul  de  aur  al  săbiei  sale.  Se  spunea  că  Lordul  Tywin  iubea  aurul  mai 
mult  decât  orice,  chiar  se  caca  aur,  îl  auzise  glumind  pe  un  slujitor.  Lordul  Lannister  avea  o 
înfăţişare  puternica  pentru  un  bărbat  vârstnic,  cu  mustăţi  aspre,  aurii,  şi  chelie.  Ceva  din  chipul 
lui  îi  amintea  Aryei  de  tatăl  său,  chiar  dacă  nu  semănau  defel.  Are  chipul  unui  lord,  atâta  tot,  îşi 
spuse.  îşi  aminti  că  odată  a  auzit-o  pe  nobila  sa  mamă  spunându-i  tatălui  ei  să-şi  afişeze  chipul  de 
lord  şi  să  meargă  să  se  ocupe  de  cutare  treabă.  Tata  a  râs.  Nu  şi-1  putea  imagina  pe  Lordul  Tywin 
râzând  de  ceva. 


Intr-o  după-amiază,  în  timp  ce  îşi  aştepta  rândul  să  scoată  o  găleată  de  apă  de  la  fântână, 
auzi  balamalele  de  la  poarta  de  est  gemând.  Un  grup  de  oameni  intră  la  pas  pe  sub  bariera- 
ghilotină.  Când  observă  manticora  care  se  târa  pe  scutul  căpeteniei  lor,  fu  străfulgerată  de  un 
sentiment  de  ură. 

In  lumina  zilei,  Ser  Amory  Lorch  părea  mai  puţin  înfricoşător  decât  la  lumina  torţelor,  dar 
avea  şi  acum  ochii  aceia  de  porc  pe  care  şi-i  amintea  Arya.  Una  dintre  femei  spuse  că  oamenii  săi 
înconjuraseră  lacul  urmărindu-1  pe  Beric  Dondarrion  şi  omorând  rebeli.  Nu  eram  rebeli,  gândi 
Arya.  Eram  Rondul  de  Noapte;  Rondul  de  Noapte  nu  ţine  partea  nimănui.  Totuşi,  Ser 

Amory  avea  mai  puţini  oameni  decât  îşi  amintea  Arya,  şi  mulţi  dintre  ei  erau  răniţi.  Sper  că 
rănile  lor  vor  putrezi,  sper  sa  moară  cu  toţii. 

Apoi  îi  văzu  pe  cei  trei  de  la  capătul  coloanei.  Rorge  îşi  pusese  coiful  negru,  cu  nazalul  larg 
de  fier,  care  făcea  greu  de  observat  faptul  că  nu  avea  nas.  Muşcătorul  călărea  greoi  lângă  el,  pe 
un  cal  de  luptă  care  părea  gata  să  se  prăbuşească  sub  greutatea  lui.  Arsuri  pe  jumătate  vindecate 
îi  acopereau  trupul,  făcându-1  şi  mai  hidos  decât  înainte. 

Dar  Jaquen  H'ghar  continua  să  zâmbească.  Hainele  îi  erau  tot  soioase  şi  zdrenţuite,  dar  îşi 
găsise  timp  să-şi  spele  şi  să-şi  pieptene  părul.  I  se  revărsa  pe  umeri,  roşu  şi  alb  şi  strălucitor,  iar 
Arya  le  auzi  pe  fete  chicotind  de  admiraţie. 

Ar  fi  trebuit  să-i  las  pradă  focului.  Aşa  a  spus  Gen-dry,  ar  fi  trebuit  să-1  ascult  Dacă  nu  le-ar 
fi  aruncat  acel  topor,  acum  ar  fi  fost  cu  toţii  morţi.  Pentru  o  clipă,  se  sperie,  dar  trecură  pe  lângă 
ea  fără  vreo  sclipire  de  interes.  Numai  Jaquen  H'ghar  aruncă  o  privire  în  direcţia  ei,  dar  ochii  săi 
trecură  direct  prin  ea.  Nu  mă  recunoaşte,  gândi  Arya.  Arry  era  un  băieţel  aprig  cu  o  sabie,  iar  eu 
sunt  doar  un  şoarece  gri  cu  o  găleată. 

îşi  petrecu  tot  restul  zilei  frecând  treptele  din  Turnul  Plângerii.  Seara,  mâinile  îi  erau  aspre 
şi  sângerau,  iar  braţele  o  dureau  atât  de  tare  încât,  când  azvârli  găleata  înapoi  în  beci,  îi  tremurau. 
Prea  obosită  ca  să  mănânce,  îşi  ceru  scuze  de  la  Weese  şi  se  vârî  în  patul  său  de  paie  ca  să 
doarmă. 

-  Weese,  căscă  ea,  Dunsen,  Chiswyck,  Polliver,  Raff  cel  Dulce,  Gâdilătorul  şi  Câinele.  Ser 
Gregor,  Ser  Amory,  Ser  Ilyn,  Ser  Meryn,  Regele  Joffrey,  Regina  Cersei.  Se  gândi  că  ar  putea  să 
mai  adauge  trei  nume,  dar  era  prea  obosită  ca  să  hotărască  în  seara  asta. 

Arya  visa  lupi  care  alergau  sălbatic  prin  pădure,  când  o  mână  puternică  îi  acoperi  gura,  ca  o 
piatra  caldă,  netedă  şi  fermă.  Se  trezi  brusc,  agitându-se  şi  luptându-se. 

-  Fata  nu  spune  nimic,  îi  şopti  un  glas  aproape,  în  spatele  urechii.  Fata  îşi  ţine  buzele 
închise,  nimeni  nu  aude,  iar  prietenii  pot  vorbi  pe  ascuns.  Da? 

Cu  inima  izbindu-i  pieptul,  Arya  reuşi  să  dea  aprobator  din  cap. 

Jaqen  H'ghar  îşi  retrase  mâna.  Beciul  era  negru  ca  smoala  şi  nu-i  putea  vedea  chipul  nici 
măcar  de  la  câteva  degete  depărtare.  Dar  îl  putea  mirosi.  Pielea  lui  avea  un  miros  proaspăt,  de 
săpun,  şi  îşi  parfumase  părul. 

-  Băiatul  a  devenit  fată,  şopti  el. 

-  Am  fost  întotdeauna  fată.  Credeam  că  nu  m-ai  văzut. 

-  Omul  vede.  Omul  ştie.  îşi  aminti  că-1  ura. 

-  M-ai  speriat.  Acum  eşti  unul  de-al  lor.  Ar  fi  trebuit  să  te  las  să  arzi.  Ce  faci  aici?  Pleacă 
sau  strig  după  Weese. 


-  Un  bărbat  îşi  plăteşte  datoria.  Bărbatul  îţi  e  dator  cu  trei. 

-  Trei? 

-  Zeul  Roşu  îşi  ia  cele  cuvenite,  dulce  copilă,  şi  numai  moartea  poate  plăti  pentru  viaţă. 
Fata  a  luat  trei  care  au  fost  ai  lui.  Fata  trebuie  să  dea  trei  în  locul  lor.  Rosteşte  numele  şi  omul  va 
face  restul. 

Vrea  sa  ma  ajute,  îşi  dădu  seama  Arya,  cu  un  licăr  de  speranţă  care  îi  dădu  ameţeli. 

-  Du-mă  la  Riverrun,  nu  e  departe.  Dacă  furăm  nişte  cai,  am  putea... 
Bărbatul  îi  duse  degetul  la  buze. 

-  Trei  vieţi  vei  avea  de  la  mine.  Nu  mai  mult,  nu  mai  puţin.  Trei  şi  am  terminat.  Aşa  că  fata 
trebuie  să  chibzuiască.  Ii  sărută  uşor  părul.  Dar  nu  prea  mult. 

Până  când  Arya  apucă  să  aprindă  un  ciot  de  lumânare,  în  urma  lui  nu  mai  rămăsese  decât 
un  miros  vag,  o  adiere  de  ghimbir  şi  de  cuişoare  care  stăruia  în  aer.  Femeia  din  nişa  alăturată  se 
întoarse  pe  partea  cealaltă,  pe  paie,  şi  se  plânse  de  lumină,  aşa  că  Arya  stinse  lumânarea.  Când 
închise  ochii,  văzu  chipuri  plutind  în  faţa  ei.  Joffrey  şi  mama  sa,  Ilyn  Payne  şi  Meryn  Trant  şi 
Sandor  Clegane...,  dar  ei  se  aflau  la  Debarcaderul  Regelui,  la  sute  de  leghe  depărtare,  iar  Ser 
Gregor  poposise  doar  câteva  nopţi  înainte  de  a  pleca  din  nou  să  continue  jafurile,  luându-i  pe 
Raff,  pe  Chiswyck  şi  pe  Gâdilător  cu  el.  Dar  Ser  Amory  Lorch  era  aici,  iar  ea  îl  ura  aproape  la  fel 
de  mult.  Oare?  Nu  era  sigură.  Şi  mai  rămânea  întotdeauna  Weese. 

Se  gândi  la  el  din  nou  în  dimineaţa  următoare  când,  din  cauza  somnului  puţin,  începu  să 

caşte. 

-  Nevăstuică,  bubui  Weese,  data  viitoare  când  mai  văd  gura  aia  deschisă,  am  să-ţi  smulg 
limba  şi  am  sa  i-o  dau  de  mâncare  căţelei.  Ii  răsuci  urechea  între  degete,  ca  să  se  asigure  că  a 
auzit,  şi  îi  spuse  să  se  întoarcă  la  scările  acelea  -  până  seara  să  fie  curate  pana  la  al  treilea  palier. 

In  timp  ce  muncea,  Arya  se  gândea  la  oamenii  pe  care  îi  voia  morţi.  îşi  imagina  că  le  vede 
chipurile  pe  trepte  şi  freca  mai  tare,  ca  să  le  îndepărteze.  Familia  Stark  era  în  război  cu 
Lannisterii,  iar  ea  era  o  Stark,  astfel  că  ar  omorî  cât  de  mulţi  Lannisteri  ar  putea,  aşa  se  făcea  în 
vreme  de  război.  Dar  nu  credea  că  putea  să  aibă  încredere  în  Jaqen.  Ar  trebui  sâ-i  omor  cu  mâna 
mea.  Ori  de  câte  ori  tatăl  ei  condamnase  un  om  la  moarte,  înfâptuise  asta  de  unul  singur,  cu 
Gheaţă,  spada  lui. 

-  Dacă  vrei  să  iei  viaţa  unui  om,  îi  eşti  dator  să-1  priveşti  în  faţă  şi  să-i  asculţi  ultimele 
cuvinte,  îl  auzise  spunându-le  cândva  lui  Robb  şi  lui  Jon. 

A  doua  zi  îl  evită  pe  Jaqen  H'ghar,  la  fel  şi  în  ziua  următoare.  Nu  era  greu.  Ea  era  foarte 
mică,  iar  Harrenhalul  foarte  mare  şi  plin  de  locuri  în  care  se  putea  ascunde  un  şoarece. 

Şi  pe  urmă  Ser  Gregor  se  întoarse,  mai  devreme  decât  se  aşteptau,  conducând  de  data 
aceasta  o  turmă  de  capre  în  locul  unei  turme  de  prizonieri.  Arya  auzi  că  Ser  Gregor  a  pierdut  trei 
oameni  într-unui  dintre  atacurile  de  noapte  ale  Lordului  Beric,  dar  cei  pe  care  ea  îi  ura  se 
întorseseră  nevătămaţi  şi  se  cazaseră  la  al  doilea  etaj  al  Turnului  Plângerii.  Weese  observă  că 
erau  bine  aprovizionaţi  cu  băutură. 

-  Ăştia  sunt  mereu  însetaţi,  mormăi  el.  Nevăs-tuică,  ridică-te  şi  întreabă-i  dacă  au  haine 
care  trebuie  peticite.  Voi  pune  femeile  să  se  ocupe  de  asta. 


Arya  alergă  sus  pe  scările  bine  frecate.  Nimeni  nu  îi  acordă  nici  o  atenţie  când  intră. 
Chiswyck  stătea  lângă  foc,  cu  un  corn  de  bere  în  mână,  spunând  una  dintre  poveştile  sale 
amuzante.  Nu  îndrăzni  să-1  întrerupă,  nefiind  dornică  să  se  aleagă  cu  o  buză  spartă. 

-  După  turnirul  Mâinii  Regelui  s-a  întâmplat,  înainte  de-a  veni  războiul,  spunea  el.  Ne 
îndreptam  către  vest,  şapte  eram,  împreună  cu  Ser  Gregor.  Raff  era  cu  mine,  şi  tânărul  Joss 
Stilwood,  care  fusese  scutierul  lui  la  turnir.  Ei  bine,  ajungem  noi  la  acest  râu  nenorocit  care  se 
umflase  de  la  atâtea  ploi.  Nu  era  chip  să  treci  apa,  dar  în  apropiere  era  o  cârciumă,  aşa  că  ne 
ducem  acolo.  Ser  îl  înhaţă  pe  berar  şi-i  zice  să  ne  ţină  cornurile  pline  cu  bere  până  când  scad 
apele.  Să  fi  văzut  ochii  de  porc  ai  omului  strălucind  la  vederea  arginţilor.  Aşa  că  ne  aduce  bere, 
el  cu  fiică-sa,  şi  berea  e  proastă  şi  slabă,  o  scursoare  maronie  care  nu  mă  face  mai  fericit,  şi  nici 
pe  Ser.  Şi  în  tot  acest  timp  cârciumarul  ne  spune  ce  bucuros  e  el  că  i-am  călcat  pragul,  fiindcă  nu 
prea  avea  muşterii  din  cauza  ploilor.  Nătărăului  nu-i  mai  tace  meliţa,  deşi  Ser  nu-i  spune  nici  un 
cuvânt,  ci  doar  cugetă  la  Cavalerul  Laşilor  şi  la  festa  nemernică  pe  care  o  juca.  Se  vedea  cât  îi  era 
gura  de  încleştată,  aşa  că  eu  şi  ceilalţi  flăcăi  ştiam  că  nu  era  cazul  să-i  spunem  nici  o  vorbă,  dar 
cârciumarul  trebuia  să  vorbească.  întreabă  până  şi  cum  s-a  descurcat  stăpânul  la  turnir.  Ser  doar 
se  uita  la  el.  Intre  timp,  fiica  lui  aducea  şi  servea  bere,  o  fetişcană  grasă,  de  vreo  optsprezece 
ani... 

-  Mai  degrabă  treisprezece,  rosti  tărăgănat  Raff  cel  Dulce. 

-  Ei,  fie  cum  o  fi,  nu  prea  aveai  ce  vedea  de  ea.  Dar  Eggon,  beat,  începe  s-o  atingă  şi 
poate  că  am  atins-o  şi  eu  niţel,  iar  Raff  îi  spune  tânărului  Stilwood  că  trebuie  s-o  târască  pe  fată 
sus,  să  se  facă  bărbat,  dându-i  băiatului  curaj,  cum  ar  veni.  In  cele  din  urmă,  Joss  îşi  vâră  mâna 
sub  fusta  ei  iar  ea  ţipă  şi  scapă  carafa  şi  fuge  la  bucătărie.  Ei,  s-ar  fi  terminat  acolo,  dar  ce  face 
bătrânul  nebun?  Se  duce  la  Ser  şi  îl  roagă  să  ne  facă  pe  noi  să-i  lăsăm  fata  în  pace,  el  fiind  un 
cavaler  adevărat  şi  chestii  dintr-astea. 

Ser  Gregor  nu  acorda  nici  o  atenţie  distracţiei  noastre,  dar  acum  se  uită,  ştiţi  cum,  şi 
porunceşte  ca  fata  să  fie  adusă  înaintea  lui.  Acum  bătrânul  trebuie  s-o  târască  din  bucătărie,  doar 
din  vina  lui.  Ser  se  uită  la  ea  de  sus  până  jos  şi  întreabă: 

-  Aşadar,  aceasta  este  târfa  pentru  care  eşti  atât  de  îngrijorat?  Iar  nebunul  de  bătrân  tâmpit 
îi  spune  lui  Gregor  direct  în  faţă: 

-  Layna  mea  nu  e  târfă,  ser.  Ser  nu  clipeşte,  ci  zice  doar: 

-  Acum  este. 

Ii  azvârle  bătrânului  încă  o  monedă  de  argint,  sfâşie  rochia  de  pe  fată  şi  o  ia  chiar  acolo,  pe 
masă,  în  faţa  tatălui  ei,  în  timp  ce  ea  se  zbate  şi  se  zvârcoleşte  ca  un  iepure  şi  scoate  sunetele 
alea.  Văzând  expresia  de  pe  chipul  bătrânului,  am  râs  atât  de  tare  încât  îmi  ieşea  berea  pe  nas. 
Apoi  băiatul  ăsta  aude  zgomotul,  fiul  lui  îmi  închipui,  şi  vine  alergând  din  pivniţă,  aşa  că  Raff  e 
nevoit  să-i  înfigă  un  pumnal  în  burtă.  Ser  termină  până  atunci  şi  se  întoarce  la  băutură  şi  ne  vine 
tuturor  rândul.  Tobbot,  ştiţi  cum  e  el,  o  întoarce  pe  partea  cealaltă  şi  o  ia  pe  la  spate.  Fata 
încetase  să  se  mai  opună  până  când  mi-a  venit  mie  rândul,  poate  că  hotărâse  că,  până  la  urmă,  îi 
plăcea,  deşi,  la  drept  vorbind,  nu  mi-ar  fi  displăcut  puţină  mişcare.  Iar  acum  vine  cireaşă  de  pe 
tort...  Când  totul  se  termină,  Ser  îi  spune  bătrânului  că  vrea  rest.  Fata  nu  merita  un  argint,  zice  el, 
şi  al  naibii  să  fiu  dacă  bătrânul  nu-i  aduce  un  pumn  de  monede  de  aramă,  îşi  cere  scuze  de  la 
stăpân  şi  îi  mulţumeşte  pentru  plată! 


Râdeau  cu  toţii  în  hohote,  nici  unul  mai  tare  decât  Chiswyck  însuşi,  care  râdea  atât  de 
zgomotos  de  propria  povestire  încât  îi  săreau  mucii  din  nas  în  barba  căruntă,  nepieptănată.  Arya 
stătea  în  umbră,  pe  casa  scărilor,  şi  îl  privea.  Se  furişă  înapoi  în  pivniţă,  fără  să  scoată  o  vorbă. 
Când  Weese  află  că  nu  1-a  întrebat  despre  haine,  îi  trase  jos  pantalonii  şi  o  bătu  cu  nuiaua  până 
ce  din  coapse  începu  să-i  curgă  sânge,  dar  Arya  închise  ochii  şi  se  gândi  la  toate  învăţăturile  pe 
care  i  le  dăduse  Syrio  şi  nu  simţi  aproape  nimic. 

Două  nopţi  mai  târziu,  o  trimise  în  Sala  Cazărmii,  să  servească  la  masă.  Ducea  o  carafă  cu 
vin  şi  turna  în  cupe  când  îl  zări  pe  Jaqen  H'ghar  la  masa  lui,  în  partea  cealaltă  a  culoarului.. 
Muşcându-şi  buza,  privi 

cu  grijă  de  jur-împrejur,  ca  să  se  asigure  că  Weese  nu  o  vedea.  Teama  taie  mai  adânc  decât 
o  sabie,  îşi  spuse. 

Făcu  un  pas,  şi  încă  unul,  şi  cu  fiecare  se  simţi  mai  puţin  şoarece.  înainta  de-a  lungul 
băncii,  umplând  cupele  cu  vin.  Rorge  stătea  în  dreapta  lui  Jaqen,  beat  turtă,  dar  nu  o  observă. 
Arya  se  aplecă  şi  şopti  direct  în  urechea  lui  Jaqen. 

-  Chiswyck. 

Lorath  nu  dădu  semne  că  ar  fi  auzit. 

Când  carafa  se  goli,  Arya  alergă  în  pivniţă  să  o  umple  din  nou  din  butoi  şi  se  întoarse 
repede  la  servit.  Nimeni  nu  murise  de  sete  cât  timp  fusese  ea  plecată  şi  scurta  ei  absenţă  trecu 
neobservată. 

Nu  se  întâmplă  nimic  a  doua  zi,  nici  în  ziua  următoare,  dar  în  cea  de-a  treia,  Arya  se  duse  la 
bucătărie  cu  Weese  să  le  aducă  cina. 

-  Unul  dintre  oamenii  Muntelui  a  căzut  de  pe  metereze  azi-noapte  şi  şi-a  rupt  gâtul  lui  de 
prost,  îl  auzi  pe  Weese  spunându-i  unei  bucătărese. 

-  Beat? 

-  Nu  mai  mult  decât  în  mod  obişnuit.  Unii  spun  că  1-a  împins  fantoma  lui  Harren.  Pufni, 
ca  să  arate  ce  părere  avea  despre  asemenea  idei. 

N-a  fost  Harren,  îi  veni  Aryei  să  spună,  am  fost  eu.  II  ucisese  pe  Chiswyck  cu  o  şoaptă  şi  va 
mai  ucide  încă  doi  până  la  sfârşit.  Sunt  fantoma  Harrenhalului,  gândi  ea.  Şi  în  noaptea  aceea  avu 
de  urât  cu  un  nume  mai  puţin. 

CATELYN 

Locul  de  întâlnire  era  o  pajişte  plină  de  verdeaţă,  presărată  cu  ciuperci  gri,  palide,  şi  cu 
buştenii  aspri  ai  copacilor  doborâţi  la  pământ. 

-  Suntem  primii,  doamna  mea,  zise  Hallis  Mol-len  în  timp  ce  se  opriră  printre  buşteni, 
singuri  între  armate.  Flamura  Casei  Stark,  cu  însemnul  lupului  străvechi,  flutura  în  vârful  lăncii 
pe  care  o  purta.  Catelyn  nu  putea  vedea  marea  de  aici,  dar  simţea  cât  era  de  aproape.  Vântul  ce 
bătea  dinspre  vest  era  încărcat  de  mirosul  de  sare. 

Cercetaşii  lui  Stannis  Baratheon  tăiaseră  copacii  pentru  catapulte  şi  pentru  turnurile  sale  de 
atac.  Catelyn  se  întreba  cât  timp  rezistase  crângul  şi  dacă  Ned  poposise  aici  când  şi-a  condus 
oastea  către  sud,  ca  să  ridice  ultimul  asediu  asupra  Capătului  Furtunii.  A  câştigat  atunci  o  mare 
victorie,  cu  atât  mai  mare  cu  cât  a  avut  loc  fără  vărsare  de  sânge. 


Fie  ca  Zeii  să  mă  ajute  să  fac  şi  eu  la  fel,  se  rugă  Catelyn.  Propriii  ei  supuşi  consideraseră 
că  era  nebună  să  vină  până  aici. 

-  Nu  e  lupta  ta,  doamna  mea,  spuse  Ser  Wendel  Manderly.  Ştiu  că  regele  nu  ar  vrea  ca 
mama  lui  sa  se  expună  la  un  asemenea  pericol. 

-  Suntem  cu  toţii  în  pericol,  îi  răspunse,  poate  prea  tăios.  Crezi  că  eu  vreau  să  fiu  aici,  ser? 
Locul  meu  e  la  Riverrun,  lângă  patul  de  moarte  al  tatălui  meu,  la  Winterfell,  cu  fiii  mei.  Robb  m- 
a  trimis  la  sud  să  vorbesc  în  numele  lui,  şi  asta  voi  face. 

Nu  era  lucru  uşor  să  aduci  pacea  între  aceşti  fraţi,  Catelyn  era  conştientă,  dar  pentru  binele 
regatului,  trebuia  să  încerce. 

Peste  câmpiile  îmbibate  de  ploaie  şi  peste  culmile  stâncoase  putea  vedea  marele  castel  al 
Capătului  Furtunii,  înălţându-se  spre  cer,  cu  spatele  către  marea  nevăzută.  La  poalele  muntelui  de 
stâncă  cenuşie,  armata  Lordului  Stannis  Baratheon  părea  mică  şi  neînsemnată,  ca  o  adunătură  de 
şoareci  cu  flamuri. 

In  cântece  se  spunea  că,  în  vremuri  străvechi,  Capătul  Furtunii  fusese  ridicat  de  Durran, 
primul  Rege  al  Furtunii,  cel  care  a  câştigat  dragostea  frumoasei  Elenei,  fiică  a  zeului  mării  şi  a 
zeiţei  vântului.  In  noaptea  nunţii  lor,  Elenei  şi-a  dăruit  virginitatea  unui  muritor,  osândindu-se 
astfel  la  moartea  de  care  aveau  parte  oamenii,  iar  părinţii  ei  îndureraţi  şi-au  revărsat  mânia  şi  au 
trimis  vânturi  şi  ape  pentru  a  doborî  fortăreaţa  lui  Durran.  Prietenii  săi,  fraţii  şi  nuntaşii  au  fost 
zdrobiţi  sub  zidurile  prăbuşite  sau  duşi  de  vânt  pe  mare,  dar  Elenei  1-a  adăpostit  pe  Durran  în 
braţele  sale,  astfel  că  iubitul  ei  nu  a  păţit  nimic,  iar  când,  în  cele  din  urmă,  zorile  s-au  ivit,  el  a 
declarat  război  împotriva  zeilor  şi  ajurat  să  reconstruiască  fortăreaţa. 

Cinci  castele  a  mai  construit,  fiecare  mai  mare  şi  mai  puternic  decât  celălalt,  doar  pentru  a 
le  vedea  făcute  ţăndări  când  vijeliile  s-a  abătut,  urlând,  asupra  Golfului  Corăbiilor  Sfărâmate, 
aducând  cu  ele  ziduri  imense  de  apă.  Lorzii  săi  l-au  implorat  să  construiască  mai  spre  interior, 
preoţii  i-au  spus  că  trebuie  să  înduplece  zeii  redând-o  mării  pe  Elenei,  până  şi  oamenii  de  rând  1- 
au  rugat  să  se  potolească.  Durran  nu  voia  să  asculte.  Un  al  şaptelea  castel  a  ridicat,  cel  mai  mare 
dinte  toate.  Unii  spuneau  că  l-au  ajutat  copiii  pădurii,  fasonând  piatra  cu  puterea  magiei;  alţii 
susţineau  că  un  băieţel  i-a  spus  ce  trebuia  să  facă,  un  băiat  care  mai  târziu  avea  să  fie  Bran 
Constructorul.  Indiferent  cum  era  spusă  povestea,  sfârşitul  era  acelaşi.  Deşi  zeii  mânioşi  au 
stârnit  furtună  după  furtună  împotriva  sa,  cel  de-al  şaptelea  castel  a  rămas  în  picioare,  sfidător, 
iar  Durran,  Mâhnirea  Zeilor,  şi  frumoasa  Elenei  au  locuit  acolo  împreună  până  la  sfârşitul  vieţii. 

Zeii  nu  uită,  şi  furtunile  mai  vin  şi  acum,  dezlăn-ţuindu-se  asupra  mării  înguste.  Cu  toate 
acestea,  la  Capătul  Furtunii  a  rezistat  de-a  lungul  secolelor  un  castel  cum  altul  nu  mai  era. 
Imensul  său  zid  de  apărare  era  înalt  de  trei  sute  de  picioare,  fără  ambrazuri  sau  intrări  secrete, 
rotunjit  peste  tot,  curbându-se  lin,  cu  pietrele  atât  de  dibaci  îmbinate  încât  nicăieri  nu  vedeai  o 
crăpătură,  un  unghi  sau  o  gaură  prin  care  vântul  să  poată  intra.  Se  spunea  că  zidul  acela  era  gros 
de  douăzeci  de  picioare  în  locul  său  cel  mai  îngust,  şi  de  aproape  douăzeci  şi  şase  în  partea 
dinspre  mare,  două  rânduri  de  pietre,  între  ele  cu  nisip  şi  pietriş.  In  interiorul  puternicului 
bastion,  bucătăriile,  grajdurile  şi  curţile  erau  ferite  de  vânturi  şi  de  valuri.  Cât  despre  turnuri,  era 
numai  unul,  un  turn-celulă,  fără  ferestre  în  partea  ce  dădea  spre  mare,  atât  de  marc  încât  era 
grânar,  cazarmă,  sală  de  ospeţe  şi  locuinţa  lordului  în  acelaşi  timp,  încununat  de  parapete  masive 
care  îl  făceau  să  pară,  văzut  de  departe,  un  pumn  cu  ţinte  deasupra  unui  braţ  ridicat. 


-  Doamna  mea,  o  strigă  Hal  Mollen.  Doi  călăreţi  ieşiră  din  mica  tabără  de  la  poalele 
castelului  şi  se  îndreptarea  către  ei  la  pas.  Acela  trebuie  să  fie  Regele  Stannis. 

-  Fără  îndoială. 

Catelyn  îi  privi  apropiindu-se.  Stannis  trebuie  să  fie,  dar  acela  nu  e  steagul  Baratheonilor. 
Era  galben  strălucitor,  nu  galbenul  intens  al  steagurilor  lui  Renly,  iar  emblema  pe  care  o  purta  era 
roşie,  deşi  Catelyn  nu-i  putea  distinge  forma.  Renly  trebuia  să  sosească  ultimul.  Ii  spusese  asta  la 
plecare.  Nu  trebuia  să  urce  pe  cal  până  ce  nu-1  vedea  pe  fratele  său  plecat  de  mult.  Primul  sosit 
trebuia  să-1  aştepte  pe  celălalt,  iar  Renly  nu  avea  să  aştepte.  E  un  fel  de  joc  pe  care-1  joacă  regii, 
îşi  spuse.  Ei  bine,  ea  nu  era  rege,  aşa  că  nu  era  nevoie  să-1  joace.  Catelyn  era  obişnuită  să 
aştepte. 

Când  se  apropie,  văzu  că  Stannis  purta  o  coroană  din  aur  roşu,  cu  vârfurile  în  formă  de 
flăcări.  Centura  îi  era  bătută  cu  granate  şi  cu  topaze,  iar  pe  teaca  săbiei  pe  care  o  purta  era  aşezat 
un  rubin  mare,  pătrat.  In  rest,  veşmintele  sale  erau  simple:  vestă  de  piele  cu  ţinte  peste  jiletca 
matlasată,  cizme  uzate,  pantaloni  din  pânză  aspră,  maro.  Stema  de  pe  steagul  lui  gal-ben-auriu 
înfăţişa  o  inimă  roşie,  înconjurată  de  o  vâlvătaie  de  foc  portocaliu.  Cerbul  încoronat  era  acolo, 
da...  mic  şi  închis  în  interiorul  inimii.  Şi  mai  ciudat  era  purtătorul  lui  de  flamură  -  o  femeie 
îmbrăcată  în  roşu  din  cap  până-n  picioare,  cu  faţa  umbrită  de  gluga  adâncă  a  mantiei  sale  stacojii. 
O  preoteasă  roşie,  gândi  Catelyn  nedumerită.  Secta  era  puternică  şi  avea  numeroşi  adepţi  în 
Oraşele  Libere  şi  în  îndepărtatul  est,  dar  în  Cele  Şapte  regate  erau  doar  câteva. 

-  Lady  Stark,  zise  Stannis  Baratheon  cu  o  politeţe  rece  când  se  opri  în  faţa  ei.  înclină 
capul,  mai  pleşuv  decât  şi- 1  amintea  Catelyn. 

-  Lord  Stannis,  îi  răspunse  ea.  Sub  barba  tunsă  scurt,  maxilarul  său  puternic  se  încleşta, 
dar  nu  se  apucă  s-o  terorizeze  cu  titlurile  de  nobleţe.  Pentru  asta,  Catelyn  îi  era  deplin 
recunoscătoare.  Nu  mă  gândeam  că  te  voi  găsi  la  Capătul  Furtunii. 

Ochii  lui  adânciţi  în  orbite  o  priviră  stânjenitor.  Nu  era  omul  amabilităţilor  gratuite. 

-  îmi  pare  rău  pentru  moartea  lordului  tău,  zise  el,  deşi  Eddard  Stark  nu  mi-a  fost  prieten. 

-  Nu  ţi-a  fost  niciodată  duşman,  domnul  meu.  Când  Lordul  Tyrell  şi  Lordul  Redwyne  v-au 
ţinut  ostatici  în  castelul  acela,  murind  de  foame,  Eddard  Stark  a  fost  cel  care  a  înfrânt  asediul. 

-  La  porunca  fratelui  meu,  nu  de  dragul  meu,  răspunse  Stannis.  Lordul  Eddard  şi-a  făcut 
datoria,  n-am  să  neg  asta.  Am  făcut  eu  vreodată  mai  puţin?  Eu  ar  fi  trebuit  să  fiu  Mâna  lui 
Robert. 

-  Aceea  a  fost  voinţa  fratelui  tău.  Ned  nu  a  vrut  niciodată. 

-  Dar  a  acceptat,  ceea  ce  trebuia  să  fie  al  meu.  Cu  toate  acestea,  îţi  dau  cuvântul  meu,  ţi  se 
va  face  dreptate  pentru  moartea  lui. 

Cum  le  mai  plăcea  să  promită  capete  acestor  oameni  care  voiau  să  devină  regi. 

-  Fratele  tău  mi-a  promis  acelaşi  lucru.  Dar,  sincer  vorbind,  aş  prefera  să-mi  recapăt  fiicele 
şi  să  las  dreptatea  pe  seama  zeilor.  Cersei  o  are  şi  acum  pe  Şansa  mea,  iar  despre  Arya  n-am  mai 
auzit  nimic  din  ziua  morţii  lui  Robert. 

-  Dacă  îţi  vom  găsi  copiii  când  vom  ocupa  oraşul,  vor  fi  trimişi  la  tine.  Vii  sau  morţi, 
sugera  tonul  său. 

-  Şi  când  va  fi  asta,  Lord  Stannis?  Debarcaderul  Regelui  e  aproape  de  Piatra  Dragonului 
şi,  în  schimb,  te  găsesc  aici. 


-  Eşti  directă,  Lady  Stark.  Prea  bine.  Iţi  voi  răspunde  direct.  Ca  să  ocup  oraşul,  am  nevoie 
de  puterea  acestor  lorzi  ai  sudului  pe  care  îi  văd  dincolo  de  câmp.  Sunt  de  partea  fratelui  meu. 
Trebuie  cu  orice  preţ  să-i  atrag  de  partea  mea. 

-  Oamenii  se  supun  cui  vor,  domnul  meu.  Aceşti  lorzi  i-au  jurat  credinţă  lui  Robert  şi 
Casei  Baratheon.  Dacă  tu  şi  fratele  tău  aţi  lăsa  vrajba  deoparte... 

-  Nu  am  nimic  cu  Renly,  dacă  îmi  arată  respectul  cuvenit,  ca  frate  şi  ca  rege  al  său.  Nu 
vreau  decât  ceea  ce  mi  se  cuvine  de  drept.  Renly  îmi  datorează  supunere  şi  loialitate.  Am  de 
gând  să  le  obţin.  De  la  el  şi  de  la  aceşti  lorzi.  Stannis  îi  cercetă  chipul.  Şi  ce  vânt  te  aduce  pe 
acest  câmp,  doamna  mea?  Casa  Stark  s-a  alăturat  fratelui  meu,  aşa  stau  lucrurile? 

Acesta  nu  se  va  pleca  niciodată,  gândi  ea,  dar  trebuia  oricum  să  încerce.  Miza  era  prea 

mare. 

-  Fiul  meu  domneşte  ca  Rege  al  Nordului,  prin  voinţa  lorzilor  noştri  şi  a  poporului.  Nu 
pleacă  genunchiul  în  faţa  nimănui,  dar  întinde  o  mână  prietenească  tuturor. 

-  Regii  nu  au  prieteni,  zise  Stannis  fără  ocolişuri,  doar  supuşi  şi  duşmani. 

-  Şi  fraţi,  strigă  o  voce  veselă  din  spatele  ei.  Cate-lyn  se  uită  peste  umăr,  în  timp  ce  iapa 
Lordului  Renly  îşi  croia  drum  printre  buşteni.  Mai  tânărul  Baratheon  era  strălucitor  în  jiletca  lui 
din  catifea  verde  şi  cu  mantia  de  satin  tivită  cu  blană.  Coroana  de  trandafiri  galbeni  îi  împresura 
tâmplele,  iar  capul  de  cerb  din  jad  se  ridica  deasupra  frunţii,  cu  părul  lung  şi  negru  ţâşnind  de 
dedesubt.  Teaca  săbiei  îi  era  presărată  cu  bucăţi  mari  de  diamante  negre,  zimţate,  iar  în  jurul 
gâtului  avea  legat  un  lanţ  de  aur  şi  smaralde. 

Renly  alesese  şi  el  o  femeie  să-i  poarte  stindardul,  deşi  Brienne  îşi  ascundea  chipul  şi  trupul 
în  spatele  armurii  plate  care  nu  oferea  nici  un  indiciu  asupra  sexului  ei.  In  vârful  lăncii  sale  de 
zece  picioare,  cerbul  încoronat  se  ridica  pe  picioarele  din  spate,  negru  pe  fond  auriu,  în  timp  ce 
briza  mării  unduia  pânza. 

Salutul  fratelui  său  fu  scurt. 

-  Lord  Renly. 

-  Rege  Renly.  Eşti  tu  cu  adevărat,  Stannis?  Stannis  se  încruntă. 

-  Cine  ar  trebui  să  fie? 

Renly  dădu  nepăsător  din  umeri. 

-  La  vederea  acestui  stindard,  nu  puteam  fi  sigur.  Steagul  cui  îl  porţi? 

-  Al  meu. 

Preoteasa  înveşmântată  în  roşu  grăi: 

-  Drept  blazon,  regele  a  ales  inima  dogoritoare  a  Lordului  Luminii. 
Renly  păru  amuzat. 

-  Cu  atât  mai  bine.  Dacă  folosim  amândoi  acelaşi  steag,  lupta  va  fi  îngrozitor  de  confuză. 
Catelyn  spuse: 

-  Să  sperăm  că  nu  va  fi  nici  o  luptă.  Noi  trei  avem  un  duşman  comun  care  vrea  să  ne 
distrugă  pe  toţi. 

Stannis  o  cercetă  cu  un  aer  sever. 

-  Tronul  de  Fier  este  al  meu  de  drept.  Toţi  cei  care  neagă  acest  lucru  sunt  duşmanii  mei. 


-  întreg  regatul  neagă  asta,  frăţioare,  zise  Renly.  Bătrânii  o  neagă  cu  ultima  suflare,  iar 
copiii  nenăscuţi  o  neagă  în  pântecele  mamelor  lor.  O  neagă  cei  din  Dorne  şi  o  neagă  cei  de  la 
Zid.  Nimeni  nu  te  vrea  rege.  îmi  pare  rău. 

Stannis  îşi  încleşta  fălcile,  cu  chipul  încordat. 

-  Jur  că  nu  voi  trata  niciodată  cu  tine  atâta  timp  cât  vei  purta  coroana  ta  de  trădător.  Aş 
vrea  să  mă  fi  ţinut  de  acel  legământ. 

-  E  o  nebunie,  zise  Catelyn  tăios.  Lordul  Tywin  şade  la  Harrenhal  cu  douăzeci  de  mii  de 
săbii.  Ce  a  mai  rămas  din  oastea  Regicidului  s-a  regrupat  la  Dintele  de  Aur,  o  altă  oştire 
Lannister  se  adună  sub  umbra  cetăţii  de  la  Casterly  Rock,  iar  Cersei  şi  fiul  ei  stăpânesc 
Debarcaderul  Regelui  şi  preţiosul  vostru  Tron  de  Fier.  Vă  numiţi,  fiecare  dintre  voi,  rege,  deşi 
regatul  sângerează  şi  nimeni  nu  ridică  sabia  să-1  apere,  în  afară  de  fiul  meu. 

Renly  ridică  din  umeri. 

-  Fiul  tău  a  câştigat  câteva  bătălii.  Eu  voi  câştiga  războiul.  Lannisterii  pot  să  stea  la 
picioarele  mele. 

-  Dacă  ai  propuneri  de  făcut,  fă-le,  zise  Stannis  răstit,  sau  eu  am  plecat. 

-  Foarte  bine,  răspunse  Renly.  Propun  să  descaleci,  să  pleci  genunchiul  şi  să-mi  juri 
credinţă. 

Stannis  îşi  înghiţi  furia. 

-  De  asta  nu  vei  avea  parte  niciodată. 

-  L-ai  slujit  pe  Robert,  pe  mine  de  ce  nu? 

-  Robert  a  fost  fratele  meu  mai  mare.  Tu  eşti  cel  mic. 

-  Mai  mic,  mai  viteaz  şi  de  departe  mai  atrăgător... 

-  ...  şi,  pe  deasupra,  un  hoţ  şi  un  uzurpator.  Renly  ridică  din  umeri. 

-  Targaryenii  l-au  numit  pe  Robert  uzurpator.  Se  pare  că  a  reuşit  să  suporte  ruşinea.  Aşa 
voi  face  şi  eu. 

Aşa  nu  se  poate. 

-  Uitaţi-vă  la  voi!  Dacă  aţi  fi  fiii  mei,  v-aş  bate  cap  în  cap  şi  v-aş  încuia  într-o  cameră  până 
ce  v-ati  aduce  aminte  că  sunteţi  fraţi. 

Stannis  îi  aruncă  o  privire  încruntată. 

-  Mergi  prea  departe,  Lady  Stark.  Sunt  regele  de  drept,  iar  fiul  tău  nu  e  mai  puţin  trădător 
decât  fratele  meu  aici  de  faţă.  Va  veni  şi  rândul  lui. 

Ameninţarea  directă  îi  stârni  furia. 

-  Foarte  uşor  îi  numeşti  pe  alţii  trădători  şi  uzurpatori,  domnul  meu,  dar  cu  ce  eşti  tu  mai 
bun?  Spui  că  eşti  regele  de  drept,  dar  mi  se  pare  că  Robert  are  doi  fii.  După  toate  legile  Celor 
Şapte  Regate,  Prinţul  Joffrey  este  moştenitorul  lui  de  drept  şi,  după  el,  Tommen...  iar  noi  suntem 
cu  toţii  trădători,  oricâtă  dreptate  am  avea. 

Renly  izbucni  în  râs. 

-  Stannis,  trebuie  s-o  ierţi  pe  Lady  Catelyn.  A  bătut  tot  drumul  de  la  Riverrun,  un  drum 
lung  călare.  Mă  tem  că  n-a  apucat  să  vadă  mica  ta  scrisoare. 

-  Joffrey  nu  e  sămânţa  fratelui  meu,  zise  Stannis  fără  menajamente.  Nici  Tommen.  Sunt 
bastarzi.  Şi  fata  la  fel.  Toţi  trei,  monstruozităţi  născute  din  incest. 

Cersei  ar  putea  fi  atât  de  nebună?  Catelyn  rămase  fără  grai. 


-  Nu  e  o  poveste  drăgălaşă,  doamna  mea?  întrebă  Renly.  Eram  cu  tabăra  la  Horn  Hill  când 
Lordul  Tarly  a  primit  această  scrisoare  şi,  trebuie  să  spun,  m-a  lăsat  cu  gura  căscată.  Ii  zâmbi 
fratelui  său.  N-am  bănuit  niciodată  că  eşti  atât  de  isteţ,  Stannis.  Dacă  ar  fi  adevărat,  tu  chiar  ai  fi 
moştenitorul  lui  Robert. 

Dacă  ar  fi  adevărat?  Mă  faci  mincinos? 

-  Poţi  dovedi  vreo  vorbă  din  această  născocire?  Stannis  scrâşni  din  dinţi. 

Robert  n-ar  fi  avut  cum  să  ştie,  gândi  Catelyn,  altfel  Cersei  şi-ar  fi  pierdut  capul  într-o 

clipă. 

-  Lord  Stannis,  întrebă  ea,  dacă  ştiai  că  regina  e  vinovată  de  asemenea  delicte 
monstruoase,  de  ce  ai  păstrat  tăcerea? 

-  N-am  păstrat  tăcerea,  declară  Stannis.  I-am  vorbit  despre  bănuielile  mele  lui  Jon  Arryn. 

-  In  loc  să-i  fi  vorbit  fratelui  tău? 

-  Fratele  meu  nu  mi-a  dat  niciodată  prea  multă  ascultare.  De  la  mine,  asemenea  acuzaţii  ar 
fi  părut  arţăgoase  şi  interesate,  un  mijloc  de  a  mă  plasa  primul  pe  linia  succesiunii.  Am  crezut  că 
Robert  va  fi  mai  dispus  să  asculte  dacă  acuzaţiile  veneau  din  partea  Lordului  Arryn,  pe  care  îl 
iubea. 

-  Aha,  zise  Renly,  deci  avem  cuvântul  unui  om  mort. 

-  Crezi  că  a  murit  din  pură  întâmplare,  orb  nebun?  Cersei  1-a  otrăvit,  de  teamă  că  o  va  da 
în  vileag.  Lordul  Jon  aduna  anumite  dovezi... 

-  ...  care,  fără  îndoială,  au  murit  odată  cu  el.  Ce  neplăcut! 
Catelyn  îşi  amintea,  punea  lucrurile  cap  la  cap. 

-  Intr-o  scrisoare  pe  care  mi-a  tnmis-o  la  Winter-fell,  sora  mea,  Lysa,  a  acuzat-o  pe  regină 
că  i-a  ucis  soţul,  recunoscu  ea.  Mai  târziu,  la  Eyrie,  a  pus  crima  pe  seama  fratelui  reginei,  Tyrion. 

Stannis  pufni. 

-  Dacă  intri  într-un  cuib  de  şerpi,  contează  care  şarpe  te  muşcă  primul? 

-  Toată  discuţia  asta  despre  şerpi  şi  incest  este  amuzantă,  dar  nu  schimbă  nimic.  S-ar  putea 
prea  bine  să  ai  pretenţii  mai  justificate,  Stannis,  dar  tot  eu  am  oastea  cea  mai  mare.  Mâna  lui 
Renly  se  strecură  sub  mantie.  Stannis  observă  şi  înhaţă  îndată  mânerul  săbiei  sale,  dar  înainte  de- 
a  apuca  s-o  scoată  din  teacă,  fratele  său  scoase...  o  piersică. 

-  Vrei,  frăţioare?  îl  întrebă  Renly  zâmbind.  E  de  la  Highgarden.  N-ai  gustat  în  viaţa  ta 
ceva  atât  de  dulce,  îţi  jur.  Luă  o  muşcătură.  Sucul  i  se  prelinse  din  colţurile  gurii. 

-  N-am  venit  aici  să  mănânc  fructe.  Stannis  spumega  de  furie. 

-  Lorzii  mei!  interveni  Catelyn.  Ar  trebui  să  formulăm  termenii  unei  alianţe,  nu  să  ne  luăm 
unul  pe  altul  în  derâdere. 

-  Nimeni  nu  ar  trebui  să  refuze  să  guste  o  piersică,  replică  Renly,  azvârlind  sâmburele.  S- 
ar  putea  să  nu  mai  aibă  niciodată  ocazia.  Viaţa  e  scurtă,  Stannis.  Adu-ţi  aminte  ce  spun  cei  din 
clanul  Stark.  Vine  iarna.  Se  şterse  la  gură  cu  dosul  palmei. 

-  N-am  venit  aici  nici  ca  să  fiu  ameninţat. 

-  Şi  nici  nu  ai  fost,  i-o  trânti  Renly.  Când  voi  ameninţa,  îţi  vei  da  seama.  Sincer,  nu  mi-ai 
plăcut  niciodată,  Stannis,  dar  eşti  de  acelaşi  sânge  cu  mine  şi  nu  am  de  gând  să  te  ucid.  Aşa  că, 
dacă  vrei  capătul  Furtunii,  ia-1 ...  ca  pe  un  dar  din  partea  unui  frate.  Aşa  cum  mi  1-a  dat  Robert 
cândva,  ţi- 1  dăruiesc  ţie. 


-  Nu  e  cazul  să  mi-1  dăruieşti.  îmi  aparţine  de  drept.  Oftând,  Renly  se  întoarse  în  şa. 

-  Ce  treabă  am  eu  cu  acest  frate  al  meu,  Brienne?  îmi  refuză  piersica,  îmi  refuză  castelul, 
mi-a  ocolit  până  şi  nunta... 

-  Ştim  amândoi  că  nunta  ta  a  fost  o  mascaradă.  Cu  un  an  în  urmă  unelteai  să  o  faci  pe  fată 
una  dintre  târfele  lui  Robert. 

-  Cu  un  an  în  urmă  plănuiam  să  o  fac  regina  lui  Robert,  răspunse  Renly,  dar  ce  contează? 
Pe  Robert  1-a  luat  un  mistreţ,  iar  eu  am  luat-o  pe  Margaery.  Ai  fi  încântat  să  afli  că  a  venit  la 
mine  ca  fecioară. 

-  In  patul  tău,  are  şanse  să  şi  moară  aşa. 

-  O,  mă  aştept  să  am  un  fiu  de  la  ea  în  cel  mult  un  an.  Scuză-mă,  câţi  fii  ai  tu,  Stannis?  O, 
da...,  nici  unul.  Renly  afişă  un  zâmbet  nevinovat.  Cât  despre  fiica  ta,  înţeleg.  Dacă  nevasta  mea 
ar  arăta  ca  a  ta,  mi-aş  trimite  şi  eu  bufonul  să  se  pună  la  dispoziţia  ei. 

Ajunge!  răcni  Stannis.  N-am  să  accept  să  fiu  batjocorit  în  faţă,  mă  auzi?  N-am  sa 

accept! 

îşi  scoase  sabia  din  teacă.  Oţelul  sclipi  ciudat  de  puternic  în  lumina  palidă  a  soarelui,  când 
roşu,  când  galben,  când  alb-strălucitor.  Aerul  tremura  parcă  în  jurul  ei,  ca  de  la  căldură.  Calul  lui 
Catelyn  necheză  şi  se  dădu  un  pas  înapoi,  dar  Brienne  se  aşeză  între  cei  doi  fraţi,  cu  sabia  în 
mână. 

-  Vâră  sabia  în  teacă!  strigă  la  Stannis. 

Cersei  Lannister  se  sufocă  de  râs,  gândi  Catelyn  obosită. 
Stannis  îndreptă  vârful  săbiei  către  fratele  său. 

-  Nu  sunt  nemilos,  tună  cel  care  era  un  nemilos  notoriu.  Nici  nu  doresc  să  pătez 
Aducătoarea  de 

Lumină  cu  sângele  fratelui  meu.  De  dragul  mamei  care  ne-a  născut  pe  amândoi,  îţi  acord 
această  noapte  să  îţi  reconsideri  atitudinea  prostească,  Renly.  Co-boară-ţi  flamurile  şi  vino  la 
mine  înainte  de  răsăritul  soarelui,  şi  îţi  voi  oferi  Capătul  Furtunii  şi  vechiul  tău  scaun  în  consiliu 
şi  chiar  te  voi  numi  moştenitorul  meu  până  ce  se  va  naşte  fiul  meu.  Altfel,  am  să  te  distrug.  Renly 
râse. 

-  Stannis,  e  o  sabie  foarte  frumoasă,  îţi  jur,  dar  cred  că  strălucirea  ei  ţi-a  stricat  vederea. 
Priveşte  peste  câmpuri,  frăţioare.  Vezi  toate  acele  flamuri? 

-  Crezi  că  te  vor  face  rege  câteva  bucăţi  de  pânză? 

-  Săbiile  clanului  Tyrell  mă  vor  face  rege.  Rowan,  Tarly  şi  Caron  mă  vor  face  rege,  cu 
securea  şi  cu  ciocanul  de  război.  Săgeţile  clanului  Tarth  şi  lăncile  clanurilor  Penrose  Fossoway, 
Cuy,  Mullendore,  Es-termont,  Selmy,  Hightower,  Oakheart,  Crane,  Cas-well,  Blackbar, 
Morrigen,  Beesbury,  Shermer,  Dunn,  Footly...  Până  şi  Casa  Florent,  fraţii  şi  unchii  propriei  tale 
soţii,  ei  mă  vor  face  rege.  Toată  cavaleria  sudului  este  cu  mine,  şi  asta  este  cea  mai  mică  parte  a 
puterii  mele.  Pedestraşii  mei  vin  din  urmă,  o  sută  de  mii  de  săbii,  de  lănci  şi  suliţe.  Şi  tu  mă  vei 
distruge  pe  mine?  Cu  ce,  mă  rog?  Cu  şleahta  aia  neînsemnată  pe  care  o  văd  îngrămădită  sub 
zidurile  castelului?  Dacă  aş  zice  că  sunt  cinci  mii  aş  fi  generos,  lorzi  ai  peştilor,  cavaleri  ai  cepei 
şi  mercenari.  Jumătate  dintre  ei  ar  veni  la  mine  înainte  de-a  începe  bătălia.  Ai  mai  puţin  de  patru 
sute  de  cai,  aşa  îmi  spun  iscoadele  -  călăreţi  liberi  în  haine  de  piele  fiartă,  care  nu  ar  rezista  nici  o 


clipă  în  faţa  lăncierilor  cu  armuri.  Nu-mi  pasă  ce  fel  de  luptător  priceput  te  crezi,  Stannis,  oastea 
aia  a  ta  nu  va  supravieţui  primului  atac  al  avangardei  mele. 

-  Vom  vedea,  frate.  O  parte  din  lumina  lumii  parcă  se  stinse  când  Stannis  îşi  strecură  sabia 
înapoi  în  teacă.  In  zori,  vom  vedea. 

-  Sper  că  noul  tău  zeu  e  milostiv,  frăţioare.  Stannis  râse  zgomotos  şi  se  îndepărtă 
dispreţuitor. 

Preoteasa  roşie  mai  zăbovi  un  moment. 

-  Vezi  de  păcatele  tale,  Renly,  zise  ea  întorcându-şi  calul. 

Catelyn  şi  Lordul  Renly  se  întoarseră  împreună  la  tabăra  unde  cei  peste  o  mie  de  oşteni  îi 
aşteptau. 

-  A  fost  distractiv,  chiar  dacă  nu  foarte  eficient,  comentă  el.  Mă  întreb  de  unde  pot  face 
rost  de  o  sabie  ca  aceea.  Ei  bine,  fără  îndoială  că  Loras  mi-o  va  dărui  după  bătălie.  Sunt  mâhnit 
că  a  trebuit  să  se  ajungă  la  asta. 

-  Ai  un  mod  vesel  de  a  fi  mâhnit,  zise  Catelyn,  a  cărei  suferinţă  nu  era  prefăcută. 

-  Chiar  aşa?  Renly  ridică  din  umeri.  Aşa  să  fie.  Mărturisesc,  Stannis  nu  a  fost  niciodată 
fratele  meu  preferat.  Crezi  că  povestea  aceea  a  lui  e  adevărată?  Dacă  Joffrey  este  fiul 
Regicidului... 

...  atunci  fratele  tău  este  moştenitorul  de  drept.  .  -  Cât  timp  este  în  viaţă,  recunoscu 
Renly.  Deşi 

e  o  lege  prostească,  nu  eşti  de  acord?  De  ce  fiul  cel  mare  şi  nu  fiul  cel  mai  potrivit? 
Coroana  mi  s-ar  potrivi  mie,  aşa  cum  nu  i  s-a  potrivit  niciodată  lui 

Robert  şi  cum  nu  i  se  va  potrivi  lui  Stannis.  Am  în  sânge  menirea  de  a  fi  un  rege  mare, 
puternic  şi  generos,  inteligent,  drept,  înţelegător,  credincios  prietenilor  şi  necruţător  cu  duşmanii, 
dar  în  acelaşi  timp,  capabil  de  iertare,  răbdător... 

-  ...  modest,  adăugă  Catelyn.  Renly  râse. 

-  Trebuie  să-i  îngădui  unui  rege  să  aibă  unele  defecte,  doamna  mea. 

Catelyn  se  simţea  foarte  obosită.  Tot  efortul  fusese  în  zadar.  Fraţii  Baratheon  se  vor  îneca 
unul  pe  altul  în  sânge,  în  timp  ce  fiul  său  îi  va  înfrunta  singur  pe  Lannisteri  şi  nimic  din  ceea  ce 
ar  putea  spune  sau  face  ea  nu  va  împiedica  asta.  E  timpul  să  mă  întorc  la  Riverrun,  să  închid 
ochii  tatălui  meu,  gândi  ea.  Cel  puţin  atâta  pot  să  fac.  Poate  că  sunt  un  mesager  nepriceput,  dar 
ştiu  să  jelesc  cum  se  cuvine,  zeii  să  mă  apere. 

Tabăra  lor  era  bine  amplasată  pe  o  creastă  stâncoasă  care  se  întindea  de  la  nord  la  sud.  Era 
mult  mai  ordonată  decât  tabăra  răsfirată  de  la  Mander,  deşi  doar  pe  jumătate  atât  de  mare.  Când  a 
aflat  despre  asediul  fratelui  său  asupra  Capătului  Furtunii,  Renly  şi-a  împărţit  forţele,  aşa  cum 
făcuse  Robb  la  Gemeni.  Marea  masă  de  pedestraşi  o  lăsase  în  urmă,  la  Podul  Amar,  cu  tânăra  lui 
regină,  cu  căruţele  şi  carele,  cu  animalele  de  povară  şi  cu  toate  maşinile  de  atac  care-1  încurcau, 
în  timp  ce  Renly  însuşi  conducea  cavalerii  şi  mercenarii  într-o  năvală  către  sud. 

Cât  de  mult  semăna  cu  fratele  său  Robert,  chiar  şi  la  asta...  Numai  că  Robert  îl  avea  mereu 
alături  pe  Eddard  Stark,  să-i  tempereze  îndrăzneala  cu  prudenţa  sa.  Cu  siguranţă,  Ned  l-ar  fi 
convins  pe  Robert  să-şi  aducă  toate  forţele,  să-1  înconjoare  pe  Stannis  şi  să-şi  asedieze 
asediatorii.  Renly  a  refuzat  această  opţiune,  în  pripa  sa  năvalnică  de  a  ajunge  la  o  confruntare  cu 


fratele  său.  îşi  îndepărtase  liniile  de  aprovizionare,  lăsase  mâncarea  şi  nutreţurile  în  urmă,  cu 
toate  căruţele,  catârii  şi  boii.  Trebuia  să  ajungă  la  luptă  curând  sau  vor  muri  de  foame. 

Catelyn  îl  trimise  pe  Hal  Molen  să  aibă  grijă  de  cai,  în  timp  ce  ea  îl  însoţi  pe  Renly  înapoi 
la  pavilionul  regal  din  inima  taberei.  In  spatele  pereţilor  de  mătase  verde,  căpitanii  şi  stegarii  săi 
aşteptau  să  audă  veşti  despre  tratative. 

-  Fratele  meu  nu  s-a  schimbat,  le  spuse  tânărul  lor  rege,  în  timp  ce  Brienne  îi  desfăcu 
mantia  şi  îi  ridică  de  pe  frunte  coroana  de  aur  şi  jad.  Castelele  şi  amabilităţile  nu  sunt  pe  placul 
lui,  el  vrea  sânge.  Ei  bine,  m-am  hotărât  să-i  satisfac  dorinţa. 

-  înălţimea  Ta,  nu  văd  să  fie  nevoie  de  nici  o  bătălie,  interveni  Lordul  Mathis  Rowan. 
Castelul  e  bine  păzit  şi  bine  aprovizionat.  Ser  Cortnay  Penrose  este  un  comandant  iscusit,  iar 
până  acum  nu  s-a  construit  o  maşină  de  război  care  să  poată  sparge  zidurile  de  la  Capătul 
Furtunii.  Lasă-1  pe  Lordul  Stannis  să  atace.  Nu  va  avea  nici  o  satisfacţie  şi,  în  timp  ce  va  sta 
zadarnic  în  frig  şi  va  muri  de  foame,  noi  vom  ocupa  Debarcaderul  Regelui. 

-  Iar  oamenii  vor  spune  că  m-am  temut  de  Stannis? 

-  Doar  nebunii  vor  spune  asta,  îl  contrazise  Lordul  Mathis. 
Renly  se  uită  la  ceilalţi. 

-  Voi  ce  ziceţi? 

-  Eu  spun  că  Stannis  e  un  pericol  pentru  tine,  afirmă  Lordul  Randyll  Tarly.  Lasă-1 
neînsângerat  şi  nu  va  face  decât  să  devină  mai  puternic,  în  timp  ce  luptele  îţi  vor  slăbi  puterile. 
Lannisterii  nu  vor  fi  înfrânţi  într-o  singură  zi.  Când  vei  termina  cu  ei,  Lordul  Stannis  ar  putea  să 
fie  la  fel  de  puternic  ca  tine...  sau  mai  puternic. 

Alţii  i  se  alăturară  în  cor.  Regele  părea  mulţumit. 

-  Ii  vom  înfrunta. 

Am  dat  greş  cu  Robb,  după  cum  am  dat  greş  cu  Ned,  gândi  Catelyn. 

-  Stăpâne,  anunţă  ea.  Dacă  eşti  hotărât  să  lupţi,  misiunea  mea  în  acest  loc  s-a  sfârşit.  Iţi  cer 
permisiunea  să  mă  întorc  la  Riverrun. 

-  Nu  o  ai.  Renly  se  aşeză  pe  un  scaun.  Catelyn  deveni  băţoasă. 

-  Am  sperat  să  te  ajut  să  faci  pace,  stăpâne.  Nu  te  voi  ajuta  să  faci  război. 
Renly  ridică  din  umeri. 

-  îndrăznesc  să  spun  că  vom  învinge  şi  fără  cei  douăzeci  şi  cinci  ai  tăi,  doamna  mea.  Nu 
am  de  gând  să  te  pun  să  iei  parte  la  bătălie,  ci  doar  s-o  priveşti! 

-  Am  fost  la  Pădurea  Şoaptelor,  stăpâne.  Am  văzut  destul  măcel.  Am  venit  aici  ca 
mesager... 

-  Şi  ca  mesager  vei  pleca,  zise  Renly,  dar  mai  înţeleaptă  decât  ai  venit.  Vei  vedea  cu  ochii 
tăi  ce  păţesc  răzvrătiţii,  pentru  ca  fiul  tău  să  poată  auzi  din  gura  ta.  Nu  te  teme,  te  vom  proteja.  Se 
întoarse  pentru  a  da  ordine.  Lord  Mathis,  tu  vei  conduce  centrul  dispozitivului  principal  de  luptă. 
Bryce,  tu  vei  avea  flancul  stâng.  Flancul  drept  e  al  meu.  Lord  Ester-mont,  tu  vei  conduce  rezerva. 

-  Nu  te  voi  dezamăgi,  înălţimea  Ta,  răspunse  Lordul  Estermont. 
Lordul  Mathis  Rowan  luă  cuvântul: 

-  Cine  va  avea  avangarda? 

-  înălţimea  Ta,  zise  Jon  Fossoway,  îţi  cer  această  onoare. 


-  Cere  tot  ce  vrei,  zise  Ser  Guyard  cel  verde,  de  drept  trebuie  să  fie  unul  dintre  cei  şapte 
cel  care  dă  prima  lovitură. 

-  E  nevoie  de  mai  mult  decât  de  o  mantie  frumoasă  ca  să  ataci  un  zid  de  apărare,  îi  anunţă 
Randyll  Tarly.  Conduceam  avangarda  lui  Mace  Tyrell  pe  vremea  când  tu,  Guyard,  erai  încă  la 
tâta  mamei. 

Un  strigăt  de  protest  umplu  pavilionul,  în  timp  ce  alţi  bărbaţi  îşi  prezentau  zgomotos 
pretenţiile.  Cavalerii  verii,  gândi  Catelyn.  Renly  ridică  o  mână. 

-  Destul,  lorzii  mei.  Dacă  aş  avea  o  duzină  de  avangarde  ar  avea  fiecare  dintre  voi  câte 
una,  dar  cea  mai  mare  glorie  aparţine  de  drept  celui  mai  mare  cavaler.  Aşa  că  Ser  Loras  va  da 
prima  lovitură. 

-  Bucuros,  înălţimea  Ta.  Cavalerul  Florilor  înge-nunche  înaintea  regelui.  Dă-mi 
binecuvântarea  ta  şi  un  cavaler  să  meargă  alături  de  mine,  cu  stindardul  tău.  Lasă  cerbul  şi 
trandafirul  să  meargă  la  luptă  umăr  lângă  umăr. 

Renly  privi  împrejur. 

-  Brienne. 

-  înălţimea  Ta?  Era  îmbrăcată  încă  în  armura  ei  de  oţel  albastru,  dar  îşi  scosese  coiful.  Era 
foarte  cald  în  cortul  aglomerat  şi  părul  ei  moale,  galben,  îi  era  lipit  de  transpiraţie  de  faţa 
lătăreaţă.  Locul  meu  e  alături  de  tine,  am  jurat  să  fiu  scutul  tău... 

-  Una  din  şapte,  îi  reaminti  regele.  Nu  te  teme,  patru  dintre  camarazii  noştri  vor  fi  cu  mine 
în  luptă. 

Brienne  căzu  în  genunchi. 

-  Dacă  trebuie  să  mă  despart  de  înălţimea  Ta,  fă-mi  onoarea  să  te  pregătesc  pentru  bătălie. 
Catelyn  auzi  pe  cineva  râzând  pe  înfundate  în  spatele  ei.  II  iubeşte,  biata  de  ea,  se  gândi  ea 

cu  tristeţe.  S-ar  juca  de-a  scutierul  numai  ca  sâ-1  atingă  şi  nu-i  pasă  ce  părere  vor  avea  despre  ea. 

-  Se  acceptă,  zise  Renly.  Acum  lăsaţi-mă,  toţi.  Chiar  şi  regii  trebuie  să  se  odihnească 
înainte  de  luptă. 

-  Stăpâne,  zise  Catelyn,  în  ultimul  sat  prin  care  am  trecut  era  un  mic  sept.  Dacă  nu-mi 
permiţi  să  plec  de  la  Riverrun,  dă-mi  voie  să  merg  acolo  şi  să  mă  rog. 

-  Cum  doreşti.  Ser  Robar,  dă-i  Doamnei  Stark  o  escortă  de  nădejde  până  la  acest  sept...  dar 
vezi  să  se  întoarcă  la  noi  până  în  zori. 

-  Ai  face  bine  să  te  rogi  şi  tu,  zise  Catelyn. 

-  Pentru  victorie? 

-  Pentru  înţelepciune.  Renly  râse. 

-  Loras,  stai  şi  ajută-mă  să  mă  rog.  A  trecut  atâta  timp,  încât  aproape  am  uitat  cum  s-o  fac. 
Cât  despre  ceilalţi,  vreau  ca  fiecare  om  să  fie  la  locul  lui  la  primii  zori,  călare,  cu  armuri  şi 
înarmaţi.  Ii  vom  oferi  lui  Stannis  o  dimineaţă  pe  care  n-o  va  uita  prea  curând. 

Se  lăsa  asfinţitul  când  Catelyn  părăsi  pavilionul.  Ser  Robar  Royce  o  urmă.  II  cunoştea  vag  - 
unul  dintre  fiii  lui  Bronze  Yohn,  un  bărbat  atrăgător,  într-un  fel  necizelat,  un  luptător  de  turnir  cu 
un  anumit  renume.  Renly  îi  dăruise  o  nouă  mantie-curcubeu  şi  o  armură  de  un  roşu  sângeriu  şi  îl 
primise  în  rândul  celor  şapte. 

-  Eşti  departe  de  Vale,  ser?  îl  întrebă. 

-  Tu  eşti  departe  de  Winterfell,  doamna  mea? 


-  Pe  mine  ştiu  ce  m-a  adus  aici,  dar  tu  de  ce  ai  venit?  Aceasta  nu  este  lupta  ta,  nu  mai  mult 
decât  este  a  mea. 

-  Mi-am  însuşit-o  atunci  când  l-am  făcut  pe  Renly  regele  meu. 

-  Cei  din  clanul  Royce  sunt  stegari  ai  Casei  Arryn. 

-  Nobilul  meu  tată  îi  datorează  supunere  Doamnei  Lysa,  la  fel  şi  urmaşului  ei.  Un  al  doilea 
fiu  trebuie  să  găsească  glorie  acolo  unde  poate.  Ser  Robar  ridică  din  umeri.  Omul  se  satură  de 
turniruri. 

Nu  putea  să  aibă  mai  mult  de  douăzeci  şi  unu  de  ani,  gândi  Catelyn,  era  de-o  seamă  cu 
regele  lui...  Dar  regele  ei,  Robb  al  ei,  avea  mai  multă  înţelepciune  la  cincisprezece  ani  decât 
dobândise  vreodată  acest  tânăr.  Sau  cel  puţin  aşa  spera. 

în  colţişorul  de  tabără  al  lui  Catelyn,  Shadd  tăia  morcovi  într-un  ceaun,  Hal  Mollen  juca 
zaruri  cu  trei  dintre  oamenii  lui  de  la  Winterfell,  iar  Lucas  Black-wood  îşi  ascuţea  pumnalul. 

-  Lady  Stark,  zise  Lucas  când  o  văzu.  Mollen  spune  că  dimineaţă  va  fi  bătălie. 

-  Hal  are  dreptate,  răspunse  ea.  Şi  o  gură  slobodă,  se  pare. 

-  Luptăm  sau  fugim? 

-  Ne  rugăm,  Lucas,  îi  răspunse  ea.  Ne  rugăm. 

